
SUPPLEMENTUM 


LIBRI  LX. 
HISTORIARUM 
T.  LIVII  PATAVINI. 


1.  Cum  Africano  juniore,  tanquam  non  rei  modo,  sed 
etiam  historiae  Romanae  extinctum  lumen  esset,  ita  proxi¬ 
morum  aliquot  consulum  neque  multa  admodum,  neque 
illustria  gesta  conspiciuntur.  Cn.  Octavii  Cn.  F.  Cn.  N. 
T.  Annii  Lusci  consulatus  nihil  ferme  insigne  habet,  prae¬ 
ter  incrementum  luxuriae,  quia  tum  ex  Attalica  haereditate 
regium  instrumentum  hastae  auctionum  subjectum  est : 
nulla  jam  verecundia  emendi  habendique,  quod  populus 
ipse  divenderet. 

2.  A  Massiliensibus  legati  venerunt,  pro  Phocaeensium 
populo  deprecatum,  quorum  urbs  propinqua  Leucis,  in 
partibus  Aristonici  fuerat.  Id  cum  ex  odio  populi  Ro¬ 
mani  fecisse  viderentur,  nam  et  Antiochi  bello  pertinaces 
hostes  egerant,  senatus  urbem  nomenque  omne  Phocae¬ 
ensium  deleri  jubebat.  Massilienses  igitur,  quod  inde 
profecti  conditores  suae  urbis  essent,  haud  secus  quam  pro 
parentibus  soliciti  accuratissimis  precibus  impetraverunt, 
ut  in  gratiam  amicissimae  fidissimaeque  civitatis  saepius 
hostili,  semper  infidae  parceretur.  Regibus  deinde  ami¬ 
cis,  qui  auxilia  nostris  imperatoribus  tulerant,  quae  prae¬ 
mia  persolverentur,  cum  mature  deliberatum  esset,  anni- 
tente  M.  Aquillio  proconsule,  quem  Mithridates  Ponticus 

muneribus  suum  fecerat,  illi  Phrygia  major,  filiis  Ariara¬ 
this,  qui  eodem  bello  occiderat,  Lycaonia  et  Cilicia  con¬ 
cessae.  Haec  partim  eum  in  annum  inciderunt,  qui  L. 
Cassium  Q.  F.  L.  N.  Longinum,  L.  Cornelium  L.  F.  Cin¬ 
nam  consules  habuit.* 

3.  Tum  quoque  solicita  civitas  agrariis  actionibus  erat, 
et  aliorum  metu,  aliorum  expectatione,  quorsum  C.  Grac¬ 
chi  multis  bonis  artibus  efflorescens  adolescentia  eruptura 
esset.  Cum  enim  impigrum  sese  incorruptumque  supra 
aetatem  ostenderet,  ac  magno  populi  favore  uteretur,  qui 
pro  Vectio  disertissime  dicentem,  incredibili  alacritate 
multisque  summae  benevolentiae  testimoniis  exceperat  ; 
inimicos  Tiberii  invasit  timor,  ne  hic  multo  acerbior  ipsis 
adversarius  atque  formidabilior  excresceret,  quam  quem 
sustulissent.  Nec  enim  obscurum  erat,  quieturum  sperari 
non  posse  :  idquejam  satis  patefactum  nonnullis  ejus  ac¬ 
tionibus  contentionibusque  fuerat.  Quare  huc  1  consilia 
tum  sua  optimates  conferebant,  ne  acerrimi  juvenis  vigo¬ 
rem  armari  tribunicio  jure  paterentur. 

4.  Nihil  igitur  evenire,  ut  putabant,  felicius  potuit, 
quam  quod  designatus  quaestor,  dimitti  aliquo  posse  vide¬ 
batur,  donec  ipsi  res  urbanas  per  commodum  ordinarent. 
Sors  etiam  favere  huic  proposito  visa,  quae,  M.  iLmilio  M. 
F.  M.  N.  Lepido,  L.  Aurelio  L.  F.  L.  N.  Oreste  consuli¬ 
bus,  provinciam  ei  Sardiniam  dedit. f  Sardi  enim  cum 
sub  haec  tempora  rebellassent,  causam  dederunt  Patribus 
alterum  eo  consulum  cum  exercitu  mittendi.  Missus  est 
L.  Aurelius:  quaestor  additus  C.  Gracchus. 

5.  Aiunt  negotium  istud  haudquaquam  ingratum  ado¬ 
lescenti  fuisse  :  quod  bellicae  laudis  haud  minus  quam  to¬ 
gatae  studiosus,  neque  militiae  detrectaret  labores,  et  solvi 
se  civilium  certaminum  necessitate  laetus  lubensque  pate¬ 
retur.  Plerique  contra,  credunt,  ingenio  turbidum  ac  fac¬ 
tionum  appetentem  fuisse.  In  confesso  tamen  est,  quae¬ 
cumque  ab  initio  illi  ratio  mensque  fuerit,  alias  etiam 


1  In  edd.  ante  Crev.  hac  pro  huc  exhibetur. 

causas,  et  nescio  quam  vim  occultam,  sive  renitentis  trax¬ 
isse  animum,  sive  ultro  ruentem  magis  etiam  validiusque 
impulisse.  Sane  Caelius  Antipater,  qui  temporibus  illis  Cic.de 
vixit,  C.  Gracchum  scribit,  priusquam  tribunus  plebis  Vai  jviai 
fieret,  multis  narrare  solitum,  sibi,  quo  tempore  quaestu-  i.  7. 
ram  petebat,  Tiberium  fratrem  per  quietem  esse  visum  haec  Plut' 
verba  dicere  :  ‘  Nihil  agis  Cai.  Quantumlibet  contantem 
idem  mecum  exitus  manet.’ 

6.  Hoc  anno  saeculares  ludos  quartos  celebratos  esse  Censor.de 

•1  ,  ,-r  ,  ?  .  .  ...  Die  Nat. 

quidam  voluerunt.  N  am,  quod  mireris,  in  re  tam  illustri,  c,  17, 

et  quae  nota  temporum  insignis  esse  debuerat,  multum  opi¬ 
nionibus  dissidetur.  Neque  certior  est  de  censura  suspicio. 
Quanquam  hoc  quidem  anno  Q.  Fabius  Maximus  Servi¬ 
lianus,  L.  Caecilius  Metellus  gerere  potuerunt :  quos  quia  Val.  Max. 

censores  fuisse  certum  est,  neque  magistratus  illorum  tem-  VI'  5*  et 

’  1  0  _  viii.  5.  1. 

pus  aliud  reperitur,  hoc  anno  creatos  putare  possis ;  et, 
quoniam  censores  alios  sequens  annus  habuit,  ob  vitium 
aliquod  abdicasse  :  tanto  proclivioribus  ad  religionem  ani¬ 
mis,  quanto  plura  et  foediora  nuntiata  tum  prodigia  fue¬ 
runt.  Jul.  Obs. 

7.  Ex  quibus  terrae  motus  et  fulmina,  quanquam  illo 
templa  aliquot  in  Capitolio  tremuerant,  his  Hornae  et  circa 
percussa  disjectaque  passim  multa  erant,  tamen,  quia  fre- 
quentior  horum  auditio  est,  haud  ita  commovere  2  homines. 

Atrocius  visum,  quod  circa  solstitium  aestivum,  non  solum 

iEtna  mons  ingentibus  flammis  colluxit,  sed  etiam  mare  ad  Posid.  ap. 
insulas  Liparaeorum  sic  efferbuit,  ut  quibusdam  ambustis  2^7  b’eIt'  p’ 
navibus  socii  navales  exanimarentur.  Multis  postea  die-  Oros.v.  10. 
bus,  intermicantibus  saepe  flammis,  limum  ebulliit  mare,  et^ul'^bs* 
qui  postremo  speciem  molarium  lapidum  concretus  prae¬ 
tulit. 

8.  Haec  cum  ex  Sicilia  T.  Quintius  Flamininus  praetor 
ad  senatum  perscripsisset,  consulti  haruspices  ‘  seditiones 
portendi  ’  dixerunt.  Iis  avertendis  legati  missi,  qui  et 
Liparae,  et  in  parva  insula  quam  Hieram  Vulcani  vocant, 

Diis  Manibus  atque  marinis  sacra  facerent.  Nec  ideo 
mitior  circum  eas  insulas  grassata  mox  pestilentia  est,  con¬ 
tracto,  ut  creditur,  morbo  per  corruptos  afflatu  mortifero 


2  Commovit  edd.  ante  Crev. 

pisces,  quia  magnam  eorum  vim  quaquaversum  ardens 
mare  tostam  expulerat,  et  multitudo  incauta  et  avida, 
tanquam  munere  Deorum  oblatam,  in  cibum  verterat. 

9.  Interim  lex  de  peregrinis  urbe  pellendis  a  M.  Junio 
Penno  tribuno  plebis,  cujus  pater  cum  Q.  iElio  consul  fuit, 
perlata  est :  quanquam  eam  C.  Gracchus,  priusquam  ex 
urbe  proficisceretur,  dissuaserat.  Humanissimus  ado¬ 
lescens,  urbis  usu  prohiberi  peregrinos  durum  profecto  et 
immane  arbitrabatur.  Ideo  quominus  quorundam  pro 
civibus  se  gerentium  audacia  prohiberetur,  non  repugna¬ 
bat  :  temperamentum  requirebat,  quo  nec  malis  impunita 
delicta  essent,  nec  boni  laederentur.  ‘  Esse  ex  dignitate 
urbis  Romanae,  ut  quae  caput  orbis  terrarum  esset,  eadem 
gentium  omnium  velut  communis  patria  haberetur.  Sic 
etiam  Jovem  Deorum  principem,  eundem  et  regem  omnium 
et  patrem  celebrari. 

10.  ‘  Neque  enim  alienum  est,’  inquit,  ‘  imitari  numina, 
quae  colimus,  et,  quorum  beneficio  ad  summum  in  terris 
imperium  pervenimus,  etiam  benignitatem  exprimere. 
Ipsa  quoque  natura  sic  conjunctum  est  universum  genus 
hominum,  ut  in  illius  leges  peccare  videantur,  qui  ullam 
ejus  partem  tam  superbe  fastidiunt.  Corpora  similia  om¬ 
nibus,  animos  quoque  virtutis  atque  rationis  capaces  de¬ 
dit  :  coelum,  terram,  maria  publicavit.  Quae  igitur  tanta 
voluit  omnibus  esse  communia,  noluit  profecto,  noluit  quos¬ 
dam,  non  ob  aliud,  quam  quod  certis  locis  non  sint  nati, 
pro  impuris  atque  contaminatis  ab  attactu  nostro  conspec- 
tuque  summoveri. 

11.  ‘Atque  haec  ita  honesta  sunt,  ut  nulla  tanta  esse 
utilitas  queat,  propter  quam  tolli  debeant  aut  abrogari. 
Ego  vero  legem  tuam,  M.  Penne,  haud  minus  damnosam 
reipublicae,  quam  indecoram  esse  judico.  Nae,  si  tu  illis 
temporibus  vixisses,  cum  conditor  urbis  Romulus  tanti 
mox  futuri  imperii  valida  fundamenta  jecit,  peregrinos 
exesse  juberes,  suasque  res  sibi  habere.  At  ille  longe 
sapientior  non  in  urbem  modo,  sed  etiam  in  civitatem,  at¬ 
que  adeo  societatem  regni,  peregrinos  accepit.  Quod  ita 
probatum  usu  atque  auctoritate  exemplum  est,  ut  nun¬ 
quam  a  majoribus  ea  deinde  sit  intermissa  largitio. 

12.  *  Ex  quo  igitur  hominum  genere  illi  ad  tot  gravia 

bella  fortium  fideliumque  virorum  infinita  millia  parave¬ 
runt,  (quod  nisi  factum  esset,  veteres  Romani  vix  liberta¬ 
tem  tueri,  nedum  quaerere  imperium  potuissent)  id  tu  uni¬ 
versum  una  rogatione  ex  oculis  nostris,  et  paene  ex  animis 
atque  memoria  removere  conabere  ?  Ut,  quemadmodum 
ea  humanitate  populorum  omnium  amorem  olim  concilia¬ 
vimus,  ita  his  novis  consiliis  acerbissima  commoveamus 
odia,  quae  summo  studio  vitanda  essent  quantumvis  poten¬ 
tibus.  Semel  iterumque  factum  est,  ut  exire  urbe  socii 
juberentur.  Neque  temere  quicquam  unquam  aegrius  sunt 
passi,  cum  tamen  ob  maximas  suspiciones,  nec  in  perpe¬ 
tuum  emitterentur. 

13.  ‘  At  nobis  egregius  orator  peregrina  exempla  com¬ 
mendas,  qui  homines  indidem  negas  admitti  oportere. 
Quasi  vero  nobis,  aut  cuiquam  sani  capitis  sit  necessum, 
alia  quam  majorum  facta  consultaque  sequi,  quorum  vir¬ 
tute  atque  sapientia  tantas  opes  adepti  sumus.  At  illi 
maluerunt  in  consortium  cujuslibet  fortunae  vocare  quos¬ 
libet  idoneos,  quam  ut  vecordi  cupiditate,  qua;  nunc  mag¬ 
na  ratio  multitudinem  imperitam  stimulat,  plura  se  habi¬ 
turos  commoda  putarent,  si  qui  in  urbe  essent  soli  habe¬ 
rent,  neque  partem  ullam  decerpi  a  peregrinis  paterentur : 
quasi  vero  illi  hac  conditione  nobiscum  degant,  ut  plus 
percipiant  utilitatis,  quam  afferant. 

14.  *  Sed  ea,  in  pari  stoliditate,  aliorum  invidia,  alio¬ 
rum  libido  est,  ut  quia  coenaturos  minoris,  et  habitaturos 
largius  putent,  zequum  judicent,  quidlibet  contra  decus 
imperii  et  humanae  societatis  jura  delinqui.  Sed  qui  prae¬ 
cipui  rerum  harum  machinatores  sunt,  magnam  sibi  para¬ 
tam  esse  praedam  intelligunt,  si  commotis  tot  millium  for¬ 
tunis,  in  se  suaque  auctoritate  vel  levamentum  trepidan¬ 
tibus,  vel  novum  injuriae  auctarium  esse  positum  ostende¬ 
rint. 

15.  ‘  Quibus  enim  harum  rerum  committetur  curatio, 
quanti  vendent  unam  forte  dieculam,  ut  in  urbe  maneant 
diutius  quam  permissum  lege  sit,  quibus  vel  parva  mora 
magnam  allatura  utilitatem  videbitur?  Nam  aut  nego¬ 
tiis,  aut  quia  morbo  gravatis  incommoda  migratio  erit,  aut 
caritate  urbis,  in  qua  nati  quidam  sunt,  alii  lubenter  et  diu 

vixerunt,  ne  festinare  cogantur,  magna  pars  pecunia  volet 
depacisci.  Neque  deerunt  qui  neque  dictam  intra  diem 
exportare  res  suas  queant,  neque  apud  hospites,  a  quibus 
tractati  tam  hostiliter  fuerint,  ausint  relinquere.  Quid 
autem  de  iis  loquar,  si  qui  3  a  lege  nominatim  excipientur, 
ut  audio  ?  Quos  utique  neque  pauperrimos  omnium,  neque 
parcissimos  esse  necessum  est.  Tales  potius  homines,  qui 
hujusmodi  ob  causas  pudendis  rogationibus  hanc  urbem 
infamant,  cum  sint  ab  honestate  et  fide  et  amore  civitatis 
alieni,  quam  qui  apud  nos  non  censentur,  exigendi  erant. 
Quibus  ego  similes  omnino  fuisse  puto  multos  in  iis  na¬ 
tionibus,  quas  cum  aliis  rebus  florerent,  per  avaritiam 
Festus.  atque  stultitiam  respublicas  suas  amiserunt.’ 

16.  Haec  et  alia  cum  dixisset  Gracchus,  nihilo  secius  le¬ 
gem  populus  scivit.  Credo  ad  seditiones  minuendas  per¬ 
tinere  visum,  turba  hominum  ignotorum  atque  alienorum 
civitatem  exonerari.  Nam  ut  quisque  horum  improbis¬ 
simus  erat,  turbulentae  plebi  tribuumque  saepe  comitiis 
gaudebat  immisceri :  et  hoc  genus  hominum  plus  etiam 
quam  ingenui  cives  tumultuabatur.  Hac  lege  patrem 
M.  Perpernae,  ejus  qui  Aristonicum  ceperat,  in  peregrini¬ 
tatem  esse  redactum,  non  futilis  conjectura  est.  Is  enim 

Val.  Max.  post  filii  mortem,  repetentibus  eum  Sabellis,  civitate  Ro¬ 
mana  tanquam  nihil  ad  se  pertinente  caruit :  memora¬ 
bili  casu,  ut  qui  consul  populi  Romani  fuisset,  civis 
Romanus  non  fuisse  judicaretur. 

17.  Eodem  anno  triumphatum  ex  Asia  reperio.  M. 
Aquilius  A.  D.  m.  Idus  Novembres  triumphavit.  Duc- 

Fasti  Capit.  tum  ab  hoc  in  triumpho  Aristonicum  suut  qui  putent : 

Veli.  ii. 4.  mihi  verior  ea  opinio  visa  est,  quam  superiore  libro 
et  Sali.  retuli.  Honorem  istum  haudquaquam  sine  multorum 
Ep.  Mitli.  indignatione  decretum  ei  fuisse  argumento  est,  quod 
paulo  post  a  P.  Lentulo  principe  senatus,  subscriptore 
C.  Rutilio  Rufo,  repetundarum  postulatus  fuit :  et  abso- 
.  C5?'P1V'  lutus  magna  cum  infamia  judicum,  sic  quoque  mani- 
c.  22.  festum  fecit,  quibus  artibus,  qualiumque  hominum  stu- 
^Appian.  triumphum  esset  adeptus. 


3  Ab  edd.  ante  Crev.  abest  rb  qui. 

18.  Proximus  deinde  annus  M.  Plautium  L.  P.  Hup- 
sieum,  M.  Fulvium  M.  F.  Q.  N.  Flaccum  consules  vidit.* 

Tum  quoque  non  leviora  prioribus  prodigia  nuntiata  :  fru-  Jul.  Obs. 
ges  in  arboribus  natae :  lactis  et  olei  pluviae  in  Yeienti 
agro,  lapidum  Arpis.  Bubo  etiam  in  Capitolio  visus :  Phleg. 
et  ambigui  sexus  homo  repertus  Romae.  Ob  quod  de-  J'rallian' 
cemviri  libros  adire  jussi,  magna  imperio  pericula,  et 
incertos  bellorum  motus  instare  retulerunt.  Africae  quo¬ 
que  vastatio  horribilis  ad  instar  prodigii  accepta  est :  Liv.  Epit. 
cujus  omnes  in  agris  fruges  herbasque  cum  ipsis  arborum  ‘oros^il 
foliis  postquam  immensa  locustarum  nubes  exederat,  dein-  et  August. 
de  vento  depulsa  in  pelagus  fuerat,  duplicata  calamitas 
est,  iisdem  bestiolis  quae  vivendo  famem  fecerant,  morte 
sua  pestilentiam  atrocem  excitantibus. 

19.  Stabant  immensi  in  littoribus  acervi,  undis  eo 
propellentibus,  mortiferamque  tabem  cum  teterrimo  foe- 
tore  exhalabant,  donec  vulgato  per  omne  genus  anima¬ 
lium  morbo,  cadaveribus  passim  omnia  complerentur. 

Nam  et  in  Micipsae  regno  ad  octingenta  millia  hominum 
tum  interiisse,  et  in  provincia  Carthaginiensi  supra  ducenta 
millia  traditur.  Etiam  Uticae,  ubi  circiter  triginta  millia 
militum  castra  habebant  ad  totius  Africae  praesidium,  ea¬ 
dem  die  per  unam  portam  mille  quingenta  elata  funera 
sunt:  non  remittente  malo,  donec  totus  ille  exercitus 
tanquam  internecione  deleretur. 

20.  Haec  tam  tristia  non  majore  tamen  cura  senatum, 
quam  propior  in  urbe  timor,  affecerunt :  M.  Fulvio  trium¬ 
viralem  licentiam  in  consulatu  potentius  exercente.  Vir 

enim  inquieti  praefractique  spiritus,  legibus  perniciosis  Plut.  C. 
tranquillitatem  pacemque  publicam  solicitare  videbatur.  G^pian 
Sociis  enim,  qui  se  pelli  agro  querebantur,  civitatem  Ro-  Civ.  1. 1, 
manam  solatii  causa  dabat :  ipsis  quoque  hanc  mercedem, 
ut  ampliorem  amissis,  cupide  amplecteutibus.  Ferebat  IJ£  5 
praeterea,  ‘  ut  provocare  liceret  ad  populum  iis,  qui  lege 
Penni  postulati  civitatem  mutare  gravarentur.’  Tanta¬ 
que  haec  contumacia  agebat,  ut  multis  Patrum  precibus 
minisque  venire  in  Curiam  vix  compulsus,  partim  monenti, 


*  A.  U.  C.  627.  A.  C.  125. 

Front.  de 
Aquaid. 


Cic.  ia 
Verr.  i.  55. 
Veli.  ii. 
10.  et  Val. 
Max.  viii. 
1. 


Inf.  lxi. 
27. 

Jul.  Obs. 


Veli.  ii.  6. 
Rhetor,  ad 
Herenn.iv. 
9. 

Cic.  Phil. 
iii.  6. 

Liv.  Epit. 

Cic.  de 
Invent.  ii. 
34. 


partim  oranti  senatui,  desisteret  incepto,  responsura  non 
dederit. 

21.  Neque  tamen  perlatae  leges  sunt,  bona  quadam 
fortuna  Massiliensium  interjiciente  necessitatem,  qui  ab 
accolentibus  Gallis  pressi,  ad  auxilium  populi  Romani 
denuo  confugerant.  Neque  consuli  res  illa,  neque  sena¬ 
tui  ingrata  accidit:  illo  triumphi  spem  agitante  animo, 
Patribus  importunum  consulem  probabili  aliquo  praetextu 
extrudere  cupientibus.  Quare  non  difficulter  obtinuit,  ut 
ipse  sociis  auxilio  mitteretur. 

22.  Censores  his  consulibus  Cn.  Servilius  Cn.  F.  Cn.  N. 
Caepio,  L.  Cassius  Q.  F.  L.  N.  Longinus  produntur.  Fli 
aquam,  Tepula  vocatur,  Romam  et  in  Capitolium  addu¬ 
cendam  curaverunt :  legibus  veteribus  censoriis  quaedam 
addiderunt :  JEmilium  Lepidum  augurem,  quod  ‘  sex  mil¬ 
libus1  aedes  conduxisset,  quodque  villam b  in  Alsiensi  agro 
nimis  in  sublime  exstructam  haberet,’  adesse  j usserunt. 
Adeo  tum  adhuc  luxus  hic  videbatur  censoria  animad¬ 
versione  coercendus,  quod  si  quis  non  multis  post  annis 
fecisset,  eum  sordidius  quam  senatorem  deceret  habitare, 
dicturi  homines  erant.  Princeps  senatus  ab  iisdem  cen¬ 
soribus  lectus  est  P.  Lentulus. 

23.  Iisdem  temporibus  diu  jam  quasi  sub  cineribus  glis¬ 
cens  ignis  conjuratione  Fregellana  emicuit,  aliquanto  im¬ 
maturius,  eoque  reprimentibus  facilior.  Nec  dubitabatur, 
si  diutius  tegi  consilia  defectorum  potuissent,  quin  bellum 
sociale,  quod  post  aliquot  annos  violentissimum  exarsit, 
eo  potius  tempore  fuerit  erupturum.  Nunc  priusquam 
latius  contagio  serperet,  Fregellanam  urbem  L.  Opimius 
praetor  obsidione  cinctam,  cum  ad  bellum  tolerandum 
nullis  rebus  satis  instructa  esset,  haud  difficulter  in  po¬ 
testatem  redegit:  prodente  insuper  patriam  Q.  Numito- 
rio  Pullo. 

24.  Captam  urbem  dirui  oportere  non  dubitatum.  De 
principum  poena  cum  in  consilio  deliberaretur,  plerorum- 

a  Sex  millibus]  Sex  millia  ses-  Crev. 
tertium  sunt  libr®  Romanae  ar-  b  Quodque  villam]  Vid.  supra 
genti  pondo  15.  marcae  nostra-  lv.  12.  et  quae  ibi  annotamus, 
tes  23.  unciae  3.  semuncia  1.  Crev. 

que  haud  ambigua  condemnatione,  diu  agitatu  Numito- 
rii  causa  est;  cum  recens  meritum  prioribus  quibusdam 
dictis  ejus  factisque,  quibus  aversum  a  populo  Romano 
animum  aperuerat,  levius  videretur.  Ad  extremum  tamen 
deprecanti  venia  data :  plusque  valuit,  quod  rei  Roma¬ 
nae  profuerat,  quam  quod  nocere  voluisse  arguebatur. 
Ita  bello  feliciter  gesto,  maximisque  periculis  liberata 
republica,  quoniam  hoc  terrore  compressa  inhibitaque 
sociorum  Latini  nominis  conspiratio  fuerat,  L.  Opimius 
triumphum  petiit,  nec  impetravit.  Non  quin  res  trium¬ 
pho  dignae  viderentur,  sed  quia  de  receptis  populis  trium¬ 
phari  solere  senatus  negabat;  augentibus  imperium,  non 
recuperantibus  amissa,  honorem  istum  antiquitus  decre¬ 
tum  dictitando. 

25.  Ceterum  ille  tumultus,  tumultus  enim  verius  quam 
bellum  fuerat,  aegros  multorum  animos  magis  etiam  suspi¬ 
cionibus  et  cura  maceravit :  non  sine  invidia  M.  Fulvii 
consulis,  Caiique  Gracchi,  quo  praecipuo  incentore  socii 
ad  res  novas  consurrexisse  dicebantur.  Igitur  neque  tum 
aequis  auribus  senatus  accepit,  quod  urbes  Sardiniae,  cum 
in  praetura  et  insalubri  hyeme  tunicas  ad  exercitum  mitti 
L.  Aurelius  jussisset,  detrectaverant  imperium  ;  et  Romae, 
per  legatos,  gratiam  mittendi  obtinuerant;  deinde  C. 
Graccho  quaestore  circumeunte  roganteque,  alacriter  et 
promte  praebuerant :  unde  pluris  apud  Sardos  auctorita¬ 
tem  adolescentuli,  quam  imperium  consulis,  quam  nomen 
populi  Romani  fuisse,  obtrectatores  ejus  fremebant. 

26.  Ab  eodem  deinde  animo,  cum  prorogata  L.  Aurelio 
provincia  fuisset,  legatique  regis  Micipsae  Romam  venis¬ 
sent,  nuntiantes  ‘  regem  C.  Gracchi  honoris  causa  frumen¬ 
tum  in  Sardiniam  imperatori  misisse/  magna  Patrum 
coorta  indignatione,  legatio  rejecta  est.  Quibus  rebus 
sicut  ira  senatus,  ita  populi  favor  in  Gracchum  in  dies 
augebatur.  Cui  ut  se  praeberet,  quamprimum  in  urbem 
reverti  desiderabat.  Contra  moliebantur  civitatis  prin¬ 
cipes,  ut  eum  quam  possent  diutissime  in  externis  nationi¬ 
bus  detinerent :  donec  providere,  quae  in  usum  erant,  aut 
avertere  ab  eo  populi  amorem,  senescentibus,  ut  fit,  per 
absentiam  studiis,  potuissent. 


Cic.  de 
Fin.  v.  22. 


Cic.  in 
Pis.  c.  39. 
et  ibi  Asc. 
Paadian. 

Val.  Max. 
ii.  8. 
Ammian. 
Marcell. 
xxv.  31. 


Auct.  de 
Vir.  Ulustr, 
c.  65. 

Plut.  C. 

27.  Igitur  C.  Cassio  Longino,  C.  Sextio  Calvino  con¬ 
sulibus,  cum  de  provinciis  ornandis  ageretur,  M.  Fulvio  in 
Gallia,  L.  Aurelio  in  Sardinia  prorogatum  imperium  est, 
haud  minus  ut  proquaestorem  Gracchum  retineret,  quam 
quia  bellum  gnaviter  administraverat.  Nam  et  M.  Ful¬ 
vium  abesse  potissimum  simili  de  causa  voluerunt.  Et 
hic  quidem  rebus  gerendis  gaudens,  prorogatam  sibi  pro¬ 
vinciam  aequiore  animo  tulit :  Caius  intellecto  Patrum 
consilio,  tanto  minus  utilem  sibi  moram  in  Sardinia  ratus, 
quanto  diligentius  optimates  eam  procurabant,  confestim 
ex  provincia  abnavigavit :  et  cum  famam  praevenisset,  non 
modo  magnis  inimicorum  querelis,  sed  etiam  non  sine  ple¬ 
bis  ipsius  admiratione  ac  sermonibus,  subito  Romae  con¬ 
spectus  est. 

Sosip.  28.  Ceterum  cum  adesse  jussus  apud  censores,  causam 

de^Analog' suam  'ingenti  facundia  magnisque  rationum  ponderibus 
p.  61.  egisset,  statim  ei  non  restitutam  modo  populi  voluntatem, 

1  lut<  sed  etiam  auctam  esse  apparuit,  cum  injuria  facta  innocenti 

videretur.  Stipendia  enim  se  fecisse  duodecim  ostenderat, 
cum  a  ceteris  haud  amplius  dena  poscerentur :  in  tertium 
usque  annum c  in  provincia  fuisse,  cum  alios  exactus  quaes- 
C.  Grac.  turge  annus  in  urbem  remitteret.  Alia  deinde  de  moribus 
ap.  A. Geli,  abstinentiaque  sua  locutus,  addidit,  *  se  loculos  pecunia 
Plut.  onustos  portasse  in  Sardiniam,  vacuos  reportasse  :  alios 
amphoras,  quas  onustas  vino  detulissent,  auro  atque  ar¬ 
gento  refertas  domum  remisisse.’  Neque  infelicius  deinde 
suspicionem  Fregellana;  rebellionis,  sociorumque  in  prava 
consilia  clam  impulsorum,  diluit. 

29.  Quibus  actionibus  tum  apud  omnes  clarior,  tum  in¬ 
citatior  ipse  (nam  frequenti  contentione  animus  incaluerat) 
Fragm.  tribunatum  plebis,  matre  plurimum  dehortante,  instituit 
ap 'pigh”1'  Petere-  Hoc  aliud  maximi  motus  initium  fuit,  toto  virium 
Plut.  suarum  pondere  resistentibus,  quotquot  vel  Tiberio  fuerunt 
inimici,  vel  illius  legibus  similes  alias  metuebant.  Sed 
horum  pugnacitas  incitamento  plebi  fuit,  quo  cupidius 
contenderet :  tantusque  die  comitiorum  confluxus  ex  uni- 

c  In  tertium  usque  annum]  S\c  At  ipse  Gracchus  apud  Gellium, 
Plutarchus  :  ita  ut  numerari  de-  ‘Biennium,’  inquit,  ‘  fui  in  pro- 
beat  hic  quoque  annus,  quo  C.  vincia.’  Crev. 

Gracchus  ex  provincia  rediit 

versa  Italia,  tantum  hominum  studium  fuit,  ut  infinitam 
multitudinem  non  capiente  Campo,  magna  pars  ex  tectis 
et  fastigiis  aedificiorum  acclamaret. 

30.  Spem  enim  agrorum  varie  partim  ipsius  rei  difficul¬ 
tatibus  impeditam,  partim  locupletum  artibus  extractam 
iniquissimo  animo  ferentes,  hunc  sibi  virum  divinitus 
missum  credebant,  qui  fraternarum  legum  suarumque  ipse 
in  triumviratu  actionum  acerrimus  vindex,  et  quod  intri¬ 
catum  esset  explicare  ingenio,  et  quod  convulsum  restitu¬ 
ere  animo  ac  auctoritate  posset.  Igitur,  quin  tribunus 
fieret,  haud  magna  dubitatio  fuit.  In  hoc  tantum  feliciter  pjut. 
obnisi  Patres  sunt,  uti  non  pro  expectatione  sua  primus, 

sed  omnino  quartus  renuntiaretur.  Ipse  tamen  paulo  post 
vigore  actionum  et  eloquentia  constituit  se  omnium  facile 
principem.  Interim  colonia  deducta  est,  in  Volscis  Fa-  Veli.  i.  15. 
brateria :  lustrumque  in  urbe  sexagesimum  Cn.  Servilio,  Liv.  Epit. 
L.  Cassio  censoribus  conditum.  Civium  Romanorum  ca¬ 
pita  trecenta  nonaginta  millia  septingenta  triginta  sex  cen¬ 
sa  fuerunt. 

31.  Sequens  annus,  Q.  Caecilio  Metello,  T.  Quintio 
Flaminino  consulibus.,  et  bella  foris,  et  plus  ex  urbanis 
contentionibus  terroris  domi  habuit.*  Baleares,  ignobilis 
antea  natio,  nec  temere  nisi  inter  Punicos  auxiliares  cog¬ 
nita,  tum  consularis  provincia  facti,  Q.  Metello  obvene-  Strab.  m. 
runt.  Piraticam  faciebant  audacius  jam  crebriusque  :  ut  jj?|0y6j  jj 
solet,  ubi  primi  conatus  impune  et  cum  praemio  fuerunt, 

32.  Hominum  ad  triginta  millia  insulas  incolunt,  duas  Diod.  v.17. 
potissimum :  (nam  Ebusus,  quanquam  vicina,  perperam  Zonar. 

a  quibusdam  adjicitur :)  quarum  quae  major  vocatur  et  est,  Pomp. 
ab  Flispaniae  Tarraconensis  littore,  ubi  Dianium  est,  spa-  pj^a-in  r 
tio  mille  quadringentorum  stadiorum  d  disjungitur:  centum 
millia  passuum  longitudine,  trecentorum  octoginta  mil¬ 
lium  ambitu  patens.  Huic  deinde  intervallo  stadiorum  strab. 


*  A.U.  C.629.  A.  C.  123. 
d  Mille  quadringentorum  sta¬ 
diorum]  MiHiarium  175.  leuca¬ 
rum  nostratium  plus  58.  Centum 
millia  passuum :  leucas  33.  Tre¬ 
centorum  octoginta  millium:  leu¬ 
carum  fere  127.  Stadiorum  sep¬ 


tuaginta:  milliarium  fere  9,  leu¬ 
carum  3.  Sexaginta  millia  pas¬ 
suum  :  leucas  20.  Centum  quin¬ 
quaginta:  leucas  50.  Ceterum 
his  in  mensuris  aliqua  est  Stra¬ 
bonem  inter  et  Fliuium  discre¬ 
pantia.  Crev. 

septuaginta  minor  adjacet,  qu$  sexaginta  millia  passuum 
longa,  centum  quinquaginta  in  circuitu  numerat. 

33.  Grzeci  Gymnesias  vocaverunt,  quia  per  aestatem 
praeter  sisyrnam e  nullis  vestibus  operiuntur.  Nobis  Ba¬ 
learium  recepta  est  appellatio  ;  sive  et  ipsa  Graecae  origi¬ 
nis f  ad  jactum  fundarum,  quibus  praecipue  valent,  respi¬ 
cit  :  sive  antiquis  fabulis  credendum  est,  nomen  a  Baleo 
quodam  arcessentibus,  quem  Herculis  Thebani  comitem, 
et  ab  eo  relictum  iis  locis  narrant,  quo  tempore  ad  Geryo¬ 
nis  abigenda  armenta  heros  ille  properabat.  Utraque 
insula  dives  habet  solum,  omniumque  rerum,  praeterquam 
vini  et  olei,  ferax.  Portus  sunt  commodi,  nisi  quod  saxoso 
plerumque  ore,  curam  atque  peritiam  gubernatorum  in¬ 
troitus  desiderat. 

34.  Absurda  quaedam,  ut  barbaris,  instituta  sunt,  quae 
referri  non  attinet.  Illud  etiam  sapientibus  haud  spernen¬ 
dum  crediderim,  quod  aurum  et  argentum  neque  signant, 
neque  alibi  signatum  importari  sinunt :  edocti,  ut  aiunt, 
Geryonis  calamitate,  cui  propter  magnitudinem  pecuniae 
bellum  illatum  ab  Hercule  fuerit.  Ergo  qui  mercede 
apud  Carthaginienses  militabant,  pecuniam  non  reporta¬ 
bant  domum  :  sed  vinum  emebant,  cujus  cupidissimi  sunt, 
et  mulieres,  in  hanc  quoque  voluptatem  adeo  projectum 
genus,  ut  cum  piratis  unam  mulierem  quatuor  permutare 
viris  consueverint. 

35.  Distincti  in  bellum  eunt,  scutum  ex  corio  manu 
gestantes,  et  jaculum  praeusta  plerumque  cuspide,  non 
saepe  ferro,  eoque  exiguo,  praefixum.  Maxima  vis  in 
fundis  est :  quas  ex  melancranide  (junci  genus  est)  scite 
confectas,  in  praeliis  ternas  ferunt,  una  caput  vincientes, 
altera  ventrem,  dum  tertia  in  manu  est.  Nec  ad  idem 


e  Sisyrnam\  Sic  scribitur  hoc 
nomen  apud  Lycophronem,  non 
sisynnam,  quomodo  huc  usque 
hoc  loco  legebatur.  Sisyrna,  vel 
sisyra,  est  vestimentum  rude 
consutum  ex  pellibus  ovium 
cum  suis  velleribus.  Vide  plura 
apud  Meursium  in  notis  ad  Ly- 
cophr.  Cassandram.  Crev. 

f  Sive  et  ipsa  Graece  originis ] 
Sic  visum  Diodoro.  At  Strabo 


1.  xiv.  et  Eustathius  ad  Dionys. 
Perieget.  vers.  457.  Punicse 
originis  hoc  nomen  esse  aiunt: 
quam  non  absurda  conjectura 
Sam.  Bochartus  videtur  inve¬ 
nisse,  dum  derivat  a  bjn  Baal, 
quod  et  dominus  et  peritus  est ; 
et  m'  Jura  jecit,  quasi  peritus  ja¬ 
culandi  significetur.  Vid.  summi 
viri  Chan.  i.  35.  Crev. 

spatium  omnibus  promiscue  utuntur.  Ali®  enim  ad  lon¬ 
giores  jactus  sunt  commodiores  :  ali®  propiore  meta  cer¬ 
tius  validiusque  feriunt.  Hoc  solo  genere  armorum  me¬ 
tuendi  sunt,  tribuente  illis  vigorem  ac  peritiam  usu,  quem  Flor, 
a  teneris  adhibent :  neque  matres  panem  ante  dare  dicun¬ 
tur  infantibus,  quam  scopi  vicem  propositum  funda  deje¬ 
cerint. 

36.  Pacificum  alias  hominum  genus,  (cum  studio  pecu-  Strab. 
ni®  pierasque  bellorum  causas  abjecerant,)  paucorum  te¬ 
meritas  in  calumniam,  et  ex  calumnia  in  calamitatem 
traxit.  Nec  enim  publico  consilio  mare  infestum  habue¬ 
runt  :  sed  cupidus  triumphi  consul,  noxiam  videri  gentem, 
quam  ipse  esse  innocens,  maluerat.  Hoc  ita  traditum  a 
ratione  non  abhorret.  Nec  enim  duas  istas  insulas  con¬ 
sentaneum  est  arma  Romana,  quorum  non  ignorabant  po¬ 
tentiam,  in  se  concitare  voluisse.  Illud  etiam  incredibi¬ 
lius,  venienti  ab  alto  Roman®  classi,  quod  pr®dam  puta-  Flor, 
rent,  ultro  occurrisse. 

37.  Quod  satis  certum  est,  vim  propulsare  conati  pr®-  Strab. 
lium  acre  fecerunt ;  terrore  tamen  majore,  quam  damno  : 
quia  Metellus  super  tabulata  navium  pelles  extenderat, 
quibus  excepta  hostium  missilia  innoxia  caderent.  Igitur 
simul  cominus  ventum,  et  adversus  nudos  pila  conjici  ere¬ 
pere,  pecudum  in  morem  sublato  clamore  dilapsi,  sparsi- 

que  in  proximos  tumulos,  majore  deinde  labore  inveniendi,  Flor, 
quam  vincendi  fuerunt.  Unde  infestior  miles,  plurimum 
ubique  sanguinis  fudit.  Consul  facile  pacatis  Balearibus,  Qros.  v.i3. 
reliquum  imperii  tempus  urbibus  condendis  consumsit. 

Palma  orientem  versus,  in  occidua  parte  insui®  Pollentia  strab.  et 
est  posita.  In  has  ex  coloniis  civium  Romanorum,  qu®  P°mP-  Me* 
in  Hispania  erant,  tria  virorum  millia  scripta.  Strab. 

38.  Rom®  triumphum  hoc  anno  M.  Fulvius  proconsule  FastiCapit. 
duxit :  quem  Massiliensibus  sociis  adversum  infestos  et  Eiv.  Epit. 
pr® potentes  accolas  auxilio  profectum  fuisse  in  consulatu 
diximus.  Salluvii  pr®cipue  Massiliam  urgebant,  quorum  Liv.  v.  34. 
in  agro  condita,  nunc  invidia  finitimorum,  nunc  metu, 
nunquam  non  odio  premebatur. 

39.  Fulvius  tamen  res  haud  sane  magnas  ibi  gesserat,  M 
magisque  ominis  causa  triumphus  ei  datus  videri  potest,  Xy.  29. 

quod  ea  prima  trans  Alpes  expeditio  Romana  fuit.s  Ad¬ 
juverunt  haud  dubie  spes  plebis,  erectae  jam  C.  G  racchi 
tribunatu,  patronisque  suis  hanc  dare  gratiam  studentis, + 
non  magis  praemium  prioribus  actionibus,  quam  incita¬ 
mentum  futuris.  Et  senatus,  quem  adimi  posse  honorem 
-  desperabat,  per  se  potius  tribuere  maluit.  Triumphavit 
non  de  Salluviis  modo,  sed  etiam  de  Liguribus  atque 
Vocontiis,  qui  forte  per  agrum  suum  ducenti  occurre¬ 
rant. 

40.  Secundae  M.  Fulvii  res  momentum  C.  Graccho 
cum  ad  voluntatem  ferendi  leges,  tum  ad  fiduciam  perten¬ 
dendi  attulerunt.  Ergo  omnia  subito  novis  contentionibus 
fervere  coeperunt,  graviter  accusante  potentes  Caio,  para- 
tamque  et  popularem  ex  nece  fratris  materiam  miris  arti¬ 
bus  ad  inflammandos  hominum  animos  versante.  Praeci¬ 
puum  ad  haec  telum  habebat,  violatae  sacrosanctae  potesta¬ 
tis  invidiam,  quam  ita  miscebat  omnibus  actionibus  suis, 
ut  non  magis  interitum  Tiberii,  quam  populo  factam  inju¬ 
riam  deplorare  videretur. 

41.  ‘  At  vero  majores  nostri/  inquiebat,  ‘  Faliscis  bel¬ 
lum  intulerunt,  quia  tribunum  plebis  Genucium  contume¬ 
liose  habuerant.  C.  Veturium  damnaverunt  capitis,  quod 
incedenti  per  forum  tribuno  unus  via  non  decessisset.  At 
vobis  inspectantibus  Ti.  Gracchum  isti  fragmentis  subsel¬ 
liorum  occiderunt :  vobis  inspectantibus  mediam  per  urbem 
traxerunt,  ne  quis  locus  crudelitatis  eorum  nota  vacaret,  et 
cujus  in  Capitolio  erepta  vita  fuerat,  ejus  exanime  cada¬ 
ver  in  amnem  projiceretur.  Quid  jam  de  amicis  ejus 
querar,  qui  indefensi  indemnatique  supplicio  affecti  sunt  ? 
idque  in  ea  civitate  factitatum  est,  in  qua  capitalis  noxae 
reos,  si  forte  lateant,  ante  suarum  aedium  fores  occinente 
tubicine  vocari  in  judicium  mos  est,  neque  prius  in  suffra- 

4  Studente  edd.  ante  Crev. 

%  Ea  prima  trans  Alpes  expedi-  quot  ante  annos  jam  anna  Ro- 
tio  Romatiafuit]  Vellemus  potius  mana  trans  Alpes  excurrerant, 
scripsisset  Freinshemins,  Ea  cum  transalpinos  Ligures  Opi- 
prima  in  Transalpinos  Gallos  ex-  mius  subegisse  dicatur,  Epit. 
pcditio  fuit.  Hoc  enim  constat  1.  xlvii.  Liviani, 
ex  Floro  et  Marcellino.  At  ali- 

gia  judices  mitti.  Tam  illi  religiose,  tamque  circumspecte, 
ubi  de  capite  civis  quaestio  esset,  agendum  esse  censue- 
runt.’ 

42.  Haec  atque  talia,  cum  praeter  proprii  doloris  stimu¬ 
los,  etiam  oratoris  arte,  eoque  vocis  sono  dicerentur,  qui 
rebus  ipsis  mire  congruebat,  totius  populi  Romani  lacry-  Quintii, 
mae  concitabantur.  Ergo  Caius,  ubi  satis  accensos  mul-  piut-" 
titudinis  animos  vidit,  leges  initio  duas  promulgat,  quarum 
altera  vetabat  *  honores  petere  eum,  cui  a  populo  abro¬ 
gatus  magistratus  esset :’  altera  ‘  dicere  causam  in  judicio 
populi’  jubebat  ‘eum,  qui  indemnatum  in  magistratu 

suo  civitate  expulisset.’  Haj  leges  aperte  M.  Octavium 
et  P.  Popillium  petebant :  quorum  ille  tribunatu  se  co-  A.  Geli, 
actus  abdicaverat,  Popillius  amicos  Tiberii  quosdam  in  p^t13‘ 
exilium  ejecisse  dicebatur.  Veli.  n.  7. 

43.  Ex  his  Popillius,  non  expectato  populi  judicio,  so-  Cic.  Bru- 
lum  vertit :  Octavium  Cornelia  servavit,  Caiusque  matris  po^pedif 
se  dare  hoc  precibus  dicens  ipse  antiquavit  legem  suam,  in  Sen.c. 
non  renitente  populo,  qui  et  pietatem  filii  laudabat,  et  p^t 
mulierem  non  ob  liberos  modo,  sed  etiam  patrem  Africa¬ 
num  magnopere  suspiciebat.  Cujus  rei  indicium  statua 
quoque  praefert  ei  nomine  populi  posita  cum  hoc  titulo, 

‘  Cornelia  mater  Gracchorum.’  Sed  et  Caius  minime  ig¬ 
narus  quanti  eam  cives  facerent,  ejus  mentione  nonnun- 
quam  ad  exagitandos  adversarios  abusus  est :  ut  cum  con¬ 
viciatorem  quendam  increpans,  ‘  Tune  Corneliae,’  inquit, 

‘ausis  maledicere,  quae  Tiberium  peperit?  Qua  porro 
fronte  Corneliae  te  comparas,  quae  se  diutius  mulier,  quam 
tu  vir  a  viro  abstinuisti?’  Atque  hujusmodi  dictorum 
frequens  amarulentia  nunc  etiam  in  orationibus  ejus  com¬ 
paret. 

44.  Ceterum  modis  omnibus  et  plebis  extollere  poten¬ 
tiam,  et  senatus  auctoritatem  deprimere  cupiens,  plura 
majoraque  quam  frater  Tiberius  audebat.  Principium  Veli.  n.  6. 
ab  agraria  lege  fuit,  qua  acrius  atque  plenius  cavit,  ‘  ne 

quis  contra  legem  Liciniam  plus  quingentis  jugeribus  ha¬ 
beret  :  utque  ager  publicus  pauperibus  divideretur.’  Tri-  Flor.ni.15. 
umviros  agris  dividundis  seque  et  M.  Fulvium  denuo  Auct.  de 
creavit,  C.  etiam  Crasso  in  societatem  cuiec  assumto.  Vir.  Illustr. 

Del])li.  et  Var.  Cias. 


Livius . 


12  N 


Veli. 


Appian. 


VelL  Flor.  45.  Portoria  quoque  et  vectigalia  nova  constituit,  ex 

ap.  A.  Geli!  Asia  et  Attali  regis  liaereditate  :  quo  respublica  tantis  lar- 

xi.  i°.  gitionibus  sufficeret.  Nam  et  militari  lege,  qua  minorem 

Veli.  Ap-  annis  septemdecim  rogari  sacramento  vetuit,  vestem  gra- 

P'.an’  .  tuitam  militi  dabat ;  et  annonaria  pauperibus  frumentum 
Liv.  Epit.  •  1  •  ...  _ 

Cic.  de  menstruum  dividere  senusse  et  triente  instituerat.  Quae 

Off.  11. 21.  largitio  cum  esset  nimia,  exhauriretque  aerarium,  et  ple- 
Cic.  pro  1  r 

Sext.  c.  48.  bem  ad  desidiam  avocaret,  boni  repugnabant ;  sed  a  plu- 

Appian.  ribus  vincebantur.  Sumtum  praeterea  incredibilem  mu¬ 
nitio  viarum  suscepta  absorbebat,  non  ad  utilitatem  magis 
quam  gratiam  et  decorem  omnibus  exacte  dispositis. 

46.  Ducebantur  rectissimae  per  agros  viae,  partim  saxo 
quadrato,  alibi  glarea  stratae.  Ubi  torrens  aut  cavernae 
ruperant 5  iter,  pontes  imponebantur,  aut  complebantur 
depressa,  donec  totum  opus  aequalem  ubivis  faciem  prae¬ 
ferret.  Id  deinde  milliaribus  distinguebatur  :  quorum  6 
notas  et  numerum  justis  intervallis  positae  ex  lapide  co¬ 
lumnae  indicabant :  paulo  minus  octo  stadiis  in  singula 
milliaria  tribuebatur.  Ad  hoc  frequentes  secundum  viam 
erectae  erant  pilae,  quarum  ope  qui  iter  facerent,  commo¬ 
dius  inscendere  in  equos,  usu  ita  ferente,  possent. 

47.  Haec  aliaque  per  se  curabat,  mire  sufficiente  vigore 
corporis  ad  omnia  quae  animus  imperasset :  mirabanturque 
eum  homines,  cum  legatorum,  magistratuum,  eruditorum, 
militum,  opificum  caterva  incedentem,  sufficientemque 
unum  omnibus,  et  amorem  universorum  ita  tuentem  hu¬ 
manitate,  ut  tamen  gravitatem  ejus  cuncti  revererentur. 
Sed  ista  majorem  juveni  invidiam  excitabant,  cum  nihil 
intactum  inque  tentatum  relinquere  videretur  ,  quo  sibi 
magnas  opes  regireque  parem  potentiam,  auxilio  plebis 
rogationum  talium  inescatae  dulcedine,  compararet. 

48.  Idque  atrocius  metui  coeptum,  ubi,  tempore  magis¬ 
tratus  ejus  ferme  consumto,  M.  Fulvius  haud  obscure 
disserebat,  ‘  altero  ei  tribunatu  ad  perferenda  quae  insti¬ 
tuisset  opus  esse.’  h  Neque  dubius  erat  populi  favor  :  et 


5  Cler.  caverna  ruperat ;  ali.  ante  Crev.  edtl.  caverna;  ruperat. 

6  Quarum  edd.  aute  Crev. 


h  M.  Fulvius  haud  obscure  disserebat,  altero  ei  tribunatu 

ne  prohiberi  omnino  posset,  lege  juvabatur,  per  quam  tri¬ 
buniciis  comitiis,  si  ad  numerum  tribuni  non  essent,  jus 
erat  populo  ex  omnibus  quem  vellet  allegendi.  Jam  ergo  ):!at. 
minus  de  tribunatu,  sed  aliquid  novum  atroxque  timeba¬ 
tur  :  et  erant  qui  suspicarentur,  simplici  potestate  non 
contentum  tribuni  simul  consulisque  nomen  ac  imperium 
invadere  statuisse. 

49.  Terruerat  eos  vox,  quam  inter  applausum  populi 
et  flagrantium  studiorum  testificationem  jecerat :  ‘  se  ali¬ 
quid  in  beneficii  loco  a  plebe  petiturum,  quod  si  adeptus 
foret,  habere  instar  omnium  ;  sin  vero,  nihil  tamen  queri 
decrevisset.’  Comitiorum  tamen  consularium  adveniens 
tempus  ostendit  frustra  eum  suspectum  hoc  nomine  fuisse. 

Quippe  cum  amicis  C.  Fannium  C.  F.  deduxit  in  Cam¬ 
pum,  petentique  suffragator  gratiosus  et  efficax  extitit. 

Ipse  autem  tribunus  plebis,  quanquam  id  quidem  non  pe-  Appian. 
teret,  refectus  est.  VeI1' 

50.  Dum  ita  Romae  dissidetur,  etiam  Orientis  regna 
multas  calamitates  discordiis  mutationibusque  regum  per¬ 
tulerunt.  Demetrius  iterum  rex  Syriae,  pravitate  morum  Joseph. 
populi  et  militum  odium  meruerat ;  uxoremque  Cleopa-  ^ppi^" 
tram,  ob  superinductam  apud  Parthos  Rhodoguneti,  in-  Syr. 
fensam  habebat.  His,  quasi  parum  negotii  haberet,  bellum 
iEgyptium  adjunxit,  socru  Cleopatra  auxilium  adversus  Justin. 
fratrem  Physconem  orante,  et  auxilii  pretium  ostentante  XXXIX’ 
Ptolemaeorum  opes.  Acciderat  enim,  ut  Hegelochus 

Ptolemaei  dux,  exercitu  Alexandrinorum  internecione  de-  Diod.  ap. 

V  files- 

leto,  et  praetore  Marsya  capto,  Cleopatram  rerum  suarum 
desperatione  confugere  in  Syriam  cum  thesauris  regiis  Justin. 
compelleret,  a  filia  7  generoque  subsidium  fortunae  prae¬ 
sentis  petituram.  ' 

51.  Sed  Demetrium  aliena  solicitantem  regna  defectio 

7  Ita  emend.  Crev.  ex  Justin.  xxxix.  I.  Edd.  praecc.  habent  a 
filio. 


opus  esse]  Nihil  tale  est  apud  sio  Appiani  Latina  aliquid  am- 
Appianum,  nec  Fulvius  quic-  biguitatisr  habet,  et  tale  quid 
quam  opis  Graccho  ad  assequen-  subindicare  potest,  quale  hic 
dum  alterum  tribunatum  attu-  narrat  Freinshemius.  Crev. 
lisse  ab  ipso  memoratur.  Ver- 

Porph.ap, 
Euseb. 
Grsec.  p. 
227. 
Joseph. 

Juslin. 


Porphyr. 

Justin. 

Porphyr. 

Justin. 


Porphyr. 
et  Joseph. 
et  Justin. 


Antiochensium,  qui  duce  Tryphone  rebellabant,  de  suo 
coegit  dimicare.  Mox  enim  Apameni  cetermque  nonnullae 
civitates,  per  absentiam  regis,  qui  jam  ad  Pelusium  ad¬ 
moverat  copias,  exemplum  Antiochensium  secutae  sunt ; 
et  a  Ptolemaeo,  tanquam  adversus  communem  hostem, 
auxilia,  Seleucidarumque  aliquem,  quem  sibi  regem  con¬ 
stituerent,  petierunt.  Ptolemaeus  juvenem  quendam  JE- 
gyptium  cum  ingentibus  auxiliis  misit :  ut,  tanquam  An¬ 
tiochi  familiae  per  adoptionem  insertus,  dejecto  Demetrio 
Syriam  sibi  quasi  jure  vindicaret. 

52.  Neque  Syri  aspernati  sunt,  quemlibet  potius  habi¬ 
turi  regem,  quam  prioris  ultra  passuri  superbiam,  quae 
Parthicae  arrogantiae  conversatione  facta  prorsus  intolera¬ 
bilis  fuerat.  Alexandri  nomen  impositum  est  novo  regi, 
quibusdam  Alexandri  regis  filium  dicentibus ;  cum  Pro- 
tarchus  ei  pater  esset,  mercibus  permutandis  tolerare  se 
solitus,  unde  Zabinae  cognomentum™  Alexandro  a  Syris  est 
inditum.  Forte  sub  idem  tempus  a  rege  Parthorum  in  ar¬ 
genteo  loculo  remissum  Antiochi  corpus  magni  favoris 
occasionem  novo  regi  attulit :  cum  reliquias  non  ineptus 
histrio  maxima  cum  reverentia,  lacrymisque  ubertim  ma¬ 
nantibus  excipiendo,  stultae  plebeculae  pietatis  opinionem, 
tanquam  domestici  funeris  dolorem  non  ferens,  injecisset. 

53.  His  auditis  Demetrius  a  Pelusio  cum  exercitu  re¬ 
dit  :  nec  segnius  ab  Alexandro  occurritur.  Haud  procul 
Damasco  cum  signa  contulissent,  vincitur  Demetrius. 
Tum  vero  concepta  olim  odia,  postquam  ex  rebus  adversis 
contemtus  accesserat,  nemine  dissimulante,  cum  ad  Cleo¬ 
patram,  quae  tum  Ptolemaide  cum  liberis  communibus  de¬ 
gebat,  ex  fuga  se  reciperet,  clausae  advenienti  portae  sunt. 
Sic  ab  uxore  filiisque  desertum  se  videns,  Tyrum  navigio 
petiit,  ut  saltem  sanctitate  veteris  templi  se  defenderet. 
Sed  ibi  quoque  eum  inimica  sors,  et  infestae  conjugis  frau¬ 
de  comparatum  exitium  expectabat.  Ita  rex  paulo  ante 
potentissimus,  nunc  famulorum  suorum  supplex,  dum  ex- 

m  Unde  Zabince  cognomentum ]  8ai,  id  est,  quod  emtum  Ptolemai 
Non  omnino  accurate  hic  reddit  mancipium  putaretur.  Sane 
Porpliyrii  verba  Freinshemins,  Zebina  Syris  emtum  vel  redemtum 
quae  talia  sunt,  5i&  rb  iis  aySpao--  significat.  Crev. 
ros  eTvai  rov  TlroAepalov  vevopia- 

scensionem  facit,  praefecti  jussu  corripitur,  et  paulo  post 
non  sine  cruciatu  et  contumelia  occiditur. 

54.  Nec  mora,  quemadmodum  in  sceleribus  facile  pro¬ 
ficitur,  et  primum  quodque  facinus  ad  majora  fere  et  cau¬ 
sam  et  audaciam  praestat,  viri  necem  Cleopatra  majoris 
filii  morte  cumulat.  Seleuco  nomen  erat :  qui  audita 
morte  patris  de  jure  suo  nihil  dubitans  cum  diadema  sum- 
sisset,  Cleopatra  mater,  injussu  id  suo  factum  frendens,  ar¬ 
repto  arcu  juvenem  sagitta  transfixit ;  jam  non  modo  vo¬ 
luntate  et  voce  ad  jubendum  parricidium,  sed  etiam  ad 
patrandum  manu  certa.  Sic  amoto  Seleuco,  frater  ejus 
Antiochus,  cui  a  nasi  magnitudine  cognomen  Grypo  fuit, 
hactenus  a  matre  rex  constituitur,  ut  ille  quidem  nomen 
principis,  ipsa  potestatem  obtineret. 

55.  Inter  hos  Syriae  motus,  cum  nec  tum  satis  quieta 
iEgyptus  foret,  cetera  quoque  regna  multis  calamitatibus 
vexata  sunt.  Cappadociam  morte  regis  destitutam  Ni¬ 
comedes  Bithynus  affectabat Ariarathis  domum  affini¬ 
tatis  jure  Mithridates  Ponticus  tuebatur.  Neque  magis 
inter  hos  apud  Cappadociam  bello,  quam  Romae  largitio¬ 
ne  certabatur  :  legatis  regum,  quia  lex  Aufeia  de  rebus 
istis  promulgata  erat  (ut  in  oratione  C.  Gracchi,  qui  le¬ 
gem  dissuasit,  scriptum  est),  aliorum  vocem,  aliorum  etiam 
silentium  impenso  pretio  redimentibus. 

56.  Babylonios  et  Seleucenses  vicaria  potestate  quidam 
Himerus  obtinebat,  a  Phrahate  impositus,  cujus  gra¬ 
tiam  per  turpia  obsequia  promeruerat.  Is  cum  ad  suum 


Liv.  Epit. 

Appian. 

SyT. 


Justin. 
Liv.  Epit. 

Porphyr. 

Appiau. 


Justin. 


Appian. 

Mith. 


A.  Geli, 
xi.  10. 


Trog. 
Prol.  xlii 
Athen.  1.  x 
Justin. 

X  LIX,  1. 


“  Cappadociam,  . . .  Nicomedes 
Bithynus  affectabat ]  Haec  omnia, 
ut  et  ea  quae  spectant  ad  legem 
quam  Gracchus  dissuasit,  valde 
obscura  et  incerta  sunt.  Quae 
hic  de  Nicomede  Bithyno  et  Mi¬ 
thridate  Pontico  narrat  Frein- 
sliemius,  nusquam  apud  Appia¬ 
num  reperimus.  Legis  vel  ipsum 
nomen  habet  aliquid  difficulta¬ 
tis.  Gentis  enim  Aufeiae  nulla 
apud  Romanos  extat  mentio. 
Gronovins  in  not.  ad  Geli,  e- 
mendat  Saufeiam  legem.  Cetera 
plane  in  obscuro  sunt,  nisi  quod 
ex  verbis  Gracchi  apud  Gellium 
apparet  latam  esse  eam  de  ali¬ 


quo  negotio,  de  quo  inter  Nico-  yaj 
inedem  et  Mithridatem  ambige¬ 
retur.  Sed  et  dubium  videtur, 
utrum  hoc  anno  lex  illa  lata  sit. 
Quippe  Mithridates  Evergetes 
pater  Mithridatis  Eupatoris  jam 
in  vivis  esse  desierat.  Eupatori 
autem,  tredecim  tunc  aut  qua- 
tuordecira  annorum  puero,  et 
suorum  insidiis  impetito,  non 
vacabat  Romae  certamina  cum 
Nicomede  serere.  Porro  ex  ip¬ 
sis  Gracchi  verbis  non  necessa¬ 
rio  colligitur,  eum  tnnc  cum 
legem  illam  dissuasit  tribunum 
fuisse.  Creo. 

patrifeque  genium,  Hyrcanus  enim  erat  natione,  Parthicae 
etiam  educationis  vitia  adjunxisset,  tantae  crudelitatis  fuit, 
ut  omnium  qui  usquam  fuerunt  tyrannorum  supergredi  fe¬ 
ritatem  videretur.  Neque  enim  aut  occasionem,  aut  ge¬ 
nus  ullum  saevitiae  praetermittebat :  multosque  Babylonio¬ 
rum,  ob  leves  plerumque  causas,  cum  omni  familia  in  ser¬ 
vitutem  redegit,  misitque  in  Mediam,  ut  pro  mancipiis 
venirent.  Ne  monumentis  quidem  aedificiisque  vel  sacris 
vel  profanis  pepercit :  forum  Babylonis  et  templa  quaedam 
incendit :  pulcherrimam  partem  urbis  perdidit. 

57.  His  ejus  sceleribus  licentiam  et  impunitatem  dabat, 
Justin.  implicitus  bello  Scytharum,  deinde  a  suis  militibus  inter¬ 
fectus  Phrahates.  Utriusque  initium  ei  victoria  de  An¬ 
tiocho  dedit.  Adeo  plerumque  nesciunt  homines  quid 
aut  quorsum  cupiant,  saepiusque  sub  alia  specie  ac  nomine 
malorum  suorum  origine  causisque  delectantur.  Scythas 
Phrahates  cum  Antiocho  bellans  exciverat,  et  post  victo¬ 
riam  venientibus  mercedem  pernegabat. 

58.  Igitur  illorum  legatus,  pro  more  gentis  horrida  et 
truci  oratione,  ‘  Venimus  ad  te,’  inquit,  ‘  rex  Phrahates, 
tuis  promissis  exciti,  pactoque  stipendio  :  quod  negari 
conditionem,  quantum  in  nobis  est,  implentibus  non  debet. 
Si  citius  quam  speraveras  bellum  confecisti,  non  ideo  mi¬ 
nus  delectum  habuerunt  Scythae,  suisque  finibus,  ut  tibi 
militarent,  sunt  egressi.  Tanta  juventus  neque  cogi  sine 
spe  praemiorum,  neque  contineri  sine  prmstatione  potest. 
Nihil  praeter  arma  quae  nunquam  nobis  deerunt  attulimus, 
quo  pecuniam,  quae  deerat,  reportaremus.  Non  ita  facilis 
auctoranti  exauctorantique  turba  sumus,  ut,  quoties  alicu- 
jus  necessitas  et  negotia  poscant,  accurramus  acciti,  et, 
cum  illa  praeterierit,  remittamur  inanes. 

59.  ‘  Plus  daturus  Antiochus  erat.  Sed  Parthicum 
nomen  et  cognatio  gentis  effecerunt  ut  tuam  causam  prae¬ 
ferremus.  Ne  igitur  injuria  dignos  existimes,  qui  tam 
impigre  accurrerunt,  ut  te  ab  injuriis  hostium  vindicarent. 
At  sero  venistis,  inquies.  An  igitur  postulandum  erat  ut 
alas  aptaremus  pedibus,  aut  currum  solis  conscenderemus  ? 
Si  citius  existimatione  tua  vicisti,  fortunae  tuae  age  gratias, 
et  tanto  liberaliorem  te  exhibe,  quanto  factus  es  potentior. 

Nec  in  uno  Antiocho  cecidisse  omnes  Parthorum  hostes 
credas.  Magna  imperia  non  patitur  Deus  diu  sine  aemulo 
consistere.  Segniores  ad  stipendia  tua  venient,  qui  me¬ 
minerint  nulla  mercede  venisse :  ac  semel  elusi  semper 
eandem  fraudem  timebunt.  Sicut  operam  a  nobis,  sic  a  te 
praestari  stipendia  oportuit.  Ne  illa  navaretur,  per  nos  non 
stetit :  per  te  stare  non  debet,  ne  stipe.ndia  repraesententur. 

60.  ‘  Si  corporibus  non  pugnavimus,  quid  refert  ?  Si 
tantundem  fama  Scythicorum  armorum  effecit,  quantum 
vix  aliorum  arma  potuissent?  Non  ante  defecerunt  ab 
Antiocho  civitates,  quam  de  Scythicis  auxiliis  auditum 
est.  Nec  ille  tam  festinanter  commisisset  pugnam,  nisi 
occupare  adventum  nostrum  studuisset.  Denique  ne  quid 
postulare  indebitum  videamur,  da  alium  hostem,  et  vide¬ 
bis  non  accipere  Scythas  stipendia  cupidius,  quam  mereri. 

Si  vero  nulla  te  ad  aequitatem  ratio  flectit,  hoc  a  nobis  non 
ferociter,  sed  libere  dictum  accipe.  Pauci  ut  de  jure  age¬ 
remus  missi  sumus.  Si  non  erit  impetratum,  jam  omnes 
illi  ad  exigendum  stipendium  aderunt,  qui  ad  merendum 
venerunt.’ 

61.  Nec  dictis  defuit  fides,  versisque  in  eos  armis  pro 
quibus  illa  domo  extulerant,  vastare  Parthorum  agros 
Scythas  coeperunt.  Occurrit  cum  suis  Phrahates,  Grae- 
cosque  milites  Antiochi  bello  captos,  quanquam  ea  cum 
ipsis  ratio  et  causa  non  erat,  ut  magnopere  deberet  atroci¬ 
ter  habitis  confidere,  tamen  adversum  hostes  secum  rapit. 

At  illi  tum  pristinorum  odiorum,  tum  recentis  injuriae  me¬ 
mores,  postquam  praelio  commisso  laborare  senserunt  Par¬ 
thos,  translatis  ad  hostem  signis,  internecione  copiarum 
Parthicarum  ipsiusque  regis  caede  captivitatis  suae  mala 
vindicarunt.  Scythae,  depopulata  Parthia,  nec  ultra  for¬ 
tunae  insistentes,  ad  sua  reversi  sunt. 

62.  Neque  multo  post  Laudice,  quae  Cappadociam  Justin. 
post  mortem  mariti  cum  liberis  sex  virilis  sexus  acceperat,  XXXVI1, 
avida  regnandi,  cum,  reliquis  veneno  interceptis,  nume¬ 
rum  ad  unum  parvulum,  cui  et  ipsi  nomen  Ariarathes 

fuit,  deduxisset,  vicissim  a  populo  occisa  est.  Mithrida-  Strab.  x. 

Pontico-  477* 

Appian. 

rum  regum  amicus  populi  Romani  appellatus  fuerat,  eum-  Mith. 


tes  quoque  cognomento  Evergetes,  qui  primus 

que  bello  Punico  prius,  deinde  Asiatico  navibus  et  copiis 
juverat,  regnum  uxori  liberisque  infantibus  reliquit,  insi¬ 
diis  amicorum  interfectus. 

63.  Sed  me  tot  regum  uno  tempore  flebiles  exitus,  tam 
foede  et  quaesita  et  amissa  regna,  scelerumque  ac  poenarum 
multiplices  vices  reputantem,  generis  humani  miseret  pu- 
detque.  Quae  enim,  malum,  amentia  est,  vel  opibus 
injuste  partis  securam  possessionem,  vel  in  ea  inquietu¬ 
dine  animi  felicitatis  partem  ullam  quaerere  ?  Nisi  forte 
se  quisque  nequissimum  mortalium  credit :  ceteris  neque 
cupiditatem  eandem,  neque  malitiam  fore  arbitratur.  Qua¬ 
si  vero  maxima  maleficia  plurimo  ingenio  egeant:  aut 
fidum  sibi  quenquam  sperare  possit,  qui  perfidus  in  con¬ 
junctissimos  ipse  extitisset  1 

64.  Verum  enimvero  malis  libidinibus  excaecatee  men¬ 
tes  inemendabili  pervicacia  in  exitium  praecipitant,  non 
sapientiae  monitis,  non  experientiae  documentis  coercita 
temeritate :  sed  argumentis  usuque  rerum  nequicquam 
circumstrepentibus,  rationi  non  relinquunt  locum,  exem¬ 
pla  horrent  et  imitantur.  Neque  enim  cessatum  ab  his 
artibus  postea  est,  donec  pleraeque  omnes  illae  regum  fa¬ 
miliae  stirpitus  cum  regnis  ipsis  interirent. 

65.  Sed  ab  externorum  contemplatione  malorum  ad  res 
urbanas  reflectendus  est  animus,  quae  et  ipsae  C.  Gracchi 
altero  jam  tribunatu  majorem  in  modum  turbabantur. 
Sic  enim  jam  declaraverat  animum  suum  Caius,  ut  cer¬ 
tum  adversarium  senatum  ei  fore  dubitare  nemo  posset. 
Ergo  ad  hujus  infringendam  auctoritatem  conferre  consi¬ 
lia  sua  opesque  omnes  instituit :  et,  quia  honestissimus 
quisque  de  populo  atque  locupletissimus  partes  senatus 
tuebatur,  ipse  quoque  sibi  displicebat,  nullam  actionibus 
suis  dignitatem  ab  infimas  tantum  plebis  assensu  constare 
arbitratus. 

66.  Quo  igitur  senatum  illa  parte  virium  privaret,  et 
consentientes  hactenus  cum  illo  populi  primores  avelleret, 

Liv.  Epit.  vestigia  fratris  secutus,  quod  ille  concupiverat,  perfecit,  ut 
xxxni.  2.  appellatione  judicum  equites  a  reliquis  civibus  separa- 
Liv.  Epit,  rentur.  Prius  tamen  majus  adhuc  ausum  tentaverat, 
Gracch.  "  ut  trecentis  senatoribus  equites  sexcenti  adderentur,  fe- 

rendo :  quo  illi  pacto  duplicem  in  senatu  partem  virium 
erant  habituri.  Deinde,  cum  hoc  atrocius,  quam  ut  obti-  Ruald. 
neri  posset,  videretur  ;  id  omnino,  contra  Patrum  obnixam  26.  p]’ut. 
dimicationem  tenuit,  ut  non  ex  senatu,  sicut  factum  anti-  Ascon.  in 
quitus  fuerat,  sed  ex  solis  decuriis  equitum  sorte  judices  Appian. 
ducerentur.  Civil.  1. 1. 

67.  Orationem  tribuni  reliquis  etiam  rebus  omnibus  po¬ 
pularem,  allata  postremorum  aliquot  judiciorum  exempla 
juverunt,  cum  ‘  dedecus  ac  periculum  civitatis  ’  invidiose 
deploraret,  ‘  in  qua  nemo  tam  esset  nocens,  quin  absolvi 
pecunia  data  posset.  Sic  enim  Aurelium  Cottam  ac  Sa¬ 
linatorem  nuper ;  sic  modo  Man.  Aquillium  vindictam  le¬ 
gum  effugisse.’  Accendebatur  populus  re  nota  ac  recenti, 
cum  adhuc  in  urbe  legati  sociorum  essent,  de  suis  injuriis 
et  absolutione  reorum  multa  passim  quiritantes.  Hic 
maxime  pudor  cohibuit  senatum,  ne  ad  extremum  obnite¬ 
retur.  Perlata  lege  Gracchus  exultans,  ‘  nunc  vero  se 
dominationem  senatus  a  culmine  subruisse’  jactavit. 

68.  Atque  haec  actio  cum  ad  contumeliam  Patrum  tota  Plut. 
pertineret ;  addidit  ei  quoque  ex  re  non  ita  magna  mag¬ 
num  sane  momentum.  Nam  ad  ea  usque  tempora,0  qui 
cum  populo  agebant,  ad  Comitium  Curiamque  respicere 
erant  soliti.  Caius  ad  forum  obvertit  sese,  posteaque 
morem  illum  tenuit,  quod  verbis  non  audebat  dicere,  facto 
significans :  in  iis  quae  ad  rempublicam  pertinerent,  ple¬ 
bem  potius  quam  senatum  intuendum,  atque  illius  quam 
hujus  ad  voluntatem  componendum  sermonem  esse. 

69.  Hac  judiciaria  lege  Caius  multum  et  senatui  ad¬ 
emit  roboris,  et  sibi  adjecit :  praesertim,  quia  populus  ei 
decurias  instituendi,  describendique  in  eas  ad  numerum 
equites  potestatem  permiserat.  Sed  ipse  quidem  haud 


0  Nam  ad  ea  usque  tempora ] 
Hic  Plntarcluun  auctorem  se¬ 
quitur  Freinshemius,  immemor 
eorum  quas  ipse  de  C.  Licinio 
Crasso  narravit,  1.  ut.  c.  37.  qui 
testibus  Cicerone  de  Amic.  c. 
25.  et  Varrone  1. 1.  de  Re  Rust. 
c.  22.  primus  instituit  in  forum 
versus  agere  cum  populo.  At¬ 
que  hac  in  re  certe  Ciceronis  et 


Varronis  testimonia  non  imme¬ 
rito  videntur  Pighio  in  Ann. 
Rom.  ad  annum  608.  graviora 
esse  Plutarchi  hominis  Graeci 
auctoritate.  Possit  quis  suspi¬ 
cari  morem  hunc,  quem  Lici¬ 
nius  induxerat,  a  sequentibus 
aliquot  tribunis  intermissum  es¬ 
se,  et  deinde  a  C.  Graccho  rela¬ 
tum.  Cre  v. 

xxxiv. 


Veli.  ii.  6 
Plut. 
Auct.  de 


Appian.  diuturnum  victorias  suae  fructum  percipere  potuit.  Sena¬ 
tui  quantum  inflictum  vulnus  esset,  paucis  deinde  annis 
apparuit,  cum  equites  Romani,  quibus  subnixis  judicio¬ 
rum  potestate  vexare  quemlibet  ex  principibus  facillimum 
erat,  occasione  abutentes,  quandoque  accusatores  subor- 
FI0r.111.17.  narent  inimicis,  ipsi  vero  rempublicam  impune  pecularen¬ 
tur,  quod  neque  in  provinciis  praetores  obviam  audebant 
ire,  nec  in  urbe  leges  poterant,  quorum  alteros  terror  ju¬ 
diciorum  cohibebat,  alteras  judicantium  circumveniebat 
improbitas. 

70.  Sed  haec  deinceps  acciderunt.  Tum  autem  perur¬ 
gens  coepta  Gracchus  legem  de  coloniis  ferebat,  nominatim 
Vir.  Ulustr.  Tarento  et  Capua.  Eodemque  tempore,  sociorum  etiam 
p^l’  benevolentiam  captans,  paene  ad  Alpes  usque  populis  Itali¬ 
cis,  sub  nomine  Latinorum,  civitatem  Romanam  cum  suf¬ 
fragii  jure  permittebat :  quo  paratam  ad  omnia  quae  cu- 
peret  sciscenda  concionem  haberet.  Senatus  propemodum 
regali  licentia  cuncta  quae  collibita  animo  forent  Grac¬ 
chum  facere  facturumque  esse  prospiciens,  neque  sese  jus 
suum  obtinere  posse,  donec  tribuno  studia  plebis  integra 
et  illibata  manerent,  adversarium  illi  collegam  ejus  M. 
Livium  Drusum  nova  ratione  comparat,  non  qui  leges  ejus 
intercedendo  moraretur,  sed  qui  senatus  nomine  majoribus 
largitionibus  antiquaret  :  ut  quibus  artibus  invaluerat 
Gracchus,  iisdem  subverteretur. 

71.  Non  ingenium  ad  haec  Druso,  non  facundia  deerat. 
Auctoritatis  vero  quantum  aliis  vix  provecta  aetas  conci¬ 
liat,  severitate  morum  et  incorrupta  juventa  quaesiverat. 
Hoc  igitur  leges  promulgare  aggresso,  statim  patuit,  non 
tam  actionibus  Gracchi,  quam  opibus  infensos  Patres  esse. 
Nam  qui  duas  ab  illo  colonias  constitui  non  ferendum 
conclamaverant ;  iidem  nunc  ferri  a  Druso  de  duodecim, 
et  in  eas  terna  hominum  millia  scribi  facile  patiebantur  : 
quique  pauperibus  agrum  tributo  imposito  diviserat,  La¬ 
tinis  civitatem  cum  suffragio  dare  studebat,  eum  largitio¬ 
nibus  plebem  sociosque  corrumpere  criminabantur ;  hunc 
summa  ope  adjuvabant,  tributum  remittentem  plebi,  et 
socios,  militiae  quoque,  virgis  caedi  vetantem. 

72.  Igitur  in  legibus  reipublicae  perniciosis  haec  tamen 


Tac.  in. 
Ann.  27. 

Diod.  ap 
Vales. 

Plut. 


Fragm. 
Legis  ap. 
Pigli. 

non  contemnenda  utilitas  inerat,  quod  populus  senatui, 
quo  auctore  haec  se  facere  Drusus  dictitabat,  conciliatus, 

Caii  conata  sensim  destituebat.  Multum  ad  haec  modestia 
Drusi  justitiaque  valebat,  dissimilis  superioribus  fere  lato¬ 
ribus  legum.  Nam  et  Caius  pleraque  rogationibus  suis 
jussa  per  se  exequebatur,  pecuniasque  maximas  tractabat. 

Ea  res  tametsi  animum  ejus  non  corrumperet,  suspicionem 
tamen  aliquam  afferebat.  DrU.ms  ab  omni  calumnia  liber 
alios  creavit  coloniis  deducendis  triumviros,  pecuniamque 
populi  jussit  ab  aliis  administrari.  Deductae  sunt  eodem 
anno  Scylacium,  Minervium,  Tarentum,8  Neptunia.  Veli.  1. 15. 

73.  Interea  Caius,  sive  sponte  sua,  sive  quod  minui  sibi  Cic.  de 
vires  sentiebat,  senatum  lege  de  provinciis  lata  delinire  ^r°vc'  2°"" 
studuit ;  quas  per  illum  constitui  decernique  jubebat,  in  et  7. 
consularibus  etiam  intercedendi  jure  tribunis  negato.  Dum  piut. 
haec  aguntur,  Q.  Rubrius  tribunus  plebis,  ne  inter  illus¬ 
tres  collegarum  actiones  ipse  inglorius  otiosum  magistra¬ 
tum  ageret,  legem  tulerat,  ut  in  solum  Carthaginis  a  Sci¬ 
pione  dirutae  colonia  deduceretur.  Accepta  lege,  non 

aegre  repertum,  quibus  caerimoniis  devotum  ab  Africano 
solum  religione  liberaretur. 

74.  Triumviros  deducendae  coloniae  C.  Gracchum  apud 
omnes,  M.  Fulvium  apud  quosdam  invenio  :  tertium  ip-  Appian. 
sum  legis  auctorem  Q.  Rubrium  fuisse  credibile  est.  Pri¬ 
ma  coloniarum  Romanarum  extra  Italiam  haec  fuit :  mul-  Veli.  i.l5. 
tisque  res  exempli  formidabilis  videbatur,  complures  co-  etn*  15‘ 
Ionias  opportunis  locis  positas  intuentibus,  quae  progressu 
temporis  originum  suarum  splendorem,  nonnullae  et  impe¬ 
rium,  subitis  potentiae  incrementis  extinxerunt.  Parum  piut. 
prospera  haec  curatio  Caio  fuit :  quippe  domi  M.  Drusus 

contra  absentem  invalescebat,  maxime  M.  Fulvii  temeri¬ 
tatem  in  odium  adducendo,  cuj  us  verba  factaque  ob  con¬ 
siliorum  communicationem  etiam  Graccho  imputabantur. 

75.  In  ipsa  Africa  coeptum  opus  prodigia  turbabant.  Tertull. 
Nam  et  valido  spirante  vento,  cum  signifer  summa  ope  J?e,Papj^ 
signum  retineret  confractum  est ;  et  victimae  quae  aris  im¬ 
positae  erant,  eodem  turbine  raptae.  Sed  et  in  urbe  dime- 


S  Tarcutum  edd.  ante  Crev. 

tienda  defixos  stipites,  qui  terminorum  indices  essent,  lupi 
noctu  evulserunt,  corrososque  longe  a  locis  ubi  positi 
fuerant  transtulerunt.  Quse  nuntiata  Romam,  cum  augu- 
ribus  haud  obscura  vetantium  numinum  signa  viderentur, 
moverunt  Patres,  ut  ea  de  colonia  iterum  referendum  esse 
arbitrarentur.  Et  erant  ob  alia  quoque  nuntiata  prodigia 
trepidi.  Vitulus  bipes  natus  fuerat :  et  in  Gallia  tres  so¬ 
les,  totidemque  lunas,  visi.  Androgynus  etiam  ex  harus¬ 
picum  responso  in  mare  deportatus  est. 

76.  At  triumviri,  nihilo  segnius  perfecto  negotio,  colo¬ 
niaque  Junonia  appellata,  quod  in  ejus  divae  tutela 
antiquitus  Carthago  fuerat,  intra  diem  septuagesimum 
constitutis  quae  usus  postulaverat,  Romam  recurrerunt. 
In  Carthaginiensem  coloniam  sex  millia  civium  Romano¬ 
rum  scripta,  quanquam  pauciores  comprehensi  lege  fue¬ 
rant  :  sed  senatus  ipse  inquietum  egenae  plebis  numerum 
lubens  exhauriebat. 

77.  Festinare  cogebant  Caium  tum  cetera,  tum  ex  L. 
Opimio  metus,  qui  se  in  praetura  adversarium  ei  intende¬ 
rat,  Fregellanae  rebellionis  culpa  involvere  juvenem  cona¬ 
tus.  Hunc  proximis  comitiis  commendato  C.  Fannio 
depulerat.  Nunc  iterum  petentem,  aut  summovendum 
sibi  aliqua  ratione  videbat,  aut  graviorem  in  consulatu 
inimicum  sustinendum.  Sentiebat  et  vetustescere  poten¬ 
tiam  suam,  populumque,  eadem  jam  et  aliis  senatuque 
adeo  ipso  largientibus,  definitum  praesentium  fructu,  ad 
reliqua  actionum  relentescere. 

78.  Hortatus  igitur  ad  constantiam,  ‘  ignominiosum 
fore  et  indignum  populo  Romano  ’  dixit,  ‘  si  quae  per  illos 
annos  cupide  appetissent,15  eadem  magno  labore  parata 
nunc  temere  repudiarent.’  Et  ne  ullum  praetermitteret 
lenocinii  genus,  ex  Palatio  demigravit  in  forum ;  magis 
hanc  popularem  habitationem  fore  ratus,  quia  frequentes 
inopes  humilesque  ea  parte  urbis  incolebant.  Exhinc 


p  Si  qua  per  illos  annos  cupide 
appetissent ]  Haec  quidem  verba 
sunt  Gracchi,  sed  huc  non  satis 
ex  vero  relata  ;  si  quidem  Gel¬ 
lius  ea  excerpta  esse  memorat 
ex  oratione  C.  Gracchi  in  Po- 


pillium,  quae  pertinet  ad  pri¬ 
mum  ejus  tribunatum  ;  immo 
prima  omnium  ejus  in  tribunatu 
actionum  a  Plutarcho  memora¬ 
tur.  Crev. 

reliquas  promulgavit  leges,  tribusque  de  iis  ostendit  mis¬ 
surum  in  suffragia.  Cum  maximus  in  urbem  concursus 
hominum  fieret,  senatusconsulto  jussi  consules  edicere, 

‘  ne  quis,  praeter  cives  Romanos  qui  suffragii  jus  haberent,  Appiam 
per  eos  dies  Romae,  aut  intra  quintum  ab  urbe  lapidem 
esse  vellet.’ 

79.  Hoc  edicto  a  Fannio  consule  proposito,  C.  enim  Plut. 
Fannio,  Cn.  Domitio  Ahenobarbo  consulibus  ista  gesta 
sunt,i  *  tanto  impatientior  Gracchus,  quod  quem  ipse  con¬ 
sulem  fecisset,  is  suis  consiliis  tantopere  noceret,  contra¬ 
rium  consulis  edicto  edictum  proposuit,  ‘  si  qui  sociorum 
manere  Romae  vellent,  iis  auxilio  se  futurum.’  Neque 
tamen  stetit  promissis  :  sed  cum  unum  notorum  atque 
familiarium  praeter  ora  sua  trahi  videret  a  Fannii  lictori¬ 
bus,  tacitus  tulit:  sive  vim  suam  flaccescentem  impari 
contentione  prodere  veritus,  sive,  ut  dicebat  ipse,  ‘  non 
praebiturus  ansam  certaminis  quaerentibus  inimicis.’ 

80.  Sed  et  cum  suis  ipse  collegis  per  eos  dies  offensione 
quadam  et  discordia  commissus  ex  tali  causa  est.  Da¬ 
bantur  in  foro  gladiatores,  et  plerique  magistratuum  cu¬ 
neos  in  orbem  ad  spectandum  instruxerant,  quos  pecunia 
locarent.  Jussit  eos  tolli  Caius,  quo  spectare  pauperes 
iisdem  ex  locis  sine  mercede  possent.  Id  cum  a  nemine 
fieret,  expectans  noctem  quae  munus  anteibat,  assumtis 
quotquot  habebat  conductos  fabris,  omnem  illum  appara¬ 
tum  amolitus,  in  spectaculi  diem  populo  locum  vacuum 
exhibuit.  Hoc  facto  sicut  apud  multitudinem  magni  et 
constantis  viri  laudem  meruit,  ita,  tanquam  nimius  et  prae¬ 
ferocis  animi,  collegarum  commovit  odia. 

81.  Erat  enim  in  eo  mirus  ad  res  quas  animo  proposu-  ya|  ^ 
isset  obtinendas  ardor,  quem  etiam  in  dicendo  cum  tempe-  vm.  2. 
randum  esse  sciret,  temperare  ipse  non  posset,  novo  in-  yales^' 
vento  servum  musicum  cum  eburnea  fistula  post  se  collo-  Cic.  de 
cavit  in  Rostris,  quoties  verba  ad  populum  faceret :  ut,  0r‘  m*  60‘ 


C.  enim.  Fannio ,  Cn.  Domitio 
Ahenobarbo  consulibus  ista  gesta 
sunt]  Sero  hoc  monet  Freinshe- 
mins.  Omnes  enim  fere  alteri¬ 
us  C.  Gracchi  tribunatus  actio¬ 
nes  in  horum  consulum  annum 


incidunt.  Tribuni  quippe  plebis 
magistratum  inibant  a.  d.  iv. 
Idus  Decembres  :  consules,  Kal. 
Januariis.  Crev. 

*  A.  U.  C.  630.  A.  C.  122. 

Quintii,  i. 
10. 

Dio. 


Cic.  cont. 
Rull.  xi.  5. 


riut. 


Cic.  pro 
Clu.  c.  55. 

Cic.  pro 
Rab.  c.  4. 


qui  modus  vocis  ubique  tenendus  esset,  levi  indicio  sum- 
moneret.  Ab  eodem  ardore  fuisse  observant,  quod,  prae¬ 
ter  morem  omnium  ad  eam  aetatem  oratorum,  inter  con¬ 
donandum  nudato  brachio  ambulavit. 

82.  Cum  ista  tamen  violentia  multas  ab  eo  reipublicae 
partes  egregie  constitutas  fatendum  est :  eoque  auctore 
subinde  quaedam  senatus  majestate  amplissimi  ordinis  dig¬ 
na  decrevit.  Inter  quae  cum  a  propraetore  Q.  Fabio  mis¬ 
sum  Romam  frumentum  ex  Hispania  esset,  frumento  ven¬ 
dito,  civitatibus  unde  3umtum  fuerat  restituta  pecunia  est : 
propraetor  increpitus,  *  qui  provinciis  imperium  populi  Ro¬ 
mani  durum  ingratumque  efficere  instituisset.’ 

83.  Ipse  legem  de  horreis  aedificandis  tulit :  in  quibus 
ad  usum  urbis  recondi  annona  posset.  Sed  et  in  sena¬ 
tores  atque  magistratus  poenam  sanxit,  ‘  si  quis  eorum 
convenisset,  coissetque,  quo  quis  judicio  publico  condem¬ 
naretur.’  Et  de  capite  civis  Romani  injussu  populi  judi¬ 
cari  vetuit.  Sed  mejam  urbanis  turbis  tradendis  fatigatum 
ipsa  temporum  series  ad  alia  vocans  grato  munere  afficit, 
ut  aliarum  commemoratione  rerum  tam  saevae  discordia; 
fastidium  interpoletur. 


SUPPLEMENTUM 


LIBRI  LXI. 
HISTORIARUM 
T.  LIVII  PATAVINI. 


1.  Cum  Italiam  C.  Fannius  consul  provinciam  haberet, 
collega  ejus  Cn.  Domitius  in  Galliam  (Gallia  enim  huic 
evenerat)  profectus  est.  Magni  jam  tum  in  ea  motus 
erant,  et  majores  quotidie  sperabantur.  Salluviorum  po-  Flor.  m.  2. 
tens  et  bellicosa  natio,  tentata  magis  a  M.  Fulvio,  quam  MarcelJ 
victa,  suis  et  accolarum  copiis  exercitum  haud  aegre  repa-  xv.  29. 
raverat.  Non  igitur  levius  C.  Sextio,  qui  proconsule 
provinciam  acceperat,  quam  adversus  integros  bellum 
fuit.  Praeter  immanitatem  gentium,  locorum  obstabat 
asperitas,  eoque  multis,  sed  minutis  praeliis  pulsi,  ex  fa¬ 
cili  instaurabant  bellum,  donec  virtute  simul  et  humani¬ 
tate  ducis  Romani  mitigata  nonnihil  agrestium  hominum 


feritas  cessit. 

2.  Locus  erat  calidis  et  frigidis  fontibus  irriguus,  ubi  Liv.  Epit, 

1« 
ap 


eollato  pede  dimicatum,  et  major  quam  antea  Salluvio-  ^lod." 


rum  strages  fuit.  Usus  fortuna  Romanus,  ad  oppidum  Vales, 
hostium  duxit,  quod  frequens  propugnatoribus  cum  in 
potestatem  redactum  esset,  et  captivi  sub  corona  vende¬ 
rentur;  unus  eorum,  Crantor  nomine,  proconsulem  edocet, 

*  semper  se  partium  Romanarum  fuisse,  eaque  causa  mul¬ 
tas  a  civibus  suis  contumelias,  et  detrimenta  magna  pas¬ 
sum:’  et  constabat  veram  allegationem  esse.  Tum  pro- 


41S4 


T,  LIVII 


consul  alliciendos  magnis  praemiis  duros  animos  ratus, 
non  modo  Crantorem  cum  propinquis  omnibus  libertati 
restitui,  bonaque  iis  reddi  jubet,  sed  insuper  potesta¬ 
tem  homini  facit  ex  omni  numero  captivorum  capita 
nongenta  liberandi. 


Solin.  c.  S. 
Liv.  Epit. 
Cassi  cxL 
Chrou. 

Strab.  IV 
p.  180. 

Solin. 

Strab. 


3.  Hyberna  deinde  in  loco  ubi  pugnaverat  habuit :  et, 
quia  otium  ab  hoste  erat,  incenibus  excitatis  urbem  in¬ 
stituit  condere,  vocavitque  Aquas  Sextias :  quae  hodie 
manent,  quanquam  minore  fontium  fama,  quorum  magna 
pars,  calidas  olim  aquas  fundere  solita,  refrixit.  Valido 
deinde  prcesidio  nova;  urbi  imposito,  cum  littus  a  Massi¬ 
lia  Italiam  versus  liberasset,  remotis,  ubi  licuit,  ad  pas¬ 
sus  1  mille  quingentos,  ubi  iniquiora  loca  erant,  ad  mille 
passus  barbaris,  agrum  illum  Massiliensium  civitati  dono 

Fasti  Ca-  dedit,  Romamque  profectus,  de  Liguribus,  Vocontiis, 
pit.  ap.  ...  . 

Pi^h.  !?aliuvnsque  impetravit  triumphum. 

4.  Xeque  multo  post  L.  Aurelius  Orestes  triumphavit 
ex  Sardinia,  cum  eam  provinciam  quintum  in  annum  ob¬ 
tinuisset  :  evidenti  argumento,  haud  parvum  ibi  laborem 
fuisse,  cui  conficiundo  quinquennium  necessarium  fuerit, 
et  confecto  pnemium  triumphus.  Splendidiores  in  Gallia 
Cn.  Domitii,  qui  consul  provinciam  a  C.  Sextio  acceperat, 
res  gestae  fuerunt,  quanto  cum  fortioribus  populis,  et  in 
nobiliore  solo  bellatum  est. 

5.  Salluviorum  mala  gentes  asperrimas  Allobrogum  Ar- 
Liv,  Epit.  vernorumque  conciverant.  Allobroges  Salluviorum  re¬ 
gem  Teutomalium  patria  profugum  benigne  exceperant, 
omnique  ope  juvabant.  Miscuerunt  cum  his  Arverni 
causam,  quorum  rex  Bituitus  missa  legatione  veniam 
Salluviorum  regulis  postulans,  nihil  a  Domitio  impetrave¬ 
rat.  Legationis  nova  forma  fuit,  quod  hominem  pree- 
clare  vestitum,  non  modo  satellitum,  sed  etiam  canum 

Lucaa.  x.  custodia  sequebatur.  Aderat  et  barbarus  vates.  Bardos 
449. 

Podd.  ap.  patria  lingua  vocant,  quo  genere  magnopere  delectantur, 
Aihen.  vi.  qUj  gentili  carmine  regem  gentemque  et  legatum  cele¬ 
braret. 

6.  Cum  ab  his  causis  omnia  jam  satis  ad  bellum  spec- 


Appian. 
ap.  Folv. 
Uisin. 


1  lia  Crev.  pro  vulg.  Italiam,  tersus,  remotis  ad  passus  in  edd. 
prr. 

tarent,  etiam  iEduorum  querelae  Domitium  attraxerunt, 
quae  prima  trans  Alpes  natio  societatem  et  amicitiam 
Romanam  concupivit :  avide  et  nostris  ansam  distinendi 
Gallias  arripientibus,  quarum  concordiam,  experti  fero¬ 
ciam  singularum  nationum,  haud  injuria  metuebant.  Cum 
igitur  summa  in  hoc  populo  auctoritas  esset,  prae  ceteris 
gentibus  omnibus  honorifice  ab  Romanis  habiti,  multis¬ 
que  senatusconsultis  *  fratres  ac  consanguinei  populi  Ro¬ 
mani’  sunt  appellati. 

7.  Quo  infestius  a  gentibus,  quae  nihil  aeque  ac  Roma¬ 
num  nomen  oderant,  premebantur  :  Arvernis  etiam  aemu¬ 
latione  principatus  studiosius  in  id  bellum  incumbentibus. 
Quorum  tantae  per  id  tempus  opes  fuerunt,  ut  supra  du¬ 
centa  armatorum  millia  in  aciem  possent  educere  :  pe¬ 
cuniae  ita  copiosi,  ut  Luerius  rex  per  campos  patentes 
carpento  invectus,  nummos  aureos  et  argenteos  colligen¬ 
dos  popularibus,  per  luxum  et  ostentationem  opulentiae, 
sparserit :  septo  deinde  quadrato  effecto,  quod  omnem  in 
partem  spatii  passus  mille  quingentos  amplecteretur,  la¬ 
cus  in  eo  pretiosa  potione  repletos  dederit,  cum  tanta 
esculentorum  abundantia',  ut  unicuique  volenti  per  multos 
dies  comessandi  copia  fieret,  astantibus  perpetuo  qui  mi¬ 
nistrarent. 

8.  Hujus  filius  Bituitus  tum  Arvernis  imperabat,  pa¬ 
tre  suo  non  opibus,  non  animo  minor.  Ita  cum  hinc  Al¬ 
lobroges,  inde  Arverni  crebras  et  validas  in  agrum  iEdu- 
oruiu  incursiones  facerent,  villas  vastarent,  oppida  expug¬ 
narent,  excitatus  sociorum  precibus  Domitius  exercitum 
finibus  Allobrogum  admovet.  Inter  haec  L.  Opimius,  Q. 
Fabius  Maximus  JSmiliani  filius,  consulatum  inierunt.* 
Quo  anno  circa  Solem  arcus  apparuit :  maximo  optimi 
vini  proventu,  quod  Opimiani  nomine  nobilitatum,  in 
multos  deinceps  annos  incorrupta  bonitate  duravit. 

9.  Consulibus  provinciae  Italia  et  Gallia  decretae :  haec 
obvenit  Q.  Fabio:  Italiam  obtinuit  L.  Opimius.  Cn. 
Domitius  exercitum  suum  proconsulari  imperio  retinere 
jubetur.  Nec  enim  avocari  eum  a  legionibus  ratio  belli 


Flor.  ni.  2. 
Liv.  Epit. 

Strab.  iv. 
p.  192. 


Caesar. 
Gei!,  i.  et 
vi. 

Paneg. 
Constant, 
dict.  Tac. 
xi.  Ann, 
25. 

Caesar. 
Gall.  i. 

Strab.  iv. 
p.  191. 


Posid.  ap. 
Athen,  iv. 
13. 


Liv.  Epit. 
Flor.  m.  2. 


Cic.  pro 
Font.  c.  12. 


Plin.  ii.29. 

Veli.  ii.  7. 
Plin.  xiv, 
4. 


A.  U.  C.  631.  A.  C.  121. 


JDtlp/t.  et  Fur.  Cias. 


Livius , 

Liv.  Epit. 

Veli.  ir. 
10.  et 
Strab.  iv. 
p.  191. 

Liv.  Epit. 
Flor.  iii.  2. 
Oros.  v.  13 


Plut.  C. 
Grac. 


Appian. 
Civil,  i. 


sinebat,  cum  instafe  conflictus  videretur,  priusquam  suc¬ 
cessor  proficisci  in  provinciam  posset :  et  esse  duos  in 
Gallia  duces  totidemque  exercitus  ex  usu  et  necessitate 
temporum  videbatur. 

10.  Neque  falsi  opinione  sua  Patres  sunt.  Domitio 
cum  hostes  occurrissent,  neutra  parte  pugnam  detrectante, 
quia  Romanus  viribus  ac  disciplina  valebat,  Allobrogum 
ingentes  copite  maximis  Arvernorum  auxiliis  auctae  erant, 
ad  confluentes  Sulgae  fluminis  et  Rhodani,  juxta  Vinda- 
lium,  id  oppido  nomen  traditur,  acri  praelio  concursum 
est.  Ibi  victoriae  magnum  momentum  elephanti  attule¬ 
runt,  rarum  in  Romana  acie  praesidium.  Horum  in¬ 
solita  forma  ac  stridore  hostium  agmen  exterritum,  ju¬ 
mentis  maxime  per  consternationem  et  tumultum  solven¬ 
tibus  ordines,  fusum  fugatumque  est.  Captivorum  millia 
tria  fuerunt.  Caesorum  major  numerus :  ad  viginti  millia 
cecidisse  referuntur. 

11.  Dum  haec  trans  Alpes  geruntur,  foedius  in  urbe 
certamen  inter  cives,  et  occisis  insignibus  viris  funesta 
victoria  fuit.  Jam  enim  Gracchanorum  motuum  eventus 
exequi  tempus  monet.  Professas  invicem  inimicitias  L. 
Opimius  et  C.  Gracchus  proximis  aliquot  annis  aluerunt, 
non  sine  mutuis  contumeliis  ac  periculis,  utrisque,  ut  fit,  ad¬ 
versarium  quovis  modo  deprimere  studentibus.  Opimius 
per  factionem  Caii  serius  consulatum  adeptus,  vicem  ei 
reddiderat,  curato,  ne  tribuniciis  comitiis  suffragia,  quae 
plurima  tulerat,  ex  fide  renuntiarentur.  Id  quanquam 
controversial,  non  caret,  probabilius  effecit  inimicorum  in¬ 
sultatio  :  qua  et  ipse  commotior,  £  risum  eos  ridere  Sar¬ 
donium’  dixit,  ‘  ignaros,  quantum  ipsis  tenebrarum  ac¬ 
tionibus  suis  offudisset.’ 

12.  At  L.  Opimius  omnia  sibi  consuli  contra  privatum 
proniora  videns,  nullum  non  lapidem  movebat,  ut  contu¬ 
meliis  injuriisque  irritatum  juvenem  ad  violentius  aliquod 
factum  impelleret,  quo  fratris  exemplo  perderetur.  Igitur 
dum  ille  cum  M.  Fulvio  Flacco  conquirendis  per  Italiam 
colonis  occupatur,  qui  Carthaginem  deveherentur,  consul 
omnes  suas  artes  viresque  ad  subvertendas  ejus  leges,  tol¬ 
lenda  acta,  explicat. 

13.  Praecipue  terminorum  a  lupis  motorum  prodigium 
celebratur:  ‘  tantum  non  voce  missa  monere  Martium  ani¬ 
mal,  non  esse  Diis  cordi  eam  instaurari  urbem,  quae  de 
imperio  terrarum  orbis  cum  populo  Romano  dimicasset. 

Eo  jam  progressos  amentiae  homines,  ut  non  solum  con¬ 
sulta  Patrum  pro  nihilo  ducerent,  sed  neque  Deorum  cae¬ 
rimoniis  et  formidabili  religione  moverentur.  Plane  de 
ruinis  Carthaginis  aedificandis  cogitationem  ullam  susci¬ 
piendam  non  fuisse.  Nunc  autem,  quia  quod  factum  es¬ 
set  mutari  nequiret,  providendum  ne  in  pernicioso  incepto 
pergeretur ;  orandosque  Deos,  ut  quicquid  his  ausis  con¬ 
tractum  piaculi  esset,  id  omne  salva  republica,  suis  peri¬ 
culis  auctores  luerent.’ 

14.  His  sermonibus  cum  accessissent  augurum  responsa, 
motus  est  senatus,  ut  cum  populo  ea  de  re  agi  juberet. 
Promulgavit  legem  ex  senatusconsulto  M.  Minucius  Ru¬ 
fus  tribunus  plebis.  Id  quidem  haud  citra  magnum  dolo-  Flor.  m- 

r  •  i  3  .  15. et Auct. 

rem,  sed  tamen  civiliter  laturus  Caius  videbatur,  sive  mag-  de  Vir.  II- 

nitudine  periculi  appropinquantis  segnior,  sive  damnata 
spe  curandi  civitatem  tot  vitiis  aegram,  et  aliorum  impro¬ 
bitate,  aliorum  stultitia,  quotidie  in  majora  mala  praecipi¬ 
tem.  Sed  desidentem  ejus  impetum  amici,  et  princeps 
omnium  M.  Fulvius  exstimulavit,  provecta  jam  aetate,  sed 
juvenili  temeritati  propior. 

15.  Surgit  de  integro  acerbior  quam  antea  unquam  con-  Appiam 
tentio.  Triumviri  furentibus  similes  in  forum  provolant ; 
senatui  convicium  ingens  faciunt :  ‘  nihil  in  Africa  triste 
visum  :  artes  has  locupletium  esse,  qui  defensores  plebis 
actaque  rei  publica',  salutaria  ut  evertant,  consumtis  frustra 
machinationibus  aliis,  ad  ficta  prodigia  se  receperint.’  Le¬ 
vissimus  quisque  de  plebe  criminationibus  eorum  facile 
credit.  Magna  hominum  multitudo  agglomerata  impellit 

ultro  ruentes,  societatemque  laborum  ac  periculorum  pol¬ 
licetur.  Aiunt  et  matrem  Caii  Corneliam  conductos  clam  Plut. 
mercenarios,  specie  messorum,  a  Miseno  in  urbem  misisse  :  Oros.  v.I2. 
idque  ex  epistolis  ejus  intelligi  posse,  quibus  per  verborum  1  l':t' 
ambages  consilium  suum  filio  significasset.  Sed  incerta 
ea  fama  est,  et  ex  diverso  asseritur  invitissima  matre  pos¬ 
tremas  actiones  Caium  suscepisse. 

Auct.  de 
Vir.  lilustr, 
Plut. 


Appian.  16.  Die  comitiorum  cum  populus  prima  luce  Capitolium 
implevisset,  jamque  M.  Flaccus  cum  eo  agere  exorsus  es¬ 
set,  magno  stipatus  agmine  Caius  eodem  contendit :  sed 
impeditus  inimicorum  occursu,  declinato  Comitio,  in  por¬ 
ticum  secessit,  donec,  quid  agendum  pro  tempore  esset, 
consideraret.  Interim  Q.  Antyllius,  Opimii  praeco,  cum 
a  sacrificio  consulis  exta  deportaret,  turbam  triumviralem 
findens,  ‘  Date  locum,’  exclamat,  ‘  bonis  civibus  improbi.’ 
Simul  nudatum  brachium  turpiter  commotum  exporrigit. 
In  contumeliam  id  acceptum,  stylisque  longioribus,  qui 
de  industria  praeparati  caedis  causa  dicebantur,  confestim 
homo  confossus  est. 

Appian.  17.  Qui  Graccho  iniquiores  sunt,  nihil  contumeliose 
dictum  factumque  ab  Antyllio  tradiderunt,  sed  hunc  in 
porticu  sacrificantem,  cum  praeteriret  Gracchus,  injecta 
manu  rogavisse,  patriae  parceret.  Tum  Graccho  tanquam 
ad  cogitati  sceleris  exprobrationem  torvum  intuente,  clien¬ 
tium  aliquem,  nec  voce  ulla,  nec  signo  expectato,  sed  ex 
vultu  mentem  perspexisse  ratum,  districto  pugione  caedem 
patravisse.  Utcumque  res  gesta  est,  aegerrimo  animo  tulit 
eam  Caius  :  cumque  se  purgaturus  in  forum  descendisset, 
nec  audire  quisquam  sustineret,  (caede  enim  cognita,  nescii 
ubi  constiturum  2  id  exemplum  esset,  templo  diffugerant, 
et  tentantem  dicere,  tanquam  civili  sanguine  pollutum, 
aversabantur)  magno  dolore  correptus,  turbam  suam  incre¬ 
puit,  ‘  quod  inimicis,  jam  pridem  hoc  quaerentibus,  colorem 
adversus  sese  praebuissent.’  Neque  defuit  consul  occa¬ 
sioni,  quin  magnam  Caio  invidiam  conflaret,  quasi  cive 
interfecto  concionem  etiam  a  tribuno  plebis  avocare  ausus 
esset. 

Plut.  18.  Dato  deinde  certis  hominibus  negotio,  ut  ante  lucem 

armatos  in  Capitolium  adducerent,  dimissis  praeconibus 
senatum  indicit.  Ipse,  aede  Castorum  occupata,  occasio¬ 
nem  suam  opperitur.  Irritatis  omnium  animis,  non  tamen 
ulterius  ea  die  processum  :  et  imbre  coorto,  Caius  atque 
Fulvius,  rebus  praesentibus  moesti,  sua  quemque  manu  co¬ 
mitante,  domos  discesserunt.  Cetera  plebs,  ut  in  magno 
discrimine  civitatis,  forum  de  media  nocte  occupavit. 


Plut. 

Auct.  de 
Vir.  Illustr. 
Appian. 

Plut. 


Auct.  de ' 
Vir.  Illustr. 


2  Constitutum  edd.  aute  Crev. 

19.  Ubi  diluxit,  et  senatus  convenerat,  nudum  Antyllii 
corpus  cum  gemitibus  et  ploratu  portantium  per  forum  de¬ 
fertur  ad  Curiam ;  conscio  omnium  consule,  sed  per  dissi¬ 
mulationem  mirabundo,  quae  causa  luctum  istum  excita¬ 
ret.  Procurrentibus  ad  visendum  senatoribus,  cum  depo¬ 
situs  in  foro  lectus  esset,  varii  animorum  motus  fuerunt. 
Patres  velut  saevum  ac  triste  facinus  impense  miseraban¬ 
tur  :  vulgus  ira  et  indignatione  fremebat,  ‘  quaenam  illa 
pravitas  animorum  esset,  ut  qui  Ti.  Gracchum  tribunum 
plebis  in  Capitolio  interfecissent,  insepultumque  abjecis¬ 
sent,  iidem  nunc  apparitoris  Antyllii  non  justissimam  forte 
necem,  sed  cujus  ipse  causam  praebuisset,  tanta  cum  do¬ 
loris  demonstratione  deplorarent  ?  Propositum  in  foro  ca¬ 
daver  esse  mercenarii  hominis  :  circumstare  senatum,  tan- 
quam  in  magna  reipublicae  calamitate,  tristem.  At  hos 
tam  bonos  ac  misericordes  animos  eo  ipso  tempore  nihil 
aliud  agitare,  quam  quibus  modis  unum  reliquum  Roma¬ 
nae  plebis  assertorem  circumveniant.’ 

20.  Non  obstiterant  hae  querelae  quominus  in  Curiam 
regressi  Patres,  M.  iEmilii  Scauri  sententiam  secuti,  se¬ 
natusconsultum,  quale  in  extremo  metu  solet,  facerent : 
‘  Quod  L.  Opimius  consul  verba  fecit  de  republica,  de  ea 
re  ita  consuerunt;,  Uti  L.  Opimius  consul  rempublicam 
defenderet.’  Hoc  accepto  senatusconsulto  L.  Opimius 
senatu  in  armis  adesse,  equitibus  praeterea  binos  servos  ar¬ 
matos  adducere  jussis,  Caium  et  Flaccum  ad  rationem 
actorum  reddendam  in  Curiam  arcessit. 

21.  Vicissim  et  Flaccus  praesidium  quantum  potest  co¬ 
git,  certus  vitam  atque  dignitatem,  si  jure  non  liceat,  ar¬ 
mis  defendere.  Longe  alia  Graccho  mens  erat.  Solus  et 
inermis  perire  malebat,  quam  cum  periculo  et  clade  civium 
vincere.  Sed  foro  digrediens,  cum  forte  praeter  statuam 
patris  via  duceret,  diutule  ad  eam  substitit;  nullaque 
voce  edita,  tantum  lacrymis  et  gemitu  prorumpentibus, 
discessit.  Id  conspectum  incitamento  multis  fuit,  ut  sine 
summo  suo  scelere  deseri  posse  negantes,  domum  ejus 
contenderent,  eumque  actis  tota  nocte  excubiis  custo¬ 
dirent. 

22.  Et  bi  quidem  ceteroquin  quieti,  suum  ac  reipublicae 

tempus  mente  solicita  metiebantur.  Ad  Flaccianas  aedes 
non  eadem  modestia  erat,  cum  ipse  inter  primos  multo  me¬ 
ro  inebriatus,  pleraque  praeter  aetatem  indecore  jactaret 
ageretque,  et  ducis  exemplo  factio  ex  faece  plebis  collecta, 
cum  multis  in  primores  Patrum  liberis  dictis,  usque  ad 
diluculum  vino  ac  clamoribus  omnia  replerent.  Luce  orta 
M.  Fulvius  aegre  a  somno  excitatus,  spoliis  Gallicis,  quae 
domi  a  triumpho  habebat,  armat  suos,  et  ad  collem  Aven¬ 
tinum  occupandum  proficiscitur.  Armavit  et  Caius  fa- 
Appian.  miliam  :  ipse  brevem  pugionem  sumsit,  inermis  cetera, 

Vir^lliustT  togatusque  tanquam  ad  forensem  actionem  exivit  domo. 

Plut.  23.  Ibi  conjux  occurrit  Licinia,  unaque  manu  filium 

communem,  altera  virum  tenens,  ‘Quo  ruis,’  inquit,  ‘Cai? 
Non  ad  Rostra  te,  ut  olim,  dimitto  legislatorem  sacro¬ 
sancta  potestate  praeditum  :  quanquam  et  haec  in  fratre 
tuo  violata  est.  Ne  adversus  hostem  quidem  dimicatu¬ 
rus  egrederis,  ut,  si  quid  humanitus  contigisset,  luctum 
liceat  consolari.  Acerbissimis  inimicis  Semproniae  domus, 
Tiberii  Gracchi  interfectoribus  temet  objicis,  nudum  qui¬ 
dem  recte,  nam  in  civilibus  discordiis  perire  quam  per¬ 
dere  viro  bono  convenientius  :  sed  in  nullum  patriae  usum 
debitam  illi  vitam  profusum  ire,  cum  nulla  officii  laude, 
crimen  habet  temeritatis. 

24.  *  Non  es  nescius  regnare  vim  in  foro  et  comitiis : 
ferro,  non  jure,  controversias  transigi :  etiam  ultra  mor¬ 
tem  extendi  odia,  et  amisso  spiritu  corpus  exanime  ludi¬ 
brio  et  poenis  destinari.  Si  ad  Carthaginem  aut  Numan¬ 
tiam  Tiberius  cecidisset,  induciis  factis  ad  sepulturam 
repeti  cadaver  potuit :  nec  enim  vel  infensissimi  hostes 
funeribus  occisorum  invident.  Sed  in  hac  urbe  quo  eva¬ 
serit  improbitas,  vides.  Me  miseram  !  quid  ego  scio,  si 
non  flumini  aut  mari  mox  supplicandum  erit,  ut  corpus 
contumulandum  restituant.!  Nam  quid  usquam  sanctum 
intemeratumque  esse  queat,  ubi  Tiberius  occidi  potuit  ? 
quid  vero  posthac  aut  legibus  credas,  aut  quam  ultra 
spem  habeas  in  tutela  Deorum  V 

25.  Inter  haec  lamenta  Gracchus,  clementer  laxatis 
mulieris  amplexibus,  tacitus  cum  amicis  digredi  coepit. 
Mulier  togam  abeuntis  prehendere  conata,  procidit  humi ; 

cumque  diu  sine  voce  jacuisset,  tollitur  a  servis,  et  in  aedes 
fratris  Crassi  deportatur.  Caius  atque  Fulvius  sociatis  in 
Aventino  consiliis  aedem  Dianae  muniunt.  Etiam  servos  Appian. 
ad  pileum  vocatos,  quanquam  sine  successu,  quidam  auc-  ®^Or03,  v* 
tores  prodiderunt :  quod  placidis  Caii  moribus  parum  con¬ 
gruit,  nisi  forte  in  extremo  periculo  nullum  esse  contem¬ 
nendum  auxilium  existimavit. 

26.  Ne  tamen  quicquam  retinendae  concordiae  intenta-  piut. 
tum  relinqueret,  Fulvio  persuasit,  ut  Quintum  filium  mi¬ 
norem  cum  infulis  mitteret  in  forum,  existimans,  ob  inno¬ 
centiam  adolescentiae,  gratiosum  hunc  et  utilem  impetran¬ 
dae  paci  legatum  fore.  Namque  annum  duodevicesimum 
necdum  transgressus,  ingenua  formae  pulchritudine  excelle-  Veli.  ii.  7. 
bat.  Atque  hic  ubi  vultum  verecundia  et  lacrymis  perfu-  Plut" 
sus,  mandata  modeste  ac  decenter  exposuit,  haud  pauci 
praesentium  ad  conditiones  inclinabant.  Cum  Opimius 
consul,  ‘  Ipsos,’  inquit,  ‘  venire  positis  armis  oportuit, 

seque  senatus  arbitrio  permittere.  Tu  igitur  haec  nuntia¬ 
turus  abito,  et,  nisi  acceptae  conditiones  erunt,  ne  reverti¬ 
tor.’  Aiunt  his  renuntiatis  paratum  fuisse  Gracchum 
descendere,  et  reliquis  omnibus  reclamitantibus  retentum. 

Ita  remittitur  cum  prioribus  mandatis  adolescens,  et  a 
cupido  pugnandi  consule  in  vincula  conjicitur. 

27.  Continuo  valida  manus  cum  justis  armis,  et  Cre¬ 
tenses  sagittarii  multi  in  Aventinum  mittuntur.  Flos  D. 

Brutus  vir  consularis,  qui  socer  Caii  fuerat,  per  clivum  Oros. 
Publicum  ductos,  adoriri  judicatos  hostes  jubet.  Fit 

acris  pugna,  ferociter  dimicante  Flacco.  P.  Lentulus  Cic-  Plui, 
princeps  senatus  grave  vulnus  accipit,  donec  amissis  ho-  in  Cat.  iv. 
minibus  ferme  ducentis  quinquaginta,  qui  maxime  sagittis  6yaJ 
eminus  confixi  fuerant,  et  diffugientibus  reliquis,  M.  Fui-  v.  3. 
vius  una  cum  majore  filio,  per  aedem  Lunas,  in  cujusdam  p®ros* 
noti  domum  perfugit.  Ibi  cum  in  balneum  quoddam  neg-  Appian. 

lectum  olim  se  abdidisset,  et  inimici  latebras  eius  ignoran-  ?ros: 

J  ®  Appian. 

tes,  toti  vico  incendium  minitarentur,  territus  qui  rece¬ 
perat,  cum  indicium  facere  verecundaretur,  subornavit 
proditorem.  Ita  reperti,  tamen  objectis  foribus  se  defen-  Oros. 
debant,  donec  rescisso  cratitio  pariete  jugulati  sunt.  Diod.  ap. 

28.  Caium  manus  conserere  cum  civibus  nolentem  pjut>  ’ 

Oros.  in  Dianae  fanum  abstulit  prima  fuga.  Ubi  prae  dolore 
manus  sibi  inferre  parantem  fidissimi  amicorum  Pompo- 
piut.  «Ius  et  P.  Laetorius  attinuerunt :  quanquam  alii  pro  Laeto¬ 
rio  Licinium  nomen  ponunt.  Sic  extortus  juveni  pugio, 
ac  ipse  in  fugam  abreptus  est.  Ibi  genu  posito  tetendisse 
ad  simulacrum  Deae  manus  dicitur,  cum  imprecatione  in 
Romanam  plebem,  ‘  faceret  Dea,  ut  ingratus  et  desertor 
suorum  populus,  perpetuam  nobilitati  serviret  servitutem.’ 
Subito  enim,  cum  promissa  voce  praeconis  impunitas  arma 
ponentibus  esset,  ab  universis  se  relictum  animadver¬ 
terat. 

Oros.  29.  Familiares  tamen  aliquot  amicique  pro  eo  adhuc 

Vir. Ulusir.  propugnabant;  quorum  ope  vix  ad  portam  Trigeminam  et 
Veli.  ii.  c.  Sublicium  pontem  pervenire  potuit.  Ibi  Pomponius 
eques  Romanus,  et  Licinius  (sive  is  Laetorius  fuit)  more 
Coclitis  pontem  objectu  corporum  suorum  clauserunt  ir¬ 
ruentibus.  Postremo  his  quoque,  dubium  suo  an  hostili 
ferro,  interemtis,  parum,  ne  comprehenderetur  Gracchus, 
Veli.  Plut.  aberat.  Plurimi  enim  eum,  nec  ab  odio  magis,  quam 
Diod.  ap.  avaritia  persequebantur,  quia  consul  caput  ejus  auro  pen- 
^  al'  saturum  edixerat. 

Plut.  30.  Igitur  perterrita  multitudine,  cui  eousque  carissi¬ 

mus  fuerat,  nemo  aut  defensor  capitis  ejus,  aut  adjutor 
fugae  extitit.  Tantum,  vel  ut  ludicri  certaminis  spectato¬ 
res,  properare  eum  hortabantur,  adeo  non  ferentes  opem, 
Auct.  de  ut  equum  petenti  nemo  sustinuerit  adducere  :  (nam  a 
Vir.  Illustr.  templQ  Dianae  desiliens  talum  intorserat :)  hactenus  om¬ 
nium  animi  perculsi  victoria  senatus  erant. 

Plut.  Auct.  31.  Jam  in  lucum  Furinae,  qui  trans  Tiberim  est,  per- 
iflustr*  venerat,  cum,  propinquis  admodum  Opimii  satellitibus, 

Diod.  occupandum  fati  arbitrium  ratus,  jugulum  servo  praebuit, 

Oros^Plut  9U*  d°minum,  et  mox  semetipsum  super  domini  corpus  in¬ 
terfecit.  Manavit  tamen  et  haec  fama,  ‘  vivum  utrumque 
deprehensum  a  percussoribus  esse  :  atque  ab  his  servum 
primo,  qui  G  racchum  suo  corpore  tegebat,  deinde  Caium 
obtruncatum  esse.’  De  fide  hominis  consentitur  :  auctor 
Val.  Max.  mortis  et  nomen  in  incerto  est.  Quidam  Philocratem, 
Appia n  plures  Euporum  prodiderunt. 

Plut.  32.  Capita  Flaccorum  et  Gracchi  relata  sunt  ad  consu- 

leni,  haud  pari  crudelitatis  praemio.  Nam  tenuiorum 
gratuita  opera  fuit:  L.  Septimuleio  Anagnino,  qui  lancea 
praefixum  Caii  caput  attulerat,  aequale  auri  pondus  perso¬ 
lutum  est.  Eademque  res  et  consulis  capita  civium  licitan- 
tis,  et  Septimuleii  multa  sugillatione  non  caruit,  qui  cum 
inter  familiares  Gracchi  fuisset,  non  modo  casum  amici 
non  est  miseratus,  sed  etiam  caput  sua  manu  praecisum, 
aut  obscuro  cuidam  homini,  qui  amputaverat,  quaestus 
causa  ereptum,  in  aedes  suas  detulisse  dicitur,  ibique  cer¬ 
vice  perforata,  cerebroque  exemto,  plumbum  infudisse. 
Certe  cum  appensum  caput  fuisset,  pondo  septemdecim 
cum  besse  3  pependisse  annotatum  est.  Atque  hic  merito 
deinceps  in  odio  et  contemtu  omnium  exegit  vitam,  etiam 
praetoris  Q.  Mucii  faceto  dicto  notatus.  Nam  petenti,  ut 
se  praefectum  in  Asiam  duceret,  ‘  Quid  tibi  vis/  inquit, 
*  insane  ?  tanta  malorum  est  multitudo  civium,  ut  tibi  ego 
confirmem,  si  Romae  manseris,  te  paucis  annis  ad  maximas 
pecunias  esse  venturum.’ 

33.  Hunc  ad  modum  peremtis  ducibus,  consul  in  cete¬ 
ros  tam  acerbe  quaestionem  ejus  criminis  exercuit,  ut  su¬ 
pra  tria  millia  hominum,  plerumque  indicta  causa,  in  car- 
cere  triumvirali  supplicio  necata  referantur,  bonis  publi¬ 
catis,  corporibus  in  profluentem  abjectis.  Gracchi  ta¬ 
men  truncus,  misericordia  quorundam,  an  spe  praemiorum, 
nec  enim  memoriae  proditum  est,  extractus  aquis,  et  Mi¬ 
senum  ad  matrem  Corneliam  deportatus. 

34.  Flaccus  adolescens,  quod  accepto  mortis  arbitrio 
non  uteretur,  in  robore  necatus  est.  Huic  etiam,  quem¬ 
admodum  C.  Graccho,  fides  amicorum,  cum  salutem  dare 
non  posset,  societatem  mortis  praestitit.  Haruspex  Tus¬ 
cus,  flentem  in  vincula  publica  duci  videns,  ‘  Quin  tu  hoc 
potius/  inquit,  ‘  facis :  ’  et  cum  dicto  caput  illisit  in  pos¬ 
tem  lapideum  januae  carceris,  effusoque  cerebro,  exanimis 
corruit.  Memoria  quoque  occisorum  damnata,  viduis  luc¬ 
tu  interdictum  :  Licinia  Caii  dote  insuper  spoliata  est :  M. 
Fulvii  diruta  domus  ‘  area  Flacciana  ’  appellatur. 

35.  Omnis  ista  severitas,  cum  a  privato  magis  odio, 

a  Pondo  septemdecim  cum  be3se' ]  tuordecim.  Crev. 

Libris  nostratibus  circiter  qua- 

quam  publici  boni  cogitatione  profecta  videretur,  magis 
ad  invidiam  consulis,  quam  ad  auctoritatem  valuit : 
utique,  postquam  urbe  lustrata,  Concordiae  fanum  ex 
senatusconsulto  L.  Opimius  in  foro  posuit.  Tanquam 
enim  de  civibus  interfectis  tropaeum  frementes  intueban¬ 
tur,  noctuque  titulis  dedicatae  aedis  interpositum  carmen 
est,  quo  ‘  templum  istud  Concordiae  opus  esse  vecordiae  ’ 
significaretur. 

36.  Hunc  cursum  exitumque  vitae  nobile  par  fratrum 
habuit :  quasi,  quibus  natura  et  educatio  ingenium  et  alia 
praeclara  similiter  contulerant,  eos  etiam  germanis,  ut  ita 
dicam,  casibus  fatorum  industria  damnavisset.  ’  Uterque 
insignis  animo,  et  par  cuilibet  ducum  futurus ;  tum  absti¬ 
nentia  et  facundia  inter  praecipuos  fuit :  uterque  amore 
reipublicae,  quam,  oppressa  plebe  ingenua,  sensim  robore 
virorum  subducto,  labefactari  per  avaritiam  principum 
intelligebant,  arduum  opus,  et  ad  extremum  infelix  moliti, 
quorum  consulere  commodis  studuerant,  eorum  metu  pro¬ 
diti,  haudquaquam  dignam  sanctissimi  propositi  mercedem 
retulerunt.  Postea  tamen,  ut  vera  rerum  pretia  mortales 
sero  intelligunt,  revixit  ipsorum  in  mentibus  civium  amor, 
ut  et  effigies  haberent  propatulo,  et  primitias  fructuum  lo¬ 
cis,  ubi  interfecti  illi  fuerant,  libarent :  quibusdam  etiam 
quotidiana  ibi  sacra  facientibus,  adorantibusque  tanquam 
ad  pulvinaria  Deorum. 

37.  Paulatim  enim,  quicquid  actionibus  Gracchorum 
partum  fuerat  cum  plebi  detraheretur,  tum  demum  vidit 
cum  his  fratribus  libertatem  suam  interisse.  Neque  multo 
post  lege  lata  permissum,  litigiosos  agros  possessoribus  ac¬ 
cepta  pecunia  relinqui,  quod  superior  Gracchus  vetuerat : 
patefactaque  divitibus  via  est,  partim  pretio,  partim  ca¬ 
lumniis  aut  vi  extrusis  pauperibus,  fundos  suos  in  immen¬ 
sum  amplificandi.  Quod  ubi  continuis  querelis  molestum 
et  infame  fuit,  Sp.  Thorius  in  totum  abrogavit  agrarias 
leges,  instituto  ‘  ut  agris  penes  pristinos  possessores  manen¬ 
tibus,  vectigal  divideretur  plebi.’ b  Sic  egestati  civium 
nonnihil  consultum,  frequentiae  detractum  est. 

b  Ut  agria  penes  pristinos  pos -  derelur  plebi ]  Sic  quidem  Appi- 
gessores  manentibus ,  vectigal  divi -  anus :  nisi  quod  meDdose  Boriurn 

38.  Et  circumscriptis  semel  hac  astutia  legibus,  ut  nihil 
improbae  cupiditati  satis  est,  divites  haud  aegre  tribunum 
alium  repererunt,  qui  etiam  vectigal  tolleret.  Ita  servi¬ 
lem  in  modum  oppressa  plebe,  rata  Caii  morientis  impre¬ 
catio  fuit.  Quin  et  publicae  mox  calamitates  ab  hoc  ini¬ 
tio  prodierunt :  civium  ac  militum  infrequentia  orta  :  aera¬ 
rium  populi  Romani  defraudatum :  legum  etiam  Grac¬ 
chanarum  velut  oblivio  et  interitus  secutus,  cum  per  annos  Sali.  Jug. 
ferme  quindecim  ex  iis  judicia  nulla  aut  rara  agerentur.0  c*  31, 

39.  Non  omittenda  mihi  videtur  hoc  loco  Corneliae  con¬ 
stantia,  quae  vitam  ultra  haec  tempora  produxit  in  Miseno,  Veli, 
quo  post  Tiberii  necem,  urbem  perosa,  successerat.  Mag-  Oros.  v.12. 
nifica  mulier  et  erudita,  doctorum  hominum,  etiam  e  Grae-  Plut. 
cia,  conversatione  dolorem  animi  leniebat,  sociorum  re¬ 
gum  omnium  amicitias  retinens,  muneribusque  colere  ac 

coli  solita.  Frequentes  igitur  domi  illius  hospitum  adven¬ 
tus  erant,  quoties  acta  dictaque  et  interiorem  vitam  patris 
Africani  referret,  cum  voluptate  auscultantium  :  iidem 
stupebant,  cum  audirent  fata  filiorum  eo  vultu  ac  voce 
narrantem,  tanquam  aliena  ac  vetera  mala  exponeret. 

40.  Nam  et  ad  cetera  omnia  nullum  mceroris  signum 
edebat,  et  cum  in  locis  sacris  occisos  diceret,  amabat  ad¬ 
dere,  ‘  dignos  esse  illos  ejusmodi  defunctis  tumulos.’  Unde 
quidam  senio  et  calamitate  emotam  ipsi  mentem  judica¬ 
runt  :  amentes  ipsi,  quos  falleret,  quantum  etiam  in  mu¬ 
liebribus  animis  ad  humana  bene  ferenda  valeat  recta  in¬ 
doles,  cum  bona  educatione  et  iis  studiis,  quae  omnia  mor¬ 
talium  caduca  et  fluxa  esse  docent,  neque  secundis  rebus 
abuti  ad  superbiam,  neque  ad  vilitatem  adversis  compelli 
patiuntur. 

41.  Sub  idem  tempus,  quod  interfectis  inimicis  res  ma-  Cic.  post 

1  1  redit,  in 

Sen.  c.  ult. 


pro  Thorio  nominat.  Sed  Cice¬ 
ro,  longe  gravior  auctor,  Sp. 
Thorium  eam  legem  tulisse  ait, 
qua  ager  publicus  vectigali  le¬ 
varetur.  Crev. 

c  Cum  per  annos  ferme  quinde¬ 
cim  ex  iis  judicia  nulla  . . .  age¬ 
rentur J  Frustra  hic  testis  advo¬ 
catur  Sallustius,  cujus  mens  non 
satis  accurate  repraesentatur. 


Loquitur  ille  de  omnibus  injuriis 
quibus  plebem  nobilitas  per 
hosce  annos  vexaverat,  de  Grac- 
choruin  nece,  de  quaestionibus 
in  Gracchanos  crudeliter  habi¬ 
tis,  &e.  Quin  et  dubitant  eru¬ 
diti  utrum  numerus  ille  quinde¬ 
cim  annorum  apud  Sallustium 
verus  sit,  et  ibi  aliquid  mendi 
latere  suspicantur.  Crev . 

Cic.  Bru¬ 
to,  c.  34. 

Cic.  post 
redit,  ad 
Quir.  c.  3. 
Oros.  v.  13. 


Oros.v.  14. 
Liv.  Epit. 
Cses.  Gal, 
i.  45. 

Strab.  iv. 

p.  191. 


Oros. 


Strab.  iv. 
p.  1S5. 

Plin.  vii. 
50. 

Appian. 

Celtic. 

Oros. 


Plin. 


tura  videbatur,  de  P.  Popillii  reditu,  quem  priore  tribunatu 
suo  C.  Gracchus  expulerat,  L.  Calpurnius  Bestia  tribunus 
plebis  ad  populum  tulit :  multisque,  ut  pro  nobilissimo  ho¬ 
mine,  cognatis  affinibusque,  sed  maxime  filiis  adolescenti¬ 
bus  deprecantibus,  populus  reditum  jussit.  Idem  annus 
sicuti  Romam  urbem  discordia,  ita  Siciliae  partem  incen¬ 
diis  et  ruinis  laceravit :  audita  que  Catanensium  legatio  est, 
‘  sibi  JEtnae  montis  viciniam,  saepe  et  antea  gravem,  tum 
propemodum  exitiosam  fuisse.  Nam  ab  eo  monte  torren¬ 
tibus  ignium  profusis,  fines  suos  omni  hostili  impressione 
foedius  vastatos.  Urbis  quoque  tecta  mole  cinerum  op¬ 
pressa,  ardore  exusta,  passim  concidisse.’  Senatus  leva¬ 
men  malorum,  immunitatem  tributorum  atcue  vectigalium 
omnium  in  annos  decem  dedit. 

42.  Dum  ista  Romae  geruntur,  Q.  Fabius  consul,  cum 
in  proviuciam  venisset,  adversus  Bituitum  Arvernorum  re¬ 
gem,  qui  a  priori  clade,  ex  Allobrogibus,  Ruthenisque,  et 
sua  civitate,  haud  minorem  pristino  exercitum  conflaverat, 
versus  Isaram  flumen,  haud  procul  Rhodani  confluentibus, 
progreditur.  Hostes,  etiam  paucitate  Romanorum  ani¬ 
mosi,  quam  ‘  vix  canibus,  quos  haberet  in  agmine,  suffec¬ 
turam’  Bituitus  jactitabat,  primo  quoque  tempore  cupie¬ 
bant  confligere,  nihil  aliud  metuentes,  quam  ne  paratam  e 
manibus  elabi  victoriam  sinerent  :  quod  intra  hominum 
millia  triginta  consul  adduxisset. 

43.  Ab  hac  fiducia  cum  multa  negligenter  et  temere 
fierent,  ea  consuli  patefacta  occasio  est,  ut,  quanquam  fe¬ 
bri  quartana,  seu,  quemadmodum  alii  scripserunt,  recenti 
vulnere  debilis,  suo  tempore  locoque  utendum  judicaret. 
Namque  Bituitus,  licet  Rhodanum  ponte  junxisset,  trans¬ 
ferendis  celerius  copiis  tumultuarium  alterum  ex  lintribus 
struxit,  quos,  imposito  ex  asseribus  tabulato,  catenis  fer¬ 
reis  revinxerat. 

44.  Regio  ob  viciniam  montium,  partim  aspera  collibus, 
partim  aquis  interrupta,  mediocribus  quam  magnis  exer¬ 
citibus  instruendis  habilior  erat.  Accedebat  tempus  anni : 
magnis  caloribus,  quorum  impatientes  Galli  sunt,  momen¬ 
tum  allaturis  victorias.  Nam  A.  D.  vi.  Idus  August. 
dimicatum  est.  Igitur  curru  circumvectus  agmen,  aut,  si 

in  pedes  se  demisisset,  proximis  aegrum  sustentantibus,  or-  Appian. 
dinabat  aciem,  milites  cohortabatur,  quid  fieri  in  pugna 
vellet  edocebat. 

45.  Diligentiam  consiliumque  consulis  ingens  victoria,  Strab.  tv. 
et  quanta  ex  eo  hoste  parta  nunquam  fuerat,  approbavit.  piv^Epit 
Ad  ducenta  millia  Gallorum  fuisse  referuntur.  Ex  his  Oros. 
qui  minimum,  centum  viginti  millia  caesa  ;  qui  plurimum,  Appian. 
centum  quinquaginta  interemta  armis,  aut  aquis  suffocata 
prodiderunt.  Nec  insignior  victoria  clade  hostium,  quam 
victoris  exercitus  incolumitate  fuit,  ex  quo  milites  omnino 
quindecim  amissi  referuntur.  Satis  apparet,  subito  inva¬ 
dentium  impetu  perterrefactum  hostem,  cum  et  multitu-  Oros. 
dine  sua,  et  transeundi  studio  praepediretur,  neque  expli¬ 
catam  aciem,  neque  omnino  provisi  parative  quicquam  ad 
praelium  habuisse.  Igitur  pugna,  cadentium  magis  numero, 

quam  pugnantium  robore,  satis  diu  sustentata,  postquam 
perditas  esse  res  apparuit,  ad  pontem  confusis  ordinibus 
multitudo  ingens  properavit.  Qui  mole  pressus,  dissolutis 
vinculis,  multa  hominum  millia  mediis  in  fluctibus  rapidis¬ 
simi  amnis  exposuit. 

46.  Consul,  rebus  ex  animi  sententia  procedentibus,  Plin. 

etiam  corporis  sanitatem  ex  ista  acie  retulit :  sive  animi 
intentio  et  labor  hortantis  suos  dispulit  febrim,  sive  lsetitia 
victoriae  excussit.  Res  enim  sane  magna  gesta  erat : 
potentissimaeque  civitates  non  tentandam  ultra  fortunam  Marcel. 
belli  ratae,  bonis  conditionibus  in  fidem  acceptae.  Ex  10 

unius  nomine  Fabius  Allobrogicus  appellatus.  Populos  Val.Max. 
istos  reperio,  cum  duplici  clade  perculsi,  non  tam  de  IX’  C' 
pace  petenda,  quam  ab  utro  imperatore  peteretur,  agita¬ 
rent,  (nam  adhuc  proconsule  imperium  in  eadem  provincia 

Cn.  Domitius  obtinebat,)  tandem  ob  majoris  potestatis 
nomen,  et  quod  verum  rebantur,  ei  se  finiti  belli  gloriam 
dare,  cui  illustriorem  de  se  victoriam  Dii  dedissent,  ad 
consulis  dextram  confugisse. 

47.  Quod  quia  Bituiti  regis  auctoritate  factum  dice¬ 
batur,  Cn.  Domitius,  qui  pacatae  Galliae  titulum  arden¬ 
ter  concupiverat,  ulcisci  dolorem  suum  minime  commen¬ 
dabili  arte  statuit.  Quippe  Bituitum,  quasi  de  maximis 
rebus  colloqui  cum  eo  cuperet,  in  sua  praesidia  evocavit. 

Qui  ubi  positis  jam  armis  nihil  ultra  metuens,  Gallica 

simplicitate  venisset,  hospitio  exceptum  hortari  coepit,  ut 

Liv.  Epit.  ad  satisfaciendum  senatui  Romam  proficisceretur :  dein- 

Val.  Max.  de  recusantem  in  vinculis  imposuit  navi,  deportandumque 
Eutrop.  •  i 

r  m  urbem  curavit. 

Val.  Max.  48.  Senatus,  quanquam  Domitii  factum  probare  non 
posset,  quieti  tamen  pacique  dandum  putavit,  ne  hac  in- 
Liv.  Epit.  juria  exacerbatum  in  patriam  remitteret.  Sed  et  filium 
ejus  Cogentiatum  comprehendi,  Romamque  mitti;  ip- 
Diod.  ap.  sum  Albae  in  custodia  haberi  placuit.  Adolescens  Romae 
38g!S  P  liberaliter  educatus,  cum  beneficio  senatus  in  regnum 
postea  revertisset,  amicitiam  Romanam  constanter  reti- 
Liv.  Epit.  nuit.  Allobroges  senatusconsulto  in  deditionem  accepti 
Css.  Gal.  sunt :  Arvernis  etiam  et  Ruthenis  pax  data :  stipendium 
1  pasj;  £a_  neutris  impositum.  Interea  Q.  Caecilius  Metellus  Ba- 
pit.  ap.  learicus,  pacatis  insulis  istis,  coloniisque  tanquam  fraeno 
Sup.Lx.3r.  impositis,  urbem  triumphans  ingressus  est. 

49.  Magistratum  deinde  novi  consules  inierunt  P.  Ma¬ 
nilius,  C.  Papirius  Carbo.*  His  consulibus  L.  Calpur¬ 
nius  Piso,  Q.  Caecilius  Metellus, d  qui  paulo  ante  trium- 

Vell.  t.  11.  phaverat,  senatu  recensito  principem  legerunt  Q.  Metel- 
Or^i/30  ^um  Macedonicum,  censoris  patrem.  Magna  tum  omnium 
et  31.  expectatione  judicium  L.  Opimii  agitatum  est:  quem. 
Orat' 0^30  simul  abiisset  magistratu,  P.  Decius  tribunus  plebis,  die 
Liv.  Epit.  ad  populum  dicta,  corripuerat.  ‘  Violatas  ab  eo  leges’ 
objectabat,  ‘  quae  civem  Romanum  indemnatum  necari 
vetuissent.’  At  reus  auctoritate  senatusconsulti  se  de¬ 
fendebat.  Id  ipsum  arguebat  accusator,  simul  senatui 
creans  invidiam. 

50.  ‘  Quid  enim  posthac,’  inquit,  ‘  certi  vobis  fidique 
juris  erit,  Quirites,  si  leges  pro  salute  vestra,  et,  quod 
saluti  anteponitis,  pro  libertate,  sanctissimis  caerimoniis 
latae,3  ubi  factioni  paucorum,  qui  regnum  in  curia  obti- 

3  Latas  edd.  ante  Crev. 


*  A.  U.  C.  632.  A.  C.  120.  turam  valde  probabilem  Sigo- 
d  L.  Calpurnius  Piso,  Q.  Caci-  nii,  et  Pighii,  sive  Schotti.  Qui- 
lius  Metellus ]  In  his  censoribus  bns  argumentis  snam  illam  con¬ 
sequitur  Freinshemius  conjec-  jecturam  firment  doctissimi  viri, 

nent,  visum  fuerit,  quolibet  senatus  nutu  tollentur  ?  Ad 
tria  millia,  horresco  referens,  ad  tria  millia  civium  Roma¬ 
norum  in  carcere  necata  sunt:  neque  miseris  aut  innocentia 
sua,  aut  ad  populum  Romanum  respectus,  ne  Porciae  qui-  Cic.  pro 
dem  Semproniseque  leges  profuerunt. 

51.  ‘  Quanquam  quid  ego  Sempronias  leges  advoco, 
quae  in  ipso  auctore  violatae  sunt  ?  C.  Gracchum,  Ti. 

Gracchi  filium,  P.  Africani  nepotem,  iterum  tribunum 
plebis,  suae  leges  defendere  non  potuerunt,  quominus 
inauditus,  indefensus,  sine  judicio,  sine  jure,  sine  more 
mactaretur.  His  enim  hostiis  superbissimorum  hominum 
crudelitas  gaudet :  neque  gratior  cadere  victima  vestrae 
libertatis  hostibus  potuit,  quam  qui  eam  adversus  impo¬ 
tentiam  illorum  constantissime  asseruerat.  Atque  hujus 
quidem  viri  vitam  defendi  omni  ope  oportuerat.  Sed  id 
quidem  quia  fatali  quadam  consternatione  praetermissum 
est ;  saltem  ulcisci,  non  magis  ipsius,  quem  qualiscumque 
exitus  semel  malis  omnibus  liberavit,  quam  vestra  libero¬ 
rumque  vestrorum  interest.  Quis  enim  posthac  Deorum 
hominumve  quenquam  Quiritium  C.  Gracchi  leges  invo¬ 
cantem  feret,  nisi  C.  Gracchum  sua  lege  hoc  tempore,  et 
in  hoc  reo  vindicatis  ? 

52.  ‘  Cujus  ego  rei  frontem  audaciamque  miror,  qui 
non,  ut  biennio  ante  P.  Popillius,  ultro  cessit  urbe,  con¬ 
spectumque  vestrum  reveritus  est,  quo  ille  pudore  miseri¬ 
cordiam  vestram  recte  meruit :  sed  offert  se,  assistit,  aspi¬ 
cit  aspiciturque,  vix  molliore  vultu  quam  nuper  fuit,  cum 
juvenem  tribunicium,  cum  senem  triumphalem,  cum  dein¬ 
ceps  ex  vestro  numero  cohortes  innocentium  interfici  jube¬ 
ret.  Responde,  L.  Opimi,  quae  tibi  mens  eo  tempore, 

quod  consilium  fuit,  ut  inauditi  exempli  auctor,  pretium  Veli.  n.  c. 
in  caput,  non  dicam  C.  Gracchi,  sed  omnino  civis  Roma¬ 
ni,  constitueres  ?  Quid  unquam  tam  nefarie  vel  acerbitas 
regum,  vel  libido  decemvirorum  prodidit  ? 

53.  ‘  Hoc  utique  non  jussit  senatus,  in  quem  transferre 
criminum  tuorum  invidiam  soles ;  ex  senatusconsulto  feci. 

vid.  apud  ipsos  :  Sigon.  quidem,  vero  in  Annal.  Rom.  Crev. 

Comment.in  Fastos  Capit.  Pigh. 

Tune  tibi,  si  maxime  senatus  auctor  fieret,  jus  et  fas  omne 
conculcandum,  populi  libertatem  obterendam,  legum  reve¬ 
rentiam  abjiciendam  putes  ?  Miseram  vero  civium  Ro¬ 
manorum  conditionem,  quorum  terga  cervicesque  non  diu¬ 
tius  tutae  erunt,  quam  donec  infestus  plebi  consul,  sui 
similium  conspiratione,  senatusconsultum  ad  occidendos 
sine  judicio  cives  fecerit ! 

54.  ‘  Sed  alia  nunc  non  exequar.  Id  Dii  ne  sirint,  ut, 
quod  post  longum  et  accuratum  examen  universus  popu¬ 
lus  Romanus  jusserit,  hoc  pars  aliqua,  nec  maxima,  civi¬ 
tatis,  possit  uno  tumultuario  decreto  tollere  !  Nam  haec 
quidem  si  invaluerit  consuetudo,  actum  est,  Quirites. 
Quis  enim  praestabit,  ne  quotidie  deinceps  adversus  leges 
senatusconsulta  fiant,  et  facultates  nostrae,  corpora,  liberi, 
conjuges,  quicquid  carum  unicuique  sanctumque  est,  quo¬ 
tidie  ex  paucorum  dominorum  arbitratu  pendeat  ? 

55.  ‘  Quae  enim  tam  atrox  causa  extremae  necessitatis 
senatusconsultum  extorsit  ?  An  ad  portas  Hannibal  erat, 
aut  Capitolium  Herdonius  aliquis  occupaverat  ?  Adver¬ 
sus  inermem  adolescentem  armanda  servitia,  ducenda  pe¬ 
regrina  auxilia  erant,  ut  Cretensium  sagittis  in  ipsa  Roma 
civium  Romanorum  corpora  velut  per  ludibrium  figeren¬ 
tur?  At  horrenda  res  inciderat,  Q.  Antyllius  praeco 
interfectus.  Fieri  id  quidem  non  oportuit :  sed  quo  meri¬ 
to  C.  Gracchus  invidiam  facti  tulit,  quod  constat  nemini 
omnium  accidisse  acerbius  ?  Scilicet  hic  senatum  accen¬ 
dit  dolor,  et  ad  ulciscendam  civis  Romani  necem  justa 
indignatione  commotus  est  !  O  misericordes  Patres ! 
Quis  jam  nesciat,  quanto  plebis  amore  teneamini,  qui 
propter  libertinum  hominem,  Sempronios  et  Flaccos;  prop¬ 
ter  unum,  aliquot  millia  civium  occidistis  ? 

56.  ‘An  et  M.  Fulvius  Antyllium  interfecit?  Sed 
altera  scilicet  fax  seditionis  extinguenda  fuit.  Esto.  Quid 
vero  filius  ?  pugnavit  enim  in  Aventino.  Id  quoque  demus, 
jure  interfectum  videri,  quia  non  libenter  interfectus  est. 
Sed  quid  filiorum  minor  ?  quem  paene  puerum,  tantummodo 
quod  patris  imperio  cum  precibus  et  lacrymis  pacem  ab 
hoc  consule  orare  sustinuit,  in  robore  necavistis.  Quid 
illa  deinde  civium  Romanorum  millia,  qui  tam  cupide 

sunt  interfecti,  ut  ne  spatium  quidem  cognoscendi  causas 
relictum  fuerit,  etiamsi  propositum  affuisset  ? 

57.  ‘  Quae  omnia  si  jussu  et  voluntate  senatus  gesta 
sunt,  quid  dicam  nescio.  Sin  et  a  natura  hominum,  et  ab 
officio  civium,  et  a  dignitate  amplissimi  ordinis  vehemen¬ 
ter  abhorrent,  cur  agnoscuntur  ? 4  cur  istorum  invidiam  in 
se  recipere,  quam  in  L.  Opimio  haerere,  civitatis  principes 
malunt  ?  cur  tot  egregii  viri  maximis  populi  beneficiis  usi, 
adestis  huic  reo?  favetis?  studium,  gratiam,  auctoritatem, 
vocem,  accommodatis  ?  Ad  vos  enim  orationem  meam 
converto,  teque  nominatim,  C.  Carbo,  quem  equidem  in 
istis  subselliis6  conspici  miror,  ut  causam  populi  consul 
oppugnes,  quam  tribunus  acriter,  nec  sine  gloria,  defen¬ 
disti/ 

58.  Cum  haec  atque  talia  homo  minime  infans  turbu-  Cic.  Bru- 
lenta  oratione  jecisset,  C.  Carbo  consul,  optimus  illis  tem-  g°’27  2§’ 
poribus  patronus,  rei  defensionem  orsus,  ‘  Recte,’  inquit, 

‘  P.  Deci,  tribunatus  me  admonuisti.  Nam  et  ego  tum 
annis  et  judicio  infirmior,  eodem  paene  modo,  quo  tu  nunc 
facere  aggressus  es,  per  causam  Gracchanae  necis,  multa 
mihi  in  civitate  turbanda  esse  existimabam.  Sed  ubi 
omnes  nostros  principes,  qui  domi  forisque  praestantissi- 
mam  reipublicae  operam  navaverant,  ipsumque  adeo  P. 
Scipionem  Africanum,  in  alia  sententia  esse  cognovi ; 
subiit  animum  meum  dubitatio,  nunquam  profecto  ejus¬ 
modi  viros  inultam  clarissimi  juvenis  caedem  passuros  fu¬ 
isse,  nisi  publicae  quietis  felicitatisque  studium  privatis 
rationibus  anteposuissent. 

59.  ‘  Tum  vero  refrixit  inconsultus  ardor,  absurdusque 
mihi  videri  coepi,  si  me  aut  plus  videre  crederem,  quam 
isti  tot  sapientissimi  homines  vidissent :  aut  plus  amare 
rempublicam,  quam  quorum  in  hanc  tanta  extarent  me¬ 
rita :  aut  amicitia  Gracchi  permoveri,  cum  sororis  suae 

4  Ignoscuntur  Cler.  Cognoscuntur  reliquas  edd.  ante  Crev. 

e  In  istis  subselliis']  Cum  res  morantur  a  priscis  scriptoribus, 
ad  populum  ageretur,  praepos-  nisi  iu  iis  causis  quae  apud  judi- 
tera  hic  videtur  esse  subselli-  ces  disceptarentur.  Crev. 
orum  mentio,  quas  non  comme- 
Delph.  et  Var.  Cias. 


Livius. 

Cic.  de 
Or.  ii.  25. 


Liv.  i.  59. 
Liv.  iv.  14. 


filium f  interfectum  esse  P.  Africanus  a?quo  animo  pate¬ 
retur.  Igitur  quod  ille  olim  de  Tiberii  nece,  idem  ego 
de  Caii  casu  nunc  interroganti  respondeam,  jure  caesum 
videri. 

60.  *  Quod  enim  senatu  auctore  factum  sit,  id  jure  fac¬ 
tum  esse  nemo  negaverit,  nisi  cujus  interest  hoc  praesidio 
nudari  rempublicam,  ut  in  ordinem  coacto  senatu,  impro¬ 
bis  civibus  omnia  seditionibus  miscendi  impunita  sit  auda¬ 
cia.  Neque  sine  publico  consilio  civitas  stare  potest,  ne¬ 
que  sine  auctoritate  consilii  sua  ei  constare 5  salubritas. 
Ideo  majores  nostri,  prudentissimi  mortales,  jus  amplissi¬ 
mi  ordinis  semper  sartum  tectumque  habere  studuerunt,  ut 
non  modo  quietis 6  temporibus  rectorum  consiliorum  ma¬ 
turitas  esset,  sed  etiam  dubiis  adversum  subita  pericula 
non  deesset  salubrium  extemporalis  copia. 

61.  ‘  Sacrosancta  quidem  legum  potestas  esse  debet, 
neque  ab  earum  voluntate  vel  latum  unguem  recedi.  Sed 
ne  ipsae  quidem  leges  velint,  hac  praescriptione  fraudem 
fieri  reipublicae,  quam  fraudem  uti  caverent,  et  latae  a 
magistratibus,  et  a  vobis  acceptae  jussaeque  sunt.  Pacata 
tempora,  tranquillamque  civitatem,  executio  legum  et  re¬ 
quirit,  et  respicit.  Ubi  tumultus  et  seditiones  celerius 
minantur  periculum,  quam  in  legibus  esse  remedium  queat; 
extra  ordinem  providendum,  ne  immedicabile  vulnus  ac¬ 
cipiatur,  per  quod  ne  ipsis  quidem  legibus  posthac  in  civi¬ 
tate  locus  esse  possit. 

62.  ‘  Quod  si  hoc  animo  aut  M.  Brutus  regum  tempore, 
aut  in  libertate  C.  Servilius  fuisset;  non  esset  Tarquinio¬ 
rum  tyrannide  exonerata  respublica,  aut  in  foediorem  Sp. 
Mtelii  dominatum  recidisset :  ne  recentiora  commemorem, 
qute  multo  malim  oblivione  sepeliri.  Prohibere  seditiones 
ac  discordias,  servare  patriam,  occurrere  conatibus  impio¬ 
rum,  qui  iti  perniciem  ejus  conspirarunt,  nulla  lege  vetitum : 

5  Omittitur  rb  ei  in  edd.  ante  Crev. 

6  Quoties  edd.  ante  Crev. 

f  Sororis  suce  filium ]  Iramo,  cani,  ac  proinde  non  soror  Afri- 
amitae  suae  filium,  uxoris  fra-  cani  sequentis,  sed  ejus  qui  illum 
trern.  Cornelia,  mater  Graccho-  adoptaverat.  Crev. 
rum,  filia  fuit  superioris  Afri- 

neque  violatae  dici  possunt,  quicquid  in  speciem  contra  ip- 
s^s  actum  fuerit,  si  aliter  teneri  salus  publica  non  potuit, 
ad  quam  omnia  in  civitate,  et  ante  omnia  leges  ipsae  refe¬ 
runtur. 

63.  ‘  Quod  si  leges  semel  latas  nusquam  interruptis  ob¬ 
sequiis  servari  oportet,  nullumque  ob  pretium  necessitas 
ista  remittitur  ;  cjuid  sibi  volunt  comitia  vestra,  Quirites, 
quibus  toties  solam  hanc  ob  causam  coitis,  ut  prius  consti¬ 
tuta,  propter  spem  aliquam  majoris  utilitatis,  nova  roga¬ 
tione  rebus  praesentibus  accommodentur?  Sin  vero,  tem¬ 
poribus  reipublicae  mutantibus,  easdem  perpetuo  retinere 
leges,  non  solum  incommodum,  sed  etiam  insanum  est; 
cur  aegre  fertis,  non  paucorum,  aut  improborum,  aut  sal¬ 
tem  imperitorum  hominum  arbitratu,  sed  consilio  ac  pru¬ 
dentia  senatus ;  neque  levibus  de  causis,  sed  ne  summa 
rerum  in  discrimen  veniat,  unam  aliquam  legem,  ne  mu¬ 
tari  quidem,  aut  infringi,  verum,  quod  illa  vetare  videa¬ 
tur,  id  eo  tempore  statuque  civitatis  fieri,7  quem  si  praevi- 
dere  lex  potuisset,  ipsa  haud  dubie  disertis  verbis  fuit  ac¬ 
ceptura?  Adeo  mentem  magis,  quam  orationem  legum 
aspicere  prudentium  est. 

64.  ‘  Yerba  enim  infirma  sunt,  et  quamlibet  diligenter 
scripta  lege,  nec  dubitationibus  omnibus  occurrere,  nec  ef¬ 
fugere  calumnias  possunt.  Unum  in  omni  lege  certum  per¬ 
petuo  explanatumque  est,  nolle  in  verborum  suorum  sinu 
periculum  reipublicae  et  improbitati  latebras  esse.  Haec 
enim  non  scripta,  sed  nata  nobiscum  lex  est,  quam  non 
solum  homines,  verum  etiam  omne  animantium  genus  na¬ 
tura  magistra  tenet :  extraordinaria  pericula  extraordina¬ 
riis  rationibus  depellere,  neque  segnia  opponere  remedia 
celeribus  malis. 

65.  *  Scipionum  fratrum  cladibus  amiseramus  Hispa-  Liv.  xxv. 
nias ;  retinuit  L.  Marcius:  non  facturus,  si  leges  et  co- 37- 
mitia  magistratuum  expectare  voluisset.  Eodem  bello, 

cum  Hannibal  copias  admovisset  urbi,  et  pavens  multi¬ 
tudo  pluribus  locis  tumultuaretur  ;  omnes  qui  dictaturam,  Liv. 
consulatumve,  aut  censuram  gessissent,  donec  Poenus  abs-  XXVI- 10* 


7  Mutare  .  .  .  infringere  .  .  .facere  edd.  ante  Crev. 

cederet,  cum  imperio  esse  placuit.  Qualia  commemorare 
ex  omni  mtate  plurima  possem  :  nam  ejusmodi  exempla  et 
in  nostra  civitate,  et  in  aliis  omnibus  exigente  usu  fre¬ 
quentata  sunt.  Si  igitur,  quod  talibus  temporibus  fieri  so¬ 
let  debetque,  a  L.  Opimio  factum  est ;  cur  L.  Opimius, 
tanquam  foedi  facinoris  auctor,  accusatur?  cur  invidiae  cri¬ 
minique  cedit,  quod  honori  dari  oportebat  ? 

66.  ‘  In  Thebana  civitate  aliquando  longe  principem  vir¬ 
tute  et  moribus  Epaminondam  fuisse  accepimus.  Is  cum  su¬ 
pra  praestitutum  legibus  tempus  continuata  praetura,  res 
maximas  patriaeque  utilissimas  gessisset,  quarum  occasio 
praeteritura  fuerat,  si  legitimo  tempore  imperium  deposuis- 

Coru.Nep.  seG  poenam  non  deprecatus,  ascribi  petiit  decreto,  ‘  Epami- 
Epamin.  c.  nondam  a  civibus  morte  mulctatum  esse,  quod  eos  supe- 

C  #  . 

ratis  apud  Leuctra  Spartanis,  quorum  conspectum  in  acie 
Boeoti  ante  se  imperatorem  ferre  nequivissent,  coegerit 
Thebas  ab  interitu,  Graeciam  in  libertatem  vindicare.’ 
Yos  damnationi  L.  Opimii  quem  titulum  praescribere  jus¬ 
tiorem  poteritis,  quam  quod  impiorum  suppliciis  servata 
civitate,  haec  omnia,  vosque  ipsos,  quantumlibet  invitos 
atque  repugnantes,  salvos  esse  coegerit  ? 

67.  ‘  Cives  armati,  ducibus  viris  nobilissimis,  Aventi¬ 
num  insederant :  non  causa,  non  proposito,  ne  specie  qui¬ 
dem  eadem,  qua  olim  nostri  milites  eundem  collem  occu¬ 
parunt.  Yis  illos  et  libido  decemvirorum  conciverat  : 
neque  ut  aliis  injuriam  facerent,  sed  ut  a  se  suisque  liberis 
arcerent,  satagebant ;  utque  animi  civiles,  sic  etiam  arma 
signaque  Romana  noscebantur.  Nunc  homines  seditiosi, 
bonis  omnibus  inimici,  triumphata  nuper  arma  et  Transal¬ 
pinum  ornatum  ostentabant,  ut  urbs  iterum  a  Gallis  capta 
videretur.  Capita  factionis,  cum  in  senatum  vocarentur, 
venire  detrectabant,  quia  quod  per  vim  injuriamque  fece¬ 
rant,  non  audebant  jure  defendere.  In  eo  rerum  articulo, 
quid  aliud  agere  consul,  quam  referre  ad  senatum  pote¬ 
rat?  quid  aliud  senatus,  quam  mandare  consuli  tutelam 
civitatis  ? 

68.  ‘  Nec  ego  jam  L.  Opimium  defendo:  totius  sena¬ 
tus  ago  causam.  Senatus,  si  vera  vultis,  hoc  judicio  reus 
est.  Per  L.  Opimii  latus  legum  violatarum  senatus  in- 

simulatur.  Atque  earundem  legum  assertor  et  vindex, 
si  Diis  placet,  P.  Decius  est,  quem  ego  idoueis,  eisque  Cic.  de 
multis  testibus,  pecuniam  contra  leges  cepisse  convincam, 

69.  ‘  Atque  hic  accusare  L.  Opimium  audet,  quod  in  Orat.  c.  30. 
caput  C.  Gracchi  constituerit  praemium.  Quid  enim  si¬ 
mile  ?  Tu  pecuniam  accipis,  ut  bonis  civibus  periculum 

crees;  ille  dedit,  ut  improbos  tolleret.  Factum  tuum  in¬ 
famiae  plenum,  et  avaritiae  sordibus  inquinatum  est :  ille 
suas  opes  non  auxit;  publicas  non  profudit,  sed  impendit. 

Atque  utinam  fas  esset,  omnium  malorum  interitu  quie¬ 
tem  urbis  atque  securitatem  comparare.  Nullum  in  usum 
rectius  aeraria  nostra  aperirentur  ! 

70.  ‘  Neque  mihi  magistratus  ac  triumphos,  Sempro- 
niosque  ac  Africanos  ingesseris.  Onerant  haec,  non  ex¬ 
cusant,  amentiam  hominum,  qui  neque  honoribus,  quos 
acceperunt  a  republica ;  neque  genere,  quo  procreati  sunt, 
dignos  se  praestiterunt.  Nam  quid  ego  de  M.  Flacco 
loquar,  cujus  arrogantiam  contumaciamque  nemo  unquam 
probare  potuit  ?  De  Gracchis  tacere  malim  :  quorum  ego 
dilexi  Tiberium,  Caium  non  odi.  Atque  utinam  egregius 
alia  juvenis,  saltem  fraterno  casu  monitus,  ad  saniora  con¬ 
silia  se  retulisset !  Nam  quod  etiam  adolescentes  Flacci, 
aliorum  aliquis  numerus  armis  aut  suppliciis  interiit,  ha¬ 
beat  sane  crimen,  si  in  hostes  et  proditores  patriae  nefas  est 
animadvertere.  Sed  hoc  videlicet,  hoc  ipsum  est,  quod  jam 
dudum  a  perditis  hominibus  quaeritur.  Impunita  scelera 
sua,  atque  etiam  honorata  esse  cupiunt,  eoque  nituntur,  ut 
seditiosorum  quidem  civium  etiam  infelicia  ausa  vindictae 
solatium  habeant :  bonis,  si  quiescant,  a  vi  improborum  ; 
sin  restiterint,  a  judiciis  periculum  proponatur. 

71.  ‘  Quod  quia  vobis  obscurum  esse  non  potest,  Qui¬ 
rites,  per  omnia  quae  cordi  curaeque  sunt,  per  et  commu¬ 
nia  civitatis  jura,  et  suos  quemque  liberos  oro,  ut  euntes 
in  suffragia,  non  de  L.  Opimio  quaeri  hoc  judicio,  sed  de 
summa  reipublicae,  deque  urbis  et  vestra  securitate,  existi¬ 
metis.  Tibi  vero,  tribune,  denuntio,  ut  pravis  actionibus 
turbare  civitatem  desinas.  Quod  si  ruere  perrexeris, 
quicquid  de  L.  Opimio  fiet,  neque  senatus  reipublicae,  ne-  Cic.  pro 
que  senatui  consul  deerit/  Missis  in  suffragia  tribubus,  Lj^Epit!' 

qualem  optaverant  Patres  eventus  fuit :  cum  hortando 
docendoque  populum,  ut  quisque  gratia  facundiaque  apud 
singulos  universosve  pollebat,  evicissent,  ut  contra  suum 
ipse  studium,  plerisque  suffragiis  reum  absolverit. 


Cic.  pro 
Pont.  c.  4. 
Flor.  in.  2, 


Sueton. 
Ner.  c.  2. 

Strab.  iv, 
p.  185. 

Val.  Max 
vi.  9. 


Ascon.  in 
Act.  prim. 
in  Verr. 

Plin. 

xxxiii.  11. 


Fasti  Ca¬ 
pit.  ap. 
Prgh. 
Eutrop. 


72.  Interea  in  Galliis  res  ab  imperatoribus  nostris  con¬ 
stitutae.  Cn.  Domitius  viam  munivit,  quae  ab  auctore 
Domitia  est  appellata.  Tropreum,  rem  inusitatam  antea 
Romanis  moribus,  ex  saxo  struxit,  hostiumque  spoliis 
exornavit.  Et,  ne  uno  tantum  insolenti  facto  morbum 
impotentis  animi  proderet,  elephanto  per  provinciam  in¬ 
vectus  est,  militibus  quasi  triumphantem  prosecutis.  Q. 
Fabius  ipse  quoque  in  loco  pugna;  tropaeum  ex  lapide  albo 
constituit;  templaque  duo,  Marti  alterum,  alterum  Her¬ 
culi,  aedificavit.  Motabilis  in  hoc  Fabio  morum  varietas, 
et,  raro  alias  exemplo,  post  luxuriosam  adolescendam 
aetate  matura  in  melius  profectus,  fuit ;  belloque  ac  pace 
insignis,  egregiis  laudibus,  et  Allobrogici  cognomento 
gentis  Fabi*  veterem  gloriam  auxit,  etiam  opibus  virtute 
amplificatis,  ut  primus  omnium  argenti  mille  pondo  g  pos¬ 
sideret. 

73.  Ab  hoc  igitur  et  Cn.  Domitio  decedentibus  cum 
provinciam  P.  Manilius  consul  accepisset,  duo  splendidi 
triumphi  Roma;  ex  Transalpina  Gallia  spectati  sunt. 
Prior  Q.  Fabius  Maximus  de  Allobrogibus  et  rege  Arver¬ 
norum  Bituito  triumphavit.  Multa,  ut  ex  ditissimis  gen¬ 


tibus,  transvecta  spolia,  signa  militaria,  currus,  torques 
Flor.  m.  2.  aurei  :  multi  insignes  captivi  ante  currum  ducti.  Sed 
omnium  in  se  avertit  oculos  ipse  Bituitus,  pr®stantia  for¬ 
ma;  habituque  conspicuus:  cum  discoloribus  in  armis  ar¬ 


genteoque  carpento,  qualis  pugnaverat,  transduceretur. 

74.  P.  Manilium,  C.  Carbonem  consules  L.  Caecilius 
Metellus,  L.  Aurelius  Cotta  sequuntur.*  Annus  solito 
quietior  foris  fuit,  pacata  recens  Gallia,  nec  ullo  alibi  me- 
IHyrPian’  morab^‘  bello.  Tantum  Segestanos  his  consulibus  in 
Pliu.  m.  fidem  venisse,  incertum  quibus  causis  auctoribusve,  re- 
19,  perio.  Carnorum  Segeste  est,  opportuno  contra  vici- 


e  Argenti  mille  pondo]  Marcas  *  A.  U.  C.  633.  A.  C.  119. 
nostrates  1562.  uncias  4. 

nas  gentes  situ,  ad  confluentes  multorum  amnium  navi¬ 
gabilium,  quorum  8  nobilissimi  Savus  et  Noarus,  qui 
deinde  in  Istrum  exeunt.  Oppidum  in  planicie  jacet, 
quam  Alpes  finiunt,  ad  gentem  Japodum  longo  tractu 
pertinentes. 

75.  Sed  in  urbe  nondum  satis  res  consederant,  ferventi¬ 
bus  judiciis.  Et  solicitabat  homines  religio,  quod  in  agro 
Romano  repertus  esset  octo  annorum  androgynus,  foedum 
ac  turpe  prodigium.  Repetitum  igitur  ex  haruspicum 
responsis  est,  ut  illo  in  altum  demerso,  virgines  ter  novenae 
per  urbem  euntes  solenne  carmen  canerent.  Procurato¬ 
rum  prodigiorum  cura  levati  animi  in  judicium  C.  Carbo¬ 
nis  se  intenderunt ;  quem  consulatu  abeuntem  L.  Crassus 
perculit,  unius  et  viginti  annorum  adolescens,  sed  ab  hoc 
exordio  summam  forensis  eloquentiae  gloriam  conse¬ 
cutus. 

76.  Extat  ejus  oratio,  qua  inimicum  insectatus  est,  et 
nunc  quoque  non  minori  cum  admiratione  legitur,  quam 
tum  audita  est :  cum  pro  tirocinio  cepisset  accusationem 
nobilissimi  eloquentissimique  hominis,  qui  modo  consul 
fuisset,  et  antea  gratus  plebi,  L.  Opimii  defensione  Patres 
quoque  sibi  conciliasset.  Id  ipsum  non  ex  animi  senten¬ 
tia,  sed  per  simulationem  factum,  aliudqpe  sub  ea  specie 
quaesitum  Crassus  arguens,  effecit,  ut  ne  reditus  quidem 
ad  optimatium  causam  reo  apud  ipsos  optimates  prodesset. 
Aderat  adolescentulo  mirificus  pudor,  et  aetate  favorabi¬ 
lem  etiam  commendatione  probitatis  adjuvabat. 

77.  Initio  accusationis  ita  commotus  est,  ut  Maximus, 
qui  judicium  exercebat,  quod  fractum  ac  debilitatum  metu 
videret,  consilium  dimiserit.  Neque  minorem  a  moribus 
animoque  laudem,  quam  ab  ingenii  excellentia,  eo  judicio 
meruit.  Nam  servum  inimici,  qui  scrinium  domini  ad  se 
detulerat,  unde  accusationem  multis  instruere  argumentis 
posset,  cum  scrinio  sicut  erat  obsignato,  vinctum  hero  re¬ 
misit.  Unde  majorem  reo  simul  metum,  simul  verecun¬ 
diam  injectam  esse  crediderim,  qui  ab  adolescentulo  non 
magis  causa,  quam  animo,  consilioque,  et  dicendi  arte  vin 


Strab.  iv. 
p.  207.  et 
vn.pp.313. 
et  318. 


Jul.  Obs. 


Cic.  de 

Or.  i.  10. 
iii.  20. 


Cic.  Bru¬ 
to,  c.  43. 

Auct.  de 
Caus.  Corr. 
Eloq.  c.34. 
Cic.  de 
Or.  ii.  40. 

Cic.  de 
Leg.  iii. 16. 

Cic.  pro 
Font.  c.  7. 
et  de  Or. 

i.  26. 


Cic.  de 
Off.  ii.  13. 
Val.  Max. 
vi.  5. 


Val.  Max. 

ad^FanL'  Cere^ur‘  Igitur  damnationem  timens,  ne  solum  verteret, 
Ep.  21.  sumto,  ut  existimatum  est,  cantharidum  veneno,  severita¬ 
ti  2™'  tem  judicum  spontaneo  exitu  praevenit. 

78.  Hic  annus  C.  Marii  Arpinatis  nomen,  eousque  hu- 
yVal.  Max.  mile,  nobilibus  in  tribunatu  actis  extulit.  Homo  etiam  in 
Plut.  municipio  suo  exclusus  ab  honoribus,  Romae  petiit :  faven- 
Mario,  C.  tibusque  Metellis  tribunatum  adeptus  est.  Erant  jam  tum 
in  juvene  spiritus,  quales  rebus  gerendis  postea  emicue¬ 
runt.  Igitur  judiciorum  tet  Campi  perfidiam  perosus, 
quam,  pluribus  in  quaesturae  tribunatusque  petitione  re¬ 
pulsis,  cum  industria  confideret,  adversam  senserat,  ambi- 
Le^m^i  co^rcere  lege  promulgata  instituit.  In  ea  novum  hoc 
et  singulare  fuit,  quod  pontes  fieri  jussit  angustiores :  ne 
cum  ad  suffragia  transiretur,  inspici  tabulae,  rogarive  aut 
appellari  homines  clanculum  possent. 

Plut.  79.  Id  cum  ad  minuendam  principum  potentiam  per¬ 

tineret,  L.  Cotta  consule  hortante  Patres,  et  legem  impe¬ 
diri  placuit,  et  ad  reddendam  incepti  rationem  C.  Ma¬ 
rium  in  Curiam  arcessi.  Venit  ille,  non  tanquam  ignobi¬ 
lis  et  adolescens  solicito  animo,  sed  imperiosus  et  minax  : 
consulemque,  ni  sententiam  mutaret,  in  carcerem  abduci 
jussurum  denuntiat. 

80.  Consul  nihil  territus,  rogare  senatum  incipit.  Me¬ 
tellus,  cujus  prima  sententia  fuerat,  senatusconsulto  paren¬ 
dum  esse  censet.  Tum  vero  consule  dimisso,  hunc  pre¬ 
hendi  per  viatorem  Marius  jubet:  neque  prius  abstitit, 
cum  Metello  ceteros  tribunos  appellante,  auxilio  nemo 
esset,  quam  senatu  cedente  legem  perferret. 

81.  Inclytus  ab  hoc  facto  apud  multitudinem  Marius 
esse :  quae  oppressum  ab  se  Carbonem,11  dimissum  Opi¬ 
mium  mirabatur  ac  dolebat.  *  Patrum  nimirum  artibus 
atque  clientelis  effectum,  ut  etiam  in  populi  judiciis  no¬ 
men  potestatis  penes  ipsum,  vis  ac  robur  penes  optima¬ 
tes  esset.  Auctoritate,  gratia,  pecunia,  plurimorum  studia 
pervertere  facile  illis,  nisi  contra  corruptionum  fraudes 
consilio  et  audacia  pugnetur.  In  hoc,  munere  Deum, 

h  Oppressum  ab  se  Carbonem ]  sed  apud  judices  accusatus  est. 
Hoc  parum  accurate  dictum.  Vid.  supra  c.  77.  Crev. 

Carbo  euim  non  apud  populum, 

obtigisse  tribunum  unicum,  qui  et  ipse  non  animo  tantum, 
sed  genere  totus  plebeius,  satis  et  ad  excogitanda  salu¬ 
bria  ingenii,  et  ad  perficienda  virtutis  afferret,  blanditiis 
incorruptus,  contra  metum  imperterritus.’  Verumtamen 
haud  diuturnam  de  se  hanc  opinionem  esse  passus  est, 
mutavitque  meliore  fama,  cum  collegas  frumentariam  le¬ 
gem  ferenti  ad  extremum  restitisset:  ut  jam  neutrarum 
partium  spectare  gratiam,  sed  quod  factu  aequum,  et  usu 
salutare  esset,  intueri  putaretur. 


SUPPLEMENTUM 


LIBRI  LXII. 

HISTORIARUM 

T.  LIVII  PATAVINI. 


L  Anno  ab  urbe  condita  sexcentesimo  tricesimo  quinto, 

cum  M.  Porcius  Cato,  Q.  Marcius  Rex  consulatum  ini- 

Plin.  n.31.  vissent,  tres  soles  conspecti  sunt.*  Ob  hoc,  et  examen 
Jul.  Obs.  ....  ,  *  ,  . 

apum  in  toro  visum,  lactisque  pluviam,  et  quod  terra  cum 

mugitu  tremuerat,  libri  Sibyllini  aditi,  et  ex  iis  sacrifica¬ 
tum.  Cum  de  provinciis  consularibus  ageretur,  Gallia; 
nunquam  satis  quietae  Africam  comparari  placuit,  in  qua 
novarum  rerum  initia  morte  Micipsae  regis  erumpebant. 
Liv.  Epit.  Is  Masinissa  patre  genitus,  Manastabale  et  Gulussa  fra- 
c.f  Jug'  tribus  morbo  absumtis,  regnum  per  multos  annos  solus 
Diod.  ap.  possederat :  quietus  ingenio,  humanitatisque  ac  sapientiae 
V  l,  s'  studiis  deditus. 

2.  Quanquam  autem  more  Numidarum  ex  multis  mu¬ 
lieribus  liberos,  sed  praecipuae  dignationis  Adherbalem  et 
Sali.  ib.  Hiempsalem  haberet,  Jugurtham  fratris  Manastabalis,  sed 
c.  9.  ex  concubina,  filium  adoptavit,  et  testamento  pariter  cum 
Oros.  v.  15.  suis  haeredem  instituit.  Sic  enim  optime  se  consulturum 

Sali.  Jug.  familia;  suas  existimabat,  si  virum  acrem,  et  Numantino 

c.  7. 

bello  multas  apud  Romanos  insignes  amicitias  nactum, 
quia  per  insidias  tollere  non  erat  ausus,  beneficio  sibi  libe¬ 
risque  suis  obstringeret.  Haud  multis  ante  mortem  die¬ 
bus,  convocatos  omnes,  cognatis  ac  amicis  adhibitis, 
gravi  oratione  admonuit,  ‘  concordiam  inter  se  colerent. 
Id  si  fecissent,  invictas  eorum  opes ;  sin  vero,  fluxas  et  ad 
interitum  pronas  fore.’  Veriorem  fuisse  vatem,  quam 
feliciorem  consiliarium,  sequentia  docuerunt. 

3.  Quamprimum  enim  justa  mortuo  exsoluta  fuerant, 
congressi  in  unum  reguli,  ut  de  constituendis  rebus  delibe¬ 
rarent,  illud  discordiarum  incendium  excitaverunt,  quo 
paucis  deinde  annis  Masinissae  domus,  regnumque  Numi¬ 
diae  conflagravit.  Ambitioso  ac  perfido  Jugurthae  animo 
stimulum  admoverat  importuna  Hiempsalis  ferocia,  qui 
fratrum  natu  minimus,  cum  jam  Jugurtha  et  Adherbal 
consedissent,  ad  latus  Adherbalis  cepit  locum,  ut  Jugur¬ 
tham  medio,  qui  honestissimus  apud  Numidas  est,  depul¬ 
sum,  in  postremam  sedem  detruderet :  quia  non  solum  ut 
consortem  regni  oderat,  sed  etiam  ut  materno  genere  im¬ 
parem  despiciebat.  Annitente  tamen  Adherbale  fratre, 
et  aetatis  habendam  esse  rationem  praecipiente,  vix  in  al¬ 
teram  partem  concessit. 

4.  Mox,  ubi  de  negotiis  disseri  coeptum,  et  Jugurtha 
forte  dixerat,  ‘  quinquennii  consulta  et  decreta  omnia 
rescindi  oportere,  quod  per  ea  tempora  confectus  annis 
Micipsa  parum  animo  valuisset ;  ‘  Id  vero  magnopere  sibi 
placere’  Hiempsal  respondit,  ‘  nam  et  Jugurtham  proxi¬ 
mum  intra  triennium  adoptatum  esse.”  Satis  apparebat, 
non  posse  in  tam  discordibus  animis  sperari  societatem 
regni,  qualem  inter  Masinissae  totidem  numero  filios  P. 
Scipio  Africanus  feliciter  instituerat.  Igitur  ad  postre¬ 
mum  eo  deventum  est,  ut  constitui  certum  diem  placeret, 
quo  imperium  thesaurique  dividerentur. 

5.  Ex  hac  dissensione  regulorum  quia  cura  Patribus 
injecta  erat,  ne  in  Africa  bellum  fieret,  alteri  consulum 
provinciam  Africam  decreverunt.  Neutri  laeta  sortitio 
fuit.  M.  Cato,  cui  Africa  obvenerat,  cum  in  provinciam 
pervenisset,  fato  ibi  functus  est.  Q.  Marcius  Galliam 

sortitus,  inter  adornandam  profectionem,  domesticum 
grave  vulnus  accepit,  amisso  unico  filio,  summa;  pieta¬ 
tis  et  magnae  spei  juvene.  Sed  hanc  familiae  calamita¬ 
tem  in  augmentum  laudis  convertit,  constanter  atque  for¬ 
titer  casus  acerbitatem  ferendo.  Nam  protinus  a  rogo 
filii  curiam  petens,  quia  senatus  ea  die  legitimum  tem¬ 
pus  erat,  quasi  nihil  triste  passus  esset,  reipublicae  nego¬ 
tiis  animo  imperturbato  vacavit. 

6.  Neque  mirari  convenit,  virum  hoc  animi  robore 
praeditum,  etiam  in  provincia  belloque  strenue  feliciterque 
res  gessisse,  quanquam  labore  majori,  quam  gloria,  quanto 

Liv.  Epit.  plus  illis  gentibus  ferociae,  quam  nobilitatis  erat.  Cum 
Stoenis  praecipua  dimicatio  fuit,  quae  Ligurum  Inalpino- 
Oros.  v.14.  rum  1  natio  est,  foeda  feritate,  sicut  eo  bello  est  cognitum. 

Cum  enim  a  Romanis  circumventi,  timere  libertati  coe¬ 
pissent,  uxoribus  cum  prole  interfectis,  ignibus  in  aedificia 
conjectis,  perire  maluerunt.  Ne  ex  iis  quidem  qui  capti 
ab  Romanis  fuerant  servari  quisquam  potuit,  etiam  pueris 
vario  mortis  genere  in  corpora  sua  saevientibus. 

7.  Ea  cum  renuntiata  senatui  essent,  quo,  adversus  tam 
intractabde  hominum  genus,  quod  in  Galliis  partum  fuerat 
firmius  contineretur;  amicisque  populi  Romani  gentibus 

Cic.  pro  propior  spes,  et  ambiguis  terror  esset ;  novam  deduci  in 
Font.  c.  1.  ea  ioca  coloniam  placuit.  Deducti  sunt  ex  senatuscon- 
43. pro  Clu-  suito  cives  Romani.  Inter  triumviros  deducendae  coloniae 
ent.  51.  et  ]J<  Crassus  adolescens  fuit ;  qui  rogationem  eam  quae  con- 
55.  F  *  tra  coloniam  Narbonensem  ferebatur,  ut  se  populo  nonni- 

hil  venditaret,  etiam  senatus  auctoritati  detrahendo,  acer-  ^Pomp. 
rime  dissuaserat.  Colonia  deducta  est.  Narbo  Marcius,  Euseb.” 
a  nomine  consulis  appellatus.  Veli.  i.  15. 

8.  Interea  L.  Caecilius  Metellus  de  Dalmatis  trium- Easti  Capit, 
plium,  et  Dalmatici  cognomentum  retulit,  templumque  Ascon.  i. 
Castoris  de  manubiis  struxit.  Auctores  habeo,  neque  cau-  Appian. 
sam  ejus  belli  ullam,  neque  gesta  memoratu  digna  fuisse.  Hlyr- 
Tantum  improbitate  Metelli,  qui  triumphandi  cupiditate 
gentem  quietam  bello  petere  gestiret,  senatui  decretum 
extortum.  Ex  quo  arma  inferentem,  cum  benigne  et  in 
speciem  pacis  a  Dalmatis  exceptus  esset,  Salone  hyberna 
tranquilla  exegisse,  posteaque  Romam  reversum,  nulla 
majore  re  gesta,  triumphasse.  Neque  me  fugit,  declinan¬ 
tibus  sub  ea  tempora  moribus,  haud  minus  nonnunquam 
ambitioni,  quam  virtuti  dari  ccepisse.  Nondum  tamen 
depuduerat,  ut  sine  maxima  contentione,  cujus  vestigium 
nusquam  ullum  deprehendo,  triumphus  tam  nulla  aut  levi 

causa  decerneretur  :  et  in  melioribus  annalibus  Dalmatas  a  Liv.  Epit. 
L.  Caecilio  Metello  subactos  invenio. 

9.  Sed  in  Africa  post  mortem  M.  Catonis,  tanquam 
remoto  custode  liberior  Jugurtha,  non  amplius  distulit.  Sali, 
quin  animo  cupiditate  imperii  et  accepta  contumelia  saucio 
morem  gereret.  Donec  in  bellum  erupit  res,  fratrumque 
alter  ferro  caesus  occubuit :  alter,  exactus  regno,  Romam 
confugere  coactus  est. 

10.  Eo  cum  venisset,  L.  Caecilius  Q.  E.  Metellus,  Q. 

Mucius  Scaevola  consules  erant.*  Quo  anno  Saturniae  Jul>  0bs- 
androgynus  annorum  decem  inventus.  Praeneste  quoque 

lacte  pluisse  renuntiatum  ;  hastamque  Martis  in  regia  mo¬ 
tam  ;  Priverni  terram  septem  jugerum  in  cavernam  dese¬ 
disse  :  fulmine  quoque  circa  urbem  et  in  ipsa  pleraque 
icta  sunt.  Urbe  virginum  cantu  lustrata,  res  quietae  man¬ 
serunt,  externorumque  regum  atque  populorum  negotiis 
transactus  annus  est :  inter  quae  Numidici  motus  magnitu¬ 
dine  ac  periculo  eminebant :  quos,  licet  paulo  ante  indigi- 
tatos,  operae  pretium  est  uberius  exponere. 

11.  Jugurtha  fratrem  Hiempsalem,  seu  bello  aperto,  Liv.  Epit. 


*  A.  U.  C.  635.  A.  C.  117. 


4214 


T.  LIVII 


SaH.  Flor,  seu  insidiis  captum  (nam,  quod  mireris,  in  re  non  admo- 
Sall.  dmn  antiqua  dissensus  est)  cum  occidisset,  vindicem  fra¬ 
ternae  caedis  et  sui  periculi  Adherbalem  armis  petiit. 
Adherbal  quanquam  legatis  missis  senatus  populique  Ro¬ 
mani,  cujus  in  fide  atque  clientela  regnum  erat,  opem 
consiliumque  in  hac  fortuna  sua  expetisset,  tamen  quod, 
magna  ad  eum  confluente  hominum  multitudine,  placere 
vires  coeperant,  pugnandi  copiam  nihil  aliud  quaerenti  Ju¬ 
gurthae  facit.  Imperitus  adolescens  ab  exercitatissimo  et 
acerrimo  viro,  qui  sicut  pauciores  numero,  ita  bello  me¬ 
liores  sub  signis  habebat,  haud  aegre  victus,  ex  mala 
pugna  protinus  in  provinciam,  et  exinde  Romam  pro- 
Oros.  v.  15.  ficiscitur. 

Flor.  12.  Id  ubi  Jugurtha  cognovit,  haud  magis  prospero 

praelio  laetus,  quod  paucis  diebus  totius  Numidiae  domi¬ 
num  effecerat,  quam  anxius  cura,  ne  miserabilis  fortuna 
regis  socii  et  amici  Romana  in  se  arma  concitaret,  pro¬ 
pere  legatos  Romam  cum  multa  pecunia  mittit.  Quod 
enim  et  potentiam  populi  Romani,  et  avaritiam  nobilita¬ 
tis  perspectam  atque  cognitam  haberet,  nihil  in  viribus, 
plurimum  in  largitione  spei  ponens,  auro  quam  ferro  fortu¬ 
nam  experiri  malebat.  Igitur  dat  negotium  suis,  ne  us¬ 
quam  muneribus  parcant,  sed  ubi  veteres  amicos  exple¬ 
vissent,  quemcumque  possint  concilient :  neque,  dum  cau¬ 
sae  suae  defensores  acquirant,  quicquam  nimium  ad  largien¬ 
dum  putent.  Quod  ubi  strenue  per  aliquot  dies,  nec  abs¬ 
que  successu,  a  legatis  factitatum  est,  senatus  ipsis  et 
regulo  datur. 

■r,C}au^'  de  13.  Adherbal  cum  ipso  aspectu  per  squalorem  et  la- 
Bell.  Gil-  ....  . 

don.  v.408.  crymas  misericordiam  multorum  permovisset,  convenien¬ 
tem  his  orationem  habuit.  ‘  Venerabilis  iste  conspectus 
vester, a  Patres  Conscripti,  atque  ipsa  loci  religio,  magno¬ 
pere  me  consolantur,  ut  in  simillimo  Diis  consessu  non 
timeam,  quae  homines  precaturo  solicitudinem  curamque 
injecissent.  Ut  enim  quisque  alienae  opis  maxime  indiget, 


a  Venerabilis  iste  conspectus  men  sibi  quodammodo  sumeret 
vester']  Haud  facile  divinare  cum  Sallustio,  apud  quem  legi- 
possumus,  quid  Freinshemio  tur  Adherbalis  in  senatu  oratio, 
venerit  in  mentem,  ut  certa-  Crev. 

plerumque  potitur  aegrius :  aversante  tanquam  contagio 
transituras  miserias,  qui  rogatur ;  maxime  ubi  nullo  ante 
officio  devinctus,  denegare  sine  rubore  auxilium  potest. 
Sed  Dii  immortales,  quorum  vos  imitatores  esse  decet,  ne¬ 
que  beneficia  cujusquam  desiderant,  et  in  maximis  cala¬ 
mitatibus  gaudent  approbare  benignitatis  suae  potestatis¬ 
que  magnitudinem. 

14.  ‘  Ne  usui  vobis  esse  possem,  opum  vestrarum  firmi¬ 
tudo,  et  breve  regni  mei  tempus  effecit.  Sed  pater  Mi¬ 
cipsa,  sed  Masinissa  avus,  cum  adhuc  fide  et  opera  socio¬ 
rum  fortuna  imperii  vestri  egeret,  quicquid  a  fortissimis 
viris,  nominique  Romano  amicissimis  postulari  debuit, 
enixe  praestiterunt.  Idem  propositum  in  me  fratremque, 
non  exemplo  magis  majorum,  quam  consilio  et  institutione 
patris,  ita  propagatum  est,  ut  quemadmodum  regnum  vi¬ 
tamque,  ita  vestram  amicitiam  servandam  retinendamque 
esse,  semper  existimaremus. 

15.  ‘  Atque  utinam  per  Jugurtham  et  fratri  meo  diu¬ 
turnior  vitae  usus,  et  mihi  otium 'mansisset !  Nullam  oc¬ 
casionem  praeterire  passi  essemus,  quo  fieri  quicquam  po¬ 
tuisset,  quod  ad  cultum  vestrum  obsequiumque  nostrum 
pertinere  videretur.  Sed  ille  fera  et  inhumana  natura 
praeditus,  cujus  beneficio  liberorum  in  jus  receptus  est, 
ejus  liberos  plusquam  hostili  odio  prosequitur.  Alterum 
cum  diris  cruciatibus  occidit :  me  nisi  evasissem  eadem 
passurum,  hactenus  fuga  servavit,  postea  quoque  aut  ino¬ 
pem  solicitamque  ducturum  vitam,  aut  acerbam  subiturum 
mortem,  nisi  vestra  mihi  misericordia  succurrerit.  Per 
igitur  vestram  istam  potentiam  atque  gloriam,  quas  consu¬ 
lendo  miseris  praecipue  auxistis,  per  avi  mei  memoriam, 
patrisque  Micipsae  nuper  amicissimum  vobis  nomen,  oro 
obtestorque,  ut  injurias  meas  meorumque  vindicetis:  ita 
perpetuo  florentes  aemulam  Diis  obtineatis  magnitudinem, 
ut  semper  perfugio  inique  oppressis  esse  possitis  omnibus, 
ipsi  nullius  auxilio  egeatis.’ 

16.  Ad  haec  legati  J ugurthae  paucis  responderunt : 
‘  Hiempsalem  injussu  ejus,  ob  saevitiam  suam,  ab  Numidis 
interfectum  :  Adherbalem  ultro  bellum  inferentem,  bello 
repulsum  esse,  quod  jure  gentium  liceat.  Numantino 

bello  cognitam  Jugurthae  virtutem  ac  fidem  esse :  neque 
ullum  exuendi  ea  et  mutandi  pretium.  Petere  igitur, 
eundem  adhuc  putarent  Patres  Conscripti,  neque  plus 
verbis  inimici,  quam  factis  suis  crederent.’ 

17.  His  ultro  citroque  dictis,  cum  Curia  egressi  utrique 
essent,  longa  in  senatu  disceptatio  tenuit.  Magna  pars 
senatus  palam  Jugurthae  erat,  et  ad  eandem  causam  pro¬ 
pinquos  amicosque  gratia  pertrahebat ;  aliis,  nec  contem¬ 
nenda  auctoritate,  acriter  repugnantibus,  qui  de  vindican¬ 
da  Hiempsalis  nece,  reducendo  Adherbale,  deque  poena 
Jugurthae  severas  sententias  dicebant. 

18.  Prae  ceteris  M.  iEmilius  Scaurus,  qui  jam  tum 
plurimum  in  senatu  facundia  et  auctoritate  poterat,  ‘  Lon¬ 
gam  nobis,’  inquit,  ‘  et  ambiguam  disceptationem  non  tam 
difficultas  causae,  Jugurthaeque  facinus,  sed  nostra  vitia 
faciunt,  Patres  Conscripti.  Scelus  per  se  atrox,  in  nos 
contumeliosum,  socio  et  amico  nostro  rege  altero  pulso, 
altero  etiam  occiso,  esse  non  dubitatur ;  quod  neque  sine 
culpa  nostra  defendi,  nec  sine  turpitudine  dissimulari 
possit :  et  adhuc  consultamus,  idne  vindicari  oporteat ! 
Censeamus  ergo  jure  caesos,  qui  non  praevenerint  inimi¬ 
cum  :  introducamus  hanc  in  sociorum  animos  opinionem, 
ut  maximis  sceleribus  potentissimos  in  hoc  consilio  defen¬ 
sores  paratos  esse  putent ;  nihil  amplius  in  sua  probitate, 
nihil  in  fide  nostra  existiment  repositum ;  audacia  domi, 
apud  nos  pecunia  confici  omnia  posse. 

19.  ‘  Quae  deinde  piacula  hujus  imperii  dedecora  satis 
eluent  ?  aut  quis  adeo  paulo  humanior  nostram  ultra  ap¬ 
petendam  amicitiam  putabit,  si  conversis  nunc  vicibus  pro 
pristina  nostra  justitia  et  aequitate  hunc  invaluisse  morem 
crediderint,  ut  injurias  sociorum  non  jam  per  oblivionem 
aut  alia  negotia,  sed,  quod  omnium  est  foedissimum,  pru¬ 
dentes  scientesque  ob  mercedem  negligamus?  Annon 
venit  in  mentem  aliquando  cogitare,  quibus  artibus  ad 
hanc  potentiam  et  gloriam  res  Romana  ex  parva  et  tenui 
adoleverit?  Aliudne  a  majoribus  accepimus,  quam,  cum 
propter  virtutem  illorum  multi  ad  societatem  nostram  ac¬ 
cesserint,  propter  fidem  et  hos  mansisse  in  foedere,  et  alios 
ultro  ut  reciperentur  ambisse  ?  Quos  igitur  ea  ratio  nobis 

adjunxit,  quod  in  fide  nostra  dubia;  sua;  fortuna;  firmum 
crediderant  praesidium  fore  ;  annon  eos  inde  deducet  cog¬ 
nitus  error,  si  semel  in  hanc  opinionem  venerint,  alium 
nunc  senatum,  alium  populum  Romanum  esse,  quam  quo¬ 
rum  illi  mores  tanti  fieri  oportere  judicassent  ? 

20.  ‘  Dicant  nunc  qui  muneribus  aut  gratia  expugnati, 
contra  fas  et  fidem,  contraque  dignitatem  populi  Romani, 
parricidiale  facinus  importuni  mortales  defendunt,  quid 
responsuri  sint  majoribus  suis,  si  qua  possint  ab  iis  ratio¬ 
nem  novi  corruptique  moris  repetere  ?  quid  posteris  ?  qui¬ 
bus  nescio  an  potentiam  eandem,  famam  certe  minime 
relicturi  sunt,  qualem  ipsi  a  parentibus  acceperunt.’  Mul¬ 
ta  deinde  de  Masinissa,  multa  de  Micipsa  locutus,  acerri¬ 
me  Jugurtham  oppugnavit. 

21.  Neque  iis,  quos  accusabat,  melior  ille,  sed  occul-  Sali,  et 
tior  erat :  alioquin  ex  paterna  inopia  pecuniae  avidus,  quia  APct-  de 
regis  largitionem  notam' vulgo  infamemque  esse  senserat,  '  'r-  Illustr* 
non  amore  virtutis  aut  sanctitate  morum,  quanquam  egre-  cic.  pro 
gius  simulandi  eam  artifex, b  sed  invidiae  metu  se  cohibe-  Mur.  c.  17. 
bat.  His  nequicquam  resistentibus,  cum  numero  vince¬ 
rent  qui  vero  vincebantur,  senatusconsultum  fit,  uti  decem 

legati  crearentur,  qui  regnum  quod  Micipsa  -obtinuerat, 
inter  Jugurtham  et  Adherbalem  iTividerent. 

22.  Qui  ubi  venerunt,  iisdem  artibus  aggressus  Jugur-  Flor, 

tha,  pleramque  partem  magnitudine  largitionum  promis- Sali, 
sorumque  suam  fecit.  Inter  quos  et  L.  Opimius  fuit,  C.  Strab. 
Gracchi  interfector,  et  tum  legationis  princeps.  Dividitur  ^ 

ex  voluntate  et  usu  Jugurthae  Numidia.  Ipse  partem  C 
Mauritania;  finitimam  occupat,  agro  virisque  potiorem : 
alteram,  haudquaquam  opibus  parem,  tamen  quia  portuo¬ 
sior  aedificiisque  pulchrioribus  erat,  Adherbali  imputave¬ 
runt.  Ita  compositis  utcumque  rebus,  et  auctoritate  se¬ 
natus  Adherbale  restituto,  species,  sed  infida,  quietis  per  Liv.  Epit. 
aliquod  tempus  tenuit.  Mox  reversus  ad  ingenium  Jugur-  Sali. 


b  Quanquam.  egregius  simulandi 
eam  artifex ]  Ita  quidem  Sallus¬ 
tius  et  alii.  Cicero  tamen,  et 
eo  loco  ad  quem  margo  remittit, 
et  in  compluribus  aliis,  Scaurum 
semper  eximie  laudat.  Et  sane 
Delph.  et  Var.  Cias. 


tota  ejus  vita  gravitatem  spi¬ 
rat  atque  etiam  austeritatem  mo¬ 
rum,  quae  flagitiosam  pecuniae 
per  fas  ac  nefas  parandae  cupi¬ 
ditatem  non  facile  capere  posse 
videatur.  Crev. 

Lifius. 

tha,  non  ante  destitit,  quam  aemulum  seque  perderet,  ut 
suo  unumquodque  loco  narrabitur. 

23.  Non  praetermiserim  geminam  hoc  anno  C.  Marii 
repulsam  in  petitione  aedilitatis,  unde  et  animus  viri,  et 
fortuna  plenius  cognoscatur.  Candidatum  comitiis  aedi¬ 
lium  curulium  professus,  cum  frustra  se  niti  animadvertis¬ 
set,  repente  plebeiam  aedilitatem  petere  instituit.  Hic 
quoque  repulsus,  eadem  die,  quod  antea  acciderat  nemini, 
duplicem  Campi  notam  passus  est.  Cujusvis  alterius  spem 
alacritatemque  tam  gravis  ignominia  fregisset.  C.  Marius 
hoc  magis  excitavit  intenditque  animum,  ut  honores,  quos 
nec  omittere  per  ambitionem,  nec  obtinere  per  gratiam 
poterat,  labore  et  virtute  extorqueret.  Fine  anni  Q.  Mar¬ 
cius  Q.  F.  Q.  N.  Rex  proconsul  de  Liguribus  Stoenis 
triumphavit,  in.  Nonas  Decembres.  Idibus  deinde, 
quia  in  Liguribus  semina  bellorum  omnia  solicite  extin- 
guenda  videbantur,  Q.  et  M.  Minucii  Rufi,  cum  in  re 
praesenti  fuissent,  inter  Genuates  et  Veiturios,  qui  de  fini¬ 
bus  dissidebant,  Romae  sententiam  ex  senatusconsulto 
dixerunt. 

24.  Anno  sequenti  C.  Licinius  Geta,  collega  Q.  Fabio 
Maximo  Eburno,  qui  contra  opinionem  plurimorum  in 
petitione  M.  Scaurum  superaverat,  consulatum  gessit,* 
nulla  re  memorabili  ad  famam  posteritatis  insignem,  nisi 
quod  ejus  anni  praetoria  comitia  judicium  ambitus  pepe- 
rerunt,  C.  Mario  reo  :  qui  cum  vix  et  aegre  postremo  loco 
renuntiatus  esset,  haud  minus  negotii  in  retinenda  salute 
habuit,  quam  in  obtinendo  magistratu  habuerat.  Suspi¬ 
cionem  haud  vanam  conspectus  intra  septa  Cassii  Saba- 
conis  servus,  permixtusque  suffragia  ferentibus,  fecerat, 
magnam  inter  dominum  ejus  Mariumque  necessitudinem 
non  ignorantibus.  Et  acrior  invidia  cooriebatur,  quasi  non 
veteres  modo  leges,  sed  a  se  quoque  nuper  latas  primus  in¬ 
fregisset.  Ita  per  aliquot  dies  periculose  jactatus,  et 
propemodum  damnationis  certus,  postremo  pari  utrimque 
sententiarum  numero,  vix  ambustus  evasit. 

25.  In  eo  judicio  testis  in  eum  citatus  C.  Herennius  ex- 

cepit,  ‘  patronis  testimonii  dicendi  adversus  clientes  remis-  Cato  ap. 
sam  moribus  esse  necessitatem  :  porro  L.  Marium  ejusque  pjut> 
parentes  semper  in  Herenniorum  clientela  fuisse.’  Cum 
ea  excusatio  a  judicibus  acciperetur,  Marius  ipse  reclama¬ 
vit,  ‘  magistratu  capto  jus  patronorum  tolli  ’  testificatus. 

Unde  cognoscere  spiritus  viri  licet,  etiam  salubris  tum  hu¬ 
militatis  ita  pertaesi,  ut  productum  ab  accusatoribus,  a  se 
irritatum  testem  audiri  mallet,  quam  se  clientem  cujus- 
quam  confiteri  :  cum  praesertim  ne  vera  quidem  ratione 
uteretur.  Nec  enim  quilibet  magistratus,  sed  curulis  tan¬ 
tum,  clientela  liberat. 

26.  M.  JEmilius  Scaurus,  M.  Caecilius  Metellus  consu-  cic.  m. 

les  sequuntur.*  Quo  anno  C.  Marius  praeturam  gessit  jj®  c- 
cum  mediocri  laude,  et  sequentium  temporum  honoribus  Sali.  Jug. 
fere  obliteratam.  Collegam  ejus  in  praetura  P.  Decium,  c^63't  d 
quod  se  transeunte  sederet,  assurgere  consul  Scaurus  jus-  vir.Illustr. 
sit,  eique  vestem  scidit,  sellam  concidit,  ne  quis  ad  eum  in  5^lin‘  vm' 
jus  iret,  edixit.  Eadem  gravitate  sumtuariam  legem  tulit;  Anet,  de 
eadem  aliam  de  libertinorum  suffragiis.  Vir.  Illustr’ 

27.  Neque  minori  severitate  censuram  L.  Caecilius  Me¬ 
tellus  Dalmaticus,  Cn.  Domitius  Ahenobarbus  exercue-  l;v_  Epit. 
runt,  duobus  et  triginta  senatu  motis;  quo  in  numero  et  Val.Max. 
Licinius  Geta  prioris  anni  consul  fuit,  ipse  post  aliquot  n^.9< 
annos  censoriam  potestatem  adeptus.  Nota  Cassii  Saba-  ciu!  c^-12. 
conis  ad  C.  Marii  praetoris  infamiam  pertinuit.  Judicio  Plut> 
Mariano  interrogatus  a  judicibus,  ‘  ecquid  servus  ejus  in 

septis  egisset  ?  Sitienti  sibi  frigidam  attulisse,  deinde 
poculo  recepto  statim  digressum,’  respondit.  Censores, 
sive  falsa  respondisset,  ob  mendacium  ;  sive  vera,  ob  in¬ 
temperantiam,  dignum  animadversione  sua  factum  habue¬ 
runt.  Senatu  deinde  recensito  principem  legerunt  M.  cS“*g1-  ‘Tug‘ 
iEmilium  Scaurum  consulem  :  quia  consulis  alterius  pater  Piut.  de 
Q.  Metellus  Macedonicus,  qui  superioribus  lustris  legi  Roni‘ 
consueverat,0  fato  erat  functus. 

28.  Raram  hujus  Metelli  felicitatem  multi  scriptores  pjeut' I- 


*  A.U.  C.  037.  A.  C.  115.  mum  lustro  lectus  fuerat  senatus 
c  Q.  Metellus  Macedonicus,  qui  princeps,  ipso  narrante  Frein- 
superioribus  lustris  legi  consuere-  shemio.  Vid.  supra  lxi.  49.  et 
raf]  Q.  Metellus  superiore  pri-  tx,  22.  Crev. 

concelebrant,  cujus  post  longam  vitam  splendide  perac¬ 
tam,  lectum  pro  Rostris  quatuor  filii  sustulerint,  unus 
consularis  et  triumphalis  et  censorius,  alter  consularis,  ter¬ 
tius  consul,  quartus  praetorius,  candidatus  consulatus, 
quem  mox  assecutus  est.  Aderant  et  generi,  (tres  enim 
filias,  et  ex  omnibus  nepotes  reliquerat,)  quorum  duo  paulo 
post  consules  et  ipsi  facti.  Iidem  censores  artem  ludicram 
ex  urbe  removerunt,  praeter  tibicinem  cum  cautore,  et 
ludum  talorum.  Agri  quoque  publici,  de  quo  tam  acriter 
certatum  fuerat,  vectigalia  fruenda  locaverunt. 

29.  Jam  in  urbe  satis  omnia  pacata  erant.  Regna  so¬ 
ciorum  motibus  consuetis  quatiebantur,  cum  non  modo 
inter  aemulos  reges,  sed  etiam  in  earundem  regiarum  pene¬ 
tralibus,  bella  ex  bellis,  scelera  ex  sceleribus  gignerentur. 
Syriae  ;partem  potissimam  victo  Demetrio  Alexander  ob¬ 
tinebat  :  pars  filio  Demetrii  Grypo  adhaeserat,  et  adver¬ 
sus  robustiorem  et  avidum  aegre  defendebatur.  Cum 
utrique  ex  praesenti  statu  commutatio  fortunae  nata  est. 

30.  Nam  Alexander  successu  elatus,  Ptolemaeum  JE- 
gypti  regem,  cui  fastigium  suum  debebat,  superbia  ab¬ 
alienavit  :  eundem  conciliavit  sibi  Grypus,  pro  rerum  prae¬ 
sentium  modulo  humilis,  et  potentiori  blandus  :  et,  ne 
deforme  obsequium  esset,  necessitudine  sanguinis  oppor¬ 
tune  tegebatur :  quod  filia  Ptolemaei  Grypus  erat  editus. 
Ex  eo  tempore  rex  JEgyptius  nihil  non  meditari  ac  facere, 
quod  ad  destruendas  Alexandri  opes,  augendumque  Gry¬ 
pum  pertineret.  Cumque  sciret  magni  eam  rem  ad  omnia 
momenti  fore,  cum  ingentibus  auxiliis  filiam  Tryphaenam 
Grypo  nupturam  mittit ;  ut  omnes  intelligerent,  non  solum 
amicitia  Ptolemaei,  sed  etiam  affinitate  hunc  validum  esse. 

31.  Nec  id  consilium  sperato  exitu  caruit,  Syris,  alio- 
quin  haud  tenacissimae  fidei  populo,  postquam  instructum 
iEgypti  viribus  Grypum  viderunt,  non  gravatim  ab  Alex¬ 
andro  deficientibus.  Ille  tamen  imperterritus,  eductis 
impigre  copiis,  Laodiceam  oppugnat,  ut,  priusquam  a 
Grypo  venire  auxilia  possent,  recuperaret ;  simul  defec¬ 
toribus  Antipatro,  Clonioque,  et  iEropo,  nam  urbem  hi 
abalienaverant,  in  potestatem  redactis,  majorum  motuum 
materiem  praecideret.  Cum  in  oppugnanda  urbe  singu- 

larem  animi  magnitudinem  adhibuisset,  non  minorem  in 
capta  ostendisse  dicitur.  Quippe  veniam  delicti  omnibus 
dedit :  natura  mitis  ac  placidus,  et  in  congressu  ac  sermo¬ 
nibus  comis,  eoque  multitudini  percarus,  nisi  quod  incli¬ 
nante  fortuna  apud  leves  animos  omnia  praesenti  utilitati 
postponuntur.  Igitur  cum  aliquanto  post,  collatis  cum 
Grypo  signis,  magna  pugna  victus  esset,  statim  de  fuga 
in  Graeciam  cogitare  coepit,  quod  imbelli  simul  infidoque 
populo  salutem  suam  credere  non  audebat. 

32.  Ha;c  agitanti  cum  nihil  magnopere  aliud  proposi¬ 
tum  esset,  quam  quomodo  plurimum  pecuniae  deportare 
secum  posset ;  compilatis  regiis  thesauris,  etiam  Deorum 
donariis  adjecit  manus.  In  templo  Jovis  Antiocheni, 
quam  in  urbem  ex  adversa  pugna  se  receperat,  signum 
erat  Victoriae  ex  auro  solidum.  Id  per  causam  stipendi¬ 
orum,  quae  militibus  aliunde  persolvere  nequiret,  tolli 
jussit,  ‘  Victoriam  sibi  ab  Jove  commodari’  dictitans. 

33.  Stabat  et  ipse  Jupiter  aureus,  magnitudine  cubito¬ 
rum  quindecim,  et  hinc  quoque,  ut  fit,  majore  vulgi  cultu 
celebratus.  Quare  metuens  ne  Graeci  milites  religione 
deterrerentur,  cum  externis  quibusdam  (Judaeos  fuisse  ve- 
rosimile  est,  quorum  princeps  Alexandro  socius  et  amicus 
erat,  contemtu  et  odio  peregrinorum  sacrorum  omnium 
prae  ceteris  ad  sacrilegii  ministerium  idoneos)  silentio  noc¬ 
tis  amovere  simulacrum  aggressus  est.  Sed  re  patefacta, 
in  conatu  deprehensus,  concursu  multitudinis  fere  cum 
omni  exercitu  internecione  caesus  esset. 

34.  Elapsus  tamen  cum  modica  manu,  contendit  Se- 
leuciam,  quo  jam  fama  eorum  quae  erant  Antiochiae  gesta 
praevenerat.  Igitur  exclusus  a  Seleucensibus,  Posidium 
petit,  nusquam  a  maritima  ora  recedens.  Sed  infelix  mi¬ 
sero  fuga  fuit :  non  hominibus  modo,  verum  etiam,  ut  cre¬ 
ditum  est,  Diis  adversantibus.  Plane  quasi  Jove  injurias 
suas  persequente,  magna  vi  tempestatis  oppressus,  deinde 
a  suis  desertus  ;  dum  in  locis  solitariis  occursum  hominum 
vitabundus  oberrat,  a  latronibus  capitur :  agnitusque,  et 
ad  Grypum  perductus,  interficitur,  liaec  mihi  verior  nar¬ 
ratio  visa  :  quanquam  alii  auctores  sunt,  tanlio  mala?  pug¬ 
nae  mortem  sibi  veneno  conscivisse. 

35.  Defunctus  ingenti  periculo  Grypus  videbatur,  quod 
mmulo  sublato,  solus  universa  Syria  sine  metu  potiretur : 
cum  inter  blandientis  fortunae  delicias,  longe  praesentius, 
unde  non  timebatur,  oblatum  periculum  est.  Mater  regis 
Cleopatra,  mulier  omnes  affectus  cupiditati  dominationis 
posthabere  solita,  ubi  victoria  excitatum  adolescentem, 
non  jam  nomine  tantum,  sed  etiam  animo  regio  capessere 
rempublicam  videt,  venenatum  poculum  ab  exercitatione 
sitienti  offert. 

36.  Ille,  quanquam  prodita  res  a  conscio  fuerat,  igno¬ 
rantiam  simulans,  quasi  honoris  causa,  bibere  illam  prio¬ 
rem  jubet.  Recusante  muliere,  cum  hoc  ipsum  pro  ma¬ 
nifesto  sceleris  argumento  accepisset,  acrius  instat.  Per¬ 
negante  illa,  postremo  producit  indicem,  et,  ‘  Hic  me,’ 
inquit,  ‘  oblatam  a  te  potionem  accipere  vetat:  nihil  ma¬ 
lim,  quam  innocentem  te  reperiri.  Neque  ambagibus 
opus.  Unica  eademque  aequissima  defensio  est,  si,  quod 
obtulisti,  bibas.  Quod  ego  citra  periculum  sumturus  eram, 
etiam  tibi  non  oberit.  Sin  vero  non  innocentius  poculo 
quam  arcu  uteris,  recusare  non  potes,  quominus,  quod 
filio  miscuisti,  mater  haurias.’  Ita  factum  vindictae  instru¬ 
mentum  est,  quod  facinoris  esse  debuerat :  extinctaque  re¬ 
gina  Philometoris  agnomen  filio  apud  dicacis  ingenii  po¬ 
pulum  dedit.  Post  haec  per  octo  ferme  annos  d  quieta  Sy¬ 
ria  fuit :  donec  matre  regis  et  patruo  genitus  Antiochus 
solita  illi  familiae  certamina  instauraret. 

37.  Iisdem  temporibus  Mithridates,  qui  Magni  cogno¬ 
men  factorum  et  imperii  amplitudine  meruit,  post  necem 
patris  perfidos  tutores  nactus,  eorumque  vitandis  insidiis 
prudentiam  ac  virtutem  coactus  intendere,  major  atque 
melior  evasit,  quam  si  a  benevolentissimis  fuisset  educa- 


•*  Per  octo  ferme  annos}  Prima 
editio  per  aliquot  annos:  Douja- 
tiana,  per  aliquot  octo  ferme  an¬ 
nos.  Hujus  varietatis  causa 
haec  videtur  esse,  quod  cutn 
Freinsliemius  primo  scripsisset 
per  aliquot  annos ,  postea,  dum 
recognoscit  opus  suum,  adjece¬ 
rit  in  notulae  formam  id  quod 
apud  Justinum  reperiebat,  octo 


ferme:  quae  notula  a  primis  edi¬ 
toribus  neglecta,  a  Doujatio 
postea  textui  inserta  fuerit. 
Nos  rejecimus  vocem  aliquot, 
quap  inutilis  est  ubi  numerus 
exprimitur.  Similia  jam  addi¬ 
tamenta  notulasve  ipsius  Frein- 
shemii  tres  observavimus  I.  l.  c. 
25. 1.  liii.  c.  9.  et  1.  lviii.  c.  52. 
Crev. 

tus.  Quanquam  enim  honestae  blanditiae  et  tempestiva 
hortamenta  plurimum  apud  egregios  valent,  potentiores 
tamen  stimuli  a  periculis  et  metu  adhibentur. 

38.  Puerum  adhuc,  nam  patrem  natus  annos  undecim 
amiserat,  equo  fero  impositum  exerceri  jaculando  coege¬ 
runt  :  ita  effectum,  ut  quamlibet  feroces  equos  viribus  et 
peritia  domaret.  Y eneno  aggressi  sunt  tollere  :  adegerunt 
non  ad  sumenda  tantum,  sed  etiam  excogitanda  remedia, 
quibus  firmatus,  tum  quoque  cum  mori  veneno  vellet, 
non  potuit :  quae  adhuc  ipsius  nomine  memoriaque  cele¬ 
brantur. 

39.  Ferro  mandare  scelus  instituerunt :  necessitatem 
imposuerunt  adolescentulo  non  urbana  tantum,  sed  etiam 
rustica  tecta  vitandi.  Vagatus  per  sylvas  et  montes  saepe 
mutabat  cubilia,  ignaris  omnibus  ubi  pernoctaret.  Quibus 
laboribus  non  modo  admirabile  corporis  animique  robur 
comparavit,  quod  ne  senem  quidem  reliquit,  sed  etiam 
plurimarum  linguarum  cognitionem,  rem  minime  inutilem 
imperanti,  adeptus  est :  ut  ad  haec  tempora  solus  morta¬ 
lium  repertus  sit,  qui  linguas  supra  viginti  callens,  annis 
lvi.  quibus  regnavit,  subjectarum  gentium  legatos  omnes 
nullo  adhibito  interprete  audiverit. 

40.  Magnitudinem  hujus  regis  cometarum  apparitioni¬ 
bus  praedictam  fuisse  aiunt ;  qui  per  dies  septuaginta,  et 
quo  natus  est  anno,  et  quo  imperare  coepit,  cum  ingenti 
luce  deflagrarunt.  Solis  fulgorem  ab  iis  victum  narrant ; 
cum  coeli  partem  adeo  magnam  tegerent,  ut,  donec  toti 
orirentur  aut  occiderent,  spatio  quatuor  horarum  indige¬ 
rent.  Ingentis  ejusdemque  diuturnae  fortunae  praesagium 
fuisse,  postquam  ufrumque  evenit,  creditum. 

41.  Minime  ab  instituto  alienum  reor,  et  haec,  et  alio¬ 
rum  populorum  res,  quales  ea  tempestate  fuerunt,  attin¬ 
gere.  Quia  enim  opes  Romanae  jam  eo  magnitudinis 
creverant,  ut  omnia  ferme  regna  nationesque  cognitas 
bello  aut  foederibus  amplecterentur,  ad  externa  nonnun- 
quam  deflectendum  est :  ut  animadverso,  quae  quoque  tem¬ 
pore  regna  civitatesque,  et  sub  qualibus  fuerint,  non  so¬ 
lum  nexus  eventuum,  sed  etiam  causarum  series,  quibus 
excitatum  adjutumque  hoc  imperium  pleraque  alia  absor- 

buit,  deprehendatur.  Igitur  tali  Syriaci  Ponticique  reg¬ 
norum  statu,  Cappadociam  Ariarathes,  Bithyniam  Nico¬ 
medes  obtinebant,2  quieti  eo  tempore,  aut  nullo  insigni  ad 
nostram  cognitionem  motu.  Parthorum  opes,  maximis 
deinde  bellis  cognitae,  nihil  tum  ad  Romanum  pertinere 
putabantur.  In  Africa  suspecta  magis  inter  reges  omnia, 
quam  mota  erant :  nondum  audente  Jugurtha  senatus  auc¬ 
toritate  recens  restitutum  fratrem  aperta  vi  lacessere. 

42.  Sed  iEgyptum  mors  Ptolemaei,  qui  Physcon  ap¬ 
pellatus  est,  novis  tumultibus  aperuerat,  filiis  duobus  ex 
Cleopatra  relictis  ;  quorum  uterque  more  gentili  Ptole¬ 
maeus  cum  vocaretur,  cognominibus  Soteris e  et  Alexandri 
distinguebantur.  Imperium  uxoris  esse,  et  filiorum  alte¬ 
rius,  quem  mater  elegisset,  moriens  Ptolemaeus  jusserat. 
Ea  res  jam  tum  ab  initio  turbas  in  regia,  et  paulo  post 
crudelia  fratrum  adversus  matrem  et  inter  se  bella  conci¬ 
vit.  Ipsa  vivo  adhuc  marito,  ne  Soterem  regem  appella¬ 
ret,  obstiterat,  perfeceratque  ut  a  patre  in  Cyprum  able¬ 
garetur  ;  minoris  filii  studiosa,  quem  imperii  sui  patientio- 
rem  fore  sperabat.  Igitur  alteri,  nedum  ut  regnum  daret, 
uxorem,  eandemque  sororem  suam,  eripuit ;  compulitque 
minorem  natu  Selenen  ducere,  dimissa,  cujus  amore  fla¬ 
grabat,  Cleopatra ;  quae  mox  Antiocho  Cyziceno  nupta, 
cognatum  quoque  Syriae  regnum  magnis  calamitatibus 
involvit. 

43.  In  rege  tamen  iEgypti  constituendo,  plus  voluntas 
populi,  quam  inclinatio  matris  potuit :  quae  cum  Alexan¬ 
drum  frustra  commendasset,  postremo  majorem  filium 
regem  dixit;  Alexdndrum  Cypro  praefecit,  ut  opulentae 
insulae  vires  per  illum  retinens,  regi  formidolosior  esset. 
Brevi  tamen  major  Ptolemaeus  obsequiis  suis  studia  bene¬ 
volentiamque  matris  promeruit,  si,  quibus  artibus  parata 
erant,  tueri  voluisset.  Tam  varia  rerum  ubique  3  facies, 

2  Obtinebat  in  edd.  ante  Crev.  invenilur. 

3  Utique  legebatur  ante  Crev. 


c  Soteris ]  Idem  et  dictus  est  tolibus  frequentius  usurpatur. 
Lathums:  atque  hoc  posterius  Crev. 
cognomen  a  plerisque  scrip- 

tamen  in  summa  fere  ad  incrementum  Romanae  potentiae 
spectabat :  quae  opportunitate  temporum  usa,  cuncta  quae 
modo  memoravimus  regna,  excepto  Parthico,  in  ditionem 
potestatemque  redegit. 

44.  Sed  ego  quidem  hactenus,  ut  licuit,  historiae  Livia¬ 
nae  detrimenta,  quanquam  eloquentia  copiaque  longe  im¬ 
pari,  conquisitis  undique  supplementis,  ita  resarcire  studui, 
ut  nullum  posterioris  aetatis  vestigium  notaretur  :  gratiora 
studiosis  rerum  Romanarum  quae  componebam  fore  arbi¬ 
tratus,  si  sub  qualicumque  colore  magni  nominis,  et  tan- 
quam  antiquis  temporibus  scripta  legerentur.  Illud  autem 
propositum  diutius  retinere  difficultas  tradendarum  rerum 
vetat.  Nam  penuria  scriptorum  plurima  ignorare,  de 
plerisque  dubitare  cogor,  quae,  cum  viveret  Livius,  recentis 
adhuc  memoriae,  publicisque  ac  privatis  monumentis  plu¬ 
rimis  et  certissimis  compertissima  fuerunt. 

45.  Quis  enim  ferat,  quando  ad  M.  Scauri  consulatum, 
seriem  annalium  secuti,  pervenimus,  de  hujus  clarissimis 
eo  tempore  gestis,  pauca  et  incerta  sub 4  praescriptione 
Liviani  nominis  consarcinare  satagentem  :  cum,  ut  cetera 

tam  multa  silentio  praeteream,  tres  fuisse  libros  sciamus,  cjCi  Bru- 

quos  ipse  Scaurus  de  vita  sua  ad  Fufidium  scripserat :  qui  t0>  ?•  29. 

etiam  post  Livium  adhuc  in  manibus  hominum  versarentur?  XXXI‘t  j 

Igitur  persona,  quam  sustinere  nequeo,  deposita,  neque  Val- 

.  iv«  4. 

meam  aetatem  ultra,  neque  Joannis  Freinshemii  nomen  Xac.  Vit. 
dissimulabo:  sed  Deo  bene  juvante,  quicquid  Livianis  Agrie. e.  l. 
annalibus  tractatum  periit,  Epitomarum  vestigia  legens, 
ita  pertexere  conabor,  ut  opinioni  Christinae  reginae,  quae 
mihi  titulum  historiographi  sui  non  rogata,  sed  tanquam 
merituro,  tribuit,  si  non  facundia,  diligentia  certe  et  fide 
respondeam. 

46.  Quod  ut  pro  virili  contendam  assequi,  moveor  qui¬ 
dem  majestate  florentissimum  imperium  regentis,  immo 
facientis  :  sed  plus  adhuc  judicium  illius,  ut  doctissimae 
principis,  et  haec  lecturae,  revereor.  Quae  utraque  licet 
clarissima  ubique  fama  orbi  innotuerunt,  mihi  lubentius 
credo,  qui  studiis  ejus  supra  triennium  quotidianus  admi- 


4  Ejus  inserebatur  in  tdd.  ante  Crev. 

nister  aderam,  quo  tempore  (quanquam  gravissimo  bello 
implicata,  nihil  negotiis  detraheret)  incredibili  ardore  et 
felicitate  ingenii  eruditionem  rapuit,  Latinosque  et  Grae¬ 
cos  scriptores  celebriores,  qui  nostram  ad  aetatem  pervenire 
potuerunt,  plerosque  omnes  evolvit. 

47.  Ceterum,  tanquam  in  principio  operis,  testificari 
licebit,  eo  me  animo  ad  historiam  scribendam  accedere,  ut 
nemini  legisse  eam  aliquando  fraudi  noxaeque,  sed  utilitati 
potius  atque  emolumento  fore  confidam.  Temporum  enim 
eorum  scriptores  omnes,  ceteris  fortasse  rebus  quolibet  an¬ 
tiquorum  inferior,  una  illa,  sed  eadem  sane  maximi  mo¬ 
menti  re  superaturum  esse  ominor,  quod  Christianae  philo¬ 
sophiae  praeceptis  institutus  inhaerensque,  nullas  illorum 
more,  sub  blandae  eloquentiae  involucris,  exitiosas  moribus 
insidias  struam. 

48.  Mihi  enim,  Romanam  historiam  varie  sparsam,  at¬ 
que  saepe  in  minutissimas  particulas  dissectam  redinte¬ 
granti,  cum  Hippolyti  et  Osiridis  fabulae  obversentur  ani¬ 
mo,  similitudinem  Osiridis  praetulerim  ;  cujus  cum  lacerata 
et  disjecta  membra  colligerentur,  pudendas  partes  nusquam 
comparuisse  memorant.  Eadem  mihi  opera  sedulo  dabi¬ 
tur,  ne  quid  superstitione  spurcum,  aut  adulatione  foedum, 
aut  qualibet  vitiorum  labe  pudendum,  etiamsi  ut  ab  aliis 
dicta  factave  referri  necessum  erit,  me  auctore  quisquam 
amet  probetve. 

49.  Cum  enim  historiarum  cognitione,  quanto  unum¬ 
quodque  ingenium  generosius  est,  tanto  vehementius  aflS- 
ciatur,  fieri  potest  soletque,  ut  benevolis  magis  quam  cau¬ 
tis  lectoribus  hic  obrepat  error,  ut  judicium  scriptoris  se¬ 
quantur,  priusquam  ipsi  de  scriptore  judicaverint ;  appe- 
tendaque  aut  evitanda  singula  arbitrentur,  prout  ab  illo 
laudata  aut  reprehensa  esse  compererunt.  Quem  errorem 
saepe  magnis  suppliciis  luere  cogitur  humanum  genus. 
Cum  enim  plerique  scriptores  historiarum  ambitiosa  et 
violenta  modestiae  rectoque  multum  anteponant,  eaque 
mirificis  praeconiis  efferant,  ad  quae  alioquin  humanum 
ingenium,  si  potentiam  adjicias,  nimis  proclive  est ;  quid 
miramur  si  ea  facta  cum  mercede  fiunt,  quae,  poena  quo¬ 
que  gravissima  praedicta,  vix  et  aegre  omitterentur  ? 

50.  Atqui  non  potior  alius  historiae  fructus  erat,  quam 
ut,  propositis  bonis  malisque  exemplis,  homines  naturam 
utrorumque,  causasque,  et  praemia  intuendo,  non  solum  a 
confessis  vitiis,  sed  etiam  a  falsis  virtutibus  abducerentur. 
Fieri  enim  non  potest,  quin  qui  variarum  gentium  gesta 
casusque  prudenter  recogitant,  ea  quae  saepe  a  magnis  re¬ 
gibus  populisque  committuntur,  quam  inania  et  incerta 
sint,  deprehendant,  quamque  falso  et  perniciose  bona  ap¬ 
pellentur.  Id  quoque  consideratu  dignum,  et  adversus 
vanam  gloriae  cupiditatem  efficax  est ;  non  opera  tantum¬ 
modo  hominum,  sed  ipsam  eorum  memoriam  plerumque 
et  cito  intercidere,  et  in  ipsa  historia  frequentes  de  histo¬ 
riarum  interitu  querelas  esse.  Quae  omnia  qui  plane  ple- 
neque  perspexerint,  abesse  non  poterit,  quin  quocumque 
inter  homines  in  loco  sint,  quicquid  agant,  rectorem  omnium 
Deum  cogitent,  nihilque  sibi  vel  ad  laudem  magnificum, 
vel  ad  felicitatem  utile  sciant,  nisi  ad  officium  obsequium¬ 
que  Dei  referatur.  Sed  ego  quidem  haec,  ut  spero,  non 
alieno  loco,  nec  frustra  interfatus,  ad  institutum  revertor. 

51.  M.  iEmilium  M.  F.  M.  N.  Scaurum  in  consulatu 
de  Gallis  Karnis  triumphasse,  Capitolina  marmora,  quo¬ 
rum  haud  levis  auctoritas  est,  testatum  faciunt.  Neque 
de  rebus  eo  bello  gestis  quicquam  praeterea  invenio,  nisi 
quod  Ligurum  ignobilem  nationem  Gantiscos  domuisse 
dicitur :  hoc  enim  credibilius,  quam  quod,  per  errorem 
puto,  exaratum  est,  ‘  Ligures  et  Gantiscos/  tanquam  di¬ 
versum  genus,  ‘  domuisse/ 

52.  Fuisse  sicut  fama  obscuram,  sic  etiam  rebus  geren¬ 
dis  haud  difficilem  expeditionem  opinari  licet,  quia  tem¬ 
pus  ei  superfuit  a  Placentia  Parmam  usque  fossas  navi¬ 
gabiles  ducendi,  exsiccandis  paludibus  quas5  juxta  Pla¬ 
centiam  Pado  incidens  Trebia  aliique  supra  eum  amnes, 
incommodas,  praesertim  cum  exercitu  transeuntibus,  efficie¬ 
bant  :  quae  res  etiam  Hannibalem  olim,  magna  cum  vex¬ 
atione  copiarum  iis  locis  iter  facientem,  praeter  jumenta  et 
milites  amissos,  alterius  oculi  damno  mulctaverat.  Prae¬ 
termissa  hactenus  illa  cura  non  tam  imperatorum  ignavia 
fuerat,  quam  quia  munimentum  Italiae  adversus  Gallos  in 

5  Ita  correxit  Crev.  pro  quce  in  edtl.  priorr. 


Pigh.  Ann. 


Auct.  de 
Vir.  Illustr. 


Strab.  v. 
p.  217. 


Liv.  xxn, 
2. 


4228  t.  Livii 

difficultate  viarum  putabatur.  Tum  autem  prosperis  trans 
Alpes  rebus,  cum  appareret  duces  exercitusque  Romanos 
saepe  ea  transituros  esse,  diligentia  Scauri  via  opportune 
Strab.  permunita  est. 

Sali.  Jug.  53.  Vir  enim  impiger,  et  magna  per  omnem  vitam  gra- 
Cic°pro  vita.te,  militem  optime  laboribus  contineri  sciebat :  tam 
Mur.  c.  17.  largiter  voto  potitus,  ut  ipse  disciplinam  exercitus  sui, 
Strat"iv  3.  cer^e  admiratione  dignam,  praedicans,  memoriae  prodiderit, 
‘  pomiferam  arborem,  quam  in  pede  castrorum  fuerat 
complexa  metatio,  postero  die,  abeunte  exercitu,  intactis 
fructibus  relictam.’ 

54.  M.  Acilio  Balbo,  C.  Porcio  Catone  consulibus, 

Pii»,  n.  infamis  seevitia  prodigiorum  annus  fuit.*  Nam  et  circa 

c°56.  solem  orbis  apparuit :  et  lacte  et  sanguine  pluisse  in  rno- 
Oros.  v.  15.  numenta  relatum  est.  Sed  pra:  ceteris  foedum  ac  terri¬ 
bile  videbatur,  quod  Equitis  Romani  L.  Helvii  filia  virgo/ 
cum  a  ludis  Romanis  in  Apuliam  cum  patre  reverteretur, 
Jul.  Obs.  fulmine  icta  est:  non  magis  morte  puellae  miserabili, 
quam  minarum  plenis,  quae  circa  evenerant. 

55.  Oborta  tempestate  cum  exanimatam  metu  pater  vi¬ 
disset,  quo  citius  propioribus  tectis  succederent,  relictis 
vehiculis,  conscendit  equum ;  ipsamque,  itidem  equo  im¬ 
positam,  in  medium  agmen  accepit.  Ibi  fulmine  sic  per- 

Plut.  cussa  est  Helvia,  ut  equus  framo  cingulisque  et  ornamentis 
Rom  c.  83.  omnibus  nudatus,  exanimis  procumberet;  procul  inde  pu¬ 
ella  jaceret,  partibus  quas  tegi  pudor  jubet  ita  retectis, 
tanquam  dedita  opera  reducta  vestimenta  fuissent.  Pec¬ 
toris  etiam  ac  pedum  dissoluta  vincula,  annulique  et  capi¬ 
tis  redimiculum  et  monilia  hinc  inde  dispersa  sunt :  illaeso 
cetera  corpore,  nisi  quod  lingua  exserta  cernebatur.  Con¬ 
sulti  haruspices,  ‘  ingentem  infamiam  Vestalibus  et  eques¬ 
tri  ordini  portendi,  quod  virginis  et  equi,  discussis  orna¬ 
mentis  omnibus,  nudata  corpora  fuerant/  responderunt. 

*  A.  U.  C.  638.  A.  C.  114.  eum  hac  in  re  non  pro  solita 
f  Equitis  Romani  .  .  .  filia  vir -  cantione  et  diligentia  egisse, 
£•«>]  Hunc  casum,  quem  Plntar-  evincunt  Julii  Obsequentis  et 
chus  sine  notatione  temporis  Orosii  testimonia,  hic  a  Frein- 
memoravit,  Clar.  Tillemonius,  sliemio  in  ora  libri  allegata, 
in  Trajano,  art.  25.  refert  ad  Crcv. 
illius  imperatoris  tempora.  Sed 

Huic  praedictioni  detecta  mox  Vestalium  flagitia  fidem  fe¬ 
cerunt  :  magnopere  confirmata  auctoritate  artis,  cujus  va¬ 
nitas  et  alias  saepe,  et  nuper  M.  Scauro  consule,  tacta 
Junonis  aede,  deprehensa  fuerat. 

56.  Cum  de  provinciis  ageretur,  alteri  consulum  de¬ 
cerni  Macedoniam  placuit  ob  Thracicos  tumultus.  C. 
Marius  ex  praetura  Hispaniam  ulteriorem  sortitus,  pro¬ 
vinciam  a  latrociniis  repurgavit :  quae,  nondum  satis  pa¬ 
cata  gentium  immanitate,  extra  infamiam,  et  ultro  gloriosa 
ducebantur.  Nam  Lusitani  quanquam  Viriatho  interfecto 
satis  amplos  ad  cultum  agros  acceperant,  sive  aucto  nu¬ 
mero,  quod  satis  antea  fuerat,  amplius  non  sufficiebat,  sive 
quod  ex  rapto  quam  laboribus  vivere,  praeferocibus  inge¬ 
niis  dulcius  et  honestius  videbatur,  finitimis  molesti  erant. 

57.  Hos  igitur  in  deditionem  redegit  Marius,  cum  exi¬ 
les  Romanas  copias  haberet,  Celtiberorum  usus  opera,  qui 
sponte  ad  eum  ex  civitatibus  suis  confluxerant.  Quibus 
deinde  in  praemium  navatae  operae  sedes  apud  oppidum 
nomine  Colendam  attribuit;  Romamque  reversus,  ut  ra¬ 
tum  senatui  haberetur,  perfecit :  cum  rem  ita  gessisset,  ut 
majoribus  etiam  honoribus,  quam  obtinuerat,  dignus  vi¬ 
deretur. 

58.  Sed  postquam  ad  ea  tempora  perventum  est,  qui¬ 
bus  in  Macedonia  Thraciaque  et  vicinis  gentibus  saepe  et 
acriter  pugnatum  est,  minime  ab  instituto  alienum  fuerit, 
situm  illarum,  et,  quemadmodum  hodiernis  nominibus  an¬ 
tiqua  respondeant,  tanquam  in  tabella  spectanda  proponere. 

59.  Macedonia,  quam  L.  Paullus,  Perse  victo,  qua- 
tuor  in  regiones  divulserat,  a  Borea  Thraciae  conjungitur, 
qua  Nessus  amnis  per  Abderi tarum  fines  in  iEgaeum  mare 
decurrit.  Inde  jam  terrarum  amplissima  spatia  Thraces 
tenent,  quos  a  meridie  mare  quod  diximus  claudit,  ad 
Chersonesum  usque,  cui  hodie  Brachium  S.  Georgii  no¬ 
men  ab  Italis  est  impositum.  Inde  ab  ortu  Propontis  est, 
Byzantium  pertinens,  diu  Romani  imperii,  nunc  Turcici 
praecipuam  sedem,  ubi  deinceps  Pontus  Euxinus  incipit, 
ab  oriente  is  quoque  Thraciam  alluens.  Hoc  latus  Me¬ 
sembria  finit,  haud  procul  jugis,  quae  cum  Haemo  continu¬ 
antur,  et  in  septemtriones  vergunt. 

60.  Trans  Haemum  montem  duplex  Moesia  est:  supe¬ 
rior  inferiorque  a  praeterfluentis  Danubii  cursu  nominan¬ 
tur.  Illam  Servii,  hanc  Bulgari  postea  possederunt : 
quibus  adhuc  nominibus  notae,  Turearum  imperio  parent. 
Tum  Triballi  inter*  Danubium  et  Thraciam  colebant : 
supra  Triballos,  inter  idem  flumen  et  Macedoniam,  alite 
gentes,  sed  celebrior  ceteris,  Dardani :  quas  regiones  a 
Dacis,  qui  hodie  Transsylvani  sunt,  Danubius  disterminat. 
A  Dardania  per  Scordiscos  et  Dalmatas  ad  mare  Adria- 
ticum  et  Italiam  perveniri  poterat.  Unde  facile  intellectu 
est  quam,  et  ob  locorum  viciniam,  et  bellicosissimarum 
gentium  multitudinem,  arma  Thracica  magnis  viribus  mag- 
naque  cura  Romanis  sustinenda  fuerint. 

61.  Nec  sum  ignarus  ab  aliis  omnes  istos  populos, 
tractu  terrarum  amplissimo,  Thracibus  contribui,  ut  Haemi 
montibus  mediam  dividi  Thraciam  autument :  nec  imme¬ 
rito  :  nam  omnes  istae  nationes,  ut  plurimi  praestantissimi- 
que  auctores  narrant,  unius  originis  erant,  linguaque  et 
moribus  iisdem  utebantur. 

62.  Danubius  autem  Germaniam  Hungariamque  per¬ 
means,  qua  olim  Rhaeti  ac  Vindelici,  Noricique  et  bipar¬ 
titi  Panuones  tenuerunt,  ubi  Savum  amnem  recipit,  mu- 
tatoque  nomine  Ister  antiquis  vocabatur,»  Taurunum  fuit, 
quo  situ  hodie  Belgradum  esse  constat. 

63.  Ab  his  confluentibus  deinde  Scordisci  habitabant ; 
postea  Moesi,  de  quibus  exposuimus.  Infra  Moesiam  «t 
Triballos,  ubi  nunc  Valachi  Rascique  nominantur,  vetus¬ 
tis  temporibus  ad  ostia  usque  Istri  variae  gentes  tenuere  : 
alias  Getae,  quos  Romani  Dacos  frequentius  vocant,  mox 

6  Intra  edd.  ante  Crev. 


g  Ubi  Savum  amnem  recipit, 
mutatoque  nomine  liter  antiquis 
vocabatur ]  Multum  variant  an¬ 
tiqui  scriptores  circa  mutati¬ 
onem  illam  nominis,  nec  satis 
inter  eos  constat  undenain  ap¬ 
pellatio  Istri  incipiat.  Vid.  su¬ 
per  ea  re  Cellarium,  Geogr.  Ant. 
1.  n.  c.  5.  et  Diction.  Geogr.  doc¬ 


tissimi  viri  Brnzen  de  la  Marti- 
niere  in  voce  Danube.  Ceterum 
tota  ha?c  Freinshemiana  Mace¬ 
donias  et  Thraciae  descriptio, 
etsi  non  inutilis  est  hoc  loco, 
tamen,  cum  tot  praestantissimi' 
geographi  rem  ex  professo  trac¬ 
taverint,  non  magna  nobis  cura 
expendenda  visa  est.  Crev. 

Sarmatae,  postea  Scythae.  Quae  res  uti  confundit  regio¬ 
num  terminos  ac  vocabula,  difficilemque  earum  descrip¬ 
tionem  efficit;  ita  haudquaquam  ambiguis  argumentis 
docet,  non  esse  quicquam  in  rebus  humanis  stabile,  nec 
singulos  modo  brevis  aevi,  sed  etiam  populos  regnaque  ac 
imperia  mutationibus  et  interitui  obnoxia  haberi. 


4231 


SUPPLEMENTUM 


Liv.  Epit. 

Justin. 
xxxir.  3. 

Ruald.  in 
Plut. 
Animadv. 
x. 

Atlien.  vi. 
5. 

Justin. 


Strab.  vn. 
p.  318. 

Phlegon 
ap.  Steph. 
Plin.iii.25, 
Sex.  Ru¬ 
fus,  c.  9. 
Marcel. 
xxvii.  7. 
Athen. 


LIBRI  LXIII. 
HISTORIARUM 
T.  LIVII  PATAVINI. 


1.  ocordiscorum  hoc  tempore  terribile  nomen  vicinis, 
atque  etiam  longe  dissitis  gentibus  esse  coepit.  Quae 
Thraciae  natio  Gallicam  originem  a  tempore  Brenni  re¬ 
petebat.  Nam  amisso  apud  Delphos  imperatore,  reliquas 
copias  qua  poterant  rediisse  domum  :  suos  majores,  duce 
Bathanato,  cujus  tum  adhuc  sub  eodem  vocabulo  mane¬ 
bat  genus,  ad  confluentes  Danubii  et  Savi  sedibus  captis, 
Scordiscos  appellari  coepisse.  Ab  hoc  initio,  paulatim 
summotis  accolis,  regionem  satis  amplam  occuparunt,  ut 
finitimi  Pannoniis,  adeoque  Pannoniae  pars,  a  Tauriscis 
monte  Claudio  disjuncti,  usque  Thraciam  ditione  prolata, 
illius  populis  accenserentur :  quibus  etiam  moribus  et  feri¬ 
tate  persimiles  evaserant,  qua  antiquitus  infames  Thraciae 
cultores  fuerunt.  Neque  minus  avaritiae  dediti,  quan- 
quam  ob  mala  quae  sacri  auri  causa  progenitores  ipsorum 
perpessi  fuerant,  ejus  metalli  usum  damnavissent,  neque 
inter  diripiendum  res  alienas  auro  abstinebant,  et  ob  ar¬ 
genti  studium  haud  minus  scelesta  perpetrabant.  Nec 
enim  proderat,  cum  improbitatem  animo  retinerent,  rem 
externam  et  innoxiam  stolide  abjecisse. 

2.  Praeter  insitam  genti  ferociam  et  cupiditatem  prae¬ 
dae,  causam  belli  Romanos  quoque  dedisse  crediderim : 


* 

qui  proximis  annis  ad  finitimos  illis  Carnos  porrigere  ma¬ 
nus  coeperant.  Cum  ergo  Macedoniam  aliasque  provin-  Flor.  m.  4. 
cias  frequentibus  incursionibus  vexarent,  neque  captivos 
modo  abducerent  homines,  sed  plerosque  crudelissime 
excruciatos  necarent,  graves  undique  ad  senatum  querelae 
pervenerunt.  ‘  Non  jam  solita  bellorum  mala,  quae  quo¬ 
dam  quasi  jure  gentium  tolerentur,  incumbere.  Sed  ad¬ 
esse  gentem  inaudita  saevitia,  quae  litare  Bellonae  Marti-  Marcell. 
que  sanguinem  humanum,  bibere  in  ossibus  capitum,  igni  Ruf’ 
fumoque  perimere  captos,  gravidarum  etiam  partus  extun¬ 
dere  tormentis  pro  ludo  ac  joco  duceret.’ 

3.  Adversus  hos  populos  cum  jussum  bellum,  et  C.  Eutrop. 
Porcius  Cato  consul,  cui  Macedonia  provincia  evenerat, 
cum  exercitu  profectus  esset;  infeliciter  et  ignominiose  Liv.  Epit. 
pugnatum.  Hostis  enim  callidissimus  locorumque  peri-  Flor, 
tus,  Romanorum  copias  in  sylvarum  et  montium  impedita 
temere  conjectas  ita  circumvenit,  ut  universus  una  cum 
duce  exercitus  amitteretur.3  Marcell. 


4.  Haec  victoria  Macedoniam  Thessaliamque  et  quic-  Flor, 
quid  Danubium  et  Adriam  interjacet,  barbarorum  popu¬ 
lationibus  late  aperuit ;  nullis  paratis  ad  prohibendum 
viribus,  et  praesidiis  Romanorum  vix  ad  urbes  quas  inse¬ 
derant  tuendas  validis.  Quorum  quod  Heracleae  fuit, 
arte  interceptum  est,  militesque  octingenti  cum  praefec-  Front.  m. 
to  Lucullo  caesi.  Alam  enim  equitum,  velut  ad  pecora  10' 
abigenda,  Scordisci  succedere  moenibus  jusserant ;  qui 
erumpentem  Lucullum  simulata  fuga  in  collocatas  prius 
insidias  deduxit.  Hinc  provinciis  Romanis  longe  late- 
que  pervastatis,  per  Dalmatiam  ad  mare  Adriaticum  pe-  Flor, 
netratum  est ;  ubi  velut  obex  a  natura  positus  esset,  bar¬ 
barorum  impetus  substitit,  telisque  in  ipsas  undas  conjec¬ 
tis  recesserunt. 


5.  Hoc  anno  lustrum  a  censoribus  conditum  est.  Cen-  Marian. 

sa  sunt  civium  Romanorum  capita  trecenta  nonaginta  Liv.  Epit. 

quatuor  millia,  trecenta  triginta  sex.  Per  idem  tempus  Jul-  0bs- 

r  Dio  ap. 
Vales. 

a  Ut  universus  una  cum  duce  ipsum  effugisse  constat  ex  ip- 
ex ercitus  amitteretur ]  Hic  sequi-  sius  damnatione,  quas  memora¬ 
tur  Ammianum  Freinsliemius.  bitur  infra,  c.  30.  Crev. 

Sed  Catonem  exercitu  amisso 


Ddph.  et  Va r.  Cias. 


Livius . 

incesto  Vestalium  patefacto,  maximus  Romanam  urbem 
ex  religione  terror  invasit.  Quod  enim  non  modo  legum 
rupta  repagula,  sed  etiam  religionis  horrorem,  et  atrocis- 
simae  poenae  metum  victa  videbant,  jam  nihil  cogitari 
posse  tam  flagitiosum  aut  horrendum  autumabant,  quod 
a  tali  temporum  corruptela  non  esset  pertimescendum. 

6.  £  Unam  quoque  virginem  damnatam,  quod  tamen 
raro  accidisset,  urbem  in  luctu  atque  gemitu  ponere.  Tum 
obvios  quosque  de  via  moestos  tacitosque  decedere,  aut 
cum  silentio  et  gemitu  comitari :  neque  tristiorem  idlum 
civitati  diem  agi.  Nunc  tres  simul  Vestales,  dimidiam 
totius  sacerdotii  partem,  summo  loco  natas  ;  prmterea  equi¬ 
tum  Romanorum  agmen,  eodem  furore  correptum,  pollu¬ 
tis  cmrimoniis,  corruptis  ad  extremam  turpitudinem  mori¬ 
bus,  omnia  saeva  infestaque  et  inferre,  et  portendere.  Non 
jam  esse  quaerendum,  cur  ab  ignobili  hoste  tantus  exerci¬ 
tus  una  cum  consule  sit  interceptus.  Offensos  aversosque 
Deos  rem  Romanam  premere  :  pressurosque,  ni  suppli¬ 
cationibus,  et  sacrificiis,  et  ante  omnia  poenis  nocentum 
placentur.’ 

7.  Ceterum  ejus  incesti  indicium  servus  L.  Butetii 
Barri  equitis  Romani  detulerat.  Barrus  libidinosae  ad¬ 
modum  vitae  homo,  cum  formae  illecebris  multarum  ma¬ 
tronarum  pudicitiam  expugnasset,  novissime,  ut  perditis 
ingeniis  severissime  Vetita  maxime  expetuntur,  Vestalis 
virginis  consuetudinem  concupivit,  iEmilia  corrupta.  Per 
hanc  deinde  Licinia  atque  Marcia,  ipsae  quoque  Vestae 
sacerdotes,  solicitatae,  in  consortium  criminis  suppliciique 
venerunt.  Sed  Marcia  cum  uno  tantum  equite  consuetu¬ 
dinem  stupri  secreto  habuerat.  iEmilia  et  Licinia,  cum 
subinde  eos  a  quibus  rem  detegi  posse  putabant,  societate 
culpae  illigarent,  turbam  habebant,  non  recusantibus  pri¬ 
mis  corruptoribus.  Quippe  rivales  ferre,  quam  indices 
facere,  levius  incommodum  videbatur.  Ita  modo  cum 
singulis  et  secreto,  modo  palam  cum  pluribus  volutaban¬ 
tur  :  in  quibus  et  fratres  illarum  erant,  quorum  Licinius 
cum  iEmilia,  JEmilius  cum  Licinia  solebat. 

8.  Haec  sacra  castissimum,  ut  putabatur,  Vestae  numen 
in  penetralibus  suis  diu  passum  est,  quanquam  virorum 
fceminarumque,  liberorum  et  servorum  magna  multitudine 

conscia ;  donec  Manius  (id  ei  mancipio  nomen  fuit)  ne¬ 
que  libertatem  sibi,  neque  alia  ab  hero  promissa  praestari 
indignatus,  rem  omnem  aperuit :  irrefragabilis  index,  ut 
qui  totius  fabulae  ipse  administer  actorque  primus  fuisset. 

In  pari  tamen  culpa,  sententiis  pontificum,  ad  quod  colle¬ 
gium  ea  cognitio  ex  lege  Numae  pertinebat,  iEmilia  dani-  Dionys.  i. 
nata,  Marcia  et  Licinia  absolutae  sunt :  credo,  quia  secre- 
tius  peccaverat  Marcia,  Liciniam  gentilis  sui  L.  Crassi  p*dian.  ia 
eloquentia  eripuerat,  qui  tum  septimum  et  vicesimum 
aetatis  annum  agens,  admirabilem  pro  ea  orationem  habu-  Bruto,  c. 

isse  dicitur.  iEmiliam  A.  D.  xv.  Kalendas  Januarias4?- 

Fenest. 

damnatam  reperio.  Postero  die  fuerunt  Saturnalia:  dein-  ap.Macrob. 
de  A.  D.  xiii.  Kalendas  Januarias  Licinia  causam  dicere  Sat-  I- 10- 
jussa  est. 

9.  Interea  C.  Caecilius  Metellus,  Cn.  Papirius  Carbo 
consules  facti.*  Multa  tum  prodigia  nuntiata:  clarum  j^o^33' 
diei  lumen  nocte  visum  :  aediculam  et  signum  de  coelo 

tacta  :  aram  Salutis  interruptam  :  in  Lucanis  et  Priver¬ 
nati  agrum  late  hiasse :  montem  Albanum  et  in  Gallia 
coelum  arsisse.  Quibus  in  vulgum  diditis,1  cum  aucta 
coelestis  irae  formido  esset,  judicium  Licinim  multis  ser¬ 
monibus  agitari  coepit :  ‘  a  pontificibus  illam,  non  a  Diis 
absolutam  esse.  Hos,  quia  negligi  se  videant,  contemtae 
majestatis  ultionem  manifesto  sumere  decrevisse.  Id  non 
modo  frequentibus  et  saevis  prodigiis  minari,  sed  crudelis¬ 
simarum  gentium  bellis  atque  populationibus  ostendere. 
Scordiscos,  Cimbrosque,  et  inaudita  patrum  aetate  nomi¬ 
na,  ne  longe  quidem  abesse  :  jam  in  proximis  provinciis, 
in  ipsis  Italiae  finibus  conspici.  Manentibus  malorum 
causis  finem  frustra  expectari :  liberandam  ocyus  religi¬ 
one  civitatem,  et  nocentium  supplicio  redimendam  Deo¬ 
rum  pacem  esse. 

10.  ‘  Neque  referre,  quod  semel  decresse  collegium 
dicatur.  Etiam  in  sacris,  populi  quam  pontificum  majo¬ 
rem  potestatem  esse :  idque  pontifices  ipsos  agnovisse,  cic.  pro 
Sic  C.  Cassium  censorem,  signum  Concordiae  dedicare  Dom.  c.53. 
cupientem,  a  collegio  ad  populi  voluntatem  rejectum.  Sic 

1  Deditis  cdd.  ante  Crev. 

decimo  ante  anno  aediculam  sub  saxo  sacro,  ex  pontifi¬ 
cum  responso  sublatam  esse,  quod  eam  injussu  populi  Li¬ 
cinia  Vestalis  dedicasset.’ 

11.  Haec  non  jam  privatim,  sed  a  Sex.  Peducaeo1  tri¬ 
buno  plebis  pro  Rostris  jactabantur,  qui  L.  Metellum 
pontificem  maximum,  totumque  collegium  pontificum 
male  judicasse  criminatus,  postremo  rogationem  tulit,  ‘  ut 
extra  ordinem b  populus  praetorem  faceret,  qui  de  incesto 
quaestionem  exerceret.’  Creatus  est  L.  Cassius,  qui  con¬ 
sul  et  censor  fuerat:  tristis  enim  et  incorruptus  judex 
quaerebatur,  qualem  eum  fore  populus  Romanus  existima¬ 
bat.  Neque  conceptam  de  se  opinionem  fefellit.  Non 
enim  duas  modo  virgines,  sed  adeo  praeterea  multos  con¬ 
demnavit,  ut  tribunal  ejus  scopulus  reorum  diceretur,  ob 
nimiam,  ut  plerique  existimabant,  asperitatem. 

12.  Populus  tamen  ea  severitate  gaudebat ;  volentique 
erat,  supplicium  non  de  convictis  modo,  sed  etiam  de  no¬ 
minatis  omnibus  sumi.  Ego  autem  L.  Cassium,  ea  gra¬ 
vitate  virum,  neque  misericordia  reorum  molliorem,  neque 
in  populi  gratiam  crudelem  factum  existimo,  sed  condem¬ 
natis  sontibus,  innoxios  absolvisse.  Nam  et  M.  Antonius, 
par  L.  Crassi  eloquentiae  orator  habitus,  eo  judicio  eva¬ 
sit  :  cum  innocentiam  suam  non  modo  causa  egregie  dicta, 
sed  etiam  hoc  ipso  quod  dicere  non  recusaverat,  appro- 
basset. 

13.  Quaestor  Asiam  sortitus,  jam  Brundusium  perve¬ 
nerat,  cum  incesti  se  quoque  postulatum  esse  cognovit. 
Licebat  differre  causae  dictionem,  et  lucrifacere  tempus, 
donec,  ut  assolet,  tepesceret  quaestionis  fervor,  aut  saltem 
mitiorem  pro  Cassio  quaesitorem  dies  offerret.  Hoc  enim 
beneficium  reipublicae  causa  absentibus  lex  Memmia  da¬ 
bat.  Sed  ille  subire  formidabilis  judicii  aleam,  quam 
alere  suspicionum  ac  sermonum  malignitatem  maluit.  Ne¬ 
que  etiam  leve  periculum  ei  creatum  ab  accusatoribus  est : 

2  Ita  correxit  Crev.  ex  Cic.  pro  Peduceio  in  edd.  priorr. 


b  Extra  ordinem]  Hoc  Pighius 
sane,  sive  Schottus  tradit,  sed 
nemo  veterum,  quod  quidem 
sciamus.  Asconius  L.  Cassium 
a  populo  scribit  creatum  (pr®- 


torem  scilicet,  ut  constat  ex  Va¬ 
lerio  Maximo,)  qui  de  Vestalibus 
corruptis  quaereret.  Extra  or¬ 
dinem  creatum  esse  non  docet. 
Crev. 

cum  praeter  alia  servum,  a  quo  praelatam  ad  stuprum  eunti  Val.  Max. 
laternam  contendebant,  ad  tormenta  poscerent.  Pertur-'1'8' 
batum  vehementer  Antonium  (neque  enim  sciebat,  quan¬ 
tum  vel  patientiae  servi,  vel  etiam  aetati,  quod  imberbis 
adhuc  erat,  confidere  posset)  ipse,  cujus  ad  cruciatum  res 
pertinebat,  hortatus  esse  dicitur,  *  ne  dubitaret  se  ad  quae¬ 
stionem  tradere.  Nullum  tam  acerbum  dolorem  fore,  qui 
ex  ore  suo  verbum  heri  causam  laesurum  posset  extor¬ 
quere.’  Et  praestitit  promissa :  dominoque  celerem  ab¬ 
solutionem,  et  honestiorem  in  provinciam  profectionem 
comparavit. 

14.  Cum  igitur  eodem  tempore  duo  nobilissimi  oratores,  yel|  n  g 
M.  Antonius  pro  se,  L.  Crassus  pro  Licinia  dixerit;  com¬ 
memorare  paucis  lubet,  quae  tum  eloquentiae  ratio  praemi¬ 
umque  Romae,  quique  habiti  oratores  fuerint :  quando  Plut.  de 
iidem  principes  plerumque  civitatis  extiterunt,  neque  minus  Forit„  Rom* 
facundia,  quam  eorundem  temporum  imperatores  armis,  Auct.  de 
aut  compositam  turbaverunt,  aut  turbatam  composuere.  ^us' 
Sicut  enim  armorum,  sic  orationis  anceps  usus  est:  qui  Cic.de 
cum  virtute  publice  privatimque  saluberrimus,3  quoties  in  lavent*  'E 
pravum  corruptumque  ingenium  incidit,  quanto  potior  cu- 

j  usque  facultas  est,  tanto  vehementius  nocet.  Neque 
deerunt  clara  utriusque  eventus  exempla,  postquam  pau¬ 
corum  adhuc  annorum  gesta  emensi  erimus. 

15.  Sed  in  eo  tractu  temporum  in  quo  adhuc  versamur, 

princeps  senatus  M.  Scaurus  magna  gravitate  tum  defen-  Cic.  Bru- 

dendis  quibusdam  reis,  tuin  maxime  dicundis  in  senatu  to’  c’ 29' 

sententiis  valuit :  quam  laudem  secutis  quoque  tempori-  Auct.  de 

bus  retinuit,  cum  partam  sua  aetate  ab  eloquentia  gloriam,  Illustr* 

magnitudine  recentiorum  praeumbrante,  perdidisset.  Etiam  Cic.  Bru- 

familiaris  Scauri  L.  Fufidius  in  aliquo  patronorum  numero  t0’  c‘  30' 

fuit,  et  inimicus  P.  Rutilius :  qui  plus  assequi  potuisset,  Cic.  de 

nisi  Stoicae  sapientiae  addictus,  lenocinia  verborum  etiam  °,r;  ]■  ®3- 
.  ,  r  ^  _  Val.  Max. 

m  periculo  suo  repudiasset.  Et  ejusdem  sectae  C.  Fan-  Vx.  4. 

nius,  Q.  Tubero,  mediocres  in  dicendo  fuerunt.  Cic.  ®ru' 

to,  c.  31. 

16.  C.  Scribonius  Curio,  qui  velut  haereditariam  elo-  c.  32. 
quentiae  possessionem  in  filium  ac  nepotem  transmisit,  de 


3  Celeberrimus  legitur  in  edd.  ante  Crev. 

incestu  pro  Ser.  Fulvio  dixit :  quae  oratio  temporibus  illis 
omnium  optima  est  habita.  Sed  horum  gloriam  C.  Grac¬ 
chus,  quanquam  in  flore  juventae  peremtus,  vicit :  plenior 
prioribus  et  uberior,  quem  passim  ut  egregium  oratorem 
Cicero  nominat,  Romani  eloquii  parens.  Etiam  C.  Sul¬ 
picius  Galba,  et  L.  Calpurnius  Bestia  lege  Mamilia  dam¬ 
nati,  non  indiserti  fuerunt :  Bestiaque  in  consulatu  collega 
P.  Scipio,  et  Ser.  Galbae  M.  Scaurus.'  Sed  et  Q.  Metel¬ 
lum  Numidicum,  A.  Albinum,  C.  Carbonem,  idem  tem¬ 
porum  tractus  habuit,  Quintumque  Capionem  et  Mem- 
mios.  Horum  ferme  ingeniis  vocibusque  illo  tractu  tem¬ 
porum  curia  et  forum  fervebant. 

17.  Inter  qua  senatus  ob  incestum  Vestalium  libros 
Sibyllinos  inspici  cum  censuisset,  ‘  pradicta  in  illis  qua 
evenissent’  decemviri  retulerunt,  ‘  magnasque  secuturas 
clades,  nisi  his  averruncandis,  geniisque  nescio  quibus 
placandis,  in  foro  Boario  Gallus  et  Galla,  itemque  Gra- 
cus  et  Graea,  vivi  defoderentur.’  Factum  est.  Adeo 
nimirum  fraudes  malorum  daemonum  animos  superstitione 
captos  omni  et  ratione  et  humanitate  spoliant,  ut  peccata 
majoribus  maleticiis  deleri  posse  putantes,  immanissima 
quaque  facta  pro  piis  exerceant,  ipsique  ea  committant 
qua,  ubi  ad  se  redierunt,  in  aliis  indubitanter  damnant  et 
ulciscuntur.  Nam  et  idem  ille  senatus  qui  haec  j  usserat, 
paucos  post  annos  barbara  cujusdam  civitatis  principes 
evocavit,  poenas  daturos,  quod  humanas  victimas  Diis  im- 
molassent.  Quod  ubi  ex  lege  factum  esse  apparuit,  missos 
quidem  fecerunt  homines,  sed  edixerunt  ne  posthac  ita 
sacrificarent.  Nisi  forte,  quod  parum  pro  philosopho 
Plutarchus  judicabat,  homines  immolari  geniis  fas  est, 
Diis  nefas. 

18.  Ex  iisdem  libris  etiam  Veneris  templa  in  urbe  nu¬ 
mero  aucta  sunt,  non  alio  tum  reperto  numine,  quod  me¬ 
lius  mulierum  virginumque  mentes  ad  pudicitiam  a  libidine 
converteret.  Ab  hoc  officio  Verticordiam  appellarunt. 
Ejus  simulacrum  cum  a  castissima  muliere  dedicari  vel¬ 
lent,  ex  omnibus  matronis  centum,  deinde  ex  his  decem 

e  M.  Scaurus]  M.  Aurelius  U.  C.  641.  Crev . 

Scaurus,  qui  consul  fuit  anno 

sorte  ducte  sunt,  quarum  judicio  crederetur.  Eae  Sulpi¬ 
ciam  legerunt,  Paterculi  filiam,  Q.  Fulvio  Flacco  nup¬ 
tam. 

19.  His  ita  procuratis,  non  ideo  minus  Cimbri  Teuto- 
nique,  gentes  Germanicae,  foedam  sociorum  primo,  mox 
civium  Romanorum  stragem  ediderunt  :  tum  primum  au¬ 
ditis  illarum  gentium  armis.  Quae  quia  deinceps  tantis 
Romanum  imperium  cladibus  concusserunt,  ut  omnino 
eversuri  viderentur,  unde,  et  quibus  causis  hoc  ad  bellum 
profecti  sint,  operae  pretium  est  cognoscere.  Cimmerio¬ 
rum  antiquissima  mentio  temporibus  Croesi  superior  est : 
nam  apud  Flomerum  reperitur,  cujus  aetate,  aut  paulo 
supra,  usque  in  Ioniam  populabundi  venerunt.  Longa 
post  aetate,  Scytharum  Nomadum  armis  in  Asiam  pulsi, 
ab  Alyatte  canum  auxilio  Asia  ejecti,  cum  diu  incertis 
sedibus  vagarentur,  postremo  in  extremis  Germaniae  fini¬ 
bus,  qua  oceanum  respicit,  constitisse  existimantur,  ubi 
nunc  Cimbrica  Chersonnesus  est,  vocabulo  gentis  leviter 
immutato. 

20.  Quod  etiamsi  refellere  non  est  animus,  (quis  enim 
de  rebus  tam  vetustis  compertum  afferre  queat?)  magis 
tamen  adducor,  ut  non  unius  gentis,  sed  ex  variis  nationi¬ 
bus  collectae  multitudinis  eam  appellationem  fuisse  putem  : 
quales  iisdem  postea  locis  Yitaliani,  et  in  Gallia  aliquan¬ 
do  Bagaudae  fuerunt.  Nam  et  mores  hominum,  (vaga¬ 
bundi  enim  et  praedones  erant,)  et  nominis  significatio 
congruit,  quo  lingua  Celtica  latrones  appellatos  fuisse, 
bonis  auctoribus  credendum  est.d  Praeterea  majores  illo¬ 
rum  exercitus  fuisse  traduntur,  quam  ut  ab  illa  Cherson- 
neso  educi  potuerint.  Sed  ex  Dania  Sueciaque  et  finiti¬ 
mis  late  gentibus,  quae  tum  perpetuum  inter  se  et  contra 
vicinos  bellis  agitabantur,  magnum  affluxisse  numerum 
simile  vero  est.  Immo  Posidonius,  non  contemnendus 

d  Nominis  significatio  . .  .  quo 
lingua  Celtica  latrones  appellatos 
fuisse  .  . .  credendum  est]  Non  ita 
visum  Scaligero,  qui  in  not.  ad 
Festum  censet,  non  ideo  Cim¬ 
bros  vocitatos  fuisse  hos  popu¬ 
los  quod  latronum  more  prseda- 


rentur,  sed  cum  latrocinarentur 
Cimbri,  ideo  illorum  nomen  in 
latrones  translatum  fuisse.  Vid. 
de  hoc  eodem  nomine  quae  habet 
doctissimus  Dictionarii  Geogra¬ 
phici  auctor  Bruzen  la  Marti- 
niere  in  articulo  Cimbres.  Crev. 

auctor,  qui  tractu  illo  temporum  vixit,  non  a  Cimmeriis 
Cimbros  vocatos,  sed  hos  praedabundos  ad  Maeotin  pene¬ 
trasse,  omenque  locis  istis  imposuisse  credit.  Nec  ab 
alia  causa,  quam  praedandi  consuetudine  et  studio,  vaga¬ 
tos  esse,  scriptor  quantivis  pretii  Strabo  suspicatur,  ultro 
deridens  eos,  qui  oceani  aestibus  ad  novas  sedes  quaerendas 
compulsos  tradiderunt.6 

21.  Teutonorum  porro  antiquas  sedes  cognitu  faciles  Py- 
theas  Massiliensis  efficit,  qui  Guttonibus  proximos  esse 
ait,  aestuarium  maris,  ubi  succinum  colligitur,  accolenti¬ 
bus  :  et  Pomponius  Mela,  cujus  aevo  Codanoniam  insu¬ 
lam,  magnitudine  et  fecunditate  aliis  circa  potiorem,  ob¬ 
tinebant.  Horum  deinde  nomen  toti  Germaniae  commune 
factum  manet :  borealium  forte  regnorum  incolis,  proximae 
sibi  civitatis  nomen,  ut  solet,  genti  universae  imponen¬ 
tibus. 

22.  Ex  iis  igitur  terris  quomodocumque  in  unum  con¬ 
tractae  copiae  cum  in  Hercynia  sylva  sedes  figere  conaren¬ 
tur,  a  Boiis  qui  ea  loca  incolebant  (unde  Boiohemum  ap¬ 
pellatum,  quasi  Boiorum  patria)  pulsae,  ad  Istrum  et 
Scordiscos  Gallos  descenderunt :  inde  ad  Teuristas  Tau- 
riscosque,  quae  et  ipsae  Gallicae  originis  nationes  vicinam 
Danubio  Illyrici  partem  tenent  :  trajectoque  flumine, 
praedas  ex  agro  Norico  agebant.  Quod  ubi  Cn.  Papi¬ 
rius  Carbo  consul  accepit,  Italiae  timens,  a  qua  haud  pro¬ 
cul  aberant,  Alpes,  ubi  maxime  trajectui  opportunas  cog- 
norat,  cum  exercitu  insedit.  Deinde  postquam  illos  alia 
onmia  cogitare  videt,  ultro  procedit  obviam,  minitabun¬ 
dus,  £  quod  amicos  et  hospites  populi  Romani  Noricos 
popularentur  quamlibet  jus  hospitii,  quale  populo  Ro¬ 
mano  cum  gentibus  quibusdam  erat,  armis  eos  defendendi 
necessitatem  non  imponebat. 

23.  Illi,  fama  adventantis  exercitus  Romani  audita, 
missis  legatis  excusare,  ‘  quod  ignari  quicquam  illis  genti¬ 
bus  cum  populo  Romano  esse,  molesti  Norico  fuissent. 

e  llltro  deridens  eos ,  qui  oceani  Bruzen  la  Martiniere,  qui  et  re- 
eestibus  ad  novas  sedes  qtuerendas  centiexperientiaconstare  testa- 
compulsos  tradiderunt ]  Hoc  ta-  tur  inundare  oceannm  in  lias 
men  admodum  probabile  vide-  terras,  ei  culti  ab  hominibus  soli 
tur  eidem  doctissimo  geographo  partem  sibi  vindicare.  Crev. 

Ignoscere  consulem  debere,  si  homines  ab  ultimo  aquilone 
profecti,  quo  jure  regiones  ad  Danubium  essent,  parum 
calleant.  Unam  se  naturae,  comprobatam  omnium  gen¬ 
tium  consensu,  legem  scire,  ut  potentiorum  sint  omnia  ; 
neque  suum  quis  esse  putet,  quod  nesciat  armis  defendere. 
Neque  aliter  existimare  populum  Romanum  ad  tantam 
pervenisse  amplitudinem,  quam  quod  iis  quibuscum  nego¬ 
tium  habuisset,  armis  fuisset  praestantior.  Inde  nimirum 
factum,  ut  clarissima  ejus  imperii  fama,  cum  terrarum  or¬ 
bem  pervaserit,  nemini  possit  esse  ignota. 

24.  ‘  Se  quoque,  auditis  quae  de  illius  potentia  et  pug¬ 
nacitate  ubique  praedicentur,  Romani  nominis  reveren¬ 
tiam,  admiratione  virtutis  ejus,  olim  induisse.  iEquum 
enim  existimare,  ut  quod  summum  in  humanis  rebus  esse 
censeant,  id  in  illis  qui  maxime  compotes  ejus  facti  vide¬ 
antur,  honorent  colantque.  Idcirco  neque  antea  invasu¬ 
ros  fuisse  Noricum,  si  scivissent  ejus  tuitionem  ad  populi 
Romani  curam  pertinere,  et  nunc  quoque  illius  honoris 
causa  facturos,  ut  quamprimum  ex  iis  regionibus  disce¬ 
dant. 

25.  *  Nullius  quidem  se  vim  ac  arma  pertimescere : 
sed  amicitiam  fortissimi  potentissimique  populi  longe  plu¬ 
ris,  quam  totum  agrum  Noricum,  facere.  Late  patere 
terrarum  orbem  :  neque  sibi  molestam  peregrinationem 
esse,  vagari  a  pueritia  assuetis ;  et  sedes  confidere  paratu¬ 
ros  ubicumque  libuisset.  Quod  tamen  in  praesentia  face¬ 
rent,  idem  institutum  postea  servaturos,  ut  temperarent  a 
populis  qui  in  fide  aut  amicitia  Romanorum  essent.  Pro 
ea  sua  voluntate  sperare  bona  gratia  populi  Romani 
facturos,  ut  cum  quibus  aliis  populis  vellent,  cum  iis  bel¬ 
lum  pacemve  suo  arbitratu  habeant.  In  praesentia  redituros 
ad  Tauriscorum  fines,  unde  nuper  exissent.  Ulterius 
multas  colere  nationes,  quae  neque  societate  junctae  Ro¬ 
manis,  et  ultro  ob  ferociam  invisae  essent.  His  se  non 
modo  sine  injuria  populi  Romani,  sed  etiam  in  gratiam 
illius  arma  illaturos.’ 

26.  Consul  astuto  consilio,  quod  ipsi  postea  in  malum 
vertit,  laudata  Teutonorum  voluntate,  benigne  respondet. 
Ceterum  ducibus  itineris,  quos  addiderat,  clam  imperat 

circumitu  eos  ducerent,  quo  sibi  ad  ea  quae  meditabatur, 
plus  spatii  foret.  Ipse  vero  cum  expeditis  copiis  breviore 
itinere  legatos  antegressus,  Teutonis  improvisus  superve¬ 
nit:  qui  jam,  uti  facturos  legati  receperant,  Norico  dece¬ 
dentes,  ad  Noreiam  oppidum  castra  posuerant.  Tauris- 
corum  antiquitus  Noreia  fuit,  ubi  nunc  Goricia  Carinthi- 
orum  est,  quod  navigatio  ad  Aquileiam  secundo  Natisone, 
et  distantia  locorum  ostendit. 

27.  Teutoni,  licet  in  re  subita,  (nam  somno  adhuc 
quiescentes  Romanus  invaserat,)  tamen  animi  magnitudine 
et  rei  militaris  peritia  freti,  celeriter  arma  capiunt,  con¬ 
sulemque  magna  cum  clade  rejiciunt  funduntque  :  et,  nisi 
ingens  vis  imbrium  coorta  duos  exercitus,  tanquam  coelo 
se  interponente,  diremisset,  occidione  caesae  Romanorum 
copiae  forent.  Tantus  enim  terror  fuit,  ut  passim  per  sylvas 
palantes,  quo  quemque  fuga  abripuerat,  vix  tertio  post  die 
colligerentur.  Teutonis  quoque  persequendi  victos  vo¬ 
luntas  abfuit ;  et,  quibus  causis  incertum,  in  Galliam  et 
Helvetios  deflexerunt. 

28.  Idque  Romae  cum  esset  nuntiatum,  vehementi  me¬ 
tu  levavit  civitatem :  pensato  etiam  dolore  cladis  et  damno 
consulis  alterius  rebus,  quae  Macedoniam  provinciam  ha¬ 
benti  satis  feliciter  succedebant :  quibus  et  in  Thracia 
nomen  imperatorium,  et  mox  domi  triumphum  meruit : 
singulari  domus  Caeciliae  laetitia  gloriaque,  quod  eodem 
die  frater  ejus  germanus,  M.  Caecilius  Q.  F.  Q.  N.  Me¬ 
tellus  ex  Sardinia  triumphavit,  cum  etiam  Corsos  rebel¬ 
lantes  vicisset. 

29.  Plane  iis  temporibus  haec  familia  magistratibus  et 
honoribus  incredibiliter  effloruit,  cum  intra  annos  XII. 
totidem,  aut  ultra,  consulatus,  triumphosque,  aut  censuras, 
numeraret:  ut  jam  ignoscere  Naevio  poetae  Metelli  de¬ 
buerint,  si  ‘  fato  eos  Romae  fieri  consules’  existimavit. 
Ex  eadem  deinde  Thracia,  etT.  Didius  T.  F.  propraetore 
triumphavit,  quia  Scordiscos  victo  Catone  incautius  ex- 
ultantes,  et  libera  populatione  diffusos,  intra  Thraciam 
suam  repulerat. 

30.  Quo  notabilius  C.  Catonis  dedecus  fuit:  quem, 
nescio  quo  pacto  Romam  reversum,  duo  ex  iisdem  genti- 

bus  triumphi  arguebant,  sua  magis  culpa,  quam  hostium 
virtute,  exercitum  perdidisse.  Unde  hanc  quoque  cau¬ 
sam  haud  levissimam  damnationis  ejus  fuisse  putem  : 
quanquam  judicio  repetundarum  ex  Macedonia  cecidisset.  Veli.  n.  8. 
Neque  enim  alias  causa  satis  gravis  videbatur,  cur  homo  Cic.  in 
consularis,  L.  Paulli  et  M.  Catonis  nepos,  etP.  Africani 
sororis  filius,  propter  octodecim  millia/  haec  enim  litis  10. 
aestimatio  fuit,  tantam  ignominiam  pateretur. 

31.  Sed  haec  in  eum  annum  egressa  videntur,  qui  M. 

Livium  Drusum,  L.  Calpurnium  Pisonem,  consules  ha- Flor.  m.  4. 
buit.*  Horum  Druso  Macedoniam  provinciam  evenisse 
constat :  alteram  consularem  sortem  Italiam  fuisse  ut 
credam,  clades  recens  Carbonis,  et  periculum  ne  victores 

ad  priora  consilia  redirent,  facit.  Etiamsi  profecto,  Cim¬ 
bris  atque  Teutonis  alio  vertentibus,  plus  timoris  eo  anno, 
quam  periculi  fuit.  In  Macedoniam  Thraciamque  con¬ 
versa  hominum  cura  est,  laetis  subinde  nuntiis  levior,  quia 
M.  Drusus  consul  in  Thracia  contra  Scordiscos  prospere  Liv.  Epit. 
pugnaverat,  hostemque  summotum  in  ulteriorem  Danubii  r'  Sex* 
ripam  suos  intra  fines  continebat.  Haec  sua  sponte  satis  Marcel. 
gloriosa  ac  splendida  in  majus  etiam,  Catonianae  cladis  x^yn’  8* 
comparatione,  faventes  interpretabantur :  et  quia  mode-  Vales*1*' 
rato  imperio  exercitum  habuerat,  uberiorem  quam  pro 
gestorum  portione  gloriam  tulit. 

32.  Dum  haec  in  provinciis  et  urbe  Romana  geruntur, 
iterum  concussa  fratrum  armis  Syria  est.  Antiochus  uter¬ 
que  vocabatur.  De  Grypo  supra  memoravimus  :  juniori  Appian, 
cognomentum  Cyzicus  dedit,  nobilissimum  Propontidis  ^"pj,  ap 
oppidum,  ubi  apud  Craterum  eunuchum  metu  patrui,  Euseb. 
ejusdemque  vitrici,  educatus  fuerat.  At  cum  se  nihilo-  ^  227 
minus  dolo  fratris  veneno  appetitum  cognovisset,  compa-  Justin. 
rato  exercitu  in  Syriam  venit,  poenas  exacturus  a  Grypo,  Xj0XgXj,2' 
aut,  si  fortuna  contra  daret,  honestius  bello  quam  insidiis  xm.  17. 
casurus.  Neque  defuit  ei  Syriacae  gentis  mobilitas,  qua  Justin‘ 
multis  ad  eum  deficientibus,  etiam  capite  regni  Antiochia 
potiretur. 

33.  Commodum  sub  eadem  tempora  soror  /Egyptii  regis 

f  Octodecim  millia]  Marcas  ar-  mnnciam  1.  Crev. 
geuti  nostrates  TO.  uncias  2.  se-  *  A.  U.  C.  (>40.  A.  C.  112. 

Cleopatra,  fratris  pulsa  matrimonio,  in  Syriam  se  contu¬ 
lerat.  Ea  res  causam  sermonibus  praebuit ;  ‘  non  sine 
numine  Divum  ista  fieri,  sed  plane  mirifica  opportunitate 
temporum  atque  rerum  dignam  offerri  novo  regi  conditio¬ 
nem.  Genus  utriusque,  aetatem,  formam  congruere  :  for¬ 
tunam  quoque  haud  multo  disparem,  sive  calamitatem 
amborum  respicias,  sive  initium  et  spem  resurgendi.  An¬ 
tiocho  patrem  fuisse  Syria;  regem,  sed  tantam  natalium 
claritudinem  diu  nihil  ei  praecipuum  nisi  pericula  tulisse. 
Educatum  peregre,  ne  exilium  quidem  tutum  habuisse, 
quominus  in  caput  ejus  insidiae  ab  impio  fratre  struerentur. 
Nunc  eundem  hactenus  usum  rebus  prosperis,  ut  magnam 
regni  partem,  caputque  omnium  Antiochiam  voluntate 
popularium  receperit.  Sed  aeque  celeriter  hanc  felicita¬ 
tem  dilabi  posse,  quam  acciderit,  ni  validiore  aliquo  fir¬ 
mamento  muniatur  :  neque  commodius  aliud,  quam  deco¬ 
rum  matrimonium,  esse.  Mansura  melius  hominum  studia, 
cum  suscipiendis  liberis  etiam  post  se  relicturus  videatur 
suis  partibus  maximum  sacramentum  servandae  fidei,  et 
remunerandae  pignus. 

34.  £  Vicissim  Cleopatram  paulo  ante  fraterno  matrimo¬ 
nio  florentem,  tot  regum  sobolem,  reginam  amplissimi 
regni,  praeter  originis  splendorem,  quem  unum  eripere 
fortuna  nequivisset,  cetera  perdidisse  :  reginam  primum, 
nunc  omni  regno  extorrem.  Igitur  nihil  ei  optabilius 
fore,  quam  si  cum  hoc  juvene  juncta,  pari  dignitate  ma¬ 
trimonium,  praeterea  non  spernendas  in  praesentia  opes, 
cum  magna  expectatione  ampliorum  recuperasset. 

35.  ‘  Neque  tamen  indotatam  venire,  quae  maximis  ubi¬ 
que  amicitiis  atque  clientelis  polleat.  Nam  in  Cypro  qui¬ 
dem  qui  sit  exercitus,  eum  ab  his  hominibus  regi,  qui  ac¬ 
ceptis  ab  ea  beneficiis  quoquo  modo  relaturi  videantur 
gratiam  :  praesertim  ubi  eo  in  loco  illam  viderint,  unde 
expectari  possit  novorum  beneficiorum  occasio.  Neque 
regem  iEgypti  moleste  laturum,  si  tale  quid  accidisset. 
Constare  enim,  non  lubenter,  sed  quia  matrem  sit  veritus, 
divortium  fecisse  :  ceterum  bene  illi  cupere,  et  haud  dubie, 
quibus  possit  modis  sublevatam  adjutamque  velle.  Sed 
et  cum  Alexandro  fratre  aemulationem  accedere.  Per 

quam  utique  potius  cuilibet  illa  arma  sit  passurus  accedere, 
quam  ut  in  fratris  potestate  sint,  cui  mater  Cleopatra,  cum 
regnum  JEgypti  non  potuerit,  Cyprum  dederit,  haud  dubie 
majori  Ptolemaeo  hostem  instructura/ 

36.  Cum  haec  populari  sermone  agitata  ne  ipsis  quidem 
displicuissent,  coeunt  nuptiae  :  et,  ne  nudum  uxoris  nomen 
afferre  viro  Cleopatra  videretur,  solicitatum  qui  in  Cypro 
alebatur  exercitum/  mariti  partibus  adjungit.  Cyzicenus 
auctis  hoc  modo  copiis  pugnam  ausus,  vincitur  a  fratre 
Grypo  fugaturque.  Protinus  ad  Antiochiam  victor  ex¬ 
ercitus  ducitur,  quo  Cyzicenus  post  infelicem  pugnam  con¬ 
cesserat.  Sed  ille  quidem  deprehendi  non  potuit :  uxor 
Cleopatra,  cum  capi  urbem  videret,  ad  sanctissimum  ibi 
templum  confugit.  Quod  ubi  Tryphaense  propere  nuntia¬ 
tum,  nam  ante  omnia  sororem  intentissima  cura  pervesti¬ 
gari  j usserat,  summa  ope  contendit  a  viro,  ‘  ut  ne  dubitet 
tollere  iEgypti  exulem,  Syria;  pestem,  nec  nisi  utriusque 
regia;  malo  victuram.  Ab  hac  immissum  regno  aemulum, 
ab  hac  armatum  esse.  Nihil  aequius,  quam  ut  in  sororis 
et  affinis  capita  comparatum  exitium  in  ipsam  turbarum 
auctorem  recidat.’ 

37.  Lento  ad  haec  marito,  qui  pudendum  id  facinus, 
neque  inter  tot  domus  suae  discordias  ab  ullo  majorum 
usurpatum ;  praeterea  sororis  consobrinaeque,  et  alia  ne¬ 
cessitudinum  nomina,  quibus  sibi  uxorique  et  liberis  toties 
innexa  Cleopatra  esset,  ingeminabat :  mulieris  saevitia  su¬ 
pra  consuetam  pertinaciam  etiam  suspicionibus  accendi¬ 
tur,  ne  amantis  potius  ista  verba,  quam  misericordia  com¬ 
moti  forent.  Neque  satis  efficax  ad  persuadendum  auctor 
cognationi4,  parci  jubebat,  qui,  matre  interfecta,  fratrem 
veneno  necare  studuisset.  Igitur  nihil  morata  contationem 
viri,  vocatos  ad  se  milites  ire  in  templum,  et  ubicumque 

4  Cognatione  edd.  ante  Crev. 


s  Solicitatum  qui  in  Cypro  ale-  videtur  ea  quam  Graevius  am- 
batur  exercitum]  Sequitur  Frein-  plectendam  putavit  in  sna  Jus- 
sbemius  vulgarem  Justini  lecti-  tini  editione,  exercitum,  Grypi  so~ 
onem,  exercitum  Cupri  solicita-  licitatum.  Crev. 
tum:  quae  quidem  melior  nobis 

reperissent  occidere  Cleopatram  jubet.  Atque  illi  simu¬ 
lacrum  Deae  complexu  tenentem  cum  avellere  non  potuis¬ 
sent  ;  magna  crudelitate  miserrimae  mulieris  manus  ampu¬ 
tarunt.  Ita  extremis  vocibus  ultrices  parricidis  diras  ab 
eo  quod  violassent  numine  imprecata,  moritur. 

38.  Neque  diu  teterrimae  belluae  impunita  immanitas 
fuit.  Vulgato  Cleopatrae  casu  inflammatus  ad  vindictam 
Cyzicenus  eo  plures  reperit,  qui  crudelissimi  facti  odio, 
illi  se  adjungerent.  Fuit  et  fortuna  in  partibus:  magno- 
que  praelio  superior  et  universo  regno  Grypum  expulit,  et 
Tryphaenam  redegit  in  potestatem.  Neque  dubitatum  diu 
est,  quin  ejus  supplicio  Manibus  interfectae  sororis  paren¬ 
taretur.  Exhinc,  quia  Grypus  ad  Aspendios  se  contule¬ 
rat,  pro  eo  regnum  in  Syria  Cyzicenus  obtinuit :  incipiente 
apud  Graecos  Olympiade  centesima  septuagesima  septima, 
cum  Romae  M.  Livius  Drusus,  L.  Calpurnius  Piso  con¬ 
sulatu  fungerentur. 

39.  Ceterum  rex  novus,  cum  longe  alia  instituta  tem¬ 
pus  posceret,  luxui  vinoque  deditus,  inter  mimos  et  prae¬ 
stigiatores,  et  earum  sordium  artificia  degebat,  dictataque 
ab  his  excepta  contento  studio  meditabatur.  Sed  et  ani¬ 
malium  formas  fabricabat,  quae  in  morem  viventium  mo¬ 
verentur,  interdum  quinque  cubitorum  magnitudine,  quas 
aureis  argenteisve  laminis  operiebat.  Praeter  haec  insano 
venandi  studio  saepe  cum  binis  ternisve  servulis  noctu  clam 
amicis  exibat:  eratque  projecta;  in  eam  rem  audaciae,  ut 
cum  leonibus,  apris,  pardis  congrederetur,  neque  raro  vi¬ 
tam  suam  in  gravissima  discrimina  conjiceret.  Interea 
belli  apparatus  jacebat,  quos  hic  tam  in  ludicris  machina¬ 
tionibus  diligens,  nulli  curae  habebat. 

40.  Haec  audita  fratrem  Grypum  ad  spem  repetendi 
regni  excitarunt,  statirn  altero  quam  inde  pulsus  erat  anno. 
Igitur  adjutus  ab  Aspendiis,  Pamphyliae  urbe  satis  popu¬ 
losa,  unde  et  cognomen  ei  postea  novum  fuit,  cum  in  Sy¬ 
riam  venisset ;  aliis  ob  veterem  amicitiam,  aliis,  quod  novi 
regis  mores  non  probabant,  studia  sua  certatim  oflerenti- 
bus,  denuo  par  aemulo  fuit :  multisque  deinde  annis  certa¬ 
tum  inter  fratres  est,  transmissis  etiam  in  filios  odiis,  donec 
et  regnum  Syria;,  et  Seleucidarum  genus,  funditus  interi- 

ret.  Sed  aliam  quidem  Syriam  Grypus  ;  eam  quae  Coele 
vocatur,  Cyzicenus  obtinebat. 

41.  Sic  divisa  inter  duos  potentia  cum  minus  a  vicinis 
timeretur,  Judaeorum  respublica,  Joanne  principe,  magnis 
incrementis  ad  pristinarum  opum  speciem  refloruit.  Huic 
Joanni  cognomentum  Hyrcano  fuit,  etiam  ante  populis 
illis  non  incognitum  :  ne  quis  a  gente  victa  vocabulum  in¬ 
ditum  inepte  affirmantibus  credat.  Ipsi  quidem  Judaei, 
quanquam  gloriae  gentilis  impotenter  studiosi,  fraternum  id 
nomen  fuisse  referunt,  et  post  mortem  illius,  ab  affine  pro¬ 
ditorie  interfecti,  decreto  seniorum  in  hunc  collatum  ;  ut 
clarissimi  juvenis  quia  vita  salva  esse  nequiverat,  saltem 
superstes  et  honoratum  nomen  foret. 

42.  Hic  igitur,  cum  Syriaci  regni  formidabilem  antea 
potentiam  perpetua  regum  inter  se  bella  debilitassent,  jam 
a  morte  Antiochi  quo  natus  est  Cyzicenus,  abjecit  jugum ; 
neque  postea  quicquam  pro  obnoxio  aut  cliente  facere  vo¬ 
luit.  Sed  maximis  pecuniis  ex  quieta  fertilissimae  regionis 
possessione,  maxime  ex  opobalsami  vectigalibus,  paucos 
intra  annos  collectis,  cum  Romano  populo  socio  et  amico 
uteretur,  et  amissas  Antiochi  bello  urbes  recuperavit,  et 
ultro  plures  alias  expugnavit  armis.  Quin  et  Idumaeos 
bello  fatigatos  in  deditionem  accepit,  Judaicoque  populo, 
circumcisionis  et  sacrorum  communione,  accensuit ;  ves¬ 
tigiis  tamen  servitutis  injuris  inaequalitate  extantibus. 

43.  Mox  et  Samariam,  alteram  olim  gentis  Judaicae 
regiam,  sed  tum  Syris  parentem,  fossa  et  duplici  muro 
circumdatam,  ad  insolitos  cibos  adegit.  Qua  necessitate 
cum  Cyzicenum  Antiochum  ad  opem  sibi  ferendam  per¬ 
movissent,  a  filiis  Hyrcani  Aristobulo  et  Antigono  supe¬ 
ratus  fugit,  Scythopolin  usque  persequentibus  eum  Judaeis. 
Perferre  tamen  omnia  prius  Samaritae  maluerunt,  quam 
infestissimis  hostibus  se  dederent.  Igitur  quanquam  quo¬ 
tidie  gravius  urgebat  fames,  et  vix  sperari  poterat,  regem 
Antiochum  rem  semel  infeliciter  tentatam,  praesertim  qui 
minime  copiis  abundaret,  iterum  aggressurum  ;  tamen  ora¬ 
tores  per  custodias  hostium  emiserunt,  qui  bene  meritae 
civitatis  extrema  pericula,  et  unam  in  ipso  residuam  spem, 
nuntiarent. 

44.  Antiochus  precibus  illorum,  et  suarum  rerum  dam¬ 
nis  excitus,  sex  millia  militum  a  Ptolemaeo  Lathuro  impe¬ 
trat,  quae  res  nec  ipsi  magnae  utilitati,  et  amico  propemo- 
dum  exitio  fuit.  Nam  mater  Ptolemaei  Cleopatra,  quod 
se  invita  traditi  Antiocho  milites  erant,  rem  ita  tulit  indig¬ 
ne,  ut  vix  mitigari  posset,  quominus,  quod  postea  fecit, 
filium  regno  depelleret.  Antiochus  autem,  accepta  iE- 
gyptiorum  manu,  cum  ne  sic  quidem  par  Judaeis  esset,  in 
morem  latrocinii  magis  quam  belli  agros  hostium  vastabat, 
ad  ista  prohibenda  maleficia  abstracturum  Judaeos  ab  ob¬ 
sidione  Samariae  ratus. 

45.  Sed  ubi  rem  parum  procedere,  suospassim  exceptos 
insidiis  multos  interfici,  nec  ideo  Judaeos  ab  incepto  deter¬ 
reri  posse  videt,  Callimandro  et  Epicrati  bellum  Judai¬ 
cum  mandat,  ipse  Tripolim  proficiscitur.  Ex  his  ducibus 
Callimander  audacius  quam  perseverantius  cum  hostibus 
inito  praelio,  victus  fugatusque  a  persequentibus  occiditur. 
Epicrates  neque  obsidionem  solvere  Samariae  quivit :  et 
accepta  pecunia  palam  Judaeis  Scythopolim  tradidit  cum 
finitimis  oppidis  vicisque.  Ita  Samaria  in  potestatem 
Hyrcani  venit,  annum  integrum  obsidione  tolerata.  Isque 

Euseb.  finis  antiquo  oppido  fuit :  nam  ab  Hyrcano  non  diruta 
Joseph.  rnodo,  sed,  suffossis  aedificiis  in  torrentes  praecipitata,  vel- 
uti  diluvio  ita  interiit,  ut  vix  vestigia  urbis  relinquerentur. 
Strab.xvi.  Augusti  demum  aetate  ab  Herode  magno  condita,  honoris 
p.  7C0.  Caesaris  causa  Sebaste  nomen  accepit. 

46.  Dum  in  Syria  hunc  in  modum  sceleribus  et  armis 
certatur,  etiam  Ponti  regia  tragicis  exemplis  non  caruit, 
cum  parricidia  parricidiis  punirentur.  Qui  Mithridatem 

Justin.  cognomento  Evergeten  dolo  interfecerant,  a  filio  Mithri- 
In3'  ^ate’  cu'  jam  setas  sua  roburque  ad  capessendam  admi- 
cert.  lG.ap.  nistrationem  regni  satis  placebant,  cum  et  se  insidiis  eo- 
Serv.  in  y.  rundem  varie  petitum  meminisset,  vicissim  sunt  interemti : 
Appian.  etiam  matre  veneno  necata,  quod  in  suam  patrisque  perni- 
250*1'  c*em  cura  ceteris  conspirasset.  Ab  his  auspiciis  saevitia 
Memnon  ejus,  cui  ex  sylvestri  vita  perpetuisque  venationibus  a 
ap.  Pbot.  c.  pUero  assueverat,  ad  cetera  deinceps  crudelitatis  opera 
Justin.  processit,  quibus  atrociora  nemo  unus  edidisse  legitur ; 
xxxvn.  2.  non  ajja  paiqe  morum  deformior. 

47.  De  cetero  ingentis  animi  adolescens,  et  inusitatae  Justin. 
amplitudinis  potentiam  a  principio  statim  animo  complex-  xxxvn,3> 
us,  seque  et  copias,  etiam  cum  procul  hostis  esset,  indesi-  c.  4. 
nenter  exercebat.  Spem  ejus  inflabant  veterum  atque 
novorum  prodigiorum  observatio,  vatumque  vanitas,  regi¬ 
bus  utique  haud  facile  alia,  quam  ipsos  velle  intelligunt, 
promittentium.  Hi  per  sagittarios  et  levem  armaturam 
mirabilia  ei  portendi  responderant,  quod  fulmen  cum  in  Plut. 
casam,  ubi  somnum  forte  capiebat,  incidisset,  tacta,  quae 

juxta  suspensa  erat,  pharetra,  sagittas  ambusserat. 

48.  Sed  et  prima  aetate  tam  prope  fulmen  ceciderat,  ut 
fascias,  quibus  erat  involutus,  accenderet,  et  caesariem  in¬ 
fantis  lamberet,  intacto  alias  corpore,  nisi  quod  frons  levi¬ 
ter  obusta  vestigium  casus  ejus  indiciumque  retinebat. 

Hinc  ei  Bacchi  cognomen  inditum  esse  quidam  credide¬ 
runt,  quod  illius  quoque  infantia  tacta  fulminibus,  ne¬ 
que  laesa  esse  ferebatur.  Nam  alii  ex  bibacitate  quaesi¬ 
tum  ferunt,  et  quod  edendi  bibendique  proposito  certa¬ 
mine,  haud  dubiam  victoriam  obtinuisset.  Sane  multi 
eum  cibi  vinique  fuisse  constat :  sed  magnitudini  corporis 
atque  virium  congruebat,  frequentibusque  exercitationi-  Justin. 
bus,  quibus  totum  se  dediderat,  conviviis  atque  luxui  mi-  Appian’ 
nimum  tribuens.  Neque  sane  tam  vasta  cogitanti  remis¬ 
siore  cura  opus  erat,  quod  accolas  omnium  pugnacissi¬ 
mos  habebat. 

49.  Quippe  supra  pontum  Euxinum  Scythicae  Sarma- 
ticaeque  gentes  late  incolebant,  quibus  ad  bella  nihil  un¬ 
quam  fuit  promtius.  Hos  tamen  partim  ductu  suo,  partim  Strab.  vii 
auspiciis  per  Diophantum  maxime  et  Neoptolemum  prae-  ao7.3°G' 
fectos,  ita  perdomuit,  ut  ad  Maeotidem  et  Colchos  usque, 
immenso  terrarum  sinu,  imperium  extenderet.  Adjuvit 

eum,  quae  nunquam  potentiori  deest,  occasio.  Semper 
enim  reperies,  qui  aliorum  injuriis  exagitati,  ultionem  vel 
cum  libertatis  suae  periculo  meditentur.  Tum  Cherrone- 
sus  urbs  libera,  ne  Scytharum  in  manus  incideret ;  item- 
que  Bospori  tyrannus  Parisades,  majus  solito  tributum 
ab  his  exigi  indignatus,  Mithridati  se  dediderunt :  frustra 
prohibentibus  Sciluri  filiis,  quos  numero  et  paternis  moni- 
Delph.  et  Var.  Cias.  Livius. 


pp.  309. 

tis  notos,  frequentibus  praeliis  subegit.  Quinquaginta 
fratres  fuisse  Posidonius,  octoginta  Apollonides  memoriae 
tradiderunt. 

50.  His  successibus  animosior,  totius  orbis  imperium 
improba  spe  sibi  destinans,  Asiam  et  Romanos  mutulos 
cogitare  ccepit,  subactis  usque  ad  mare  Adriaticum  popu¬ 
lis,  illa  parte  irrupturus  Italiam  :  unde  maximum  et  lon¬ 
gissimum  postea  bellum  erupit,  ut  suo  loco  memorabitur. 
Nunc  regni  exordia  signasse  sutfecerit,  quae  in  M.  Livium 
Drusum,  L.  Calpurnium  Pisonem  consules,  aut  proximum 
ante,  vel  post  eos,  annum  inciderunt.  Siquidem  sex  aut 
septem  et  quiuquaginta  imperii  annis  exactis,  C.  Antonio, 
M.  Cicerone  consulibus  decessit.  Et  haec  quidem  atque 
talia,  latentibus  inter  primordia  rerum  Pontici  regis  con¬ 
siliis,  senatus  negligebat :  in  Syriacum  regnum  intentior, 
cujus  opes  defectione  civitatum,  aliisque  damnis  quae  bella 
civilia  sequi  solent,  quotidie  minui,  non  invitus  accipie¬ 
bat. 

51.  Ne  Africanas  res  eodem  animo  ferret,  pudore  et 
ira  vetabatur :  cum  neque  regum  amicissimorum  proge¬ 
niem  indefensam  relinqui  decorum,  neque  suam  a  Jugur¬ 
tha  majestatem  contemni  tolerabile  judicaret.  Majore 
igitur  cura  ac  severitate  coercere  impotentem  hominis 
audaciam  ccepit :  tardius  tamen,  quam  populi  Romani 
dignitas,  et  salus  Adherbalis  requireret.  Quippe  Jugurtha 
fratris  modestiam  injuriae  opportunam  videns,  summa  ope 
causam  belli  quaerebat,  etiam  fines  ejus  cum  magna  manu 
hostiliter  populatus,  ut  hoc  dolore  commotum  ad  arma  con¬ 
tra  se  capienda  compelleret ;  eaque  res  sibi  deinceps  ad 
ea,  quae  animo  destinaverat  peragenda,  obtentui  esset. 

52.  Adherbal  neque  armis  confisus,  quorum  expertus 
infirmitatem  fuerat,  et  populi  Romani  proniorem  volunta¬ 
tem  sibi  pollicitus,  si  ejus  reverentia  bello  abstinuisse 
videretur;  legatos  ad  Jugurtham  de  injuriis  questum  mit¬ 
tit.  Ad  hoc  cum  multa  contumelia  verborum  remittuntur. 
Ne  sic  quidem  moto  ad  bellandum  Adherbale,  qui  prius 
omnia  pati  decreverat,  ipse  impatiens  morae,  justum  exer¬ 
citum  in  fines  Adherbalis  inducit :  et  palam  totius  Numi- 

diae  imperium  sibi  asserens,  quacumque  incederet,  impe¬ 
rata  facere  recusantium  urbes  agrosque  vastat.  Tum  de¬ 
mum  necessitas  expressit  Adherbali,  ut  regnum,  nisi  relin¬ 
quere  mallet,  armis  tueri  statueret.  Igitur  collecta  quanta 
potuerat  manu,  prope  Cirtam  oppidum,  quae  Numidiae 
antiqua  regia  fuit,  haud  procul  Jugurthae  castris  cum  exer¬ 
citu  consedit :  missisque  Romam  legatis,  quo  fortunae  suae 
loco  essent,  edoceri  senatum  jussit. 


Liv.  xxx. 
12. 

Sali. 

SUPPLEMENTUM 


LIBRI  LXIV. 
HISTORIARUM 
T.  LIVII  PATAVINI. 


1.  Cognitis  per  legatos  Numidiae  rebus,  cum  in  senatu 
vehementes  et  inimicos  et  propugnatores  Jugurtha  haberet, 
tandem  eo  perventum,  ut  tres  legati  in  Africam  decerne¬ 
rentur,  verbis  senatus  populique  Romani  regulis  denuntia¬ 
turi,  *  absisterent  bello  :  et,  si  quid  controversiae  incidisset, 
id  jure  potius  quam  armis  disceptarent.  Ita  maxime  ex 
senatus  populique  Romani  et  sua  dignitate  facturos  videri.’ 
Cum  legatio  amplius  impediri  non  posset,  operam  tamen 
amici  Jugurthae  dederunt,  ne  insigni  aliqua  auctoritate 
praediti  legarentur.  Ita  tres  adolescentes  nominati  dum 
itineri  se  parant,  in  Africa  propemodum  de  regno  et  vita 
Adherbalis  transactum  est. 

2.  Eodem  enim  tempore,  quo  legati  Numidae  ab  illo 
missi  discesserant,  cum  jam  praecipiti  in  noctem  die  prae¬ 
lium  amplius  non  speraretur,  Adherbalis  copiae  quieti  se 
tradiderunt.  At  Jugurthini  milites  ante  lucem  signo  dato 
irrumpunt  hostium  castra,  imparatosque  et  ex  somno  tre¬ 
pide  arma  corripientes  trucidant.  Multis  interfectis,  cete¬ 
ris  fuga  palantibus,  Adherbal  cum  parva  manu  equitum 
Cirtam  profugit. 

3.  Cirtam  urbem  situ  loci  munitissimam,  etiam  Graecis 
inquilinis  allectis  plurimis,  in  tantum  Micipsa  frequenta- 

verat,  ut  decem  equitum  millia,  duplicem  peditum  nume¬ 
rum  emitteret.  Sed  tum  interfectis  aut  fuga  dilapsis  ple- 
risque  quos  Adherbal  eduxerat,  ceteris  metu  exanimatis, 
peregrinae  virtutis  indigebat.  Multitudo  Italicorum  Cir¬ 
tae  negotiabatur  :  ea  Jugurtham,  cum  fugientem  Adherba¬ 
lem  studio  capiendi  aemuli  inflammatus  insequeretur,  non 
sine  spe  urbem  eodem  victoriae  impetu  in  deditionem  ven¬ 
turam,  a  moenibus  repulit.  Quod  nisi  esset  factum,  una 
dies  initium  bellandi  duobus  regibus  finemque  attulisset. 

4.  Jugurtha,  ubi  primus  conatus  frustra  fuit,  obsidione 
Cirtam  claudit,  operibusque  excitatis  summa  vi  expugnare 
contendit,  priusquam  Roma  venire  legati  possent.  Nam 
ad  solicitandum  senatum  missos  ab  Adherbale  certos  ho¬ 
mines  esse  cognoverat.  Eo  magis  maturandam  profectio¬ 
nem  suam  Romana  legatio  censuit.  Nam  de  praelio  et 
oppugnatione  Cirtae,  dum  iter  adornant,  quanquam  mollio¬ 
ra  vero,  rumor  attulerat. 

5.  Neque  tamen  haec  diligentia  quicquam  ad  liberan¬ 
dum  Adherbalem  valuit.  Cujus  ne  appellandi  quidem 
potestate  facta,  responsum  tale  ab  Jugurtha  tulerunt : 

‘  sibi  senatus  auctoritatem  semper  sanctam  inviolabilemque 
fuisse  :  neque  aliud  ab  adolescentia  studium,  quam  ut  op¬ 
timo  cuique  maxime  probaretur.  His  artibus  et  P.  Afri¬ 
cano  summo  viro  placuisse,  et  Micipsae,  a  quo,  licet  ex 
se  genitos  haberet,  ob  virtutem  et  merita  fuerit  adoptatus. 
Sed  ejuscemodi  rerum  conscios  animos  plerumque  injuria¬ 
rum  impatientes  fieri.  Adherbalem  vitae  suae  struxisse 
insidias :  id  scelus  armis  ulcisci  certum  sibi  decretumque 
esse.  Orare  ne  populus  Romanus  se  interponat  justissimae 
ultioni,  neve  id  vetet,  quod  jure  gentium  permissum  sit  re¬ 
gibus.  Postremo,  de  rebus  omnibus  propediem  se  legatos 
Romam  missurum  esse  ’  confirmat.  Sic  irrita  et  inanis 
ista  legatio  fuit. 

6.  Qua  digressa,  cum  oppidum  natura  loci  validum,  vi 
expugnari  non  posset,  vallo  atque  fossa  circumdatur :  tur¬ 
ribusque  in  circuitu  exstructis  praesidia  imponuntur  :  nihil 
reliquum  Jugurtha  facit,  quominus  confirmando  suos,  ter¬ 
rendo  aut  solicitando  hostes,  vi,  dolo,  diurnis  nocturnisque 
conatibus,  finis  negotio  imponatur.  Tanto  vehementiori 

metu  perculsus  Adherbal,  postquam  inopia  rerum  necessa¬ 
riarum  fatiscere  obsessos  animadvertit,  ex  iis  qui  una  Cir¬ 
tam  profugerant  duos  maxime  impigros  promissis  et  mise¬ 
ratione  sortis  suas  permovet,  ut  per  munitiones  hostium  ad 
mare,  quod  nec  longe  aberat,  deinde  Romam  pergant. 

7.  Ab  his  miserabiles  literae  senatui  redduntur,  in  hac 
verba  scriptae  :  ‘Non  mea  culpa  saepe  ad  vos  oratum 
mitto,  Patres  Conscripti,  sed  vis  Jugurthae  subigit :  quem 
tanta  libido  me  extinguendi  invasit,  ut  neque  vos,  neque 
Deos  immortales  in  animo  habeat ;  sanguinem  meum, 
quam  omnia,  malit.  Itaque  quintum  jam  meusem  socius 
et  amicus  populi  Romani  armis  obsessus  teneor :  neque 
mihi  Micipsae  patris  mei  beneficia,  neque  vestra  decreta 
auxiliantur :  ferro,  an  fame  acrius  urgear,  incertus  sum. 

8.  ‘  Plura  de  Jugurtha  scribere  dehortatur  fortuna 
mea  :  etiam  antea  expertus  sum  parum  fidei  miseris  esse. 
N isi  tamen  intelligo  illum  supra  quam  ego  sum  petere  ; 
neque  simul  amicitiam  vestram,  et  regnum  meum  sperare. 
Utrum  gravius  existimet,  nemini  occultum  est.  Nam 
initio  occidit  Hiempsalem  fratrem  meum  :  dein  patrio 
regno  me  expulit.  Quae  sane  fuerint  nostrae  injuriae,  ni¬ 
hil  ad  vos.  Verum  nunc  regnum  vestrum  armis  tenet : 
me,  quem  vos  imperatorem  Numidis  posuistis,  clausum 
obsidet:  legatorum  verba  quanti  fecerit,  pericula  mea  de¬ 
clarant.  Quid  est  reliquum,  nisi  vis  vestra,  qua  moveri 
possit?  Nam  ego  quidem  vellem,  et  haec  quae  scribo,  et 
illa  quae  antea  in  senatu  questus  sum,  vana  forent  potius, 
quam  miseria  mea  fidem  verbis  faceret.  Sed  quoniam  eo 
natus  sum,  ut  Jugurthae  scelerum  ostentui  essem  ;  non  jam 
mortem,  neque  aerumnas,  tantummodo  inimici  imperium, 
et  cruciatus  corporis  deprecor.  Regno  Numidiae,  quod 
vestrum  est,  uti  libet,  consulite  :  me  ex  manibus  impiis 
eripite,  per  majestatem  imperii,  per  amicitiae  fidem,  si 
ulla  apud  vos  memoria  remanet  avi  mei  Masinissae.’ 

9.  His  auditis  pars  senatus  incorrupta  non  dubitabat, 
quin  ante  omnia  subveniendum  Adherbali  foret,  exercitu 
in  Africam  misso:  de  Jugurtha,  quod  ille  verbis  legato¬ 
rum  non  paruisset,  per  otium  statui  posse.  Ceterum  fau¬ 
tores  regis  acerrime  pugnarunt,  ne  tale  quid  decerneretur. 

‘  Saepe  multis  magnisque  injuriis  acceptis  populum  Roma¬ 
num  omnia  tamen  prius  tentasse,  quam  bellum  decerneret. 
Multa  ab  Hannibale,  multa  a  Philippo  passum,  donec 
arma  Poenis  aut  Macedoniae  inferret.  Nec  enim  pio  jus- 
toque  bello  certaturos  putasse,  nisi  liqueret,  aliter  tueri 
jus  suum  nequivisse.  Inter  socios  deinde  reges,  quanquam 
sua1  et  patrum  aetate,  in  iEgypto,  in  Syria,  et  apud  cetera 
Asiae  regna  multae  turbae  extitissent,  auctoritatem  suam 
promte,  arma  raro  et  contanter  interposuisse.  Sic  assecu¬ 
tos,  ut  sociis  integram  permittere  libertatem  visi,  laudibus 
ac  favore  omnium  celebrarentur,  et  inter  externa  populo¬ 
rum  bella,  mutuisque  cladibus  debilitatos  reges,  imperium 
firmius  retinerent. 

10.  ‘  Nihil  accidisse,  quominus  eodem  instituto  uti  per¬ 
gerent.  Nullas  adversus  Jugurtham  bellandi  proprias 
Romano  causas  esse  :  fratrum  inter  se  certamina  nullo  rei 
Romana;  damno  exarsisse:  non  utilitate  ulla,  non  jure 
cogi  senatum,  ut  bello  minime  necessario  implicet  rempub- 
licam.  Queri  quidem  invidiose  Adherbalem,  sed  prius 
etiam  haud  minus  atrocia  falso  questum  :  atque  ita  judi¬ 
casse  Patres,  cum  Hiempsale  caeso  regnum  inter  fratrem 
ejus  et  Jugurtham  divisissent.  Non  enim  profecto  parri¬ 
cidae  praemium  dedisse  sceleris,  sed  non  ideo  damnandum 
putavisse,  quod  in  depellendis  insidiis  ille  felicior,  quam 
in  ponendis  Hiempsal  fuisset. 

11.  ‘  Frustra  Masinissam  advocari,  non  minus  Jugur¬ 
thae  quam  Adherbalis  avum:  et  similiorem  quidem  ei  Ju¬ 
gurtham  esse  animo  ingenioque,  et  declaratis  in  populum 
Romanum  studiis.  Illum  acerrimo  Hispaniensi  bello, 
cum  Romanorum  plerique  metu  segniores  ad  militiae  mu¬ 
nia  essent,  P.  Africano  praestantissimo  imperatori  prae 
ceteris  omnibus  industriam  suam  fidemque  probavisse.  Ab 
Adherbale  nihil  ultra  verba  profectum,  quae  cum  factis  al¬ 
terius  conferri  non  oporteat.  Sane,  necui  jus  suum  prae¬ 
ter  mentem  voluntatemque  senatus  eripiatur,  neve  praeci¬ 
pitanter  aliquid  durius  decernendo  sociorum  alienentur 
animi,  legatos  in  Africam  mitti  posse,  qui  res  inspiciant, 
et  senatus  verbis  denuntient,  amicissimi  regis  nepotes  ar- 

1  Illa  pro  sua  legebatur  ante  Crev. 

mis  potius  quam  jure  contendere  senatui  non  placere  : 
eumque,  per  quem  stetisset  ne  arma  ponerentur,  senatum 
pro  hoste  habiturum.’ 

12.  Haec  a  Jugurthae  patronis,  cum  magis  ob  pecunias, 
quas  acceperant  aut  sperabant,  quam  ulla  alia  idonea 
causa  dicerentur  ;  factum  est,  quod  saepe  evenit,  ut  priva¬ 
tis  rationibus  egregium  publicum  cederet.  Legantur  ta-  Diod.  Sali, 
men  in  Africam  senes,  summo  loco  nati,  amplisque  hono¬ 
ribus  usi :  quorum  et  M.  JEmilius  Scaurus  fuit,  de  quo 

supra  memoravimus.  Hi  precibus  Numidarum,  et  populi 
sermonibus  moti,  proximum  intra  triduum  navem  conscen¬ 
derunt;  paucisque  diebus  transvecti  Uticam,  literas  mi¬ 
serunt  ad  Jugurtham,  petentes  uti  quam  celerrime  in  pro¬ 
vinciam  accederet :  se  ad  eum  a  senatu  missos  esse. 

13.  Jugurtham  pugnantes  invicem  affectus,  timor  et 
cupiditas,  incertum  consilii  faciebant.  Vim  Romanam 
metuebat,  nisi  legatis  paruisset :  vicissim  inflammatus  cu¬ 
pidine,  cuncta,  dum  animo  obsequeretur,  leviora  ducebat. 

Igitur  si  Adherbalem  interfecisset,  priusquam  mandata  se¬ 
natus  exponerentur,  veniam  admissorum  pecunia  redimi 
posse  sperans ;  corona  urbem  circumdatam  summis  viribus 
oppugnat.  Sed  virtute  Italicorum  rejectus,  cum  trahere 
tempus  non  auderet,  ne  moram  legati,  et,  quem  prae  om¬ 
nibus  metuebat,  Scauras,  pro  contumacia  interpretaren¬ 
tur  ;  cum  paucis  equitibus  in  provinciam  venit.  Post 
acrem  contentionem  verborum,  quanquam  graves  minae 
senatus  nomine,  ni  omitteret  Adherbalem,  denuntiaban¬ 
tur  ;  haec  quoque  legatio  sine  effectu  digressa  est. 

14.  Sed  ubi  Cirtae  de  iterata  legatione  auditum,  et  inde 
senatui  populoque  Romano  res  Numidicas  curae  cordique 
esse  creditum  est,  Italici  generis  homines,  quorum  virtute 
defensum  adhuc  oppidum  fuerat,  confisi  Romanum  sibi 
nomen  praesidio  adversus  injuriam  fore,  Adherbalem  ad 
deditionem  cohortantur.  N eque  aliud  pacisci ,  quam  vitam 
incolumem  jubent :  cetera  senatus  auctoritate  facile  recu¬ 
peraturum. 

15.  Non  erat  ignarus  Adherbal,  quam  parum  fidei  in 
pactionibus  Jugurthae  esset.  Sed  quia  videbat  in  illorum 
manu  situm,  ut  se  invito  urbem  hosti  tradant,  cum  infulis  Diod. 

ad  Jugurtham  egressus, 4  permittere  se  regnum  meliori  ’  ait. 

‘  Tantum  orare,  ut  privato  vivere  beneficio  fratris  liceat.’ 
Ille,  ut  qui  nunquam  vivo  Adherbale  firmam  sibi  Numi¬ 
diae  possessionem  fore  olim  judicavisset,  neque  preces  ip¬ 
sius  fraternumque  nomen,  neque  senatus  populique  Romani 
denuntiationem  reveritus,  excruciatum  occidit,  deinde 
puberes  omnes  Numidas  interficit:  ne  Italicis  quidem 
iram  et  crudelitatem  abstinens,  quominus  quotquot  com¬ 
perti  erant  arma  pro  Adherbale  tulisse,  torti  necarentur. 

16.  Haec  Romae  cognita  clarissimo  documento  patefece¬ 
runt,  quem  ad  finem  lapsi  mores,  et  ab  innocentia  et  gra¬ 
vitate  veterum  recessum  esset.  Tam  atrocibus  enim  rebus 
in  senatu  agitari  coeptis,  per  multos  dies  extracta  discep¬ 
tatio  est:  mancipiis  illis  auri  regii,  nunc  gratia,  nunc  de 
jure  disserendo,  interdum  et  jurgiis,  quod  adversus  Jugur¬ 
tham  severius  decretum  fieret,  intercedentibus.  Putantque 
prolatandis  consultationibus  futurum  fuisse,  ut  eluso  primae 
irae  impetu,  vindictae  a  sceleratissimo  mortalium  expeten¬ 
dae  studium  evanesceret :  nisi  C.  Memmius,  qui  tribunus 
plebis  designatus  erat,  vir  acer,  et  nimiam  principum  po¬ 
tentiam  speculari  et  carpere  solitus,  populum  Romanum 
edocuisset,  id  agi,  ut  per  paucos  factiosos  scelus  Jugurthae 
condonaretur.  Haec  invidia  demum  senatui,  ex  delicti 
conscientia  populum  timenti,  expressit,  ‘  ut  Jugurthae  bel¬ 
lum  indiceretur  :  lege  Sempronia  futuris  consulibus  Nu¬ 
midia  atque  Italia  provinciae  decernerentur.’ 

17.  P.  Scipio  Nasica,  L.  Calpurnius  Bestia  consules 
facti.*  Hi,  postquam  majoribus  hostiis  procuratum  pro¬ 
digium  fuit,  quod  lactis  pluviae  per  triduum  ceciderant, 
provincias  sortiti,  L.  Calpurnius  Numidiam,  P.  Scipio 
Italiam  obtinuerunt.  Delectus  deinde  a  consulibus  habiti. 
Quorum  causa  cum  indictum  justitium  esset,  populi  Ro¬ 
mani  sensum  praeco  Granius  expressit,  homo  liberis  neque 
vernilibus  facetiis  notus:  qui  roganti  Nasicae  consuli, 
‘  ecquid  tristis  esset,  quod  auctiones  cessent;’  4  Minime,’ 
inquit,  4  sed  quod  leges.’ a  Sed  nondum  eo  perventum 


*  A.  U.  C.  641.  A.  C.  111.  sed  quod  leges']  Hunc  jocum  ad 
a  Ecquid  tristis  esset,  quod  auc -  montem  suam  concinnaverat 
liones  cessent;  Minime,  inquit,  et  emendaverat  Freiushemius. 

erat,  ut  vel  avaritiae  suae  puderet  rempublicam  quaestui 
habentes  principes ;  vel  satis  virium  ad  hos  reprimendos 
in  publicis  judiciis  esset :  oportebatque  multa  praeterea, 
et  a  magnis  viris  peccari,  donec,  Patribus  pudore  aut 
conscientia  victis,  ad  vindicanda  legibus  scelera  populi 
consensus  evigilaret. 

18.  Erant  in  consule  Calpurnio  multae  magn aeque  cor-  Sali, 
poris  et  animi  dotes,  nisi  avaritia  corrumperentur.  Cetera  ^ru' 
patiens  laborum,  providus,  impiger,  bellum  acriter  para-  Sali, 
bat.  Jam  ne  senatu  quidem  contante,  exercitus  qui  in 
Africam  portaretur,  scribitur :  stipendium  et  alia,  quae 

bello  usui  forent,  decernuntur. 

19.  Haec  ubi  Jugurthae  longe  alia  quam  speraverat 
allata  sunt,  nam  cuncta  Romae  venalia  esse  pro  comperto 
habuerat,  majori  metu  correptus  filium,  et  praeterea  duos 
amicorum  ad  senatum  mittit.  His  quoque  praecepta  ea¬ 
dem  data,  quae  antea  iis  quos  Hiempsale  interfecto  lega¬ 
verat,  ut  quibuscumque  volentibus  accipere  pecuniam 
largirentur.  Sed  irritas  Jugurthae  insidias  diligentia  Cal¬ 
purnii  consulis  effecit:  qui  legatorum  audito  adventu, 
consuluit  senatum,  ‘  recipine  moenibus  legatos  Jugurthae 
placeret  V  Senatus  decrevit,  *  nisi  regnum  ipsumque  de¬ 
ditum  venissent,  uti  in  diebus  proximis  decem  Italia  de¬ 
cederent.’  Sic  illi  rebus  infectis  domum  revertuntur. 

20.  Consul  exercitu  commeatibusque  paratis,  legat  sibi 
homines  nobiles,  principes  factionum,  magna  in  senatu 
auctoritate  :  quorum  opibus,  quae  deliquisset,  defendi 
posse  arbitrabatur.  In  his  et  M.  iEmilius  Scaurus  fuit, 
vir  eo  ingenio  iisque  moribus,  qualem  supra  descripsimus. 

Ita  legionibus  per  Italiam  Rhegium  deductis,  inde  in  Si¬ 
ciliam,  atque  ex  Sicilia  in  Africam  transpositis,  acriter 


Vulgatae  enim  Ciceronis  edi¬ 
tiones  pro  leges  praeferunt  legi¬ 
ones.  At  clarissimus  Graevius 
ex  optimae  notae  libro  hunc  Ci¬ 
ceronis  locum  sic  refingit :  Ec¬ 
quid  tristis  esset?  an  quod  rejectae 
auctiones  essent  ?  Immo  vero,  in¬ 
quit,  quod  legationes.  Quaerebat 
consul  ex  Granio,  num  ideo  tris¬ 
tis  esset,  quod  rejectae,  id  est, 


dilatas  essent  propter  justitium 
auctiones.  Ille  respondet,  Mi¬ 
nime  :  sed  quia  rejectae  sunt  a 
Jugurtha  et  spretae  legationes 
quae  ad  eum  a  senatu  missae  sunt. 
Nempe  dicax  ille  praeco  salse 
arguebat  nimis  lentam  senatus 
in  tantis  Jugurthae  injuriis  pati¬ 
entiam.  Crev. 

Numidiam  ingressus  est,  multosque  captivos,  atque  etiam 
urbes  aliquot  in  potestatem  redegit. 

21.  Jugurtha,  ubi  praeter  expectationem  arma  Romana 
in  regno,  et  serio  bellum  geri  videt,  ad  solitas  artes  con¬ 
versus,  legatos  ad  consulem  mittit  :  difficultatem  suscepti 
belli  ostendi,  pecunias  offerri  jubet.  Quibus  pro  animi 
sui  vitio  facile  expugnatus  consul,  in  societatem  consilio¬ 
rum  Scaurum  asciscit.  Atque  is,  licet  acerrimus  antea 
regis  oppugnator  fuisset,  magnitudine  mercedis  ad  obli¬ 
vionem  pristinae  gravitatis  adductus  est. 

22.  Nulla  res  majores  Numidae  animos  facere  potuis¬ 
set,  neminem  jam  Romanum  auro  inexpugnabilem  esse 
rato,  postquam  ille  victus  esset,  cujus  tum  probatissimi 
mores  habebantur.  Igitur,  qui  antea  pro  magno  ducturus 
fuerat,  si  tantummodo  tempus  redimere  potuisset,  quo  in- 
terim  Romae  gratia  aut  pretio  res  suas  meliorem  in  locum 
reponeret,  nunc,  quia  Scaurus  in  partibus  esset,  maxima 
pacis  impetrandae  spe  concepta,  consuli  significandum 
curat,  si  tuto  venire  in  castra  posset,  coram  de  conditioni¬ 
bus  acturum.  Ita  mittitur  a  consule  Sextius  quaestor  in 
oppidum  Jugurthae  Vaccam,  specie  frumenti  accipiendi, 
quod  palam  imperatum  regiis  legatis  fuerat;  revera,  ut 
pro  corpore  Jugurthae  obses  esset. 

23.  Rex  in  consilio  pauca  de  rebus  suis  locutus,  se 
suaque  in  fidem  populi  Romani  dedere  paratum  fingit : 
cetera  cum  Scauro  et  Bestia  secreto  transiguntur.  Pos¬ 
tero  die  quasi  per  saturam  sententiis  exquisitis,  rex  pro 
consilio  in  deditionem  accipitur  :  elephanti  triginta,  pecus 
atque  equi  multi,  cum  parvo  argenti  pondere,  uti  erat  im¬ 
peratum,  quaestori  traduntur:  denique  injussu  populi  et 
senatus  pax  Numidae  pudendis  nomini  Romano  conditio¬ 
nibus  datur.  His  ita  constitutis  L.  Calpurnius  ad  comitia 
consulum  habenda  Romam  proficiscitur  :  quia  P.  Nasica 
consul  diem  suum  obierat,  vir  per  omnia  pravis  collegae 
moribus  dissimilis,  tota  vita  firmus  contra  largitiones  mu¬ 
nerum,  sapientiaeque  deditus,  quam  non  sermonijbus  tan¬ 
tum,  sed  magis  vita  exprimebat :  de  cetero  non  infacun¬ 
dus,  hilaris,  comis,  et  tamen  auctoritatis  sua:  retinens: 
omnino  dignus  proavo,  qui  vir  optimus  judicatus  fuerat, 

et  patre  Nasica  domoque  Cornelia,  quee  summorum  viro-  Diod- 
rum  ferax  et  pacis  ornamenta  multa  tulit,  et  ex  tribus 
orbis  partibus  partis  virtute  bellica  cognomentis b  illus¬ 
trata  est. 

24.  Eodem  anno  incendium  ingens  Romze  fuit,  magna-  Jul.  Obs. 
que  pars  urbis  deflagravit.  Eo  cum  aedes  Matris  Deum  Liv.xxix. 
in  colle  Palatino  consumta  fuisset,  inviolata  Claudiae  3ya)  Max 
statua,  quae  in  vestibulo  stabat,  tum  quoque  admirationi  i.  8. 
hominibus  fuit:  sed  maxime,  postquam  Augusti  principa-  Tac.  iv. 
tu,  M.  Servilio,  L.  Lamia  consulibus,  alio  incendio  iterum  fpast 
intacta  flammis  stetit.  Haec  illa  Claudia  Quinta  est,  sive  iv.  305. 
vestalis  virgo,  ut  multi  putaverunt,  sive  matrona,  ut  Livius  y^Iliustr 
memoriae  prodidit,  quae  adhaerentem  in  vado  Tiberis  na-  Liv.xxix. 
vem,  qua  mater  Idaea  vehebatur, 'cum  nulla  juvenum  vi  a<lv 
moveri  posset,  in  patrocinium  suspectae  pudicitiae  cingulo  Jovin.  i.  p. 
traxisse  dicitur :  quo  merito  haud  dubie  statua  illi  apud  1  Saeton 
eandem  Deam,  cujus  suffragio  casta  judicata  fuerat,  coi-  Tiber.  c.  2. 
locata  est. 

25.  His  cladibus  mcestam  civitatem  acrius  irritavit Sal1- 
pactum  cum  Jugurtha  foedus,  et  dubitatio  senatus,  qui  ne-  Sidon, 
que  probare  foedi  et  perniciosi  exempli  rem  poterat,  neque  23™  ” 
rescindere,  magno  ad  potentiam  Scauri  respectu,  audebat.  Sali. 

Sed  C.  Memmius  tribunus  plebis,  frequentibus  ad  popu¬ 
lum  concionibus,  Romani  nominis  ignominiam,  facinora 
nobilium  audacia  avaritiaque  nihil  non  patrantium,  sena¬ 
tum  conscientia  contantem,  arguens ;  acta  consulis,  qui¬ 
que  in  eadem  causa  essent,  vehementer  impugnabat,  in¬ 
genio  et  exercitatione  acer  et  acerbus  accusator.  Cujus 

rei  fidem  facit  vel  una  ex  quammultis  oratio,  cujus  ipsa 
verba  quia  se  referre  Crispus  Sallustius  ait,  ex  eo  z  refe¬ 
remus,  quem  non  tantum  ut  optimum  Jugurthini  belli 
scriptorem,  sed  etiam  ut  unum  de  compluribus  reliquum, 
sequimur.  Sed  ille  C.  Memmium  hunc  in  modum  facien¬ 
tem  verba  inducit. 

2  Additur  Sallustio  in  edd.  ante  Crev. 

b  Ex  tribus  orbis  partibus  par-  palus,  ex  Hispania,  Africanus, 
tis  . . .  cognomentis']  Cognomenta  Asiaticus.  Crev. 
illa  indicantur  a  Diodoro  :  His- 

2G.  ‘  Multa  me  dehortantur  a  vobis,  Quirites,  ni  stu¬ 
dium  reipublicae  omnia  superet,  opes  factionis,  vestra  pa¬ 
tientia,  jus  nullum,  ac  maxume,  quod  innocentiae  plus 
periculi,  quam  honoris  est.  Nam  illa  quidem  piget  di¬ 
cere,  his  annis  quindecim c  quam  ludibrio  fueritis  super¬ 
biae  paucorum;  quam  foede,  quamque  inulti  perierint 
vestri  defensores  ;  ut  vobis  animus  ab  ignavia  atque  socor¬ 
dia  corruptus  sit :  qui  ne  nunc  quidem,  obnoxiis  inimicis, 
exsurgitis ;  atque  etiam  nunc  timetis  eos  quibus  vos  decet 
terrori  esse. 

27.  4  Sed,  quanquam  haec  talia  sunt,  tamen  obviam  ire 
factionis  potentiae  animus  subigit.  Certe  ego  libertatem, 
quae  mihi  a  parente  meo  tradita  est,  experiar :  verum  id 
frustra,  an  ob  rem  faciam,  in  vestra  manu  situm  est, 
Quirites.  Neque  ego  vos  hortor,  quod  saepe  majores 
vestri  fecere,  uti  contra  injurias  armati  eatis.  Nihil  vi, 
nihil  secessione  opus  est:  necesse  est,  suometipsi  more 
praecipites  eant. 

28.  4  Occiso  Tiberio  Graccho,  quem  regnum  parare 
aiebant,  in  plebem  Romanam  quaestiones  habitae  sunt. 
Post  C.  Gracchi  et  M.  Fulvii  caedem,  vestri  item  ordinis 
multi  mortales  in  carceve  necati  sunt.  Utriusque  cladis 
non  lex,  verum  libido  eorum  finem  fecit.  Sed  sane  fuerit 
regni  paratio,  plebi  sua  restituere  :  quicquid  sine  sanguine 
civium  ulcisci  nequitur,  jure  factum  sit.  Superioribus 
annis  taciti  indignabamini  aerarium  expilari;  reges,  et 
populos  liberos  paucis  nobilibus  vectigal  pendere ;  penes 
eosdem  et  summam  gloriam,  et  maximas  divitias  esse. 
Tamen  haec  talia  facinora  impune  suscepisse,  parum  ha¬ 
buere  :  itaque  postremo  leges,  majestas  vestra,  divina  et 
humana  omnia  hostibus  tradita  sunt.  N  eque  eos  qui  ea 
fecere  pudet,  aut  poenitet :  sed  incedunt  per  ora  vestra 
magnifici,  sacerdotia,  et  consulatus,  pars  triumphos  suos 
ostentantes ;  perinde  quasi  ea  honori,  non  praedae,  habeant. 
Servi  aere  parati  injusta  imperia  dominorum  non  perfe¬ 
runt:  vos,  Quirites,  imperio  nati,  aequo  animo  servitutem 
toleratis  ? 


c  His  annis  quindecim]  Vid.  Not.  ad  lxi.  38.  supra.  Crev. 

29.  *  At  qui  sunt  hi,  qui  rempublicam  occupavere? 
Homines  sceleratissimi,  cruentis  manibus,  immani  avari¬ 
tia,  nocentissimi,  iidemque  superbissimi,  quibus  fides, 
decus,  pietas,  postremo  honesta  atque  inhonesta  omnia 
quaestui  sunt.  Pars  eorum  occidisse  tribunos  plebis,  alii 
quaestiones  injustas,  plerique  caedem  in  vos  fecisse,  pro 
munimento  habent.  Ita,  quam  quisque  pessime  fecit, 
tam  maxime  tutus  est :  metum  a  scelere  suo  ad  ignaviam 
vestram  transtulere :  quos  omnes,  eadem  cupere,  eadem 
odisse,  eadem  metuere  in  unum  coegit.  Sed  haec  inter 
bonos  amicitia,  inter  malos  factio  est. 

30.  £  Quod  si  tam  vos  libertatis  curam  haberetis,  quam 
illi  ad  dominationem  accensi  sunt,  profecto  neque  respub¬ 
lica,  sicuti  nunc,  vastaretur;  et  beneficia  vestra  penes 
optimos,  non  audacissimos,  forent.  Majores  vestri,  pa¬ 
randi  juris  et  majestatis  constituendae  gratia,  bis  per  se¬ 
cessionem  armati  Aventinum  occupavere :  vos  pro  liber¬ 
tate,  quam  ab  illis  accepistis,  nonne  summa  ope  nitemi¬ 
ni  ?  Atque  eo  vehementius,  quo  majus  dedecus  est  parta 
amittere,  quam  omnino  non  paravisse. 

31.  *  Dicet  aliquis,  quid  igitur  censes?  Vindicandum 
in  eos,  qui  hosti  prodidere  rempublicam,  non  manu,  neque 
vi;  (quod  magis  vos  fecisse,  quam  illis  accidisse,  indig¬ 
num  est ;)  verum  quaestionibus,  et  indicio  ipsius  Jugurthae. 
Qui  si  dedititius  est,  profecto  jussis  vestris  obediens  erit. 
Sin  ea  contemnit,  scilicet  aestimabitis,  qualis  illa  pax,  aut 
deditio  sit,  ex  qua  ad  Jugurtham  scelerum  impunitas,  ad 
paucos  potentes  maximae  divitiae,  in  rempublicam  damna 
atque  dedecora  pervenerint. 

32.  c  Nisi  forte  nondum  etiam  vos  dominationis  eorum 
satietas  tenet :  et  illa,  quam  haec  tempora,  magis  placent, 
cum  regna,  provinciae,  leges,  jura,  judicia,  bella,  atque 
paces,  postremo  divina  et  humana  omnia  penes  paucos 
erant ;  vos  autem,  hoc  est,  populus  Romanus,  invicti  ab 
hostibus,  imperatores  omnium  gentium,  satis  habebatis 
animam  retinere.  Nam  servitutem  quidem  quis  vestrum 
recusare  audebat  ?  Atque  ego  tametsi  viro  flagitiosissi¬ 
mum  existimo  impune  injuriam  accepisse ;  tamen,  vos 
hominibus  sceleratissimis  ignoscere,  quoniam  cives  sunt, 

Sali. 


aequo  animo  paterer,  nisi  misericordia  in  perniciem  casura 
esset.  Nam  et  illis,  quantum  importunitatis  habent,  pa¬ 
rum  est  impune  male  fecisse,  nisi  deinde  faciundi  licentia 
eripitur :  et  vobis  aeterna  solicitudo  remanebit,  cum  intel- 
ligetis  aut  serviendum  esse,  aut  per  manus  libertatem  reti¬ 
nendam. 

33.  c  Nam  fidei  quidem,  aut  concordiae  quae  spes  est? 
Dominari  illi  volunt,  vos  liberi  esse :  facere  illi  injurias, 
vos  prohibere:  postremo  sociis  vestris  veluti  hostibus,  hos¬ 
tibus  pro  sociis  utuntur.  Potestne  in  tam  diversis  menti¬ 
bus  pax,  aut  amicitia  esse  ?  Quare  moneo  hortorque  vos, 
ne  tantum  scelus  impunitum  dimittatis.  Non  peculatus 
aerarii  factus  est,  neque  per  vim  sociis  ereptae  pecuniae : 
quae  quanquam  gravia  sunt,  tamen  consuetudine  jam  pro 
nihilo  habentur.  Hosti  acerrimo  prodita  senatus  auctori¬ 
tas,  proditum  imperium  vestrum  :  domi  militiaeque  respub¬ 
lica  venalis  fuit.  Quae  nisi  quaesita  erunt,  nisi  vindica¬ 
tum  in  noxios,  quid  erit  reliquum,  nisi  ut  illis,  qui  ea 
fecere,  obedientes  vivamus  ?  Nam  impune  quaelibet  facere, 
id  est  regem  esse.  Neque  ego  vos,  Quirites,  hortor,  ut 
malitis  cives  vestros  perperam,  quam  recte,  fecisse,  sed 
ne,  ignoscendo  malis,  bonos  perditum  eatis.  Ad  hoc  in 
republica  multo  praestat  beneficii,  quam  maleficii,  imme- 
morem  esse.  Bonus  tantummodo  segnior  fit,  ubi  negligas : 
at  malus  improbior.  Ad  hoc,  si  injuriae  non  sint,  haud 
saepe  auxilii  egeas.’ 

34.  Haec  atque  talia  saepe  ingerendo,  diligentia  Mem¬ 
mii  pervicit,  ut  L.  Cassius  praetor  ad  Jugurtham  mittere¬ 
tur,  eumque  fide  publica  interposita  Romam  adduceret : 
quo  regis  ipsius  indubitabili  indicio  Scaurus,  et  ceteri 
quos  pecunia  corruptos  autumabant,  convincerentur. 
Quorum  invidiam  relictus  in  Numidia  exercitus  aggrava¬ 
bat,  plurimis  et  dagitiosissimis  factis.  Nam  fuerunt,  qui 
pecunia  accepta  elephantos  a  Jugurtha  traditos,  itemque 
perfugas  ad  supplicium  restituerent ;  alii  ex  pacatis  agris 
praedas  agebant :  ea  tum  avaritia  veluti  tabes 3  animos 
hominum  invaserat. 


3  Ex  Sali,  emend.  Crev.  Edd.  pra?cc.  exhibent  velut  rabies. 


LIBRI  L X I V .  SUPPLEMENTUM. 


42G5 


35.  Igitur  Cassius  praetor  ex  rogatione  C.  Memmii  ad 
Jugurtham  proficiscitur  :  eique,  ni  pareat,  extrema  peri¬ 
cula  demonstrando,  persuadet,  *  ut  semel  in  fidem  populi 
Romani  regno  seque  dedito,  misericordiam  ejus  quam  iram 
provocare  malit.’  Tandem  futurum  se  in  potestate  Nu¬ 
mida  respondet :  cum  praeter  publicam  fidem  Cassius  sua 
quoque  privatim  spopondisset,  quam  Jugurtha  non  minoris 
faciebat :  tanta  temporibus  illis  de  sanctitate  justitiaque 
Cassii  fama  erat.  Quibus  rebus  adducor,  ut  hunc  tam 
celebrati  nominis  Cassium,  non  eum  esse  opiner,  qui  pau¬ 
cis  post  annis  in  praelio  adversus  Cimbros  occisus  est ;  sed 
censorium  illum,  quem  quaestionis  incesti  causa  praetorem 
creatum,  refectum  deinde  puto,  quamdiu  id  judicium  du¬ 
ravit;  aut  ab  initio  hac  lege  factum,  ut,  donec  ea  peracta 
quaestio  esset,  praeturam  obtineret. 

36.  Interea  consules  Romae  M.  Minucius  Rufus,  Sp. 
Postumius  Albinus  facti.*  Jugurtha  humili  cultu  Ro¬ 
mam  adductus,  cum  factorum  conscientia  trepidaret,  con¬ 
firmatus  ab  his  quos  consiliorum  suorum  auctores  habue¬ 
rat,  C.  Baebium  tribunum  plebis  magna  mercede  emit, 
cujus  impudentia  tutus  contra  jus  pariter  injuriamque  fo¬ 
ret.  Sic  omnia  iterum  Romae,  secus  atque  existimatum 

fuerat,  seditionibus  discordiisque  permisceri  ccepere.  Cum  Oros.  v.  15. 
enim  C.  Memmius  productum  ad  Rostra  Jugurtham  in-  Sali, 
dicare  juberet,  cujus  ope  consilioque  tam  scelesta  patra-  Liv.  Epit. 
visset ;  jamque  nemini  dubium  esset,  quin  multi  senatores  Sali, 
nominarentur  :  C.  Baebius  tacere  Jugurtham  jussit,  et  po¬ 
pulo  nequicquam  tumultuante  intercessio  valuit. 

37.  Tum  vero  confirmatus  animi  Numida,  quod  nihil 
non  pecuniae  cedere  videret,  adeo  priorum  facinorum  poe¬ 
nam  non  timuit,  ut  in  ipsa  urbe  novum  parricidium  commit¬ 
tere  non  dubitaret,  Massiva  patruele  tollendo.  Hunc  Liv.  Epit. 
Gulussa  Masinissae  filio  procreatum  (quippe  dedita  Cirta, 

cum  in  partibus  Adherbalis  fuisset,  Romam  profugerat) 

Sp.  Albinus  consul  instigabat,  /  ut  inviso  ac  jacente  Ju¬ 
gurtha,  regnum  Numidiae  ab  senatu  peteret:’  non  tam 
regulo  consulens,  quam  cupiditate  belli  concitandi,  quod, 

*  A.  U.  C.  G12.  A.  C.  110. 

Delph.  et  Var.  Cios.  Livius.  12  T 

Jugurtha  minime  cessuro,  certum,-  et  se  duce  gerendum 
videbat.  Nam  M.  Minucio  Macedonia,  Sp.  Albino 
Numidia  provincia  evenerat.  Jugurtha  postquam,  quid 
ageretur,  animadvertit,  haud  contanter  immisso  percussore 


conficit  aemulum. 

38.  Deprehensus  qui  caedem  fecerat,  multis  hortanti¬ 
bus,  indicium  profitetur.  Bomilcarem  Jugurthae  familia¬ 
rem  facinus  mandasse  ostendit.  Nomen  Bomilcaris, 
quanquam  comes  ejus  esset,  qui  Romam  fide  publica  ve¬ 
nerat,  magis  ex  aequo  et  bono,  quam  ex  jure  gentium,  re¬ 
cipitur.  Vades  ex  amicis  regiis  quinquaginta  dantur. 
Fervente  judicio,  Jugurtha  in  maximis  angustiis  constitu¬ 
tus,  quod  omnia  expertus,  gratiam  atque  pecuniam  suam 
inferiorem  invidia  facti  sentiebat,  cum  diu  agitasset,  u- 
trumne  vades  prodi,  an  vero  Bomilcarem  deseri  satius  fo¬ 
ret,  postremo  Bomilcarem  clam  in  Numidiam  dimittit, 
neminem  posthac  jussis  suis  obtemperaturum  ratus,  si  hic 
hujusmodi  ex  causa  plecteretur. 

39.  Ne  sic  quidem  satis  extricatus,  (habent  enim  hoc 
scelera,  ut  facinorosos  magis  magisque  terrore  et  incom¬ 
modis  implicent,)  cum  ablegato  Bomilcare  in  se  recidisse 

Liv.  Epit.  periculum  animadverteret,  capitis  enim  anquiri  coeperat, 
Flor*  Sali  ex  Ur^e  ^u§a  consulere  coactus  est.  Fertur,  cum 
egressus  Roma  esset,  saepe  eo  respectasse  tacitum  :  postre¬ 
mo  haec  ipsa  verba  protulisse  :  ‘  O  urbem  venalem,  et  cito 
perituram,  si  emtorem  invenerit !’  Senatus,  comperto  re¬ 
gis  abitu,  Italia  eum  decedere  jussit. 

Flor.  40.  Haec  altera  bellandi  causa  cum  extitisset,  foedus 

Eutrop.  Calpurnianum  rescinditur :  Sp.  Albinus  paratis  omnibus 
Sali.  cursum  adornat  in  Africam,  eo  diligentius,  quod  comitio¬ 
rum  tempus  haud  longe  aberat,  ad  quae  redeundum  ipsi 
Romam  erat.  Sed  huic  uti  maturare  bellum,  ita  Jugur¬ 
thae  trahere  consilium  erat,  omnique  modo  properantiam 
consulis  remorari.  Quapropter  modo  legatos  de  deditione 
mittebat :  modo  negabat  infestis  sibi  Romanis  salutem 
suam  credere  posse  :  interdum  cedebat,  cum  hostis  insta¬ 
ret,  ducendi  temporis  gratia:  mox,  ut  suorum  animos  con¬ 
firmaret,  ultro  instabat. 


4  Futurum  Cler.  Ceterum  reliquae  edd.  ante  Crev, 

41.  Inter  haec  ludibria,  cum  dies  comitiorum  adventa¬ 
rent,  Albinus  nulla  re  gesta,  exercitum  Aulo  fratri,  quem 
sibi  legaverat,  tradit :  deinde  Romam  proficiscitur  :  non 
intactus  suspicionibus,  quasi  et  ipse  pecunia  magis,  quam 
alia  arte  regis,  otiosum  imperium  exegisset.  Comitiorum 
tamen  tribunitiis  seditionibus  prolatum  tempus  est :  quia 
P.  Lucullo  et  L.  Annio  tribunis  plebis  continuare  magis¬ 
tratum  cupientibus  collegae  acriter  resistebant. 

42.  Hanc  inter  moram  A.  Albinus,  qui  exercitui  Nu¬ 
midico  praeerat,  cum  quadraginta  millibus  armatorum  in-  Oros, 
structus,  rei  alicujus  ad  gloriam  aut  opes  insignis  patran-  Sali, 
dae  occasionem  sibi  a  fortuna  patefactam  arbitraretur, 
mense  Januario  ex  hybernis  milites  evocat :  magnisque 
itineribus  ad  oppidum  Suthul,  in  quo  thesauri  regis  asser¬ 
vabantur,  ducit.  Quod  licet  loco  atque  tempore  anni 
tutum  oppidum  erat,  (nam  in  praerupti  montis  extremo 

situm  limosa  planities  hyemantibus  aquis  effecta  palude  Sen.Epist. 
clauserat,)  tamen  operibus  circumdare  Aulus  instituit  :  ***• 
sive  formidinem  injecturus  regi ;  sive,  quod  thesauros  ibi 
conditos  sciret,  cupidine  obcaecatus,  oppidi  potiturum  spe¬ 
rabat. 

43.  Haec  ubi  Numidae  intellecta  temeritatem  imperiti¬ 
amque  hominis  detexerunt ;  quo  magis  vanitatem  aleret, 
mittit  alios  super  alios  cum  mandatis  humilibus  legatos  : 
ipse,  tanquam  congressum  metuens,  per  impedita  loca  cum 
exercitu  incedebat.  Postremo  spe  quaestuosissimae  pac¬ 
tionis  Aulum  inducit,  ut  relicto  Suthule,  se  veluti  per  for¬ 
midinem  in  interiora  regni  cedentem  insequatur :  ita  mi¬ 
nus  emanatura  consilia  sua  et  simulationem  esse.  Interea 
per  homines  talium  artifices,  non  die  non  noctu  intermissis 
solicitationibus,  magnam  exercitus  Romani  partem  ad  pro¬ 
ditionem  emercatur :  denique  paratis,  ut  optaverat,  om-  Flor, 
nibus,  obscura  nocte  castris  legati  multitudinem  Numida-  Sali, 
rum  subito  circumfundit. 

44.  Percellit  insolita  res  et  inexpectata  animos  omni¬ 
um  :  discurritur  ;  trepidatur  :  neque  manere  praesens  peri¬ 
culum,  neque  fugere  alterius  periculi  metus  sinit.  Inter 
haec  ex  iis  quos,  donis  ac  promissis  Jugurthae,  fidem  mu¬ 
tasse  diximus,  cohors  una  Ligurum,  turmae  duae  Thracum 

palam  ad  regem  signa  transferunt :  et  a  centurione  primi 
pili  tertiae  legionis,  per  munitionem  quam  tuendam  acce¬ 
perat,  locus  introeundi  hostibus  datur.  Ita  captis  castris, 
Romani  milites,  plerique  abjectis  armis,  alii  prae  metu, 
nonnulli  voluntaria  fuga,  proximum  collem  petunt :  eo 
paucioribus  desideratis,  quod  inter  tenebras  tutius  evade¬ 
bant,  Numidaeque  praedae  castrorum  intenti  erant.  Infe¬ 
lici  praelio  postridie  turpior  pax  adjicitur.  In  colloquio 
Jugurtha,  cum  ‘  in  sua  manu  esse  ’  dixisset,  ‘  omnes  ferro 
et  fame  conficere adjecit,  ‘  casuum  humanorum  memo¬ 
rem  sub  jugum  eos  mittere  velle,  cetera  incolumes,  sed 
hac  lege,  ut  intra  dies  decem  Numidia  decedant.’  Quae 
tametsi  turpitudinis  et  ignominiae  plena  erant,  ab  homini¬ 
bus  nihil  ante  vitam  ponentibus  accepta  sunt. 

45.  Haec  Romam  perlata,  civitatem  in  moerore  atque 
metu  posuerunt :  aliis  dedecore  imperii,  plerisque  periculo 
anxiis.  £  Quid  enim  non  ausurum  Jugurtham,  tanto  ani¬ 
mo  virum,  tanta  militiae  et  hostis  peritia  ?  Nihil  illi  oc¬ 
cultum  esse,  nihil  impervium  :  aurum  habere,  et  artem 
utendi :  neque  nescire,  cognitis  et  principum  et  populi  Ro¬ 
mani  moribus  ingeniisque,  adversus  quos  ferro  melius,  ad¬ 
versus  quos  pecunia  pugnet.’ 

46.  Crescebatque  in  dies  solicitudo,  quod  incrementa 
ejus  frequentibus  nuntiis,  et  ferme,  ut  mos  e  longinquo,  in 
majus  audiebantur :  {  neque  unam  aut  alteram  gentem, 
sed  universam  paene  Africam  a  Romanis  deficientem  regno 
suo  junxisse.’  Ideo  querelae  et  convicia  omnium  in  A. 
Albinum  ferebantur  :  praecipue  frementibus,  qui  bello  res 
praeclare  gesserant,  e  quod  contra  decus  patrium,  cum 
arma  haberet,  ignominiosis  conditionibus  quaerendam  sa¬ 
lutem  existimasset.’ 

47.  His  rebus  impulsus  Sp.  Albinus,  quo  magis  ab  in¬ 
vidia  fraternae  culpae  se  abjungeret,  senatum  de  foedere 
Numidico  consulit :  ipse  intentissima  cura  supplementum 
exercitui  parat :  ab  sociis  et  nomine  Latino  auxilia  evocat, 
in  Africam  secum  portaturus.  Ab  senatu,  quemadmo¬ 
dum  saepe  alias,  et  nuper  factum  fuerat,  deceruitur,  ‘  suo 
atque  populi  injussu  nullum  potuisse  foedus  fieri.’  Spurius 
in  Africam  paucis  diebus  reversus,  quanquam  arderet  cu- 

piditate  fraterna  delicta  per  virtutem  emendandi,  tamen, 
quia  veteres  copias  non  fuga  tantum,  sed  etiam  corrupta 
disciplina  enervaverat,  nuper  paratas  tribuni  plebis  depor¬ 
tari  vetabant,  nihil  moliri  ausus,  in  provincia,  quo  ex  foe¬ 
dere  Auli  deductus  exercitus  fuerat,  hybernavit. 

48.  Interea  Romae  a  C.  Mamilio  Limetano  tribuno  ro-  Cic.  de 
gatio  promulgatur,  ‘  uti  quaeratur  in  eos  quorum  consilio  '30  et' 
Jugurtha  senati  decreta  neglexisset ;  quique  ab  eo  in  lega-  Bruto,  c.33. 
tionibus  aut  imperiis  pecunias  accepissent ;  quique  ele-  Sa"' 
phantos,  quique  transfugas  tradidissent ;  postremo,  qui  de 

pace  aut  bello  cum  hostibus  pactiones  fecissent.’  Mag¬ 
num  ea  promulgatio  terrorem  Patribus  objecit,  quorum 
multi  affines  illi  culpae  erant ;  alii,  ne  quanquam  innocen¬ 
tes  invidia  opprimeret,  metuebant.  Igitur  summo  om¬ 
nium  conatu  praesidia  contra  parabantur :  non  palam,  ne 
foedissima  delicta  defendere  viderentur,  sed  dissimulanter 
per  homines  maxime  Latini  nominis  et  socios  Italicos  im¬ 
pedimenta  struendo  legi,  quam  coram  populo  placere  sibi 
dictitabant. 

49.  Sed  incredibili  studio  plebis  perlata  rogatio  est :  tres 
quaesitores  constituti.  Neque  M.  Scaurus,  (qui,  ut  inter 
illos  crearetur,  effecerat,  licet  eodem  crimine  contactus,) 
obstare  potuit,  quominus  aspere  violenterque  ea  quaestio 
exerceretur.  Quin  et  ipse,  quamvis  periculum  effugerit, 
probra  tamen  audiit,  ab  inimicis  contumeliose  exagitatus. 

Certe,  cum  sub  idem  tempus  nonnullam  haberet  invidiam  Cic.  de 
ex  eo  quoque,  quod  bona  Pompeii  Phrygionis,  hominis  0r'  ir‘  70’ 
locupletis,  sine  testamento  possederat,  in  judicio  L.  Cal¬ 
purnii  Bestia;,  cum  inter  advocatos  ejus  sederet,  et  forte 
mortuus  efferretur,  accusator  Bestiae  C.  Memmius,  ‘  Quid 
sedes,’  inquit,  ‘  Scaure  ?  mortuus  rapitur.  Vide  si  possis 

esse  possessor.’ 

50.  Ceterum  et  L.  Bestia,  et  eodem  crimine  multi  prae-  cic.  Bru- 
terea  clarissimi  viri  ceciderunt.  Judices  enim  Gracchani  t0> c<  34- 
erant :  et  instabat  urgebatque  populus,  laetus  occasionem  Sali. 

sibi  premendae  nobilitatis  praebitam.  Nam  eo  partium  s 
odia  processerant,  ut  major  ad  illa  plerumque,  quam  ad 


5  In  edd.  ante  Crev.  verbo  partium  praeponitur  velut. 

Cic.  Bm- utilitatem  reipublicee  respectus  haberetur.  Primus  post 
Romam  conditam  eorum  qui  in  collegio  sacerdotum  es¬ 
sent,  C.  Sulpicius  Ser.  F.  Galba,  cum  pro  se  ipso  dixisset, 
publico  judicio  damnatus  est. 

c‘  51.  Praeterea  consulares  quatuor  eadem  tempestas  op¬ 

pressit.  L.  Calpurnius,  Sp.  Albinus,  ex  causis  quas  ante 
memoravimus,  damnati  sunt.  C.  Catonem  cum  L.  Opi- 
'cic  Hro7'  m*°  *n  ^e§a^one  fuisse  putem,  tantoque  cupidius  condem- 
Sext.  c.  67.  natum,  quo  ne  L.  Opimius,  super  omnes  ob  C.  Gracchi 
etmPis.c.  necem  plebi  invisus,  elaberetur.  Neque  dubitabatur, 
Ascon.  in  quin  pecuniam  a  rege  Jugurtha,  ad  quem  legatus  iverat, 
^Plut  C  accePisseb  Ceterorum  quoque  talia  delicta  erant,  ut,  si 
Grac.  justitia  magis  quam  odio  commodata  tanta  severitas  foret, 
ne  ipsi  quidem  queri  potuerint,  quod  bonis  et  civitate  pel¬ 
lerentur.  Opimius  post  senectam  in  contumeliis  odioque 
^Cic.  pro  hominum  exactam,  in  Dyrrhachino  littore  sepulchrum  de- 
pro  Balb.  sertissimum  nactus  :  Cato,  cum  solum  vertisset,  Tarracone 
c.  ii.  consedit,  ejusque  civitatis  civis  effectus  est.  Magnum 
enim  ibi  Catonum  nomen,  jam  a  censorii  Catonis  Hispa¬ 
niensi  imperio,  magnaeque  clientelae  erant. 

52.  Cum  tot  nobilium  hominum  clades  profectae  ab  avi¬ 
ditate  opum  essent,  cujus  utique  rei  minor  fit  aestimatio,  si 
luxus,  cui  potissimum  opes  inserviunt,  recidatur  :  motum 

Macrob.  sub  eadem  tempora  P.  Licinium m  Crassum  cognomento 
Sat.  ii.  13.  Divitem  apparet,  de  ccenis  et  sumtibus  legem  promul¬ 
gasse.  Ea  tanto  optimatium  applausu  excepta  est,  ut, 
licet  nondum  ex  more  confirmata  trinundino  erat,  senatus¬ 
consulto  ab  omnibus  juberetur  haud  secus  observari,  quam 
si  a  populo  jam  probata  jussaque  esset. 

53.  Eadem  propemodum,  quae  antiquiore,  sed  desueta, 
Plin.  x.60.  lege  Fannia,  continebantur,  cujus  pleraque  capita  per 

omnes  deinde  leges  ambularunt :  ‘  ne  quid  volucrum  po- 
Macrob.  neretur,  praeter  unam  gallinam,  quae  non  esset  altilis.  Ka- 
lendis,  Nonis,  nundinis  Romanis,  cuique  in  dies  singulos 
triginta  duntaxat  asses  “  edundi  causa  consumere  liceret. 


m  Motum  sub  eadem  tempora 
P.  Licinium ]  Hic  profecto  deest 
aliquid.  Freinsbemius  scripse¬ 
rat  hi?  causis  motum;  v.el  aliud 


quid  simile.  Crev. 

“  Triginta  duntaxat  asses]  Sep¬ 
tem  sestertios  cum  dimidio,  id 
est,  non  totos  2.  argenti  grossos. 

Ceteris  vero  diebus,  qui  excepti  non  essent,  ne  amplius  A.  Geli, 
apponeretur,  quam  carnis  aridae  pondo  tria,  et  salsamento-  n’  24‘ 
rum  pondo  libra,  et  quod  ex  terra,  vite,  arboreve  natum  Cic.  ad 
esset.  Ludis  Romanis,  item  ludis  plebeiis,  et  Saturnali-  ^am^n* 
bus,  et  aliis  quibusdam  diebus,  centenos  asses’  Fannia  lex  Eest.  in 
indulserat.  Id  a  Licinio  servatum  :  additumque,  ‘  ut  nup-  voc?  Cente- 

*  *  fiaricB» 

tiis  ducenos  liceret  impendere.’  Geli. 

54.  Non  diuturnior  huic,  quam  prioribus  aliquot  legi¬ 
bus,  observantia  constitit.  Jam  enim  adolescebat  Rullus, 

qui  non  jam  gallinas  et  ejusmodi  nugas,  sed  solidos  apros  Plin.  vm. 
in  epulis  apponere  doceret :  jam  Lucullus,  qui  pro  centus-  5pjut  ^ 
sibus,  cum  paucis  convivis  subito  se  offerentibus  ducenis  culi. 
sestertiis0  ccenaret.  Quae  si  ad  nostrae  pecuniae  nomen 
et  aestimationem  redigantur,  thalerorum  imperialium  mil¬ 
lia  amplius  quinque  conficiunt.  Sed  et  intra  decennium 
jussu  populi,  agente  tribuno  plebis  Duronio,  lex  abrogata  Val.  Max. 
est.  ”• 9- 

55.  Consules  interea  Q.  Caecilius  Metellus,  M.  Junius 
Silanus,  cum  de  provinciis  retulissent,  Metello  Numidia  Sali. 

et  Jugurthinum  bellum  obvenit:*  Silanus  accepit  Galli-  p;gh.  Ann. 
am,  quiaM.  Minucio  proconsuli  prospere  contra  Thracicos 
populos  rem  gerenti  prorogari  in  Macedonia  imperium 
placuerat.  Neque  nulla  causa  erat,  cur  Narbonensem 
Galliam  senatus  provinciam  consularem  decerneret,  quod 
in  eam  regirasse  Cimbri  ferebantur,  qui  post  Carbonis  Flor.  hi.  3. 
consulis  cladem,  cum  ex  Noricis  in  Italiam  irrupturi  ti¬ 
merentur,  alio  averterant  impetum,  in  Gallia,  deinde  His¬ 
pania,  quaerendis  sedibus  intenti.  Sed  istis  populis,  ut 
quisque  possidebat,  acriter  fines  suos  tutantibus,  exclusos 
petere  Romanam  provinciam  fama  nuntiabat. 

56.  Cum  igitur  duo  gravia  bella,  alterum  in  manibus,  Sali, 
alterum  in  expectatione,  essent ;  intentiore  cura  consules 
agebant :  etiam  senatu  populoque  ad  censenda  quae  tem- 


Centenos  asses  ;  amplius  senos  ar¬ 
genti  grossos.  Ceterum  in  ex¬ 
ponendis  legis  Liciniae  capitibus 
non  plane  consentiunt  inter  se 
Gellius  et  Macrobius.  Id  dis¬ 
ceptandum  iis  relinquimus,  qui 
rem  tanti  esse  duxerint.  Crev. 


0  Ducenis  sestertiis ]  Sive,  ut 
Plutarchus  expressit,  drachmis 
50000.  quae  redeunt  ad  marcas 
argenti  nostrates  781.  uncias  2. 

*  A.  U.  C.  643.  A.  C.  109. 

toCc'  35.rU"  PUS  Postularet  Pariter  promtis.  Igitur  cura  de  republica 
graviter  accurateque  verba  fecissent,  milites,  commeatus, 
cetera  quas  militias  usus  desiderat,  liberaliter  decernuntur: 

CCorTa  et  ne  us(luam  rebus  gerundis  impedimento  esset,  le- 
Ascon.  Ses  aliquot,  quae  de  stipendio  militum  aera  minuebant, 
aliove  quo  modo  adversae  delectibus  erant,  auctore  senatu 
Sali.  abrogantur.  Etiam  socii  senatus  populique  Romani  jussa 
non  exequuntur  tantum  alacriter,  sed  saepe  antevertunt, 
cum  et  nomen  omne  Latinum  Italicique  socii  praesto  essent 
ad  imperia,  et  ab  regibus  auxilia  ultro  mitterentur. 

57.  Ita  Q.  Metellus,  delectu  diligenter  habito,  cum  le- 
c.  50.  gatos  ex  usu  magis  quam  ambitiose  legisset,  C.  Marium, 
c.  43.  P.  Rutilium,  quorum  cognita  virtus  et  abstinentia  erat, 
in  Africam  navigavit :  magna  omnium  spe,  quod  belli  ar¬ 
tibus  egregius,  et  adversus  avaritiam  firmus  erat :  ad  quam 
praecipuam,  aut  solam  causam,  omne  quod  in  Numidia 
acceptum  dedecus  detrimentumque  fuerat,  referebatur. 


SUPPLEMENTUM 


LIBRI  LXV. 
HISTORIARUM 
T.  LIVII  PATAVINI. 


1.  Q.  Metellus,  cum  in  provincia  Sp.  Albini  procon-  Sali.  Jug. 
sulis  corruptissimas  ignavissimasque  copias  accepisset,  c‘  44' 
prius  contra  vitia  militum,  quam  arma  hostium  certandum  Val.  Max 
sibi  statuit:  Scipionis  imitatione,  cui  ad  Carthaginem,  FI0’nt. 

deinde  iterum  ad  Numantiam,  eadem  ratio  fuerat.  |d- Strat.  iv.  1, 

.  .  ....  Sali, 

circo,  licet  mora  comitiorum  imminutum  impera  sui  tem¬ 
pus,  et  civitatem,  quid  acturus  contra  Jugurtham  esset, 
impatienter  expectare  sciret ;  nihil  antiquius  habuit,  quam 
ut  ab  otio  et  mollitie  exercitum  ad  patientiam  laboris  et 
operum,  et  disciplinam  majorum  revocaret. 

2.  Quod  sane  difficile  inceptum,  neque  minus  arduum, 
quam  si  validissimos  hostes  vi  fregisset,  eo  temperamento  Eutrop. 
comitatis  et  rigoris  ad  exitum  perduxit,  ut  hinc  quoque  virum  VclL  1 1 ' 
se  magnum  nullique  saeculi  sui  secundum  approbaret.  Ante  y Sj  ^-et 
omnia  edixit,  ne  quisquam  in  castris  panem,  aut  quem  et  Frontin. 
alium  coctum  cibum  venderet :  neve  alio  cibo,  quam  carne 
assa  elixave  miles  uteretur :  lixas  etiam  expulit  castris  : 
gregariisque  militibus,  ne  quis  jumentum  servumque  in 
agmine  aut  castris  haberet,  interdixit.  Cetera  deinde  arte 
magis  quam  vi  correcta.  Frequentibus  itineribus,  et  sta¬ 
tivorum  accurata  munitione  desidiam  expugnavit :  signa 
sequi,  ordines  servare,  cibum  et  arma  ferre,  quod  ipse  lo- 

cis  omnibus  sedulus  et  frequens  custos  adesset,  pudore 
coegit :  et  ut  omnes  intelligerent,  non  plus  a  militibus  ex¬ 
igere  imperatorem,  quam  in  se  suosque  statueret,  adoles- 
Strauiv.  1.  centem  cum  secundum  leges  in  contubernio  suo 

ll.  ’  '  habere  posset,  in  ordine  mereri  maluit.  His  rationibus 

Eutrop.  effectum  est,  ut  neque  cruentum  aliquid  in  milites  faceret, 

Q  11  f  *  7 

et  tamen  exercitum,  tanquam  miraculo  immutatis  moribus 

et  animis,  brevi  confirmaret. 


3.  Jugurtha  rebus  his  auditis  in  magno  terrore  erat : 
verumque  aliquando  ducem,  ferro  pariter  ac  auro  invic- 

Oros.  v.15.  tum,  venisse  intelligebat.  Nam  de  disciplina  viri  fre¬ 
quentes  accipiebat  nuntios ;  integritatem  ipse,  cum  Ro¬ 
mae  fuisset,  cognoverat.  Igitur  non  jam  per  simulationem 
SaU.  legatos  de  deditione  mittit :  ‘  si  vita  sibi  liberisque  detur, 
cetera  in  potestatem  populi  Romani  tradere  paratum.’ 

4.  Non  erat  ignota  Metello  Numidicorum  ingeniorum 
Flor.  m.  l.  mobilitas.  Igitur  adversus  hominem  dolosum  dolis  uti  non 

Front.  dedecorum  existimans,  legatos  alium  alio  loco  ac  tempore 
Sali.  "  tentat-  Ubi  patefacere  corruptioni  animos  videt,  pro¬ 
missis  onerat :  et,  ut  regem  vivum  maxime,  aut  saltem 
mortuum  tradant,  paciscitur.  Alia  deinde  pro  consilio 
nuntianda  regi  cum  mandasset,  homines  dimittit :  paucis 
post  diebus  ipse  cum  exercitu  insequitur. 

5.  In  Numidiam  cum  esset  ventum,  omnia  in  pacis  fa¬ 
ciem  composita  apparuerunt.  Prodibant  obviam  praefecti 
regii,  frumentum  advehebant  atque  commeatum,  omnia 
quae  imperasset  facturos  esse  confirmabant.  Tanto  pro¬ 
videntius  incedendum  sibi  consul  rebatur  :  nec  enim,  quam 
cum  acri  et  callido  hoste  negotium  esset,  nesciebat.  Igitur 
cum  expeditis  cohortibus,  funditorumque  et  sagittariorum 
delectis  ipse  ducebat  agmen  ;  C.  Marius  cum  equitatu 
claudebat :  latera  tribuni  legionum  et  praefecti  cohortium, 
cum  auxiliariis  equitibus  intermixtoque  velitum  numero, 
tutabantur  :  ut  adversus  Numidas  equites,  velox  ad  inva¬ 
dendum  refugiendumque  genus,  undecumque  apparuis¬ 
sent,  parata  ac  disposita  manus  esset.  Interea  Vaccam, 
opulentam  foro  rerum  venalium  urbem,  praesidio  occupat : 
simul  patientiam  gentis  explorans,  simul  opportunitate 
loci  invitante  :  multi  enim  ibi  etiam  Italici  generis  horni- 

nes  et  mercabantur  et  colebant,  quorum  frequentiam  com¬ 
meatui,  et  jam  pacatis  munimento,  fore  confidebat. 

6.  Ibi  dum  frumentum,  et  alia  quae  bello  usui  sunt, 
imperantur,  novi  ab  Jugurtha  cum  iisdem  mandatis  legati 
veniunt :  eademque  consulis  arte  corrupti  ad  regem  remit-  Fron».  Sali, 
tuntur.  Jugurtha  postquam  sibi  neque  dari  pacem  neque 
negari,  bellum  tamen  re  ipsa  geri  videt,  amissa  maxima 

urbe,  regni  parte  non  contemnenda  hostibus  quasi  per 
otium  explorata,  solicitatos  Numidarum  animos  ;  salutem 
armis  defendere  statuit,  non  sine  magna  spe  victoriae, 
quod,  per  loca  difficilia  Metellum  incedere,  per  specula¬ 
tores  cognoverat. 

7.  Pergenti  ad  ulteriora  necessario  transeundus  collis 
erat,  oleastro  myrtisque  et  quae  alia  arido  solo  gignuntur 
consitus.  Hunc  Jugurtha,  cum  per  occultos  calles  Me¬ 
tellum  antevenisset,  cum  suis  insidet,  late  diductis  ordini¬ 
bus,  ne  species  exercitus  venienti  objiceretur.  Nec  tamen 
ita  tegi  humilitate  stirpium  poterat,  quin  Romani  ab  edi¬ 
to  monte  descendentes,  quid  rei  esset,  agnoscerent.  Sistit 
agmen  Metellus  :  et  dextro  latere,  quod  objectum  hosti¬ 
bus  erat,  triplicibus  subsidiis  firmato,  funditores  et  sagit¬ 
tarios  gravis  armaturae  manipulis  permiscet :  equitatus  in 
cornibus  locatur.  Sic  instructa  acie,  milites  pro  tempore 
breviter  cohortatus,  in  planitiem,  quae  a  monte  ad  fluvium 
Muthul  per  millia  ferme  passuum  vigintia  protenditur, 
descendit. 

8.  Cum  ad  haec  Numidae  nondum  moverentur,  Metel¬ 
lus  lassitudinem  sitimque  militum  expectari  sentiens,  P. 

Rutilium  legatum  cum  expeditis  cohortibus  et  parte  equi¬ 
tum  praemittit  ad  flumen,  ut  castris  locum  caperet :  ipse 
cum  sinistrae  alae  equitibus  agmen  suorum  antecedit :  reli¬ 
quae  copiae  cum  legato  Mario  subsequuntur.  Jugurtha, 
qui  suos,  donec  totus  Romanorum  praetergressus  exerci¬ 
tus  esset,  quietos  continuerat,  bis  mille  peditibus  ad  mon- 


a  Per  millia  ferme  passuum  vi-  cina  fluminis  pervenit,  et  inde 
ginti]  Septem  prope  leucas  nos-  ad  Metellum  rediit  eodem  die, 
trates.  Sed,  ut  optime  observat  suspicionem  movent  errorem  ltic 
nuperus  notularum  in  Sallustium  esse  in  numeris.  Legendnm 
auctor,  quae  infra  narrantur  fac-  censet  Ciacconius  millia  passuum 
ta  a  Rutilio,  qui  a  monte  ad  vi-  III.  vel  VII.  Crev. 

tem,  unde  Romani  venerant,  occupandum  missis,  ne  hos¬ 
tes  eo  se  recipere  possent,  ubi  adesse  tempus  incipiendas 
pugnas  putat,  signo  celeriter  dato,  quam  maximum  potest 
terrorem  locis  omnibus  infert. 

9.  Numidae  jam  ante  a  rege  docti,  alii  terga  hostium 
caedunt,  alii  lateribus  circumfunduntur  :  missilibus  maxi¬ 
me  rem  gerunt :  quoties  impressionem  Romanus  eques 
faceret,  solutis  ordinibus  in  diversam  fugam  effusi,  deinde 
recedentibus  iterum  instantes.  Quod  si  pertinacius  inse¬ 
quebantur,  eos  longius  a  suis  avulsos  facile  circumvenie¬ 
bant,  multitudine  superiores,  et  eo  quod  assueti  Numida- 
rum  equi  per  plana,  per  aspera,  pariter  usui  erant;  Roma¬ 
nos  asperitas  et  insolentia  locorum  morabatur. 

10.  Haec  facies  pugnae  cum  magna  parte  diei  tenuisset, 
omnibus  aestu  et  labore  defessis,  velut  tacitae  induciae  esse 
coeperunt :  spatiumque  Metello  fuit,  vario  praelii  genere 
distractos  ordines  componendi.  Quod  ubi  factum,  multis¬ 
que  suis  cohortationibus  redintegratos  militum  animos 
videt;  quatuor  cohortes  legionarias  adversus  Numidicum 
peditatum  constituit,  cujus  pars  magna  pugnando  defati¬ 
gata  superioribus  locis  consederat.  Neque  Jugurtha  ul¬ 
lum  boni  ducis  aut  militis  officium  praetermisit :  artibus 
belli  par  Metello  ;  natura  loci  superior  :  sed  virtute  mili¬ 
tum  vincebatur.  Vesperascente  jam  die  Romani,  quibus 
una  haec  salutis  via  supererat,  ne  ab  hostibus  velut  obses¬ 
si,  rerum  omnium,  et  praesertim  aquae  penuria  fatiscerent ; 
vi  magna  connisi,  superioribus  locis  hostem  expulere.  Hic 
finis  praelio  fuit :  majori  exercitus  ob  victam  molestiam 
gaudio,  quam  jactura  Jugurthini  militis,  qui  levis  et  expe¬ 
ditus,  per  notas  regiones,  labore  pugnae  languidos,  et  loco¬ 
rum  imperitos,  facillime  evadebat. 

11.  Interea  Bomilcar,  ex  praecepto  regis,  cum  elephan¬ 
tis  et  parte  peditatus  Rutilium  lento  gradu  assecutus,  cas¬ 
tra  communientem  aggreditur.  Jam  et  Rutilius  aciem 
struxerat,  pulvere  quem  adveniens  hostis  excitabat,  prae¬ 
monitus.  Idcirco  pugnandi  mora  nulla  fuit :  sed  elephan¬ 
ti  ramis  arborum,  quae  propinquis  flumini  locis  frequen¬ 
tes  enatae  fuerant,  impediti  disjectique,  facilem  Roma¬ 
nis  victoriam  praebuerunt.  Capti  quatuor:  reliqui  omnes, 

haud  pauciores  triginta,  occisi.  Numidae,  qui  spem  om¬ 
nem  non  in  sua  virtute,  sed  ferocia  et  robore  belluarum 
habebant,  iis  circumventis,  in  pedes  se  conjecerunt. 

12.  Rutilius  fugatis  hostibus,  de  imperatore,  et  qui 
apud  eum  remanserant,  anxius,  quanquam  fessos  opere 
castrorum  et  praelio  milites,  eadem  qua  venerat  via,  re¬ 
duxit.  Res  optime  cogitata  propemodum  tristem  even¬ 
tum  habuit.  Occurrente  Metello,  cum  per  obscuram 
noctem  utrimque  Jugurtha  adesse  crederetur,  pernicioso 
errore  ad  manus  esset  ventum,  ni  praemissi  equites  explo¬ 
rata  cognitaque  omnia  retulissent.  Ita  majus  ex  vana 
solicitudine  gaudium  fuit. 

13.  Metellus  duobus  praeliis  eadem  die  victor,  dona-  Liv.  Epit. 
tis  laudatisque  militibus,  cum  minime  fractum  animo  re-  g™s- 
gem  in  locis  saltuosis  atque  munitis  novas  cogere  copias 
cognovisset ;  de  ratione  belli  consilio  habito,  ab  acie  ac 
praeliis,  unde  sibi  paene  plus  incommodi,  si  vinceret,  quam 
Jugurthae,  si  vinceretur,  foret,  ad  populationem  agrorum 

se  rationesque  suas  transfert :  non  alio  atque  speraverat,  Liv.  Epit. 
eventu.  Quippe  Numidae,  postquam  late  omnia  vastari,  Flor.m.  l. 
vicos,  castella,  oppida  infirmiora,  capi  incendique,  pube¬ 
res  interfici,  cetera  praedae  militum  cedere,  eaque  tantum 
non  praesente  et  inspectante  Jugurtha  fieri  vident;  Me-  Oros. 
tello  se  suaque  omnia  dedere,  frumentum,  obsides,  alia  Sall‘ 
quae  imperasset  dare,  praesidia  locis  quibus  illi  placuisset 
accipere,  passim  coeperunt. 

14.  Id  acerbius  Jugurthae  quam  praelium  male  pugna¬ 
tum  accidebat,  reputanti  opes  suas  et  famam,  in  qua  plu¬ 
rimum  esse  sciebat,  sibi  quotidie  minui ;  Metello  auges¬ 
cere.  ‘  Si  cessaret,  brevi  omnes  et  omnia  victoris  fore ; 
sin  prohiberet,  ire  se  cogi' qua  Metellus  praecederet,  et 
quem  fuga  elusurus  fuerat,  insequi.  Quam  deinde  spem 
haberet,  cum  incondita  multitudine,  ubi  Romanus  optas- 
set,  certaturus ;  qui  loco  sibi  opportunissimo  florentes  et 
veteranas  copias  amisisset !’  Etenim  post  adversam  pug¬ 
nam  N umidae  ad  sua  quisque  dilapsi  erant :  quod  moribus 
gentis  licitum  ;  delecti  tantum  equites  regem  in  fuga  co¬ 
mitantur. 

15.  Igitur,  quod  ex  praesentibus  optimum  videbatur. 

exercitum  plerumque  aliis  locis  habebat :  ipse  cum  lectis 
equitibus  Romanum  agmen  sequebatur,  carpebatque,  mul¬ 
tis  hostium,  ut  forte  palantes  adipisci  poterat,  interfectis. 
Homines  enim  et  equi  velocissimi,  etiam  cum  longe  abesse 
crederentur,  nocturnis  itineribus  per  avia  plerumque  loca, 
securis  et  animo  vacuis  superveniebant.  Adversus  haec 
incommoda  Metellus  providentia  et  disciplina  pugnabat, 
vetito  vagari  milite ;  et,  sive  lignatum  aquatuinve,  sive 
ad  alios  usus  proficiscendum  esset,  provisis  armatorum 


Flor,  iii,  3 


Liv.  Epit. 
Veli. 

Ascon.  in 
Or.  pro 
Cornei. 

Liv.  Epit. 
Flor. 


Eutrop. 
Jomand. 
c.  52. 

Sex.  Riif. 
Liv.  Epit. 
Amroian. 
xxvii.  8. 


praesidiis.  Qua;  ubi  Romae  sunt  audita,  senatus  supplica¬ 
tiones  ob  res  a  Metello  gestas  decrevit :  laeta  civitate, 
quod  labantem  priorum  ducum  socordia 1  disciplinam  fa¬ 
mamque  vir  egregius  restituisset. 

16.  Dum  haec  ad  meridiem  geruntur,  gravioribus  Cim¬ 
brorum  armis  septemtrio  inhorruit :  haudquaquam  pari 
consulis  alterius  fortuna.  Quippe  M.  Junius  Silanus, 
cum  ad  eum  in  Galliis  castra  habentem  legati  Cimbrorum 
venissent,  si  agri  darentur,  manus  et  arma  sua  Romanis 
auspiciis  offerentes,  ‘neque  agros  dare  populum  Roma¬ 
num,  neque  illis  auxiliis  indigere,’  responderat.  Illi  vi 
tentantes  quod  impetrare  precibus  nequiverant,  egredien- 
tem  contra  consulem  signis  collatis  fundunt  fugantque. 

17.  Deinde,  cum  ab  hoc  successu  majorem  cupitis  po- 
tiundi  spem  concepissent,  ad  senatum  quosdam  ex  princi¬ 
pibus  legant :  qui  ‘  pacatis  animis  venientis  a  consule  coac¬ 
tos  ad  praelium  ’  dicerent,  ‘  postquam  certiora  quam  vel¬ 
lent  adversus  Romanos  experimenta  virtuti  dedissent, 
non  ignavos  aut  inutiles  futuros  socios,  sedes  tantum  et 
agros,  unde  se  suosque  alerent,  velut  in  stipendium  pos¬ 
cere.'  Senatus,  sive  avaritia  principum,  sive  praelio  victi 
quod  dedissent  potius  necessitatis  quam  beneficii  specimen 
praelaturum  arbitrati,  legationem  irritam  dimiserunt. 

18.  Cimbricum  bellum  infelicius  gestum  bonae  sub  idem 
tempus  M.  Minucii  res  consolabantur.  In  Thracia  enim 
ad  Hebrum  flumen  Scordiscorum  et  Triballorum  ingentes 
copias  fuderat :  cum  victoriam  arte  adjuvisset.  Numero 
enim  suorum  diffisus,  nam  et  Daci  hostibus  auxilio  vene- 


1  Vecordia  edd.  ante  Crev. 

rant,  sub  tempus  praelii  fratrem  cum  aeneatoribus  et  parva 
equitum  manu  per  occultos  tramites  circummisit :  ut  pug¬ 
na  coepta,  concinentibus  aeneatoribus,  a  tergo  Thracum  se 
ostenderet.  Id  ex  composito  factum,  cum,  jugis  montium 
resonantibus,  simul  conspectus  pulvis  terrorem  magni  ad¬ 
ventantis  exercitus  inferret,  hostes  in  fugam  compulit. 

19.  Sed  tamen  paulo  post,  nulla  vi  hominum,  ceterum 
natura  coeli  et  locorum,  mediocris  accepta  clades  est ;  dum 
victoriae  fructum  avidius  prosequente  proconsule,  ne  hy- 
berna  quidem  expeditione  abstinetur.  Nam  post  prospe¬ 
ram  dimicationem  omnia,  quae  in  citeriore  Hebri  ripa 
erant,  depopulatus,  ipsum  quoque  flumen,  jam  gelu  con¬ 
strictum,  transire  cum  exercitu  ausus  est.  Ibi  glacie  rupta, 
haud  contemnenda  manus  militum  interiit. 

20.  Eodem  anno  contra  Lusitanos  a  Servilio  Caepione 
prospere  dimicatum :  sed  in  Hispania  citeriore  L.  Cal¬ 
purnius  Piso  interfectus  est.  Ejus  Pisonis  laudata  con¬ 
tinentia  est,  tam  religiose  diligentis,  ut  annulo  inter  exer¬ 
cendum  fracto,  artifici  sellam  Cordubae  in  foro  poni, 
auroque  palam  appenso,  praesentibus  omnibus  annulum 
fieri  jusserit.  Scilicet  cum  L.  Pisonis  filius  esset,  qui 
primus  legem  de  repetundis  tulit,  non  modo  crimen  a  sese, 
verum  etiam  suspicionem  omnem  amoliri  debere  existi¬ 
mabat. 

21.  Cum  ita  foris  temperati  laetorum  tristiumque  even¬ 
tus  essent,  ut  plura  tamen  prospera  nuntiarentur,  (nam  et 
in  ulteriore  Hispania  Lusitanos  Servilius  Caepio  vicerat,*») 
Romae  censoris  atque  tribunorum  plebis  contentionibus 
inquieta  pars  anni  fuit.  M.  iEmilius  Scaurus,  cum  mor¬ 
tuus  in  magistratu  collega  M.  Livius  Drusus  abdicandi 
necessitatem  imponeret,  contra  mores  magistratum  retine¬ 
bat.  Sed  ad  extremum  tribunis  carcerem  minitantibus 
Cessit.  iEmilia  tamen  via  censurae  ejus  monumentum  est, 
et  pons  Mulvius.  Pontem  Mulvium,  quod  antiquior  ejus 
memoria  est,  refectum  a  Scauro,  quam  factum,  verius  ap¬ 
paret.  Viam  primus  stravit :  eamque  per  Pisas,  et  Lu¬ 
nam,  et  Sabbatia  vada  Derthonam  perduxit :  nam,  quae 

ii.  4. 

b  Nam  et  in  ulteriore  Hispania 

Hoc  jam  c.  praecedeuti  memora¬ 
tum  fuerat.  Crev. 

Flaminiae  committitur  iEmilia  via,  eam  M.  Lepidus  con¬ 
sul  a  Placentia  Ariminum  fecit :  cum  in  Flaminia  muni- 

For(UtRom  enda  C’  ■Flaminius  coIIe»a  Lepidi  occupatus  esset.  Sed 
c.  17.  m'  et  Mentis  aedem  ab  hoc  JEmilio  Scauro  dedicatam  inter 
censoria  ejus  opera  retulerim. 

Sali.  22.  Q.  interea  Metellus  in  Numidia  rebus  prosperis, 

et  cognito  quae  de  se  fama  in  urbe  esset,  alacer,  divisis 
cum  Mario  copiis,  ita  incedebat,  ut,  utri  hostes  superve¬ 
nissent,  promte  succurri  ab  altero  posset.  Ita  vastabatur 
late  Numidia,  neque  Romanos  invadendi  hostibus  oppor¬ 
tunitas  dabatur,  licet  impigre  quidlibet  tentante  Jugurtha. 
Ille  quacumque  iturum  Romanum  senserat,  pabulum  et 
fontes  aquarum  corrumpere  :  saepe  Metello,  saepe  Mario 
se  objectare ;  deinde  post  levem  impressionem  in  colles 
recedere.  Ita  praelii  copiam  impar  viribus  non  faciebat : 
tantummodo  hostem,  quibus  poterat  modis,  ab  incepto  re¬ 
morabatur. 

23.  Metellus  arte  Jugurthae  fatigatus,  ad  obsidionem 
validae  cujusdam  urbis  animum  applicat :  quo  vel  defensa 
a  rege,  occasio  pugnandi ;  vel  relicta,  pretium  operae  vic¬ 
toribus  foret.  Ideo  Zamam  versus,  quae  caput  circa  re¬ 
gionis  erat,  cum  exercitu  proficiscitur.  Id  ubi  Jugurthae 
perfugarum  indicio  patefactum  est,  magnis  itineribus  prae¬ 
gressus,  oppidanos  confirmat,  et  ad  virtutem  cohortatur : 

‘  se,  ubi  res  poposcisset,  in  tempore  affuturum.  Interim 
praesidio  relinquere  transfugas :  hos,  certo  apud  Romanos 
exitio  proposito,  seque  et  urbem  pertinacissime  defensuros.’ 

24.  Ipse  in  loca  quam  maxime  occulta  digressus,  cum 
Marium  ex  itinere  frumentatum  mitti  cum  paucis  cohor¬ 
tibus  cognovisset,  per  noctem  Siccam  advolat,  qua?  prima 
post  adversam  pugnam  a  se  defecerat :  et  egredientes  jam 
porta  Romanos  nactus,  cum  delectis  equitibus  incursat. 
Simul  magna  voce  Siccenses  hortatur,  ut  a  tergo  Roma¬ 
nos  aggrediantur ;  veniam  praeteritorum,  et  insuper  prae¬ 
mia  abunde  pollicitus :  non  vano  apud  levissimam  gen¬ 
tem  consilio,  ni  Marius  educere  suos  properasset,  praelio¬ 
que  coepto,  Numidae,  frustra  retinente  Jugurtha,  postquam 
aliquos  videbant  cadere,  profugissent. 

25.  Jam  ad  Zamam  castra  Metellus  posuerat,  adven- 

tuque  Marii  acriter  ccepta  oppugnatio.  Neque  segnius 
obsessi  certabant :  tamen,  quia  sagittis  et  fundis  maxime  Claud. 
res  gerebatur,  quibus  validior,  cum  sursum  mittuntur,  im- 
petus,  prono  jactu  languet;  pro  meliore  Romanis  pugna 
erat :  quorum  et  pauciores  vulnerabantur,  et,  quod  maxi¬ 
me  opus  erat,  hostes  a  pinnis  haud  difficulterdefendebant.0 
Dum  ita  ad  muros  certatur,  intentique  eventui  qui  ad  Sali, 
tuenda  castra  relicti  fuerant,  custodiam  negligunt,  Jugur¬ 
tha  ex  improviso  cum  magnis  copiis  irrumpit.  Y ulneran- 
tur  caedunturque  complures  :  cetera  turba  ad  urbem,  ubi 
Metellus  pugnabat,  fugam  intendit.  Nec  amplius  homi¬ 
nes  quadraginta  restiterunt,  Romanaeque  virtutis  memo¬ 
res,  cum  editiorem  paulo  locum  occupassent,  non  potue¬ 
runt  expugnari.  Propere  missum  a  Metello  quod  aderat 
equitum,  et  statim  C.  Mario  duce  sociorum  cohortes,  Nu¬ 
midam  exturbarunt  castris  :  ibique,  quia  vallum  et  angus¬ 
tiae  portarum  morabantur  fugam,  non  exigua  Jugurthae 
militum  caedes  fuit.  Ita  neutri  imperatorum  eo  die,1  quod 
conatus  fuerat,  perficere  concessum  :  urbemque  Jugurtha, 
Metellus  castra  tenuit. 

26.  Postero,  dispositis  diligenter  omnibus,  et  equitatu 
pfo  castris  locato,  Romanus  ad  oppugnationem  redit. 

Quam  ubi  commissam  esse  ex  clamore  et  tumultu  rex 
cognovit,  subita  iterum  impressione  primos  quosque  turbat. 
Subveniunt  alii,  neque  procul  muris  equestre  praelium 
conseritur,  ancipiti  Marte,  quia  Numidas,  ne  suo  more 
statim  terga  darent,  peditibus  intermistis  rex  firmaverat. 

Haec  omnia  cum  in  conspectu  oppidanorum  fierent,  eve¬ 
niebat,  ut,  ubicumque  vacuum  a  periculo  tempus  nacti 
essent,  eam  in  partem  omnes  se  converterent. 

27.  C.  Marius,  postquam  ex  vocibus  et  nutu  et  agita¬ 
tione  corporum,  toto  animo  in  id  spectaculum  intentos 

2  Ea  die  edd.  ante  Crev. 

c  Defendebant ]  Removebant,  modum  proprie  et  Latine.  Nam 
fugabant  Romani  oppidanos  a  defendere  et  offendere  inter  se 
pinnis.  Observat  Gellius  usum  adversa  sunt :  quorum  alterum, 
esse  hic  Claudium  Quadriga-  nempe  offendere,  significat  Si¬ 
riam  verbo  defendebant,  non  ex  noSibv  exeiv  alterum,  scilicet  de- 
vulgari  consuetudine,  sed  ad-  fendere,  e/c-roSu»/ iroie?<r0ai.  Crev.  , 

Delpli.  et  Var.  Cias.  Livius.  12  U 

esse  apparebat,  consulto  remisit  pugnam,  quasi  difficul¬ 
tate  incepti  deterritus :  deinde  illis,  studio  spectandi,  et 
cura  popularium  pugnantium,  sui  periculi  oblitis,  subito 
magna  vi  suggreditur.  Neque  multum  abfuit,  quin  scalis 
admotis,  priusquam  animadverterent  obsessi,  miles  in 
murum  eniteretur.  Repulsus  tamen  est,  et,  quia  nox  jam 
aderat,  quies  pugnandi  locis  omnibus  facta.  Consul,  in¬ 
tellecto  frustra  se  hoc  consilium  volvere,  quod  neque  capi 
oppidum,  neque  Jugurtham,  nisi  ex  suo  commodo,  cogi 
Flor.  m.  l.  ad  pugnandum  videbat;  exacta  jam  aestate  obsidionem 
SaIL  solvit :  praesidiisque  circum  urbes  quae  ad  se  defecerant 
Appian.  missis,  ceterum  exercitum  in  provinciam,  qua  Numidiae 
Sail.  3  C  ’  proxima  est,  in  hybernis  collocavit.  Ipse  nihilo  remissior, 
quam  si  propinquus  hostis  esset,  tempus  quod  rebus  ge- 
rundis  incommodum  erat,  consiliis  impendit :  eaque  haud 
minus  ipsi  prospera,  quam  inter  bellandum  arma,  fuerunt. 

28.  Quippe  Bomilcar  spe  impunitatis,  et  sua  omnia 
retinendi,  ad  proditionem  illectus,  persuadet  regi,  ‘  ut 
missis  denuo  legatis,  se  suaque  omnia  in  fidem  Metelli 
Dio  ap.  sine  exceptione  dedat.’  Romanus  callido  consilio,  non 
Fulv.Ursin.  simul,  sed  per  vices,  argentum,  obsides,  arma,  elephantos 
tradi;  captivos  reddi;  postremo  perfugas  adduci  jubet. 
Sali.  c.  62.  Omnia  obedienter  facta;  nisi  quod  perfugarum  pauci, 
simul  dedi  Jugurtham  audivissent,  in  Mauritaniam  ad 
SaTcVs5’  Bocchum  reoem  transierant.  In  ceteros  (tria  amplius 
Appian.  millia  erant,  Ligures  et  I  hraces  plerique)  acerbe  saevitum  : 

quibusdam  manus  praecisae  :  pars  umbilico  tenus  in  terram 
defossa,  jaculis  appetita,  deinde  igne  admoto  exusta  est. 
Sali.  C.  62.  29.  His  ita  peractis  regem  ad  se  Tysdrum  d  venire  im¬ 

perator  jubet,  uti  cetera  mandentur.  Ille  conscientia  et 
metu  anxius,  quem  etiam  ex  Romanis  Metelli  gloriae  in¬ 
fensi  quidam  acuebant,  praecipua  C.  Marii  malignitate, 
quanquam  omnibus  ferme  instrumentis  belli  spoliatus,  ob- 
Oros.  sides  praeterea  trecentos  dederat,  arma  quam  ullam  aliam 
Sa,f  spem  tentare  maluit. 

<■  ' Tysdrum]  In  Sallustio  legi-  ut  videtur,  subjecit  Tysdrum, 
tur  Tisidium,  quod  oppidi  no-  nobilem  urbem,  et  cujus  fre- 
men  prorsus  ignotum  est.  Ita-  quens  est  apud  antiquos  scrip- 
que  Freinshemius  ex  conjectui  a,  tores  mentio.  Crev. 

30.  Cum  his  rebus  gerundis  circumactus  annus  esset, 
Romae  Ser.  Sulpicius  Galba,  M.  Aurelius  Scaurus  con¬ 
sulatum  auspicantur.*  Scaurus  in  Hortensii  locum  factus 
erat,  qui  designatus,  morte,  an  alio  quo  casu  praepeditus, 
magistratum  non  iniit.  Multa  deinde  nuntiata  prodigia. 
Avis  incendiaria  visa  in  urbe,  buboque  conspectus  fuerat : 
et  in  latomiis  homo  ab  homine  adesus.  Ob  hoc  prodigium 
per  triginta  ingenuos  patrimos  et  matrimos,  totidemque 
virgines,  in  insula  Cimolia6  sacrificatum.  Nursiae  gemi¬ 
nos  mulier  ingenua  pepererat :  puellam  membris  omnibus 
integris ;  puerum  alvo  patente,  ut  intestinum  conspicere¬ 
tur,  posteriore  parte  solida,  qui  voce  missa  expiravit. 
Lacte  quoque  bis  eo  anno  pluit,  et  inundationes  magnae 
fuerunt:  et  intumescente  Pado  et  Arretino  stagno,  multa 
hominum  millia  aquis  sunt  obruta. 

31.  Cum  deinde  consules  de  provinciis  senatum  consu¬ 
luissent,  quae  decretae  ipsis  fuerint,  in  obscuro ;  Q.  Metel¬ 
lo  imperium  in  Numidia  prorogatum  esse  certum  est. 
Quia  tamen  interfecto  in  Hispania  Pisoni  successisse 
Galbam  lego,  consulem  Galbam,  ob  gravioris  forte  belli 
minas  exortas,  eo  missum  inclinat  animus  ut  credam. 
Neque  levis  est  suspicio  ex  rebus  postea  secutis,  Scauro 
consuli  provinciam  Galliam  evenisse.  Lustrum  tertium 
et  sexagesimum  his  consulibus  conditum  esse,  Capitolina 
marmora  demonstrant.  Censorum  nomina  ignorantur; 
nisi  quod  Q.  Fabium  Allobrogicum,  C.  Licinium  Getam 
fuisse  consentaneum  est.  Getam  enim  post  censoriam 
notam  ad  censuram  pervenisse  supra  relatum  est :  et  For¬ 
nix  Fabianus,  juxta  Regiam  in  Sacra  via  constructus 
arcus,  Fabianae  censurae  monumentum  est,  etiam  statua 
Allobrogici  juxta  posita.  Ceterum  haec  et  alia  ejus  anni 
obscura  sunt :  Metelli  gesta  Sallustius  in  luce  collocavit, 
quem  nisi  haberemus,  neque  plura  neque  certiora,  quam 
de  reliquis,  afferre  possemus. 

32.  Igitur  Jugurtha  renovato  bello,  cum  vi,  fraude, 

*  A.  U.  C.  644.  A.  C.  108.  procul  dubio  non  longe  a  Roma 

e  In  insula  Cimolia ]  Quaenam  celebratum  est.  Nullam  autem 
sit  illa  iDsula,  haud  facile  de-  hoc  nomine  insulam  in  vicinia 
cernimus.  Sacrum  enim  illud  Romae  cognoscimus.  Crev. 

pecunia,  omnes  atque  omnia  versaret  atque  volveret,  tan¬ 
dem  Vaccensium  principes  ad  occidendum  Metelli  praesi¬ 
dium  impulit.  Certo  die,  qui  festus  per  omnem  Africam 
lascivia  et  conviviis  duci  consueverat,  eoque  tegendis  insi¬ 
diis  aptior  habebatur,  centuriones,  tribuni,  ipseque  T.  Tur¬ 
pilius  Silanus,3  quem  praefectum  fabrum  secum  duxerat 
Metellus,  et  praesidio  Vaccensi  praefecerat,  diversi  ab  op¬ 
pidanis  invitantur  :  deinde,  super  mensas,  ad  unum  omnes 
praeter  Turpilium  interficiuntur.  Sublato  inde  clamore, 
cum  milites  inopinato  terrore  perculsos,  praeterea  inermes, 
et  sine  imperio  palantes  invasissent;  plebs  Numidarum 
pro  levitate  gentis  rebus  novis  laeta  momento  se  aggregat. 
Romani  plerique  inulti  cadunt,  quia  neque  arma  suppe¬ 
tebant,  nec  effugium  usquam  erat,  quod  Vaccenses,  misso 
sub  tempus  caedis  praesidio,  arcem,  ubi  signa  scutaque 
Romanorum  erant,  praeoccupaverant,  oppidumque  undi¬ 
que  clauserant. 

33.  Harum  rerum  nuntio  praeter  modum  affectus  impe¬ 
rator,  aliquantisper  conspectu  hominum  caruit :  mox  om¬ 
nia  experiri  certus,  dum  ne  pessimi  exempli  defectio  im¬ 
punita  Vaccensibus  esset,  cum  legione  quae  in  iisdem 
hybernis  erat,  et  quod  equitum  Numidarum  colligi  subito 
poterat,  pariter  cum  occasu  solis  egressus,  postridie  in 
planitiem  quandam  collibus  cinctam  pervenit :  militesque 
animo  fatiscentes,  multum  enim  itineris  raptim  ducti  con¬ 
fecerant,  Vaccam  oppidum  non  ultra  mille  passuum  ab¬ 
esse  demonstrans,  praedamque  benigne  pollicitus,  ad  re¬ 
liquum  laborem  confirmat. 

34.  Vaccenses  exercitum  ad  se  venire  conspicati,  pri¬ 
mo  portas  clauserunt :  mox,  quia  nec  agri  vastabantur, 
et  Numidicum  equitatum  esse  apparebat,  (hic  enim  astu 
imperatoris  in  primo  agmine  ibat,)  Jugurtham  rati,  gesti¬ 
entibus  gaudio  animis  obviam  effunduntur.  Metellus 
supra  votum  omnia  succedere  videns,  signo  repente  dato, 
equitem  peditemque  partim  ad  portas  occupandas,  alios 
ad  caedem  palantium  dimittit.  Hoc  maxime  modo  Vac¬ 
censes  non  ultra  biduum  sua  perfidia  laetati  poenas  dede- 


3  Tribunos,  ipsumque  T.  Turpilium  Silanum  edd.  ante  Crev. 

runt.  Oppidum  direptum  est :  senatores  omnes  supplicio  Appian. 
consumti.  ap*  ^  ale3* 

35.  De  Turpilio  praefecto  deinde  agitatum.  Quod  Sali, 
enim  unus  omnium  oppido  clauso  intactus  profugerat, 
proditionis  accusabatur.  Intercedebat  huic  cum  Metello 
amicitia,  et  hospitii  necessitudo  :  neque  manifestus  cri-  P|ut- 
minis,  sed  potius  misericordia  oppidanorum,  quos  huma¬ 
niter  et  benigne  tractaverat,  credebatur  emissus.  Tamen  Appian. 
de  consilii  sententia,  urgente,  et  alios  inflammante  Mario,  Sali, 
proconsul  invitus  supplicium  de  eo  sumsit,  verberato  prius 

more  majorum :  nec  enim  civis  Romanus,  sed  e  Latio  Plut. 
erat;f  Neque  multo  post  patuit  falso  de  proditione  sus¬ 
pectum  fuisse.  Ubi  cum  ceteri,  Metello  aegerrime  rem 
ferente,  condolerent,  exultasse  Marius  fertur,  et  palam  in 
circulis  suum  hoc  opus  jactavisse  :  ‘  a  se  hospitis  interfec¬ 
tori  Metello  diras  ultrices  comparatas.’ 

36.  Jam  enim  professas  cum  imperatore  inimicitias  ge¬ 
rebat  :  inevitabili  apud  superbos  offensione,  dum  alter  ex 
infimo  loco  ad  summos  honores  nititur ;  alter  idem  esse 
aequari,  quod  deprimi,  putat.  Quippe  Marius  cum  lega-  Sali, 
tus  a  Metello  ductus  in  Africam  esset,  statim  a  principio, 
non,  ut  alii,  ad  imperatorem,  sed  ad  se  consulta  factaque  piut. 
sua  omnia  referebat :  et  cum  ob  ignobilitatem  contemtui 
Metello  esset,  eaque  sibi  videret  imponi,  quae  plurimum 
laboris  ac  periculi,  gloriae  haud  aequam  partem  haberent,  Diod,  ap. 
in  speciem  de  injuria  querebatur :  ceterum  praeberi  vir-  '  ales‘ 
tutis  exercendae,  vulgusque  militum  conciliandi  occasio¬ 
nem  penitus  gaudebat.  Quod  enim  animo  atque  corpore 

firmus  quamlibet  duros  labores  facile  perferret,  nihil  tam 
aut  magnum  aut  parvum  erat,  quod  non  susciperet :  sem- 
per  ita  re  gesta,  ut  cum  incremento  laudis  benevolentiaeque 
manipularium  reverteretur. 

'  37.  Nam  in  imperiis  benigne  et  comiter  se  gerebat :  ne- 


f  Verberato  prius  more  majo¬ 
rum  :  nec  enim  civis  Romanus,  sed 
e  Latio  erat ]  Interpretatur  hic 
et  emendat  Sallustium  Frein- 
shemius,  non  improbabili  con¬ 
jectura:  nempe,  post  legem  Por¬ 
ciam  cives  Romanos,  etiam  mi¬ 


litiae,  virgis  caedi  non  licuisse, 
quamvis  poenae  capitalis  jus  in 
eos  imperatoribus,  maximum 
disciplinae  militaris  vinculum, 
remaneret.  Virgarum  tantum 
ab  iis  ignominiam  removeri  vo¬ 
luerant.  Crev. 

que  temere  jubebat  quicquam,  quod  inter  primos  ipse  non 
exequeretur.  Praterea  voluptatum  divitiarumque  victor, 
eodem  fere  victu  cultuque,  quo  gregarii  milites,  agebat ; 
non  in  pugnando,  non  in  opere  manibus  parcens.  Unde 
magna  in  illum  toto  exercitu  caritas:  nec  alio  duce  prom- 
tius  pugnabatur.  Ceterorum  ferme  legatorum  tribuno¬ 
rumque,  militibus  maligne  parentibus,  minus  prospera  ex¬ 
peditiones  erant:  Marium  enixa  omnium  studia,  et  in 
jussis  obeundis  alacritas,  aliis  super  alia  bene  gerendis  re¬ 
bus,  ad  gloriam  extollebat.  Neque  deerat  ille  per  occa¬ 
siones  indigna  de  imperatore  loqui :  ‘  hominem  tyrannici 
spiritus,  quo  diutius  cum  imperio  esset,  bellum  trahere. 
Sic  dimissum  ex  manibus  Jugurtham  :  sic,  cum  tinis  im¬ 
poni  bello  posset,  fugae  simili  profectione  exercitum  ex 
Numidia  in  provinciam  per  causam  hyemis  raptum.’  Ne¬ 
que  de  saevitie  ejus,  quod  in  militaribus  delictis  severior 
justo  vindex  esset,  virgis  et  securi  in  hospitem  stricta,  re¬ 
ticebat.  Erat  enim  Marius  ingenio  turbulento  ac  sediti¬ 
oso,  ambitiosus,  astutus,  calumniator. 

38.  Atque  is,  cum  a  pratura  septimum  jam  annum  ja¬ 
cuisset,  neque  petere  consulatum  ausus  esset,  ad  quem 
longo  jam  tempore  novus  homo  nemo  aspiraverat;  rebus 
prosperis  elatus,  adjicere  ad  altissima  queeque  animum 
coeperat,  et  quod  a  Metello  impediebatur,  ejus  criminati¬ 
onibus  gratiam  sibi  et  suffragationem,  quorum  poterat, 
comparabat.  Metellus  enim,  cetera  vir  egregius,  sed 
communi  vitio  nobilitatis  superbus,  et  humilium  natalium 
contemtor,  Marium  ad  petitionem  dimitti  postulantem, 
quasi  per  amicitiam  monuerat,  £  ne  tam  prava  inciperet, 
neve  peteret  a  populo  Romano,  quod  jure  negaretur.’ 
Deinde  szepius  instantem  obtentu  publicorum  negotiorum 
moratus  est.  Cum  ne  sic  quidem  flagitandi  finem  faceret 
Marius,  animo  commotiorem  dixisse  ferunt,  £  Satis  tibi 
matura  petitio  erit,  si  cum  hoc  petas,’  ostenso  filio,  qui 
tum  quasi  viginti  annorum  adolescens  aderat. 

39.  Sed  hoc  ipsum,  cum  perscriptum  in  urbem,  atque 
pervulgatum  sermonibus  esset,  magnopere  Mario  profuit  : 
quod  in  illo  se  despectum,  suamque  humilitatem  ludibrio 
habitam  credens  populus,  intentiore  studio  contemtum 

nobilitatis  ultum  ibat.  Per  haec  atque  talia  conciliata  in 
exercitu  et  Romae  voluntate  vulgi,  etiam  aliorum  homi¬ 
num  quibuslibet  rationibus  attrahere  favorem  non  omitte¬ 
bat.  Apud  publicanos,  itemque  negotiatores,  quorumVell.ii.il. 
magna  erat  Uticae  multitudo,  Metelli  contationem  incu¬ 
sans,  si  dimidiatum  ipse  exercitum  haberet,  paucis  diebus  Sali. 
Jugurtham  vinctum  visuros  dictitabat:  promte  illis  et 
cum  assensu  auscultantibus,  quia  bellum  privatis  eorum 
rationibus  adversum  damnosumque  erat. 

40.  Sed  neque  Numidarum  suffragationem  parare  neg¬ 
lexit  :  quorum  princeps  in  partibus  Romanis  Gauda  erat, 
Manastabalis  filius,  ejus  qui  et  Jugurtham,  sed  ex  alia 
muliere,  procreaverat.  Hujus  amicitiam  captare  Marius, 
adire  :  donec  opportunum  sibi  ratus,  post  alios  sermones, 
et  affectatam  officiorum  pollicitationem,  quae  ferme  nulli 
promittunt  accuratius  quam  qui  minime  praestaturi  sunt, 
ita  coepit :  *  Nunc  illud  in  propinquo  tempus  est,  quo  max¬ 
ime  perspici,  quo  quisque  in  alios  sit  animo,  poterit.  Non 
es  nescius,  quam  contumeliose  mihi  responderit  Metellus, 
commeatum  petenti,  quod  comitiorum  dies  appropinquat. 

Neque  mihi  tam  infeliciter  gestus  tribunatus  plebis,  deinde 
praetura  est,  neque  tam  angustus  animus,  ut  his  honoribus 
contentus  vivam,  donec  aliquis  erit  in  civitate  nostra  supe¬ 
rior.  Ea  res  quanquam  pro  amicitia  nostra  tibi  dolori  est; 
non  tamen  peterem  ut  ad  tuam  ultionem  pertinere  crederes, 
nisi  ejusdem  hominis  superbia  in  te,  quam  in  me  fuit,  in¬ 
tolerabilior  extitisset. 

41.  ‘  Nam  quod  meus  tamen  imperator  est,  et  nobilitate 
generis  anteit,  non  quidem  idoneam,  sed  tamen  aliquam 
ei  excusationem  praestat.  Sed  quodnam  in  te  illius  impe¬ 
rium  est  ?  Aut  qua  ratione  tibi  se  anteponit,  cum  sis  ve¬ 
tustis  Africae  regibus  editus,®  vir  apud  populares  et  in  urbe 
nostra  honoratissimus,  Masinissae  amicissimi  clarissimique 

e  Qua  ratione  tibi  se  anteponit,  temtor  et  victor,  eos  multum 
cum  sis  vetustis  Africce  regibus  infra  Romani  nominis  majesta- 
editus ]  Parum  hic  memorem  se  tem  jacere  credebat :  nec  ullus 
exhibet  Freinshemius  Romanae  tum  rex  erat,  qui  non  principes 
dignitatis  ac  superbiae,  dum  Ma-  Romanae  reipublicae  venerare- 
rium  facit  indignantem,  quod  tur,  atque  interdum  etiam  eorum 
Metellus  sese  nepoti  Masinissae  gratiam  obsequiis  et  adulatione 
anteponat.  Populus  regum  con-  captaret.  Crev, 

regis  nepos,  unicus  Numidici  regni  verus  haeres,  postquam 
iisdem  facinoribus  et  alios  sustulit  Jugurtha,  et  sibi  jus 
quod  habebat,  liberis  spem  4  successionis  ademit  ?  Scilicet 
immanis  arrogantia  in  furorem  egit  hominem,  ut  neque  se 
ulterius  respicere  justa  aestimatione,  neque  alios  possit. 

42.  ‘  Idcirco,  quod  res  ipsa  cogit,  adversus  communem 
inimicum  communibus  auxiliis  opus  est.  Tam  facile  juncti 
illum  despexerimus,  quam  ipse  seorsim  utrumque  contem- 
sit.  Neque  difficilis  aut  invidiosa  res  est.  Ad  consula¬ 
tus  petitionem  his  diebus  decedam:  parata  mihi  populi 
voluntas  est.  Commendor  a  militibus,  a  provincialibus, 
a  civibus  Romanis,  qui  his  in  locis  negotiantur.  Iis  cum 
tua  commendatio  accesserit,  cum  apud  amicos  hospitesque 
tuos  gratia,  apud  omnes  testimonio  me  adjuveris,  non  erit 
dubium  quin  magistratum,  et  hoc  inito  provinciam  Nu¬ 
midiam  adipiscar.  Id  cum  erit  factum,  non  poterit  deesse 
referendae  gratiae  locus  :  et  quae  Metellus  superbe  negavit, 
statim  repraesentabo,  et  properum  bello  finem  faciam. 
Nec  enim,  quod  nunc  fit,  ambitioni  meae  potius,  quam  po¬ 
puli  Romani  gloriae  utilitatique  deserviam:  et  haeres  sunt 
nostrae  et  hostium,  ut,  si  accedat  imperator  idoneus,  diu¬ 
turnum  esse  bellum  non  possit.  Demoto  autem  Jugurtha, 
quis  ambigat,  quin  te  certum  regem  populus  simul  Roma¬ 
nus  atque  Numidae  facturi  habiturique  sint?’ 

43.  Facile  persuadetur  homini  ex  morbo  non  satis  com¬ 
poti  mentis,  praeterea  spe  regnandi  delinito,  et  alioquin 
graves  causas  offensionis  adversus  Metellum  habere  pu- 

Dio.  tanti.  Neque  enim  transfugas  suos,  aut  praesidium  equi- 

Sall.  tum  Romanorum  impetrabat ;  neque  etiam  sella  ei  juxta 

proconsulem  ponebatur :  quae  Metellus  omnia  petenti  ne¬ 
gaverat.  Nempe,  ‘  transfugarum  causam  ad  se  totius  belli 
imperatorem  pertinere;  equites  Romanos  Numidae  satel¬ 
lites  haberi  contumeliosum  Romano  nomini ;  sellam  iis 
demum  deberi  ’  autumabat,  ‘  quos  reges  populus  Romanus 
appellasset.’ 

44.  Ceterum  haec  omnia  Marii  proposito  serviebant : 
cujus  victoriae  Jugurtha  debebatur,  ne  aut  caperetur  a 


4  Opem  exhibetur  in  edd.  ante  Crev. 

Metello,  aut  conjuratione  amicorum  interiret.  Sub  idem 
enim  tempus  Bomilcar,  cujus  impulsu  deditionem  Jugur¬ 
tha  fecerat,  post  poenitentiam  ejus  rei,  suspectum  se  regi, 
nec  falso  arbitratus,  occupare  statuit  insidiarum  fraudes, 
assumto  in  societatem  facinoris  Nabdalsa,  qui  plurimum 
inter  Numidas  nobilitatis  et  virtutis  opinione  praestabat. 
Cum  hoc,  ubi  data  fuit  occasio,  ita  instituit  agere. 

45.  ‘Si  ullum  tempus  in  terris  fuit,  quo  regibus  amico¬ 
rum  consilia  ex  usu  potius  quam  affectu  suo  metiri  consue¬ 
tum,  amicis  sola  regum  commoda  spectare  opus  fuit ;  id 
profecto  huic  in  quo  vivimus  perquam  dissimile  fuisse  ne- 
cessum  est,  Nabdalsa..  Quod  enim,  si  quisquam  alius,  tu 
certe  clarissime  atque  apertissime  perspicis,  hodie  res  ita 
se  habent,  ut  pessima  consilia  cum  animum  impotentem 
repererunt,  perplaceant,  bona  et  salubria  non  ipsa  modo 
spernantur,  sed  ultro  periculo  sint  auctoribus 5  suis,  qui¬ 
bus,  si  melior  humana  sors  respiceret,  honori  emolumento¬ 
que  esse  debuerant.  Fortuna  Jugurthae  talis  his  tempori¬ 
bus  fuit,  ut  nisi  reconciliatum  Romanis  servare  ne  Salus 
quidem  ipsa  posset.  Suasi,  uti  scis,  in  gratiam  cum  his 
ut  rediret :  vidit  non  esse  rem  a  praesenti  statu  temporum 
alienam,  deliberavit,  assensus  est.  Deinde  nescio  quam 
ob  causam  immutatus,  cum  idem  consilium  ambo  probas- 
semus,  se  incusat,  me  odit :  neque  sermonibus  abstinet, 
qui  homini  aulae  non  imperito  satis  magnae  certaeque  sig¬ 
nificationes  sunt  eorum  quae  postmodum  mihi  sunt  expec- 
tanda,  nisi  praeveniam  insidias. 

46.  ‘  Sane  si  talis  causa  esset,  ut  ad  me  unum  pertine¬ 
ret,  te  ceterosque  proceres  neque  re  neque  exemplo  con¬ 
tingeret  ;  tacerem  potius,  et  vel  silentio  perferrem,  quic- 
quid  ingrato  regi  suggereret  crudelis  et  fallax  animus : 
vel  fuga  ad  Romanos,  cujus  nondum  ablata  est  copia, 
securitati  meae  consulerem.  Sed  quia  quod  mihi  accidit, 
jam  et  evenit  aliis,  et  evenire  omnibus  potest,  et  illustris¬ 
simo  cuique  facillime  ;  neque  te  dignitate  quisquam  ante¬ 
cedit  :  malui  te  socio  fortius  ulcisci  commune  discrimen,  et 

5  Periculo  sint  auctoribus  Cler.  Reliquae  edd.  ante  Crev.  habent 
periculo  suo  sint  ductoribus. 

hoc  agere,  quando  cum  hoc  nulla  nobis  ulterius  amicitiae 
fides  esse  potest,  ut  novis  sociis  utilitati  simul  et  admira¬ 
tioni  simus. 

47.  ‘  Id  adeo  consequi  non  erit  difficile,  si  meis  consi¬ 
liis  conatibusque  tuum  praesidium,  audaciam,  opes  con¬ 
junxeris.  Nam  capere  aut  obtruncare  regem  haud  maxi¬ 
mo  negotio  poterimus  :  et  Metellum  nulla  aeque  res  atque 
traditus  seu  vivus  seu  mortuus  Jugurtha  conciliabit.  Cum 
autem  Metellum  dico,  minime  dubitari  poterit,  per  hunc 
a  senatu  populoque  Romano  impetraturos  quicquid  volu¬ 
erimus.  Eam  spem  mihi  certissimam  omnium  prope  gen- 

24.  tium  exempla  faciunt :  et,  si  cetera  omittimus,  in  hac  ipsa 
•  5.  Africa  nuper  bello  Punico  tertio  Phamaeas,  et  superiore 
Mutines,  ac  prae  ceteris  magnum  et  illustre  monumentum 
Masinissa,  docuerunt.’ 

48.  Cum  haec  atque  similia  Bomilcar  haud  aliena  prae¬ 
sentibus  commemorare  videretur,  motus  Nabdalsa  venit 
in  societatem  consiliorum,  et  compositis  cum  Bomilcare 
rebus  digreditur.  Summa  pactorum  haec  erat,  ‘  ut  Nab¬ 
dalsa  proficisci  ad  exercitum,  quem  plerumque  seorsim  ab 
rege  ductitabat,  et,  rebus  ibi  ex  commodo  conjuratorum 
constitutis,  ad  patrandum  scelus  die  dicta  adesse  deberet.’ 
Sed  ubi  ad  constitutum  ille  non  occurrit,  Bomilcar  metu 
hominis  rem  prodi  ratus,  literas  ad  eum  scribit,  segnitiem 
accusans,  qua  neque  Juguithae  nihilominus  perituro  pro¬ 
desset,  et  spem  praemiorum  a  Metello  corrumperet.  Eas 
literas  Nabdalsa,  ut  ab  exercitatione  fessus  in  lectum  se 
conjecerat,  accepit ;  perlectasque  cum  supra  caput  repo¬ 
suisset,  obrepente  ut  solet  inter  fatigationem  et  curas  so¬ 
pore,  in  pulvino  reliquit. 

49.  Erat  ei  fidus  ad  haec  tempora  negotiorum  curator 
Numida,  secretorumque,  praeterquam  hujus  novissimi, 
particeps.  Is  cum,  audito  literas  venisse,  pro  more  et 
jure  suo  tabernaculum  ingressus  esset,  repertasque  non 
excitato  Nabdalsa  legisset;  cognitis  quae  regi  struebantur 
insidiis,  protinus  ad  ipsum  cum  iisdem  literis  contendit. 
Nabdalsa  expergefactus  cum  ablatas  literas  videret,  et 
rem  omnem,  uti  erat  acta,  ex  perfugis,  quod  genus  homi¬ 
num  custodiae  causa  circum  se  habebat,  cognovisset ;  ante 

omnia  indicem  ex  itinere  reprehendere  conatus  est.  Dein¬ 
de,  ubi  illum  assequi  non  potuit,  ipse  quoque  ad  Jugur¬ 
tham  proficiscitur,  raptasque  a  perfido  cliente,  quas  ad 
regem  ipse  portare  decrevisset,  literas  questus,  orat,  ‘  ne 
sibi  hoc  in  animo  regis  fraudi  sit,  neve  alium  se  credat, 
quam  qualem  perpetuis  obsequiis  et  incorrupta  fide  pro¬ 
bavisset.  Id  quoque  certum  et  efficax  innocentiae  suae 
testimonium  acciperet,  quod  tam  atroci  casu  percussus, 
nulli  alii  aut  homini  aut  loco  salutem  debiturus,  ad  regem 
suum  properasset.’ 

50.  Jugurtha,  licet  omnia  alia  volvens  animo,  tamen  pla¬ 
cide  in  praesentia  respondit,  ne  qua  forte  seditio  apud  ar¬ 
matos  et  Nabdalsae  beneficiis  usos  oriretur:  et  jam  Bo¬ 
milcaris  aliorumque  consciorum  supplicio  iram  leniverat. 

Sed  non  perinde  abducere  animum  ab  solicitudine  potuit, 
quin  tot  egregiis  viris  interfectis,  omnia  deinceps  infesta 
intutaque  occurrerent :  cum  tanti  periculi  memoriam,  me¬ 
tumque  ne  qui  alii  eadem  auderent,  excutere  nequiret. 

Unde  ne  somni  quidem  satis  quieta  copia  erat,  et  saepe 
subito  excitus  arreptis  armis  tumultum  faciebat :  sero  ag¬ 
nita  stultitia,  quae  nec  potentiae  nec  laudis  egentem,  dum 
per  scelera  et  perjuria  eniti  ad  majoris  fortunae  fastigium 
jubet,  alio  super  aliud  delicto  delictorumque  supplicio, 
infra  miserrimi  cuj usque  sortem  detrudebat. 

51.  Exitu  Bomilcaris  comperto,  Metellus,  qui  sedente 
se  bellum  illius  proditione  transactum  iri  speraverat,  hac 
expectatione  depulsus,  iterum  quasi  ad  integrum  bellum 
apparare  omnia  coepit.  Quam  ad  rem  quia  Marii  prae¬ 
sentiam  majori  de  cetero  molestiae  quam  usui  fore  judica¬ 
bat  ;  ne  offensum  invitumque  h  retineret,  ante  duodecimum 
omnino  diem,  quam  erant  futura  Romae  comitia,  com¬ 
meatum  homini  dedit.  Atque  is  rapido  cursu  ab  exercitu  Plut. 
profectus  Uticam,  cum  in  itinere  duos  omnino  dies  cum  p^'11,21" 
intermedia  nocte  consumsisset,  priusquam  navigium  ascen¬ 
deret,  sacrificavit.  Quo  tempore  cum  admirabilem  ei, 

et  omni  spe  majorem  felicitatem  exta  portendere  haruspex 


h  Ne  offensum invitumque^Mag-  melius  respondet  rc p  offensum . 
na  suspicio  est  Freinsliemium  Crev. 
scripsisse  potius  inrts!/>«g«e,quod 

dixisset;  magis  etiam  confirmatus  animo,  quem  deinde 
mira  cursus  prosperitas,  transmisso  intra  quatriduum  ma¬ 
ri,  auxit,  Romam  ad  comitia  tempori  venit. 

Sali.  Jug.  52.  Sallustius  magnus  auctor,  et  in  his  rebus  unicus, 
hoc  Marii  Uticense  sacrum  prioribus  aliquanto  tempo¬ 
ribus  ascribit :  a  cujus  sententia,  non  oblivione,  aut  neg¬ 
lectu,  sed  judicio  discessi.  Quod  semel  monitum,  ubi¬ 
cumque  simile  aliquid  observatum  fuerit,  occurrere  legen¬ 
tis  animo  velim.  Nam  in  hac  infirmitate  humanorum 
operum  non  debemus  admirari,  si  deteriores  interdum 
scriptores 1  veriora  quzedam  afferunt ;  praesertim  in  levibus 
rebus,  quas  magni  illi,  dum  in  iis  ipsis  ob  quae  magni  vi¬ 
dentur  occupati  sunt,  incuriose  habuerunt.  Ceterum  C. 
Marius,  ubi  Romam  venit,  eadem  omnia  quae  iu  exercitu 
fecerat  dixeratque,  tanto  impensius  agere  :  dedecus  pub¬ 
licum,  detrimenta  negotiatorum,  fatigationem  exercitus 
Cic.  de  miserari :  et  ante  omnia  criminari  Metelli  tarditatem,  quae 
Plut."1' 20* tot  incommodorum  una  origo  esset.  ‘  Si  se  consulem  fecis¬ 
sent,  brevi  tempore  aut  vivum  aut  mortuum  Jugurtham  in 
potestate  populi  Romani  fore.’ 

Sali.  53.  Laeti  haec  et  faventis  populi  auribus  accipiebantur : 

quia  cujusque  generis  mortales  literas  ex  Africa  ad  suos 
missitando,  calumnianti  Metellum  et  se  extollenti  Mario 
Dio.  fidem  honestissima  suffragatione  faciebant:  et  Metellus 
ob  claritudinem  generis  invisus  plebi ;  Marius  ipsa  humi¬ 
litate  gratiosus  erat :  gaudensque  premenda  nobilitate  po¬ 
pulus,  tenebat  occasionem,  dum,  Mamilia  rogatione  dam¬ 
natis  optimatium  plurimis,  auctoritas  et  potentia  Patrum 
Geli.  vi. II.  langueret.  Ad  haec  omnia,  cum  Cn.  Manilius  Mancinus, 
Plut.  aliique  tribuni  plebis,  omnibus  concionibus  Metellum  pe¬ 
tulantibus  dictis  proscinderent ;  magno  favore  renuntia¬ 
tus  consul  C.  Marius  collegam  L.  Cassium  Longinum 
accepit.* 

Plin.  X.  13.  54.  His  magistratum  gerentibus  urbs  lustrata  est,  ob 

'Deteriores .. .  scriptores]  Pln-  tamen  inter  magnos  scriptores 
tarchnm,  quem  hic  solum  de-  haberi  profecto  debet :  auctori- 
signare  potuit  Freinshemius,  tasque  ejus,  etsi  in  his  rebus 
non  sane  ornat  ex  suis  virtuti-  minor  est  quam  Sallustii,  perse 
bus.  Licet  ille  interdum  in  Ro-  tamen  gravis  est.  Crev. 
t  mana  historia  offenderit,  et  ipse  *  A.  U.  C.  C45.  A.  C.  107. 

avem  incendiariam,  itemque  bubonem,  Romae  visos. 

Quod  genus  illud  avium  fuerit,  quas  vocarent  incendia¬ 
rias,  etiam  iis  temporibus  quibus  adhuc  regnabat  vetus 
superstitio,  librique  augurales  in  manibus  erant,  dubita¬ 
tum  video.  Quidam  spinturnicem  vocant,  turpem  figuram  Fest.  in 
tribuentes,  cum  qualis  esset  non  possent  dicere.  Nihil 
similius  vero,  quam  quod  aiunt,  ‘  quaecumque  apparuerit  Plin. 
carbonem  ferens  ex  aris,  vel  altaribus,  incendiariam  esse.’ 

Idem  credo  judicatum  esse,  si  carbonem  tulisset  ex  busto. 

Ea  res  cum  forte  nido  inflammato  incendium  aliquando 
excitasset,  inter  praesagia  cladis,  cujus  esse  causa  poterat, 
haberi  coepta.  Sed  his  praeter  institutum  ex  occasione 
quaesitis  veniam,  uti  spero,  non  ineptum  scrutandae  vetus¬ 
tatis  studium  conficiet,  ne  quid  eorum  quae  sunt  in  annali¬ 
bus  scripta  nesciatur. 

55.  Ceterum  C.  Marius  consulatu  non  contentus,  etiam  Sal!, 
provinciam  Numidiam  senatui  extorsit,  qui  Metello  eam 
decreverat.  Id  ob  tribunitiam  rogationem  Cn.  Mancini 
irritum  fuit,  qui  cum  tulisset  ad  populum,  ‘  quem  cum 
Jugurtha  bellum  gerere  vellent,  juberent?’  populus  ‘  C. 

Marium’  frequens  jussit.  Tum  vero  ille  rebus  ita  proce¬ 
dentibus  exultans  et  ferox,  sese  magnificum  inferre,  nobi¬ 
libus  instare,  lacessere  ;  denique,  dum  esset  unde  illi  do- 
lerent,  neque  facto  ulli,  neque  dicto  parcere. 

56.  Sed  alter  consul  L.  Cassius,  cui  Gallia  Transalpina  Liv.  Epit. 
provincia  erat,  cum  Tigurinos,  nobilem  Helvetiae  pagum, 
relicta  civitate  sua  per  Allobrogum  fines  transitum  moliri 
cognovisset,  ut  occurreret  illis,  eosque,  priusquam  in  pro¬ 
vincias  Romanas  effunderentur,  includeret,  magnis  itineri¬ 
bus  eo  contendit.  Tigurinos  Cimbri  exciverant.  Gens  Strab.  vn. 
vaga  et  errabunda,  plerisque  Europae  regionibus  popula-  p'  293‘ 
tis,  cum  ad  Helvetios  pervenisset,  quietos  ad  id  tempo¬ 
rum  homines,  aurique  divites ;  quia  tamen  plus  opum  pa¬ 
rasse  Cimbros  ex  rapinis  cernebant,  ad  similis  quaestus 
cupidinem  moti  sunt :  Tigurini  ante  omnes,  quos  deinde 
Tugeni  quoque  secuti,  postquam  illis  prima  prospere  eve¬ 
nerant.  Quippe  Tigurini  suis  et  Germanorum  validis  co¬ 
piis,  occurrentem  in  finibus  Allobrogum  consulem,  ad^ros.v.  15. 


4294 


T.  LIVII  LIBRI  LXV.  SUPPLEMENTUM. 


Adon. 
Chron. 
CaBs.  de 
B.  Gall.  i. 
Rhet.  ad 
Herenn.  i. 
15. 


Oros. 

Rhet.  ad 
Herenn.  iv 
24. 


oceanum  usque  cedendo,  pertraxerunt k  ad  insidias,  cir- 
cumventumque  ipsum  et  L.  Pisonem  legatum,  qui  ante 
quinquennium  consul  cum  M.  Livio  fuerat,  occiderunt. 

57.  Ita  majore  parte  copiarum  amissa,  cum  reliquiae  in 
castra  confugissent ;  ubique  rerum  omnium  inopes,  et  exitii 
certi  obsiderentur,  auctore  C.  Popillio  legato,  cum  hos¬ 
tium  ducibus  in  collocutionem  venerunt.  Cum  nihil  a;qui 
a  superbis  victoribus  impetrari  posset,  neque  tantum  simul 
civium  sociorumque  numerum  fame  aut  ferro  perire  pati 
C.  Popillius  satis  e  fide  sua  reque  publica  duceret;  an¬ 


nuit  eorum  desiderio,  ut  ab  hostibus  permissa  conditione 
Caesar*511'  uterentur-  Ita  datis  obsidibus,  et  rerum  omnium  dimidia 
parte,  sub  jugum  missi,  damno  impedimentorum  et  famae 
salutem  redemerunt. 

Oros.  58.  Ob  eam  rem  deinde  dies  a  C.  Coelio  tribuno  plebis 

j  Cic.de  dicta  Popillio  est :  et,  quia  res  ad  causam  perduellionis 
5  pertinebat,  in  qua  L.  Cassius  tabellariae  legis  auctor  suf¬ 
fragium  vocis  reliquerat,  Ccelius  rogatione  perlata  huic 
quoque  judicio  tabellam  dedit,  quo  certius  C.  Popillius 
opprimeretur.  Huc  enim  intemperiei  ventum  in  republica 
Amf’27'  erat>  Ut  le»es  Jam  non  ex  usu  Evitatis  'n  commune,  sed 
Cic!  Bru-  ex  favore  aut  odio  singulorum  ferrentur.  Ipsumque  postea 
t(Cic  In'  ^celium,  virum  cetera  egregium,  cum  per  inimicitias  labo- 
Verr.’v.7o.  reS(lue  haud  mediocres  ad  summos  honores  homo  novus 
LelC‘  de  contendisset,  tota  vita  doluisse  ferunt,  quod  nimio  Popil- 
lium  damnandi  studio  reipublicae  nocuisset.  Etenim  se 
imprudentem  calumniae  ac  improbitati  tabellam  quasi  si¬ 
cam  porrexisse  videbat,  quae  in  multorum  clarorum  et 
insontium  caput  atque  fortunas  injiceretur.  Sed  sera  ni¬ 
mirum  poenitentia  in  istis  est,  quae  semel  facta  non  revo¬ 
cantur.  Ceterum  perlatam  legem  tabellariam  C.  Popil¬ 
lius  haud  dubium  damnationis  omen  accipiens,  die  judicii 


non  expectata,  solum  exilii  causa  vertit:  eum  imitatus 
Popillium,  qui  C.  Gracchi  lege  petitus,  urbe  cesserat. 


k  Occurrentem  in  finibus  Allo¬ 
brogum  consulem  ad  oceanum  usque 
cedendo  pertraxerunt ]  A  finibus 
Allobrogum  ad  oceanum  non 
mediocre  sane  itineris  spatium 


est.  Solus  Orosius  in  hoc  bello 
oceanum  nominat,  non  is  pro. 
fecto  auctor,  cui  in  re  parum 
verisimili  fides  negari  non  pos¬ 
sit.  Crev. 

HISTORIARUM 
T.  LIVII  PATAVINI. 


1*  At  Metellus  nondum  comperto  quod  Romae  actum  Sali.  Jug. 
erat?  cum  sibi  provinciam  Numidiam  prorogatum  iri  non 
dubitaret,  bellum  acre  et  vehemens  Jugurthae  faciebat : 
resque  regis  in  dies  deteriore  loco,  non  magis  ob  vim  hos¬ 
tium,  quam  ipsius  consternatione,  fiebant.  Praeter  alia 
quae  bello  opportuna  multa  amiserat,  praefectorum  amico¬ 
rumque  penuria  fatigabatur.  Etenim  haud  paucis  ab  ipso 
interfectis,  ceterorum  plerique,  ne  eadem  paterentur,  ad 
Romanos,  aut  regem  Bocchum  transfugerant :  neque  bel¬ 
lum  geri  nullis  administris,  neque  reperire  Jugurtha  quibus 
se  crederet,  poterat.  Anxius  igitur,  et  varia  solicitudine 
distractus,  dum  modo  versus  hostem  movet,  modo  in  soli¬ 
tudines  refugit,  a  superveniente  Metello  pugnare  cogitur. 

Neque  ambigue  certatum,  Numidis  post  leve  praelium 
diffugientibus.  Ipse  cum  perfugis  et  parte  equitatus,  per 
loca  humani  cultus  expertia  Thalam  pervenit,  magnum  Flor.  hi.  l. 
oppidum,  in  quo  thesauri  regis,  et  filiorum  ejus  pueritiae  Sali, 
cultus  erat. 

2.  Ea  re  cognita  Metellus  bellum  pro  confecto  habens, 
si  Jugurtham  in  illa  urbe  opprimere  potuisset,  difficultates 
locorum,  erant  enim  haud  mediocres,  superare  consilio  et 
labore  statuit.  Igitur  quia  inter  Thalam  et  proximum 

flumen  quasi  passuum  millia  quinquaginta  asperas  et  siccae 
solitudinis  erant ;  jumenta,  sarcinis  amotis  omnibus,  fru¬ 
mento  dierum  decem,  et  utribus  onerari ;  pecus  etiam,  va¬ 
sis  rusticis,  plerumque  ligneis,  ut  ex  tuguriis  Numidarum 
colligi  potuerant,  impositis,  agi;  praeterea  regionis  ejus 
accolas,  qui  post  fugam  regis  in  fidem  venerant,  die  loco¬ 
que  praedictis,  quamplurimum  possent  aquae  portare  jubet. 

3.  Postquam  perventum  ad  flumen  est,  impletis  utribus, 
ad  locum  quem  Numidis  edixerat  pergit.  Ibi  cum  castra 
ponerentur,  praeter  ejus  coeli  naturam  tanta  vis  pluviae  ef¬ 
fusa  fuisse  dicitur,  ut  ea  sola  aqua  sufficere  exercitui  pos¬ 
set.  Igitur  milites  Deorum  hoc  munus  interpretati,  quan- 
quam  adesset  provisa  aquae  copia,  pluvia  magis  usi  sunt. 
Etiam  commeatus  abunde  praesto  fuit,  Numidis,  ut  in 
nova  deditione,  studia  sua  approbare  conantibus.  Sic  re¬ 
fecto  milite  ad  Thalam  postero  die  perventum  est,  contra 
opinionem  Jugurthae,  qui  nunquam  eo  penetraturum  Ro¬ 
manum  exercitum  esse  speraverat.  Sed  oppidanis  strenue 
arma  opponentibus,  cum  etiam  locum  natura  et  operibus 
apprime  permunitum  haberent,  difficilis  oppugnatio  fuit : 
multoque  labore  et  periculo  militum  post  quadragesimum 
diem  quam  obsideri  Thala  coeperat,  capta  est.  Perfugae, 
pretiosis  rebus  cunctis  in  regiam  comportatis,  inter  vinum 
et  epulas  seque  et  illas  injecto  igne  consumserunt. 

4.  Jugurtha  primo  adventu  Metelli  cum  liberis  et  parte 
pecuniae,  per  causam  adducendorum  subsidiorum,  disces¬ 
serat.  Is  ex  eo  tempore  nusquam  amplius  uno  die,  aut 
una  nocte  commoratus,  ut  proditionem,  quam  cbntinuo 

Flor.  metuebat,  celeritate  vitaret ;  postremo  egressus  regno,  per 
magnas  solitudines*ad  Gaetulos  pervenit,  collectamque  ex 
his  multitudinem  ad  usum  et  morem  militiae  exercere  in¬ 
stituit.  Bocchum  quoque  Mauritaniae  regem,  cum  ami¬ 
cos  ejus  magnis  donis  ac  majoribus  promissis  sibi  propitios 
effecisset,  in  societatem  armorum  pellexit,  nonnulla  de 
causa  iratum  Romanis,  quod  initio  belli  Numidici  foedus 
et  amicitiam  frustra  petiverat.  Quippe  res  maximi  ad 
victoriam  momenti  futura,  impedientibus  Jugurthae  pecu- 

Piut  Mar  n”s’  ffu^us  i^e  tum  P0teldes  in  senatu  patronos  sibi  con- 

e.  12.  ciliaverat,  repudiata  est.  Haec  offensa  magis  apud  Boc- 

chum,  quam  affinitas  Jugurthae3  valuit,  quia  Numidae  Sali. 
Maurique  pro  opibus  ac  libidine  multas  uxores  ducunt : 
eo  levior  apud  illos  ea  necessitudo  habetur. 

5.  Inter  haec  ad  Metellum,  quo  tempore  Thalam  ex¬ 
pugnabat,  Leptitanorum  legati  venerunt,  praesidium  et 
praefectum  petentes,  ad  Hamilcaris  opprimenda  consilia, 
qui  potens  et  factiosus  rebus  novis  studebat.  Hi  ad  con¬ 
sulem  Calpurnium,  deinde  Romam  initio  belli  missis  lega- 
tisy  amici  sociique  Romanorum  facti,  quicquid  imperatum 
a  consulibus  fuerat,  promte  studioseque  fecerant.  Igitur 
Metellus  ad  tuendam  civitatem  quatuor  illis  Ligurum  co¬ 
hortes,  et  praefectum  C.  Annium  dedit. 

6.  Cognitis  deinde  Jugurthae  Bocchique  consiliis,  apud 
urbem  Cirtam  castris  communitis  reges  expectabat.  Illi 
enim,  quod  a  Q.  Metello  captivi,  praedaque,  et  impedi¬ 
menta  Cirtae  collocata  essent,  ad  eam  urbem  suis  quisque 
copiis  accedere  constituerant,  summis  viribus  impellente 
Jugurtha,  qui  aut  urbem  se  recepturum,  aut,  si  a  Metello 
defenderetur,  pradium  fore  sperabat ;  unde  Bocchum  Ro¬ 
mano  bello  prorsus  illigatum,  stabiliorem  ad  cetera  con- 
stantioremque  socium  haberet.  Quanquam  paulo  post  ex 
voluntate  Jugurthae  consilio  mutato,  reges  diversis  itineri¬ 
bus  in  difficiliora  loca  discesserunt. 

7.  Inter  hos  apparatus  ad  Metellum  defertur,  Marium 
consulem  factum,  eique  provinciam  Numidiam  datam. 
Qua  re  supra  modum  anxius,  neque  lacrymis,  neque  voci¬ 
bus  temperabat,  vir  ut  cetera  egregius,  ita  injuriae  impa¬ 
tiens.  Ergo  rerum  gerendarum,  quas  alienae  gloriae  ces¬ 
suras  arbitrabatur,  abjecto  proposito,  legatos  ad  Bocchum 
mittit,  et  a  bello  Maurum  dehortatur.  Ille  vicissim  cupi¬ 
dum  se  pacis  respondet,  modo  Jugurthae  rationem  aliquam 
Romani  habeant.  Ita  missitandis  ultro  citroque  legatio¬ 
nibus,  sicuti  Metellus  voluerat,  tempus  in  otio  trahe¬ 
batur. 

8.  Dum  in  eo  statu  res  Numidiae  sunt,  C.  Mario  sup¬ 
plementum  senatus  lubens  decreverat,  non  ut  gratum  con- 

3  Affinitas  Jugurtha]  Bocchi  Jug.  c.  19.  Crev. 
filia  Jugurthae  nupserat.  Sallust. 

Delph.  et  Var.  Cias. 


Livius. 

suli  faceret,  quem  haud  mediocriter  oderat ;  sed  astutia 
quadam,  ut  irritum  ejus  inceptum,  aut  ipse  populo  invisus 
fieret,  qui  gravate  novum  delectum  passurus  videbatur. 
Sed  haec  expectatio  frustra  fuit.  Nam  Marius  concione 
advocata,  suis  rebus  extollendis  ita  accendit  hominum 
studia,  ut  supra  decretum  numerum  etiam  voluntarii  au¬ 
spicia  ejus  sequerentur.  Illa  inprimis  oratione  magnopere 
nobilitatem  exagitasse  dicitur,  solitus  et  antea  per  quam¬ 
libet  occasionem  superbis  et  contumeliosis  dictis  incessere. 
Nam  et  ‘  consulatum  ex  victis  illis  spolia  cepisse  ’  dicti¬ 
tabat,  ‘  non  aliena  facta,  et  mortuorum  titulos,  sed  suos 
labores,  suas  cicatrices  praeferendo  quaerebatque  ex  cir¬ 
cumstantibus,  £  si  majores  Albini  aut  Bestiae  respondere 
possent,  utrumne  illorum,  an  Marii  similes  posteros  opta¬ 
turi  viderentur  ?’  Quod  non  magis  contumacia  ingenii 
factitabat,  quam  ut  plebi  se  daret,  quae  hac  licentia  nobi¬ 
litatis  arrogantiam  laeta  lubensque  vindicabat. 

9.  Neque  eo  segnius  parare  commeatus,  onerare  naves, 
stipendia,  arma,  cetera  bello  utilia  cum  legato  A.  Manlio 
praetorio  viro  in  Africam  mittere  :  ipse  milites  scribere, 
non  ex  classibus  et  more  majorum,  sed  capite  censos  ple- 
rosque.  Quod  genus  antiqui  duces  spreverant,  militiam, 
ut  alios  honores,  non  cuilibet  committendam  rati,  sed  iis 
qui  rem  habentes,  eam  acceptis  armis  tanquam  pignori 
opponere  viderentur.  Id  Marii  factum  diversimode  ac¬ 
ceptum  est,  quibusdam  penuria  aliorum  militum  fecisse 
interpretantibus,  aliis,  ut  se  isti  hominum  generi,  per  quod 
maxime  creverat,  venditaret.  Idque  vero  propius  arbi¬ 
tror,  cum  pro  obscuritate  generis  sui  humillimum  quemque 
maxime  studeret  extollere  ;  se  quoque  jocis  dicacium  ob¬ 
noxium  fore  putans,  si  conditioni  et  fortunae,  cui  propin¬ 
quus  ipse  fuisset,  jus  militandi  negaretur.  Et  sane  virtus 
ex  censu  non  venit :  modo  vires  animusque  suppetat,  et 
disciplinae  capax  indoles. 

10.  Cum  his  copiis  Uticam  paucis  diebus  pervectus, 
exercitum,  P.  Rutilio  legato  Metelli  tradente,  accepit: 
quia  Metellus  conspectum  inimici  fugiebat,  cujus  astutia 
non  ereptam  modo  sibi  provinciam,  sed  etiam  plebem  Ro¬ 
manam  alienatam  esse  rcbatur.  Sed  hoc  quidem.  Romam 

profectus,  longe  aliter  habere  comperit ;  cum  extincta  jam 
invidia  non  minoribus  populi,  quam  Patrum  studiis  exci¬ 
peretur.  Atque  illi  judicium  a  tribuno  plebis  Manilio  in¬ 
tentatum,  triumphusque  impeditus  non  majori  primum 
molestias,  quam  postea  gloriae  fuit.  Neque  vero  anxie 
aut  demisso  animo,  sed  juxta  solitam  suam  gravitatem  at¬ 
que  constantiam,  cum  data  ei  concio  populi  esset,  verba 
pro  triumpho  suo  fecit,  quorum  pauca  adhuc  noscuntur, 
sensus  omnium  iste  propemodum  fuit. 

11.  ‘  Quem  ab  omni  antiquitate  soletis  habere  honorem 
imperatoribus  vestris,  ut  republica  bene  gesta,  hostibus 
victis,  et  exercitu  incolumi,  urbem  triumphantes  ineant ; 
eum  mihi,  cum  senatus  frequens  j  usserit,  neque  vestra  sit 
voluntas  obscura,  negare  perseverat  tribunus,  me  quoque 
dictis  petulantibus  lacessendo,  Quirites.  Igitur  et  pro 
causa  dicenda  mihi  quaedam  video,  et  de  illo  cur  nolim 
dicere,  exponendum  est.  Nam  quod  ad  illum  attinet,  A.  Geli. 
Quirites,  quoniam  se  ampliorem  putat  esse,  si  se  mihi  ini-  VI* lj' 
micum  dictaverit,  quem  1 2  ego  mihi  neque  amicum  recipio, 
neque  inimicum  respicio, b  in  eum  ego  non  sum  plura  dic¬ 
turus.  Nam  eum  indignissimum  arbitror,  cui  a  viris  bonis 

bene  dicatur :  tum  ne  idoneum  quidem,  cui  a  probis  male 
dicatur.  Nam  si  in  eo  tempore  hujuscemodi  homunculum 
nomines,  in  quo  punire  non  possis,  majore  honore,  quam 
contumelia  afficias.  Restat  igitur,  ut  de  triumpho  paucis 
disseram  :  idque  ipsum  cum  sit  in  senatu  factum  plenissi¬ 
me,  resque  decreto  Patrum  confirmata,  non  ita  de  ea  lo¬ 
quar,  tanquam  aut  vestrum  judicium  de  rebus  meis  exti¬ 
mescam,  aut  etiam  verear,  ne  senatus  auctoritatem  non 
sequamini.1 

12.  ‘  Multi  olim  clarissimi  viri,  ex  maximis  bellis,  nu¬ 
per  etiam  multi  rebus  haud  ita  magnis  effectis,  triumpha- 


1  Et  ante  Crev.  inserebatur. 

2  Ab  edd.  ante  Crev.  abest  negat,  non. 


b  Quem  ego  mihi  neque  amicum 
recipio,  neque  inimicum  respicio ] 
Vox  ultima,  quas  magnopere  ne¬ 
cessaria  non  est,  a  quibusdam 
Gellii' codicibus  et  vetustis  edi¬ 


tionibus  abest.  In  iis,  quae  prae¬ 
cedunt,  pro  dictaverit  editio  Gel¬ 
lii  a  Jac.  Gronovio  adornata  ha¬ 
bet  dictitaverit.  Crev. 

ii.  8. 

Liv. 

xxviii.  38. 
xxvi.21.et 
xxxi.  20. 

Val.  Max. 


Liv. 

XXXVIII. 

44. 


runt.  Eorum  nonnullis  controversia  de  jure  triumphi 
mota  est :  interdum  per  calumniam  ;  saepe,  quia  probabiles 
causae  erant,  cur  negandus  illis  tantus  honos  videretur.  P. 
Africano  post  recuperatas  Hispanias,  M.  Marcello  post 
captas  Syracusas,  L.  Lentulo  post  res  in  Hispania  gestas 
negatus  triumphus  est;  quiac  majorum  moribus  ignotum 
erat,  eum  qui  neque  dictator,  neque  consul,  neque  praetor 
res  gessisset,  triumphare.  Aliis  objectum  est,  ob  levia 
praelia  triumphum  eos  petere :  nonnullis,  ut  Q.  Fulvio 
Capua  capta,  ut  L.  Opimio  nuper  Fregellis  receptis,  quod 
tantum  recuperassent  amissa,  nihil  novae  ditionis  imperio 
populi  Romani  adjecissent.  L.  Manlium  victis  Gallograe¬ 
cis,  per  illam  causam  repellere  inimici  studuerunt,  quod 
illius  culpa  multos  perisse  Romanos  milites,  virosque 
aliquot  egregios  dicerent :  quodque  populis  illis,  cum 
nondum  judicati  hostes  essent,  bellum  fecisset. 

13.  ‘  In  me  quid  horum  argui  potest,  Quirites?  Con¬ 
sul,  deinde  prorogato  imperio,  jussu  vestro  ac  senatus 
bellum  cum  Jugurtha  gessi:  acerrimum  hostem,  nostris- 
que  vitiis  et  sua  virtute  formidabilem,  magnis  praeliis  ce¬ 
cidi  :  urbes  amplas  opulentasque,  et  alias  situ  operibusque 
et  praesidiis  munitissimas  cepi :  provinciam  ita  successori 
tradidi,  ut  minus  in  consummanda  victoria  laboris,  quam 
ego  habui  in  inchoanda,  sit  habiturus  :  eaque  omnia  gessi, 
exercitu  incolumi,  senatu  gratulante,  vobis  non  illaudatus, 
aerario  non  onerosus.  Nam  et  eam  in  imperio  continentiam 
praestiti,  quam  aequum  erat  ab  eo  praestari,3  qui  et  caram 
haberet  animi  sanitatem,  et  vestra  judicia  cuperet  retinere. 
Quam  enim  ego  colendam  esse  justitiam  persuasissimum 
habui,  etiamsi  nemo  hominum,  neque  animadversurus  eam 

3  Non  comparet  hoc  verbum  prastari  in  edd.  ante  Crev. 


c  M.  Marcello  ....  negatus  tri¬ 
umphus  est,  quia]  Ita  quidem  Va¬ 
lerius  Maximus,  sed  contra  Livii 
et  Plutarchi  fidem,  quorum  auc¬ 
toritas  longe  potior  est.  Ex 
utroque  constat  Marcellum  in 
Siciliam  consulem  profectum 
esse,  et  prorogato  ex  consulatu 
imperio  Syracusas  cepisse.  Ac 


proinde  non  poterat  ob  eam  ra¬ 
tionem  illi  negari  triumphus, 
quod  sine  magistratu  res  ges¬ 
sisset.  Alias  afferunt  causas 
Livius,  1.  xxvt.  c.  21.  et  Plut.  in 
Marcello.  Ei  tamen  concessa 
ovatio  est,  ut  et  L.  Lentulo,  de 
quo  mox  mentio  fit.  Vid.  Liv. 
xxxi.  20.  Crev. 

rem,  neque  laudaturus  esset ;  eam  equidem  degustato  fruc¬ 
tu  suavissimo  non  erat  ratio  relinquere. 

14.  ‘  Cum  nihil  in  vita  sit  honesto  melius,  nihil  etiam 
suavius  esse  reor,  quam  ob  honestum  in  pretio  hominibus 
esse.  Nam  amari  colique  natura  jucundum  est:  et  vir 
bonus  gaudet,  cum  et  se  compotem  bonae  famae  videt ;  et 
multo  magis  eo  quod  pretium4  adhuc  esse  virtuti  putat, 
delectatur.  Et  hanc  ob  causam  amplius,  quam  pro  meo 
honore  facturus  fueram,  pugno ;  neve  vos  ingrati  potius 
atque  inepti  judices  factorum  cujusque,  quam  graves  ac 
incorrupti  habeamini.  Plus  enim,  praesertim  juvenibus, 
studii  in  virtute  ponetur,  si  benefactorum  apud  vos  con¬ 
stare  gratiam  atque  pramiia  putabunt.  Nam  mihi  haud 
multum  perit,  si  levissimum  hunc  tribunum  audiveritis : 
de  praemio  decedere  aliquantum  poterit ;  de  merito  dece¬ 
det  nihil.  Igitur  ille  hac  in  re,  quanto  universi  me  unum  A.  Geli, 
antestatis,  tanto  vobis,  quam  mihi,  majorem  injuriam  at-  xu' <J’ 
que  contumeliam  facit,  Quirites.  Et  quanto  probi  inju¬ 
riam  facilius  accipiunt  quam  alteri  tradunt,  tanto  ille 

vobis,  quam  gratiam  mihi,5  pejorem  honorem  habuit. 

Nam  me  injuriam  ferre,  vos  facere  voluit,  Quirites.4 

15.  Pronis  auribus  excepta  oratio  est :  nec  triumphus  Vdl.  n. 
modo  clarissimus,  sed  etiam  meritum  virtute  Numidici  11- 
cognomen  datum.  Neque  minori  deinde  gloria  in  foro 

de  calumnia  inimici,  quam  in  Capitolio  de  hoste  victo 
triumphavit.  Cum  enim  repetundarum  reus,  tabulas,  ut 
mos  erat,  judicibus  inspiciundas  edidisset;  viri  gravissi-  Val.  Max. 
mi,  equites  Romani,  qui  tum  ante  legem  Caepionis  adhuc 
judicabant,  vultum  universi  averterunt,  ne  de  fide  cujus-  Att.  i.  ie. 
quam  rei,  quae  relata  in  his  esset,  dubitare  viderentur :  Pr° 

tanta  Metelli,  tamque  testata  civibus  suis  integritas  fuit. 

16.  Comitiis  tamen  consularibus, e  pro  P.  Rutilio  Ru- 

4  Pretio  edd.  ante  Crev. 

5  Emeud.  Crev.  ex  Gellii  ed.  Gronoviana  pro  simpl.  quam  milii  in 
edd.  priorr. 

4  Nam  me  injuriam  ferre ,  vos  videmus,  ut  hic  conquestio,  istic 
facere  voluit,  Quirites]  Addit  vituperatio  relinquatur.  Crev. 
apud  Gellium  Metellus,  quod  e  Comitiis  ...  consularibus]  Hoc 
cur  Freiushemius  omiserit,  uon  Rutilii  et  Scauri  certamen  ad 


4302  t.  Livn 

Pigh.  A»n.  f0,  quem  legatum  in  Africa  habuerat,  et  qui  in  locum  L. 

Cassii  petebat,  gratiam  suam  parum  efficaciter  interpo- 
Cic.  Brut.  suit :  praevalente  M.  iEmilio  Scauro  competitore.  Hinc 
magnae  inter  hos  simultates,  designatumque  Scaurum  Ru¬ 
tilius  postulavit  ambitus,  et  ab  hoc  absoluto  vicissim  pos- 
Cic.de  Or.  tulatus  est.  Quo  in  judicio  cum  in  Rufi  tabulis  nomini 
cuidam  ascriptas  literas  ‘  A.  F.  P.  R.’  Scaurus  osten¬ 
deret,  idque  diceret  esse,  ‘  Actum  fide  P.  Rutilii ;  ’  Ruti¬ 
lius  autem,  ‘ante  factum,  post  relatum:’  C.  Cannius 
eques  Romanus,  qui  Rufo  aderat,  exclamavit,  ‘  neutrum 
illis  literis  declarari.’  ‘Quid  ergo?’  inquit  Scaurus. 
Tum  ille  :  ‘  iEmilius  fecit,  plectitur  Rutilius.’  Haec  eo 
anno  in  urbe  acta  comperi,  et  duos  praeterea  triumphos  ex 
Val.  Max.  Hispania  Thraciaque  ductos.  Q.  Servilius  Caepio  de 
Veli.  ii.  8.  Lusitanis,  et  clariore  fama  de  Scordiscis  M.  Minucius 
Rufus  triumpharunt. 

Sali.  17.  Sed  in  Numidia  Marius,  magna  cura  veteribus 

exercitis  copiis,  assuefactis  ad  munera  casusque  militiae 
tironibus,  cum  G  aetulos  et  Jugurtham  saepe  levibus  praeliis 
fudisset,  majora  moliri  coepit,  quo  Jugurtham  de  summa 
rerum  dimicare  cogeret,  priusquam  contrahere  a  Mauris 
auxilia  potuisset.  Nam  Bocchus  saepe  missis  ad  consu¬ 
lem  nuntiis,  quicquam  ab  se  hostile  timeri  vetabat.  Igitur 
multis  oppidis  castellisque  expugnatis,  cum  tamen  prae- 
vertentem  alia  Jugurtham  attrahere  nequivisset,  Capsam 
aggreditur,  frequens  incolis,  et  natura  loci  munitissimum 
Sirab.  oppidum,  ubi  thesauros  habere  Jugurtha  consueverat, 
xvn.p.  benevolentia  oppidanorum,  quos  immunes,  leni  imperio, 
Sali.  et  ob  ea  fidos  semper  habuerat,  sed  magis  locorum  asperi¬ 
tate  confisus. 

Oros.v.  15.  18.  Nam  in  mediis  Africae  solitudinibus  Capsam,  si 

Sali  vera  fama  est,  Libycus  Hercules  condiderat,  amoeno  ip- 

Flor.  Sali,  sam  loco ;  sed  haud  procul  omnia  horrebant  incultu,  are¬ 
nisque  et  serpentibus  infesta  erant.  Tanto  acrior  libido 
capiendi  oppidum  consuli  incesserat,  quod  Metellus  Tha¬ 
lam  haud  dissimili  situ  cepisset:  nisi  quod  Thalae  pro- 

hunc  annum  ex  conjectura  non  nimis  fortasse  fidenter,  ut  in 
improbabili  retulit  Pighius.  ejusmodi  re,  quae  conjectura 
Pighiiim  sequitur  Freiushem.  nitatur.  Crev. 

pinqua  fontes  habebant;  Capsenses,  aridis  circa  omni¬ 
bus,  et  uno  tantum  intra  moenia  fonte,  plerumque  aqua 
pluvia  utebantur.  Sed  has  aliasque  difficultates  Marius 
consilio  et  industria  superaverat.  Simulato  enim  itinere 
ad  oppidum  Laris,  quo  ad  famam  adventus  sui  spargen¬ 
dam  A.  Manlium  legatum  cum  expeditis  cohortibus  prae¬ 
miserat;  longe  alia  via  exercitum  Capsam  versus  ducere 
instituit,  quae  ab  eo  loco  millia  passuum  ferme  centum 
octoginta f  aberat.  Ceterum  magnam  vim  pecoris  per 
equites  auxiliares  secum  agens,  inde,  quod  satis  esset,  per 
centurias  turmasque  quotidie  distribuebat :  quo  simul  ale¬ 
batur  miles,  simul  ex  coriis  numerus  ingens  utrium  ad  in¬ 
stantes  usus  fiebat. 

19.  Ergo  ubi  sexto  die  ad  flumen,  quod  eo  in  itinere 
erat,  perventum  est,  quiescere  suos,  ciboque  capto  signum 
proficiscendi  expectare  jubet.  Sub  noctem  deinde  stati¬ 
vis  egressus,  quantum  per  tenebras  potest  itineris  conficit : 
orto  sole  castra  muniuntur.  Post  iterum  noctu  pergitur, 
dies  datur  quieti.  Sic  tertia  nocte  multo  ante  lucem, 
duobus  haud  amplius  a  Capsa  millibus,  occultatae  inter 
c  lies  copiae  egressum  oppidanorum  praestolabantur.  At¬ 
que  illi,  simul  illuxit,  rerum  omnium  ignari,  cum  pro  con¬ 
suetudine  ad  sua  quisque  negotia  tenderent,  consul  equi¬ 
tatum,  et  quod  inter  pedites  velocissimum  erat,  cursu 
contendere  ad  portas  urbis  jubet:  ipse  cum  signis  legio¬ 
num  insequitur. 

20.  Adjuvit  dolum  fortuna,  et  Capsenses  improviso  ter¬ 
rore  trepidi,  simul  suorum  multos  in  potestate  Romanorum 
esse  videntes,  portas  patefecerunt,  incolumitatem  pacti. 
Sed  Marius  direpto  incensoque  oppido,  et  puberibus  in¬ 
terfectis,  ceteram  multitudinem  sub  corona  vendidit :  non 
per  avaritiam,  aut  scelus,  jure  belli  neglecto,  verum  quia, 
ob  situm  loci  et  levitatem  gentis,  mansuram  in  fide  Cap¬ 
sam  esse  desperabat.  Id  enim  Sallustius  causatur  :  quasi 
non  ingenio  perfidus  C.  Marius  fuisset,  aut  in  fide  frangenda 
ulla  possit  esse  justa  excusatio.  Ceterum  re  tanta  sine  pe¬ 
riculo  perfecta  late  circum  exercitus  Romani  sparsus  terror 

est,  multaque  oppida  relicta  a  suis  patuerunt  :  vi  expug¬ 
nata  pauca  sunt. 

21.  Hac  felicitate  successuque  rerum  fretus  consul, 
majoris  molis  opus  palam  aggreditur,  castellum  arduo  loco 
situm,  haud  procul  3Iulucha  fluvio,  qui  IMauros  l^uini- 
dasque  mediis  aquis  disterminat.  Ibi  eum  ex  ma°Tia  so- 
licitudine  fortuna  magis,  quam  consilium  aut  virtus  expli¬ 
cuit.  Cum  enim  in  obsidione  multis  diebus,  pudore  ma- 
eO5,  irriti  incepti,  quam  spe  potiundi,  haesisset ;  anxium 
animi,  et  manere  an  abire  deterius  foret,  ambigentem, 
unius  cujusdam  Liguris  opera,  casus  absolvit.  Is  cum 
aquatum  progressus,  cochleas  inter  saxa  repentes  lesrere 
coepisset,  paulatim  ad  summam  rupem  enisus  est :  reper¬ 
toque  in  castelli  planitiem  aditu,  nemini  visus,  quod  in 
hostem  obversi  propugnatores  locum  illum,  ut  prorsus  in¬ 
accessum,  custodire  neglexerant,  rem  ad  Marium  detulit. 
-Marius  velocissimos  ei  milites,  cum  centurionibus  quatuor, 
ex  omni  numero  cornicinum  et  tubicinum  levitate  corpo¬ 
rum  praestantes  quinque  adjungit :  quoque  magis  obsessi 
a  sensu  rei  avocentur,  qua  parte  oppugnare  castellum 
consueverat,  majore  quam  antea  tumultu  vim  ostentat. 

22.  Interim  qui  delecti  ad  id  negotium  fuerant,  partim 
adjuti  ab  Ligure,  partim  laqueis  ad  prominentia  saxa  ad¬ 
jectis  sublevati,  quandoque  clavis  inter  praecipitia  susti¬ 
nentibus  gradum,  magno  labore,  quo  intenderant,  perve¬ 
nerunt.  Quod  ubi  conspectum  certi  homines  Mario  nun¬ 
tiarunt,  cohortatus  milites,  procedi  extra  vineas,  promo¬ 
veri  testudinem  ;  tormentis,  sagittis,  glandibus,  quam 
tumultuosissime  potest,  impeti  hostes  jubet.  Illi  pro  muris 
intrepide  agere,  pugnare,  simul  ferocibus  dictis  increpare 
Romanum,  quem  superioribus  diebus  saepe  corruptis  ope¬ 
ribus  repulerant.  Sed  celeriter  in  maximam  consterna¬ 
tionem  versa  fiducia  est :  cum  repente  a  tergo  classicum 
audiri,  mulierumque  et  puerorum,  demde  aliorum  qui  vi¬ 
sum  quid  esset  rei  processerant;  clamor  et  fuga  fieri  coe¬ 
pisset.  Eo  tempore  consul  usus,  cum  hoste  intra  muros 
se  recipiente  irrupit. 

23.  Laetum  his.  nihilque  jam  fortunae  suae  nimis  arduum 


putantem,  etiam  L.  Syllae  quaestoris  adventus,  in  spe  belli 

celeriter  finiendi,  conficiendaeque  provinciae,  confirmavit : 
quod  a  consule  relictus,  ut  in  Latio  et  sociis  exercitum 
cogeret,  egregium  et  numerosum  equitatum  adduxerat. 

Unde  Jugurtha,  rebus  suis  quotidie  deterioribus,  cum  op¬ 
pida  et  castella,  in  quibus  maximam  spem  habuerat,  capta, 
pecuniae  magnam  vim  amissam,  se  Numidia  expulsum  re¬ 
putaret,  Bocchum  adjungendas  secum  copias  acrius  soli-  Liv.  Epit. 
citat :  contantemque  promissa  parte  Numidiae  tertia,  ami-  Sali, 
cosque  ejus  muneribus,  ut  auctores  sumendi  belli  sint,  ad 
desiderata  impellit.  Denique  sexaginta  equitum  effectis  Oros. 
millibus,  proficiscentem  in  hyberna  Marium  reges  ambo,  Sali, 
vix  decima  parte  diei  reliqua  adoriuntur:  idque  consue-  Front. n. i. 
tum  Jugurthae  fuit,  ut  semper  inclinato  die  dimicaret,  Sali, 
quia  propter  locorum  peritiam  nox  ipsi  ad  omnes  casus 
aeque  opportuna  ;5  Romanis,  nec  si  vicissent,  victoriam 
persequi,  nec  si  victi  essent,  effugere  in  expedito  erant. 

24.  Pugna  magis,  uti  sors  tulerat,  quam  arte  imperato¬ 
rum  commissa,  (neque  enim  Romano  exercitus  instruendi 
datum  tempus  fuerat,)  cum  jam  ad  noctem  producta  esset, 
nihil  tamen  hostes  remittebant.  Ibi  Marius,  qui  cum 
turma,  quam  ex  fortissimis  quibusque  collectam  circa  se 
habebat,  tota  volitans  acie,  succurrere  suis,  terrere  hos¬ 
tem,  omnibus  modis  moliri  victoriam  non  omiserat ;  quod 
exercitu  parum  ordinato  pugnare  in  tenebris  nollet,  ex 
collibus  duobus  alterum,  qui  castris  angustus,  aquae  fon¬ 
tem  copiosum  habebat,  per  L.  Syllam  et  equites  occupat : 
in  alterum,  postquam  paulatim  ordines  instaurasset,  le¬ 
giones  citato  gradu  ducit. 

25.  Finis  iste  praelii,  nec  tamen  ideo  periculi  fuit. 

N am  reges  utroque  colle  circumsesso  renovaturi  certamen 
erant.  Sed  Numidae  pleramque  noctem  per  laetitiam  et 
strepitus  insomnem  agebant :  aluitque  negligentiam  Ma¬ 
rius,  neque  ignes  excitari  suis  in  castris,  neque  signa,  uti 
mos  est  militiae,  quoties  vigiliae  mutantur,  canere  passus. 

Sed  ubi  reddita  dies  est,  fessis  jam  et  paulo  ante  somno 
captis  hostibus  magno  terrore  incubuit.  N  am  et  a  militi¬ 
bus  ingens  sublatus  est  clamor,  et  aeneatores  tubicinesque 

5  Correxit  Crev.  ex  Frontin.  Strateg.  Antea  legebatur  in  edd, 

maximum  strepitum  ediderunt:  quae  cum  Mauris  atque 
Gaetulis  nova  et  insolita  accidissent,  veluti  stupore  defixi, 
neque  pugnam  capessere,  neque  fugam  potuerunt.  Plu- 
resque  eo  praelio,  quam  omnibus  simul  superioribus,  desi¬ 
derati  sunt :  arma  signaque  militaria  pleraque  capta. 

26.  Haec  ita  apud  Sallustium  scripta  sunt :  nam  aucto¬ 
res,  quos  secutus  Orosius  est,  diversa  quaedam  retulerunt. 
Post  Jugurthae  Bocchique  conjunctionem,  numeroso  regum 
equitatu  Marianum  exercitum  creberrimis  incursionibus 
vexatum  fuisse  ;  postremo  Cirtae  expugnationem  meditan- 
te  Romano,  occursum  a  regibus.  Anceps  id  praelium  et 
multiplici  terrorum  specie  atrox  describitur,  cum  a  tot 
millibus  equitum  excitata  pulveris  nubes  coelum  operiret, 
diem  supprimeret,  visuque  ad  cavendum  ademto,  corpora 
telis  confertim  incidentibus  intecta 6  atque  incustodita 
praeberet.  Nocte  remissam  pugnam,  eandemque  sequen¬ 
tis  etiam  diei  noctisque  fuisse  faciem,  additur.  Tertia 
demum  die  desperantes  Romanos  universo  agmine  eru¬ 
pisse.  Ne  sic  quidem  ab  impetu  hostium  extremos  car¬ 
pentium,  et  sitis  aestusque  violentia,  nisi  coelesti  ope, 
liberatos,  repentinae,  tanquam  e  machina,  pluviae  bene¬ 
ficio  utriusque  mali  remedium  invenisse.  Nam  et  refri¬ 
gerationem  simul  potumque  praestitisse  aquas  :  et  easdem 
inhabilem  hostium  armaturam  fecisse.  Afri  enim  sine 
amentis  manu  intorquere  jacula  solebant,  scutaque  habe¬ 
bant  ex  elephanti  corio.  Igitur  hastilia  imbre  lubrica  co¬ 
natum  mittentium  frustrabantur,  et  scuta,  quod  ejus  corii 
haec  natura,  ut  aquam  in  spongiae  morem  ebibat,  aucto  ad¬ 
modum  pondere  circumferri  ad  excipienda  tela  nequibant. 

27.  Sed  Marius  quanquam  ita  summotis  hostibus,  reli¬ 
quum  iter  non  minus  cautus  intentusque  inibat :  mariti¬ 
mam  oram  petens,  ubi  commeatus  expeditior  copia  erat. 
Neque  jam  longe  Cirta  aberat,  cum  ab  omni  parte  specu¬ 
latores  citi  veniunt,  hostem  adesse  nuntiantes.  Quippe 
Jugurtha  suos  quadrifariam  diviserat,  ratus  ex  omnibus 
utique  aliquos  terga  hostium  adepturos,  et,  priusquam  illi 
se  converterent,  tumultum  illaturos  esse.  Verum  Marii 

providentia  spem  ejus  elusit,  qui  nescius,  ubi  plus  discri¬ 
minis  futurum  esset,  aciem7  eodem  ordine,  quo  iter  faciens 
incesserat,  continebat. 

28.  Primi  Maurorum  in  L.  Syllam  inciderunt,  cum 
equitatu  dexterum  latus  tegentem.  Ibi  pugna  contracta 
dum  ferociter  dimicatur,  Bocchus  cum  peditibus,  quos  Vo- 
lux  filius  ejus  adduxerat,  neque  priori  praelio,  in  itinere 
morati,  affuerant,  extremum  consulis  agmen  invadit ;  cum 
illum  in  primam  aciem  Jugurtha,  magnis  viribus  invectus, 
attraxisset.  Tum  Jugurtha,  Bocchi  adventu  cognito, 
clam  cum  paucis  equitibus  ex  praelio  se  subducit,  et  ad 
pedites  advolans,  elatum  alte  gladium,  quem  hostili  san¬ 
guine  cruentaverat,  ostendit;  adjecto,  ‘  Marii  hunc  cruo- 
rem  esse,  quem  sua  manu  occidisset.  Imperatore  amisso 
frustra  pugnare  Romanos.’ 

29.  Haec  Latine  prolocutus  (nam  apud  Numantiam  di¬ 
dicerat)  ita  perculit  Marianos  milites,  ut  jam  parum  abes¬ 
sent,  quin  hostibus  Jugurthae  praesentia  et  dolo  majorem 
in  modum  confirmatis  terga  darent;  cum  L.  Sylla  eorum,  a 
quibus  initio  pugnae  impeditus  fuerat,  victor,  Mauris  qui 
cum  Jugurtha  erant,  obliquus  sese  intulit.  Idem  et  ab 
Mario,  qui  sibi  oppositos  similiter  fuderat,  factum.  Boc¬ 
chus  e  vestigio  se  conjecit  in  fugam.  Jugurtha  prope 
partam  victoriam  e  manibus  eripi  dolens,  dum  nihil  ad 
summam  contentionem  reliquum  facit,  omnibus  circa 
amissis,  vix  inter  tela  hostium  solus  effugit.  Magna 
deinde  caedes  in  campis  patentibus  fuit :  nonaginta  milli¬ 
bus  armatorum,  qui  adducti  a  regibus  fuerant,  prope- 
modum  internecione  deletis. 

30.  Et  rem  propius  intuentibus,  hoc  demum  praelio  de¬ 
bellatum  est.  Quippe  quinto  post  eam  pugnam  die  le¬ 
gati  a  Boccho  Cirtam  venerunt,  ubi  Marius  hybernare 
constituerat,  petentes,  ‘  uti  duos  quam  fidissimos  ad  re¬ 
gem  mitteret,  quibuscum  de  commodis  populi  Romani 
suisque  loqueretur.’  Missi  sunt  A.  Manlius  legatus,  L. 
Cornelius  Sylla  quaestor.  Ibi  Sylla,  cujus  facundiae  Man¬ 
lius  aetate  prior  cesserat,  verba  facere  incipit,  Bocchum 


Diod.Ecl. 

xxxvi. 

Oros. 


Diod.  ap. 
Fulv. 

Appian. 
ap.  Fulv. 
Sali. 


7  Jdesedd.  ante  Crev, 


4308 


T.  LIVII 


Appian. 


Diod 

Sali. 


Appian. 

Plut.  Syll. 
c.  3. 


laudans,  *  quod  pernicioso  errore  celeriter  abjecto,  potius 
amicitiam  populi  Romani,  quam  longius  bellum  expete¬ 
ret.  Ejus  populi  hos  a  principio  mores,  luec  instituta 
fuisse,  ut  neque  armis  a  quoquam  neque  beneficiis  vinci 
pateretur.  Id  experiri  regem  olim  potuisse,  si  cordi  cu¬ 
raeque  habuisset :  sed  ne  sic  quidem  serum  esse,  cum  in 
manu  ei  sit  Romanorum  benevolentiam  gratis  officiis 
promereri/ 

31.  Contra  haec  Bocchus:  ‘  non  odio  Romani  nominis, 
ut  qui  missis  Romam  legatis  amicitiam  sponte  petivisset ; 
sed  repulsa,  deinde  nonnullis  injuriis  provocatum  ad  arma 
respexisse.  Nam  agrum,  unde  ipse  Jugurtham  expulis¬ 
set,  jure  belli  suum  factum:  neque  mirari  quenquam  de¬ 
bere,  si  vastari  eum  a  Mario  pati  nequisset.  Ceterum  si 
sibi  partem  illam  Numidiae  populi  Romani  voluntate  re¬ 
tinere  liceat,  arma  lubenti  animo  positurum.’  Tum  vero 
Manlius,  ‘  Quod  de  Jugurthae  regno  tenes,’  ait,  ‘  rex  Boc¬ 
che,  majores  nostri  justo  pioque  bello  captum,  Masinissae 
dono  dederunt.  Cui  rei  haec  inest  conditio,  ut,  donec 
senatui  populoque  Romano  visum  fuerit,  habeat  qui  acce¬ 
pit.  Nunc  vero  mortuo  olim  Masinissa,  nepotibus  ejus 
ab  Jugurtha  interfectis,  neque  penes  hostem  esse,  quod 
amico  dederit,  populus  Romanus  patitur;  neque  quod 
suum  est,  id  a  te  tanquam  Jugurthae  ademtum  possideri.’ 
His  ultro  citroque  jactatis,  cum,  ‘  si  per  Marium  liceret, 
legatos  ad  senatum  mittere  velle,’  rex  adjecisset,  in  prae¬ 
sentia  discessum  est. 

32.  Bocchum  amici  a  Jugurtha  corrupti  (nam  comperta 
Syllae  Manliique  legatione  preces  et  dona  cumulaverat)  a 
proposito  parumper  dimoverunt.  Deinde  mobilitate  inge¬ 
nita,  et  amicis  quibus  Jugurtha  nihil  dederat  impellenti¬ 
bus,  ingenio  et  fide  maxime  probatos  quinque  delegit,  qui 
ad  Marium,  et,  si  visum  illi  fuisset,  Romam  proficisce¬ 
rentur,  cum  liberis  mandatis  bellum  quoquo  modo  compo¬ 
nendi.  Iisdem  injunctum,  ut  Sylla  inprimis  adjutore 
pacis  uterentur.  Hi  cum  ad  hyberna  Marii  proficisce¬ 
rentur,  in  Gaetulos  latrones  inciderunt,  a  quibus  spoliati 
dimissique  pervenerunt  ad  Syllam,  quem  imperator,  donec 
ipse  rediisset,  pro  praetore  reliquerat.  Nam  in  Gaetulos 

cum  expeditis  cohortibus  et  parte  equitatus  profectus,  tur¬ 
rim  regiam,  in  qua  Jugurtha  perfugas  omnes  praesidio  im¬ 
posuerat,  obsidebat. 

33.  Interim  Sylla  legatos  Bocchi  humanissime  libera- 
lissimeque  exceptos,  hac  opinione  imbuit,  ut  et  famam  de 
avaritia  Romanorum  falsam,  et  quaestorem  sibi  amicissi¬ 
mum  arbitrarentur.  Ipsis  enim  dari  putabant,  quod  am¬ 
bitioni  suae  Sylla  tribuebat,  ut  ex  oppressi  deditive  Ju¬ 
gurthae  gloria  quamplurimum  sibi  decerperet.  Sed  illi 
beneficio  victi,  quid  in  mandatis  haberent,  secreto  expo¬ 
nunt,  opem  consiliumque  talis  viri  poscunt,  regis  sui  mag¬ 
nitudinem,  et  alia,  quibus  induci  eum  posse  credebant, 
magnifice  depraedicant.  Sylla  benigno  responso,  quibus 
apud  Marium  verbis,  quibus  in  senatu  uterentur,  praecipit, 
sic  attemperans,  uti  ad  suum  incrementum  maxime  pro¬ 
fectura  judicabat.  Sed  et  regi  persuaderi  jubet,  si  bene  Appian. 
prospectum  suis  rebus  velit,  Syllam  ad  omnia  consultorem 
adhibeat. 

34.  Jam  quadragesimum  ferme  diem  opperiebantur,  Sali, 
cum  Marius  ab  expeditione  rebus  infectis  Cirtam  rediens, 
intellecto  Maurorum  adventu,  ipsos  Syllamque  venire  ad 

se  jubet :  evocato  etiam  ab  Utica  pra;tore  L.  Bellieno,  et 
praeterea  quicumque  senatorii  ordinis  in  Africa  agebant. 

In  hoc  consilio  audita  Bocchi  legatione,  legatis  potesta¬ 
tem  proficiscendi  Romam,  et,  donec  illi  revertissent,  indu¬ 
cias  regi  permitti,  post  aliquam  disceptationem  placuit. 

Tres  ex  numero  legatorum,  cum  C.  Octavio  Rusone,  qui 
stipendium  ex  urbe  quaestor  attulerat,  Romam  ;  ceteri  ad 
regem  profecti  sunt. 

35.  Ex  his  cum  rex  acta  cognovisset,  prae  ceteris  rebus 
benignitate  et  studio  Syllae  delectatus,  quae  legati  magno¬ 
pere  efferebant,  inclinare  jam  animum  ad  pacem  proditione  Appian. 
Jugurthae  redimendam  coepit:  cum  etiam  Marius  aliter  ap' 
conventurum  negavisset.  Igitur  tegendo  consilio  per  cau-  Appian. 
sam  injuriae  ab  occiduis  Aethiopibus  acceptae,  copias  eo 
mittit.  Nam  ea  natio  Mauritaniae  finitima  est,  et  ab 

eois  iEthiopibus  situ  et  nomine  distincta,  ad  montem 
Atlantem  pertinet. 

36.  Multa  de  hac  regione  mira  referuntur.  Camelo-  xvn.  827. 

pardales  draconesque  magnos  ibi  gigni,  et  qui  tauro  forma, 
sed  robore  et  mole  pares  elephantis,  rhizes  appellantur  : 
etiam  terra  nascentium  incognitam  sub  alio  ccelo  magnitu¬ 
dinem  esse.  Bocchumque  regem  Iphicrates  narrat  ex  iE- 
thiopica  expeditione,  multo  majores  quam  alibi  provenie¬ 
bant,  asparagos  uxori  dono  misisse  :  item  calamos  In¬ 
dicis  similes,  quorum  genu  quodlibet  choenices  octo s 
caperet. 

37.  Interea  Jugurtha,  quod  legationibus  istis  nihil  sibi 
laetum  parari  intelligebat,  in  penitissimas  solitudines  se 
abdidit :  passim  tamen  relictis,  per  quos  certior  fieret, 
quid  ubique  ageretur.  Romae  legatis  Bocchi,  veniam  er¬ 
roris  et  foedus  petentibus,  hoc  modo  responsum  est :  *  Se¬ 
natus  et  populus  Romanus  beneficii  et  injuriae  memor  esse 
solet.  Ceterum  Boccho,  quoniam  poenitet,  delicti  gra¬ 
tiam  facit :  foedus  et  amicitia  dabuntur,  cum  meruerit.’ 

38.  Hoc  Africanarum  rerum  statu  consules  C.  Atilius 
Serranus,  Q.  Servilius  Czepio  magistratum  inierunt :  *  quo 
tempore  M.  Tullius  Cicero  natus  est  ante  diem  III.  No¬ 
nas  Januarias.  Sed  et  alterius  magni  hominis  nativitas 
illustrem  annum  fecit,  Cn.  Pompeio  A.  D.  pr.  Kalendas 
Octobres  in  lucem  edito.  Procuratis  prodigiis,  nam  Ro¬ 
mae  et  in  agro  Perusino  locis  aliquot  lacte  pluisse,  fremi¬ 
tus  coelestes  auditos,  pila  coelo  cadere  visa,  nuntiatum  fu¬ 
erat,  provinciae  consulibus  Italia  Galliaque  decretae  : 
Galliam  Q.  Servilius  accepit,  Italiam  C.  Atilius.  C. 
Mario  prorogatum  in  Numidia  imperium. 

39.  Legem  deinde  Q.  Servilius  pertulit,  qua  judicia 
senatoribus  et  equitibus  Romanis  communicata  sunt,  de- 
rogatumque  Semproniae,  quae  remotis  senatoribus  equites 
solos  judicare  jubebat.  Res  tam  grata  senatui  fuisse  tra¬ 
ditur,  ut  Q.  Servilium  consulem  patronum  suum  appella¬ 
ret.  L.  Crassi,  nam  legem  eam  suasit,  edita  fuit  oratio, 
qua  judicum  et  accusatorum  increpita  factione,  senatum 


s  Chanices  ocfo]  Choenix  est  rantur  modio  Romano,  sive  tri- 
quadragesima  octava  pars  me-  bus  aniplins  modii  Parisiensis 
dimni.  Medimnum  autem  ca-  quadrantibus.  Crev. 
piebat  sex  modios  Romanos.  *  A.  U.  C.  CIO.  A.  C.  106. 
Itaque  choenices  octo  aequipa- 

perornavit,  in  equites  multa  aspere  dixit :  cum  in  oratione  Cic.  de 
de  colonia  Narbonensi  contrarium  institutum  tenuisset.  et  pro  ' 
Idque  postea  ab  accusatore  Plancii  Bruto  objectum,  ex-  Clu.  51. 
posita  temporis  utriusque  ratione  diluit ;  ‘  non  ingenii  pro- 
positique  sui  hanc  pugnam,  sed  hominum  rerumque  varie-  C»c. 
tatem,  et  ad  hmc  accommodandam  orationem  fuisse.’ 

40.  Ceterum  laudem  in  urbe  partam  consul  Servilius  Dk>  ap. 
expeditione  Gallicana  corrupit.  Eam  rem  ita  gestam  ac¬ 
cepimus.  Tolosa  nobilis  Gallorum  civitas,  cum  in  foedere 
populi  Romani  esset,  a  Cimbris  solicitata,  milites  Roma¬ 
nos,  qui  praesidii  causa  in  oppido  erant,  occulta  conjura¬ 
tione  oppressos  in  vincula  conjecerat.  Eo  cum  delectis 
impigre  profectus  consul,  cum  ignaris  ceteris  per  con¬ 
scios  intra  moenia  receptus  esset,  urbem  veteri  opulentia 
claram  diripuit,  non  profanis  modo,  sed  etiam  sacris 
pecuniis  ablatis. 

41.  Ex  Apollinis  quidem  fano  centum  millia  pondo  Strab.  iv. 
auri,1*  et  argenti  cx.  M.  pondo  rapta,  auctores  habeo, 

Apud  alios  multo  majus  auri  pondus,  nec  ex  delubro,  sed  m.  9. 
Tolosensi  lacu  sublatum,  invenio.  Tectosages  enim  qui 
cum  Brenno  fuissent,  raptis  ex  Delphico  templo  donariis,  xxxu,  3. 
cum  domum  revertissent,  pestifera  lue  correptos  non  antea 
potuisse  liberari,  quam  vatum  monitis  quaesitum  bello 
sacrilegioque  aurum  et  argentum  Tolosano  lacu  merge¬ 
rent.  Sed  fabulam  de  Delphis  bene  refutat  Posidonius,  Strab. 
quod  neque  Galli  templum  Apollinis,  nisi  jam  sacrilegio 
Phocensium  exhaustum,  ceperint :  et,  quod  repertum  ibi 
fuit,  inter  innumerabiles  copias  divisum  evanuerit.  Rap¬ 
tores  quoque  (sicut  a  multis  est  proditum)  aut  statim  in-  Ruald. 
ternecione  deletos,  aut  dispersos  variaque  peste  passim  j‘0 

extinctos,  vix  reverti  in  patriam  paucos  potuisse  ;  nedum  Strab. 
ut  tantas  secum  opes  deportare  potuerint.  Ceterum  Gal¬ 
los  auri  argentique  divites,  eosdem  in  quotidiano  cultu 
parcos,  ad  hoc  superstitionibus  mire  deditos,  multis  locis 
sacros  thesauros  in  lacubus  habuisse  :  neque  signatum  aut 
factum  aurum  argentumque,  sed  rudi  pondere,  ut  cuique 


h  Centum  millia  pondo  u«ri]  genti  centum  decem  millia  pondo . 
Marcas  nostrates  15C250.  Ar-  Marcas  171875.  Creo. 

religio  suadebat,  immittentes  :  iisque  lacubus  postea  loca¬ 
tis,  redemtores  saepenumero  solidos  argenti  lateres  extrax¬ 
isse.  Tolosae  vero  cum  esset  fanum  celeberrimum,  ab 
omnibus  circa  populis  plurimum  eo  placandorum  numi¬ 
num  causa  comportari  consuevisse. 

42.  Utcumque  se  ista  habuerunt,  ingentes  ibi  repertas 
opes  constat :  sed  mediocris  in  publicum  relata  portio. 
Pleraque  aut  inter  manus  diripientium  perierunt,  aut  ab 
ipso  consule  sunt  interversa.  Cum  enim  praedam  in  Mas¬ 
siliensium  urbem  portari  j ussisset,  in  ipso  itinere  per  insi¬ 
dias  interfectis  qui  deducebant,  omnes  illas  opes  furatus 
esse  traditur.  Sane  de  rebus  istis  acerrimae  mox  quaestio¬ 
nes  sunt  habitae  ;  omnesque  illo  sacrilegio  contacti,  tam 
miserum  cruciabilemque  exitum  fecisse  creduntur,  ut  res  in 
proverbium  verterit,  et  praeter  morem  calamitosi,  ‘  aurum 
Tolosanum  habere  ’  dicerentur. 

43.  In  Numidia  jam  eo  perductae  res  erant,  ut  nihil 
Jugurthae  spei  opisque,  praeterquam  in  dubia  et  ancipiti 
Maurorum  amicitia,  superesset :  gravioribus  quotidie  ti¬ 
moris  et  diffidentiae  causis;  maxime  postquam  reversis 
Roma  legatis,  Syllam  a  Boccho  acciri  audiverat.  Igitur 
ad  speculanda  soceri  consilia,  Numidam  quendam  Aspa- 
rem  per  speciem  legationis  in  Mauritaniam  praemittit; 
ipse,  siquidem  ex  usu  videretur,  secuturus.  Sed  Bocchus 
haud  minore  astutia  mortalis,  cum  alia  omnia  animo  vol¬ 
veret,  per  se  benigne  compellando,  et  Magdalsa  principe 
amicorum  Bocchi,  Cornelioque  Carthaginiensis  cujusdam 
liberto,  quibus  plurimum  utebatur,  prolixe  de  voluntate 
regis  pollicentibus,  Asparem  eludebat. 

44.  Interim  L.  Sylla,  quem  ad  literas  Bocchi  cum  me¬ 
diocri  praesidio  proconsul  miserat,  obvium  in  itinere  filium 
regis  Volucem  suspectum  proditionis  habuit,  cum  tertio 
post  occursum  ejus  die,  Jugurtham  haud  procul  abesse 
cognovisset.  Ibi  juvenis  4  nullam  in  ea  re,  neque  suam, 
neque  patris  culpam  esse  ’  testatus,  ‘  nihil  melius  esse  ’  de¬ 
monstrat,  ‘  quam  si  per  media  Jugurthae  castra  palam  pro¬ 
ficiscantur.  Se  cum  Sylla  iturum,  praemissis  aut  relictis 
equitibus  suis,  quo  minus  timeri  dolus  posset.  Jugurthae 
neque  magnas  copias,  et  spem  omnem  in  patre  suo  esse. 

Eam  corrumpere  non  ausurum  eo  homine  violando,  quem 
deduci  a  filio  Bocchi  videret.’  Sylla  probato,  ut  in  tali 
tempore,  consilio,  prius  e  manibus  Jugurthae  elapsus  est, 
quam  ille  statuere,  quid  esset  agendum,  in  re  improvisa 
potuisset. 

45.  Cujus  adventu  cognito,  rex  Bocchus  Dabarem 
Massagradae  filium,  benevolum  fidumque  Romanis,  ad 
Syllam  mittit,  ‘  ut  colloquio  diem  locumque  Romanus 
statuat :  neque  Jugurthae  legatum  timeat :  ita  provisa  om¬ 
nia,  ut  illius  praesentia  magis  usui  quam  impedimento  con¬ 
siliis  communibus  futura  sit.’  Haec  simulata  tum  tempo-  Plut. 
ris  a  Boccho,  quam  decreta  fuisse  putant :  cum  proditio-  Sali, 
nis  certus,  id  tantum,  utrum  proderet,  parum  expediret. 
Syllam  Jugurthae  tradi  suadebat  animus  :  at  contra  metus 
imperabat.  Tandem  in  perfido  et  vili  ingenio  affectus 
omnes  timor  vicit. 

46.  Sylla,  sicuti  cum  Dabare  composuerat,  ad  Bocchum 
perductus,  palam,  praesente  etiam  Aspare  Numida,  ‘  se 
missum  a  consule  ’  dicit,  ‘  quaesitum,  bellumne  rex  an  pa¬ 
cem  cum  Romanis  habere  mallet.’  Ille  ‘  nihil  se  dum 
constituisse  ’  respondit,  jubetque  post  diem  decimum  re¬ 
verti.  Sic  in  sua  quisque  castra  digrediuntur.  Sed  mul¬ 
ta  jam  nocte  Sylla  a  Boccho  occulte  arcessitur.  Ne¬ 
mine,  praeterquam  fidis  interpretibus,  et  internuntio  to¬ 
tius  negotii  Dabare  adhibito,  rex  Syllae  gratias  comiter 
agit  ob  ea,  quae  in  oratores  suos  benigne  liberaliterque Je¬ 
cisset,  quodque  eos  apud  imperatorem  et  senatum  gratia 
consilioque  juvisset.  ‘  Quod  ad  reliqua  attineret,  Nu¬ 
midiae  parte  quam  a  Jugurtha  cepisset  dimissa,  neque 
Mulucham  flumen,  antiquum  utriusque  regni  limitem, 
egressurum,  neque  Jugurtham  intrare  passurum,’  polli¬ 
cetur. 

47.  Ad  ea  Sylla  de  se  breviter  ac  modeste,  de  repub- 
lica  multis  disseruit :  ‘  non  alia  concedere  regem,  quam 
vel  invito  eo  populus  Romanus  armis  obtineret.  Sed  si 
quid  populi  magis  Romani,  quam  sua  causa  fecisse  videri, 
magnamque  ab  eo  inire  gratiam  velit,  in  manu  ac  potes¬ 
tate  ejus  Jugurtham  esse  :  hoc  tradito,  quicquid  voluisset 
impetraturum.’  Maurus  ad  haec  affinitatem,  cognationem, 

fcedus  cum  Jugurtha  obtendere  :  etiam  popularium  volun¬ 
tatem,  quibus  invisi  Romani,  Numida  contra  carissimus 
esset.  Adeo  ne  pessimis  quidem  mortalium  j  usti  honestique 
notitia  abest ;  ipsique  sua  plerumque  flagitia  priusquam 
commiserunt,  judice  conscientia  praedamnant. 

48.  Ad  extremum  pertinaci  solicitatione  expugnatus, 
omnia  facturum  ex  voluntate  Syllae  promittit :  dolique  se¬ 
rie  composita,  postridie  Jugurthae  legatum  appellat :  4  si¬ 
bi  per  Dabarem  ex  Sylla  cognitum  ’  ait,  4  posse  conditio¬ 
nibus  bellum  poni :  optimum  factu  videri,  ut  profectus  ad 
regem  suum  sententiam  ejus  exquirat.’  Ille  properato 
itinere  post  diem  octavum  reversus,  4  facturum  imperata 
Jugurtham  ’  renuntiat.  ‘  Ceterum  semel  iterumque  decep¬ 
tum,  Romanis  ducibus  parum  fidere.  Pignus  rati  foederis 
in  manu  esse  Bocchi.  Si  enim  Syllam  sibi  tradidisset, 
futurum  ut  senatus  populusque  Romanus  respectu  talis 
viri,  pacem  firmam  petentibus  daret.  Facile  comprehen¬ 
di  Syllam  per  speciem  colloquii  posse,  si  simul  omnes  vel- 
ut  de  pace  acturi  convenissent.’ 

49.  Maurus  ad  hmc  diu  tacitus,  multamque  dubitatio¬ 
nem  praeferens,  tandem  annuit :  aiuutque  nocte,  qua;  col¬ 
loquium  antecessit,  postquam  hinc  Syllam,  inde  Asparem 
bonie  spei  implevisset,  multa  secum  agitasse,  vultus  et  ges¬ 
tuum  inconstantia  suspensum  et  ancipitem  animum  pro¬ 
dente.  Ad  postremum  advocato  Sylla,4  Quanti,’  inquit, 
‘  tum  populi  Romani  amicitiam  publice,  tum  etiam  priva- 
tim  tuam  aestimem,  proxima  dies  aperiet,  L.  Corneli.  Si 
me  ambiguum  aliquamdiu  et  contabundum  vidisti,  mirari 
noli.  Tot  et  tanta  superanda  mihi  refellendaque  rationum 
momenta  fuerunt,  ut  majus  mirum  sit,  aliquando  haec  ab¬ 
jici  vincique  potuisse.  Olim  ita  matrimoniis  affinitatibus- 
que  innexa;  sunt  Maurorum  Numidarumque  regia;,  ut  meo 
sanguini  videar  irasci,  cum  Jugurtham  desero  :  praesertim 
postquam  tradita  in  omnis  fortunae  communionem  filia 
mea,  generum  ascivi,  novoque  nodo  vetustissimae  nostrae 
consanguinitatis  vinculum  firmius  astringere  visus  sum. 
Atque  hanc  regum  suorum  conjunctionem,  ut  fit,  multi 
popularium  sunt  imitati,  conjugibus  ex  Numidia  ductis, 
aut  in  Numidiam  nuptum  datis  filiabus. 

50.  *  Horum  omnium  totiusque  Mauritaniae  judicia  me 
haud  parum  commoverent,  nisi  firmioribus  argumentis  ves¬ 
tram  ad  societatem  tractus  essem.  Certe  non  odi  meos  : 
sed  quia  eos  propterea  maxime  amo,  quia  mei  sunt,  ideo,8 
ut  me  ante  illos  amem,  ratio  postulat.  lidem  illi,  quos 
nunc  forte  caeca  inclinatio  ad  reprehendenda  consilia  mea 
perpellet,  laudabunt,  ubi  vestrae  amicitiae  maturi  fructus 
ostenderint,  non  aliter  et  mihi  et  illis  rectius  meliusque 
consuli  potuisse. 

51.  ‘  Etiam  Jugurthae  plura  in  me  hostilia  quam  amica 
facinora  extant ;  et  animum  ejus  cognovi  perfidum,  insi¬ 
diosum,  ubi  occasionem  crescendi  adesse  putet,  non  cog¬ 
nationis  ultra,  non  foederum  memorem.  Neque  mihi  dis¬ 
plicet  Micipsae  filiorum  ulcisci  necem,  quibuscum  par  mihi 
cognatio,  nec  ullis  debilitata  injuriis  societas  fuit.  In  ea 
re  primas  vobis  partes  magnitudo  vestra  dedit,  et  quod 
propterea  appellati  ab  Adherbale  estis.  Me  justiorem 
causam,  et  Diis  quoque  probantibus  feliciorem  sequi,  non 
indecorum  est. 

52.  *  Et,  ut  verum  fatear,  potentiae  virtutisque  vestrae 
non  ita  sum  imperitus,  ut  amicos  cum  habere  liceat,  hostes 
mihi  factos  velim.  Tua  quoque  benevolentia,  quam  lega¬ 
tis  meis  exhibuisti,  veluti  constrictum  vinctumque  me  sen¬ 
tio,  ut  non  sustineam  aliud  velle,  quam  tibi  placere  intel- 
ligo.  Tu  modo  et  statim,  et  postquam  eo  magnitudinis  per¬ 
veneris,  quo  te  virtus  tua  atque  prudentia  vocat,  fac  me¬ 
mineris  ejus  diei,  qua  te  tradito  Jugurtha  decoris  ejus 
compotem  faciam,  quod  frustra  his  annis  maximi  viri  im¬ 
peratores  vestri  per  ingentes  labores  et  paria  pericula  quae¬ 
siverunt.’ 

53.  Haec  locutus,  et  vicissim  cum  multa  verborum  co¬ 
mitate  dimissus  ab  Sylla,  sicut  ille  voluerat,  insidias  Nu¬ 
midae  tetendit.  Orta  luce,  cum  haud  procul  abesse  Ju¬ 
gurtham  nuntiatum  esset,  Bocchus  cum  paucis  amicis  et 
quaestore  Romano,  quasi  honoris  causa  occurreret,  in  lo¬ 
cum  editum  progreditur,  qui  collocatis  antea  insidiis  facil¬ 
limus  conspectu  erat.  Atque  illi  simul  Jugurtham  cum 

plerisque  necessarii?  inermem  adesse  viderunt,  signo  dato 
coorti  ceteros  ad  unum  omnes  interficiunt :  Jugurtha  ca¬ 
tenis  oneratus  Syllae  traditur. 

54.  Delibavit  ea  res  nonnihil  C.  Marii  gloriam,  quod 
ea  erat  Jugurtha;  fama,  ut  cetera  parum  firma  ad  victo¬ 
riam  existimarent  homines,  ni  corpore  ipsius  potirentur ; 
qua  in  re  praecipua  quaestoris  opera  fuerat.  Xec  ipse  L. 
Svlla  moderate  laetitiam  animi  habuit,  quin  successum  il¬ 
lum  sibi  modis  omnibus  vindicaret.  Quin  etiam  annulo 
traditionem  Jugurthae  insculpendam  curavit :  quo  et  dic¬ 
tator  signare  est  solitus,  jam  Mithridatis  et  civilium  bello¬ 
rum  victor.  Uude  filius  quoque  Syllae  Faustus,  quanti 
rem  eam  pater  fecisset  conscius,  inter  tot  ejus  magnifica 
hoc  maxime  delegit,  quod  denariis  quos  cudebat  exprime¬ 
ret.  Sed  et  Mario  istam  Syllae  jactantiam  tanto  fuisse 
dolori  ferunt,  ut  propterea  inter  Cimbrica  et  Socialia  bel¬ 
la  operam  repudians,  flebilibus  discordiis,  quibus  ambo 
rempublicam  propemodum  everterunt,  initium  faceret. 

55.  Ceterum  tradito  Jugurtha,  dum  res  Africanae  per 
Marium  constituuntur,  P.  Rutilius  Rufus,  Cn.  Manlius 
Maximus  consules  facti.*  P.  Rutilius  omni  honore  dignus 
et  erat,  et  habebatur  :  Cn.  Manlium  non  solum  ignobilem, 
verum  sine  virtute,  sine  ingenio,  vita  etiam  contemta  ac 
sordida,  Q.  Catulo  praelatum  fuisse,  mirum  videri  queat 
ignorantibus,  rationem  requirendam  non  esse  in  iis,  quae 
auctore  vulgo  geruntur.  Provinciae,  Xumidia  C.  Mario, 
Gallia  Q.  Servilio  Caepioni  prorogantur.  Consul  P.  Ru¬ 
tilius  Italiam  sortitus  est,  Cn.  Manlius  Galliam  :  quod 
unus  exercitus  impar  futurus  Cimbris  Teutonisque  videba¬ 
tur,  quorum  maximae  copiae,  Tigurinis  etiam  et  Ambro- 
nibus  accedentibus,  in  Galliam  se  effuderant. 


*  A.  U.  C.  647.  A.  C.  103. 

1.  Cn.  Manlii  consulis  adventu,  cum  maxime  jungen¬ 
dis  viribus  atque  consiliis  contra  validissimum  hostem 
opus  esset,  inter  se  imperatores  Romani  discordias  agitare  Oros.v.16. 
coeperunt,  praecipua  Q.  Servilii  ferocia,  qui  consulem,  ut  Dio  ap. 
rebus  omnibus  imparem,  despiciebat.  Huic  malo  reme-  Vales* 
dium  ex  dividunda  provincia  quaesitum,  ut  inter  duorum  Oros. 
curationem  Rhodanus  interesset,  utrisque  pesti  et  calami¬ 
tati  fuit.  Cimbri  enim,  cum  plerisque  Gallorum  benevo¬ 
lis  uterentur,  nihil  horum  ignorantes,  eo  majori  alacritate 
militiae  munia  obibant.  Profecto  enim  ultores  sacrilegii  Justin. 
Deos,  quo  nocentes  ad  poenam  pertraherent,  mentem  Ro-  XXXI1'  3* 
manis  ducibus  ademisse,  ut,  quod  optare  magis  hostes 
quam  perficere  potuissent,  disjungerent  exercitus,  et  neutra 
parte  satis  validi,  faciles  se  aggressoribus  darent. 

2.  Voto  igitur  Diis  suis  facto,  quale  Germanicis  Galli-  Tac.  xm. 
cisque  nationibus  frequentabatur,  £  ut  quicquid  ex  hoste  c™'  jgg 
cepissent,  sacrum  esset;  ’  primo  legatum  consulis  M.  Au-  Gall.v1.17. 
rclium  Scaurum,  virum  consularem,  cum  parte  copiarum  Liv  Epit> 
nacti,  fusis  caesisque  quos  duxerat,  vivum  ceperunt.  Ea  Oros.Vell. 
res  cum  tantum  animi  hostibus,  quantum  timoris  consuli 
addidisset,  mitti  ad  Servilium  placuit,  petitum,  ut  quanto- 
cyus  cum  exercitu  ad  se  accederet.  Ille  suam  cuique 

Sali.  Jug. 
c.  111. 


Quint. 

Deciam. 

m. 

Liv.  Epit. 
Oros. 

Diod.  Ecl. 
xxxvi. 
Oros. 


provinciam  tuendam  ferociter  respondit.  Sententia  dein¬ 
de  mutata,  ne  per  absentiam  suam  victis  hostibus  penes 
consulem  confecti  belli  gloria  foret,  profectus  est.  Cete¬ 
rum  neque  iisdem  locis  castra  metari,  neque  consilia,  aut 
quicquam  rerum  omnium  commune  cum  consule  habere 
voluit :  sed  medio  inter  Romana  et  Cimbrica  castra  loco 
consedit,  quo  prior  iniret  pugnam  victoriaeque  laudem  in 
se  totam  averteret. 

3.  Interea  Cimbri  fama,  deinde  conspectu  venientis 
alterius  exercitus  permoti,  quod  ob  commune  periculum 
Servilium  Manliumque  posthac  concorditer  acturos  crede¬ 
bant,  missa  legatione  tentare  spem  pacis  constituerunt. 
Qui  ubi  in  Servilii  castra  pervenere,  atque  ille  nulla  ad 
se  mandata  habere,  sed  ad  consulem  mitti  cognovit,  aemu¬ 
latione  vecors  et  pacati  nihil  locutus  est,  et  minimum  ab 
interficiendis  legatis  abfuit. 

4.  Ea  proconsulis  asperitas  ingratissima  exercitui  fuit, 
praesagienti  cladem  suam,  nisi  concordia  ducum  et  socie¬ 
tate  consiliorum  averteretur.  Igitur  precibus,  et  ubi  pre¬ 
cibus  nihil  promovebatur,  expostulatione  omnium  coactus 
Caepio  in  castra  Cn.  Manlii  venit.  Ceterum  consilio  de 
rebus  praesentibus  habito,  adeo  non  convenit  inter  ipsos, 
ut  post  turpem  rixam  et  gravia  invicem  convicia,  majo¬ 
rem  in  modum  auctis  odiis  digrederentur. 

5.  Haec  causa  populo  Romano  foedioris  cladis  fuit, 
quam  ab  urbe  condita  perpessus  unquam  fuerat.  Cim¬ 
bri,  cum  hinc  ex  injuria  legatorum  dolor,  inde  spes  ob 
discordiam  hostium  stimularent ;  utendum  calore  animo¬ 
rum,  et  temporis  opportunitate  rati,  cum  omnibus  copiis 
egressi,  duos  exercitus  Romanos  spatio  locorum  et  simul¬ 
tate  ducum  divisos  oppresserunt,  binisque  castris  potiti 
sunt.  Horrenda  deinde  sunt,  quae  apud  Livium  et  Vale¬ 
rium  Antiatem  scripta  fuisse  referuntur.  Duos  filios  con¬ 
sulis,  cum  octoginta  millibus  Romanorum  sociorumque, 
itemque  calonum  et  lixarum  millibus  quadraginta,  inter¬ 
fectos.  Neque  ex  omni  numero  amplius  decem  homini¬ 
bus,  qui  nuntii  cladis  essent,  effugisse.  Postea  victores 
voti  memores,  pessumdedisse  quicquid  redactum  in  potes¬ 
tatem  erat.  Vestem  discissam  et  projectam,  aurum  ar- 

gentumque  in  flumen  missum,  loricas  virorum  concisas, 
phaleras  equorum  corruptas,  equos  ipsos  gurgitibus  im¬ 
mersos,  homines  laqueis  collo  innexis  ab  arboribus  sus¬ 
pensos  esse. 

6.  Nec  oblivione  transeundus  Q.  Sertorius,  qui  sub  Plut.  Ser- 
Caepione  stipendia  faciens,  equo  amisso,  corpore  saucia-  tor‘  c’  3* 
to,  rapidissimum  Rhodani  flumen  nando  trajecit,  lorica  et 

scuto  retentis.  Multa  posthaec  apud  victores  disceptatio 

fuit,  quemadmodum  fortuna  uterentur  :  plerisque  placebat  Plut.  Mar. 

protinus  in  Italiam  et  ad  urbem  ducendum,  neque  spa-  c' 1G' 

tium  dandum  Romanis  esse,  quo  tanta  ex  consternatione 

animos  colligerent.  Aliis  in  diversa  euntibus,  adhiberi 

M.  Aurelium  Scaurum  visum  est,  quem  superiore  pugna  Liv.  Epit. 

ceperant. 

7.  Atque  ille  rogatus  sententiam,  ‘  Nequicquam,’  in¬ 
quit,  ‘  spem  metumve  intenderetis,  Cimbri,  ut  vobis  pro¬ 
futurum  consilium  suggererem,  si  pestiferum  idem  populo 
Romano  fore  videretur.  Nam  quando  Diis  immortalibus 
ita  visum  est,  uti  in  fortunam  M.  Reguli  inciderem,  ejps- 
dem  etiam  induerem  animum,  qui  summos  potius  crucia¬ 
tus  sciens  prudensque  subiit,  quam  ut  contra  patriam 
Carthaginiensibus,  quorum  in  potestatem  devenerat,  uti¬ 
liora  suaderet.  Nunc  quoniam  idem  utrisque  conducere 
video,  dubitare  non  debetis,  quin  ex  animi  mei  senten¬ 
tia  sim  locuturus. 

8.  e  Rem  magnam  incipitis,  et  magnorum  indicem  ani¬ 
morum,  Cimbri :  sed  si  verum  audire  potestis,  non  aliter 
vobis  gloriosam,  quam  si  intra  deliberationem  steterit. 

Nam  uti  profecto  eximiam  vobis  admirationem  pariet, 
quod  de  tanto  incepto  deliberare  ausi  estis,  ita,  si  expedi¬ 
tionem  susceperitis,  majora  viribus  aggressos  pro  temera¬ 
riis  potius  damnabit  fama,  quam  pro  fortibus  commenda¬ 
bit.  Nec  ex  ducibus  exercitibusque  victis  vim  ac  robur 
populi  Romani  putaveritis.  Majores  enim  melioresque 
multi  supersunt.  Et  quia  sequentium  eventus  divinandi 
non  alia  certior  quam  ex  comparatione  praeteritorum  ratio 
est,  duorum  vobis  imperatorum  consilia  exitumque  pro¬ 
ponam,  quorum  tanta  fuit  existimatio,  ut  nunc  quoque 
post  infelicia  coepta  summis  quibusque  viris  comparari 
soleant. 

9.  ‘  Horum  Pyrrhus  Epiri,  quandoque  et  Macedoniae 
rex,  cum  veterano  exercitu,  et  incognitis  in  id  tempus 
elephantis  in  Italiam  eo  tempore  venit,  quo  mediocres 
adhuc  populi  Romani  vires,  pauciores  in  ditione  popu¬ 
los,  quam  adversarios  hostesque  habuerunt.  Igitur  multis 
ad  eum  deficientibus,  cum  insuper  uno  alteroque  praelio 
majores  nostros  superasset,  adjunxissetque  opibus  suis 
Siciliam,  multi  jam  ultimum  imperio  nostro  diem  adesse 
vaticinabantur.  Quid  igitur  factum  est  ?  Acrius  insur¬ 
gentibus  Romanis,  quorum  crescere  virtus  pro  magnitu¬ 
dine  periculorum  consuevit,  pulsus  in  Graeciam  Pyrrhus, 
socii  ejus  amicique  expugnati,  tota  denique  ad  Adriaticum 
usque  mare  Italia  Romano  juri  adjecta  est. 

Appian.  10.  ‘Jam  Carthaginiensium  imperator  Hannibal,  cum 
Lib.  p.  34.  oppida  nostra  quadringenta  cepisset,  intra  tertium  ab  urbe 
lapidem  posuisset  castra,  maximam  Italiae  partem  armis 
amicitiisque  teneret ;  populus  Romanus  in  Hispania  Afri- 
caque  res  Punicas  sic  accidit,  ut  a  suis  revocaretur  Han¬ 
nibal  in  patrio  solo  debellandus. 


Plin. 

xxviii.  2. 

Plut.Po- 

plic. 

Liv.  Epit, 
Flor.  m.  3, 
Tac.Germ 
c.  3. 

Dio  ap. 
Vales. 

Jul.  Obs. 


Plut.  Lu¬ 
culi.  c.  59. 
et  Apoph. 
Rom. 


11.  ‘  Neque  minor  ideo  Pyrrhi  Hannibalisque  per  ho¬ 
mines  aestimatio  est.  Ignoscendum  enim  iis  putant,  si 
cum  invicto  populo  congressi,  calamitatem  evitare  nequi¬ 
verunt  :  magisque  laudandos  putant,  quod  tam  diu  potue¬ 
runt  resistere,  quam  apprehendendos,  quod  aliquando  sunt 
superati.  Iis  enim  auguriis  condita  Roma  est,  ut  vinci 
nequeat :  Capitolium,  quadrigas  fictiles,  si  de  his  rebus 
audivistis,  praeterea  Penates,  aliaque  Deorum  fata  ea  ha¬ 
bet,  ut  ibi  caput  orbis  terrarum  esse  necessum  sit.’  Non 
tulit  loquentem  ista  regulus  Cimbrorum  Boiorix,  acer  et 
ferox  juvenis,  et  ut  armatis  coire  in  consilium1  gentibus 
istis  mos  est,  protinus  nudato  ferro  parantem  plura  con¬ 
fodit. 

12.  Hae  clades  alia  super  aliam  nuntiatae  (nam  et  in 
Hispania  contra  Lusitanos  infeliciter  pugnatum  erat)  ur¬ 
bem  atque  Italiam  universam  luctibus  et  terrore  exsterna¬ 
verunt.  Confestim,  ut  contra  instans  periculum,  consul¬ 
tationibus  habitis,  dies  foedissimae  cladis  (pridie  Nonas 
Octobres  erat)  ut  inter  atras  habeatur,  decernitur.  Q. 


1  In  concilio  edd.  ante  Crev. 

Servilio,  cujus  temeritate  perditae  res  fuerunt,  frustra  cui-  Rhet.  ad 
pam  in  fortunam  conferenti,  populi  jussu  imperium,  primo  cic^Brut 
post  Tarquinium  regem,  abrogatur,3  bona  publicantur :  c.  35. 
datur  negotium  P.  Rutilio  consuli,  ut  novos  delectus  ha-  ^Ascon^in 
beat.  Corn. 

13.  Id  a  viro  praestantissimo  intentissima  cura  factita¬ 
tum,  nulla  re  praeterita,  quae  vel  ad  cogendum  novas  co¬ 
pias,  vel  ad  exercendum  esset  utilis.  Nam  et  filium,  Front. 
credo  Q.  Metelli  imperatoris  sui  exemplum  secutus,  cum  Strat'  IV' 
salvis  legibus  habere  in  contubernio  posset,  in  legione  mi¬ 
litem  fecit.  Et  quo  tironi  adversus  durissimos  exercitatis- 
simosque  hostes  pugnaturo  plus  audaciae  et  usus  esset,  Val.  Max. 
novi  reperti  auctor,  evocatis  lanistis  e  ludo,  quem  Aure-  ”*  3‘ 
lius  Scaurus  adolescens,  aedilitatem  petiturus,  insignem 
habebat,  milites  vitandi  atque  inferendi  ictus  subtiliorem 
rationem  docuit.  Hoc  initium  Campidoctorum  in  exerci-  Veget,  ii. 
tibus  Romanis  fuit,  qui  sequentibus  temporibus  vulgo  ad-  23' 
hiberi  consueverunt.  Et  sic  effectus  ille  exercitus  est,  qui 

postea  C.  Mario  ducente,  terrorem  Europae  Cimbros  Teu- 
tonesque  horribili  clade  prostravit. 

14.  Marium  enim  confecta  commodum  provincia  Nu- Sali.  Jug. 
midia,  regisque  Jugurthae  captivitate  clarissimam  famam 
adeptum,  tanquam  unicum  laborantis  imperii  praesidium  Cic.  pro 
populus  Romanus  respiciebat.  Ceterum  lex  oberat,  et 

quae  creari  absentem  consulem,  et  quae  refici  intra  decen-  Juv.  Sat. 
nium  vetabat.  Sed  praesentium  temporum  necessitas  vi-  Vp”jt2^°a'r 
cit,  et,  ne  res  omnino  nova  videretur,  nuper  etiam  P.  16.  Sidon. 
Cornelius  Carthaginiensis  belli,  mox  iterum  Numantini  1U 
causa,  solutus  legibus  fuerat.  Plut-  ’ 

15.  Cimbrorum  victoria  trepidam  Italiam  etiam  servi-  pcjt 
Ies  motus  hoc  anno  concusserunt ;  majori  tamen  terrore,  xxxvi. 


*  Q.  Servilio  .  .  imperium,  pri¬ 
mo  post  Tarquinium  regem,  abro¬ 
gatur ]  Sequitur  Freinshemins 
mendosam  Epitomes  Livianae 
lectionem  :  Capionis  .  . .  damnati 
bona  publicata  sunt,  primoque  post 
regem  Tarquinium  imperium  ei 
abrogatum;  cum  ex  Sigonii  et 
Gronovii  codicibus  legi  debeat, 
quomodo  edidimus,  Capionis  . . . 
damnati  bona  publicata  sunt,  primi 


post  regem  Tarquinium,  imperi¬ 
umque  ei  abrogatum.  Vulgata 
Epitomes  lectio  peccat  adversus 
historiae  fidem  :  siquidem,  ut 
recte  observat  Sigonius,  aliis 
ante  Caepionem  imperium  abro¬ 
gatum  est,  ut  Tarquinio  Colla, 
tino,  Minucio  Augurino,  et  M. 
Claudio  Gliciae,  quorum  illi  co¬ 
acti  sunt  abdicare  se  consulatu, 
hic  dictatura.  Crev. 

quam  malo.  Er  Xucerire  quidem,  ubi  servi  triginta  con¬ 
juraverunt.  priusquam  vires  acquireret,  oppressa  conspira¬ 
tio  est.  Idem  subinde  fatum  2  ducentorum  fere  servorum 
apud  Capuam  fuit.  Plus  aliquanto  turbarum  P.  ^  ettius 
eques  Romanus  excitavit,  qui  ditissimo  patre  genitus, 
cum.  opibus  flagitiose  consumtis,  libido  tamen  et  luxus 
manerent,  ad  insolitae  temeritatis  facinus  erupit. 

16.  Ancillam  amore  correptus  septem  talentis  Atticis  b 
in  diem  certam  emerat.  Pbi  dies  venit,  nec  illi  res  ad 
solvendum,  et  creditor  molestus  erat ;  quingentas  armatu¬ 
ras  emit  ,  illis  quoque  creditoribus  fldem  hominis  sequenti¬ 
bus.  quod  ejus  egestas  pristina  fama,  et  manente  adhuc 
divitiarum  specie  tegebatur.  V ettius  armis  clam  in  agros 
comportatis,  servos  suos  cohortatus,  armat  ad  quadringen¬ 
tos,  et  ante  omnia  comprehensos  qui  pretium  puella;  con¬ 
tentiosius  exegerant,  virsbs  essos  securi  percutit :  deinde 
purpura  et  diademate  sumto  proximas  villas  invadit,  re¬ 
sistentes  obtruncat,  ceteros  in  societatem  et  commilitium 
asciscit.  Brevi  plures  septingentis  armatos  centuriat,  val¬ 
loque  circumducto  fugitivis  velut  asylum  aperit. 

17.  Eam  rem  senatus  non  tam  magno  quam  veloci 
remedio  e^ere  arbitratus,  negotium  dat  L.  Lucullo,  qui 
tum  in  urbe  praetor  erat.  Elie  eodem  die  sumtis  militibus 
admodum  sexcentis  Capuam  contendit,  multis  passim  in 
itinere  se  asrslomerantibus,  donec  ad  millia  peditum  qua- 
tuor,  equites  trecenti  edicerentur.  Auctae  interim  et  ser¬ 
vorum  copiae,  quasi  tria  millia  quingenti,  tumulum  quen- 
dam  aditu  difficilem  occupaverant;  pugnaque  contracta, 
loci  auxilio  superiores  hi  fuerunt.  Lucullus  vim  parum 
videns  procedere,  dat  operam,  ut  aliquos  ex  ea  colluvie 
corrumpat.  Id  consilium  felix  fuit,  adducto  ad  proditio¬ 
nem  Apollonio,  quem  praeclarus  rex  praetorem  exercitus 
sui  nominaverat.  Hic  accepta  fide  impunitatis,  Vettio 
manus  injecit.  Atque  ille,  si  comprehensus  esset,  crucia¬ 
tum  corporis  metuens,  sibi  conscivit  necem.  Ita  duce 

2  factum  edd.  ante  Crer. 


»  Siptrm  tAevlis  Ai  fuit'}  Marcis  nostratibus  656.  unciis  2.  Crer. 

summoto  de  ceteris  poenae  facile  sumtae.  Apollonio  fides 
servata  est. 

18.  Interea  C.  Marius,  cum  ex  literis  magistratuum, 
quid  de  suo  consulatu  esset  actum,  cognovisset,  maturata 
profectione  venit  in  Italiam,  et  ante  diem  Kalendas  Ja¬ 
nuarias  urbem  simul  triumphans,  simul  collega  C.  Flavio 
Fimbria  consulatum  init.*'  In  eo  triumpho  Jugurtham, 
qui  N umidarum  rex  fuerat,  cum  duobus  filiis  ante  currum 
egit.  Auri  prae  se  tria  millia  et  septem  pondo c  ferri  jus¬ 
sit  :  argenti  infecti  pondo  quinque  millia  septingenta 
septuaginta  quinque  :  signati  denariorum  3  ducenta  octo¬ 
ginta  septem  millia. 

19.  Ceterum  ista  tum  quoque  leviora  visa  sunt,  om¬ 
nium  in  Jugurtha  stupentibus  oculis.  ‘  Virum,  sive  po¬ 
tentiam,  sive  peritiam  belli  spectes,  avo  Masinissa  non 
minorem,  neque  magis  ferro  quam  auro  metuendum,  re¬ 
pente  de  summo  rerum  humanarum  culmine  ad  miserrimae 
sortis  extrema  dejectum  ’  loquebantur.  ‘  Esse  profecto 
scelerum  ultricia  numina,  quorum  vindictam  quisquis  me¬ 
ruerit,  nulla  humana  ope  possit  effugere.’  Atque  hoc 
cumprimis  in  tradenda  rerum  memoria  utile  esse  arbitror, 
ut  in  qualibet  fortuna  nihil  appareat  esse  innocentia  tu¬ 
tius  :  multumque  a  vera  providi  et  magni  animi  gloria 
deflectere,  qui  pro  prudentia  calliditatem  sectantur,  et  pro 
virtute  ferociam.  Quibus  certe  rebus  nulli  mortalium  se¬ 
cundus  Jugurtha,  miserabilem  nec  miserandum  vitae  exi¬ 
tum  fecit. 

20.  Jam  ex  quo  catenis  adopertus  currum  victoris  an¬ 
tecessit,  attonito  et  stupenti  similem  fuisse  ferunt.  Mox 
in  carcere,  cum  ab  aliis  tunica  violenter  direpta,  ab  aliis 
inaures  cum  ipsis  auriculis  avulsae  essent,  in  locum  cir¬ 
citer  duodecim  pedes  humi  depressum,  Tulliano  nomen 


Plut.  Mar. 

Sali.  Jug. 
c.  111. 
Veli.  ii.  12. 


Liv.  Epit. 

Tab.  Mar¬ 
mor.  ap. 
Pigli.  An- 
nal.  652. 
Plut. 


Flor.  m.  1 . 
Plut. 


Liv.  Epit. 

Sali.  Cat. 
c.  55.  Plut. 


3  In  edd.  ante  Crev.  denarios  invenitur. 


*  A.  U.  C.  648.  A.  C.  104.  genta septuaginta  quinque.  Marcas 
c  Auri  pree  se  tria  millia  et  9023.  uncias  3.  semunciam  1. 
septem  pondo ]  Marcas  nostrates  Denariorum  CCLXXXVII.  M. 
4798.  uncias  3.  semunciam  1.  Marcas  4484.  uncias  3.  Crev. 
Argenti  . . .  quinque  millia  septin- 


4324 


T.  LIVII 


Sidon. 
Carm.  ir. 
v.  230. 
Oros.  v.  15. 
Eutrop. 

Appian. 
Civ.  x.  1. 


Liv.  Epit. 
Tab. marra, 
ap.  Pigh. 
Plut. 


Plin. 

xxxiii.  1. 


Front. 
Strat.  iv.  2. 


Veli.  ii. 
12. 


Plut. 


Plin.  x.  4. 


erat,  praecipitatum  exclamasse,  ‘  proh  Herculis  fidem, 
quam  frigidum  vestrum  est  balneum  !’  Ibi  demum  loci, 
sextum  in  diem  cum  fame  et  vita  luctans  spiritus  expulsus 
est :  cum  super  omnia  mala,  etiam  in  his  malis  vivendi 
cupiditas  accessisset.  Haec  ita  diligenter  relata  majorem 
apud  me  fidem  inveniunt,  quam  quod  alii  tradiderunt, 
puto,  quod  sic  morem  fuisse  sciebant,  in  carcere  strangu¬ 
latum.  De  filiis  humanius  consultum  :  et  alter  utique 
Oxintas,  proximo  bello  sociali  adhuc  Venusia;  in  cus¬ 
todia  fuit. 

21.  At  Marius  ei  quem  triumphaverat  simillimus,  ne¬ 
que  multo  molliorem  habiturus  exitum,  sive  ad  oblivionem 
moris  patrii  rebus  prosperis  elatus,  sive  sciens  prudensque, 
statim  a  curru  cum  triumphali  veste  calceisque  puniceis 
in  senatum  venit,  quem  ad  id  tempus  in  Capitolio  indixe¬ 
rat.  Tamen  ubi  se  oculis  vultuque  omnium  vidit  notari, 
celeriter  egressus,  in  solita  magistratibus  praetexta  rediit. 
Hoc  Marius  fecit,  cum  ferreo  adhuc  annulo  uteretur, 
quem  tertio  demum  consulatu  mutasse  aureo  traditum 
est. 

22.  Ceterum  in  senatu  de  provinciis  et  exercitibus  ita 
decretum :  *  uti  C.  Marius  consul,  cui  jam  extra  sortem 
data  Gallia  erat,  facultatem  eligendi  exercitus  haberet  ex 
duobus,  quorum  alter  sub  P.  Rutilio,  alter  sub  Metello, 
et  postea  sub  ipso  Mario  meruerat.  Utrum  reliquisset, 
cum  eo  collega  C.  Marii  C.  Flavius  Italiae  pra;sideret.’ 
C.  Marius  Rutilianum,  minorem  quidem,  sed  quia  certio¬ 
ris  disciplinae  arbitrabatur,  praeoptavit. 

23.  Sed  hic  et  sequens  annus,  uti  sine  conflictu  Cimbri¬ 
corum  armorum,  ita  non  sine  metu  eorum  transierunt:  id- 
que  causae  fuit,  cur  primo  omnium  C.  Mario  tot  consula¬ 
tus  continuarentur.  Ille  interim  per  absentiam  hostium 
spatium  exercendi  militis  nactus,  contra  pericula  fortem, 
et  obedientissimum  imperatori  fecit.  Innovavit  etiam 
nonnulla  in  re  militari,  inter  quae  ceteris  signis,  quibus 
legiones  distinguebantur,  abdicatis,  solas  aquilas  retinuit. 
Sed  omnia  bene  acta  provisaque  vincit  insigne  factum, 
quo  admirationem  apud  omnes,  amoremque  apud  milites 
incredibilem  promeruit. 

24.  In  exercitu  C.  Lusius  tribunus  militum  agebat,  vir  Val.Max. 
strenuus,  et,  ob  hoc,  simul  propinquitatem  sanguinis,  Cic 
avunculo  consuli  carus.  Is  insana  libidine  correptus,  cum  pro  Mil.  c. 
manipularem  quendam  (Trebonium,  aut  C.  Plotium  di-  Qiiin  De_ 
versi  nominant)  noctu  in  tentorium  vocasset,  et  adoles-  clam.  m. 
centulus  dicto  tribuni  ex  more  militiae  audiens  extemplo  Plut‘ 
venisset ;  vim  nefariam  intentans,  a  milite  confossus  est. 

Profectus  tum  aliquo  e  castris  Marius  fuerat.  Simul  re¬ 
vertit,  judicio  in  principiis  instituto  acriter  accusatus  est 

reus :  et  ipse,  quanquam  adesset  ei  nemo,  constantissime 
dixit  causam,  testesque  produxit,  qui  adolescentem  a  C. 

Lusio  saepe  de  stupro  appellatum  confirmabant.  Idcirco 
non  solum  absolvit  eum  imperator,  sed  etiam  coronam, 
qualis  ob  fortia  facta  dari  consueverat,  manibus  suis  im¬ 
posuit. 

25.  Eadem  aetas  aliud  etiam  vindicatae  pudicitiae  ex¬ 

emplum  tulit,  ancipiti  aestimatione,  plusne  sceleris  com¬ 
miserit,  qui  inflixit  pcenam,  an  qui  meruit.  Q.  Fabius  Quint. 
Maximus,  Eburnum  alii,  alii  Servilianum  cognomento  Val.Max. 
appellant,  vir  censorius,  filium  dubiae  castitatis  primo  rus  Oros!  v.16. 
relegavit :  deinde  etiam  occidit :  duosque  servos,  quorum 
ministerio  patrata  caedes  fuerat,  ne  quaestioni  subjicerentur, 
continuo  manumisit.  Quo  crimine  a  Cn.  Pompeio  accu¬ 
satus,  in  voluntarium  exilium  abiit,  Nuceriae  postmodum  Cic.  pro 
civis  ascriptus.  Balb.  c.  8. 

26.  Ejusdem  temporis  aliud  Fabiae  domus  opprobrium 

referre  Fabiorum  Pompeiorumque  mentio  admonet :  quod  yai.  Max. 
Q.  Fabii  Allobrogici  filio  Quinto,  paterni  exempli  erro-  IIX*  5* 
res,  nec  poenitentiam  secuto,  praetor  urbanus  Q.  Pompeius 
administratione  bonorum  interdixit;  adeo  perditis  ejus  cic.i. Tuse, 
adolescentis  moribus,  vulgataque  infamia,  ut  in  tanta 33- 
civitate  reperiretur  nemo,  qui  decretum  illud  reprehen¬ 
deret, 

27.  Interea  Cimbricae  clades  non  plus  negotii  consuli¬ 
bus  ad  exercitum,  quam  magistratibus  domi  tribuni  plebis 
legibus  facessebant,4  plerisque  ad  minuendas  nobilitatis 

opes  pertinentibus.  L.  Cassius  tribunus  plebis  Q.  Caepionis  Comel.  ia 

4  Deeram  in  edd.  ante  Crev.  verba  intermedia  (ribuni plebis  legi¬ 
bus. 

odio  legem  ferebat,  ‘  ne  quis  in  senatu  esset,  cui  populus 
imperium  abrogasset.’  C.  Servilius  Glaucia,  ut  erat  homo 
acutus,  de  repetundis  plenius  et  diligentius  sanxit,  compe¬ 
rendinatione  introducta,  et  ut  pecuniae  contra  leges  captae, 
ad  quotcumque  pervenissent,  repeterentur.  Sed  hoc  acer¬ 
bius,  quod  in  capita  fortunasque  senatorum  etiam  pere¬ 
grini  accusatores  alliciebantur,  civitatis  Romanae  propo¬ 
sito  praemio,  si  quis  Latinus  repetundarum  judicio  reum 
damnavisset. 

28.  Etiam  Agrariae  leges  tentatae  sunt,  L.  Philippo 
agente,  si  modo  is  tribunus  plebis  eo  anno  fuit.  Ab  illo 
multa  populariter,  sed  hoc  perniciose  dictum  constat, 
‘  non  esse  duo  millia  in  civitate  hominum,  qui  rem  habe¬ 
rent.  Adversante  tamen  senatu,  modestiorem  se  praebuit, 
vincique,  et  legem  abrogari  passus  est.  Iloc  anno  C. 
Fimbriae  consuli  negotium  cum  desertoribus  et  fugitivis 
fuisse  ea  conjectura  est,  quod  ab  his  vastatum  agrum  Thu¬ 
rinum  esse  memoriae  proditur.  Sed  iste  motus  clemens 
fuit.  In  Sicilia  concitatis  acrius  servis,  bellum  ingens,  et 
consulari  demum  exercitu  comprimendum,  extitit.  Huic 
quoque  calamitati  ex  malis  moribus,  et  Romana  avaritia 
initium  fuit. 

29.  C.  Marius  Cimbrico  bello  delectus  imperator,  ex 
senatusconsulto  a  sociis  regibus  auxilia  contrahebat.  Qui 
missi  ad  Nicomedem  ea  gratia  fuerant,  responsum  a  rege 
retulerunt,  ‘  non  voluntatem  sibi,  sed  copiam  hominum 
deesse  :  Bithynorum  enim  permultos  a  publicanis  raptos, 
passim  per  provincias  in  servitute  esse.’  Fit  senatus  de¬ 
cretum,  ‘  ne  quod  liberum  caput  ex  iis  nationibus  ac  reg¬ 
nis,  quibuscum  populo  Romano  societas  et  amicitia  esset, 
in  provinciis  Romanis  servitutem  serv  iret :  utique  prae- 
tores  provinciarum  eos,  qui  in  ea  causa  essent,  quantocyus 
liberarent.’ 

30.  Siciliam  tum  praetor  P.  Licinius  Nerva  regebat. 
Is  edictum  proposuit,  ‘  uti  qui  ex  senatusconsulto  liberi 
esse  deberent,  Syracusas  ad  se  probandae  causae  venirent : 
neve  quis  impedimento  venientibus  ad  praetorem  esset.’ 
Magna  ea  multitudo  per  totam  insulam  fuit :  paucosque 
intra  dies  octingenti  amplius  in  libertatem  vindicati.  Ea 

res,  quia  facultates  divitum  valde  minuebat,  sive  gratia, 
sive  pecunia  (nec  enim  avaritias  suspicione  Licinius  care-  pio  ap. 
bat)  hominem  a  proposito  moverunt,  neque  ultra  vindiciae 
secundum  libertatem  dabantur:  sed  qui  ad  eam  spem  Diod. 
frequentes  undique  ad  praetorem  confluxerant,  cum  minis 
repulsi,  ad  dominos  remittebantur. 

31.  Haec  injuria  conjuncta  cum  timore,  ne  ab  offensis 
lieris  multa  gravia  paterentur,  confugere  ad  Palicorum  lu¬ 
cum  servos  coegit,  quasi  loci  sanctimonia  fidem  a  dominis 
impetraturos,  ‘  impunita  fore  quae  contra  voluntatem  illo¬ 
rum,  libertatis  recuperandae  gratia,  fecissent.’  Atque  id 
quo  firmius  esset,  etiam  praetor  auctoritatem  suam  inter-  Dio. 
posuit,  quo  sic  utrique  generi  satisfaceret,  periculum  ex 
ambobus  metuens.  Neque  enim  servos  ita  dissipatos  post¬ 
ea  occasionem  aut  animum  tentandi  res  novas  habituros 
rebatur.  Sed  ibi,  donec  una  fuerant,  crebris  invicem  con¬ 
sultationibus  re  agitata,  libertatem,  quam  per  factionem 
iniquorum  dominorum  jure  adipisci  non  potuissent,  vi  et 
manu  asserturi  discesserant. 

32.  Primus  in  Ancylio  agro  motus  fuit,  duorum  fratrum  Diod. 
praedivitum  servis  triginta  auctoribus :  qui  heros  somno 
sopitos  cum  jugulassent,  eadem  nocte  accedentibus  aliis 
usque  ad  numerum  centum  viginti,  locum  natura  firmum 
insuper  operibus  muniunt.  Neque  Licinius  praetor,  quan- 
quam  festinanter  egressus,  ante  pervenire  ad  eos  potuit, 
quam  alii,  et  quidem  armis  instructi,  octoginta  sese  prio¬ 
ribus  adjunxissent.  Itaque  frustra  tentata  oppugnatione, 

C.  Titinium,  qui  ante  biennium  capitali  supplicio  damna¬ 
tus  profugerat,  pacta  incolumitate  inducit,  ut  specie  so¬ 
ciandorum  armorum  castellum  ingressus,  sibi  prodat. 

33.  Titinius  ab  eo  tempore  quo  poenam  effugerat,  in  li¬ 
beros  grassari,  parcere  servis  solitus,  non  modo  fidem  apud 
ejusdem  ingenii  fortunaeque  homines  facile  invenit,  sed 
quia  manibus  promtus  erat,  dux  ascitus  est.  Ita  castellum 
proditione  captum :  fugitivi  partim  pugnando,  alii  metu 
suppliciorum  corporibus  in  praeceps  jactis,  perierunt.  Ibi 
cum  servari  sub  signis  milites,  donec  similium  turbarum 
suspicio  cessaret,  ratio  esset,  dimisit  praetor  copias  :  idque 
causae  fuit,  accedentibus  etiam  aliorum  pravis  consiliis,  ut 

neque  nuntiata  P.  Clonii  equitis  Romani  morte,  quem 
servi  sui  occiderant,  in  tempore  motus,  otium  illis  augendi 
numerum,  seque  rebus  omnibus  confirmandi  dare  coge¬ 
retur. 

34.  Ergo  post  paucos  dies  praesentibus  cum  copiis  pro¬ 
fectus,  cum  Alba  amne  superato,  praeter  montem  Capria- 
num,5  in  quo  defectores  consederant,  duxisset;  adeo  nihil 
eos  terruit,  ut  contra  sparso  rumore  praetorem  Romanum 
metu  intactos  praeteriisse,  confirmarentur  :  adeo  multis  ad 
hanc  famam  confluentibus,  ut  septimum  intra  diem,  quo¬ 
quo  modo  armati  plures  octingentis  numerarentur  :  et  sicut 
haec  talia  facilius  augentur,  quam  incipiunt,  paulo  post 
supra  duo  millia  hominum  in  armis  fuere. 

35.  Id  ubi  praetor  accepit,  M.  Titinio  milites,  cum  qui¬ 
bus  Heracleam  venerat/  adjunctis  insuper  sexcentis,  quos 
Ennae  detraxerat  praesidio,  tradidit.  Sed  infelix  Titinio 
pugna  contra  desperatos  et  ingenio  loci  potiores  fuit. 
Multi  milites  amissi :  ceteri  abjectis  armis  fugientes,  de¬ 
fectoribus  et  instrumentum  belli,  quo  maxime  egebant,  et 
magnam  ex  victoria  famam  reliquerunt.  Certatim  igitur, 
ut  ad  communem  causam  spemque  concurrentibus  fugiti¬ 
vis,  supra  sex  millia  effecti,  cum  fiduciam  numerus  auge¬ 
ret,  ne  sine  certis  legibus  imperioque  agerent,  regem  crea¬ 
runt  Salvium  nomine,  quem  in  mulierum  orgiis  tibias  in¬ 
flare  solitum,  ob  illam  et  haruspicinae  scientiam,  quasi 
divinum  hominem,  eo  honore  dignum  existimarant :  nec 
causa,  nec  omine  dispari,  atque  ante  aliquot  annos  rex 
fugitivorum  Eunus  in  eadem  Sicilia  fuerat. 

36.  Ceterum  Salvius  acrius  et  constantius  quam  pro 
superioris  vitae  turpitudine  imperium  capessens,  tripertito 

5  Ita  correxit  Crev.  ex  Diod.  Edd.  priorr.  Caprinum. 

d  M.  Titinio  milites,  cum  quibus  homines,  alter  C.  Titinius,  alter 
Heracleam  venerat]  Nempe  ipse  M.  Titinius,  intelligendi  sint, 
praetor  Licinius,  ut  patet  ex  Secundo,  Diodori  sensum  haud 
Diodoro.  Ceterum  hic  cluo  an-  satis  accurate  iioc  loco  reprae- 
notanda  sunt,  primo  incertum  sentari  a  Freinshemio.  Diodo- 
videri,  utrum  hic  Titinius  idem  rus  enim  nullos  alios  M.  Titinio 
sit,  qui  jam  supra  memoratus  milites  datos  esse  memorat, 
est,  et  alterutro  loco  praenomen  quam  eos,  qui  Ennae  iu  praesidio 
ejus  vitiatum  sit ;  an  duo  diversi  erant.  Crtv. 

divisis  copiis  totidem  duces  praeficit  :  praedas  ex  agris 
quantas  possint  agere,  homines  suam  causam  secuturos 
recipere,  deinde  in  unum  eo  quem  praedixerat  loco  con¬ 
venire  jubet.  His  alacriter  jussa  executis,  magna  vi  tum 
aliorum  animalium,  tum  equorum  coacta,  tantus  exercitus 
coaluit,  ut  novus  rex  Morgantinam  validam  urbem,  cum 
duobus  equitum  millibus,  peditum  viginti,  circumsederet. 

37.  His  rebus  cognitis  P.  Licinius  Italicas  Siculasque 
copias,  ad  decem  millia  hominum,  celeriter  contractas, 
nocturno  itinere  ducit :  occupatisque  castris  fugitivorum, 
in  quibus  pauci  propugnatores,  ceterum  fcemina,rum  cete- 
rseque  praedae  plurimum  erat,  atque  direptis,  ad  urbem 
Morgantinam  contendit.  Fugitivos  quemadmodum  repen¬ 
tinus  terror  facile  castris  expulerat,  ita  notitia  locorum  et 
nox  tutatae  erant.  Omnes  ferme  incolumes,  neque  longe 
fuga  palati,  postquam  vires  animumque  recollegerunt, 

‘  reddendam  Romano  vicem  ’  fremunt,  ‘  et  contra  aucto¬ 
rem  vertendas  insidias.  Easdem  tenebras,  quae  sibi  no¬ 
cuissent,  multo  magis  hostibus  offuturas.  Victoria  incau¬ 
tos,  praeda  graves,  si  a  superioribus  locis  incurses,  dissipari 
posse.’  Neque  segnius  quam  locuti  fuerant,  impressio 
facta :  neque  alius  quam  animis  praeceperant,  eventus 
fuit. 

38.  Cum  tamen  pugna  traheretur,  trepidantibus  Ro¬ 
manis,  et  magis  desperatione  fugae,  quam  virtute  ac  robore 
resistentibus ;  rex  fugitivorum  opportuna  calliditate  pro¬ 
nuntiari  voce  praeconis  jubet,  *  ne  quis  nisi  armatus  caeda¬ 
tur.’  Nec  mora  fuit,  quin  plerique  armis  abjectis  fuge¬ 
rent.  Ex  his  millia  quatuor  vivi  capti :  haud  plures  sex¬ 
centis  interfecti,  quod  ex  regis  edicto  parcitum  inermibus 
fuerat. 

39.  Salvius  castris  recuperatis,  splendidaeque  victoriae 
commodis  et  fama  auctus,  cum,  ut  rebus  secundis  solet, 
magnus  ad  eum  concursus  fieret,  cum  numerosiore  quam 
prius  exercitu  ad  obsidionem  Morgantinae  rediit.  Defensa 
tamen  urbs  est,  etiam  servorum  enixa  opera,  quos  a  Salvio 
solicitatos  oppidani,  ‘  ut  potius  a  se  libertatem  acciperent, 
ita  firmius  honestiusque  habituros,’  perpulerunt.  Irritam 

Delph.  et  Var.  Cias.  Livius . 

deinde  pactionem  praetor  Romanus  fecit :  eoque  dolore 
complures  ad  Salvium  transfugerunt. 

40.  Sub  eosdem  dies  in  iEgestanorum  Lilybaetanorum- 
Flor.ni.l9.  qUe  agro  servos  idem  furor,  veluti  contagio,  corripuit, 

Athenione  Cilice  duce  :  qui  fratrum  duorum  locupletissi¬ 
morum  dispensator,  circiter  ducentis  ex  familia  corruptis, 
ab  herili  sanguine,  quod  solenne  et  primum  ejus  militiae 
velut  sacramentum  erat,  rebellionem  auspicatus,  intra 
quintum  omnino  diem,  mille  hominum  sub  signis  habuit. 
Apud  quos,  quia  manu  promtus,  et  divinationis  astrorum 
peritus  credebatur,  in  magna  veneratione  habitus,  ipse 
quoque  regia  insignia  cepit.  Ceterum  diverso  a  prioribus 
instituto,  non  quoslibet  ad  se  venientes  in  manipulos  reci¬ 
piebat;  sed  delectu  idoneorum  habito,  ceteros,  quae  sub 
antiquis  dominis  quisque  fecisset,  eadem  sibi  praestare  coe¬ 
git.  Inde  factum,  ut  et  commeatu  largiore  uteretur,  et 
agri  a  maleficio  tuti  essent :  quibus  parci  ut  jam  suis  ju¬ 
bebat,  ‘  sibi  deberi  totius  insulae  imperium’  dictitans.  *  Ita 
Diis  cordi :  neque  se  novas  ad  regnum  cogitationes,  sed 
diu  meditata,  tantoque  salubriora  consilia 6  afferre,  quod 
olim  fortunam  suam  spondentibus  astris  praenovisset.’ 

41.  Haec  opinio,  cum  jam  a  principio  satis  insedisset 
animis,  mox  majorem  fidem  accepit  ex  eo,  quod  expone¬ 
mus.  Athenio  contracto  decem  millium  exercitu  Lily¬ 
baeum  obsidere  ausus,  cum  in  urbis  munitissimae  oppugna¬ 
tione  frustra  tempus  tereret,  ‘  non  placere  id  consilium 
Diis  ’  causatus,  ‘  cladem  imminentem  propera  discessione 
vitandam  ’  edixit.  Forte  dum  in  eo  res  est,  nondum  in 
tutum  omnibus  deductis  copiis,  naves  prope  Lilybaeum 
appulerunt,  cum  delectis  Maurorum  cohortibus,  quas  au¬ 
ditis  Siciliae  turbis,  novus  Romanorum  socius  amicusque 
Bocchus  subsidio  miserat,  impigro  viro  Gomone  praefecto. 
Is  cognitis  quae  agerentur,  noctu  impressione  in  disceden¬ 
tes  facta,  cum  post  multa  fugitivorum  vulnera  caedesque 
in  oppidum  se  recepisset,  Athenionis  praedictionibus  mag¬ 
nam  apud  ceteros  admirationem  atque  fidem  conciliavit. 

Diod.  ap.  42,  Ceterum  ne  servilibus  tantum  tumultibus  Sicilia 
Vales. 


6  Desideratur  consilia  in  edd.  ante  Crev. 

vexaretur,  etiam  per  liberorum  hominum  inopiam  aut  pe¬ 
tulantiam  maleficia  multa  fiebant.  Accedebat,  quod,  in¬ 
dicto  propter  hos  motus  justitio,  neque  jus  dicebat  quis¬ 
quam,  neque  formidabat.  Eratque  haec  aliquanto  crude¬ 
lior  servili  pestis,  quod  illi  palam  velut  jure  belli  agebant; 
hi  latere  cupientes,  ubi  res  rapuerant,  aut  animalia  abige¬ 
bant,  obvium  quemque  sine  discrimine  liberos  servosque, 
ne  quis  index  existeret,  occidebant.  Ita  vix  in  urbibus 
satis  cuique  tuta,  quae  possideret,  habebantur ;  in  agris  pro 
derelictis  erant  omnia  :  et  quanto  quis  opibus  excellebat, 
tanto  pluribus  curis,  cum  ex  maximo  numero  servorum,  et 
qui  fugerant  infensi,  et  qui  remanserant  suspecti  essent, 
anxia  ei  ac  solicita  vita  degebatur. 

43.  Spes  quoque  frustra  fuit,  fore  ut  duo  servorum  re¬ 
ges,  dum  ad  se  quisque  res  trahere  cupit,  aemulatione  viri¬ 
um  in  mutuam  perniciem  colliderentur.  Quippe  Salvius 
a  Morgantina  usque  in  Leontinos  omnia  perpopulatus, 
recensu  copiarum  facto,  cum  delectae  juventutis  ad  triginta 
millia  reperisset,  heroibus  Italis  sacrificavit :  dicataque 
velut  in  mercedem  concessae  victoriae  purpurea  stola, 
Tryphonis  appellatione  ab  suis  decoratus,  ad  imperium 
ordinandum  serio  adjicere  animum  coepit. 

44.  Ceterum  sedem  regni  habiturus  Triocala,  sic  appel¬ 
lata,  quod  his  tribus,  aquarum  optimarum  copia,  bonitate 
circumjacentis  agri,  postremo  situs  propemodum  inexpug¬ 
nabili  munimento  praestabant ;  Athenionem  acciri  jubet, 
tanquam  ejus  opera  usurus.  Ille,  praeter  opinionem  om¬ 
nium,  dicto  audiens,  dimissis  ad  praedam,  et  solicitanda 
ubique  servitia  ceteris  copiis,  cum  delectorum  tribus  milli¬ 
bus,  tanquam  ad  regem  suum  venit.  At  Tryphon  homine 
mature  in  custodiam  tradito,  ne  forte  se  oppugnaret,  red¬ 
actum  in  potestatem  castellum,  supra  antiqua  munimenta, 
novis  operibus  firmat :  spatiumque  circa  unius  ferme  mil- 
liaris,  fossa  profunda  circumducta,  in  urbis  formam  exae¬ 
dificat,  regia  exstructa,  et  foro  pulcherrimo  amplissimoque. 
Ne  ve  quid  vel  ad  usum  vel  ad  speciem  regni  desiderare¬ 
tur,  consilium  ex  prudentissimis  quibusque  deligit.  Ipse 
toga  praetexta,  tunica  laticlavia  amictus  jus  dicebat:  lic- 

tores  cum  virgis  et  securibus  aute  se  habebat  :  alia  deni¬ 
que  hoc  genus  solita  imperatoribus  regibusve  usurpabat. 

45.  Sub  idem  tempus,  haud  dubie,  quia  tumultus  servi¬ 
lis  in  Sicilia,  velut  occluso  urbis  horreo,  annonam  arcta¬ 
verat,  L.  Apuleius  Saturninus  quaestor  Ostiensis  rei  fru¬ 
mentariae  praefectus  est,  quod  magnarum  calamitatum 
initium  fuit.  Cum  enim  adolescens  luxui  et  inertiae  dedi¬ 
tus  negotium  segniter  administraret,  ademta  sibi  ab  senatu, 
translataque  in  M.  Scaurum  principem  curatione  sic  in¬ 
doluit,  ut  statim  a  priore  luxuria  ad  temeritatem  se  refer¬ 
ret  ;  et  popularem  rationem  amplexus,  Patribus  infestis¬ 
simus  acerbissimusque  adversarius  lieret. 

46.  Consularibus  interea  comitiis  C.  Mario  tertium 
facto  collega  L.  Aurelius  Orestes  additur.*  Mario,  quod 
belli  gloria  praefulgens,  nuper  egregiam  justitiae  opinionem, 
et  ex  ea  caritatem  militum  quaesiverat,  et  consulatus  ab¬ 
senti  datus,  et  Cimbricum  bellum  cum  provincia  Gallia 
decretum.  Haec  extra  ordinem  dabantur,  etiam  M. 
Scauri  Metellorumque  sententiis :  quod  inter  magnos 
metus  privatis  affectibus  necessitates  publicae  potiores 
erant.  Praetores  provinciarum  eo  anno  L.  Licinium  Lu¬ 
cullum,  M.  Antonium  certos ;  Fulvium  et  Pisonem  ex 
conjectura  reperio. 

47.  Magnum  in  urbe  ex  pluribus  bellis  timorem,  nam 
et  maria  piratae  infestare  coeperant,  auxerunt  foeda  prodi¬ 
gia.  Canem  apud  se  locutum  Arhniuenses,  arma  coeles¬ 
tia  inter  se  concurrisse,  victis  quae  ab  occasu  occurrerant, 
Tudertes  Amerinique  nuntiaverunt.  Ex  haruspicum  re¬ 
sponso  populus  stipem  Cereri  et  Proserpinae  tulit,  Siciliae 
numina  placaturus :  virgines  ter  novenae  dona  canentes 
tulerunt.  Siculum  bellum  L.  Lucullo,  piraticum  M.  An¬ 
tonio  provinciae  datae :  Piso  Macedoniam,  Fulvius  His¬ 
paniam  sortitus  est. 

48.  A  C.  Mario  hic  etiam  annus  in  apparatu  consum- 
tus  :  nisi  quod  hoc  et  superiore  consulatu,  per  absentiam 
Cimbrorum,  contra  Gallos  quosdam,  et  Germanorum 

nationes,  quae  per  eadem  tempora  in  Galliam  irruperant, 
rebus  gerendis  fortem  et  fidelem  L.  Syllae  operam  fuisse 
argumento  est,  quod  priore  anno  legatus  consulis  Gallorum 
splendidissimos  duces  fudit,  et  Tectosagorum  regulum 
Copillum  vivum  cepit :  et  hoc  tertio  Marii  consulatu 
tribunus  militum  Marsos,  magnam  et  populosam  gentem, 
ad  amicitiam  Romanam  a  Cimbrorum  societate  perduxit. 
Marsi  enim,  Italica  natio,  cum  nullum  in  hac  commemo¬ 
ratione  locum  habeant ;  relinquitur,  ut  Teutonis  vicina 
gens  intelligatur,  quae  nunc  quoque  vestigia  nominis  et 
sedium  antiquarum  retinet. 

49.  Eodem  tractu  temporis,  cum  omnia  bellis,  aut  bel¬ 
lorum  apparatu  streperent,  judicia  insuper  inquietam  civi¬ 
tatem  habuerunt.  C.  Memmius  repetundarum  absolutus 
est,  frustra  reum  premente  M.  Scauri  testimonio,  quod  ob 
notam  inter  eos  simultatem  minus  ponderis  habuerat.  T. 
Albucius  damnatus  est,  non  ob  culpam  magis,  quam 
propter  vanitatem  invisus  despectusque,  et  jam  ante  ab 
senatu  negata  supplicatione  quasi  praedamnatus. 

50.  Cum  enim  rebus  non  ita  magnis  in  Sardinia  pro¬ 
praetore  gestis  supplicationem  ab  senatu  decerni  petisset, 
primo  omnium,  qui  tali  ex  causa  literas  misissent,  est  de¬ 
negata  :  praecipue  ideo  quod  homo  levis,  et  Epicuro,  va¬ 
nissimae  Graecorum  sectae,  deditus,  jam  in  provincia  quasi 
triumphaverat.  Ejus  accusationem  duo,  C.  Julius  Caesar 
et  Cn.  Pompeius  Strabo,  postulabant :  sed  quia  moribus 
adversum  videbatur,  ejusdem  accusatorem  aliquem  esse, 
cujus  quaestor  fuisset,  C.  Julius,  qui  praeterea  etiam  roga¬ 
tus  a  Sardis  erat,  praelatus  est. 

51.  Dixisse  tum  et  Q.  Mucius  augur  in  Albucium, 
laudis  forensis  aucupandae  gratia,  creditur.  Sed  neque 
dignitas  aetasque  Scaevolae  patitur,  ut,  rem  alioquin  tem¬ 
poribus  istis  Romanae  juventuti  usitatam,  forensis  operae 
tirocinio  commendationem  quaereret :  et,  quod  Scaevola 
contra  T.  Albucium  in  judicio  repetundarum  dixit,  id  pro 
se  dixisse,  non  obscure  apud  Ciceronem  legimus,  contra 
hominem  inimicitias  ex  causa  haud  satis  gravi  coeptas  ju¬ 
venili  ferocia  exercentem. 

52.  Quod  enim  Albucius  Graecarum  literarum  usque 

C^P.  ad  ineptias  erat  studiosus,  Scaevola  cum  praetor  Athenis 
!.  3]  "  transiret,  officii  gratia  ad  se  visentem  Graece  salutaverat : 

idemque  lictores,  et  omnis  deinceps  cohors  fecerat.  Ejus 
ludibrii  sensus  tam  alte  in  pectus  Albucii  descendit,  ut  ex 
illo  tempore  Mucium  insigniter  odisset,  atque  etiam  legi¬ 
bus  repetundarum  interrogaret.  Sed  et  absolutum  eo 
Cic.  de  judicio  Scaevolam,  apud  eundem  Ciceronem  relatum  est. 
1’11’70-  Idcirco  duo  diversorum  temporum  reorumque  judicia  in 
unum  miscenda  non  fuerunt.  Sed  haec  atque  talia,  ubi 
vetus  historia  deliquit,  ex  tenuibus  et  obscuris  antiquita¬ 
tum  stricturis  difficulter  eruuntur. 

53,  Ceterum  idem  Albucius  damnationem  et  exilium 


Cic.  Tuse, 
v.  37. 
Varro  de 
Re  Rust. 
ni.  I. 


Veli.  11.12. 

Ascon.  in 
Corn. 


Cic.  Div. 
c.  20.  et  in 
Verr.  u.47< 


Ascon.  in 
Scaur. 

Suet.  Ner, 
c.  2. 
Ascon. 

Val.  Mas, 
vi.  5. 

Cic. pro 
R.  Dejot. 
c.  11. 

Dio  ap. 
Vales. 

Val,  Max. 


multo  sapientius  tulisse  proditur,  quam  paulo  ante  impe¬ 
rium  habuerat :  ne  sic  quidem  omni  studiorum  deficiente, 
fructu,  quamvis  in  vanum  ingenium  inciderant.  Nam 
Athenas  reversus  aequissimo  animo  philosophabatur  :  sa¬ 
tirisque  Luciliano  stylo  scribendis,  suam  pariter  alienam- 
que  stultitiam  transducebat. 

54.  Sed  majus  aliquanto  certamen,  et  adversus  majores 
viros  eodem  anno  Cn.  Domitius  Ahenobarbus  commovit, 
M.  Junio  Silano,  deinde  principi  senatus  Scauro,  die  dicta. 
Silanus  injussu  populi  collatis  cum  hoste  barbaro  signis, 
omnium  quas  deinde  Cimbri  intulissent  cladium  praebuisse 
causam  arguebatur.  Sed,  quanquam  tabella  de  reo  data 
erat,  plenissime  absolutus  est,  cum  duae  tantummodo  tri¬ 
bus  Sergia  et  Quirina  tristiorem  sententiam  tulissent.  Sed 
hanc  accusationem  Domitius  Egritomaro  Gallo  hospiti 
paterno  dedisse  dicitur,  quod  eum  Silanus  Galliam  obti¬ 
nens  injuria  affecerat. 

55.  Cum  Scauro  propriae  irarum  causae  erant,  sed  aliis 
potior  et  recentior,  quod  illius  opera  alium  quam  se  in  pa¬ 
tris  sui  locum  augurem  cooptatum  fuisse  Domitius  dolebat. 
Igitur  objecto,  ‘  sacra  publica  populi  Romani  Deum  Pe¬ 
natium,  quae  Lavinii  fierent,  opera  ejus  minus  recte  caste- 
que  fieri,  alia  quoque  sacra  populi  Romani  multa  demi¬ 
nuta  esse,’ et  mulctam  irrogavit;  et  summa  contentione 
reum  opprimere  studuit.  Quo  majori  merito  celebrata 
ejus  justitia  est,  quod  ad  se  venientem  Scauri  servum, 
multaque  heri  crimina  deferentem,  nec  audire  voluit,  et 

statim  reduci  ad  Scaurum  jussit.  Inde  factum,  ut  forte 
minus  instructus  Scaurum  damnare  non  posset ;  at,  quod 
anteponendum  illi  desiderio  fuit,  laudem  apud  omnes, 
tantumque  mox  gratiae  inveniret,  ut  et  legitima  aetate 
consul  censorque,  et  adhuc  tribunus  plebis  pontifex  maxi¬ 
mus  crearetur.  Quod  tamen  etiam  praemium  latae  in  tri- Liv.  Epit. 
bunatu  legis  fuit. 

56.  Tulerat  enim,  *  ut,  quatenus  propter  religionem  Cic.  de  L. 
sacrorum  populus  sacerdotia  mandare  nequiret,  minor  ^Srar-  n- 
duntaxat  pars  populi  vocaretur :  ab  ea  parte  qui  esset 

factus,  is  a  collegio  cooptaretur.’  Ita  tribus  septemdecim 
vocabantur :  quem  novem  tribus  fecissent,  is  obtinebat : 
potentissimorum  hominum  collegiis,  cooptandorum  suo  Cic.  pro 
arbitratu  sacerdotum  potestas  eripiebatur.  Haec  domi  S^°rn' 
acta.  Foris  interim  res  a  praetoribus  exercitibusque  Ro-  Ner.  c.2. 
manis  varia  fortuna  gesta. 

57.  L.  Lucullus  in  Siciliam  civium  Romanorum  et  no-  Diod.  Eel. 
minis  Latini  quatuordecim  millia  trajecerat,  additis  Bi-  XXXVI- 
thynorum  Thessalorumque  et  Acarnanum  octingentis : 
variarum  deinde  gentium  auxiliares  sexcenti,  totidemque 
Lucani,  Cleptio  viro  perstrenuo  duce,  accesserant.  Fu¬ 
gitivi,  praetoris  adventu  cognito,  dissidebant  sententiis. 
Expectandos  Triocalis  hostes  Tryphon,  occurrendum  ve¬ 
nientibus  Athenio  censebat :  nam  et  hunc,  in  gratiam  re¬ 
ceptum,  consilio  Tryphon  adhibuerat.  Sed  et  sententiam 

ejus  secutus  est :  egressique  haud  pauciores  quadraginta 
millibus,  castra  prope  Scirthaeam 7  posuerant,  a  Romanis 
intervallo  mille  maxime  et  quingentorum  passuum. 

58.  Ita  cum  quotidianae  velitationes  fierent,  tandem 
accidit,  ut  summis  viribus  concurreretur.  Multis  hinc  inde 
cadentibus,  tamen  sustentata  pertinacibus  animis  pugna 
est,  donec  Athenio,  qui  cum  ducentis  delectis  equitibus 
praeliatus  egregie  fuerat,  genu  utroque  saucius,  tertia  in¬ 
super  accepta  plaga  pro  mortuo  concidit.  Hic  terror 
solvit  fugitivorum  ordines,  et  cum  ceteris  ipse  rex  Tryphon 
Triocala  beneficio  noctis  evasit.  Eadem  Athenioni,  cum 
inter  mortuos  fefellisset,  saluti  fuit.  Ceterorum  ad  millia 

7  Pro  vulg,  Scirrheum  in  edd.  priorr.  Crev.  emend.  Scirrhaam 
ex  Diod. 

vigmti  caesa  :  debellarique,  si  institisset  Romanus,  potuit ; 
adeo  superstitum  animi  ceciderant :  vulgoque  audiebantur 
voces  praeceps  et  invisum  Diis  consilium  damnantium  ;  ‘ne¬ 
que  ahud  melius,  quam  ut  ad  dominos  reversi,  misericor¬ 
diam  potius  illorum,  quam  certam  bello  perniciem  expe¬ 
rirentur.’ 

59.  Lucullus  trahendo  tempus,  consternatis  ad  se  red¬ 
eundi  copiam  fecit :  denuoque  decretum  est,  ‘  nihil  non 
prius  tentandum,  quam  ut  se  invisis  infensisque  ad  ludi¬ 
brium  et  cruciatus  dederent.’  Nona  demum  die  adducta 
ad  novam  urbem  signa,  post  magnum  et  inanem  laborem, 
multis  et  hostium  occisis,  et  suorum  deperditis,  ad  extre- 
^Flor.  m.  mum  irrita  et  infrequentia  discesserunt.  Ita  defensis 
Diod.  Triocalis  ad  pristinam  fiduciam  erecti  sunt  animi  fugitivo¬ 
rum,  multasque  Siciliae  clades  intulerunt,  sedente  pnetore, 
per  negligentiam,  aut  quia  praeda  provinciae  ditescendi 
culi.  prior  cura  erat.  Repetundarum  certe,  nequicquam  recu- 
Cic.de  sato  contra  leges  judicio,  ab  augure  Servilio  damnatus  est. 
Proy.Cons.  Unde  postea  nullae  graviores  in  urbe,  quam  Serviliorum 
atque  Lucullorum  inimicitiae,  longum  ad  tempus  extite- 
runt.  Sed  haec  aliquanto  post  acciderunt. 
lAppurn.  60.  In  Hispania  res  incertae  ab  aliquot  annis  fuerant, 
crebris  utique  latrociniis,  interdum  et  bellis.  Occursum 
tamen  a  Romanis  copiis  est,  donec  crebrescente  Cimbrico 
terrore,  Sicilia  quoque  servilibus  armis  iterum  infesta, 
Hispanias  domesticis  praesidiis  permitti  oportuit.  Praeto¬ 
res  tamen  eo,  sed  sine  exercitu,  mittebantur. 

Mar. 'c.  16.  ^n*erea  Cimbri  post  Manlium  et  Caepionem  fusos, 

Liv.  Epit.  cum  more  fulminis  omnia  perrumperent,  quicquid  inter 
Rhodanum  et  Pyrenaeum  est  depopulati,  per  saltum  Py¬ 
renaeum  transcenderunt  in  Hispaniam:  et,  cum  ubivis 
Pigb.  Ann.  vastationem  facerent,  a  Celtiberis  fusi  fugatique  sunt. 

Eam  rem  imperatore  Fulvio  praetore  Romano  gestam 
credentibus  ut  accedam  inclinat  animus,  quia  victos  ab 
hoc  Cimbros,  neque  aliam  ei  provinciam,  quam  Hispa¬ 
niam  leperio,  cum  Italiam  Galliamque  per  omnes  eos  an¬ 
nos  consules  obtinerent.  Adde  quod  et  res  ita  gesta  tra¬ 
ditur,  ut  haud  multum  imminutis  copiis,  consilium  tamen 
relinquendae  Hispaniae  placere  Cimbris  potuerit.  Collatis 

enim  castris,  equites  suos  ad  vallum  hostium  accedere,  Front. 
deinde  refugere  Fulvius  jusserat.  Id  ubi  per  aliquot  dies  Strati  1I,S- 
factum,  Cimbrisque  avide  persequentibus,  haud  magnam 
custodiendis  castris  manum  relinqui  Romanus  advertit, 
cum  expeditis  cohortibus  terga  illorum  clam  circumiens, 
postquam  Cimbros  suggressi  de  more  equites  longius  abri¬ 
puerunt,  castra  a  suis  deserta  cepit. 

62.  Eodem  anno  in  Macedonia  prospere  cum  Thraci-  Jul.  Obs. 
bus  bellatum,  Pisonis,  ut  opinor,  ductu,  a  quo  Rhodopen  Flor.  m.  4. 
etiam  Caucasumque  penetratum  L.  Florus  auctor  est. 

Quod  quia  de  nobili  illo  Caucaso  accipi  nequit,  neque 
Thraciae  aliquem  hoc  nomine  montem  fuisse  reperio,  auc¬ 
torem  pro  re  posui. 

63.  Dum  haec  diversis  in  provinciis  geruntur,  C.  Marius  Plut. 
relicto  ad  exercitum  M.  Aquillio  in  urbem  ad  habenda 
comitia  venit,  quia  consul  alter  L.  Aurelius  paulo  ante 
fato  concesserat.  Multis  egregiisque  viris  petentibus,  tri¬ 
bunus  plebis  L.  Apuleius  Saturninus,  quo  nemo  post  Cic.  Brut. 
Gracchos  ad  concitandas  vulgi  mentes  instructior  eloquen-  6  pjut. 
tia  habebatur,  cum  populo  agebat,  ‘  ut  C.  Marium  consu¬ 
lem  quartum  faceret :  rebus  accommodari  consilia  dicti¬ 
tans,  nec  temere  mutandum  negotiis  manentibus,  quod  il¬ 
lorum  causa  semel  esset  salubriter  deliberatum. 

64.  ‘  Est  enim  ridiculum,’  aiebat  ille,  ‘  quae  ad  provi¬ 
sam  necessitatem  praesidia  paraveris,  ea  ad  instantem  di¬ 
mittere.  Proximis  et  superioribus  comitiis,  nulla  obli¬ 
vione  legum,  sed,  quia  Cimbricum  bellum  in  expectatione 
erat,  C.  Marium  semel  iterumque  refecistis.  Atqui  eo 
biennio,  velut  turbine  quodam  actus,  hostium  impetus  in 
Hispaniam  se  avertit.  Nunc  quia  propius  admovetur 
periculum,  jamque  suis  imminere  finibus  fidelissimi  vetus- 
tissimique  socii  nostri  Massilienses  nuntiant,  alium  ducem 
creabimus  ?  tanquam  ad  paraudum  modo  bellum  opera 
Marii  eguissemus,  ad  gerendum  alius  esset  praestantior. 

At  vero  non  aliam  ob  causam  Mario  secundum  tertiumque 
consulatum  dedistis,  quam  quia  summo  discrimini  summum 
opponendum  imperatorem  esse  constabat. 

65.  ‘  Adversus  ha?c  frustra  leges  ingerunt,  quorum  tanta 
est  perversitas,  ut  perire  per  alterius  imperium,  quam  in- 


4338 


T.  LIVII 


columes  ductu  Marii  esse  malint.  Atqui  maximam  deberi 
reverentiam  legibus  et  scimus,  et  defendimus  :  sed  minime 
profecto  majorem,  quam  reipublicae  salutique  urbis  ac 
imperii,  quarum  rerum  gratia  constitute  leges  sunt.  Quod 
si  aliquando  contra  bonum  publicum  pusmant,  auctoritas 
ipsis  jure  merito  abrogatur. 

66.  ‘  Xuper  P.  Scipionem,  multis  etiam,  uti  nunc 
Mario,  sic  illi  adversantibus,  solvi  legibus  jussu  vestro 
contigit.  Quem  igitur  ejus  consilii  pcenitet  ?  Quem  il¬ 
lius,  quo  et  prior  Africanus  ante  legitimos  annos  imperium 
consulatumque  nactus  est  ? e  Quod  nisi  esset  factum,  for¬ 
tassis  adhuc  Carthago  et  Numantia  starent ;  et,  quod  omen 
Dii  avertant !  Roma  suis  ruinis  operta  jaceret.  Dii  fa¬ 
ciant,  ut  felices  potius  Isetique,  quantum  in  duce  momenti 
sit,  experiamur,  quam  post  aliquam  similem  offensam, 
quales  jam  nimis  multas,  contra  eundem  hostem  dissimiles 
huic  consules  mittendo,  incurrimus. 

67.  ‘  Sed  fac  esse  conferendum  alium  huic,  consilio, 
virtute,  felicitate.  An  ideo  tantum  etiam  auctoritatis  ei 
apud  exercitum  erit  ?  Ad  ignotos  milites  novus  ipse  im¬ 
perator  veniet :  loca  incomperta,  animi  hominum  parum 
explorati,  tota  ratio  belli  minus  expedita,  omnia  terribili¬ 
ora  atque  molestiora  occurrent.  Marius  in  ea  opinione 
apud  hostem  est,  ut,  dum  ille  ad  exercitum  esset,  arma 
nostra  vitasse  videatur-:  in  eo  amore  apud  socios,  ut  nul¬ 
lius  imperata  sint  lubentius  facturi  :  tanta  apud  exercitus 
virtutis  atque  justitiae  admiratione,  ut  hoc  uno  duce  vin¬ 
cere  sperent  ac  cupiant ;  neque  aliter  accipiant  de  succes¬ 
sore  mentionem,  quam  ut,  si  quis  venerit  alius,  se  quasi 
vinctos  tradi  hostibus  putent.  Igitur  vestrum  potius  ju¬ 
dicium,  provinciarum  voluntatem,  spem  militum  nostro¬ 
rum,  quam  aemulorum  C.  Marii  dicta  sequimini :  ne,  quem 


e  Prior  Africanus  ante  legitimos 
annos  imperium  consulatumque 
nactus  est]  Haec  non  omnino  ac- 
cnrata  sunt.  Primo,  imperium 
Scipioni  in  Hispaniam  admodum 
qnidem  jnveni  delatnm  est,  sed 
non  ante  legitimos  annos.  Si  qni¬ 
dem  nullis  existimamus  legibus 


sancitum  unquam  esse,  quonam 
setatis  anno  hujusmodi  extraor¬ 
dinaria  imperia  priratis  mandari 
possent.  Deinde,  consul  Scipio 
factus  est,  antequam  lex  Yillia 
annalis  lata  esset.  Vid.  Liv,  xl. 
44.  Crec. 

unicum  Cimbrici  belli  a  Diis  immortalibus  oblatum  ducem 
agnovistis,  sub  ipsum  edendae  operae  tempus  ab  imperio 
removeatis. 

68.  Cupiente  haud  dubie  Mario  haec  agebantur  :  sed 
ille  quasi  per  modestiam,  aut  placandae  invidiae,  detrecta¬ 
bat.  Ergo  ab  tribuno,  pari  simulatione,  acribus  conviciis 
verberatus,  ‘  quod  aris  focisque  in  certo  discrimine  positis, 
desiderari  operam  suam  patriae  proditor  sineret ;  ’  tandem 
designatus  est :  ceteris,  licet  haec  ludibria  intelligerent, 
minus  repugnantibus,  quia  Cimbros,  postquam  exclusi  His-  Liv.  Epit. 
pania  fuerant,  in  Galliam  reversos  cum  Teutonis  iterum 

se  conjunxisse  compererant,  et  immanem  futuram  belli 

molem  apparebat,  nec  temere  cuiquam  nisi  Mario  susti-  Yel1.  n.  12. 

i  r  ^  ,  .  Flor.  iii.  3. 

nendam.  Tactus  est  una  Q.  Lutatius  Catulus,  cujus  et  pjut. 

in  senatu  magnae  opes,  et  ad  populum  illaesa  gratia  erat.* 

69.  Eodem  anno  L.  Apuleius,  quo  plus  a  Mario  militi-  Auct.  de 
busque  gratiae  iniret,  ‘  uti  veteranis  agri,  qui  in  Africa 
captus  Jugurthino  bello  fuisset,  centena  jugera  divideren¬ 
tur,’  tulit.  Accepta  rogatio  est,  Baebio  tribuno  plebis, 

qui  intercesserat,  a  turba  petulante  lapidibus  abacto.  Ii 
jam  mores  invaluerant,  ut  non  ex  utilitate  publica,  neque 
consensu  leges  ferrentur ;  sed  sicut  parti,  quae  viribus  et 
audacia  potior  erat,  placuisset. 


*  A.  U.  C.  650.  A.  C.  102, 

1.  Cum  hic  status  ubique  rerum  esset,  Romanis  per  Cim¬ 
brica,  item  Thracia,  et  Servilia  bella  distractis  ;  regibus 
Syrorum  parricidiali  bello  vires  imperii,  majestatisque 
reverentiam  solventibus ;  ne  iEgypto  quidem,  sub  qua  et ' 
Cypri  regnum  erat,  per  aemulationes  regum  prohibente  : 
Cilices,  Syriacae  ditionis  pars,  maria  latrociniis  infesta 
tenebant,  sensim  etiam  aliis  nationibus  ad  eandem  licen¬ 
tiam  corruptis.  Contra  hos  M.  Antonius  praetor  cum 
proconsulari  imperio  missus,  partem  eorum  ad  Misenum 
profligavit.*  Exinde,  postquam  propter  difficultatem  na¬ 
vigandi  per  aliquammultos  dies  commoratus  Athenis  esset, 
in  Asiam  venit :  auctaque  e  Byzantinis  aliorumque  socio¬ 
rum  navibus  classe,  praedones  in  ipsam  Ciliciam  persecu¬ 
tus,  multis  eorum  captis  depressisve  paronibus,  dignam 
triumpho,  quem  postea  egit,  victoriam  obtinuit.  Nescio 
an  ea  pugna,  certe  in  Cilicia  interfectus  est  M.  Gratidius 
praefectus  Antonii,  et  eidem  perfamiliaris. 

2.  C.  Marius  quartum,  Q.  Lutatius  consulesf  inito  ma¬ 
gistratu  mature  in  provincias  profecti,  summa  ope  bellum 
contra  imminentes  jam  Italiae  Cimbros  parabant :  ita  divi¬ 
sis  partibus,  ut  in  Alpibus  ad  praesidium  Italiae  Catulus 
excubaret,  Marius  Galliam  transeuntibus  se  objiceret. 


t  A.  U.  C.  650.  A.  C.  102. 


*  A.  U.  C.  649.  A.  C.  103. 

Nam  et  hostes  bipartito  agmine  Italiam  petere  diceban¬ 
tur-.  Cimbri  per  Noricos.  Teutoni  per  Liguriam  cogita¬ 
bant  irrumpere. 

3.  Igitur  propiore  in  dies  discrimine,  quia  Gallorum 
multi  palam  hostilia  agitabant,  neque  Liguribus  ob  levita¬ 
tem  ingeniorum  credebatur ;  Marius,  quo  certius  explora-  Front.  i,  2. 
ret  animos,  hoc  commento  usus  est.  Literas  circum  sus¬ 
pectos  populos  misit,  quibus  apertis,  vetabat  interiores, 

quae  seorsim  sigillo  clausae  erant,  ante  certam  diem  legi : 
deinde,  priusquam  ea  dies  venisset,  tabulis  repetitis,  eos  a 
quibus  ante  praedictum  tempus  resignatae  fuerant,  haud- 
quaquam  constantis  in  societate  fidei  esse  cognovit. 

4.  Castris  deinde  motis  ad  Isarae  Rhodanique  conflu-  Oros.v.16. 
entes  cum  pervenisset,  locumque  stativis  idoneum  judica-  Plut. 

ret,  diligenter  circummunivit  eum,  magnaque  commea¬ 
tuum  copia  replevit :  ne  rerum  forte  necessarium  penuria 
contra  commodum  suum  pugnare  cogeretur.  Quod  enim 
multi  magnique  ab  his  populis  exercitus  caesi  fuerant,  non  Pl°r-  ni.3. 
prius  audebat  in  aciem  descendere,  quam  confirmatos  suo-  P*ut- 
rum  animos  assuetudine  videndi  audiendique  terribiles 
hostium  vultus  strepitusque  intelligeret.  Interea  nihil 
praetermittit  summae  diligentiae  :  militem  alloquio  erigit, 
exercet  annis,  durat  opere,  simul  subvectioni  commeatuum 
consulens,  quam  late  circumstagnans  Rhodani  ostium,  Strab.iv. 
repletis  arena  altoque  limo  aestuariis,  morabatur.  Idcirco  P*  183‘ 
Marius  egregium  molitus  opus,  ab  alveo  fluminis  ad  mare,  Plut. 
qua  situs  commodior,  nec  tam  vexatum  aestu  littus  erat, 
ingenti  fossa  ducta,  majorem  Rhodani  partem  immisit,  ^P°mP> 
etiam  grandibus  ferendis  navibus  habili  alveo. 

5.  Sed  jam  Cimbrorum,  Tigurinorum,  Tugenorum,  Oros.Strab. 
Teutonorum,  Ambronumque  immensa  agmina  aderant,  Plut. 
mutato  priore  consilio  junctis  viribus  incedentium ;  trucia 

visu  corpora,  horrendi  fremitus,  omnia  etiam  peritis  alias 
militiae  nova  et  atrocia.  Nec  faciebat  pugnandi  potesta-  Polyren. 
tem  Marius,  sed  evastatis  circa  omnibus,  etiam  ad  ipsa  p^'  vm' 
castra  ferociter  assultante  hoste,  tamen  continebat  suos  : 
tantummodo  per  vices  mittebat  in  vallum,  ut  eos  oculo¬ 
rum  auriumque  terrores  pati  discerent :  gnarus  insuetos 
horum,  si  subito  offundantur,  plurimum  percelli ;  eadem 
apud  expertos  usuque  peritos  vilescere. 


4342 


T.  LIVII 


Polyaen. 

Piat. 


Pront. 
Strat.  1. 11. 
Plut. 


6.  Hac  arte  ducis  brevi  perfectum  est,  ut  milites  non 
modo  timere  hostem  desinerent,  sed  etiam  valli  magis 
quam  armorum  ope  defendi  indignarentur.  Jamque  tri¬ 
bunorum  et  centurionum  plerique  deferre  ad  imperatorem 
querimonias  militum  suasque  audebant.  Quos  ille  acri¬ 
ter  objurgabat,  ‘patriae  proditores’  appellando,  ‘qui, 
quantum  in  ipsis  esset,  florentissimum  populi  Romani  ex¬ 
ercitum,  tutelam  Italiae,  spem  urbis  unicam,  praecipiti 
temeritate  perditum  irent.’  Haec  privatim,  et  contra  sin¬ 
gulos.  At  multitudinis  impetum  comi  sermone  leniebat : 
*  non  ignarum  se  quibus  viris  praeesset,  neque  virtuti  illo¬ 
rum  aut  robori  diffisum  rem  trahere.  Monitum  Deorum 
esse,  ut  debitum  victoriae  tempus  opperiatur.’ 

7.  Facilius  pravae  religionis  ludibrio,  quam  rectae  reve¬ 
rentia  regi  vulgares  animae  patiuntur  :  neque  ulla  continen¬ 
dis  tum  militibus  efficacior  ratio  fuit.  Et  Marius,  sive  ipse 
quoque  credulus  talibus,  sive  utilitatis  hujus  gratia,  sagam 
ex  Syria,  Martham  nomine,  in  castris,  et  futurorum  prae¬ 
sciam  et  sacrorum  magistram  habebat.  Hanc  artis  suae 
specimen  in  urbe  edere  satagentem,  senatus  superstitionis 
externae  contemtor,  patriae  tenax,  cum  repulisset,  ad  Ma¬ 
rium  uxor  Julia  miserat,  admirata  praedictionis  eventum, 
quod  gladiatorio  certamine  victor,  quem  Martha  futurum 
indicaverat,  extitisset.  Ut  ergo  mulieri  tanto  plus  auc¬ 
toritatis  in  exercitu  conciliaret,  lecticae  impositam  cum 
veneratione  circumferebat :  eadem,  quoties  ad  sacra  obe¬ 
unda  prodiret,  in  purpureo  amiculo  duplici,  quod  aurea 
fibula  subnectebat,  hastam  taeniis  et  coronamentis  redimi¬ 
tam  manibus  ferens,  conspiciebatur. 

8.  Praeterea,  quod  Alexandri  Myndii  fide  relatum  est, 
duo  vultures  frequenter  in  exercitu  Marii  apparuerunt,  ex 
aeneis  collaribus  noti,  quae  captis  milites  addiderant ;  nun¬ 
tii,  ut  credebatur,  victoriae,  eoque  nunquam  sine  maxima 
militum  laetitia  conspecti.  Quemadmodum  paucis  post 
annis,  ut  probabile  est,  vaframentum  imperatoris  sui  imi¬ 
tatus,  cervam  Q.  Sertorius  habuit. 

9.  Sed  illis  temporibus,  praeter  insitam  hominibus  ve¬ 
cordiam,  et  in  metu  cuivis  superstitioni  facilem,  ludibriis 
hoc  genus  terribilem  speciem  A.  Pompeii  tribuni  plebis 
mors  acerba  et  inopinata  circumdederat.  Batabates  qui- 

dam  Matris  Magnae  Pessinuntius  sacerdos  Romam  ve-  Diod.Ecl. 

•  .  XXXVI. 

niens  ex  adyto  numinis  vocem  missam  senatui  exposuit :  pjut- 
‘  pollutum  Deae  fanum  esse,  Romanaeque  urbis  nomine  Diod. 
publice  adhibenda  piacula.  Obtemperantibus  felicia  tem¬ 
pora,  et  ingentes  bello  victorias  fore.’ 

10.  Senatus,  quod  id  sanctissimarum  et  antiquissima-  Cic.pro 

•  •  •  Scxt  o  20 

rum  religionum  fanum  habebatur,  homini  tanquam  Deo-  ' 

rum  legato  lautia  et  locum  comiter  decrevit,  templumque  Plut. 
voveri  Deae  jussit.  Haec  annuntiaturus  populo  Batabates 
cum  Rostra  conscendisset,  ubi  concio  ei  ab  alio  tribuno 
data  erat ;  A.  Pompeius  agyrtam  appellando,  verba  fa¬ 
cere,  coronamque  auream  gestare  vetuit.  Cum  corona  Diod. 
enim  inusitatae  magnitudinis,  et  veste  picta  aureisque  filis 
intertexta,  processerat. 

11.  Sed  ille  quidem  ‘  non  suam  magis,  quam  Magnae 
Matris  injuriam  esse  ’  increpans,  publico  abstinuit :  Pom¬ 
peium,  ubi  dimissa  concione  domum  vix  pervenerat,  ar¬ 
dens  febris  tanta  saevitia  corripuit,  ut  amissa  voce  intra 
triduum  a  expiraret.  Iste  casus  horrorem  in  omnium  ani¬ 
mos  sparsit,  redditusque  Batabati  solitus  ornatus.  Ipse, 
cum  multis  muneribus  auctus  proficisceretur,  ingenti  non 
virorum  modo,  sed  etiam  mulierum  agmine  deductus  est. 

12.  Ceterum  Cimbri  sociique  castris  Romanorum  ade-  Oros. 
quitantes,  quo  illos  ad  pugnam  elicerent,  neque  factis  fe¬ 
rocibus  ullis,  neque  verbis  abstinebant.  Ipsum  quoque  im-  Front. 
peratorem  quidam  Teutonorum,  armis  et  corporis  habitu  Strat>  ]V- 
conspicuus,  singularem  ad  pugnam  provocabat.  Ei1  re¬ 
spondit  Marius,  *  siquidem  finiendae  vitae  cupidus  esset,  uti 

se  suspenderet :  ’  deinde  ostenso  parvae  staturae  et  exactae 
propemodum  aetatis  gladiatore,  ‘  hunc  ei  se  parem  dare,’ 
per  ludibrium  dixit ;  ‘  illum  si  superasset,  cum  victore 
honestius  dimicaturum.’  Nondum  ea  insania  ceperat  ani¬ 
mos,  ut  provocationem  etiam  commilitonis  sprevisse,  pro¬ 
bro  ;  contra  decus  militiae  et  utilitatem  publicam  gladia- 

1  At  Cler.  Et  reliquae  edd.  ante  Crev. 


a  Intra  triduum ]  Sic  quidem  dicit  Pompeium  intra  septimum 
Diodorus,  qui  etiam  febri  ad-  diem  obiisse.  Crev. 
jungit  anginam.  Sed  Plutarchus 

torio  more  sanguinem  vitamque  profundere,  magnum  et 
virtute  egregium  haberetur. 

13.  Hostes,  ubi  pugna;  copia  non  fiebat,  impatientia 
morte  ad  oppugnationem  castrorum  versi,  continuo  triduo 
ad  vallum  intulerunt  signa.  Sed  nemine  contra  exeunte, 
cum  missilibus  inulti  caderent,  prteter  castra  Marii  ducunt, 
‘Italiam  petere’  clamitantes;  ‘si  quid  ad  uxores  Ro¬ 
mani  milites  vellent,  se  mandata  perlaturos.’  Sexto  de¬ 
mum  die  postremum  agmen  castra  prseterisse  fertur  :  tan¬ 
tam  fuisse  armatorum  multitudinem. 

14.  Neque  deinceps  una,  sed  tripartito  incesserunt. 
Teutoni,  qua  proximum  ad  Alpes  iter  erat :  Cimbri  cir¬ 
cumitu  petebant  Athesin,  Helvetiis  ad  Noricas  Alpes 
pergentibus.  Marius,  simulatque  praetervecta  hostium 
agmina  fuerant,  Teutonos,  unde  proximus  Italia;  metus, 
ita  subsequi  coepit,  ut  quam  proxime  illos  stativa  semper 
poneret,  sed  locis  idoneis,  et  diligenter  munitis.  Sic  ad 
Aquas  Sextias  processum.  Inde  cum  parum  ad  Alpes 
itineris  restaret,  eo  maxime  loco  de  summa  rerum  dimi¬ 
care  Marius  statuit. 

15.  Erat  castris  ita  captus  locus,  ut  hostibus  quidem  su¬ 
periora,  eoque  tutiora  essent ;  ceterum  vallem  fluviumque 
hostes  tenerent.  Id  quamvis  dedita  opera  factum  a  Ma¬ 
rio  quidam  prodiderunt;  propius  fidem  est,  profectum  a 
metatorum  imprudentia  vitium,  consilio  ducis  in  occasio¬ 
nem  victori®  versum  esse.  Nam  ille  sitim  metuentibus, 
digitum  protendens,  ‘  En,’  inquit,  ‘  aquam,  sed  sanguine 
venalem.’  Succlamantibus,  ‘  duceret  ergo,  priusquam  ®stu 
sanguis  exaruisset,’  prius  esse  munienda  castra  respondit. 

16.  Hoc  opus  dum  demisso  vultu  miles  aggreditur,  a 
calonibus  ortum  pugn®  initium  est :  qui  aquatum  cum  ar¬ 
mis,  qualia  cuique  sors  obtulerat,  profecti,  cum  a  paucis 
hostium  turbarentur,  sublato  clamore  manus  conseruerunt : 
®greque  militem  continebat  Marius,  de  agasonibus  et 
jumentis  solicitum :  donec  Ambronibus  in  pr®lium  pro¬ 
cedentibus,  Ipse  quoque  instruxit  suos. 

17.  Exercitus  hostilis  haud  postrema  pars  Ambrones 
erant,  ad  triginta  hominum  millia,  eorumque  maxime  ope¬ 
ra  victi  Mallius  C®pioque  dicebantur.  Hi  licet  onusti 

cibo,  meroque  accensi  erant,  non  tamen  incomposito  gra¬ 
du,  neque  incondito  ululatu,  sed  militariter  incedebant, 
cum  pulsu  armorum  et  tripudiis  nomen  Ambronum  incre-  Fest.etibi 
pantes,  quod  sibi  cognomentum  ex  latrocinandi  licentia  Stali£- 
sumserant:  nec  enim  gentis  hoc  vocabulum  est,  eoque 
Galfridi  tempore  Britannicus  sermo  nebulones  significa-  Galfrid. 
bat.  At  hanc  antiquitus  appellationem  etiam  Ligures  p^-  Bnt' 
habuerant.  Ergo  cum  in  prima  acie  collocati  hunc  cla¬ 
morem  audissent,  suum  esse  nomen  ingeminantes,  haud 
minorem  reddiderunt.  Ceteris  etiam  utrimque  copiis,  ut 
suis  adderent  animum,  couclamantibus,  ferociter  concur¬ 
sum  est. 

18.  Sed  Ambrones  in  transcensu  fluminis  occupatos  Li¬ 
gures  turbaverunt.  Mox  Romanae  legiones,  a  locis  su¬ 
perioribus  magna  vi  incumbentes,  retruserunt  ad  amnem  : 
multisque  inter  consternationem  mutuo  impedientium  tru¬ 
cidatis,  ipsi  quoque  amne  superato,  reliquos  convertere 
aciem  non  ausos,  ad  munimenta  plaustrorum,  quibus  pro 
vallo  utebantur,  prosecuti  sunt. 

19.  Ibi  vero  terribilis  et  foeda  visu  facies  fuit.  Mulie¬ 
res  cum  horrendo  clamore  et  ululatu,  gladiis  ac  bipenni¬ 
bus  raptis,  inter  armatos  Erinnyum  specie  discurrebant, 
non  suos  minus  quam  hostem  impetendo.  ‘  Proditores  ’ 
enim  appellabant,  ‘  qui  toties  partas  splendide  victorias 
infami  fuga  corrumperent.’  Neque  ferrum  aut  vulnera 
pavebant,  quin  ubivis  occursantes  scuta  Romanorum  et 
ipsos  srepe  gladios  nudis  manibus  comprehenderent.  Hunc 
eo  die  exitum  forte  magis,  quam  voluntate  consulis  com¬ 
missa  pugna  habuit. 

20.  Nox  neutris  satis  laeta  secuta  est:  cum  clade  suo¬ 
rum  Teutoni  dolerent,  Romanos  castra  nondum  permuni¬ 
ta,  hostium  dissoni  strepitus,  belluarumque  quam  homi¬ 
num  vocibus  similior  stridor,  solicitos  haberent;  ipso  quo¬ 
que  Mario  curarum  non  experte,  memori  tamen  impera¬ 
toriarum  artium,  quas  vix  alio  tempore  copiosius  pruden- 
tiusque  explicuit.  Nam  et  majorem  ex  re  male  gesta  tre¬ 
pidationem  apud  hostes  haud  immerito  conjectans,  quo  in¬ 
certos  consilii  insomnesque  teneret,  tota  nocte  per  paucos 
suorum  clamore  per  intervalla  brevia  sublato,  suspensos,  Straton.  9. 

Delph.  et  Var.  Cius.  Livius.  13  4 

et  omnibus  momentis  impressionem  expectantes  ita  defati¬ 
gavit,  ut  postridie  viribus  prope  defectis  ad  praelium  ve¬ 
nientes,  leviore  negotio  devicti  esse  credantur. 

21.  Eadem  nocte  Claudium  Marcellum  cum  tribus 
millibus  misit  ad  insidenda  juga,  quae  sylvis  opaca  castris 
hostium  a  tergo  imminebant,  ut  pugna  coepta  in  aversos 
cum  tumultu  decurreret.  Quoque  plus  inferret  terroris, 
ad  speciem  multitudinis,  agasones,  lixasque  armatos  simul 
ire  jubet,  jumentorumque  magnam  partem,  stratis  detrac¬ 
tis,  binisque  tantum  centunculis  relictis.  Ceteras  copias 
cibo  ac  quiete  refectas,  orta  luce  ante  castra  in  aciem 
locat :  quo  et  hunc  laborem  ad  se  per  iniqua  loca  sub¬ 
eundi  hostibus  adderet.  Equitatum  tamen  in  campum 
permittit. 

22.  Hostis  ira  magis  quam  consilio,  quae  maxima  aut 
sola  res  exitio  gentibus  istis  fuit,  correptis  subito  armis, 
nec  expectato  donec  ad  se  veniretur,  in  adversum  collem 
ruunt.  Sed  ex  superiore  loco  vim  facientibus  Romanis, 
qui  pilo  omisso  gladiis  ac  umbonibus,  ex  praecepto  simul 
exemploque  consulis,  rem  gerebant,  repressi,  pedem  in 
planitiem  referunt.  Ita  cum  usque  ad  meridiem  neutro 
inclinante  victoria  pugnatum  esset ;  aestu  atque  lassitudine 
fatiscere  Teutonorum  acies  coepit.  Sic  affectis  hostibus, 
ubi  decurrente,  ut  jussum  erat,  Marcello  terror  inopinatus 
a  tergo  ingruit,  ancipiti  metu  distracti  sunt  ordines  :  ne¬ 
que  praelium  deinde,  sed  caedes  ad  multam  noctem  fuit, 
cum  nec  ad  pugnandum  ultra,  nec  ad  fugiendum,  aut  vires 
lassitudo,  aut  animos  reliquisset.  . 

23.  Armatorum  millia  centum  his  duobus  praeliis  oppe¬ 
tiisse  mortem,  aut  capta  esse,  relatum  apud  auctores,  qui 
modestissimi  in  aestimanda  clade  fuerunt.  Ab  aliis  caesa 
traduntur  ducenta  millia,  capta  nonaginta,  inter  quos  et 
rex  Teutobodus,  vir  proceritatis  eximiae,  proximo  in  saltu 
comprehensus  est :  alii  quoque  reguli  per  Alpestria  fugien¬ 
tes,  a  Sequanis  excepti  retractique.  Neque  desunt  qui 
occisum  ibi  Teutobodum  scripserint.  Unde  tot  postea  sae¬ 
culis  argumentum  fabulae  fuit,  qua  ossa  quaedam  porten¬ 
tosae  magnitudinis,  pro  Teutobodi  reliquiis,  quadragesimo 
ante  anno  quam  haec  scriberem,  admirata  Gallia  est :  do- 

nec  doctorum  hominum  sciptis  paene  puerilis  error  dete¬ 
geretur.  Porro  de  mulieribus  Teutonorum  eadem,  qua; 
de  Cimbricis  postea,  referuntur.  Romani,  cum  uxores 
etiam  liberique  hostium  interissent,  neque  plus  tribus  mil¬ 
libus  capitum  fugisse  crederetur,  universam  a  se  Teutono¬ 
rum  gentem  esse  deletam  gloriati  sunt. 

24.  Hoc  modo  pugnatum  ad  Aquas  Sextias  cum  Teu¬ 
tonis  esse,  non  modo  plures  et  nobiliores  auctores  sequenti 
probabilius  visum  ;  quibusdam  Cimbros  ponentibus,  Teu- 
tonorumque  in  quintum  Marii  consulatum  transferentibus 
cladem  :  sed  nomen  ipsum  Teutobodi,  ab  iis  quoque,  qui 
in  ceteris  discrepant  commemoratum,  quod  muneris  po¬ 
tius,  quam  hominis  fuisse  crediderim,  ut  prioribus  credam, 
efficit.  Nec  enim  aliud  quam  Teutonorum  imperatorem 
significat,  ut  honoris  magis  quam  hominis  vocabulum 
fuisse  videatur. 

25.  Ceterum  quicquid  ex  tot  provinciarum  spoliis  mul¬ 
torum  annorum  felici  latrocinio  congestum  ab  hostibus 
fuerat,  cum  in  manus  Romanorum  incidisset,  omnium  con¬ 
sensu  imperatori  (universi  enim  exercitus  conclamatione 
appellatus  imperator  fuerat)  donatum  est:  nemine  non 
confitente,  e  nullam  ei  satis  dignam  ex  victoriae  fructu  re¬ 
ferri  gratiam  posse,  qui  rerum  adeo  laetarum  auctor  unus 
extitisset.’ 

26.  Magnificentissime  his  opibus  usum  fuisse  consulem, 
neque  arcam  potius  pecunia,  quam  domum  gloria  locu¬ 
pletasse  reperio.  Quippe  convocata  concione  ;  ‘Vos  qui¬ 
dem,’  inquit,  ‘  milites,  neque  meam  de  vobis,  neque  pa¬ 
triae  spem  fefellistis.  Senatus  triennio  ante  vos  compara¬ 
vit  cum  exercitu,  quo  Numidiam  pacavimus  :  ego  vos 
praetuli,  et  cum  mihi  data  esset  optio,  has  legiones  alias- 
que  delegi.b  Nec  profecto  aut  vos  imperatoris,  aut  me 
militum  poenitere  debet.  Meis  auspiciis,  consiliis,  ductu, 
vestra  virtute,  truculentissimi  Teutonorum  domiti  animi ; 
immania  corpora,  quorum  impetum  non  Romana,  non  bar- 

b  Has  legiones  aliasque  delegi]  ut  saepe  monuimus  in  notis  ad 
Manifestum  est  mendum  in  voce  Livium.  Itaque  legiones  ala- 
aliasque.  Suspicamur  Freinshe-  que  sunt  exercitus  Romanus 
mium  scripsisse  alasque.  Exer-  e  civibus  sociisque  conscriptus* 
citus  socialis  dividebatur  in  alas,  Crev. 


Gassend.in 
Vit.  Pei- 

Oros. 

bara  ulla  sustinere  acies  potuit,  vestris  manibus  prostrata 
sunt. 

27.  ‘  Hi  barbarorum  omnium  pugnacissimi  fuerunt ; 
qqorum  clade,  credite  mihi  milites,  Cimbros  etiam  et  Hel¬ 
vetios  vicimus.  Cujus  victoriae  magnitudinem  neque  nos, 
ad  edenda  quam  praedicanda  clara  facinora  aptiores,  pro 
meritis  exponere  possumus :  et  hoc  melius  tantis  exemta 
periculis  patria,  florentesque  facundia  viri  facient.  Ego 
interim  pro  concione  militaribus  donis  praestantem  quo- 
rundam  virtutem  ita  honorabo,  ut  se  conditum  et  benig¬ 
num  recte  factorum  aestimatorem c  nactos  esse  intelligant. 

28.  *  Sed  quoniam  universus  exercitus  ita  se  gessisse 
videtur,  ut  nemo  vel  laudis  vel  praemii  exsors  esse  debeat; 
plura  quidem  et  ampliora  senatui  patriaeque  reservo,  ne 
illorum  in  vos  benignitatem  praeripere  videar.  Ceterum  in 
praesentia  meam  quoque  munificentiam  aequum  est  vos  ex¬ 
periri  :  ut  et  aliquod  pro  exhaustis  laboribus  susceptisque 
periculis  habeatis  operae  pretium ;  et  ad  reliqua  belli  eun¬ 
dem  animum,  eandemque  patientiam  et  virtutem,  et,  quo 
maxime  superiores  fuimus,  amorem  disciplinae,  eo  luben- 
tius  retineatis. 

29.  ‘  Sed  unde  mihi  liberalitatis  materia,  cum  praedam, 
ex  qua  donari  milites  ab  imperatoribus  solent,  mihi  omnem 
concesseritis?  Neque  redonare  vobis  eam  audeo,  ne  vile 
mihi  vestrum  munus,  vestrorumque  animorum  illustre  testi¬ 
monium  esse  putetis.  Igitur,  quod  unum  relinquitur,  non 
intercedetis,  quominus,  quod  meum  esse  voluistis,  eo  tan- 

Di°ap.  quam  re  mea,  quemadmodum  libuerit,  utar.  Vendi  jube¬ 
bo  :  sed  non  nisi  vobis,  atque  ita,  ut  ne  quem  vestrum 
pceniteat  emisse.’ 

30.  Vilissimo  deinde  pretio  curavit  addicendum  ;  eo- 
que  facto  non  tantum  militibus  ad  omnia  deinde  prom- 
tissimis  usus  est;  sed  etiam  principibus  civitatis,  quibus 
contemtui  odioque  fuerat,  confessionem  extorsit,  pluris 
esse,  quae  sibi  quisque  dederit,  quam  quae  transmissa  a  pa¬ 
rentibus  habeat ;  et  natales  quamlibet  sordidos,  facile  tan- 

c  Conditum  et  benignum  recte  apposite.  Vera  Freinshemii 
factorum  aestimatorem ]  Conditum  manus  videtur  fuisse  candidum. 
procul  dubio  vitiosum  est.  Cie-  Crev. 
ricus  edidit  condignum:  parum 

tis  virtutum  radiis  ad  aemulum  clarissimis  domibus  splen¬ 
dorem  illuminari.  Neque  diu  dubitatum  fuit,  cum  de¬ 
signandi  novi  consules  essent,  quin  tam  et  fortis  bellator, 
et  magnificus  victor,  absens  quintum  crearetur :  quo  2  id  Liv.  Epit. 
etiam,  quod  adversus  ceteros  barbarorum  exercitus  resta-  Eulrop' 
bat  operis,  illius  potissimum  auspiciis  ac  ductu  gerere¬ 
tur. 

31.  Massiliensibus  deinde,  quorum  fortis  fidelisque  Strab.  iv. 
opera,  eo  et  superioribus  pluribus  bellis,  fuerat,  cum  alia  p' 
quaedam  de  manubiis,  tum  fossas,  quas  ad  Rhodanum  dux¬ 
erat,  dono  dedit :  unde  vectigal  civitati,  uberesque  pro¬ 
ventus  fuere  :  donec  id  opus  oblitum  coeno,  et  impellenti¬ 
bus  undis  arena  repletum,  Aquarum  mortuarum d  faciem  Oliv.  in 

1  ,  ..  „  ,  ,  .  Mei.n.fi. 

nomenque  nostrum  ad  aevum  pertulit.  J?ed  et  hostes 

terram  Massiliensium,  quam  vivi  vastaverant,  mortui 

magno  affecerunt  commodo.  Nam  ossa  in  sepes  vinea-  piut. 

rum  versa ;  tabo  carnium  ita  pinguefacta  arva  sunt,  ut 

nunquam  largiori  segete  luxuriaverint. 

32.  Tantarum  rerum  laetitiam,  velut  de  industria  pros¬ 
peras  res  accumulante  fortuna,  novae  subinde  causae  du¬ 
plicarunt.  Armorum  hostilium  splendidissimis  triumpha¬ 
lem  ad  pompam  reservatis,  cetera  cremare  Diis  victor 
constituerat.  Magno  sacrificio  instructo,  laureatus  circum 
exercitus  stabat :  ipse  de  more  sumta  praetexta,  incinctus 

cinctu  Gabino,  facem  accensam  corripuerat,  jamque  am-  Liv.vni. 
babus  manibus  elatam  in  ccelum  rogo  parabat  subdere  ;  9-  x'  7‘ 
cum  accurrentes  citatis  equis  amici  moram  expectatio-  Plut* 
nemque  et  ipsi  et  ceteris  injecerunt.  \ 

33.  Sed  cum  ad  imperatorem  venissent,  desilientes 
equis  decreta  senatus  nuntiant,  literasque  porrigunt,  qui¬ 
bus  ea  perscribebantur.  Quibus  lectis  Marius,  ‘  Quando 

2  Quod  edd.  ante  Crev. 


d  Aquarum  mortuarum ]  Quem 
locum  Galli  vocamus  Aigues- 
mortes,  is  longiuscule  a  Rhodano 
ad  dextram  situs,  nihil  commune 
habet  cum  fossa  Mariana,  quae 
per  Lapideum  campum,  quem 
dicimus  La  Crau,  ducta  erat  al» 
urbe  Arelate.  Hanc  fossam, 


quia  arenis  et  limo  oppleta  est, 
nominant  accolae  Brasmort.  Vid. 
Voss.  in  notis  ad  Melam,  et 
Cellar.  Geogr.  Ant.  1.  ii.  c.  2. 
aut  Dictionarium  Geogr.  doc¬ 
tissimi  viri  Brnzen  la  Martiniere 
in  vocilms  Aigucs  mortes  et  Fossa 
Mariam.  Crev. 

ita  senatui  populoque  Romano  visum  esset,  quod  felix 
faustumque  Dii  facerent,  consulatum  se  accipere ’  ait; 
e  triumphum  ’  (is  quoque  decretus  fuerat)  ‘  celebraturum, 
ubi  reliquis  barbarorum  deletis  copiis  victoriam  consum- 
masset/  Magna  omnium  admiratione  excepta  vox  est,  quae 
prima  inter  homines  haberentur,  propemodum  contemtim 
differentis.  Major  deinde  fiducia  cepit  animos,  minime 
quidem  facturum  fuisse  arbitrantium,  nisi  aut  virtute,  aut 
Deorum  monitu  fretus  certam  sibi  de  Cimbris  quoque  vic¬ 
toriam  promitteret.  Posthaec  inter  plausum  exercitus, 
strepitumque  armorum,  consul  altera  quoque  laurea,  lega¬ 
tis  senatus  imponentibus,  decorus,  facem  subdidit  victis 
armis,  sacrificiumque  peregit. 

34.  Circum  haec  tempora  lustrum  quartum  atque  sexa¬ 
gesimum  duo  Metelli  fratres  patrueles  fecerunt,  Q.  Nu¬ 
midicus  L.  F.  et  C.  Caprarius  Q.  F.  censores.  Inquieta 
haec  et  severitatis  atque  vitiorum  conflictu  difficilis  cen¬ 
sura  fuit.  L.  Apuleius,  cujus  maxime  opera  C.  Marium 
quartum  consulem  factum  diximus,  ab  eadem  amicitia, 
Q.  Metelli  acerrimus  osor,  censorem  creatum,  domo  per 
vim  extraxerat,  et  in  Capitolium  confugientem  armata 
manu  obsederat :  donec  equitum  Romanorum  indigna¬ 
tione,  non  sine  multa  caede  rejectus  est.  Eum  ergo  Apu- 
leium,  cum  tribunatu  abisset,  itemque  opprobrium  Curiae, 
C.  Glauciam  Q.  Metellus  censor  notabat:  idem  insiti- 
tium  C.  Gracchum  censu  prohibebat.  Quod  utrumque 
multitudini  adversum,  maximas  in  civitate  contentiones 
excitavit. 

35.  L.  quidam  Equitius  Caium  Tiberii  Gracchi  filium 
esse  simulabat,  favente  plebe,  et  ad  ea  quae  volebat  cre¬ 
denda  facili.  Sed  censor  ‘  tres  omnino  filios  fuisse  Tibe¬ 
rio’  dictitans,  ‘quorum  unus  in  Sardinia  miles,  alter 
Prameste  infans,  tertius  posthumus  Romae  decessisset ; 
neque  clarissimae  familiae  fulgorem  obscuri  homuncionis 
sordibus  inquinari  oportere,’  in  sententia  persistebat : 
adeo  incalescente  rixa,  ut  ad  extremum  lapidibus  a  fu¬ 
rente  vulgo  impeteretur.  Sed  et  postea  vir  illorum  tem¬ 
porum  sanctissimus  seditionibus  vulgi  vexatus,  et  ad 
summam  civitate  pulsus  est;  L.  Apuleii  primum  tribu- 

natu,  deinde  P.  Furii, e  cui  equum  publicum  censor  ad¬ 
emerat. 

36.  Sed  tum  a  collega  Numidici  Metello  Glaucia  et  Dio  ap. 
Apuleius  exempti  notas,  et  in  senatu  retenti  sunt.  Neque  e3d8es 'p* 
dubium  est,  quin  idem  popularium  studiorum  tam  metuens,  Appian. 
etiam  a  C.  Graccho  censum  acceperit :  pro  cujus  asserendo 

statu  violentissime  concitata  multitudo,  supra  consuetam 
pervicaciam  insaniebat. 

37.  Igitur  et  Gracchorum  sororem  Semproniam,  Sci-  Val<  Max- 
pionis  iEmiliani  viduam,  tribunitio  jussu  in  populi  concio-  H1, 

nem  adductam  legimus  :  sed  eandem,  licet  ipsa  fori  facies, 
vix  primoribus  viris  sine  horrore  ferenda,  minaeque  amplis¬ 
simae  potestatis,  et  innumerabilis  populi  fremitus,  objecta 
mulieri  omnium  earum  rerum  insuetae  essent,  tamen  adigi 
nequivisse,  ut  Equitium  pro  filio  fratris,  osculo  ferendo, 
agnosceret. 

38.  In  eadem  censura  Q.  Metellus,  quod  ob  Cimbricas  A.  Geli.  i. 
maxime  clades  multo  pauciores,  quam  superioribus  lustris 

censi  cives  Romani  fuerunt,  orationem  ad  populum  de  ma¬ 
ritandis  ordinibus  et  augenda  prole  habuit/  multis  dehinc 
aetatibus  celebrem.  Nam  et  Augustus  Caesar  tanti  eam  Sueton. 
fecit,  ut  senatui  totam  legeret,  populoque  per  edictum  89, 

commendaret :  et  Hadriani  adhuc  successorumque  tempo¬ 
ribus  gravitate  dictionis,  et  sententiarum  salubritate  se 
commendavit. 

39.  Neque  referre  piget  inter  alias  eminentem  :  quo 
magis  pudefiant  nostra  aetate,  quos  divinorum  ex  certissima 


e  L ■  Apuleii  primum,  tribunatu, 
deinde  P.  Furii ]  Hic  profecto  ali¬ 
quid  desideratur,  vel  deprava¬ 
tum  est.  Metellus  a  tribuno 
plebis  L.  Apuleio  pulsus  in  exi¬ 
lium  est :  a  P.  Furio,  qui  anno 
post  tribunatum  gessit,  vetitus 
redire.  De  hoc  Furio  vid.  lib. 
seq.c.  40.  Crev. 

f  Orationem  ad  populum  de  ma¬ 
ritandis  ordinibus  .  .  .  habuit ]  Hic 
Freinshemius  videtur  solitae  di¬ 
ligentiae  immemor.  Quam  enim 
orationem  libro  lix.  c.  53.  Q. 
Metello  Macedonico  tribuit,  ob¬ 
secutus  Epitomae  illius  ttx.  libri, 


eam  hoc  loco  sub  nomine  Q. 
Numidici  obtrudit,  secutus  fi¬ 
dem  Gellii.  Jam,  si  quaeratur, 
utrius  potior  habenda  sit  hac  in 
re  auctoritas,  Gelliine  an  Epi¬ 
tomes  Livianae,  inclinat  eo  ani¬ 
mus,  ut  litem  demus  secundum 
auctorem  Epitomes,  qui  rem  ex 
Livio  ipso  procul  dubio  hauserat. 
Livium  autem,  testem  lectae  il¬ 
lius  orationis  ab  Augusto,  veri¬ 
simile  non  est  in  ejus  auctore 
errasse.  Duo  insignia  illius  ora¬ 
tionis  fragmenta  ex  Gellio  ex¬ 
scripsimus  in  Nota  ad  lix.  53. 
Crev. 

disciplina  peritos  pietate  tamen  ii  vincunt,  qui  rationem 
unam  ducem,  inter  multas  superstitionum  ineptias,  erro¬ 
rumque  inexplicabiles  humana  industria  labyrinthos  ha¬ 
buerunt.  Igitur  ‘  Deos  quidem  immortales  posse  omnia  ’ 
in  ea  oratione  Metellus  dixit ;  ‘  sed  hominibus  nullam  esse 
causam  opinandi,  indulgentiores  sibi  fore,  quam  sint  in 
liberos  boni  sapientesque  patres.’ 

40.  Ceterum  amor  coelibatus,  aliis  aliisque  causis  ad 
finem  urbis  duraturus,  jam  tum  inoleverat :  dum  puellis 
aut  etiam  maribus  illudendo,  corrupta  juventus,  vitato 
matrimonii  onere,  libidinem  solutius  exercet.  Cui  tamen 
flagitio  sub  ea 'tempora  haud  raro  obviam  itum:  judicio 
Val.  Max.  quoque  memorabili,  quod  C.  Cosconium  Servilia  lege 

VIII.  1.  .  .  ....  ® 

reum,  multisque  et  certis  criminibus  nocentem,  in  odium 
accusatoris  Valerii  Valentini  judices  absolverunt;  ob  re¬ 
citatum  Valerii  carmen,  quo  puerum  praetextatum,  et  in¬ 
genuam  virginem  a  se  corruptam  poetico  joco  significa¬ 
verat. 


Diod.  Ecl. 

XXXVI. 

Flor.  iii. 
19. 


Diod. 


Flor. 


Dio  ap. 
Vales. 


41.  Hoc  etiam  anno  male  contra  fugitivos  in  Sicilia  res 
a  C.  Servilio  praetore  gestae.  Capta  quoque  castra  ejus 
auctores  habeo.  Sed  in  his  quidem  rebus  sequi  Diodorum 
tutius  esset,  genitum  in  Sicilia,  temporibusque,  quibus  ista 
gerebantur,  supparem  :  modo  transmissus  ad  nos  integer 
ille  scriptor  foret.  In  iis,  quas  habemus  reliquiis,  magis 
desidia  quam  clades  Servilii,  et  is,  quod  nihil  in  eo  imperio 
memoria  dignum  fecisset,  accusatus  postea  Romae  solum 
vertisse  traditur.  Nam  Athenioni  proclivia  omnia  prae¬ 
toris  ignavia  fuisse  creditum  est :  ad  quem  extincto  forte 
Tryphone  summa  servilis  imperii  pervenerat.  Quanquam, 
ut  verum  fatear,  non  video  quid  obstet,  cur  non  et  victum 
ab  Athenione  Servilium,  et  ex  eo  casu  deinde  timidiorem 
factum,  occasiones  pugnandi  vitavisse  credamus. 

42.  Is  certe  sumta  veste  purpurea,  argenteoque  baculo, 
et  diademate,  cum  vicos,  castella,  oppida  impune  diripuis¬ 
set,  ad  magnarum  urbium  obsidionem  animum  adjicere  coe¬ 
pit.  Messanam  quidem  parum  abfuit  quin  improviso  impetu 
caperet.  Huc  omnia, quae  alicujus  pretii  essent,  ut  ad  tutam 
custodiam,  comportata  ex  agro  Mamertino  fuerant.  '  Eo 
magis  cupiditate  amplissimae  praedae  illectus,  insidias  so- 

leune  sacrum  in  suburbio  celebrantibus  struxit.  Ceterum 
id  ut  impetu  formidabile,  ita  vanum  exitu  consilium  fuit. 

43.  Athenio  Macellam,  Punicis  quoque  bellis  haud  ig¬ 
nobilem  locum,  communivit.  Inde  emissis  praedonum  ca¬ 
tervis  omnia  circum  longe  lateque  populatus,  eam  de  se 
famam  excivit,  ut  non  nisi  consulari  imperio  opprimendus 
crederetur.  Eam  provinciam  M\  Aquillius  inito  magis-  Diod. 
tratu  consul  accepit  :*  quia  bellum  Cimbricum  decretum 

C.  Mario,  Q.  Catulo  prorogatum  in  sua  provincia  exer¬ 
cituque  imperium  fuerat. 

44.  Nova  prodigia,  novasque  expiandorum  caerimonias  ju|,  Qbs. 
annus  iste  habuit.  In  Aventino  lacte  pluit :  ancilia  cum  xjv.  Epit. 
strepitu  mota  sunt :  minori  haec  terrore  civitatis,  ut  in  re 
saepius  audita.  Plus  inusitatae  obsccenitatis  exemplo  mo-  Obseq. 
vit  animos,  quod  servus  Q.  Servilii  Caepionis  Matri  Idaeae 

se  praeciderat :  tales  jam  fructus  incipiente  edere  Pessi¬ 
nuntii  sacerdotis  in  urbem  adventu.  Servus  ex  responso 
haruspicum  trans  mare  exportatus  est,  ne  unquam  Romam 
reverteretur.  Urbs  lustrata.  Capra  cornibus  ardentibus 
per  urbem  ducta,  porta  Naevia  emissa,  relictaque. 

45.  Inter  haec  Cimbris  noto  itinere  per  Noricas  Alpes  Liv.  Epit. 

in  Italiam  irrumpere  conantibus,  Q.  Catulus,  ne  custodia  3# 

locorum  plurium  divideret  copias,  deductis  undique  prae-  lvlar."  c.  36. 
sidiis  juga  montium  deseruit  :  ut  in  Carnos  regressus,  A- 

thesis  fluminis  objectu  hostem  moraretur,  castris  in  cite¬ 
riore  ripa  positis.  Pro  Athesi  fluvio  Plutarchus  Atiso-  Freinsh. 
n<  .n  ponit :  idque  hodie  viris  eruditis  placere  video.  Sed  Flor, 
neque  Atisonem  recte  pro  Natisone  nominari  reor  :s  et 


*  A.  U.  C.  651.  A.  C.  101. 

“  Sed  neque  Atisonem  recte  pro 
Natisone  nominari  reor]  Natiso 
est  amniculus  prope  Aqnileiam. 
Sed  alium  Atisonem  doctissimi 
quidam  geographi  memorant, qui 
induat  in  lacum  Verbanum,  dic¬ 
tus  hodie  la  Tosa:  eumque  hic 
intelligi  debere  existimant.  Ho¬ 
rum  rationes  exponit  atque  eti- 
am  firmare  nititur  vir  immen¬ 
sae  eruditionis  Briizeu  la  Marti- 
niere  in  suo  Dictionario  Geo¬ 
graphico,  voce  Atisis  et  Atiso. 
Et  bene  quidem  illi  probant 
pugnam,  qua  Cimbri  a  Mario  et 


Catulo  victi  sunt,  non  pugnatam 
esse  ad  Athosim,  ut  qua?  apud 
Vercellas,  quemadmodum  infra 
dicetur,  c.  57.  commissa  et  de¬ 
creta  sit.  Verum  lidem  non 
satis  attendisse  videntur,  hic 
ubi  Plutarchus,  Livius,  Florus, 
fluvium  illuni  nominant,  de  quo 
nunc  agimus,  non  loqui  eos  de 
insigni  illa  pugna,  sed  de  Catulo 
recedente  coram  Cimbris,  et 
per  fluminis  objecti  moram  eos 
retardare  conante.  Atiso  autem 
ille,  qui  in  Verbanum  lacum  in¬ 
fluit,  longius  distat  ab  Alpibus 
sive  Noricis,  sive  etiam  Triden- 

Plut. 

Flor. 


quicquid  sit  de  nomine,  potius  ad  Athesim  haesisse  Cim¬ 
brorum  impetum,  quam  longius  remotum  flumen  credide¬ 
rim,  quia  Tridentinis  jugis  degressos, h  et  Venetiae  deliciis 
effceminatos  invenio  :  quod  situi  circa  fluvium  Athesim 
examussim  congruit.  Sed  ad  historiam  redeo. 

46.  Cimbri  discessu  proconsulis  vacuum  ad  Alpes  adi¬ 
tum  nacti,  quanquam  hyems  erat,  navibusque  montium 
creverant  vertices,  nullam  itineri  moram  fecerunt;  quin 
per  glaciem  et  altas  nives,  nudatis  etiam  nulla  necessitate, 
sed  ad  ostentationem  patientiae,  corporibus,  ad  summum 
eniterentur.  Dehinc  latioribus  scutis  insidentes  non  de¬ 
scenderunt,  sed  per  lubrica  gelu  praecipitia,  et  confragosas 
rupes  in  modum  ruinae  provoluti  sunt. 

47.  Q.  Catulus  in  Tridentino  saltu  ita  se  muniverat,  ut 
junctum  ponte  flumen  utrimque  operibus  amplecteretur  : 
majora  castra  in  citeriore  ripa,  minora  versus  hostem  es¬ 
sent.  Cimbri,  cum  perventum  ad  amnem  esset,  manus  et 
clypeos  objecisse  ruentibus  aquis  dicuntur,  quasi  fluvium 
retenturi ;  quod  non  tam  ab  ipsis  stolide  factum,  quam 
a  scriptoribus  pueriliter  creditum  autumem  :  quorum  non- 


tinis,  quam  ut  ad  eum  usque 
statim  recessisse  Catulus  existi¬ 
metur.  Itaque  hoc  primum  con¬ 
stare  videtur,  Atisonis  illius  nul¬ 
lam  hic  esse  posse  mentionem. 
Superest  lis  decernenda  inter 
Athesim  et  Aquileiensem  Nati- 
sonem.  Qua  in  re  forsitan  va¬ 
rietas  quaedam  potius  inter  di¬ 
versos  auctores  agnoscenda  sit, 
quam  tentandum  in  unam  cunc¬ 
tos  sententiam  redigere.  Qui 
Tridentinas  Alpes  ab  Cimbris 
superatas  memorant,  Fiorus, 
Frontinus,  L.  Ampelius,  ex  eo¬ 
rum  profecto  sententia  Athesis 
hic  intelligendus  est,  ad  quem 
situm  est  ipsum  Tridentttm.  At 
Plutarchus,  qui  ad  Noricas  Al¬ 
pes  iter  intendisse  Cimbros  ad¬ 
versus  Catulum  scribit,  profecto 
potuit  loqui  de  Natisone  amni, 
qui  ex  Noricis  Alpibus  per  me¬ 
diam  Carnorum  regionem  fluit. 
Itaque  in  Floro  recte  legi  credi¬ 
mus  Athesim:  in  Plutarcho  le¬ 
gendum  esse  crediderimus  Na- 


TKrSiva.  De  ipsa  re  Floro  potius 
assentimur,  quam  Plutarcho  : 
cui  facile  errorem  creare  putuit 
diversum  illud  iter  Cimbrorum 
ad  Tridentinas  Alpes,  Helvetio¬ 
rum  ad  Noricas  tendentium, 
quod  supra  c.  14.  memoravit  ex 
Floro  Freinshemius,et  nominum 
Athesis  Natisonisque  affinitas. 
Ceterum Freinshemins  ipse.dum 
ex  dissidentibus  inter  se  scrip¬ 
toribus  unum  compingit  narra¬ 
tionis  corpus,  ea  posuit,  quae  vix 
secum  ipsa  conciliari  possint: 
Catulum  in  Carnos  regressum 
Athesis  fluminis  objectu  morari 
Cimbros  voluisse.  Nihil  enim 
aut  Athesis  ad  Carnos  pertinet, 
aut  ad  Tridentina  juga  Carno¬ 
rum  regio.  Crev. 

h  Tridentinis  jugis  degressos ] 
Sic  clare  Florus.  In  L.  Ampe- 
lio  reperimus  Tarentinas  Alpes  : 
manifestum  mendum.  Recte  ju¬ 
dicat  Freinshemius  legendum 
esse  Tridentinas.  Crev. 

nulli  de  iisdem  Cimbris  Celticisque  gentibus  aliis  retule¬ 
runt,  ‘  eas  contra  exundationem  aquarum  gladios  strin¬ 
gere,  et  velut  in  hostem,  atque  sensurum,  vulnera  moliri.’ 
Quae  merito  severiores  etiam  Graeci,  ceteroquin  laeta  fa¬ 
bulis  natio,  pro  ridiculis  et  anilibus  commentis  explo¬ 
sere. 

48.  Certe  flumina  sic  transiri  cum  exercitu  posse,  si 
quod  firmissimum  robore  est,  ad  frangendum  aquae  impe¬ 
tum  supra,  ceteri  inferiore  vado  permeent,  multis  exem¬ 
plis  magnorum  imperatorum  constat.  Nam  et  postea 
Pompeius  ita  Cyrum  in  Albanos  tendens  transmisit,  et 
Rubiconem  Caesar,  et  alios  alii.  Tale  potius  aliquid  eo 
tempore  tentatum  a  Cimbris  fuisse  ratio  dictitat,  quam  ut 
amnium  fluenta  teneri  manibus  posse  crediderint :  nisi 
forte,  priusquam  ad  Athesim  penetrarunt,  fluvios  nullos 
domi,  nullos  in  tot  aliis  provinciis,  quas  pervagati  popu¬ 
lando  fuerant,  viderunt. 

49.  At  Cimbri,  postquam  ista  transeundi  fluminis  vana 
ratio  apparuit,  magnos  injecerunt  in  profluentem  arborum 
truncos,  ut  pontem  Romanorum  convellerent.  Totas  etiam 
cum  radicibus  arbores,  et  fragmenta  rupium  giganteo  nisu 
ingresserunt,  quo  in  adversam  ripam  velut  aggere  jacto 
transcenderent.  His  rebus  tantus  Romanis  injectus  ter¬ 
ror,  ut  ex  majoribus  castris  palam  fuga  inciperet  fieri. 
Quam  ubi  nullis  precibus  hortamentisque  proconsul  im¬ 
pedire  potest,  praeclaro  consilio,  ut  signa  potius  et  ducem 
secuti,  quam  timore  ablati  viderentur,  convelli  aquilam 
jubet,  et  in  primum  agmen  cursu  perlatus,  servatis  ordini¬ 
bus  proficisci  coegit.  Equitum  tamen  partem  abripuerat 
sparseratque  consternatio  :  inter  quos  et  M.  Scauri  filius, 
severitatis  paternae  pudorisque  ingenui  miserabile  futurus 
exemplum,  cum  Romam  venisset,  denuntiante  patre,  ne 
in  conspectum  suum  accederet,  animam  quam  hostilibus 
armis  reddere  timuerat,  suo  gladio  propriisque  manibus 
expulit. 

50.  Minora  castra  cum  fortissime  defenderentur,  Cim¬ 
bri  virtutem  militum  honorantes,  illaesis  abire  permiserunt, 
aeneum  taurum  jurati,  quem  deinde  inter  manubias  Q. 
Catulus  domi  suae  habuit.  Cn.  Petreio  *  Atinati  facti 


Eplior.  ap. 
Strab.  vn. 
p.  293. 

Atlian. 
Hist.  Var. 
xn.  23. 
Posid.  ap. 
Strab. et 
ipse  Strab. 


Plut. 


Plut.  A- 
poph.Roni. 
in  Catul.  et 
in  Vit.Mar. 

Strat.  iv.  1. 
Auct.  de 
Vir.  Illustr. 
in  Scaur. 


Liv.  Epit. 
Plut. 


4356 


T.  LIVII 


Plin.xxn. 

6. 


L.  Ampel. 


Flor. 


Plut. 


Dio  ap. 
Vales. 


Flor. 


Plut. 


Front. 
Strat.  i.  5. 


ejus  gloriam  ascribi  video  :  qui  centurio  primipili  tribu¬ 
num,  quocl  per  castra  hostium  erumpere  dubitaret,  inter¬ 
fecit,  legionemque  in  locum  tutiorem  deduxit :  obsidionali 
corona  mox  a  militibus  donatus.  Etiam  L.  Opimii  cla¬ 
rum  tum  nomen  fuit,  qui  provocatorem  Cimbrum  interfe¬ 
cerat. 

51.  Per  haec  tempora  Urbem  amentia  potius  hostium, 
quam  viribus  suis  consiliisve  servatam  invenio.  Quam  si 
statim  infestis  signis  petivissent,  non  in  minore  consterna¬ 
tione  offensuri  fuerant,  atque  olim  eandem  ab  Alliensi 
pugna  Galli  repererunt.  Nunc  consilii  cum  sociis  capti 
memores,  ut  qui  primi  venissent  in  Italiam,  ceteros  oppe¬ 
rirentur  ;  agrum  circa  Athesim  fuga  Romanorum  aper¬ 
tum  late  populati,  mora  belli  in  otii  et  luxus  occasionem 
versa,  indomitam  prius  vim  mollitia  coeli  solique  Italici,  et 
cultu  ac  cura  corporum  delicatiore  fregerunt.  Olim  enim 
agere  sub  dio,  lavari  frigida,  vesci  cruda  soliti,  jam  aesti¬ 
va  sub  tectis  agitabant,  aquis  calidis,  carne  cocta,  scita¬ 
mentis  etiam  et  condituris,  quales  Italiae  fere  mollissimus 
tractus  Venetiae  promit,  utebantur  :  pro  labore,  vigiliis, 
aestus  frigorisque  patientia,  animis  corporibusque  mollitiem 
inducebant. 

52.  Ceterum  excitus  a  trepido  senatu  C.  Marius  in  Ur¬ 
bem  venerat,  dilatoque  priore  de  causa  triumpho,  et  quia 
optime  meritus  exercitus  aberat,  cum  de  rebus  omnibus 
collocutus,  adversus  imminentes  metus  populum  Romanum 
confirmasset,  in  castra  Catuli  profectus,  suas  etiam  copias 
evocat  e  Narbonensi  Gallia,  ubi  post  Teutonicam  pugnam 
eas  reliquerat. 

53.  Quippe  Catulus,  quantum  in  re  obscura  colligi 
conjecturis  potest,  non  prius  consistere  cum  pavente  exer¬ 
citu,  quam  ad  Padi  ripam,  potuerat.  Eo  dum  contendit, 
Cimbrorum  pars  ad  amnem,  qua  transeundum  Catulo  erat, 
se  objecit.  Ille  spem  unam  salutis  habens,  si  flumen  li- 
berasset,  in  proximum  collem  avertit  iter,  tanquam  ibi 
castra  locaturus:  paucisque  in  conspectu  hostium  positis 
tabernaculis,  excitari  ignes,  strui  vallum,  lignatum  etiam 

3  Hoc  loco  et  c.  77.  Pctreio  correxit  Crev.  ex  Plin.  pro  vulg. 
Peneio  in  edd.  priori'. 

exire  quosdam  jubet.  Interea  solvi  sarcinas,  deponi  one¬ 
ra,  deseri  ordines  ac  signa  vetat. 

54.  Ita  decepti  Cimbri,  dum  stativa  illic  habiturum 
Romanum  putant,  ipsi  quoque  castris  capere  locum,  et 
necessaria  ex  regione  circumjecta  eo  convectare  institue¬ 
runt.  Quod  ubi  factum  proconsul  animadvertit,  majorem- 
que  Cimbrorum  partem  per  agros  sparsam,  subito  eductis 
copiis  et  amnem  transcendere,  et  castra  hostium  turbare 
potuit.  Cum  deinde  Marianus  exercitus  venisset,  trans 
tlumen  iterum  castra  mota :  ut  Italia  cispadana  ab  hos-  Plut. 
tium  incursionibus  tuta  esset. 

55.  Ibi  L.  Cornelii  Sylla;  prmclara  opera  extitit,  qui  Plut.  Syll. 
infensus  invisusque  Mario  ad  Q.  Catulum  se  contulerat, 

et  maximis  quibusque  rebus  ab  eo  praefectus,  adversus 
Inalpinas  gentes  multa  prospera  praelia  fecerat.  Is  tum 
arcto  ubique  commeatu,  cum  ex  agro  vastationibus  ex¬ 
hausto  tanti  alendi  exercitus  essent,  tali  industria  egit,  ut 
et  Catuli  copiis  annonam  uberem  praestaret,  et  ab  his 
etiam  Marianorum  sublevari  egestas  posset :  hinc  quoque 
auctis  inter  consulem  et  Syllam  odiis. 

56.  Cimbri  conjunctos  adversum  se  Romanorum  exerci-  lut.  Mar. 
tus  venire  conspicati,  legatos  ad  consulem  miserunt,  agros 
urbesque  suis  et  fratrum  sedibus  suffecturas  postulantes. 

Teutonos  enim  adhuc  expectabant,  de  clade  illorum  nihil¬ 
dum  credentes,  cujus  etiam  nuntios  excruciaverant.  Ma¬ 
rius  quaesito,  quos  illi  fratres  dicerent,  cum  Teutoni  nomi¬ 
narentur,  ridentibus  qui  aderant,  ‘  Omittite,’  inquit,  *  fra¬ 
tres.  Tenent  hi  acceptam  a  nobis  terram,  et  aeternum 
tenebunt.’ 

57.  Tum  legati  se  ludibrio  haberi  sentientes,  poenas 
Mario  minati  sunt,  quas  4  Cimbris  daturus  esset  statim  ; 

Teutonis,  simul  atque  affuissent.  ‘  Atqui  adsunt,’  inquit 
Marius :  ‘  neque  sane  civile  foret,  vos  fratribus  vestris  in¬ 
salutatis  discedere.’  Ad  quod  verbum,  cum  introducti 
Teutonorum  reguli  vincti  essent,  omnis  de  fortuna  eorum 
exemta  dubitatio  est ;  Cimbrique  his  rebus  auditis,  conti¬ 
nuo  moverunt  castra,  et  cum  paucis  suorum  ad  vallum 


4  Quos  edd.  ante  Crev. 

Romanum  adequitans  Boiorix,  Marium  ad  pugnam  pro¬ 
vocavit.  Ille,  ‘  quanquam  non  esset  moris  apud  Roma¬ 
nos,  ex  voluntate  hostium  pugnandi  locum  tempusque  le¬ 
gere,  tamen  illi  daturum  ’  respondit,  ‘  ut  tertio  deinde  die 
ad  praelium  se  pararet.’  Locum  etiam  indicavit,  apud 
Vercellas  campum,  (Raudium  an  Caudium  vocari  opor¬ 
teat,  ambigitur)  qui  Romano  equitatui  explicando  satis 
patens,  hostili  multitudini  confusionem  praebiturus  vide¬ 
batur. 

58.  Ad  hoc  praelium  excogitatum  a  Mario  ferunt,  ut 
de  fibulis  ferreis  duabus,  quibus  pr*figi  pilorum  hastilia 
consuerant,  una  exemta,  ligneus  paxillus  fragilis  adhibe¬ 
retur  :  quo  excepta  scutis  hostilibus  pila,  neque  remissuris 
habilia  essent,  et  fracto  ligneo  clavo,  gemino  hostis  in¬ 
commodo  ferrum  se  inflecteret.  Sic  enim  neque  evelli 
poterat,  et  majori  ad  circumferendum  scutum  impedimen¬ 
to  erat,  quam  si  rectum  in  eo  stetisset. 

59.  Postquam  tempus  pugnandi  afluit,  A.  D.  in.  Ka- 
lendas  Sextiles  in  aciem  exercitus  educuntur.  Catuli  co¬ 
pi*  viginti  circiter  hominum  millia  erant.  Marius  duo  et 
triginta  numerabat.  Ceterum  Romanis  omnia  ad  pug¬ 
nandum  meliora  sive  consilio  Marii,  sive  forte  fuerunt. 
Translatitium  enim  est,  ut  felices  duces,  sapientes  ;  quibus 
adversa  fortuna  fuit,  etiam  parum  providisse  credantur. 
Ergo  et  Marii  artibus  ascribi  video,  quod  nebulosum  diem 
nactus  erat :  quasi  dies  praelii  non  fuisset  prius  constituta, 
quam,  qualis  futura  esset,  sciri  posset.  Cetera  jam  talia, 
ut  ab  ipso  prospici  potuerint :  ita  ordinata  acie,  ut  adver¬ 
so  sole  et  vento  pulvis  in  oculos  et  ora  hostium  ferretur ; 
et  ex  splendore  galearum,  sicut  ex  captivis  mox  cognitum 
est,  quasi  coelum  ardere  videretur. 

60.  Ceterum  ita  struxerat  aciem  C.  Marius,  ut  in  me¬ 
dium  acceptis  Catuli  legionibus,  suos  milites  dextra  sinis¬ 
traque  adjungeret,  cornibus  productis,  et  longe  ante  me¬ 
diam  aciem  prominentibus.  Id  utrumne  eo  fecerit,  quia 
suis  et  numero,  et  tanta  modo  victoria  ab  hoc  genere  hos¬ 
tium  relata  potioribus,  plus  confidebat ;  an  vero,  ut  ipse 
solus  cum  exercitu  suo  vicisse  videretur,  priusquam  ad 
pradium  Catulus  accessisset,  in  medio  relinquam :  illud 

enim  experienti®  viri,  hoc  moribus  congruit ;  et  ambitioni 
quidem  illius,  sed  ab  inimicis  ascriptum  est.  L.  enim  Cor¬ 
nelius  Sylla,  qui  praelio  interfuit,  auctor  est.  Sed  et  ipse  Cie-  Brut. 
Catulus  in  libro,  quem  de  consulatu  rebusque  gestis  suis  ad  pjut  j 
A.  Furium  misit,  inter  argumenta,  quibus  Marium  morose 
maligneque  secum  egisse  queritur,  hoc  recensuit. 

61.  Cimbrici  peditatus  acies  quadrata  fuit :  unoquoque 
latere  passuum  tria  millia,  praetereaque  septingentos  quin¬ 
quaginta  patente.  Dextri  assultabant  equites,  numero  et 
ornatu  conspicui.  Quindecim  millia  erant :  arma  singu¬ 
lis,  lorica  ferrea,  scutum  album  :  eminus  missili  telo ;  ubi 
ad  manum  ventum  esset,  magna  gravique  machaera  rem  ge¬ 
rebant.  Galeae  formis  inusitatis,  et  rictu  belluarum  hor¬ 
rentes,  alatis  cristis  in  altitudinem  crescebant,  ad  majorem  Tac.Germ, 
quam  essent  corporum  speciem  hostium  oculis  objiciendam. 

62.  Cum  in  propinqua  expectatione  praelium  esset,  Ma-  Plut. 
rius  facto  sacrificio,  extisque  porrectis,  suam  esse  victo¬ 
riam  proclamavit :  lotas  deinde  manus  ad  coelum  tendens, 
centum  boves  immolaturum  vovit.  Vovit  et  Catulus  eo¬ 
dem  gestu  Fortunae  hujus  diei  templum.  Sed  equitatus 
Cimbricus,  qui  ab  recto  in  Romanos  itinere  ad  dextram 
deflectebat,  duces  quidem  non  fefellit,  dolum  hostium 
esse  sentientes  ad  circumveniendam  suorum  paucitatem. 

Ceterum  milites,  cum  temere  a  manipulari  quodam  excla¬ 
matum  esset,  fugere  Cimbros,  tanquam  ad  persequendos 
concitato  gradu  contenderunt. 

63.  Ea  res  omnia  alia  fecit,  quam  Marius  animo  prae¬ 
ceperat.  Siquidem  impetum  suorum  sequi  coactus,  dum 
inter  densissimi  pulveris  a  tot  millibus  excitatam  caliginem 
incerto  itinere  fertur,  ab  hostibus  aberravit  :  eosdem  hos¬ 
tes  in  Q.  Catulum  improvisus  itidem  occursus  impegit. 

Quod  ipsis  timori,  ut  in  re  subita,  Romano  in  bonum  ces¬ 
sit,  qui  multitudine  hostium  non  animadversa,  integros 
animos,  neque  ulla  terribili  specie  praeoccupatos  in  prae¬ 
lium  afferebat.  Ita  factum,  ut  incredibili  strage  minimo-  Oros.  v.  lc. 
que  Romani  exercitus  damno,  vis  illa  Cimbrorum,  tot 

per  annos  omnibus  late  imperiis  gentibusque  formidolosa, 
prosterneretur. 

64.  Equites,  in  quos  primus  pugnae  impetus  inciderat, 

multis  acceptis  vulneribus,  in  suorum  peditum  agmen 
aversi,  tantum  consternationis  intulerunt,  ut  ea  una  res 
universam  aciem  conturbaret.  Ubi  vero  simul  hostis 
affuit,  et  velut  ex  composito,  discussa  quae  diu  tenuerat 
nebula,  sol  cum  vehementi  vento  ortus,  pulvere  ac  splen¬ 
dore  abstulit  conspectum,  et  emollita  insolitis  deliciis  cor¬ 
pora  sudore  dissolvit :  non  majori  labore  trucidata  sunt 
agmina,  quam  necessum  fuit  in  hominibus,  quos  post  longa 
et  atrocia  latrocinia,  tanquam  manibus  vinctis  ad  suppli¬ 
cium  ultio  divina  tradiderat.  Nam  etiam  quo  minus  effu¬ 
gerent,  antesignani  longis  catenis  per  balteos  transmissis 
ordines  junxerant.  Sed  aestum  Cimbris  intolerabilem 
Romanus  adeo  facile  ferebat,  ut  £  neminem  ex  tot  milli¬ 
bus  sudantem  anhelantemve  fuisse  conspectum’  ipse  Q. 
Catulus  prodiderit. 

65.  In  hunc  maxime  modum  fusa  Cimbrorum  acie,  re¬ 
liquiae  ad  castra  refugerunt,  vestigiis  insistente  Romano. 
Tum  nova  pugnae  species  orta.  Mulieres  e  plaustris s  car¬ 
risque  suis,  irrumpentem  militem  lanceis  arcebant :  ne  suis 
quidem  parcentes,  quorum  multos  acerbe  exprobrata  fuga 
confoderunt :  donec  novo  caedis  genere  territae,  quia  cri¬ 
nes  cum  ipsa  cute  capitis  Romanus  abscindebat,  legatio¬ 
nem  ad  Marium  cum  his  mandatis  miserunt. 

66.  ‘  Maritorum  nostrorum  interitu  nec  te,  nec  Deos 
incusamus,  imperator.  Tu  hostes  tuos  superasti :  Diis 
etiam  habenda  gratia  est,  quod  fortissimos  viros,  cum 
immortales  esse  nequirent,  non  a  vili  aliqua  natione  aut 
duce,  sed  a  te  vinci  voluerunt,  quem  populus  Romanus 
antiquissima  belli  gloria  prajfulgens,  non  refecisset  toties 
consulem,  si  alium  virtute  potiorem  habuisset.  Ceterum 
ut  vicisse  viros,  viro  gloriosum  ;  ita  quo  quisque  est  belli¬ 
cosior,  majori  turpitudine  cum  foeminis  pugnat. 

67.  4  Neque  vero  aequum  est,  innocentes  aliena  perire 
culpa.  Quod  si  passi  injuriam  a  viris  nostris  estis,  habe¬ 
tis  vindictam,  qua  crudeliorem  optare  inhumanum  esset, 
tot  concisis  Cimbrorum  millibus,  tot  in  captivitatem  re¬ 
dactis.  Nos  quid  commeruimus,  quod  ex  lege  quam 


5  In  edd.  ante  Crev.  legitur  mulieris  plaustris. 

sexui  nostro  natura  dictavit,  viros  secutae  has  in  terras  ac¬ 
cessimus  ?  Nec  si  jura  gentium,  quicquid  victi  fuisset 
fieri  victoris  voluerunt,  eidem  intercedunt,  quo  minus  jure 
suo,  ut  magnorum  animorum  insita  misericordia  dignum 
est,  utatur. 

68.  ‘  Quare  magna  nobis  spes  est,  te  post  excisum  tot 

gentium  terrorem  ad  summum  gloriae  culmen  elatum,  vir¬ 
tutis  parto  egregie  decori  adjuncturum  esse  illustrem  cle¬ 
mentiae  famam.  Haec  adeo  te  consequetur,  si  a  nostris 
corporibus  vim  atque  injuriam  abstinueris.  Quod  si  li¬ 
bertatem  integram  abnuis,  at  Vestae  nos  sacerdotibus  do-  Val.  Max. 
na,  quo  saltem  virginibus  et  sacris,  pari  castitatis  servandae  J*'  3‘ 

lege,  serviamus.  Sic  enim  sunt  mores  nostri :  libertatem 

ante  vitam,  pudicitiam  ante  utrasque  ponimus. 

69.  ‘Audimus  profecto  numinis  loco  apud  Romanos  Liv.  x.  23. 
pudicitiam  coli :  huic  aras  esse,  huic  sacra  constituta  : 

Vestalium  autem  sacerdotio  nullum  in  urbe  vestra  censeri 
sanctius,  Diisque  gratius.  Igitur  non  a  nobis  tantummo¬ 
do,  sed  et  ab  hisce  proficisci  preces  istas  puta  :  sic  tibi 
pudicitiam  dicere,  quae  castissime  a  tua  Julia  colitur 

Mihi  cense  tributum,  imperator,  quod  mea  causa  benigne 
in  has  consulueris  :  ‘  sic  virgines pro  ancillis  nostris, 
ej usque  honore  castitatis  et  abstinentiae,  quam  communi¬ 
ter  culturae  sumus,  deprecamur.  Iidem  Dii,  qui  pro  po¬ 
puli  Romani  tuaque  victoria  vota  nostra  audierunt,  hanc 
a  te  velut  manubiarum  partem  petunt  :  largius,  quae  pos¬ 
tulaveris,  daturi,  cum  per  te  plures,  a  quibus  pure  colantur, 
adepti  famulas  fuerint. 

70.  ‘  Neque  multum  est,  si  verum  licet  fateri,  quod  a 
te  petimus.  Ita  sunt  propemodum  in  potestate  tua  nostra 
corpora,  ut  tamen  in  sua  animi  maneant.  Non  potes  his 
invitis  auferre  quicquam.  Si  nihil  concesseris,  nihil  reti¬ 
nebis.  Quae  sint  Germanicarum  mulierum  ingenia,  Teu¬ 
tonarum  te  docere  potuit  exitus.  Non  sumus  cognatis 
nostris  aut  cura  castitatis,  aut  contemtu  mortis  infe¬ 
riores.’ 

71.  Haec  ubi  irrita  rediit  legatio,  Romanique  fas  esse  Jo.  Saris, 
negarunt  concedi  quod  postulabatur;  proxima  nocte  totis  25°lyc’  vu’ 
castris  Cimbricis  mulieres  suffocatis  elisisque  p assim  infan-  Val.  Max. 

Delpli.  et  Far.  Cias.  Livius.  13  B 

Flor.  Oros.  tibus,  aliae  ferro  inter  se  concurrerunt,  partim  suspendio 
Plut‘  finierunt  vitam.  Memorant  conspectam,  quae  pedibus 
suis  duos  filios,  seipsam  e  subrecto  temone  suspenderit. 
Viros  etiam,  qui  vel  effugerant  cladem,  vel  relicti  praesidio 
aut  ob  causam  in  castris  fuerant,  inopia  arborum,  funes 
jugales  obductos  ad  cornua  aut  crura  boum  alligasse  ; 
deinde  stimulis  concitasse  armenta  ad  cursum,  quo  stran- 
Oros.  gulati  obtritive  interirent.  Reguli  interea  duo  mutuis  vul¬ 
neribus  conciderunt. 

Liv.  Epit.  72.  Sic  quoque  superfuisse  feruntur  ad  hominum  millia 
sexaginta,  quos  in  captivitatem  victor  abstraxit.  Cajso- 
Plut.  Eutr.  rum  a  nonnullis  centum  viginti  millia  referuntur,  quidam 
Flor  Eutr  a^a  millia  adjiciunt  huic  numero  :  cum  Romani  de 

Oros".  utroque  exercitu  trecentis  minus  desiderati  essent.  Re¬ 
guli  Cimbrorum  Boiorix  non  inultus,  aliusque  nomine  Lu- 
gius  in  acie  ceciderunt :  Claudicus  et  Cesorix  capti  sunt. 
Plut.  73.  Signa  militaria  Marianus  exercitus  duo  tantum  ce¬ 

pit  :  qui  sub  Catulo  militabat,  unum  et  triginta.  Hoc  ar¬ 
gumento  cum  minime  ambiguum  esset,  penes  utras  illo  die 
Romanas  copias  victoriae  pars  major  fuisset ;  tamen  ad  se 
trahentibus  praedam  Marianis,  aliud  adjectum  est  eviden¬ 
tius  :  Parmensibusque  legatis,  qui  tum  forte  aderant,  velut 
arbitris  delectis,  ostensum  a  militibus  Catuli  est,  pila  qui¬ 
bus  hostes  transfixi  jacebant,  suis  emissa  manibus  esse. 
Id  enim  cognoscere  promtum  erat  ex  hastilibus,  in  quibus 
imperatoris  sui  nomen  inscripserant.  Mario  tamen  prio¬ 
rum  rerum  splendor,  et  consulatus  nomen,  hujus  quoque 
Juv.  Sat.  victoriae  gloriam  sic  adjudicavit,  ut  vix  tenuis  inde  stric- 
viii.  253.  tufa  £<atllj0  relinqueretur. 

Val.  Max.  74.  Jam  tum  his  rebus  in  urbe  auditis,  cum  initio  noctis 
viii.  15.  nuntius  pervenisset,  nemo  fuisse  dicitur,  quin  cum  domes¬ 
ticis  hilariter  epulando,  inter  Deorum  nomina  C.  Mario 
Plut.  libaret.  Sed  in  communi  civitatis  laetitia,  studium  tamen 
Romanae  plebis  eminebat,  quae  alioquin  Marii  tota,  nimiis 
in  coelum  laudibus  efferendo,  £  tertium  post  Romulum  Ca¬ 
millumque  conditorem  ’  appellabat ;  ‘  huic  soli  triumphum 
dandum  ’  dictitans,  ‘  neque  societate  cujusquam  imminu- 
Cic.Tusc.  en(jum  tanti  viri  et  imperatoris  honorem.’  Ceterum  ex- 
riC.  cludi  Catulum  ne  ipse  quidem  volebat,  non  invidiam  mo- 

do  aliam  veritus ;  sed  etiam  ne  militibus  Catuli  recla¬ 
mantibus  suo  quoque  triumpho  impedimentum  objice¬ 
retur. 

75.  Quin  et  alio  facto  modestiam  haud  vulgarem  prae¬ 
tulit.  Cum  enim  totius  civitatis  consensu,  tanquam  haud  Lir.  Epit. 
dubius  servator  urbis  exceptus  esset,  duplexque  triumphus  *',u' 
offerretur,  contentus  uno  fuit :  simulque  de  Teutonis  ac  Auct.  de 
Ambronibus,  quos  ad  Aquas  Sextias,  et  de  Cimbris,  quos  ^lir^^ustr’ 
juxta  Padum  vicerat,  speciosissime  triumphavit.  Inter 
nobiles  captivos  Teutobodum.  regem  ante  currum  egit,  Flor, 
tantae  proceritatis  virum,  ut  super  tropaea  ipsa  emineret : 

quae  res  staturam  arguit  pedum  vulgarium  decem,  aut  eo  Gass.  ia 

amplius.  Vit<  Pei" 

r  "  _  resc.p.147. 

76.  Duxit  et  Q.  Catulus  de  iisdem  Cimbris  triumphum.  Eutrop. 
Utrumque  suus  prosecutus  est  imperatorem  exercitus  :  piut. 
quem  deletis  ad  internecionem  ceteris,  Tigurinorum  autem  Flor, 
copiis  ex  Noricarum  Alpium  praesidio  fuga  dilapsis,  nec 
attinebat  iisdem  in  locis  detineri ;  et  operae  strenuissime 
navatae  praemium  eripi  iniquum  erat. 

77.  Quanquam  et  in  castris  jam  honorem  quibusdam 
imperatores  habuerant,  quorum  maxime  conspicua  virtus 

fuerat.  Nam  et  Atinati  Petreio,  a  quo  servatam  in  mi-  Plin.  xxii. 
noribus  Catuli  castris  legionem  diximus,  datum  ut  Mario  6‘ 
Catuloque  adstanlibus,  immolaret  foculo  posito  ad  tibici¬ 
nem  praetextatus :  et  Camertium  duas  cohortes,  quae  prae  Plut. 
ceteris  egregium  certamen  ediderant,  civitate  Romana  to-  c^o*  Balb 
tas  donavit  Marius  :  idque  postea  cum  fecisse  contra  le-  22. 
ges  diceretur,  ita  defendit,  prae  strepitu  armorum  se  legum  Max 
vocem  tum  exaudire  non  potuisse.  Quinto  etiam  Sertorio  v- 2. 
virtutis  causa  honor  est  habitus,  quod  vestitu  Gallico  Cim-  cPgU'" Sert' 
bris  immixtus,  multa  utiliter  explorata  ad  Marium  retu¬ 
lerat.  Post  haec  monumenta  de  manubiis  imperatores  fe¬ 
cere  :  C.  Marius  templum  Honoris  atque  Virtutis;  Q.  Tab.marm. 

Catulus,  quod  Fortunae  hujusee  diei  voverat.  ap.  Pigh. 

1  ,  ’•  _  Cic.  pro 

78.  Suam  sedem  Marius  spreta  peregrinorum  manno  Sex»,  c.  54. 

rum  nobilitate,  artificumque  Graecorum  ingeniis,  per  C.  ^ 

Mucium  Romanum  hominem  vulgari  lapide  curavit  aedifi¬ 
candam  :  invidia  credo  ingenuarum  artium,  quibus  quod 
plerosque  inimicos  suos  delectari  viderat,  rude  et  agreste 

ingenium  quanta  poterat  contentione  decus  omne  detrahe¬ 
bat.  Nam  et  Graecas  literas  despiciebat  hoc  praetextu, 
‘  quod  doctoribus  suis  ad  virtutem  parum  profuissent vir¬ 
tutem  autem  ille  potentia  armorum  metiebatur :  et  erat 
omnino  adversus  humaniora  studia  durior.  Quare  cum 
in  dedicatione  aedis  ex  more  spectacula  Graeca  ederet,  in¬ 
gressus  theatrum  assedisse  tantum  dicitur,  et  statim  dis¬ 
cessisse. 

79.  Atque  idem  cum,  quod  in  illa  natione  commodum 
ac  liberale  inerat,  tantopere  aversaretur,  a  vanitate  cre¬ 
dendarum  imitandarumque  Graecarum  fabularum  non  ab¬ 
horruit.  Nam  ut  Bacchi  victorias  suis  non  fuisse  majores 
indicaret,  post  alterum  triumphum  cantharo  potare  solitus 
est,  quod  eo  poculi  genere  post  Indicas  expeditiones  usus 
ille  diceretur. 

80.  At  Q.  Catulus  longe  dispari  humanitate  et  modes¬ 
tia,  neque  insolens  quicquam  fecit  dixitve,  et  pro  magnifi¬ 
centia  urbis  et  elegantia  temporum,  monumenta  sumtu  et 
arte  egregia  struxit :  porticum  in  area  publica,  ubi  olim 
M.  Fulvii  domus  steterat :  aedem,  quam  diximus,  in  Pa¬ 
latio,  quae  regionum  urbis  decima  numeratur.  Novus  et 
inusitatus  antea  titulus  aedis,  eoque  notabilior  fuit,  ‘  For¬ 
tunae  hujusce  diei;’  quia  praelium  initurus  ita  votum  con¬ 
ceperat  :  sed  hoc  in  singulos  valere  dies  credebatur. 

81.  His  rebus  laetissima  civitas,  defunctam  se  omni  peri¬ 
culo,  liberatam  Italiam,  assertum  imperium,  et  carum  nu¬ 
minibus  populi  Romani  nomen  omnibus  sermonibus  cele¬ 
brabat  :  maxime,  quod  eadem,  qua  pugnatum  erat  die,  pro 
Castoris  juvenes  duos  laureatos  praetori  porrexisse  literas 
percrebuerat :  quodque  in  theatro  inter  spectandum,  nullo 
certo  auctore,  victoriae  Cimbricae  plausum  fuerat.  Hoc 
enim  in  tanto  locorum  intervallo  fieri  sine  numine  Deo¬ 
rum  nequivisse;  neque  alios  juvenes  quam  Castorem  et 
Pollucem  interpretabantur :  proniore  in  fabulam  fide, 
quod  in  victoria  Paulli  Macedonica  vulgatum  simile  mi¬ 
raculum  fuerat. 

82.  Subinde  etiam  ex  Hispania  Siciliaque  rumores  et 
nuntii  grati  adventabant.  In  Hispania  victi  Lusitani 
erant.  M’.  Aquillius  consul  rem  adversus  fugitivos  bene 

gerebat.  Iisdem  consiliis  usus,  quae  priore  servili  bello 
salubria  P.  Rupillio  fuisse  noverat,  commeatus  angustia 
maxime  subigebat  hostem,  cui  omnis  petenda  ex  desertis 
aut  vastatis  Siciliae  agris  annona  erat.  Consul  undique 
subvectis  commeatibus  ita  abundabat,  ut  etiam  civitatibus  Cic.  de 
passim  mutuum  frumentum  daret. 

83.  Sed  hanc  civitatis  ob  res  laetas  exultationem  con¬ 
tinuo  compressit  inusitati  sceleris  vindictaeque  horror  in 
Publicio  Malleolo,  qui  servis  adjuvantibus  matrem  in-  E>v-  Epit. 
teremerat.  Quo  crimine  simul  atque  damnatus  est,  os  v  }6  ‘ 
folliculo  obvolutum,  et  soleae  ligneae  pedibus  inductae,  Rhetor,  ad 
et  in  carcerem  ductus  est,  donec  culeus  compararetur :  cic/de3' 
in  quem  deinde  insutus  vivus  est,  et  in  mare  praecipita-  Inv.  ii.  50. 
tus.  Idque  supplicii  genus  deinceps  in  parricidio,  lege  p^fpfde^" 
lata  sancitum  mansit.  Nam  antea,  quemadmodum  Athe-  Parric.9. 
nis  Solon,  sic  qui  leges  Romae  tulerunt,  poenas  ponere  *LVI11,  ut- 

ITO 

osc. 


xm.  19. 


crimini,  de  quo  forte  nec  cogitabant,  insuper  habuere.  ^Cic.  pi 
Neque  enim  ante  Malleolum  tam  impius  quisquam  in  ^“g 
urbe  repertus  esse  dicitur,  excepto  L.  Hostio,  qui  post  Plut.  Ru¬ 
bellum  secundum  Punicum  patre  interfecto,  primus  inter  mul‘ c' 
Romanos  teterrimi  facinoris  exemplum  edidit. 

84.  Hoc  temporum  tractu  iterum  Syria  vehementissime  Liv.  Epit. 
agitata  bellis  est,  quam  super  domestica  regum  certamina, 

Judaica  etiam  et  iEgyptia  arma  fatigabant.  Judaeorum 
principe  Hyrcano  mortuo,  filius  natu  maximus  Aristobu-  Joseph. 
Ius  sumto  diademate  primus  omnium  post  instauratam 
urbem  rex  appellatus,  vix  degustato  imperio  successo-  20. 
rem  fratrem  habuit,  qui  Alexander  cognomento  Jannaeus 
fuit. 

85.  Is  cum  in  ora  maritima,  praeter  Ptolemaida  Ga¬ 
zamque,  et  quod  tyrannus  Turris  Stratonis  Zoilus  tenebat, 
omnia  sibi  parere  videret,  adjungere  cetera  cupiens,  a 
Ptolemaidis  obsidione  orsus  est,  Syriae  reges  Grypus 
atque  Cyzicenus  Antiochi,  velut  athletae  quos  viribus 
defectis  cedendi  pudor  dirimi  non  sinit,  ne  praesidio 
essent,  rebus  accisis,  et  mutuo  metu  vetabantur.  Zoilus, 
quanquam  coactis  copiis  omnia  tentaret,  haud  satis  ido¬ 
neus  defensor  erat.  Ad  Ptolemaeum  Lathurum  ’  legatos 

PoTph.  ap. 
Euseb.  p. 
225. 


Pausan.l.  i 


Porph. 


Justin. 
xxxix.  4 


Strab.  ap. 
Joseph. 
xni.  18. 


Joseph. 
xni.  20. 


mitti  placuit,  qui  pulsus  iEgypto  Cypri  regnum  occupa¬ 
verat. 

86.  Causa  pellendi  varie  traditur,  ut  ab  initio  haud 
dubie  parum  constanti  rumore,  et  pro  odio  studiove  cu- 
jusque  in  regem  aut  matrem  ejus.  *  Saevisse’  quidam 
‘  in  paternos  amicos  '  scripserunt :  alii  e  fictum  id  crimen, 

,  et  fraude  regina;  productos  in  publicum  eunuchos  vulnera, 
quae  sponte  passi  erant,  tanquam  regiae  crudelitatis  notam, 
ostentasse ;  alia  quoque  adjecta  atroci  criminatione,  ideo 
tam  acerbe  tractatos,  quod  insidias  matri  struentem  pro¬ 
hibuissent.’  Multitudo  veris  simulatisque  perinde  mo¬ 
veri  sueta,  concursu  ad  regiam  facto,  haud  dubitanter 
interfecisset  Ptolemaeum,  nisi  propere  conscensa  navi  fu¬ 
rentium  manus  evasisset. 

87.  Inter  haec  Ptolemaeus  Alexander,  qui  consiliorum 
istorum  haud  ignarus  in  iEgyptum  venerat,  Pelusio  evo¬ 
catur  a  matre,  et,  sicut  decimo  ante  anno  Cleopatrae  cordi 
fuerat,  sed  citius  non  potuerat  obtineri,  dejecto  fratre 
rex  appellatur,  ut  commune  cum  matre  jus  imperii  ha¬ 
beret. 

88.  Mulier  omnia  divina  humanaque  odiis,  armis,  in¬ 
cestuque  miscere  sueta,  etiam  alteram  majori  filio  uxo¬ 
rem  Selenen  adimit,  quanquam  duos  ex  ea  liberos  haben¬ 
ti  :  quam  deinde  in  Syriam  Grypo  nupturam  cum  ingenti¬ 
bus  auxiliis  misit,  ne  Cyzicenus  ad  recuperandam  iEgyp¬ 
tum  amico  et  socio  Lathuro  ferre  opem  posset.  Interea 
neque  copias  in  Cyprum  mittere  desinebat,  ut  ea  quo¬ 
que  insula  filium  expelleret.  Sed  ut  quisque  in  insulam 
venerat,  e  vestigio  ad  Ptolemaeum  deficiebant,  praeter 
Chelciam  et  Ananiam  fratres,  Oniae  filios,  qui  fidi  mane¬ 
bant  Cleopatrae,  propterea  quod  gens  eorum  Judaei  in 
pretio  apud  reginam  erant. 

89.  Lathurus,  precibus  Ptolemaeensium  motus,  exerci¬ 
tum  triginta  circiter  millium  imponit  in  naves,  et  vela 
in  Syriam  facit.  Spem  enim  legati  fecerant,  simul  fuis- 

'  Ad  Ptolemaum  Lnthurum~\  notam  apposuimus.  Crev. 

Vid.  supra  i.xii.  42.  et  quam  ibi 

set  conspectus,  protinus  Gazaeos  ad  illum,  Zoilumque  et 
Sidonios  cum  aliis  circa  civitatibus  accessuros.  Sed  dum 
in  cursu  Ptolemaeus  est,  fit  certior  mutata  Ptolemaide 
consilia  esse,  Demaeneto  quodam  auctore,  qui. cives  suos 
admonuerat,  ‘  ne  vano  fortasse  libertatis  amittendae  metu, 
certum  et  grave  jugum  arcesserent.’  Et  periculum  ex 
Cleopatra  ostendebat,  non  passura  filium,  quem  etiam 
Cypro  ejicere  studeret,  ad  ipsos  iEgypti  fines  opibus  et 
clientelis  augescere. 

90.  Ille  nihilominus,  quo  intenderat,  classe  ducta,  ad 
Sycaminum  exscensionem  facit :  copiisque  recensitis,  ad 
Ptolemaidem  movet.  Oppidani  neque  ad  ipsum  mitte¬ 
bant  legatos ;  neque  missos  ab  ipso  recipere  moenibus,  aut 
omnino  audire  voluerant.  Zoilo  tamen  Gazaeisque  socie¬ 
tatem  cum  eo  jungentibus,  rex  Judaeorum  Alexander,  po¬ 
tentiam  hostis  veritus,  ab  obsidione  Ptolemaidis  discedit : 
pecuniaque  Ptolemaeo  promissa  palam  amicitiam  ejus  fin¬ 
git,  at  clandestinis  in  IEgyptum  nuntiis  Cleopatram  in 
perniciem  ejus  stimulat. 

91.  His  rebus  compertis  Lathurus,  parte  copiarum  in 
obsidione  Ptolemaidis  relicta,  cum  ceteris  ad  vastandum 
Alexandri  regnum  proficiscitur.  It  obviam  Judaeus  cum 
ingenti  exercitu.  Quinquaginta  hominum  millia  fuisse, 
quidam  etiam  octoginta  tradiderunt.  Ibi  magnum  ad 
victoriam  momentum  Ptolemaeo  Philostephanus  attulit, 

aciei  struendae  non  vulgaris  artifex.  Ingens  Judaeorum  Id.  ibid. 
c sedes  fuit.  Triginta  millia  interfecta  alii  auctores  sunt ;  c-  2l* 
Timagenes,  millia  quinquaginta. 

92.  Sed  filii  successibus  invidens  Cleopatra,  mittit 
Chelciam  et  Ananiam  duces,  mox  filium  Alexandrum, 
deinde  ipsa  subsequitur :  Ptolemaeum  undique  proturbat. 

Is  non  segniter  invadit  IEgyptum,  quam  sine  copiis  et  re¬ 
gibus  facilem  recuperatu  existimabat.  Sed  a  Cleopatrae 
ducibus  iterum  ejicitur.  Pegina  cum  Alexandro  Judaeo 
feedus  ferit  Scythopoli :  deinde  in  /Egyptum  redit.  Ju¬ 
daeus,  etiam  regresso  in  Cyprum  Ptolemaeo,  teyriam  Coe¬ 
len  magno  iterum  bello  premit :  Amathunta,  Paphiam, 
Anthedonem,  et  nobilissimam  Gazaeorum  urbem  expug- 

nat :  multa  millia  occidit  hostium,  multa  et  ipse,  caesus  a 
Theodoro  Zenonis  filio,  caesus  ab  Apollodoto,  perdit. 

93.  Hoc  ferme  in  statu  res  Syriae  et  iEgypti  erant : 
neque  mora  fuit,  quin  saevissimis  iterum  motibus  urbis 
Romanae  quies  et  concordia  turbaretur.  Adeo  maximis 
quibusque  opibus  minimum  securitatis  inest,  quando  abo¬ 
lito  justi  honestique  studio,  mortales  ambitione  et  avari¬ 
tia  vecordes,  forensibus  atque  militaribus  artibus,  quae 
firmandis  publicis  rebus  esse  debuerant,  ad  convellendas 
abutuntur. 


% 


SUPPLEMENTUM 


LIBRI  LXIX. 
HISTORIARUM 
T.  LIVII  PATAVINI. 


1.  Tempestatum,  quas  deinceps  continuata  malorum 
serie  Romanam  urbem  per  horrendas  seditiones  et  arma 
civilia  ad  naufragium  libertatis  compulerunt,  causa:  qui¬ 
dem  variae,  sed  praecipuus  turbo  C.  Marius  fuit,  cujus  in¬ 
explebilem  sitim  neque  soliti  honores  ulli,  neque  insoliti  Plut.  Mar. 
satiabant,  quo  minus  semper  avidus  et  hians,  majorem, 
quam  legibus  aut  voluntate  civium  adipisci  erat,  poten¬ 
tiam  affectaret.  Igitur  commodissimum  rationibus  suis  L. 

Apuleii  Saturnini  ingenium  priori  ejus  tribunatu  expertus,  Supra 
eundem  magistratum  denuo  petentem  modis  omnibus  ju-  ' 

vandum  existimabat.  Apuleius  enim  non  modo  Q.  Me*  Supra 
tellum,  a  quo-  notatus  censore  fuerat,  habebat  odio,  sed  LXVI1I‘  ***’ 
erat  omnino  senatui  ob  hujusmodi  causam  infestissimus. 

2.  Rex  Ponti  Mithridates,  cum  sibi  nihil  non  effectu-  Diod.  ap. 
rus  tuto  videretur,  si  Patres  muneribus  propitiasset,  lega¬ 
tos  cum  magna  vi  pecuniae  Romam  miserat.  Ea  res  ubi 
cognita  Saturnino  est,  jam  tum  senatus  inimicus  et  obtrec¬ 
tator,  cum  magna  contumelia  principum,  legatos  ignomi¬ 
niosissime  accepit.  Illi  a  Patribus  omnia  pollicitis  ani¬ 
mati,  accusato  Saturnino,  ‘  uti  de  injuriis  suis  cognoscere¬ 
tur,’  postularunt. 

3.  Lege  Servilia  a  de  causis  hoc  genus  senatores  judica¬ 
bant.  Cum  igitur  et  factum  atrox  esset,  semper  enim 
apud  Romanos  sanctum  habitum  jus  legationis  fuerat,  et 
judices  reum  odissent ;  in  maximas  angustias  metusque 
conjectus  Apuleius  est.  Idcirco  gravitate  periculi  demis¬ 
sos  animos  gerens,  ad  communem  infelicibus  misericordiae 
portum  confugiebat,  sordidatus  promissaque  barba  coetus 
obiens,  et  genibus  hominum  accidendo,  prehendendo  ma¬ 
nus,  obtestando  cum  lacrymis,  nihil  praetermittebat  eo¬ 
rum,  quae  in  ultimo  timore  fieri  a  periclitantibus  reis  con¬ 
sueverunt. 

4.  Plebi  praecipue  salutem  suam  commendabat,  ‘  op¬ 
primi  suam  innocentiam  invidia  et  conspiratione  Patrum  ’ 
dictitans  :  ‘  non  ob  aliud,  quam  quod  commodorum  plebis 
studiosissimus  semper  fuisset.  Neque  spem  ullam  in  reli¬ 
gione  judicantium  esse,  eosdem  inimicos  et  accusatores  et 
judices  habenti.’  Sic  occupatis  irritatisque  vulgi  animis, 
cum  die  ferendorum  suffragiorum  infinita  hominum  millia 
ad  judicium  concurrissent,  territis  judicibus  factum  est,  ut 
praeter  opinionem  omnium  Apuleius  absolveretur. 

5.  Igitur  vindictae  locum  quaerens,  cum  a  Glaucia  prae¬ 
tore,  illo  quoque  parem  ob  causam  inimico  Metelli,  comi¬ 
tia  tribunitia  haberentur, b  candidatum  se  ostendit.  Non 
erat  obscurum,  quam  id  inimicum  adversumque  Patribus 
et  quieti  civitatis  esset.  Itaque  consensu  hominum,  qui- 

Val.  Mas.  bus  aliqua  alterutrius  eorum  cura  erat,  effectum,  ut  eo 
ix.  7. 


Appian. 
Civ.  1.  r. 


3  Lege  Servilia ]  Hoc  addita¬ 
mentum  est  Freinsliemii,  qui 
rationem  reddere  voluit,  quare 
senatores  hac  in  causa  judices 
sedissent.  Sed  primo  lege  Ser¬ 
vilia  non  soli  senatores  judica¬ 
bant,  sed  cnui  equitibus  Roma¬ 
nis.  Vid.  supra  1.  lxvi.  c.  39. 
Secundo  non  contemnendis  ar¬ 
gumentis  probat  Manutius  libro 
de  legibus  Romanis,  legis  Ser- 
viliae  vix  ullam  rationem  habi¬ 
tam  esse.  Verisimilius  videre¬ 
tur  de  hoc  crimine,  tanquam  ad 
publicum  totius  civitatis  dede¬ 
cus  pertinente,  senatum  ipsum 
judicasse.  Nisi  forte  Diodorus, 
homo  Graecus  et  Rontani  moris 


haud  satis  peritus,  hic  aliquid 
ipse  peccavit.  Haud  dissimilem 
ejus  errorem  jam  notavimus  su¬ 
pra  1.  lvi.  c.  27.  CreV. 

b  Cum  a  Glaucia  prcetore  .... 
comitia  tribunitia  haberentur]  Ita 
quidem  Appianus.  Sed  fidem 
ei  haberi  vetant  innumerabilia 
veterum  testimonia,  ex  quibus 
constat  comitia  tribunis  plebi3 
creandis  ab  uno  e  tribunis  sem¬ 
per  habita  esse.  Id  clare  arguit 
vel  quinquennium  illud,  quo 
nulli  magistratus  in  republica 
fuere,  praeter  tribunos  aediles¬ 
que  plebis.  Vid.  et  1.  ni.  Liv.  c. 
64.  et  65.  Crev. 

praeterito,  novem  utique  tribuni  designarentur.  Tanto 
ille  impotentius  satagere,  ut  vel  extremo  loco  adhaeresce¬ 
ret.  Sed  competitor  A.  Nonius  vir  insignis  pariter  inOros.  v.17. 
ipsum  atque  Glauciam  libera  contentione  invectus,  ut  re-  * 
pulso  Apuleio  ipse  designaretur,  obtinuit. 

6.  Quod  ubi  factum,  et  virum  acrem  tribunitia  potes¬ 
tate  suffultum  homines  scelesti  timuerunt,  protinus  solutis 
comitiis,  populi  faecem,  et  de  C.  Marii  militibus  aliquam-  Liv.  Epit. 
multos  immiserunt :  a.  quibus  m  caupona,  quo  torte  trepi-  Appiam 

dus  confugerat,  confossus  est.  Id  facinus  qum  omnibus  Auct.de 
'  .  .  ,  Vir.  Ulustr. 

aequis  atque  iniquis  saevum,  atrox,  neque  contra  mores  in  Saturn- 

tantum,  sed  etiam  contra  libertatem  videri,  auctores  ejus  Plut.Mar. 
intelligereut,  operam  enixe  dederunt,  ut  postridie  summo  A()p-iant 
mane  per  infrequentiam  L.  Apuleius  tribunus  plebis  fieret. 

Sic  nemo  de  Nonii  indigno  interitu  queri  ausus:  eadem- 
que  potestas,  quae  innocenti  contra  vim  injustam  auxilio 
esse  non  potuit,  facinorosis  adversus  vindictam  legum  prae¬ 
sidio  fuit. 

7.  Neque  multo  melioribus  artibus,  cum  deinde  consu-  piut. 
laria  comitia  haberentur,  C.  Marius  sextum  designatus 
est.  Quo  enim  Q.  Numidicum,  qui  unus  ea  tempestate 
nobilium  recuperare  velut  mancipatum  Mario  consulatum 

posse  videbatur,  illo  honore  depelleret,  per  tribus  divisa  Liv.  Epit. 
pecunia  ipse  cuniL.  Valerio  Flacco  renuntiatus  est. Et  Veli.  n.12. 
ipsi  quidem  in  mereedem  meritorum  datus  videri  consula-  piut. 
tus  poterat.  L.  Valerium,  non  ut  collegam,  sed  ut  admi¬ 
nistrum  haberet,  allectum  ab  eo  constabat. 

8.  Hunc  in  modum  parti  magistratus,  nihilo  deinde  qui¬ 
etius  sanctiusque  gesti.  Idque  licet  fallere  neminem  pos¬ 
set,  prodigiorum  quoque  terrores  denuntiare  visi.  Cly- pim.  n.34. 
peus  ardens  ab  occasu  ad  ortum,  occidente  sole,  scintillans 
transcucurrit:  id  Tarquiniis  nuntiatum  ;  e  Piceno,  terrse 

motu  passi tn  aedificia  prostrata,  fremitumque  armorum  ex 
inferno  auditum  esse.  In  foro  quoque  Romano  quadrigas 
auratas  sudorem  emisisse  creditum. 

9.  Sed  Apuleius  inito  magistratu,  quo  simulatione  le-  Cic.  de 
gumc  jus  omne  perturbaret  atque  tolleret,  promulgavit 

*  A.  U.  C.  652.  A.  C.  100.  obscure  Freinshemins  legem  A- 

c  Simulatione  legum]  Indicat  puleiain  de  majestate,  qua  de 


4372 


T.  LIVII 


Auct.  de 
Vir.  Illustr. 


Cic.  pro 
Balb.  c.  21. 

Rhet.  ad 
Ilerenn.  i. 
12. 


Appian. 

Piat. 

Appian. 

Flor.  iii.  10. 
Oros.  v.  17. 
Plut. 


Appian. 


sane  multas  non  sine  motu  civitatis,  et  propemodum  mani¬ 
festo  bello.  Ad  hzec  omnia  adjutore  C.  Mario  utebatur  : 
cujus  etiam  in  gratiam  pleraque  fiebant,  quo  et  plebi  mili¬ 
tibusque  ejus  multa  darentur,  et  inimicus  Marii  Q.  Me¬ 
tellus  opprimeretur. 

10.  Igitur  agrum,  quem  Cimbri  Gallis,  Marius  Cim¬ 
bris  ademisset,  publici  juris  factum  esse  contendens,  fere¬ 
bat,  £  ut  colonis  civium  Romanorum  nominisque  Latini 
divideretur.’  Achaiam  atque  Macedoniam  Thracico  bello, 
Servili  Siciliam  desolatas,  novis  colonis;  praeterea  Caepi¬ 
onis  aurum  Tolosanum  emendis  alibi  agris  destinabat. 
Adjiciebatur  Mario,  ‘  ut  in  singulas  colonias  sociorum 
ternos  cives  Romanos  facere  posset.’  Ferebat  et  frumen¬ 
tariam,  ‘  ut  semissibus  et  trientibus,  quod  Sempronia  lex 
pretium  posuerat,  remissis,  frumentum  populo  dividere¬ 
tur.’  Id  cum  senatus,  a  Caepione,  qui  tum  quaestor  urba¬ 
nus  erat,  edoctus  aerarium  huic  largitioni  ferendae  impar 
esse,  ‘  contra  rempublicam  fieri  ’  decrevisset ;  neque  tamen 
Saturninus  absisteret,  etiam  collegarum  intercessione  spre¬ 
ta  :  Caepio  cum  viris  bonis  impetu  facto  disturbat  pontes, 
disjicit  sitellas,  legem  quae  contra  senatus  auctoritatem 
et  sacrosanctae  potestatis  prohibitionem  vi  ferebatur,  vi  re¬ 
pellit. 

11.  Sic  frumentaria  lege  Apuleii  rejecta,  agraria  tamen, 
non  sine  magno  tumultu  et  civitatis  dedecore,  perlata  est. 
Sanctionem  Apuleius  addiderat,  ‘  uti  ex  quo  die  populus 
legem  accepisset,  intra  diem  quintum  senatus  in  eam  ju¬ 
raret:  si  quis  senator  non  jurasset,  is  senatu  moveretur, 
eique  mulcta  esset  sestertia  quingenta.’ d  Quidam  ex¬ 
pressum  referunt,  ut  jurare  nolentibus  aqua  et  igni  inter¬ 
diceretur.  Quae  non  tam  firmamenta  legi,  quam  insidiae 
primoribus,  et  ante  omnes  Metello  parabantur  :  cujus 
gravitatem  et  constantiam,  si  flecti  recusaret,  opprimi  pet 
causam  spreti  juris  publici  posse  rebantur. 

12.  Interea  dimittuntur  ab  Apuleio  per  agros,  qui  ad 


lege  agit  Cicero  in  eo  loco,  ad  rum  Appianos,  ex  qno  sanctio- 
quem  marco  remittit.  Crev.  nem  lianc  expressit  Freinshe- 
d  Sestertia  (juingenta ]  Libra:  mitis,  habet  talenta  viginti,  quas 
Romanas  argenti  1250.  marcte  aeqniparantur  sestertiis  tantum 
nostrates  1953.  uucia  1.  Cete-  480.  Crev. 

diem  comitiorum  frequentes  cogant  rusticas  tribus ;  qui-  Cic.  pro 
bus,  quia  stipendia  sub  Mario  fecerant,  firmissimis  usu-  Sext-  c- 
rum  propugnatoribus  sperabat.  Comitiis,  cum  de  lege  Appian. 
ageretur,  eaque  nec  urbanae  plebi  gratissima  esset,  quod 
majorem  sociorum  et  Latini  nominis  rationem  habitam 
putabat;  reperti  ex  collegio  sunt,  qui  legi  intercederent. 

Tum  vero  furiosa  exarsit  contentio,  cum  non  modo  tri¬ 
bunorum  inter  se,  sed  etiam  concionis  discordes  animi 
essent. 

13.  Postremo  Apuleius,  postquam  intercessores  cum 
convicio  Rostris  deturbati  erant,  legem  perferre  pergit. 
Occlamatur  a  nobilibus  et  meliore  parte  populi,  ‘  tonare  Anet,  de 
Jovem;’  quod  ubi  esset  factum,  cum  populo  agi  nefas  Vir' IUuitr' 
habebatur.  Ibi  vero  velut  lymphatus  ira  ac  dolore  Apu¬ 
leius,  magna  voce,  ‘  Jam  grandinabit,’  exclamat,  ‘  nisi 
quiescitis.’  Ad  hanc  vocem  non  modo  murmur  et  fremi-  Appian. 
tus  urbanorum  ortus,  verum  etiam  togis  circum  brachia 
convolutis,  saxisque  et  fustibus,  quae  cuique  tela  sors  ob¬ 
tulerat,  res  geri  coepta.  Diffugiunt  agrestes,  Apuleii  fac¬ 
tio.  Deinde  resumtis  animis  a  duce  suo  confirmati,  cor¬ 
reptis  et  ipsi  paribus  armis,  adversarios  loco  pellunt.  Lex  Liv.  Epit. 
agraria  per  vim  perfertur. 

14.  Nihil  non  horum  de  consilio  consulis  Marii  gere-  Appian. 
batur.  Isque  in  senatu,  quo  magis  adversarium  illaquea-  pjut. 
ret  dolis,  multa  in  speciem  de  impotentia  Saturnini  ques¬ 
tus,  adjecit,  ‘  neque  se  juraturum,  neque  alium,  qui  sa- 
peret,  facturum  existimare.’  Non  dubitanter  idem  de  se 

Q.1  Numidicus  confirmavit.  Sed  neutiquam  par  utrique 
in  eodem  sermone  fides  erat.  Metello  timere  turpe,  men¬ 
tiri  morte  pejus  videbatur  :  Marius  honestarum  artium 
rudis,  et  atrocium  belluarum  more  tantum  ad  nocendum 
instructus  ingenio,  quid  polliceretur,  aut  quomodo  serva-  Dio  ap. 
ret  promissa,  nihil  pensi  habebat.  Vultum  ac  verba  Vales- 
fingere,  fallere,  pejerare,  quod  deterrimo  cuique  prom- 
tissimum  est,  artem  atque  virtutem  arbitrabatur. 

15.  Die  quinto  quam  rogata  lex  erat,  tribunus  Patres  Appian. 
ad  jurandum  in  Rostra  vocat.  Marius  vix  quinta  diei 


1  C.  pro  Q.  legebatur  ante  Crev. 

parte  reliqua  senatum  trepide  cogit:  verbisque  de  lege  et 
jurejurando  factis,  ‘  venisse  sibi  in  mentem  ’  ait  ‘  salubre 
consilium,  ne  plebs  irritata  turbas  det,  si  jurare  senatus 
nolit.  Censere  jurandum  in  legem,  siquidem  lex  esset. 
Ita  deceptam  agrestem  multitudinem  urbe  amoveri :  ne¬ 
que  religione  quenquam  ejus  servandae  legis  astringi, 
quam  per  vim  et  contra  auspicia  latam  Jove  tonante  con¬ 
staret.’ 

16.  Neque  diu  contatus,  cum  nemo  responderet,  Pa¬ 
tribus  angustia  temporis  et  atrocitate  rei  turbatis  ac  stu¬ 
pentibus,  ad  aerarium  pergit,  ubi  jurare  quaestores  moris 
erat : e  primusque  omnium  in  legem  jurat.  Idem  cum 
inter  plausum  et  exultationem  praesentis  plebeculae  amici 
ejus  fecissent,  ceteri  deinceps  ad  unum  omnes  metu  secuti 
sunt. 

17.  Unus  inter  tot  primores  Q.  Metellus  firmus  im- 
motusque  in  sententia  perstitit:  non  minis  tribunitiis  vul¬ 
gique  strepitu  territus  animo  ;  non  propinquorum  amico¬ 
rumque  precibus  mollitus.  Aiunt  discedentem  foro,  cum 
prosequentibus  ita  disputasse,  ut  ‘  peccare  pravorum  inge¬ 
niorum  esse  ’  diceret;  ‘  recte  facere  sine  periculo,  vulga¬ 
rium  :  at  egregios  animos,  ab  justo  honestoque  nullis  aut 
praemiis  aut  minis  dimoveri.’ 

18.  Die  sequenti  L.  Apuleius  misso  viatore  Q.  Metel¬ 
lum  extrahi  Curia  jubet.  Appellati  alii  tribuni  vetant. 
Ibi  Glaucia  tribunitii  furoris  satelles  ad  rusticas  tribus 
advolat :  ‘  frustra  perlatam  legem,  frustra  spem  agrorum 
conceptam  ’  clamitat,  ‘  si  Metellus  in  urbe  sit.  Neque 
agros  accepturum  quenquam,  si  lex  non  sit :  neque  legem 
fore,  si  vim  ejus  solvi  a  quoquam  impune  contemnendo 
patiantur.’  Eadem  et  Apuleius  inculcat.  Pro  suo  lucro 
quidvis  volente  vulgo,  facile  fit  plebiscitum,  ‘  ut  ex  certa 
die  Metello  aqua  et  igni  interdictum  sit :  f  neque  exinde 


e  Ad  cerarium  ....  ubi  jurare 
qucestores  moris  eraf]  Fideliter 
vertit  Appianum  Freinsliemius. 
Sed  tamen,  ctir  quaestorum  so¬ 
lummodo  mentio  fit,  cum  liic 
consules,  reliqui  magistratus, 
senatus  denique  omnis  jurare 
debeat?  Suspicamur  Appianum 


vel  offendisse  hic,  vel  corruptum 
esse  :  in  aerario  autem  non  so¬ 
los  quaestores,  sed  et  reliquos 
magistratus  juramenta  publica 
praestare  solitos  fuisse.  Crev. 

f  Ut  ...  Metello  aqua  et  igni 
interdictum  si<]  Immo,  ut  . . .  in¬ 
terdicatur.  Hoc  vult  Cicero,  eo 

tecto  eum  suo  quisquam  recipiat :  eamque  rem  consules 
proposito  edicto  consciscant.’ 

19.  Omnium  tanta  re  turbatis  animis,  cum  deterior 
pars  vulgi  tollere  Metellum  cuperet,  boni  cives  defende¬ 
rent,  atrox  certamen  imminebat,  nec  nisi  multorum  mor¬ 
talium  sanguine  urbisque  ipsius  periculo  transigendum. 

Eo  tempore  Q.  Numidicus  egregium  et  virum,  et  civem 
praestitit.  Nam  neque  de  sententia,  quam  rectam  atque  val.  Max. 
salutarem  esse  sciebat,  decedere,  neque  cuiquam  causa  ro 
periculi  esse  voluit,  patriae  salutem  potius,  quam  conspec-  Sext.  c.47. 
tum  retinere  cupiens.  Gratias  igitur  agens  civibus,  qui  ®tProBalb- 
se  paratos  ad  omnia,  pugionibus  etiam  accincti,  offere-  Flor, 
bant,  aegros  animos  leni  sermone  mulcebat :  ‘  infinitis  mo-  APPian- 
dis  sibi  futurum  molestius,  si  hoc  modo  manendum  in  ci¬ 
vitate  esset.  Neque  vero  grave  aut  indignum  aliquid  ac¬ 
cidere,  si  proficiscatur.  Nam  aut  revocaturos  eum  cives, 

si  resipuissent;  aut  si  pergerent  insanire,  ubivis  melius,  Plut. 
quam  tali  in  civitate  futurum.’  Ita  voluntario  exilio 
solum  vertens,  navigavit  Rhodum :  ibique  legendo,  et  Liv.  Epit. 
magnis  audiendis  viris  vacans,  fructum,  quem  jam  ex  iis¬ 
dem  studiis  praeclarum  ceperat,  magis  magisque  confirma¬ 
vit.  Profecto  C.  Marius,  ut  plebiscito  comprehensum 
erat,  aqua  et  igni  interdixit. 

20.  At  Apuleius,  licet  civili  certamine  victor,  haud 
adeo  multa  ex  legibus  suis  egisse  videtur,  tempore  exclu¬ 
sus,  et  abrogatis  post  necem  ejus  quae  tulerat  plurimis. 

Unam  sane  eo  anno  deductam  in  Gallias  coloniam  invenio  Veli.  1. 15. 
Eporediam,  in  Vagiennorum  agro.  Sed  ne  id  quidem 
oppidum  L.  Apuleio  originem  debere  argumento  est,  quod 
ex  libris  Sibyllinis  conditum  affirmant.  Nomen  inde  da-  Plin.  m. 
tum,  quod  Eporedias1  Galli  bonos  equorum  domitores17, 
vocarent,  accepimus. 

2  Ita  ex  Plin.  correxit  Crev.  Edd.  przecc.  habent  Eporedicas. 


loco  quem  margo  indicat.  ‘  Ho-  oratione,  c.  18.  multum  exagitat 
mines  seditiosissimi,’  inquit...  Clodium,  qui,  inquit,  ‘  non  tulit, 
‘  non,  ut  esset  interdictum,  quod  ut  interdicatur.  Quid  ergo?  ut 
ferre  non  poterant,  tulerunt,  sed  interdictum  sit.’  Crev. 
ut  interdiceretur.’  Et  eadem 

21.  Ita  non  diu  laetatus  proventu  scelerum  Apuleius, 
ipso,  cujus  in  gratiam  tam  multa  peccaverat,  C.  Mario 
vindice  poenas  dedit.  Quotidie  enim  insolentior,  ne  ami¬ 
cos  quidem  jam  respiciebat.  Denique  Glauciae  praetori 

'sellam  conscidit,  quod  se  concionante  jus  dicens  populi 
partem  avocasset.  Marium  quoque,  pro  praestito  ei  obse¬ 
quio  astrictum  ad  omnia  quae  vellet  ratus,  coeptorum  con¬ 
siliorumque  impotentia  lassabat.  Atque  is,  cum  hinc 
senatus,  inde  plebis  studia  voluntatemque  spectaret,  sen¬ 
tentiae  diu  anceps,  ad  extremum  facinus  fecit  plane  illibe¬ 
rale  et  veteratorium,  quo  magis  etiam  inter  se  commisit 
utrosque,  faxque  et  incentor  sanguinariae  seditioni,  quae 
mox  insecuta  est,  infidelis  amicus,  neque  melior  civis, 
extitit. 

22.  Cum  enim  noctu  ad  eum  principes  civitatis  venis¬ 
sent,  ut  perditis  Apuleii  conatibus  obviam  consul  iret,  pe¬ 
tentes,  illis  ignorantibus  admissum  alio  ostio  tribunum  in 
diversa  aedium  parte  opperiri  jussit.  Deinde  simulato  alvi 
profluvio,  ad  hunc,  rursus  ad  illos  saepius  transcurrens, 
cum  utrisque  volentia  respondisset,  ita  dimisit,  ut  cupi¬ 
diores  contentionis  abirent,  quam  venerant. 

23.  Saturninus,  quo  destinata  perficeret,  tertium  tribu¬ 
natum  plebis  petebat,  producto  etiam,  ut  magis  popularis 
videretur,  in  comitia  quodam  Equitio e  libertini  ordinis, 
vel,  ut  alii  credebant,  fugitivo,  sed  qui,  ut  praediximus, 
Ti.  Gracchum  patrem  mentiebatur.  Ejus  nominis  favore 
quam  carus  populo  fuerit,  tum  praecipue  patefactum,  cum 
a  petitione  nolens  desistere  j ussu  C.  Marii  consulis  in  pub¬ 
licam  custodiam  ductus  est.  Plebs  enim  claustris  carce- 
ris  convulsis  raptum,  humerisque  suis  reportatum,  una 
cum  L.  Apuleio  tribunum  fecit. 

24.  Tum  vero  semel  ruptis  omnibus  timoris  et  verecun¬ 
diae  vinculis,  Apuleius  nihil,  quod  animo  suo  collibitum 
esset,  aut  turpe  cogitatu,  aut  arduum  factu  putans,  aliud 
facinus  non  modo  summae  audaciae,  sed  etiam  exempli 


s  Equitio ]  Hunc  subdititium  re,  c.  35.  alterum  nomen  posti- 
Gracchnm  alii  Quintium,  alii  erat  Freinshemius.  Ideo  illud 
Equitium  vocant.  Hic  legeba-  hoc  loco  revocandum  duximus, 
tur  Quintio.  Sed  libro  superio-  Crcv. 

novi  aggreditur.  Comitiis  consularibus,  cum  haud  dubiis  Appian. 
suffragiis  renuntiatus  M.  Antonius  esset ;  in  alterum  lo-  0ros*v* 17* 
cum  C.  Memmius,  C.  Servilius  Glaucia  competitores 
erant.  Non  poterat  ambigi,  uter  potius  crearetur,  si  sum 
potestatis  mentisque  populus  esset.  Jam  viro  nobili  sor¬ 
didum,  acri  et  integro  seditiosum,  comparabant;  et  se-  Cic.  Brut. 
eundum  legem  petenti  eum,  cujus  tum  maxime  praeturam 
gerentis  haberi  legibus  ratio  non  poterat.  Biennium  enim  Gruch.  de 
duos  inter  curules  magistratus  interesse,  neque  continuari  Comit' I-3* 
honores,  oportebat.  Glaucia  et  Apuleius  cum  obesse  Veli.  ii.  12. 
consiliis  suis  legem  viderent,  consulem  autem  Caium  uti-  Appian‘ 
que  Memmium,  cujus  vim  moresque  timebant,  fieri  nollent,  Liv.  Epit. 
seditione  mota,  cui  rei  olim  assueverant,  fugientem  adver-  Flor.m.ifr. 
sarium,  percussoribus  in  conspectu  omnium  immissis,  per  (-)ros* 
quendam  P.  Mettium  fustibus  comminutum  sustulerunt. 

25.  Turbatis  ita  comitiis,  L.  Apuleius  domum  cum 
operis  suis  regressus,  intra  privatos  parietes  concionem 
habet,  acta  defendit,  studia  suorum  laudat,  utque  velint 
ad  reliqua  sibi  praesto  esse  cohortatur.  Illi  laetis  vocibus 
astrepunt,  suam  operam  pollicentur,  fausta  in  eum  omina  Flor, 
congerunt,  imperatorem  aliis,  aliis  regem  appellantibus  : 
easque  voces  ab  homine  vesano  gratanter  exceptas  reperio. 

26.  Postridie  senatus  in  Curia;  eques,  et  quicquid  in  Plut. 
populo  integrum  erat,  in  foro,  convulsum  civitatis  statum,  Appian‘ 
fractas  et  abjectas  leges,  salutem  bonorum  scelestissimi 
cujusque  audaciae  obnoxiam  acerbe  queritur,  vindictam 
poscit,  Apuleio  ceterisque  minitatur.  Fit  senatusconsul-  Cic.  pro 
tum,  ‘  ut  C.  Marius,  L.  Valerius,  consules,  adhiberent 
tribunos  plebis  et  praetores,  quos  eis  videretur  ;  operamque  i.  2.  et  Phil. 
darent,  ut  imperium  populi  Romani  majestasque  conser-  VIII‘a‘ 
varetur.’  Omnibus  pronatissime  offerentibus,  Marco  etiam 
Scauro  vehementer  hortante,  Marius  consul,  homo  muta-  Val.  Max. 
bilis  ingenii,  cum  se  adversus  consensum  urbis  causam  i11,  2,\ 

Liv.  Lpit. 

improborum  civium  tueri  non  posse  cerneret,  transit  palam  Flor, 
ad  bonos,  plebemque  leni  oratione  sedatam  centuriat,  Oros. 
arma  ex  aedificiis  publicis  distribuit,  portas  communit,  ^rr°os 
Flaccum  collegam  cum  praesidiis  in  colle,  M.  Antonium  Cic.  pro 
consulem  designatum  extra  urbem  excubare  jubet.  Rab‘  c‘.9* 

27.  L.  Apuleius  cum  suis,  et  quos  praeterea  subito  con-  Appian. 

Delph.  et  Var.  Cias.  Livius.  13  C 

cire  ex  agris  proximis  potuerat,  in  forum  venit.  Ibi  oc¬ 
currentibus  Marianis  aperto  praelio  concurritur.  Victus 
Apuleius  cum  suo  fictitio  Graccho,  itemque  praetore 
Glaucia  et  C.  Saufeio  quaestore,  in  Capitolium  evadit : 
‘  Marium  consulem  sibi  cogitatorum  actorumque  omnium 
auctorem  esse  ’  proclamat :  et  ad  servitia  concitanda  pi¬ 
leum  in  modum  vexilli  extollit.  Multi  tamen  rebellium, 
priusquam  se  recipere  quo  intenderant,  possent,  in  clivo 
Capitolino  conciduntur.  Ob  haec  et  priora  cum  Apuleius 
et  qui  cum  eo  erant  hostes  ab  senatu  judicati  essent,  in¬ 
credibili  consensu  Patrum  equitumque  Romanorum  ar¬ 
matis  completur  forum  :  quos  inter  et  M.  Scaurus,  et  Q. 
Scaevola  hastilibus  confecta  aevo  morbisque  corpora  susti¬ 
nentes,  in  Comitio  stabant. 

28.  Postremo  sive  jussu  Marii,  sive  dum  ille  consulto 
contatur,  sponte  aliorum,  fistulae,  quibus  in  Capitolium 
aqua  deducebatur,  abrumpuntur.  Ea  res  tantam  sitis  ra¬ 
biem  injecit  obsessis,  ut  C.  Saufeius  *  incendi  Capitolium  ’ 
juberet:  ‘id  magnis  et  infelicibus  ausis  pulcherrimum 
bustum  fore.’  Sed  Apuleius  et  Glaucia,  quibus  in  ami¬ 
citia  Marii  plurimum  erat  fiducia?,  legatos  mittunt,  accep¬ 
taque  fide,  cum  ceteris  ducibus  factionis,  ab  arce  descen¬ 
dunt.  Sed  vociferante  populo  ‘  nullam  sine  senatuscon¬ 
sulto  dari  fidem  potuisse,’  C.  Glaucia,  cum  in  domum 
Claudii  fugisset,  extractus,  fractaque  cervice,  publice 
occisus  est.  Cn.  Dolabella  Saturnini  frater,  et  L.  Gega- 
nius  in  olitorio  foro  interfecti. 

29.  Ceteros  consul  Marius  in  Curiam  Hostiliam  acce¬ 
pit,  quasi  legitimum  ad  supplicium  servaturus.  Sed  in- 
telligens  artificium  populus,  impetu  in  Curiam  facto,  aliis 
fores  molientibus,  aliis  tegulas  jacientibus  in  inclusos,  va¬ 
nam  ei  hanc  calliditatem  fecit.  Ita  multi  mortales,  quos 
inter  Q.  Labienus,  et  cum  ipsis  magistratus  insignibus  C. 
Saufeius,  L.  Saturninus,  itemque  ille,  qui  C.  Gracchus 
vocabatur,  eadem  die  qua  tribunatum  inierat,  id  est, 
A.  D.  Nonas  Decembres,  trucidati.  Corpus  L.  Apuleii 
Saturnini  in  ipsa  morte  laceratum  est:  caput  deinde  C. 
Rabirius  ludibrii  causa  per  convivia  circumtulit.  Scaevae, 
servo  Q.  Crotonis,  cujus  manu  cecidisse  L.  Apuleius  fe- 


LIBRI  LXIX.  SUPPLEMENTUM.  43713 

rebatur,  libertas  publice  data  :  bona  interfectorum,  P. 

Furio  tribuno  plebis  ferente,  publicata  sunt. 

30.  Crebrae  per  eos  dies  senatus  populique  voces  atque  Appian. 
significationes  rescindi  acta  obscoeni  tribunatus,  revocari- 

que  ab  exilio  Numidicum  postulaverant:  quibus  inducti  Oros. 

•k*  Porcius  Cato,  Q.  Pompeius  Rufus  rogationem  de  red¬ 
itu  ejus  promulgarunt. 

31.  Erat  omnino  ea  causa  Metelli,  ut  speciosa  esset  et 
facilis  suadentibus  legem  oratio.  ‘  Eum  virum  patriae  se 
restitutum  cupere  ’  dicebant,  ‘  quem,  si  esset  alibi  natus, 
ultro  asciscendum,  atque  etiam  quovis  pretio  invitandum 
in  civitatem  omnes  faterentur.  Nunc  ab  antiquissimis 
temporibus  nobilem  Caeciliorum  familiam,  hoc  nulli  ma¬ 
jorum  impar  decus  ideo  nimirum  protulisse,  ut  inter  illus¬ 
trem  domi  bellique  navatam  operam,  urbe  quam  ornasset 
pelleretur,  et  inglorium,  neglectum,  abjectum,  in  exilio 
consenesceret !  Quem  vero  animi  proprie  et  vere  Roma¬ 
ni,  hunc  publicum  dolorem,  et  hanc  turpitudinem  perpeti 
posse  ?  Summae  virtutis  et  innocentia;  virum  per  Graeciam 
Asiamque  et  transmarinas  provincias  obambulare,  qua¬ 
cumque  incederet,  probitate  oris,  sanctitate  morum,  testi¬ 
monium  suae  gravitatis,  signum  aegrotantis  reipublicae, 
praesagium  ruiturae,  circumferentem. 

32.  ‘  Quid  enim  aut  salvi  sperari  bonis  remotis  viris, 
aut  quid  objici  Metello  posse,  quominus  inter  optimos  nu¬ 
meretur  ?  Cum  aetas  ejus  in  ea  tempora  incidisset,  quibus 
antiqua  virtus  atque  integritas  mirifice  decrevisset,  in  pe¬ 
riculis  fortem,  in  magistratibus  et  imperiis  abstinentem 
fuisse :  domi  optimum  patremfamilias,  in  republica  pra;- 
stantissimum  civem,  gravissimum  senatorem  egisse.  Illud 
ipsum  unicum  viri  crimen,  quod  in  legem  Apuleiam  jurare 
noluisset,  ita  comparatum,  ut  laudari  satis  nequeat :  tan¬ 
tum  uno  illo  facto  gravitatis  in  moribus,  constantia:  in 
periculis,  pietatis  in  causa  patriae  eminuisse. 

33.  ‘  Nec  enim  repugnasse  illum  voluntati  populi  Ro¬ 
mani  :  sed  exemplum  dedisse  omnibus,  quid  velle  debe¬ 
rent,  et  quomodo  vitare  fraudem  improborum,  qui  sub 
larva  boni  publici  suis  commodis  prospexerint,  eorumque 
audaciae  possent  resistere.  Frustra  legem  obtendi,  qua: 

per  fraudem  lata,  per  iracundiam  jussa,  neque  initio  pro¬ 
bata  sit,  vel  suis  auctoribus  :  et  nunc  eodem  populo  rescin¬ 
dente,  postquam  esset  omnibus  exsolutus  caecitatis  et  im- 
prudentim  vinculis,  abrogari  posse,  quod  tum  a  decepto  et 
properante  decretum  esset.  Idque  ipsum  omnino  fieri 
oportere,  jam  totam  civitatem,  omnesque  illius  partes, 
gravi  significatione  voluntatis  praejudicasse. 

34.  ‘  Plane  in  legem  Apuleiam,  auctore  C.  Mario, 
exigente  populo  Romano,  jurasse  senatum.  Sed  postea, 
cum  ejus  hominis  actiones  paulo  maturiore  judicio  expen¬ 
dissent,  hostem  ab  senatu  judicatum  Apuleium,  a  consuli¬ 
bus  obsessum,  a  plebe  contrucidatum  esse.  Minime  de¬ 
corum  dominae  gentium  civitati,  ut,  quem  ob  pravas  ac¬ 
tiones  interfecisset,  ejus  acta  contra  publicam  utilitatem, 
contraque  suae  voluntatis  inclinationem  servet  ac  tueatur. 
Talem  fuisse  Apuleium,  ut  odio  nefarii  hominis,  etiam 
probae  commodseque,  si  quae  essent,  rogationes  esse  irritae, 
atque  per  alium  referri  deberent : 3  legem  ipsam  talem,  ut, 
quia  publicam  utilitatem  famamque  laedat,  abolenda  sit, 
etiamsi  ab  optimo  tribuno  et  patriae  amantissimo  perlata 
fuisset. 

35.  ‘  Omnino  laetandum  esse,  quod  malis  factis  tametsi 
serae  poenae,  graves  tamen  sint  redditae.  Sed  non  posse 
existimari,  quae  porro  sit  futura  conditio  vivendi  in  ea  ci¬ 
vitate,  in  qua  pessimis  exitium,  optimis  exilium  sit  proposi¬ 
tum  ;  qui  inter  hos  sint,  incerti  de  suo  statu,  aliorum  morte, 
aliorum  fuga  vel  gaudere  intemperanter,  vel  contristari  acer¬ 
be  cogantur.  Neque  temere  extiturum,  qui  pro  republica 
certaminibus  gravissimis  domi  bellive  se  offerat,  si  etiam 
in  summa  integritate  et  prosperrimo  rerum  cursu,  bonis 
factis,  ubi  praeclare  ceciderit,  tralatitius  honos ;  saepe  nihil 
praeter  inimicitias  et  odia  cum  privatione  dignitatis  patri¬ 
aeque  et  carissimorum  pignorum  rependatur : 4  neque  a 
tanta  iniquitate  aut  sua  quemque  merita,  aut  majorum 
ingentes  laudes  possint  vindicare. 

36.  ‘  Si  nihil  fecisset  Metellus,  quam  quod  domando 


3  Deberent  edd.  ante  Crev. 

4  Rependantur  legitur  in  edd.  ante  Crev. 

Jugurtha,  labantem  populi  Romani  auctoritatem,  apud 
socios  hostesque,  ex s  aliorum  ducum  culpa,  ad  pristinum 
splendorem  industria  ac  virtute  renovasset :  tamen  non 
fuisse  committendum,  ut  adversus  hoc  tantum  meritum 
tam  ingrata  civitas  esset.  Jam  multa  Caeciliorum  egre¬ 
gia  posse  commemorari,  sine  quorum  ope  longissimo  tem¬ 
pore  nullum  sit  magnum  gestum  a  populo  Romano  bellum  ; 
nulla  cum  quoquam  hoste  suscepta  contentio,  in  qua  non 
aliquod  insigne  virtutis  amorisve  in  patriam  opus  Metelli 
edidissent.  Extare  quidem  ejus  operas  testimonium  am¬ 
plissimum  in  ipsis  cognomentis,  quibus  fcecunda  maximo¬ 
rum  virorum  familia,  pari  decore,  appellationibus  diversis 
distinguatur.  Inde  Macedonicos  ortos,  et  Baleares,  et 
Creticos,  praetereaque  Dalmaticos,  quorum  cognomentis 
totidem  Romani  populi  insignes  victoriae  commemorentur. 

37.  ‘  Hos  et  his  ortos  quotidie  pro  Q.  Numidico  depre¬ 
cari,  alios  coram,  circumeundo  civitatem,  prensando  ob¬ 
vios,  profundendo  lacrymas ;  alios  memoria  nominis  et 
gloriae,  et  quodam  imaginum  moerore,  quae  sordidae  neg- 
lectaeque  per  lugentes  domos,  muta  quadam  significatione 
desiderare  gentilem  dominorum  suorum  videantur. 

38.  ‘  An  a  quoquam  non  emortuae  pietatis  aspici  Q.  Diod.  ap. 
Metellum  adolescentem  siccis  oculis  posse,  tantum  lacry-  Val' 
marum  profundentem  pro  reditu  patris,  tantum  in  precan¬ 
dis  etiam  infimis  civium  subeuntem  indignitatis  ?  cum  ille 

jam  maturus  honoribus,  nulla  aliarum  rerum  cura,  id  unum 
in  magnam  petentis  gratiam  concedi  postulet,  quod  sine 
summa  immanitate  negari  non  possit:  ut  Q.  Numidicum, 
hoc  est,  custodem  defensoremque  suum  recipiat  respubli¬ 
ca,  non  minus  orba  ejus  viri  discessu,  quam  sit  ea  domus, 
quae  in  copia  multorum  praestantissimorum  virorum,  tamen 
omni  luctu  calamitosius  judicat  ferre  desiderium  unius. 

39.  ‘Nam  idem  vobis  L.  Dalmaticus  vir  consularis,  Cic.  ad 

idem  C.  Metellus  censorius,  cum  liberis  suis,  saepissime,  QUII>  Post 

......  .  .  Kedit. c.  3. 

neque  magis  verborum,  quam  intimi  doloris  moestitiaeque 

significatione, confirmarunt.  Jam  sororum  ejus  filios  Lu- 

eullos,  Servilios,  Scipiones  quid  referam,  illustrium  viro- 


5  Et  pro  ex  exhibetur  in  edd.  ante  Crev. 

rum  posteros,  ipsosque  jam  magnis  populi  Romani  bene¬ 
ficiis  ita  usos,  ut  majora  meriti  videantur  ?  Non  possunt 
horum  omnium  tam  justae,  tam  assiduae  preces  sperni,  non 
debent.  At  legem  objiciunt,  quos  confiteri  in  hoc  facto 
sensum  suum  operamque  merito  pudet.  Omitto  eos,  qui 
tamen  nec  genere  spernendi,  nec  numero  pauci  sunt,  qui 
legem  fuisse  negent.  Fuerit  sane  lex,  et  quod  per  vim  ro¬ 
gatum  est,  j ure  valere  defendamus.  Tamen  et  olim  Furius 
Camillus,  et  nuper  P.  Popillius  in  civitatem  recepti  sunt, 
cum  iis  legibus  pulsi  essent,  quas  fuisse  leges  nemo  dubi¬ 
taret.  Nam  quae  in  sciscendis  rogationibus  populi  potestas 
est,  eadem  in  abrogandis  valet :  et  minor  est  pudor  emen¬ 
dare  quae  peccata  sunt,  quam  errorem  contumacia  tueri/ 

40.  Cum  haec  consensu  prope  omnium  audirentur,  ta¬ 
men  factione  Marii  consulis,  et  improbitate  P.  Furii,  co¬ 
natus  ille  tum  quidem  frustra  susceptus  est.  Homo  liber¬ 
tini  generis,  ob  equum  a  censore  Metello  ademtum  adeo 
pertinaciter  retinebat  iras,  ut  Q.  Metellum  adolescentem 
ad  genua  sibi  accidentem  in  conspectu  populi  superbissime 
fastidiret,  irritumque  petitionis  repelleret.  Quae  res  sum¬ 
mam  uti  Furio  invidiam,  ita  Metello  laudem  attulit,  qui 
ob  enixum  reducendi  parentis  studium,  non  minus  magni¬ 
fico  nomine,  quam  si  opulentissima  gente  perdomita  cepis¬ 
set,  Pius  appellatus  est :  tantumque  favoris  promeruit,  ut 
in  petitione  pontificatus  consularibus  viris  adolescens  prae¬ 
ferretur. 

41.  Dum  haec  in  urbe,  mixta  bonis  malisque  exemplis, 
geruntur,  M’.  Aquillius  proconsul  bene  cum  fugitivis  in 
Sicilia  depugnavit,  regemque  illorum  Athenionem  sua 
manu  interfecit,  ipse  vicissim  ab  eodem  juxta  caput  vulne¬ 
ratus.  Reliquiae  servorum  ad  decem  millia,  cum  pugnan¬ 
di  copiam  non  facerent,  in  loca  munita  et  inaccessa  refu¬ 
gientes,  clausae  obsessaeque  ad  id  necessitatum  redactae 
sunt,  ut  prae  fame  alii  ab  aliis  vorarentur.  Circa  idem 
tempus  etiam  Atheniensis  ager  servili  tumultu  vastatus 
est,  ex  arce  Sunii  promontorii  :  quam,  praefectis  et  custo¬ 
dibus  interfectis,  metallarii,  multa  hominum  millia,  occu¬ 
paverant.  Neque  quando  aut  a  quo  motus  iste  compres¬ 
sus  sit  reperio  :  nisi  quod  suspicari  licet  Postumio  consuli 

Achaiam  provinciam  evenisse.  Collegam  enim  Antonium  Pigh.  Ann. 
in  urbe  mansisse,  argumenta  multa  sunt. 

42.  Cum  deinde  M.  Antonius,  A.  Postumius  Albinus  A.  Geli, 
consules  essent,*  C.  Julius  L.  F.  pontifex  nuntiavit  ‘in 
sacrario  in  Regia  hastas  Martis  movisse/  De  ea  re  ita 
censuit  senatus,  ‘  ut  M.  Antonius  consul1*  hostiis  majori¬ 
bus  Jovi  et  Marti  procuraret,  et  ceteris  Diis  (quibus  vide¬ 
retur)  placandis.  Uti  procurasset,  satis  habendum  :  si 

quid  succidaneis  opus  esset,  Robigus  accederet/  Quod 
postremum  arguit,  nondum  pacata  Sicilia,  et  malis  Italiae 
frugibus,  famis  metum  fuisse  :  quem  etiam  fremitus  ab  in-  Jul.  Obs. 
ferno  ad  coelum  ferri  auditus  significare  putabatur. 

43.  Ob  id  et  pleraque  alia  prodigia  (nimbis  enim  et 
procellis  aut  fulmine  dissipata  plurima,  Lanuvii  in  aede 
Junonis  Sospitae  in  cubiculo  Deae  sanguinis  guttae,  in  urbe 
bubo  visus;  Nursiae6  sacra  aedes  terrae  motu  disjecta  fue¬ 
rat)  urbs  lustrata.  Populus  stipem,  matronae  thesaurum, 
et  virgines  donum  Cereri  et  Proserpinae  tulerunt.  Per 
virgines  viginti  septem  cantitatum :  signa  cupressea  duo 
Junoni  Reginae  positae.  At  hi  procurandorum  prodigio¬ 
rum  tam  diligentes  et  periti,  maximam  futuram  praesentis 

status  pestem  nullis  sacrificiis  expiarunt.  Natus  enim  hoc  Pigh.  Ann. 


6  Nursia  edd.  ante  Crev. 


*  A.  U.  C.  653.  A.  C.  99. 
h  Ut  M.  Antonius  consul ]  Hoc 
senatusconsultum  repraesenta¬ 
mus,  quale  habetur  in  editione 
Gellii  a  Gronoviis  illustrata. 
Hic  olim  legebatur  quod  et  cete¬ 
ris,  et  ubi  procurasset.  Tum  ipsa 
interpunctio  vitiata  erat.  Ejus 
sensus  est,  juberi  consulem  im¬ 
molare  Jovi,  et  Marti,  et  cete¬ 
ris  Diis,  quibus  videretur,  pla¬ 
candis,  majores  hostias  ad  pro¬ 
curandum  prodigium  hastarum 
in  Regia  Numae  motarum.  Uti 
procurasset  consul,  probe  fac¬ 
tum  iri,  idque  ratum  habendum. 
Huc  usque  omnia  clara  sunt. 
Sed  omnino  intempestiva  vide¬ 
tur  in  lioc  S.  C.  Robigi  mentio. 
Ideo  Salmasius,  et  post  eum 


Gronovius,  legendum  censent  ex 
aliquot  scriptis,  robus  accederet. 
‘Robus’  ex  Festo  dicitur  de  bove 
rubri  coloris  et  quasi  rufi.  Jam 
vero  succidanea  hostia  diceba¬ 
tur  ea  quae,  si  primis  hostiis  li¬ 
tatum  non  fuerat,  subdebatur 
in  earum  locum,  et  post  eas  cae¬ 
debatur.  Itaque  jubet  senatus, 
si  primis  hostiis  litatum  non  sit, 
ita  ut  succidaneis  sit  opus,  ro¬ 
bum,  id  est  bovem  rubri  coloris, 
accedere,  advocari,  adhiberi,  id 
est,  immolari  in  primarum  hos¬ 
tiarum  locum.  Si  ea  conjectura 
et  interpretatio  admittatur,  ni¬ 
hil  hoc  postremum  caput  ad  me¬ 
tum  famis,  de  quo  mox  Frein- 
shemius,  pertinebit.  Crev. 

anno  C.  Julius  Caesar  traditur,  reipublicae  quam  repere - 
rat,  et  aequae  libertatis  eversor. 

44.  Iisdem  consulibus  C.  Claudius  Ap.  F.  Pulcher  ae¬ 
dilis  curulis  insignes  ludos  fecit,  tum  primum  in  Circo  ele¬ 
phantis  pugnantibus.  Cetera  quoque  splendide  apparata, 
passim  ab  amicis  ac  hospitibus  commodato  sumtis,  quae  ad 
instruendos  ornandosque  ludos  pertinerent.  Praxitelis 
certe  Cupidinem,  Mamertina  civitas  et  Heiorum  domus, 
quae  jam  inde  ab  Ap.  Caudice  in  clientela  Claudiorum 
erant,  tempore  muneris  in  foro  proponendum  commoda¬ 
runt.  Id  quoque  solito  magnificentius  factum,  quod  sce- 
nam,  quae  ante  vacuis  pictura  tabulis  tendi  sueverat,  va¬ 
rietate  colorum  adumbravit;  tam  spectabili  artificio,  ut 
ad  tegularum  similitudinem  corvi  decepti  imagine  advo¬ 
larent. 

45.  Sed  alia  diversique  longe  generis  spectacula  tribu¬ 
norum  discordiae,  et  praecipites  quocumque  impellerentur 
motus,  ediderunt.  Maximum  certamen  Sex.  Titius  ex¬ 
citaverat,  homo  loquax  et  satis  acutus,  sed  qui  M.  Anto¬ 
nio  consuli  rebus  omnibus  impar  esset.  Cujus  eloquentis- 
simi  viri  non  seriis  modo  et  perpetuis  actionibus,  sed  etiam 
brevibus  contortisque  ingeniose  dictis  vapulabat.  Nam 
ubi  se  nihil  proficere  agendo  cum  populo,  suaque  monita 
sperni  sentiens,  ‘  Cassandram  esse  ’  dixisset :  excepit  con¬ 
sul,  ‘  Multos  possum  tuos  Ajaces  Oileos  nominare.’ 

46.  Postremo  non  hominibus  modo,  (nam  et  a  collegis 
repugnabatur,)  sed  etiam  avibus  iniquis,  legem  agrariam, 
quam  ferebat,  omittere  coactus  est.  Dum  enim  inter  la¬ 
torem  et  adversarios  rogationis  in  concione  certatur ;  duo 
corvi  in  alto  volantes,  ita  pugnaverunt,  ut  rostris  ungui¬ 
busque  lacerarentur.  Re  ad  augures  relata,  collegium, 
‘  sacrificandum  Apollini,  et  de  lege  supersedendum,’  pro¬ 
nuntiavit. 

47.  Interea  reliquias  servorum  rebellantium  M’.  Aquil¬ 
lius  ferro  fameque  ad  paucissimos  redegit.  Ne  enim  se 
dederent,  ad  extrema  omnia  perpetienda  metu  supplicio¬ 
rum  continebantur.  Postremo  non  amplius  mille  homi¬ 
nes,  cum  duce  Satyro,  deditionem  fecerunt.  Hic  finis  al¬ 
terius  belli  servilis  in  Sicilia  fuit,  multis  utrimque  cladi- 

bus,  ad  annos  fere  quatuor  gesti.  Caecilius  Calactinus, 
nobilis  ex  Sicilia  rhetor,  et  temporibus  hisce  proximus,  de 
hoc  ceterisque  bellis  Siciliae  servilibus  commentarium  edi¬ 
dit :  in  quo  fuit  perscriptum,  consumta  iis  esse  servorum 
decies  centena  millia.  Unde  suspicari  licet,  quanti  fera¬ 
cissimae  insulae  sua  fertilitas  steterit ;  et  quam  facile,  quae 
vulgo  maxima  felicitatis  instrumenta  putantur,  si  justitia 
et  temperantia  absit,  in  contrarium  vertant. 

48.  Iisdem  consulibus  adversus  Lusitanos  prospere  pug¬ 
natum  esse  reperio.  L.  Cornelium  Dolabellam  in  Hispa¬ 
nia  tum  fuisse  certum ;  exercitum  quoque  Romanum, 
credibile  est :  quia  sub  initium  ejus  anni  profligatum  in 
Sicilia  bellum,  cum  Cimbris  ante  finitum  fuerat;  quae  duo 
impedimenta  per  aliquot  annos  copias  in  Hispaniam  duci 
prohibuerant. 

49.  Novi  deinde  tribuni  plebis  cum  inivissent,  acrius 
de  revocatione  Metelli  actum;  et  e  veteri  collesrio  tres 
postulati  sunt :  e  quibus  damnati  duo,  tertius  ante  senten¬ 
tiam  judicum  poenas  dedit.  C.  Canuleius  tribunus  plebis 
diem  P.  Furio  dixerat.  Sed  reum  omnibus  notis  turpitu¬ 
dinis  insignem,  praesertim  ob  Metelli  Pii  contumeliam  ea 
concionis  invidia  excepit,  ut,  priusquam  dicere  causam 
posset,  a  furente  populo  discerperetur. 

50.  C.  Decianus,  qui  modo  in  tribunatu  L.  Valerium 
Flaccum  aedilem  curulem  frustra  accusaverat,  vir  factis 
innocens,  ob  verba  quaedam  incommodiora  damnatus  est. 
Is  quoque  P.  Furium  accusaverat,  et  in  ea  actione  de 
morte  Saturnini  interjecerat  querelas :  ideoque  neque 
damnavit  reum,  et  ipse  civitate  caruit.  Ejusdem  Satur¬ 
nini  infausta  memoria  Sex.  etiam  Titium  in  exilium  egit : 
qui  accusatus  ob  alia,  M.  etiam  Antonii  testimonio  reum 
onerante,  tamen  erat  evasurus,  cum  gratiosus  agraria 
lege,  et  a  plerisque  innocens  haberetur,  nisi,  propterea 
quod  imaginem  L.  Apuleii  domi  habebat,  suffragiis  totius 
concionis  esset  oppressus. 

51.  Inter  haec  tam  aperta  Apuleiani  nominis  odia  Q. 
Calidius  rogationem  de  Q.  Metello  revocando  pertulit : 
quam  rem  prope  per  biennium  concionibus  omnibus  agita¬ 
tam,  tandem  victus  consensu  civitatis  Marii  livor  impug- 


Quint.  in. 
1. 

Dionys. 
epist.  ad 
Cn.  Pomp. 
Athen.  vi. 
20. 

Flor. 


Jul.  Obs. 
Fasti  Capit. 


Appian. 

Iber. 


Appian. 
Civil.  i. 


Cic.  pro 
Rab.  c.  9. 

Dio  ap. 
Vales. 
Appian. 

Cic.  pro 
Flac.  c.  32. 
Val.  Mas. 
viii. 1.  2. 

Cic.  pro 
Rab. 

Val.  Max, 
viii.  1.  3. 
Cic.  de 
Or.  ii.  11. 
Val.  Max. 
Cic.  pro 
Rab. 


Val.  Max. 
v.  2. 7. 
Auct.  de 
Vir.  111.  in 
Met. 
Numid. 


438G 


T.  LIVII 


Cic.  pro 
Plane,  e. 
28. 

Diod.  ap. 
Vales. 

Plut.  Mar. 

Cic.  ad 
Quir.  post 
Redit,  e.  3. 
Diod. 


Veli.  ii.  15. 
Val.  Max. 
iv.  1. 

Auct.  de 
Vir.  Illustr. 


nare  destiterat.  Et  populum  sua  sponte  in  favorem  Numi¬ 
dici  pronum  omnes  Metelli  Metellarumque  liberi,m  sed 
ante  omnes  indefessa  supplicandi  diligentia  Metellus  Pius 
plurimum  movit.  Is  barba  capilloque  summisso  in  sordi¬ 
da  veste  flens  circumibat :  modo  Quiritium  universorum, 
modo  singulorum  invocans  fidem  :  srepe,  quo  efficaciores 
preces  forent,  ad  genua  hominum  se  demittebat.  Idcirco 
licet  exempli  parum  salubris  videretur,  redeundi  spem 
exulibus  ullo  modo  ostendi,  Calidia  rogatio  accepta  est. 

52.  Is  quoque  reditus  haud  minus  magnum  virum  pro¬ 
bavit,  quam  discessus  ex  urbe  demonstraverat.  Forte 
Trallibus  in  theatro  sedenti  literee  de  perlata  lege,  summis¬ 
que  senatus  atque  populi  et  concordibus  studiis,  sunt  red¬ 
ditae.  Has  ille  non  nisi  finito  spectaculo  perlegere  digna¬ 
tus,  eundem  laetis  rebus,  quam  antea  asperioribus,  retinuit 
vultum :  animo  in  omnia  juxta  firmo,  nullumque  paulo 
robustioris  affectus  indicium  edente.  Revertentem  tan- 


Liv.  Epit.  tus  civitatis  favor  excepit,  ut  diem  suffecisse  gratulationi¬ 
bus  ad  portam  occurrentium  negent. 

Quadiig.  53.  postridie  cum  ei  concionem  Q.  Calidius  dedisset, 
xiii.  27.  hanc  in  sententiam  verba  ad  populum  fecit.  ‘  Quantas  ego 
vobis  grates  agere  debeam,  Quirites,  quia  vobis  exponere 
nequeo,  rerum  enim  gravitas  et  amplitudo  vim  orationis 
longe  exsuperat ;  id  potissimum  conabor  efficere  in  prae¬ 
sentia,  ut  beneficii  vestri  magnitudinem  ipsi  intelligatis. 
Sic  enim  utrumque  vobis  cognitum  atque  persuasum  erit : 
et  me  daturum  operam,  ut  aequalem  vestra;  prolixissimae 
voluntati  gratiam,  si  non  opere,  quod  factu  perquam  est 
difficile,  animo  certe  votoque  ac  conatu  rependam ;  et 
majora  esse  vestra  promerita,  quam  ut  temere  quisquam  ea 
non  admonitus  neque  edoctus  quanti  sint,  intelligat. 

54.  ‘  Id  quidem  in  promiscuo  apertoque  positum  est, 
cpiicquid  in  urbe  rerum  domina  honores  amplissimi,  digni¬ 
tas  eximia,  locus  in  summo  terrarum  orbis  consilio  illus- 


m  Metellarumque  liberi ]  Lucnl-  editionibus  Ciceronis.  Hoc  vi¬ 
li,  Servilii,  Scipiones,  qui  supra  tium  e  Cicerone  sustulerunt 
memorantur  c.  39.  Hic  olim  docti  iidem  et  accurati  edito- 
legebatur  Metellarum,  quemad-  res,  quos  bic  secuti  sumus, 
modum  et  iu  minus  emendatis  Crev, 

tris,  conferre  homini  felicitatis  possunt,  id  omne,  ferente 
viro  fortissimo  Q.  Calidio  tribuno  plebis,  vobis  approban¬ 
tibus  atque  jubentibus,  redditum  mihi  ac  restitutum  esse. 
Praeterea  patriam,  domum,  penates,  quae  cuique  gratissima 
esse  solent,  vestro  beneficio  recepi.  Filium  pientissimum, 
carissimos  fratres,  jucundissimos  propinquos  amplexus, 
vestri  muneris  magnitudinem  ex  modo  meae  horumque  lae¬ 
titiae  metiri  potui.  Amicis  insuper,  neque  numero  sper¬ 
nendis,  nec  genere,  (quando,  quibus  cara  respublica  est, 
iidem  ferme  salutis  meae  fuerunt  studiosi,)  aucto  etiam  post 
absentiam  desiderio,  cum  iterum  frui  datur,  vestri  favoris, 
per  quem  rei  mihi  longe  pretiosissimae  tanta  restituta  fa¬ 
cultas  est,  non  possum  non  meminisse. 

55.  ‘  Estne  igitur  aliquid  his  in  rebus  amplius  ?  Est 
profecto.  Nam,  ut  ego  quidem  existimo,  vir  bonus  quan¬ 
doque  his  omnibus,  si  non  lubenti,  aequo  tamen  animo  ca- 
reat,  ubi  teneri  illa  tam  grata  nequeunt,  nisi  fas  et  hones¬ 
tum  negligatur.  Cujus  rei,  quanquam  est  in  utraque  for¬ 
tuna  mea  magnum  et  praesens  monumentum,  de  me  tamen 
nihil  dicerem,  nisi  res  ista  plus  ad  hujusce  diei  gratulatio¬ 
nem,  quam  ad  molestam  praeteriti  temporis  recordationem 
pertineret.  Immo  tanto  erit  haec  commutatio  rerum  lae¬ 
tior,  cum  priorum  juxta  posita  imagine  illustrabitur. 

56.  ‘  Igitur  cum  pestiferas  leges  L.  Apuleius  ferre  inci¬ 
peret,  earumque  rerum  fundamenta  jaceretis,  quas  deinde, 
quod  aliter  fieri  nequibat,  cum  ipsis  auctoribus  averrun¬ 
candas  putavistis ;  idem  ego  patriae  amantissimus,  cupidus 
vestri,  pater  non  tristis,  amicus  non  morosus,  horum  om¬ 
nium  potius  ferre  desiderium,  quam  videre  ruinam,  nedum 
haec  velut  cuniculo  suffodientibus  auctoritatem  atque  ma¬ 
num  praestare,  malui. 

57.  ‘  Nec  erant  haec  latu  parum  acerba,  aut  levia.  Sed 
tamen  in  animo  meo  tantum  valuit  ea  consolatio,  quod  his 
interea  omittendis  servata  mihi  fides  in  rempublicam,  ser¬ 
vata  patriae  caritas,  officium  civis,  dignitas  senatoris  erat ; 
ut  nullam  mihi  voculam  excidisse,  nullam  lacrymam,  aut 
frontis  vultusve  nubeculam  conspectam,  neque  exceptum 
aliud  indicium  a  quoquam  putem,  quo  aut  poenitentia  con¬ 
silii  mei,  aut  deploratio  fortunae  argueretur.  Vincit  enim 

omnes  vitae  suavitates  mentis  bene  sibi  consciae  tranquilli¬ 
tas  :  et  hmc  recordatio,  nihil  me  in  republica  aut  fecisse 
turpiter,  aut  suasisse  cupide,  nihil  aut  dixisse  per  adula¬ 
tionem,  aut  reticuisse  per  metum,  adeo  sensum  omnem 
abstersit  exilii  mei,  ut  pro  nihilo  ducerem  loco  sejungi 
a  vobis,  quibus  animo  manerem  affectuque  conjunctis¬ 
simus. 

58.  ‘  Sane  tum  quoque  nihil  jucundius  fuisset,  quam  si 
conspectu  complexuque  horum  omnium  frui,  simulque  cum 
his  consultare  de  republica,  leges  moresque  bonos  tueri, 
resistere  pravis  licuisset.  Ceterum  majoris  illa  felicitatis 
videbantur,  quam  ut  a  Diis  immortalibus  petere  aut  spe¬ 
rare  deberem.  Quod  igitur  vel  optare  improbum  videba¬ 
tur,  id  mihi  reddidistis,  Quirites,  ut  de  meo  reditu,  cum  ab 
eo  qualis  discesseram  nihil  sciretis  immutatum,  scisceretis. 
Qua  una  in  re  cum  multiplex  insit  gratia,  quod  ab  uno¬ 
quoque  cerni  potest,  quodve  prius  est  significatum,  de  iis 
in  praesentia  taceo.  Id  silere  nullo  pacto  possum,  in  quo 
non  solum  magna  est  praesentis  temporis  exultatio,  sed 
etiam  futuri  fiducia. 

59.  ‘  Sive  enim  ad  me  refero  cogitationem,  sive  inimi¬ 
cos  respicio,  sive  ad  hunc  populum  Romanum  oculos  ver¬ 
to,  nihil  occurrit,  quod  non  sit  aliqua,  nec  mediocri  gra¬ 
tulatione  dignum.  Me  enim  quia  revocastis  eadem  illa 
sentientem,  ob  quae  eram  ex  urbe  ejectus,  amplissimum 
praebetis  testimonium,  tum  quoque  si  quid  acciderit,  id 
innocenti,  vobisque  invitis,  accidisse.  Inimicos  autem  sic 
ulciscitur  haec  mea  restitutio,  ut  si  aliquando  patriae  cari¬ 
tatem  suis  affectibus  anteferre  didicerint,  iis  plurimum 
profutura  videatur.  Cum  enim  nihil  aeque  ac  honores 
opesque  affectent,  quas  sine  vobis  adipisci  nemo  salvis 
legibus  potest;  hinc  sensum  cognoscere  populi  Romani, 
eademque  opera  perspicere  7  poterunt,  quanto  meliora  ac 
honestiora  sint,  quae  volentibus  et  scientibus  vobis,  quam 
qua?  deceptis  obtinentur. 

60.  ‘Vos  autem,  Quirites,  hoc  facto  documentum  om¬ 
nibus  gentibus  exhibuistis,  populum  Romanum  etiamsi 

7  Desideratur  opera  in  edd.  ante  Crev. 

cum  aliis  commune  hoc  habeat,  ut  aliquando  circumveniri 
possit  ac  decipi,  tamen  id  habere  proprium  et  eximium,  ut 
in  errore  minime  diu  perseveret.  Idcirco  quod  a  vobis 
peccatum  aliquando  fuit,  id  eis  ascribendum  apparet,  qui 
vos  simulatione  honesti  bonique  ad  alia  omnia  illexerunt : 
quod  autem  re  plenissime  cognita,  vestrae  voluntati,  ves¬ 
trisque  relicti  moribus  statueritis,  id  tale  esse,  ut  incepto 
magnificum,  jure  honestum,  utilitate  non  aspernandum 
omnes  fateantur. 

61.  ‘  Atque  id  mihi  fundamentum  est  minime  infirmum 
egregiae  spei,  fore  in  posterum,  ut  vestro  judicio  atque  vo¬ 
luntate  perspecta,  melius  et  aequabilius  se  res  Romanae 
habeant,  probi  confirmentur,  pravi  corrigantur;  si  qui 
corrigi  non  poterunt,  ab  eorum  tamen  furore  consensu 
plurium  et  meliorum  defendatur  respublica.  Sed  haec 
omnia,  quia  non  sine  numine  Deorum  facta  sunt,  eorumque 
tutela  opus  habent,  quorum  munere  data  sunt  et  restituta  : 
ad  salutandos  eos,  et  precandos,  ut  hanc  mentem  perpe¬ 
tuam  populo  Romano  esse  velint,  ire  me  aequum  est.’ 

62.  His  dictis  in  Capitolium  ascendentem,  et  inde  re-  Quadrig. 
petentem  lares  suos,  tota  propemodum  civitas  deduxit. 

Sub  eosdem  dies  C.  Marius,  ne  reditum  inimici  videret,  Plut.  M  su¬ 
per  causam  voti,  quod  bello  Cimbrico  Magnae  Matri  vo¬ 
visset,  in  Asiam  navigavit. 


SUPPLEMENTUM 


Pigh.  Ann. 
Jul.  Obs. 


Cic.  pro 
Sext.  c.  64. 
et  ad  Att. 
ii.  9.  et 
pro  Dom. 
c.  16.  et  20. 
et  Pliil.  v. 
3. 


LIBRI  LXX. 
HISTORIARUM 
T.  LIVII  PATAVINI. 


1.  Q.  CiECiLius  Metellus  Nepos  in  consulatu  colle¬ 
gam  T.  Didium  habuit,  eum  qui  de  Scordiscis  nobilem 
triumphum  duxerat.*  Hi  cum  inivissent  magistratum, 
prodigia  frequentia  nuntiata.  Bubo  conspectus  in  Capi¬ 
tolio  supra  Deorum  simulacra  fuerat.  Deinde  taurus,  ad 
piandum  adhibita  victima,  ante  cultrum  exanimis  procu¬ 
buit.  Sereno  tonuit.  Fulmine  pleraque  decussa.  Has¬ 
tae  Martis  in  Regia  motae.  Apud  aedem  Apollinis  cum 
decemviri  immolarent,  caput  jecinori  defuit.  Sacrifican¬ 
tibus  anguis  ad  aram  inventus.  Item  androgynus  in  mare 
deportatus.  In  Circo  pila  militum  ardere  visa.  Id  quidem 
portendisse  victoriam  judicatum  est :  quemadmodum  fru¬ 
ges  et  tempestates  bonas,  quod  ludis  in  theatro  creta  can¬ 
dida  pluit. 

2.  His  temporibus  lata  est  ex  nominibus  consulum  lex 
Caecilia  et  Didia  appellata,  *  de  trinundino  ferendarum 
legum :  et  ut,1  si  pluribus  capitibus  promiscue  sit  latura, 
populo  repudiare  aut  accipere  quae  viderentur,  liberum  ; 

1  Tb  ut  deerat  in  edd.  ante  Crev, 

neque  totam  simul  rogationem  aut  abjicere  aut  jubere  ne- 
cessum  esset’  Sub  haec  tempora,  quo  sanctius  religiones  Ce¬ 
reris  haberentur,  cujus  pacem  ad  Siciliae  tutelam  plurimum 
pertinere  putabant;  sacerdotem  a  Velia  arcessi  placuit, 
quae  perita  sacrorum  Graecorum  esset,  praetoremque  urba¬ 
num  C.  Valerium  Flaccum  de  civitate  ejus  ad  populum 
ferre.  C.  Valerius  ex  senatusconsulto  ad  populum  tulit, 
‘  ut  Calliphana  Veliensis’  (id  nomen  mulieri)  ‘civis  Ro¬ 
mana  esset.’ 

3.  Eodem  anno  L.  Cornelius  L.  F.  L.  N.  Dolabella 
proconsul  ex  Hispania  ulteriore  de  Lusitanis  urbem  tri¬ 
umphans  ingressus  est,  A.  D.  v.  Kalendas  Februarias. 
M’.  Aquillius,  cujus  si  non  majora,  celebriora  certe  laetio- 
raque  urbi  gesta  fuerant,  exemplo  P.  Rupillii,  de  fugiti¬ 
vis  ovatione  contentus  fuit.  Tum  producti  in  Circum 
dedititii,  aliud  quam  expectabatur  populo  Romano  spec¬ 
taculum  dedere.  Cum  enim  in  hoc  tantum  prorogatam 
sibi  vitam  cernerent,  ut  alienae  voluptatis  causa  per  ludi¬ 
brium  morerentur ;  ferrum,  quod  adversus  bestias  datum 
erat,  in  mutua  vulnera  strinxerunt.  Superstes  omnibus 
Satyrus  venabulum  in  sua  viscera  direxit. 

4.  Multi  rebantur  majori  gloria  periisse  victos,  quam 
victorem  vivere.  Vir  enim  bello  fortissimus,  sed  avaritia 
infamis,  anceps  judicium  sustinebat,  a  L.  Fufio  de  pecu¬ 
niis  repetundis  postulatus  :  et,  quoniam  multis  criminibus 
testimoniisque  convictus,  misericordiam  judicum,  in  qua 
una  reliqua  spes  erat,  precum  humilitate  concitare  asper¬ 
nabatur;  non  evitasset  tristia  suffragia,  ni  M.  Antonii 
eloquentia  iugenioque  fuisset  liberatus. 

5.  Is  inter  perorandum  moto  insigniter  consessu,  cum 
et  sedenti  inter  judices  Mario a  collegam  suum  commu- 
nemque  imperatorum  sortem  commendando,  lacrymas 
expressisset,  mira  movendorum  affectuum  arte,  mcestum 
atque  sordidatum  senem  excitavit.  ‘  Huc,’  inquit,  ‘  ades 
M’.  Aquilli,  et  quoniam  verba  mea  fletus  impedit,  tu  sal¬ 
tem  pro  temetipso  in  hoc2  fortunarum  capitisque  discri- 

2  In  hac  edd.  ante  Crev. 

mine  hos  roga.  Est  omnino,  est  etiam,  ubi  fortes  viros 
non  pudeat  demittere  paulisper  invictos  spiritus,  et,  quem¬ 
admodum  Deos,  sic  etiam  in  quorum  manibus  fata  nostra 
Dii  posuerunt,  deprecari.  Me  miserum !  non  movetur, 
silet,  siccos  oculos,  vultum  priorem  retinet :  homo  nihil 
ab  adolescentia  aliud  meditatus,  quam,  ut  omnia  quae 
sibi  putaret  optanda,  per  virtutem  obtineret,  quid  sit  ro¬ 
gare,  nescit. 

G.  ‘Vos  igitur,  judices,  quid  facietis?  Quo  tandem 
animo  eritis?  Hancne  condemnabitis  tam  rigidam  men¬ 
tem?  Quae  utinam  aliquantum  suo  periculo  flecteretur  ! 
Sed  ille  maximis  periculis  assuetus,  timoris  expers,  et  qui 
in  asperrimis  bellis  militem  constantissimum,  imperatorem 
invictum  praestitit ;  interire  quam  supplicare  melius,  san¬ 
guinem  quam  lacrymas  fundere  facilius  putat.  Atque 
utinam,  quae  pro  republica  passus  sit  vulnera,  quas  exce¬ 
perit  plagas,  videre  possetis  !  Non  vererer,  ne  minus  ad 
misericordiam  facta  hujus,  quam  aliorum  verba  valerent; 
neve  sanguini  hujus  pro  republica  effuso  denegandum  cle¬ 
mentia  vestra  duceret,  quod  multorum  saepe  reorum  pro 
semetipsis  edito  ploratui  tribuendum  judicavit. 

7.  *  Sed  bene,’  inquit,  (tunicam  Aquillii  cum  dicto 
scindens,)  ‘  quod  fidae  cicatrices  adhuc  indubitabili  testimo¬ 
nio  vulnerum  pro  patria  exceptorum  honesta  loca  mon¬ 
strant  :  pro  hac,  inquam,  patria,  cujus  conspectu  carere 
miserum  esset  eos,  quorum  opera  conspicuam  suam  inter 
omnes  populos  amplitudinem  illa  retinuit.’  His  atque 
similibus  ab  Antonio  dictis,  cum  etiam  multa  de  vulnere 
illo,  quod  Aquillius  ab  Athenione  acceperat,  dixisset,  et, 
si  post  hmc  omnia  talis  amittendus  civis  esset,  facunde 
miseraretur;  concionem  universam b  velut  injecta  manu 
ab  ira  criminum  ad  lenitatem  ac  misericordiam  ita  retrax¬ 
it,  ut  summa  populi  Romani  voluntate  M’.  Aquillius 
haud  dubitanter  absolveretur.  Quod  notabile  summi  ora¬ 
toris  artificium,  neglectum  annalibus,  solo  Cicerone  auc¬ 
tore,  Livius  in  historias  suas  retulit. 

Marium  non  sedisse  judicem  in  judices.  Non  enim  apud  popu- 
illa  causa,  sed  advocatum  M’.  Ium  Iuec  causa  agebatur,  ut 
Aquillio  affuisse.  Crcv.  ipse  agnovit  Freinsheinius  su- 

b  Concianem  universam]  Innuo  pra  c.  5.  Crev. 

8.  Interim  Siciliam  supra  horribiles  bellorum  calami¬ 
tates,  etiam  magistratuum  Romanorum  avaritia  crudeli-  Diod.  ap. 
ter  vexatam  L.  Sempronius  Asellio  praetor  abstinentia  et  Val' 
aequitate  sua  recreavit.  Quae  res  quo  rarior  his  tempori¬ 
bus,  eo  magis  necessaria,  diligentius  quam  in  transcursu 
notanda  est.  Romanus  populus,  cum  olim  bonis  legibus 
institutisque  uteretur,  maxima  bella  feliciter  confecit: 
multisque  devictis  populis  jpulcherrimum  et  firmissimum 
omnium,  quorum  memoria  extat,  imperium  constituit. 

Sed  eodem  auctu  crescente  fama,  atque  opibus,  superbia  Flor.m. 12. 
et  luxus  invaluit:  explosaque  veteri  frugalitate  et  patien-  Diod. 
tia,  qui  in  otio  atque  deliciis  contererent  vitam,  clari 
beatique  habebantur.  Sumtuosae  epulae,  unguenta,  vestis 
stragula,  ceteraeque  supellectilis  immensa  pretia  in  honore 
erant.  Quacumque  aspiceres,  ebore  atque  argento  nite¬ 
bant  triclinia ;  neque  ea  potior  pars  impensarum,  mate¬ 
riam  longe  vincente  manipretio.  Vina  quantumvis  bona, 
nisi  Falerna  aut  Chia  essent,  contemnebantur :  in  piscibus,  Plin.  xiv. 
ceteroque  obsonatu,  idem  fastidium  erat.  Neque  alia6,1*'17, 
reliquarum  rerum  ratio.  Mollibus  pellucidisque  vestibus,  Diod. 
meretricio  potius  quam  muliebri  cultu  juvenes  amicti  vel 
in  foro  conspiciebantur. 

9.  Atque  inter  haec  certamina  vitiorum,  uti  cuique  rei 
dignitas  ex  insania  hominum  constabat,  pretia  in  immen¬ 
sum  augebantur.  Falernum  centenis  in  testam  denariis.c 
Pontica  salsamenta  quadringenis d  vendebantur  :  quaterna 
talenta e  coquorum  laudatorum  aestimatio  erat :  delicatos  Plin.  vn. 
pueros  etiam  majore  multo  pecunia  licitabantur.  Hi 

mores  ut  exhaurire  arcas  docuerant,  ita  his  artibus  ex¬ 
haustas  aliis  aeque  perniciosis  replere  cogebant.  Inde 
mira  mox  rapinarum,  injuriarum,  fraudiumque  et  perju¬ 
riorum  seges.  Neque  alii  jam  in  provinciis,  quam  apud 
urbem  mores  erant :  luxus  et  avaritia  omnia  pervaserat. 

c  Centenis  ...  denariis]  Unciis  d  Pontica  salsamenta  quadrin- 
argenti  nostratibus  duodecim  genis ]  Supple,  in  testam,  sive 
cpm  dimidia.  In  testam;  Dio-  amphoram,  quod  diserte  expri- 
dorus  utitur  voce  Kepdp wv,  quod  mit  Diodorus.  Quadringeni  de¬ 
vas  ipsa  est  amphora.  Amplio-  narii  aeqniparantur  marcis  ar¬ 
ra  squalis  erat  pedi  cubico  Ro-  genti  6.  cum  unciis  2.  Crev. 
mano,  et  capiebat  paulo  plus  26.  e  Quaterna  talenta ]  Mare* 
pintas  vini  Parisienses.  Crev.  nostrates  argenti  375.  Crev. 

Delph.  et  Var.  Cias,  Livius.  13  d 

10.  Sed  supererant  adhuc  pauci  ex  insignibus  viris  pris- 
tinaj  severitatis  et  parsimoniae  memores:  quibus  debet 
imperium  populi  Romani,  quod  aliquanto  diutius  stetit. 
Hi  ubi  in  provincias  cum  imperio  venissent,  serio  vitiis 
obviam  ibant,  non  magis  acerbitate  poenarum  edicto- 
rumve,  quam  exemplo  :  cum  suam  quisque  vitam,  velut 
ex  alto  et  conspicuo  loco,  imitandam  provincialibus  pro¬ 
ponerent.  Ex  his  vel  clarissima  fama  circum  haec  tem¬ 
pora  Q.  Mucius  Scaevola  fuit.  Qui  praetor  in  Asiam 
missus,  probatissimum  ex  amicis  P .  Rutilium  integerrimae 
vitae  hominem  sibi  legavit,  cujus  fide,  consilio,  industria 
ad  omnia  uteretur.  Jam  primum  neque  ipse  cuiquam  ne 
minimo  quidem  sumtui  erat,  neque  comites  esse  patieba¬ 
tur  :  omnia,  quae  socii  proconsulibus  praetoribusque  prae¬ 
bere  consueverant,  sua  pecunia  emebat.  Frugalitate 
deinde  et  incorrupta  justitia  provinciam  ex  pristinis  cala¬ 
mitatibus  mire  recreavit. 

11.  Superiores  proconsules,  ne  offenderent  equites,  in 
quorum  manu  judicia  Romae,  et  apud  eosdem  in  provin¬ 
ciis  publica  erant,  quadam  quasi  societate  cum  avaris  et 
violentis  hominibus  inita  ferri  agique  omnia  ex  illorum 
arbitratu  sinebant :  interdum  et  ipsi  pro  se  rapiebant, 
spoliabant :  nihil  a  cupiditate  intactum,  nihil  a  libidine 
purum  patiebantur.  At  Q.  Scaevola  se  suosque  absti¬ 
nentia,  ceteros  jure  diligenter  et  sancte  dicundo,  et  qui 
eorum  insanabiles  essent  pcenis  coercebat.  Asiaticos  suis 
legibus  inter  se  disceptare  jubebat:  pactiones  publica¬ 
norum  servabat,  extra  quam  si  ita  negotium  gestum  esset, 
ut  eo  stari  non  oporteret  ex  fide  bona  de  quibus  rebus 
in  jus  itum  esset,  quod  causa  cognita  dati  judices  (dabat 
autem  inculpatos)  pronuntiassent,  dari  fieri  exclusa  ca¬ 
lumnia  cogebat.  Atrociora  crimina  capitali  vindicta  in- 
exorabiliter  prosequebatur  :  ut  etiam  dispensatorum  socie¬ 
tatis  facile  principem,  quanquam  de  libertate  cum  domi¬ 
nis  pactum,  manumissione  non  expectata,  in  crucem  tol¬ 
leret.  Interim  et  publicani,  spectaculo  ipsis  acerbo, 
provincialibus  laeto,  omnibus  novo,  ab  iis,  quos  antea 
modis  omnibus  impune  vexaverant,  condemnati  in  vin¬ 
cula  ducebantur. 

12.  His  rebus  cum  per  menses  ferme  novem  (nec  enim 
diutius  in  provincia  fuit)  indefessam  operam  dedisset, 
tantam  ubique  approbationem  promeruit,  ut  et  in  provin¬ 
cia  decreto  civitatum  Mucia  festum  instituerentur ;  et 
senatus  deinceps  ituris 3  in  provinciam  magistratibus  ex¬ 
emplum  atque  formam  officii  Scaevolam  proponeret. 
Haud  dubie  publicani  fremebant.  Nam  et  occasione 
vindictae  oblata,  cum  in  Scaevolam  non  possent,  in  Ruti¬ 
lium  deinde  virus  conceptum  bilemque  turpiter  effude¬ 
runt,  ut  in  loco  exequemur. 

13.  Sed  L.  Asellio  patre  qua;storio  natus,  quem  recens 
Q.  Scaevolae  gloria  laudabili  aemulatione  accenderat,  op¬ 
timum  ex  amicis  C.  Longum  secum  in  Siciliam  legatum 
et  adjutorem  duxit.  Syracusis  deinde  splendidissimum 
equitum  Romanorum  adhibuit  Publium  quendam,  quem 
vidit  et  valde  laudat  forte  beneficiis  ejus  usus  Diodorus, 
cujus  ex  reliquiis  haec  nobis  historiae  concinnata  est  portio. 

14.  Horum  consiliis  et  opera  tum  ceteram  jurisdictio¬ 
nis  partem  praeclare  absolvit :  tum  inprimis  effecit,  ut  iis 
maxime  prospiceret,  quorum  opportunissima  ad  injuriam 
infirmitas  erat.  Pupillis  enim  et  viduis,  quibus  legitimi 
tutores  non  essent,  cum  alii  magistratus  dare  tutorem  con¬ 
suevissent,  tutorem  neminem  dedit,  se  tutelam  illorum  cu¬ 
ramque  recipere  professus :  praestititque  promissa,  et  litibus 
eorum  omnibus  diligenter  et  integre  judicatis,  ipsos  patri¬ 
moniumque  eorum  contra  potentium  aut  callidiorum  homi¬ 
num  iniquitatem  protexit.  Privatis  etiam  publicisque  male¬ 
ficiis  secundum  leges  moresve  bonos  coercendis  assiduum 
vindicem,  pacis  vigilantissimum  custodem  exhibuit :  ser¬ 
vos,  ne  iterum  res  novandi  occasiones  captarent,  cum  telo 
esse  vetuit.  Haec  instituta  cum  toto  imperii  sui  tempore 
constanter  retinuisset,  ita  decessit  ex  Sicilia,  ut  quam 
intraverat  miserrime  affectam  insulam,  eam  tantum  non 
ad  pristinae  felicitatis  exemplum  beatam  florentemque  re¬ 
linqueret. 

15.  Romae  quoque  censores  creari  non  tempus  magis, 
quam  mores  postulabant.  Petiturus  esse  Marius  crede- 


Cic.  ad 
Att.  v.  17. 

Cic.  in 
Verr.  n.21. 

Ascon.  in 
ii.  inVerr. 
c.  10.  et  in 
Div.  c.  17. 

Val.  Max. 
viii.  15. 
Asc.in  Div. 


Diod. 


Instit.  i. 
Tit.  20.  de 
Atii.  tut. 
Diod. 


Cic.  in 
Verr.  v.  3.. 


Plut.Mar. 
c.  51. 


3  Iturus  edd.  ante  Crev. 

batur.  Sed  ille  abstinuit,  offensas  declinans,  quae  tam 
corrupta  civitate  bono  censori  certae  gravesque  immine¬ 
bant.  Sic  ipse  praetulit  verbis :  sed  alii  metu  repulsa; 
territam  hominis  ambitionem  putabant,  quod  ex  Apuleia- 
na  seditione  magna  se  apud  senatum  pariter  populumque 
Fasti  Capit,  invidia  laborare  sentiret.  L.  Valerius  L.  F.  L.  N.  Flac- 
Jul.  Obseq.  cus,  M.  Antonius  C.  F.  M.  N.  creati.  T.  Didius  consul 
in  Hispania  citeriore  contra  rebelles  signis  collatis  felici¬ 
ter  dimicavit :  eidemque  prorogata  in  annum  sequentem 
provincia  est,  quo  Cn.  Cornelius  Lentulus,  P .  Licinius 
Plin.  x.  2.  Crassus  consules  fuerunt.*  His  consulibus  anni  magni 
conversionem  cum  phoenicis  avis  vita  (sic  enim  solere) 
Manilius  senator  factam  prodidit,  circa  meridiem,  quo 
Plin.  xxx.  die  signum  arietis  Sol  intraverit.  Hoc  demum  anno 
1.  Plut.  senatusconsultum  factum  est,  ‘  ne  homo  immolaretur  :  ’  et 
c!  83.Rom'  ex  eo  sociis  etiam,  qui  tam  prodigiosa  sacra  usurpabant, 
Jul.  Obs.  interdictum. 

16.  In  urbe  supplicatum  est,  quod  androgynus  inven¬ 
tus  erat :  homo  in  mare  deportatus  est.  Pisauri  ex  terra 
fremitus  auditus.  Muri  pinnae  sine  terra;  motu  passim 
dejectae,  civiles  significare  discordias  visa;.  Nursia;  simu¬ 
lacrum  Jovis  in  partem  sinistram  conversum.  Cupressea 
simulacra  Junonis  Regina;  posita  sunt  per  virgines  ter  no¬ 
venas,  quae  urbem  lustraverant.  Conditum  a  censoribus 
lustrum  est  quintum  atque  sexagesimum.  Alia  censurae 

Cie.  de  acta  latent,  nisi  quod  princeps  senatus  lectus  est  M.  iEmi- 

Or.n.47.  n  r  r 

lius  Scaurus,  quem  et  superiores  censores  binis  lustris  le¬ 
ni.  3.  gerant :  nec  enim  ornata  ab  Antonio  manubiis  imperato¬ 
riis  Rostra  magnopere  ad  rem  pertinent.  Una  tamen  res 
Val.  Max.  haud  indigna  memoratu,  motus  senatu  M.  Duronius  tradi- 
9'  tur,  quod  legem  de  coercendis  conviviorum  sumtibus  latam 
O^i/gb  tribunus  plebis  abrogarat.  Isque  M.  Antonium  ab  hac 
ira  postulavit  ambitus,  faceto  ad  censorem  Helvii  Manciae 
dicto, ‘  aliquando  ipsi  suum  negotium  agere  licere.’ 

Jul.  Obs.  17.  Eodem  anno  contra  Moesos f  Dardanosque,  item- 

*  A.  U.  C.  655.  A.  C.  97.  nomen  cum  illo  loco  clare  viti. 

f  Contra  Moesos]  Jul.  Obse-  osuru  sit,  i! Ioesos  Freinshemius 
quens,  quo  uno  haec  auctore  Pighinm  secutus  intelligi  debere 
nituntur,  Medos  habet.  Quod  credidit :  populum  Dardanis  vi. 

que  in  citeriore  Hispania,  bene  gesta  respublica  est. 

Prius  illud  decus  incertum  est,  utrurane  sit  ad  alium  quem 

ducem  referendum,  an  vero  tribui  C.  Sentio g  debeat,  Cic.  in 

quem  propraetore  Macedoniae,  Denseletis  sociis,  adversus 

ceterorum  barbarorum  defectionem  bellasse  novimus.  Cei-  Jul.  Obs. 

tiberos  eorumque  socios  haud  dubie  T.  Didius  proconsul  san.  ap. 

vicit.  Quo  tempore  inclyta  Q.  Sertorii  virtus  fuit,  qui  in  Geli.  n.27. 

....  i  .  Plut.Sert. 

exercitu  Didu  tribunus  militum  agebat.  c  4 

18.  Cn.  Domitius  Ahenobarbus,  C.  Cassius  Longinus  Jul.  Obs. 
consules  sequuntur.*  Lupus  urbem  ingressus,  in  domo 
privata,  bubo  in  Capitolio  occisus.  Fulmine  pleraque 
decussa.  Signa  aurata  Jovis  cum  capite,  columnaque 
disjecta.  Faesulis  sanguine  terra  manavit.  Arretii  mu¬ 
lieri  e  naso  spicae  farris  natae:  eadem  farris  grana  vomuit. 

Urbs  lustrata  est.  Hoc  anno  Ptolemaeus,  qui  Cyrenis  Liv.  Epit. 
regnaverat,  cum  testamento  populum  Romanum  haeredem  nuI^ ^1921. 
reliquisset,  decessit.  Huic  Ptolemaeo  cognomentum  Apio-  Cassiod. 
ni  fuit,  ab  iEgyptio  numine  Api.  Quo  etiam  vocabulo  Cgcr°"'a(j 
rex  alter  fuit,h  qui  vicesimo  post  anno  Libyam,  in  qua  Euseb.  n. 
regnaverat,  imperio  populi  Romani,  eodem  usus  genere  gex' 
liberalitatis,  adjecit.  Eaque  parum  animadversa  res  ad  c.  13. 
perturbandam  rerum  gestarum  seriem  fraudi  quibusdam  xxxix' 5. 
scriptoribus  fuit.  Appian. 

19.  Cyrenaicum  regnum  eo  tempore  civitates  maxime  1  n‘ 
Libyae  Pentapoleos  complectebatur  :  a  numero  praecipua¬ 
rum  urbium  Pentapolis  appellata.  Praeter  ipsam  Cyre-  Plin.  v.  5. 
nen,  Berenice,  Arsinoe,  Ptolemais,  Apollonia  fuerunt. 

Id  regnum  antiquitus  ditionis  iEgyptiorum  regum  luit. 
Ptolemaeo  Physcone  genitus  Apio,  sed  ex  pellice,  testa-  Justin. 
mento  patris  acceptum,  ad  Romanos,  quam  suam  stirpem,  Api,1,in- 
transmittere  maluit.  Quod  quominus  prohiberent  qui  tum 

cinum.  Alii  legunt  apud  Ob-  Macedoniae  praetorem  Sentium 
sequentem  Madi,  quae  gens  est  memorat  tum  cum  Syllain  Grae- 
Thracica.  Crev.  ciam,  gesturus  bellum  cum  Mith- 

g  C.  Sentio ]  Hic  legebatur  ridatis ducibus, adventabat.  Nec 
olim,  et  apud  Ciceronem  quoque  longe  abit  a  Plutarcho  Orosius, 

C.  Sextio.  Nunc  accuratissimae  v.  18.  Crev. 

Ciceronis  editiones  efferunt  hoc  *  A.  U.  C.  656.  A.  C.  96. 
nomen,  quale  hic  illud  edidimus.  h  Quo  etiam  vocabulo  rex  alter 

Ceterum  dubitari  potest,  an  sa-  /uit]  Vid.  not.  ad  xcm.  4.  intra, 
tis  certa  sit  Freinsliemii  conjec-  Crev. 
tura.  Plutarchus  enim  in  Sylla 

Liv.  Epit. 


Plut  Ser- 
tor.  c.  4. 


Cic.  pro 
Com.  ap. 
Asc. 

Cic.  Brut. 
c.  43. 


iEgyptum  tenebant,  preeter  inveteratam  nominis  Romani 
magnitudinem,  domesticis  incommodis  vetabantur.  Ne 
tamen  per  occasionem  amissa  recuperarent,  ipsis  fortasse 
Cyrenensibus  assueta  imperia,  quam  nova  et  externa  desi¬ 
deraturis  ;  ‘  civitates  liberas  esse,  suisque  legibus  uti  ’ 
senatus  jussit :  satis  pro  suo  futurum  ratus,  quicquid  alie¬ 
nae  ditioni  detraxisset. 

20.  Hoc  etiam  anno  res  in  Hispania  imperatore  T. 
Didio  gestas.  Urbs  celeberrima  Celtiberorum  Castulo 
culpa  militum  amissa,  statimque  virtute  et  ingenio  Q. 
Sertorii  recuperata  est,  adjecto  et  auctario  vicini  oppidi 
expugnati,  a  cujus  juventute  adjuti  rebelles  fuerant. 
Quippe  Castulonenses,  ubi  pars  Romanarum  copiarum 
hybernabat,  cum  ex  copia  rerum  milites  multa  petulanter 
et  plerumque  temulentos  agere  viderent,  a  Gyrisenis  clam 
evocato  auxilio,  passim  per  domos,  ut  quemque  Romanum 
nacti  erant,  obtruncant.  Orto  tumultu  Q.  Sertorius  cum 
paucis,  qui  forte  cum  eo  erant,  oppido  elapsus,  aliosque 
subinde,  qui  inter  trepidationem  evadebant,  colligens,  ince¬ 
nia  circumibat,  donec  ad  portam,  qua  admissi  hostes  fue¬ 
rant,  pervenit.  Ad  quam  collocato  praesidio,  quod  facere 
Hispani,  dum  ad  occidendum  praesidium  plus  celeritatis 
quam  consilii  adhibent,  neglexerant ;  cum  ceteris  irrum¬ 
pit  in  urbem  :  incautos  et  nihil  jam  hostile,  deletis  aut 
fugientibus,  ut  rebantur,  Romanis,  expectantes  invadit, 
turbat.  Pars  intra  oppidum,  multi  ad  portam,  quo  erup¬ 
turi  properaverant,  opprimuntur. 

21.  Puberibus  omnibus  interfectis,  Q.  Sertorius  armis 
vestibusque  Celtiberorum  sumtis,  protinus  ad  Gyrisenos 
tendit.  Illi  specie  patrii  cultus  decepti,  cum  redire  suos 
re  Castulone  ex  sententia  perpetrata  putarent,  portis  pa¬ 
tentibus  obviam  per  gratulationem  effunduntur.  Ibi  facta 
celeriter  impressione,  multi  mortales  interemti :  4  ceteri 
dediti  sub  corona  venierunt. 

22.  Egregium  deinde  par  consulum  iniit.  L.  Licinius5 
Crassus,  Q.  Mucius  Scaevola,  qui  in  omnibus  magistrati- 

4  Ita  ex  Plutarcli.  correxit  Crev.  Habent  edd.  praecc.  inter¬ 
cepti. 

tx  P.  Licinius. edd.  ante  Crev. 

bus,  praeterquam  tribunatu,  collegae  fuerant.*  His  con¬ 
sulibus  et  causae  socialis  belli  quaedam,  et  praesagia  com¬ 
plura  extiterunt.  Lex  Licinia  Mucia  de  civibus  regundis, 
qua  maximus  numerus  sociorum  pro  civibus  Romanis  se  Asc  in 
gerentium,  ad  suas  quisque  civitates  remittebantur,  ita  Corn. 
alienavit  principum  Italicorum  animos,  ut  ea  vel  maxima 
causa  belli  post  triennium  erupturi  fuisse  credatur.  Pro¬ 
digia  multa  nuntiata  sunt.  Lactis  pluvia  Caere  :  hiatus  Jul.  Obs. 
terrae  Venafro.  Praeterea  fulminis  afflatu  pleraque  ani¬ 
malia  exanimata.  Agnus  biceps;  puer  ternis  manibus 
pedibusque  natus.  Sed  hastas  Martis  motas,  tumultus 
certam  significationem  habere  visum  ;  illud  etiam  instan¬ 
tis  inter  consanguineos  populos  belli,  quod  vultures  canem 
mortuum  laniantes  ab  aliis  vulturibus  occisi  comesique 
fuerant.  Sed  et  majoris  miraculi  res  additur  :  Eutychi- 
den  quendam  Lebadiae  in  Trophonii  antrum  degressum 6 
(multorum  mensium  expiatione,  variisque  superstitionum  Pausan.ix. 
et  terribilibus  ludibriis,  curiosorum  hominum  ea  temeritas 
constabat)  tabulam  aeneam  extulisse,  quae  ad  res  Roma-  Jul. Obs. 
nas  pertineret. 

23.  Ceterum  domi  forisque  satis  tranquillus  annus  fuit. 

Eoque  Q.  Scaevola  consul,  cum  alioquin  regendis  provin¬ 
ciis,  ad  gloriam  ex  Asia  partam  nihil  ultra  posse  adjici 
putaret,  detrahi  aliquid  posse  ;  ne  sumtui  esset  aerario,  Asc.  in  Pis. 
provinciam  deposuit  ‘  cujus  cupiditate  plerique,  etiam  sa¬ 
tis  boni,  solebant  delinquere.  L.  Crassus  Galliam  cite-  Cic.  de 
riorem  sortitus,  provinciam  excursionibus  ignobilium  la-  nv,u' 
trunculorum  infestam  pacavit,  summa  diligentia  oppressis 
praedonibus,  quem  ideo  ‘  spiculis  prope  scrutatum  esse  Cic.  in 
Alpes  ’  Cicero  dixit,  ‘  ut,  ubi  hostis  non  erat,  ibi  triumphi  Pis' c-  26, 
causam  aliquam  quaereret.’ 

24.  Sed  hujus  quidem  ineptae  cupiditatis  fructu  caruit, 
opprobrio  manente.  Cum  enim  Romam  reversus  trium-  Ascon. 
phum  a  senatu  postularet,  senatusque  propter  summam 

ejus  in  republica  potentiam  ac  dignitatem  in  decernendo 
gratificaretur,  Q.  Scaevola  non  dubitavit  reipublicm  ma¬ 
ti  Digressum  legitur  in  edd.  ante  Crev. 

*  A.  U.  C.  657.  A.  C.  95. 

gis  quam  collegae  habere  rationem,  intercessitque  ne  sena¬ 
tusconsultum  de  triumpho  ejus  fieret,  qui  neque  eo  nomine, 
Cic,  de  Inv.  neque  numero  praeditos,  ut  digni  essent  qui  hostes  populi 
Romani  esse  dicerentur,  adhaec  nullius  illustris,  neque 
certi  ducis  signa  secutos,  confecisset.  Ita  contra  virum 
eloquentissimum  integerrimi  gravissimique  auctoritas  vi¬ 
cit,  ne  pervulgato  eximiae  virtutis  aut  felicitatis  praemio, 
et  injuria  honorem  eum  severa  lege  meritis,  et  reipublicas 
detrimentum  proveniret :  minus  postea  annisuris  plerisque, 
si  eadem  merces  mediocribus  rebus,  quae  maximis,  sum¬ 
maque  ut  plurimum  cura  periculoque  conficiendis  praesta¬ 
retur.  De  cetero  sancte  integreque  consul  Licinius  prae- 
Val.  Max.  fuerat :  ut  neque  inimicorum  judicia  conscientiamque 
exhorresceret.  Namque  C.  Carbonem,  cujus  patrem 
damnaverat,  studio  vindictae  ad  speculanda  acta  sua  veni¬ 
entem,  adeo  non  summovit,  ut  insuper  locum  ei  daret  in 
Cic.  in  tribunali,  nec  nisi  eo  coram  cognosceret.  Dixisse  tamen 
\  err.  m.  l.  £jragsum  feruntj  cum  ge  jta  videret  observari,  se  nullius 
rei  tam  poenitere,  quam  quod  unquam  in  judicium  vo¬ 
cavisset. 

25.  Interim  in  urbe  Siculis  Halesinis,  quod  habebant 
inter  se  de  senatu  cooptando  controversias,  Roma  leges 
petentibus  ;  censuerunt  Patres,  ‘  uti  C.  Claudius  Ap.  F. 
Pulcher,  praetor,  de  senatu  cooptando  leges  conscriberet.’ 
C.  Claudius,  qui  antiquis  novisque  de  causis  bene  Siculis 
cupiebat,  adhibitis  omnibus  Marcellis  qui  tum  erant,  insu¬ 
lae  patronis,  de  eorum  sententia  leges  Halesinis  dedit,  ‘  ne 
quis  minor  annis  triginta,  quive  quaestuariam  artem  exer¬ 
cuisset,  cuive  census  justus  non  esset,  legeretur.’ 

26.  Iisdem  consulibus  gravissimam  seditionem  tribunus 
Cic.  Brut.  plebis  C.  Norbanus  excitavit,  die  Q.  Servilio  Caepioni 

dicenda.  Reum  L.  Licinius  consul  defendebat :  *  interce- 
debaturque  rogationi  a  duobus  de  collegio  L.  Cotta,  T. 
Didio.  Sed  Norbanus,  concitata  plebe,  et  vi  pulsis  ex 
templo  intercessoribus,  pertulit  legem.  In  illo  tumultu  et 


Cic.  in 
Verr.  H.40. 


c.  44.  de 
Or.  ii.  47. 


‘  Reum  L.  Licinius  consul  de-  eant  Ciceronis  verba  in  Bruto: 
fendebat ]  Laudator  potius  Cae-  *  L.  Crassi  in  consulatu,  pro  Q. 
pionis,  quam  patronus  videtur  Caepione,  defensi  ne  juncta  .  .  . 
fuisse  L.  Crassus.  Hoc  indi-  laudatio.’  Crev. 

fuga  cum  alia  indigna  facta,  tum  M.  rEmilium  principem 
et  senatus  et  civitatis  lapide  percussum  esse  constabat. 
Damnatum  fuisse  Caepionem,  atque  in  carcerem  ductum 
consentitur.  Exinde  duplex  fama  est:  alii  necatum,  et  Val.Max. 
a  carnifice  in  Gemonias  unco  tractum  ;  alii  exemtum  vin-  s'tra’b>  IV_ 
culis,  in  exilium  ivisse  tradiderunt.  Quae  et  a  pluribus  p.  188. 
affirmata,  et  alioquin  probabilior  sententia  est,  extante 
quoque  liberatoris  nomine.  L.  Rheginum  tribunum  plebis 
edunt :  *  eum  veteris  amicitiae  memoria,  non  auctorem  Val.  Max. 
modo  libertatis,  sed  etiam  comitem  fugae  fuisse.’  Certe  IV' 7’ 

M.  Cicero  inter  exempla  clarorum  virorum,  quos  ipse  vi¬ 
derit  civitatem  Romanam  amittere,  Q.  Caepionem  nomi-  Cic.  pro 
nat,  eundemque  Smyrnae  civem  effectum  ait :  quemadmo- 
dum  (paulo  post  haec  tempora)  P.  Rutilium. 

27.  Bis  damnatum  esse  Caepionem  (nam  et  statim  post  Sup. 

1  .  LX  VII.  1 2. 

infelicem  pugnam  senatu  motum  bonis  publicatis  ostendi¬ 
mus)  incredibile  videri  non  debet,  tempora  reipublicae  et 
legem  Norbanam  per  vim  latam  reputantibus  :  praesertim 
cum  alioqui  novum  non  esset,  eundem  saepius  diversis  ex 
causis  damnari,  quod  et  in  C.  Catone  factum  esse  docui :  Sup.  lxiii. 
et  antea  ob  rem  male  gestam,  nunc  ob  sacrilegium  auri  30- 
Tolosani  condemnatus  videri  potest.  Nam  et  auri  Tolo¬ 
sani  mentio  nuper  in  Apuleii  tribunatu  mota  fuerat :  et 
‘  hanc  exilii  causam  fuisse  Caepioni  ’-  diserte  ’  Timagenes  Strab. 
prodidit/  a  quo  etiam  annotatum,  divinaeque  ultioni  as¬ 
criptum  est,  ‘  liberos  Caepionis  impudicitiae  criminibus 
infames  turpem  vitae  exitum  habuisse.’ 

28.  Ejusdem  anni  comitiis  ex  tribus  candidatis  consu-  Pigh.  Ann. 
latus  L.  Domitius  Cn.  F.  Ahenobarbus  designatus  est : 
alterum  (L.  Cornelium  Dolabellam  fuisse  non  inani  con¬ 
jectura  putant)  hominem  ita  nobilissimum,  ut  tamen  in  eo 

cetera  ornamenta  pluris,  quam  ipsa  nobilitas  esset,  C.  c>  3- 
Ccelius  Caldus  homo  novus,  nec  ulla  ferme  re  conferen¬ 
dus,  in  petitione  superavit.*  C.  igitur  Ccelio,  L.  Domitio  Jul.  Obs. 
consulibus  novemdiale  sacrum  fuit,  quod  in  Volsca  gente 
lapidibus  pluerat.  Idem  prodigium  e  Vestinis  nuntiatum. 


Timagenes  prodidit ]  Strabo,  ea  quas  spectant  ad  filias  ejus, 
non  in  iis  quae  inemoratde  exi-  Timagenem  auctorem  ciet.  Crev. 
lio  Ca>pionis,  sed  tantum  circa  *  A.  U.  C.  658.  A.  C.  94. 

Cic.  de 
Or.  ii.  25. 
28.  et  47. 


Val.  Max 
▼m.  5. 

Cic.  Div. 
c.  19.  de 
Or,  ii.  48. 


Sup.  LX vi 
39. 

Cic. 


Cic.  de 
Off.  ii.  14, 


Appian. 

Iber. 


Vulsiniis  luna  nova  decidisse  visa,  non  nisi  postero  die 
hora  tertia  comparuit.  Puella  biceps,  quadripes,  quadri¬ 
mana,  gemina  fceminea  natura,  mortua  nata.  Avis  in¬ 
cendiaria  visa,  occisaque.  Fax  in  coelo  apparuit,  et  to¬ 
tum  coelum  ardere  visum.  Terra  sanguine  manavit :  canes 
saxa  tegulasque  vulgo  roserunt.  Faesulis  ingens  multi¬ 
tudo  inter  sepulcra  lugubri  veste,  pallida  facie,  interdiu 
ambulare  gregatim  visa. 

29.  P.  Sulpicius  C.  Norbanum  lege  Apuleia  reum  fe¬ 
cit  majestatis,  celebris  postea  orator,  et  jam  in  illa  ado¬ 
lescentia  non  contemnendus.  Ideo  causam  quoque  ido¬ 
neam  nactus,  tantum  excitarat  incendium,  ut  M.  Anto- 

.  nius 7  ad  restinguendum  vix  conaretur  accedere  :  cum 
etiam  princeps  M.  Scaurus  religione  testis,  studio  et  acer¬ 
bitate  accusatoris  in  reum  incubuisset.  Sed  Antonius 
‘  quaestorem  sibi  Norbanum  fuisse  ’  memorando,  ‘  cui  ipse 
Romanis  moribus  parentis  esse  loco  debeat/  causam  invi¬ 
diosissimam  tanta  dexteritate  tractavit,  ut,  cum  inter  initia 
vix  tenuis  venia  daretur  pro  seditioso  et  pravo  homine  di¬ 
centi,  optatum  judicii  eventum  absoluto  Norbano  habuerit. 

30.  Crimen  ab  audacia  tribuni  ad  Romani  populi  nec 
injustum  dolorem  referebat,  reprehendendaque  Caepionis 
fuga,  et  exercitus  deplorando  interitu,  dolorem  suos  lugen¬ 
tium  oratione  refricabat :  ut  jam  ipsi  quoque  judices,  mce- 
stitia  et  murmure  astantis  populi,  memoria  publicae  cala- 

■  mitatis,  et  proprio  in  Caepionem  odio  (equites  enim  Romani 
judicabant,  a  quo  ordine  judicia  ad  senatum  transferre 
Caepio  molitus  fuerat)  quicquid  in  illum  a  quoquam  fac¬ 
tum  esset,  non  injuria  accidisse  crederent.  Scauri  quoque 
ceterorumque  testimonia,  non  inficiando,  sed  ab  eadem 
populi  ira  refellebantur  :  ‘  quod  per  illam  excitato  tumultu 
esset  factum,  id  C.  Norbano  in  nefario  crimine  atque  in 
fraude  capitali  poni  non  oportere.’  Ita  vir  disertissimus, 
seditioso  ac  inutili  cive  in  republica  retinendo,  praeclaras 
fori  artes  et  pulcherrimum  vitae  civilis  instrumentum  mi¬ 
sere  dehonestabat. 

31.  Sub  idem  tempus  decem  in  Hispanias  legati  sunt, 

7  Ita  hoc  loco  pro  L.  Crassus,  et  paulo  inf.  Antonius  pro  Crassus, 
quod  in  edd.  priorr.  exhibetur,  emend.  Crev.  ex  Cicer. 

ordinandis  provinciis,  quas  T.  Didius,  P.  Crassus  procon¬ 
sules  recens  pacaverant.  P.  Crassi  res  adeo  sepelivit 
vetustas,  ut  vix  in  Hispania  fuisse  sciremus,  nisi  triumphi  Fasti  Capit, 
ejus  extaret  memoria,  Straboque  nobis  P .  Crassum  nar-  ^trab-  fo¬ 
raret  ad  Cassiterides  insulas  ex  Hispania  navigasse.  T. 

Didii  aliquanto  illustriora  gesta  sunt:  qui  Vaccaeorum 
millia  viginti  occidit :  Termestinos,  validam  nec  unquam  Appian. 
satis  pacatam  gentem,  in  planum  deducere  urbem  coegit, 
et  cingi  moenibus  vetuit.  Colendenses,  oppido  post  no¬ 
vem  mensium  obsidionem  recepto,  cum  uxoribus  et  libeiis 
vendidit.  Haec  omnia  vir  belli  peritissimus,  non  vi  tantum 
ac  armis,  sed  etiam  ingenio  veteranique  ducis  calliditate 
perfecit.  Semel  acerrimo  praelio,  cum  ad  noctem  usque,  ^Front. 
sicut  incerta  victoria,  ita  multa  utrimque  caede  pugnatum  ^ 
esset ;  pleraque  suorum  corpora  silentio  densae  noctis  se¬ 
pelienda  curavit.  Postridie  Hispanis  per  inducias  ad 
simile  officium  procedentibus,  quia  multo  pauciora  Ro¬ 
manorum  quam  sua  cadavera  cernebant,  ceciderunt  animi . 
conditionesque  pacis  ex  voluntate  imperatoris  acceptae 
sunt. 

32.  Pulchrum  et  bonis  quoque  viris  imitabile  vaframen¬ 
tum  hoc  fuit.  Illud  alterum,  licet  decem  legatis  appro-  Appian. 
bantibus,  nunquam  laudaverim.  Quosdam  ex  Celtiberis 
convenas  circa  Colendam  C.  Marius  annis  aliquot  ante 
locaverat :  iique  audaces  et  egeni,  pacem  provinciae  in 
posterum  quoque  turbaturi  videbantur.  Idcirco  postquam 
agros  Colendensium,  hos  enim  T.  Didius  promiserat,  ac¬ 
cepturi  cum  uxoribus  et  liberis  ad  castra  Romana  venis¬ 
sent  ;  educit  milites  proconsul,  castrisque  recipit  baibaros  . 
sic  enim  numerum  capitum  describi  melius  posse.  Ab 
eadem  causa  segregari  pueros  mulieresque  a  viris  jubet. 
Postremo  his  ita  uti  voluerat  factis,  immisso  milite  uni¬ 
versos  trucidat.  Adeo  jam  in  praeceps  ire  mores  a  veteii  Liv.Prsf. 
gravitate  coeperant,  ut  homines  se  mirifice  callidos,  pa¬ 
triaeque  vehementer  consultum  existimarent,  quod  parti¬ 
culam  ditionis  supervacuae,  ne  sic  quidem  firmiter,  populo 
Romano  retinebant ;  justitiam  famamque,  quibus  nulla 
per  homines  possessio  est  praestabilior,  decoxerant. 

33.  Hujus  etiam  anni  comitia  non  dissimilem  superio- 

Cic.  pro 
Mur.  c.  17. 
et  Brut. 
c.  45. 


Plin.xix.3. 


Euseb. 

Chron. 

Jal.  Obs. 


Anet,  de 
Vir.  Illustr. 
in  Syll.  ex 
Emend. 
Pigh.  Plin. 
Tiri.  16. 
Senec.  de 
Brev.  Vit. 
c.  13. 


ribus  eventum  habuerunt  per  L.  Philippi  repulsam  :  quem 
nobilissimum  eloquentissimumque  tarum,  eundemque  sum¬ 
ma  apud  omnes s  ordines  gTatia,  obscurae  sortis  homo  M. 
Herennius  superavit,  C.  Valerio  Flacco  collega  additus.* 
His  consulibus  Cyrenis  advecta  publice  laserpitii  pondo 
triginta,  sic  libertatem  istis  civitatibus  ad  senatu  indultam 
esse  arguunt,  ut  tamen  vectigalium  agrorumve  pars  populo 
Romano  exciperetur  :  sicut  raro  gratuita  sunt  potentio- 
rum  beneficia.  Natus  eo  anno  poeta  nebilis  traditur, 
T.  Lucretius  Carus. 

34.  Prodigia  multa  fuerunt.  Romae  et  circa,  fulmine 
pleraque  decussa.  Ancilla  puerum  unimanum  peperit. 
Fregellis  aedes  Neptuni  nocte  patefacta.  Vitulo  mari 
cum  exta  demerentur,  gemini  vitelli  in  alvo  ejus  inventi. 
Arretii  signum  aeneum  Mercurii  sudavit.  In  Lucanis 
gregem  vervecum,  cum  pasceretur,  et  nocte  in  stabulo, 
flamma  circumdata  nihil  adussit.  Carseolis  torrens  san¬ 
guinis  fluxit.  Lupi  urbem  ingressi.  Praeneste  lana  vo¬ 
litavit.  In  Apulia  mula  peperit.  Romae  milvus  in  aede 
Apollinis  comprehensus.  Herennio  consule  bis  immo¬ 
lante,  jocinori  caput  defuit.  In  sacro  novemdiali  ccena 
Deae  posita,  a  cane  adesa,  antequam  delibaretur.  "V  ulsi- 
niis  prima  luce  flamma  coelo  emicare  visa,  cum  in  unum 
coisset,  os  flammae  ferrugineum  ostendit  :  coelum  visum 
descendere,1  cujus  hiatu  vertices  flammae  apparuerunt. 
Haec  tam  multa  atque  formidabilia  lustrationibus  pro¬ 
spere  expiata  fuisse  creditum :  utique,  postquam  domi 
forisque  pax  fuit. 

35.  L.  Cornelius  Sylla  praetor,  cui  inter  cives  et  pere¬ 
grinos  jurisdictio  evenerat,  centum  leonum  jubatorum  9 
pugnam  in  Circo  dedit,  omnium  primus.  Neque  hoc 
maximum  in  ea  re  miraculum,  sed  quod  solutos  dedit,  cum 
antea  alligati  darentur.  Rex  Bocchus  ornandis  amici 

8  Abest  ab  edd.  ante  Crev.  rb  omnes. 

9  Ita  ex  Plin.  correxit  Crev.  cum  in  edd.  priorr.  legeretur  ju¬ 
gatorum. 


*  A.  U.  C.  659.  A.  C.  93. 

1  Coelum  risum  descendere]  Emendat  Schefferus  discedere.  Crev. 

ludis  et  leones  miserat,  et  Mauros  jaculatores,  a  quibus 
conficerentur.  Hanc  praeturam  Sylla,  mox  in  manu  Val.  Max. 
totam  habiturus  rempublicam,  aegre,  neque  optimis  arti-  Vpj'ut’sjll 
bus  adeptus  est.  Jam  inter  anni  superioris  candidatos  c.  6. 
repulsam  passus  erat :  quam  ille  sugillationem  in  commen¬ 
tariis  suis  hoc  colore  inumbrat,  ‘  populum  maximos  ab  se 
ludos  propter  amicitiam  Bocchi  expectantem,  praetura  ne¬ 
gata  cogere  ad  aedilitatis  petitionem  voluisse.’  Nam  ab  Cic.de 
aedilibus,  inveterato  jam  more,  splendidissima  munera  0ff‘  n>  ie' 
populus  exigebat.  Sylla,  cui  praeter  aetatem  minoribus 
gerundis  magistratibus  tempus  terere  non  placebat,  aedili¬ 
tate  transmissa,  nihilominus  comparavit  bestias,  in  prae¬ 
tura  daturus  :  eaque  spe,  simul  ambiendo  largiendoque,  piut. 
populum  induxit,  ut  iterum  petentem,  praetorem  facerent. 

Idque  salse  ipsi  exprobratum  est  a  Caesare,  de  cujus  face¬ 
to  ingenio  supra  narravimus :  qui  Syllae  per  iram  mini¬ 
tanti,  ‘  sua  se  potestate  usurum £  Recte,’  inquit,  ‘  tuum 
appellas,  quod  emeris.’ 

36.  Eadem  aestate  duo  ex  Hispania  triumphi  a  duobus  FastiCapit. 
proconsulibus  intra  triduum  ducti.  A.  D.  iv.  Idus  Ju- 

nias  de  Celtiberis  T.  Didius  T.  E.  Sex.  N.  triumphavit. 

Pridie  Idus  de  Lusitanis  P.  Licinius  M.  F.  P.  N.  Cras¬ 
sus.  Neque  tamen  Hispani  quiescebant,  quin  statim  res  Ascon.in 
novas  molirentur,  nisi  motus  eos  mature  supplicio  quorun-  P‘son- 

J  .  .  ’  .  .  .  ,T  .  f  Jul.  Obs. 

dam  pnncipum,  urbiumque  ruinis  JN  asica  compressisset. 

37.  Censoriis  deinde  comitiis  Cn.  Domitius  Ahenobar- 

bus,  L.  Licinius  Crassus  facti,  Latinos  uti  se  vocabant  Cic  ap 
rhetores  claudere  ludum  impudentiae  j  usserunt.  CujusAuct.de 
edicti  verba  veneratione  antiquitatis  lubens  referp.  ‘  Re-  ^°^' 
nuntiatum  est  nobis  esse  homines,  qui  novum  genus  disci-  Sueton.de 
plinae  instituerunt:  ad  quos  juventus  in  ludos  conveniat:  Rlietor 
eos  sibi  nomen  imposuisse  Latinos  rhetoras  :  ibi  homines  c.  l. 
adolescentulos  totos  dies  desidere.  Majores  nostri,  quae  x^'  ^e11' 
liberos  suos  discere,  et  quos  in  ludos  itare  vellent,  consti¬ 
tuerunt.  Haec  nova,  quae  praeter  consuetudinem  ac  mo¬ 
rem  majorum  fiunt,  neque  placent,  neque  recta  videntur. 
Quapropter  et  iis  qui  eos  ludos  habent,  et  iis  qui  eo  venire 
consueverunt,  videtur  faciundum,  ut  ostendamus  nostram 
sententiam,  nobis  non  placere.’ 

Cic.  de 
Or.m.  24. 


38.  Credo  multos  eorum,  qui  talia  nunc  legunt,  ex  prae¬ 
sentibus  moribus  miraturos,  quid  ita  Crassus,  clarissimm 
homo  eloquentiae,  studia  quibus  favere  debebat  sustulerit? 
Immo  tum  quoque  non  defuerunt,  qui  dicerent,  Crassum 
acui  adolescentium  ingenia,  veluti  per  invidiam,  noluisse  : 
cum  ille  contra,  ingenia  obtundi,  corroborari  impudentiam 
nollet.  Intelligebat  enim  vir  ingeniosissimus,  quod  uti- 
nam  omnes  qui  civitatibus  praesunt !  quanto  reipublicae 
dehonestamento  et  periculo,  adolescentuli  pro  egregiis  et 
profuturis,  absurda,  fatua,  et  ab  usu  rerum  abhorrentia  do¬ 
ceantur. 

39.  Ceterum  censoribus  haud  plus  contra  mores  aliorum, 
Cic.  Brut.  quam  propter  suos  certaminis  fuit.  Crassi  celebris  contra 

CCic'  de  collegam  oratio  fuit,  qua,  in  maxima  populi  concione,  si 
Or.  n.56.  unquam  fuit,  Cn.  Domitium  haud  minus  facetis  quam 
seriis  prudentibusque  dictis  obruit :  in  utroque  genere  pa¬ 
riter  validus,  ingeniique,  tam  admirabili  temperamento,  ut 
urbanissimus  salsissimusque  omnium,  idemque  severissi¬ 
mus  et  gravissimus  videretur.  De  Cn.  Domitio  Aheno- 
barbo  dixit,  ‘  non  esse  mirandum,  quod  alienam  barbam 
haberet,  cui  esset  os  ferreum,  cor  plumbeum.’ 

40.  Novi  inter  haec  consules  C.  Claudius  Pulcher,  M. 
Perperna  supplicationem  ad  pulvinaria  Deorum  indixerunt 
prodigiorum  causa :  *  quod  in  sede  Portunae  Equestris 
bubo  comprehensus  inter  manus  expiraverat.  Faesulis 
fremitus  terrae  auditus  :  puer  ex  ancilla  natus  sine  foramine 
naturae,  qua  humor  emittitur  ;  mulier  duplici  natura  in¬ 
venta;  fax  in  coelo  visa;  bos  locuta  fuerat:  examen 
apum  in  culmine  privatae  domus  consederat  :  Volaterris 
sanguinis  rivus  manaverat :  Romae  lacte  pluerat  :  Arretii 
duo  androgyni  inventi ;  pullus  gallinaceus  quadrupes  na¬ 
tus  ;  fulmine  pleraque  icta  fuerant.  Populus  Cereri  et 
Proserpinae  stipem  tulit.  Virgines  viginti  septem  carmen 
canentes,  urbem  lustraverunt. 

41.  Censores  recensito  senatu,  et  M.  Scauro  quartum 
principe  lecto,  lustrum  fecerunt  sextum  atque  sexagesi¬ 
mum.  Quo  inter  se  consensu,  non  reperitur.  Censuram 

sane  totam  dissimilitudine  morum  et  frequentibus  jurgiis 
discordem  fuisse  constat :  cum  austeritatem  atque  contu¬ 
maciam  Domitio  Crassus,  sumtuosam  domum  et  alia 
luxui  propiora  Crasso  Domitius  objectaret.  Sane  multa 
egerat  Crassus,  quae  severe  judicanti,  censorem  haud  satis 
decere  viderentur.  Duos  scyphos  ex  argento  Mentoris 
manu  caelatos  sestertiis  centum,™  hoc  est,  tribus  fere  milli¬ 
bus  imperialium,  emtos  ;  itidem  argentum  factum  sester¬ 
tium  sex  millibus  in  libras,  sive  imperialibus  plus  minus 
centum  quinquaginta,  emtum  10  habebat. 

42.  Sed  praecipue  magnificam  in  Palatio  domum  ad¬ 
versarius  taxabat,  graviterque  increpans  tanti  habitare 
censorem,  pro  illa  sestertium  sexagies  ”  (ad  centum  octo¬ 
ginta  millia  imperialium)  identidem  offerebat.  Et  Cras¬ 
sus,  ut  erat  praesens  ingenio  semper,  et  faceto  lepore  so¬ 
leis,  ‘  addicere  se  ’  respondit,  ‘  exceptis  sex  arboribus 
eae  fuere  loti,  patula  ramorum  opacitate  insignes.  Ibi 
Domitio,  4  ne  uno  quidem  denario,  si  hae  demerentur,  em- 
tam  domum  cupiente ;’  Crassus, 4  Utrumne  igitur,’  inquit, 
‘  ego  exemplo  gravis,  et  ab  ipsa  mea  censura  notandus 
sum,  qui  in  domo,  quae  mihi  haereditate  obvenit,  comiter 
habitem ;  an  tu,  qui  sestertio  sexagies  umbram  sex  arbo¬ 
rum  aestimas  V  In  eadem  domo  triclinia  aerata,  et  in  atrio 
columnas  habebat  Hymettii  marmoris,  quarum  decem  ad 
ornandam  in  aedilitate  scenam,  centum  sestertia  pactus, 
emerat :  ipsas  quoque  exprobrante  Domitio,  cum  eo  tem¬ 
pore  ne  in  publico  quidem  columnae  ullae  marmoreae  essent. 
Idem  ei  quasi  deforme  crimen  in  senatu  objecit,  quod  mu- 
raenam  in  piscina  domus  suae  mortuam,  atratus,  tanquam 
filiam,  luctu  prosecutus  esset.  Nec  mficiatus  ille  tantum¬ 
modo  alia  sugillatione  pensavit  probrum  :  ‘  sibi  quidem 
humanos  affectus,  et  facilem  in  lacrymas  misericordiam 
esse  :  at  Domitium  tres  uxores  siccis  oculis  extulisse.’ 

43.  Per  ea  tempora  turbatae  res  Astae  pulcherrimam  L. 
Syllae  crescendi  occasionem  praebuerunt.  Cappadociae 
regnum  hinc  Nicomedes  Bithynus,  inde  Ponticus  Mithri¬ 
dates  vehementibus  studiis  affectabant :  neque  parum  ad 
Romanos  pertinebat,  jura  sociorum  pacemque  tueri.  Sed 
acrius  excitabantur  Mithridatis  incremento,  cujus  olim 
suspectam  potentiam  habebant.  Accedebat  Marii  cupi¬ 
ditas,  qui  nulla  satietate  gloriae  bellum  optabat,  cum  alia¬ 
rum  artium  rudis,  rebus  quietis  senescere  famam  suam  vi¬ 
deret.  Neque  aliud  ei  propositum  fuisse  rebantur,  cum 
in  Asiatico  itinere  multas  provincias  obiret,  quam  ut  res 
regum  specularetur,  et  eos  inter  se  committeret.  Quo 
tempore  Mithridati  in  colloquio  aperte  dixit,  ‘  aut  paren¬ 
dum  Romanis,  aut  operam  dandam,  quo  esset  illis  poten- 
tior.’ 

44.  Sed  Mithridates,  nondum  ita  paratis  rebus,  ut  bel¬ 
lum  sumeret,  et  illi,  et  qui  postea  venerant  legatis,  molli¬ 
ter  respondit :  neque  thesauris  pepercit,  quo  pacem  reti¬ 
neret  ;  et,  quanquam  a  Nicomede  lacessebatur,  quievit. 
Scytharum  quoque  regulis  erepta  restituere  jussus,  quae¬ 
dam  reddidit.  Cappadociam  tamen  uti  relinqueret,  ab 
animo  impetrare  non  potuit.  Hanc  sua  manu  perfide 
interfecto  sororis  filio  raptam,  deinde  iterum  amissam, 
cum  armis  repeteret;  Nicomedes  suae  quoque  Bithyniae 
timens,  Laodicen  uxorem,  quae  prius  Ariarathi  Cappado¬ 
ciae  regi  nupta  fuerat,  Romani  mittit,  ut  se  matrem  assere¬ 
ret  pueri,  cui  Nicomedes,  tanquam  Ariarathis  filio,  reg¬ 
num  tradiderat.  Hoc  comperto  Mithridates  Gordium 
mittit,  nihilo  verecundiore  mendacio  defensurum,  ‘  filium 
ejus  Ariarathis,  qui  bello  Aristonici 11  cecidisset,  puerum 
eum  esse,  qui  esset  a  Mithridate  in  possessione  regni  col¬ 
locatus.’ 

■  45.  Senatus  impudentiam  regum  miratus,  ‘  Cappado- 

ces,  quod  extincta  regum  stirps  esset,  liberos  esse’  jubet. 
Idem  decernitur  de  Paphlagonia,  quam  Nicomedes  ob¬ 
tinebat,  per  filium  ille  quidem  :  sed  imposito  Pylemaenis 
nomine  justum  videri  hairedem  voluerat. 

46.  Eo  tempore  Cappadoces  admirationi  Romanis  Justin. 
fuerunt.  ‘  Magnas  agere  senatui  populoque  Romano  stral7 1 1 1  ’ 2* 
gratias’  dicebant,  ‘  qui  se  compotes  facere  vellent  ejus 
conditionis,  quam  inter  omnes  rerumpublicarum  formas 

pro  praestantissima  omnium  optimaque  ipse  populus  Ro¬ 
manus  elegisset.  Sibi  quoque  prima  fronte  nihil  visum 
fieri  posse  felicius,  quam  si  simili  jure  modoque,  atque 
princeps  omnium  gentium  populus,  regerentur.  Sed 
postea  sic  a  majoribus  natu  accepisse,  quemadmodum 
singulorum  hominum,  ita  generum  etiam  varias  longeque 
inter  se  diversas  differentias  esse.  Paucos  ad  imperan¬ 
dum  natos,  nullius  aequi  juris  tolerantes.  Alios,  sive  ad 
regimen  rerum,  sive  ad  obsequium  vocentur,  parere  per 
vices  et  imperare  nosse.  Maximam  hominum  multitudi¬ 
nem  ita  comparatam,  ut  tantummodo  sequi  recte  praeci¬ 
pientes,  non  etiam  praeesse  cuiquam  queant.  In  hac  con¬ 
ditione  cum  pleramque  Orientis  partem,  tum  etiam  Cap- 
padocum  genus  esse.  Raros  in  ea  gente  viros  excellentes 
et  imperio  dignos  nasci.  Si  libertas  sit,  summos  magis¬ 
tratus  saepenumero  perventuros  ad  eam  hominum  sortem 
esse,  qui  ne  sibi  quidem  consulere  possint,  nedum  ut  pub¬ 
licae  consulerent  rei.  Inde  nihil  se  praeter  incommodum 
dedecusque  gentis,  et  internas  expectare  posse  discor¬ 
dias. 

47.  ‘In  populo  Romano  multos  esse  praestanti  virtute 
et  moderatione  viros,  qui  nec  se  indignos  imperio  cen¬ 
seant,  nec  aliis  sibi  similibus  dicto  audientes  esse  graven¬ 
tur.  Sibi  tam  felicibus  esse  non  licere.  Cappadocum  cic.  post 
ingenia,  nimis  acerbe  fortassis,  non  tamen  prorsus  sine  Re(ht.  in 
causa  (fatendum  enim  esse)  proverbiorum  carminumque  ^en* C' 
moidacitate  perstringi.  Quicquid  sit,  ab  ultima  gentis 
origine  regibus  paruisse  Cappadociam  constare.  Nec  a 

tam  vetustis  institutis  esse  ad  longe  diversa  securum  trans¬ 
itum,  praesertim  ubi  nulla  magna  incommoda  priorum 
tempora  infamia  aut  odiosa  effecerunt. 

48.  ‘  Neque  aut  parum  grati  animi,  aut  nimis  absurdi 
damnari  se  oportere,  si  oblatum  a  Romanis  eum  reipub- 
licae  statum  abnuant,  quo  ipsi  patroni  uterentur.  Etiam 
Diis  immortalibus  .nihil  tam  eximium  aut  dulce,  quam 

ipsam  immortalitatem,  esse.  Tamen  repertos  dici,  qui 
hoc  accepto  munere  valde  indoluerint.  Adeo  quemlibet, 
non  quod  optimum,  sed  quod  sibi  convenientissimum  sit, 
expetere  debere.  Sibi  liquere,  non  posse  Cappadoces 
sine  rege  vivere.’ 

49.  Romani  c  nihil  sua  referre  ’  dicentes,  *  si  regiam 
servitutem  Cappadoces,  quam  libertatem  aequam  mallent,’ 
quem  vellent  ex  suis  ipsi  legerent,  permiserunt.  In  Gor¬ 
dium  multorum  inclinabant  affectus :  sed  quia  palam 
erat,  ingratum  id  ob  amicitiam  Gordii  cum  Mithridate 
Romano  populo  fore,  Ariobarzanem  legerunt.  Senatus 
re  audita  regnare  Ariobarzanem  jussit.  At  Mithridates, 
qui  nec  omittere  Cappadociam,  nec  offendere  Romanos 
sustinebat;  affinitatem  11  cum  Tigrane  Armenio,  data  ei 
in  matrimonium  filia  sua  Cleopatra,  contrahit.  Deinde 
per  Gordium  dissimulanter  instigat,  ut  Ariobarzani  novo 
et  segni  regi  bellum  inferat.  Mittuntur  a  Tigrane  Mj- 
thraus  et  Bagoas  duces;  quorum  primo  adventu  Ariobar¬ 
zanes,  sublatis  rebus  suis,  Romam  profugit. 

50.  Hic  rerum  status  cum  virum  acrem  bellique  et 
pacis  artibus  promtum  desideraret,  L.  Sylla;,  qui  praetor 
superiore  anno  fuerat,  Cilicia  provincia  decernitur,  finiti¬ 
ma  Cappadociae  :  non  tantum  ut  eam  inter  regni  Syriaci 
praecipites  casus,  quos  extremo  hoc  libro  exponemus,  po¬ 
pulo  Romano  servaret ;  sed  etiam  ut  adversus  Tigranem 
Mithridatemque  reges  ex  propinquo  et  providere  quae  ex 
republica  essent,  et  conari-  facilius  posset.  Is  modica 
secum  adducta  militum  manu,  ceterum  sociorum  auxiliis 
instructior,  Gordium  cum  Cappadocibus  occurrentem, 
multis  hostium  interfectis,  profligat :  mox  Armenios,  sup¬ 
petias  illi  venientes,  majori  cum  strage  expellit  regno  : 
reductumque  Ariobarzanem,  nemine  ultra  resistere  auso, 
regem  appellat. 

51.  Cum  deinde  provinciam  obiens  circa  Euphratem 
ageret,  venerunt  ad  eum  ab  Arsace  Parthorum  rege  le¬ 
gati,  amicitiam  populi  Romani  petitum.  Neque  parvum 
id  Syllanre  felicitatis  argumentum  putatur,  quod  a  regum 

opulentissimo  qui  primi  missi  legati  sunt,  eos  ad  hunc 
potissimum  fortuna  deduxit.  Et  agnovit  destinatam  sibi 
magnitudinem  Sylla,  positisque  tribus  sellis,  inter  Ario¬ 
barzanem  regem  et  Orobazum  (id  legato  nomen  erat) 
medius  assedit.  Quod  varie  laudi  aut  crimini  Syllae 
datum ;  Orobazo  capitale  fuisse  traditur,  majestatis  im¬ 
minutae  vindictam  severius  executo  rege.  Ferunt  Chalci-  Veli.  n.24. 
densem  quendam  ex  Parthico  comitatu,  qui  se  naturam  Plut. 
cuj  usque  ex  forma  perspicere  profitebatur,  considerato 
Syllae  vultu,  animique  et  corporis  motibus,  ‘  necessum 
esse  ’  pronuntiasse,  ‘  ut  vir  talis  omnium  evadat  maxi¬ 
mus  :  adeoque  se  mirari,  quod  etiamnum  sibi  quenquam 
aequalem  esse  pateretur.’ 

52.  Sed  haec  quidem  foris  magnifica  populo  Romano, 
pudenda  domi  judiciorum  publicorum  corruptio  deforma¬ 
bat  :  quae  adversus  pestilentes  cives  instituta,  jam  in  per¬ 
niciem  bonorum  vertebantur.  P.  Rutilius,  cum  confes-  Liv.  Epit. 
sione  omnium  probitatis  atque  innocentiae  exemplum  Cic.de 
haberetur,  repetundarum  postulabatur,  longissime  a  mori-  0r'  53‘ 
bus  ejus  abhorrenti  crimine.  Sed  quia  contra  publicano¬ 
rum  injurias  Asiam  defenderat,  conspiratione  equitum,  Liv-  EP‘L 
penes  quem  ordinem  tum  erant  judicia,  facile  et  calum¬ 
niatores  improbos,  et  judices  perjuros  nactus  est.  Et 

quo  magis  sciamus,  quales  potissimum  habuerit  adversa-  Athe»*  Tv 
rios,  praecipuus  ei  condemnationis  auctor  Apicius  extitit;  p-  168. 
haud  minus  iis  temporibus  luxu  infamis,  quam  postea  EpTsT.^s 
Tiberio  imperante  Marcus  fuit. 

53.  Sed  res  tam  indigna  non  oppressit  virtutem  claris¬ 
simi  viri,  sed  illustravit.  Jam  primum  neque  capillum  Val.  Max. 
barbamve  reorum  more  promisit,  vestemve  mutavit,  aut  VI'  *' 
deprecatus  quenquam  est :  et,  cum  summis  oratoribus,  L.  Brut* 
Crasso,  M.  Antonio,  amicis  uteretur,  neutrum  adhibere 

voluit,  injuriam  interpretatus  innocentiae,  si  quae  malos 
quandoque  defendisset  eloquentia,  ad  eam  in  suo  periculo 
confugere  videretur :  paulum  partium  C.  Cottae  tribuit 
disertissimo  adolescenti,  sed  filio  sororis.  Dixit  et  causam  Cic.  de 
illam  ex  parte  quadam  Q.  Mucius,  qui  proconsul  illius  in  ^r' I-  53‘ 
Asia  fuerat,  majore  vir  jurisprudentiae,  quam  eloquentiae 
fama.  Ceterum  ipse  P.  Rutilius,  Socratem  Atheniensem 

imitatus,  cum  praeter  pecunias  captas,  multa  quae  ad  sus¬ 
picionem  stuprorum  atque  libidinum  pertinerent  audi¬ 
visset,  ita  respondit,  ut  objecta  quidem  perspicue  dilueret; 
ceterum  neque  supplicaret  judicibus,  neque  verbum  ei 
ullum  mollius  aut  viro  bono  indignum  efflueret,  reique 
magis  publicae  quam  suam  vicem  miseraretur.  Sed  ille, 
cum  opinione  bonorum  omnium  pro  absoluto  haberetur, 
scelere  judicum,  non  sine  gemitu  civitatis,  est  condem¬ 
natus. 

54.  Hujus  tam  infamis  operis  particeps  etiam  fuisse  C. 
Marius  creditur,  per  inimicitiam  Metelli  infestus  Ruti¬ 
lio,  et  communi  adversus  bonos  odio,  quorum  veris  meri¬ 
tisque  laudibus  barbarum  ingenium  gravabatur.  Idcirco 
Rutilius,  nullo  inter  tales  commorandi  desiderio,  Mityle¬ 
nen,  relicta  urbe,  migravit,  quanquam  exilium  ei  jussum 
non  erat.  Bona  tamen  publicata:  majore  rubore  judi¬ 
cum,  quam  domini  damno.  Minorem  enim  pecuniam  ei 
fuisse,  quam  aestimata  lis  esset,  eamque  omnem  justis 
legitimisque  titulis  ad  eum  pervenisse,  patefactum  est. 

55.  Itaque  neque  auctoritas  summi  viri,  neque  facul¬ 
tates  ullum  ex  hoc  judicio  detrimentum  passae,  quin 
magis  ornatae  auctaeque  fuerunt.  Simul  enim  Asiam  eum 
petere  percrebuit,  omnes  provinciae  civitates  legatos  ob¬ 
viam  miserunt,  ubicumque  secessum  optavisset,  officia 
sua  deferentes:  et  proficiscenti,  ne  quid  deesset,  Q.  Mucii 
liberalitas  providerat:  deinde  in  Asiam  ingressum,  quot¬ 
quot  illum  antea  reges  nationesque  cognorant,  tanta  acci¬ 
pere  munera  coegerunt,  ut  multo  copiosior  esset  exui, 
quam  ante  judicium  consularis  in  urbe  fuerat. 

56.  Dum  ista  Romae  et  alibi  fiunt,  C.  Geminius  prae¬ 
tor  adversus  Thracas  infeliciter  pugnaverat,  magno  Mace¬ 
donia;  malo,  quam  victores,  praecipua  Moesorum  importu¬ 
nitate,0  cruente  vastarunt.  Sed  in  Hispaniam  C.  Vale¬ 
rius  proconsule  missus,  viginti  millibus  Celtiberorum 
caesis,  imperator  appellatus  est.  Belgedensis  populi  furor 
tumultum  eum  conciverat,  obsesso  in  Curia,  concremato- 
que  senatu  suo,  qui  rebellare  contra  Romanos  cupientibus 

resistebat.  In  hujus  seditionis  auctores,  quotquot  in  ma¬ 
nus  venerunt,  jussu  proconsulis  post  victoriam  severe 
animadversum. 

57.  Inter  haec,  Rutiliani  judicii  recente  invidia,  cum  se-  Lri.  Epit. 
natus  equestris  ordinis  regnum  in  judiciis  ferre  non  posset, 

ad  se  transferre  judicandi  potestatem  nitendi  M.  Livius  Flor.in.17. 
Drusus  adjutorem  se  praestitit,  qui  tum  creatus  tribunus 
plebis  fuerat.  Sed  ille  meliore  fortassis  animo  quam  con¬ 
silio  usus,  quo  majores  ad  ea  quae  parabat,  sibi  vires  quae-  Vell.n.  13. 
reret,  ad  deliniendam  plebem  agrarias  aliasque  promul-  yir  uiustr> 
gare  leges  coepit,  pernicioso  eventu,  quando  et  plebe,  Oros.  v.  18. 
sociisque  concitatis,  grave  patriae  bellum,  et  sibi  immatu-  Appian. 
rum,  suisque  ornamentis,  quae  praeclara  multa  habebat,  Clv’  1‘ 
prorsus  indignum  exitum  peperit. 

58.  Jam  enim  ad  poenas  tot  gentibus,  quo  jure,  qua  in¬ 
juria  oppressis,  luendas  13  Romanum  imperium  sua  vitia 
trahebant :  ut  sociali  prius,  inde  civilibus  bellis  vexatum, 
paulatim  eo  deficeret,  ut  exhausta  civitas,  quae  consan¬ 
guineos  antea  populos  fastidierat,  advenis  vernisque  re¬ 
plenda  esset ;  neque  jam  cives  modo  barbaros,  sed  etiam 
dominos  pateretur.  Adhuc  tamen  non  stabant  modo  Ro¬ 
manae  opes,  sed  etiam  incrementum  capiebant ;  iisdem 
fere  qui  domi  malis  consiliis  moribusque  rempublicam 
affligebant,  foris  eandem  militaribus  factis  atque  disciplina 
fulcientibus. 

59.  Neque  minus  vitiis  externorum  regum,  quam  suo¬ 

rum  civium  industria  res  Romana  crescebat.  Jam  Paphla- 
gonum  Cappadocumque  regna,  alterum  libertatem,  alte¬ 
rum  regem  a  Romanis  ita  acceperat,  ut  tamen  sua  omnia 
in  potestate  populi  Romani  esse  non  dubitarent.  Cyrenen 
ab  JEgyptiaco  regno,  a  Syris  Ciliciam  avulserant :  majo¬ 
rumque  inde  progressuum  causas  continua  eorum  regum 
bella  struebant.  Neque  alienum  ab  historia  sua  Livius 
existimavit,  eas  hoc  loco  res  exequi,  quae  opulentissimo  et  Liv.  Epit. 
maximo  regno,  Seleucidarum  senescente  potentia,  Roma-  Cic.  in 
nos  dominos  imposuerunt.  J0err>  IV‘ 

GO.  Sed  hos  tantarum  rerum  tam  notabiles  transitus, 


13  Deerat  rb  luendus  in  edd.  aute  Crev. 

tenuibus  scriptorum,  iisque  pugnantibus  inter  se  reliquiis, 
quo  laboriosius  erat  evolvere,  tanto  intentiore  cura  scruta¬ 
tus,  ut  verissime  potero,  tradam  :  quando  reges  isti  non 
minus  intricatam  gestorum  memoriam  habent,  quam  gesta 
ipsa,  nominibus,  matrimoniis,  imperiis  prodigiose  mixti, 
habuerunt.  Neque  qui  nostro  aut  patrum  aevo  tempora 
curiose  digesserunt,  satis  aut  inter  sese,  aut  cum  rerum 
gestarum  fide  consentiunt.  Igitur  Josephum  atque  Por- 
phyrium  maxime,  locis  et  aetati  de  quibus  scribimus  proxi¬ 
mos  ;  et,  ubi  variant  auctores,  probabiliorem  sententiam 
secuti,  Grypum  Antiochum,  quinto  et  quadragesimo  vitae, 
undetricesimo  regni  anno,  cujusdam  Heracleonis  dolo  in¬ 
terfectum  ponimus,  regnum  ad  se  trahere  molientis,  quo 
tempore  consulatum  Romae  Cn.  Cornelius  Lentulus,  P. 
Licinius  Crassus  gerebant. 

61.  Igitur  post  longa  fratrum  certamina,  cum  summo- 
tus  hoc  modo  Grypus  Seleuco  filio  fecisset  locum,  atque 
ita  veluti  defessum  pugilem  recens  viribus  excepisset ;  su¬ 
peratus  bello  Cyzicenus,  cum  caperetur,  manus  sibi  intu¬ 
lit.  Seleucus  Antiochia  potitus,  Antiochum  Cyziceni 
filium  ad  necem  quaerebat.  Sed  ille  servatus  meretricis 
opera,  quae  propter  eximiam  formae  pulchritudinem  eum 
deperibat,  ad  Aradios  tanquam  ad  asylum  confugit.  Ara¬ 
dii  enim,  concessu  Seleuci  Callinici,  hoc  jure  utebantur, 
ut  Syria  profugos  bona  regum  venia  reciperent,  neque  de¬ 
dendos  repetentibus,  neque  invitis  illis  aut  ignorantibus 
emittendos. 

62.  At  Syri,  quos  asperum  Seleuci  violentumque  inge¬ 
nium  alienaverat,  servatum  sibi  regem  miraculo  jactantes. 
Pium  appellarunt,  tanquam  morum  merito  gladios  patrue¬ 
lis  evasisset.  Igitur,  auctis  ab  eodem  favore  celeriter  vi¬ 
ribus,  Seleucum  expellit  Syria :  persecutusque  in  Ciliciam, 
apud  Mopsuhestiam  pradio  vincit.  Seleucus  ad  reparan¬ 
das  vires,  cum  acerbe  pecunias  exigeret,  ab  oppidanis,  igne 
in  gymnasium,  ubi  diversabatur,  injecto,  manu  sua  mori 
maluit.  JEdificium  cum  amicis  regiis  incendio  haustum 
est.  Pro  eo  statim,  tanquam  Llydr®  reciso  capite,  fratres 
Antiochus  et  Philippus,  re  et  appellatione  gemini,  hostes 
Pio  exoriuntur.  Cum  fratris  mortem  capta  rebelli  urbe 

soloque  aequata  vindicassent,  superveniente  Pio  amiserunt 
exercitum :  alterque  fratrum  Antiochus,  dum  in  fuga 
Orontem  eques  transmittere  conatur,  vorticibus  amnis  una 
cum  equo  raptus  est. 

63.  Nec  eo  segnius  bellum  Philippus  prosequebatur,  Numm. 
Philadelphi  sumto  cognomine,  ob  gemini,  ut  videtur, 
fratris  desiderium.  Huic  tam  praecipiti  mutationi  rerum,  1223. 
quatuorque  regum  mortibus,  triennium  fere  suffecit :  an-  Porpli. 
nusque  tum  tertius  agebatur  centesimae  septuagesimae  pri¬ 
mae  Olympiadis,  quo  consules  Romae  C.  Valerius,  M. 
Herennius  fuerunt.  Philippo  igitur  Pioque  de  Syriae 
regno  dimicantibus,  quartus  etiam  Grypi  filiorum  diadema 
sumsit  Demetrius,  cum  ad  cetera  Syrorum  mala,  ne  un-  joseph. 
quam  deesse  faces  suscitandis  bellorum  incendiis  possent, 
generis  regii  fecunditas  accessisset.  Eucrerus  14  is  vocaba¬ 
tur  :  quem  Ptolemaeus  Lathurus  Cnido  excitum,  Damasci 
constituerat  regem. 

64.  Quae  deinde  sequuntur,  vix  explicari  possunt :  ita, 
miscente  omnia  scriptorum  negligentia  et  dissensu,  vix 
tenuis  intermicat  strictura  veri.  Porphyrius  Philippo 
biennium  tantum  tribuit  regni:  Josephus,  etiam  fratribus 
strenue  resistentem  Antiochum  Pium,  celeriter  occisum  a 
Parthis  esse  :  Porphyrius,  pulsum  ab  aemulis,  confugisse 
ad  Parthos,  ac  ibi  usque  ad  Asiaticam  P ompeii  victoriam 

fuisse  tradit;  Justinus,  in  angulo  Ciliciae  delituisse.p  No-  justin.  xl 
bis  nullum,  cui  certius  ad  veritatis  inquirendae  usum  insis-  2. 
tere  possimus,  firmamentum  est,  quam  temporis  haud 
dubia  notatio,  quo  Syriam  Pompeius  ordinavit.  Nam  id 
consulibus  D.  Junio  Silano,  L.  Licinio  Muraena,  factum 
esse  constat.  Sed  octodecim  ante  hos  consules  annis  ab 
Tigrane  occupatam  fuisse  Syriam,  Pompeii  Trogi  muti-  Justin.  xl 
lator  locis  duobus  affirmat :  a  quo  cur  minime  dissentire  1-  et  2. 
Appianum  putem,  ubi  res  referendae  Tigranis  erunt,  appa- 
febit.  Ergo  ad  L.  Syllae,  Q.  Metelli  consulatum,  An¬ 
tiochi  Pii  et  aemuli  ejus  Philippi  regna  produci  necessum 
est :  quando  hi  dicuntur  ab  Tigrane  Armenio  spoliati. 

14  Sic,  cum  Et/Katpes  apud  Joseph.  legatur,  correxit  Lrev.  pro 
vnlg.  Eucoerius  in  edd.  priorr. 

p  Justinus  in  angulo  Cilicia;  delituisse j  Vid.  not.  ad  c.  6G.  infra. 

Crev. 

65.  Ceterum  Pius  ille  cognomento  suo  minime  respon¬ 
dens  moribus,  Selenen  novercam,  iEgyptii  regis  aliquando 
conjugem,  deinde  Grypo,  postea  Cyziceno  nuptam, q  in 
matrimonium  accepit :  honesti  atque  adeo  humani  moris  in 
tantum  perturbatis  legibus,  ut  multiplicatarum  inter  duos 
necessitudinum  varietatem  intelligere  labor  sit;  nominibus 
distinguere  velle,  vanitas. 

66.  Tales  ferme  cum  Syriae  res  essent,  regibus  cognatis 
acriter  inter  se  pugnantibus,  gravior  a  Parthis  Arsaces, 
ab  Armenia  Tigranes,  hostis  accessit :  et  intra  biennium 
mortibus  aut  fuga  regum,  omnis  illa  Seleucidarum  proge¬ 
nies  in  Syria  disparuit.  Parthi  Mesopotamiam  popula¬ 
bantur.  Profectusque  eo  Pius  Antiochus,  si  Josepho  cre¬ 
dimus,  fortiter  pugnans  interemtus  est.  Sed  verior  sen¬ 
tentia  est,  pulsum  armis  Philippi  ac  Demetrii  ad  Parthos 
fugisse.  Certe  multos  post  annos  superstes,  atque  adeo 
iterum  rex r  in  Syria  fuit. 

67.  Inter  has  inexpiabilium  bellorum  clades  regum 
suorum  pertaesus  populus,  ad  externa  respicere  imperia 
coeperat.  Tres  omnino,  de  quibus  cogitari  posset,  reges 
erant :  Mithridates,  Ptolemaeus,  et  Armenius  Tigranes. 
Ptolemaeum,  ut  perpetuum  Syriae  hostem,  aspernabantur. 
Implicitus  bello  Romano  Mithridates,  (nec  enim  bellum 
fore  in  obscuro  erat,)  ne  regnum  quietis  egens  novis  turbis 
involveret,  timebatur.  Nihil  melius  visum,  quam  ad  Ti¬ 
granem  concedere,  cujus  potentia  sicut  metuenda  alienis, 
ita  praesidio  futura  illi  se  permittentibus  esset.  In  hanc 
sententiam  itum.  Tigranes  Syria;  regnum,  imposito  Ma- 
gadate  praefecto,  multorum  annorum  sic  satis  pacata  pos¬ 
sessione  tenuit.  Ob  has  tum  causas,  aliasque  de.  quibus 
est  expositum,  missus  ab  senatu  Sylla  provinciam  Ciliciam 
habuit. 


i  Selenen  novercam  . .  .  Grypo, 
postea  Cyziceno  nuptam ]  Tollius 
in  not.  ad  Appian.  Syriae,  ulti¬ 
ma  contendit  falli  Appianum, 
dum  Selenen  Cyziceno  nuptam 
fuisse  scribit.  Vid.  et  Griev.  in 
not.  ad  Cic.  in  Verr.  iv.  27. 
Cres?. 


r  Mullos  post  annos  superstes, 
atque  adeo  iterum  rex]  Ita  qui¬ 
dem  Justinus.  Sed  nobis  veri¬ 
similius  videtur  quod  Appianus 
narrat ;  Antiochum  Asiaticum, 
Pii  filium,  a  Lucullo  restitutum 
in  regnum,  Tigrane  pulso,  a 
Pompeio  spoliatum  esse.  Crev. 

1.  L.  Marcio  Philippo,  Sex.  Julio  Caesare,  consuli¬ 
bus,*  bonis  ubique  populi  Romani  rebus,  prolato  imperio, 
magnis  aerarii  opibus,  in  quo  tum  auri  octingenta  quadra-  Plin. 
ginta  sex  pondo  a  erant ;  prodigia  quae  his  omnibus  inter-  j  **  obs  ’ 
itum  minari  viderentur,  frequentia  extiterunt.  Sub  ortu  Oros.  v.  18. 
solis,  globus  ignis  a  septemtrionali  regione  cum  ingenti 
sono  coeli  emicuit.  Arretii  frangentibus  panes,  eruor  e 
mediis  fluxit.  In  Samnitibus,  itemque  iEnariae,  vastissi-  Cic.  de 
mo  terrae  hiatu  flamma  prorupit,  et  usque  in  coelum  exten-  '*o'bsI'(ft4' 
di  visa  est.  In  V estinis  per  dies  septem  lapidibus  testis-  Oros. 
que  pluit.  Circa  Rhegium  terra  mota  :  pars  magna  urbis  Strab.  vt. 
murique  diruta.  In  Spoletino,  colore  aureo  globus  ignis  PQ2b5g8'et 
ad  terram  devolutus,  majorque  factus,  a  terra  ad  orientem  Oros. 
ferri  visus,  magnitudinem  solis  obtexit. 

2.  Cumis  in  arce  simulacrum  Apollinis  sudavit.  iEdes 
Pietatis  in  Circo  Flaminio  fulmine  icta  :  ancilla  serpen-  Plin.  ™.  3. 
tem  peperit.  Sed  nihil  formidolosius  fuit,  quam  quod  in  Plin.  n.  83. 
agro  Mutinensi  montes  duo  inter  se  concurrerunt  crepitu 


*  A.  U.  C.  661.  A.  C.  91.  Harduinus  ex  codd.  Mss.  aliam 
a  Auri  octingenta  quadraginta  lectionem  in  Plinium  induxit, 
sexpondo]  Mareae  nostratesl321.  et  auri  pondus  niinio  nimioque 
Summa  sane  perexigua.  Cl.  majus.  Eum  adi.  Crev. 

maximo  assultantes  recedentesque,  inter  eos  flamma  fumo¬ 
que  in  coelum  exeunte,  interdiu,  spectante  e  via  iEmilia 
magna  equitum  Romanorum,  familiarumque,  et  viatorum 
multitudine.  Eo  concursu  villae  omnes  elisae,  animalia 
permulta,  quae  interfuerunt,  exanimata  sunt. 

3.  Sed  mihi  talia  saepe  referenti  faciundum  omnino  vi¬ 
detur,  ut,  quo  proposito  quaque  causa  haec  recenseam,  et 
quale  de  his  concipiendum  judicium  putem,  semel  expo¬ 
nam.  Ego  vero  quae  1  in  vetustioribus  libris  reperiebam, 
cum  saepe  his  recisis  pauca  de  quorundam  annorum  gestis 
superessent,  quadam  necessitate,  et  quia  subinde  inerant 
quae  cognoscere  cupidi  antiquitatis  non  nollent,  nequa¬ 
quam  praetermittenda  censui :  praesertim  cum  priscis  tem¬ 
poribus  tanti  haberentur,  ut  in  iis  saepe  senatus  populi 
Romani,  sacerdotesque,  diu  plurimumque  fuerint  occupa¬ 
ti.  Accedebat,  quod  idem  a  Livio  diligenter  factum  esse 
videbam  :  neque  consilium  erat,  historiam  illius  utcum¬ 
que  supplenti,  praeterire  quae  ab  ipso  pertractata  fuisse 
constaret. 

4.  Sane  non  eram  nescius,  ob  eam  rem  T.  Livium  qui¬ 
busdam  displicuisse  :  papamque  Gregorium  narrari,  odio 
superstitionum,  quas  ille  descripsisset  laudassetque,  tam 
infestum  ei  atque  iratum  fuisse,  ut  ejus  opera  omnia  abolere 
conaretur.  Sed  ego  neque  Gregorio  tam  laevam  mentem 
fuisse  crediderim ;  et  alia  quaedam  tradi  de  eodem  illo 
video,  quae  studiosus  veritatis  nemo  recipiat.  Neque  sane 
tam  ineptus  in  his  est  Livius,  ut  non  aliquoties  temere  fleta 
aut  credita  prodigia,  hominumque  inanes  interpretationes 
taxet. 

5.  Ceterum,  quicquid  de  illo  fuerit,  mihi  sane  vel  ideo 
haec  annotare  placet,  ut  qui  hodie  rebus  ejusmodi  multum 
moventur,  eadem  se  credere,  iisdemque  aut  confidere,  aut 
perturbari  discant,  quae  dementata  vanis  opinionibus,  ve- 
raeque  sapientiae  penitus  ignara  tempora  respexerunt.  Ea¬ 
dem  enim  adhuc  fatua  et  insulsa  fabula  luditur,  narrau- 
turque  et  audiuntur  magna  asseveratione  pleraque,  in  qui¬ 
bus  nihil  sit  prodigiosum,  praeter  hominum  amentiam, 


1  Quod  pro  qua  legitur  in  edd.  ante  Crev. 

post  divinae  veritatis  aperta  oracula,  rationisque  lucem, 
et  tot  aetatum  experimenta,  adhuc  indocilem  inania  con¬ 
temnere. 

6.  Neque  ego  nihil  metuendi  cuiquam  auctor  sim.  Sunt 
enim  quae  non  immerito,  nec  tamen  ut  prodigia,  timean¬ 
tur.  Nam  si  forte,  quod  nonnunquam  accidit,  flumina 
restagnent,  aut  terra  moveat,  percelli  atque  extimescere 
non  inhumanum  est.  Sed  nimirum  id  non  prodigium,  et 
omen  venturae  calamitatis,  sed  initium  et  causa  prasentis 
est ;  neque  mortes  animalium,  ruinam  aedificiorum  signifi¬ 
cat,  sed  adducit.  Cetera  etiam,  quantumvis  raro  eveni¬ 
ant,  quae  tamen  causis  naturalibus  fiunt,  in  portentorum 
numero  ponere  perquam  importunum  est.  Si  fulmine  tac¬ 
tum  imperatoris  alicujus  praetorium  est,  si  equus  exanima¬ 
tus  ;  castrorum  videlicet  oppugnationem,  et  clarissimorum 
virorum  interitum  significavit.  Atqui  necessum  est,  sal¬ 
vis  naturae  legibus,  frequentissima  coelo  descendere  fulmi¬ 
na  :  quae  et  ipsa  omnia  in  aliquod  certe  corpus  incidere 
necessum  est.  Toties  igitur  omina  fierent,  quoties  fulmi¬ 
naret  :  atque  eadem  de  ceteris  ratio  esset;  pluviae,  venti, 
frigora,  etiam  animantium  inanimorumque  omnia  genera 
quoties  se  ulla  causa  commovissent,  prodigia  nuntiarentur. 
Sane  ingenita  humanis  mentibus  dulcedo  est  mira  et  nova 
jactandi  credendique  :  isque  mos  jam  olim  omnia  sic  reple¬ 
vit  miraculis,  ut  majus  jam  mirum  sit,  ullum  aut  annum, 
aut  propemodum  locum  reperiri,  qui  miraculo  vacet. 

7.  Igitur  gaudentibus  generis  humani  ludificatione  ac 
miseria  geniis  non  fuit  difficile,  apud  curiosa  et  improvida 
ingenia,  putidissimam  fraudem  in  artis  opinionem  atque 
auctoritatem  adducere.  Unde  plurima;  apud  varias  gen¬ 
tes  divinationum  species  exortae,  institutis  dissimiles,  va¬ 
nitate  pares.  Nam,  ut  in  universum  quod  sentio  dicam, 
nulla  earum  rerum  quae  oculis  patent,  eam  naturam  habet, 
ut,  quod  voluntate  Dei  aut  consiliis  hominum  gubernanti¬ 
bus  futurum  est,  ulla  certa  praedictione  possit  enuntiare. 
Hinniant  equi,  garriant  aves,  vortices  amnium  turbinen- 
tur,  ut  volent,  radiorum  lucis  inenarrabilis  permixtio  in 
aere  quarumlibet  figurarum  efformet  ludibria :  non  ideo 
quid  prosperum  cuilibet  reipublica;,  quid  adversum  immi¬ 
neat,  ullo  pacto  noveris. 

8.  Sane  cognati  animae  humanas  spiritus,  quos  corpore 
non  onustos  angelorum  vocabulo  significamus,  quia  scire 
facile  possunt  quod  geritur,  saepenumero  feliciter  conjici¬ 
unt  id  quod  geretur.  Ceterum  neque  horum  omnis  pror¬ 
sus  erroris  expers  sagacitas  est :  et  sancti  purique  spiritus, 
nihil  tale,  nisi  mandato  Dei,  denuntiant  hominibus  :  cre¬ 
dere  perversis,  quia  et  falli  possunt,  et  fallere  cupiunt,  ni¬ 
mis  excors  est,  et  perniciosa  securitas.  Unum  immota; 
certaeque  fidei  oraculum  superat,  ita  sapienter  accommo¬ 
datam  aptamque  rerum  inter  se  seriem  a  potentissimo  jus- 
tissimoque  Deo  esse,  ut  ad  extremum  neque  male  bonis 
esse  possit,  neque  bene  malis. 

9.  Neque  M.  Drusum  eo  tempore  prodigia,  sed  ipsius2 
Liv.  Epit.  mala  mens  in  exitium  impulerunt.  Drusus,  ut  senatui 

Auct.  de  judicia  redderet,  in  omnes  se  formas  vertebat,  quibuslibet 
in  Druso,  quaelibet  indulgendo:  ut  neque  falso  jactasse  videatur, 
Flor. m. 17.  ‘  nemini  se  quicquam  ad  largiendum  reliquisse,  praeter- 
Diod.  Ecl.  quam  si  quis  aut  coelum  dividere  vellet,  aut  coenum.’  Igi¬ 
tur  ut  socios  Latini  nominis  Italicosque  populos  adjunge¬ 
ret,  jus  civitatis  enixe  petentibus,  ea  de  re  laturum,  sena¬ 
tumque  auctorem  fore  spopondit,  si  ad  eas  quae  essent  in 
manibus  perferendas  leges  operam  navassent. 

10.  Jam  ab  antiquissimis  temporibus  qui  Latinae  for¬ 
mulae  socii  erant,  suffragium  ita  ferebant, b  ut  ex  opportu¬ 
nitate  magis  temporum  jus  illud  usurpare,  quam  certa 
confessaque  possessione  niti  viderentur.  Multum  tamen  in 
illis  virium  erat,  quia  non  tantummodo  sanguine  commer¬ 
ciisque  permixti,  multosque  Romanos  cives  suis  in  urbibus 
habentes,  haud  leviter  gratia  et  auctoritate  pollebant,  sed 
etiam  suffragiorum,  potestatem  anxie  retinebant;  saepe 
sub  comitiorum  tempora  frequentes  in  urbe,  neque  un- 

Cic.  pro  quam  acerbius  offensi,  quam  si,  quod  raro  factum,  ex  urbe 
Scxt.  c.  13.  ex;re  a  consulibus  juberentur.  Igitur  nemine  uno  ad 
tantas  inimicitias  suscipiendas  facili,  senatu  quoque,  tum 
verecundia  cognationis,  tum  metu  alienandi  socios,  con- 

2  Ipsorum  edd.  ante  Crev. 

b  Qui  Latina  formula:  socii  e-  nysins.  Sed  nihil  tale  apud  Li¬ 
rant,  sujfrag-iim  ... /ereAant]  Id  viura  reperitur  :  nec  res  difficili- 
quidem  non  obscure  tradit  Dio-  tate  caret.  Crev. 

tante ;  haudquaquam  parvi  ad  ornhia  momenti  favor  Ita¬ 
licorum  populorum  in  comitiis  erat. 

11.  Prior  tamen  atque  potior  cura  Druso  fuit,  ut  plebe  Appian. 
Romana  tribubusque  propitiis  uteretur  :  id  ubi  consecu¬ 
tus  esset,  cetera  sibi  in  proclivi  futura  rebatur.  Igitur 
quodam  tempore,  cum  incredibilis  hominum  vis  ad  rostra 
concurrisset,  talem  orationem  habuit :  ‘  Saepe  ego  ado- 
lescentulus,  atque  etiam  puer,  patris  mei  M.  Drusi  ser¬ 
monibus  interfui,  cum  de  republica  cum  familiaribus  suis, 
principibus  civitatis  nostrae,  disputaret.  Quin  et  digressis 

illis  multa  sciscitantem  diligenter  edocebat :  quod  me 
iisdem  artibus  consiliisque  rempublicam  aliquando  capes¬ 
sere  volebat,  quibus  ille  eam  periculosissimis  temporibus 
pulcherrime  felicissimeque  gessisset.  Sed  summa  omnium 
eo  ferine  pertinebat,  ut  medicinam  rebus  aegris  afferre  stu¬ 
denti  ante  omnia  duo  tenenda  diceret,  quae  qui  neglexis¬ 
sent,  exulcerasse  magis  vulnera,  quam  sanasse  contende¬ 
bat  :  alterum,  ut  ad  totam  rempublicam  curandam  omnis 
conatus  conferretur  ;  alterum,  ut,  unde  majus  esset  peri¬ 
culum,  inde  inciperet  medicina.  Sicut  enim  in  corpore, 
etiamsi  forte  membrum  aliquod  ita  foveri  alique  posset,  ut 
inusitatam  in  molem  atque  firmitudinem  evalesceret,  ta¬ 
men  illud,  tanquam  certa  pestis  illius  etiam  tam  diligenter 
curatae  partis,  vehementer  esset  vitandum :  ita  qui  in 
civitatibus  paucorum  potentiam  nimis  extendere,  aut  con¬ 
tra  plebis  opes  supra  modum  augere  instituerunt;  eas 
plerumque  conciliarunt  turbas,  ex  quibus  et  ipsi,  et  quos 
confirmatos  cupiebant,  in  pejorem  conditionem,  quam  an¬ 
tea  habuissent,  inciderunt. 

12.  ‘  Igitur  pater  meus,  illo  suspiciosissimo  tempore 
Gracchanorum  tumultuum,  non  tanquam  inter  bello  dissi¬ 
dentes  legendas  sibi  partes  arbitratus  est,  sed  tanquam 
ejusdem  urbis  cives  communis  utilitatis  vinculo  continen¬ 
dos  :  haud  dubie  quieturis  factionibus,  ubi  se  quisque 
videret  assecutum,  quicquid  salva  republica  concupiscere 
ac  sperare  potuisset.  Felix  id  consilium  fuit :  nec  alio 
tum  remedio  Gracchana;  seditiones  cohibita;,  Patres  facti 
populares,  placatus  senatui  populus,  quam  quod  ita  tribu¬ 
natum  gessit  Drusus,  ut  sibi  nihil  praeter  laborem  et  peri- 


4422 


T.  LIVII 


cula  sumens,  auctore  Curia  in  plebem  liberalis,  concor¬ 
diam  ordinum,  superiorum  temporum  injuriis  odiisque 
labefactatam,  nova  beneficiorum  amorisque  dulcedine  re¬ 
foveret. 

13.  ‘  Quod  igitur  patris  sermonibus  exemploque  consi¬ 
lium  utilissimum  sanandas  reipublicas  esse  didici,  id  hoc 
maxime  tempore  sequi  certum  est,  Quirites.  Quo  in  pro¬ 
posito  primum  orandi  mihi  sunt  Dii  immortales,  ut  huic 
populo  bonam  mentem  duint ;  deinde  homines,  quotquot 
aut  jure  civitatis  hujus  utuntur,  aut  inter  socios  Latini 
nominis  locum  habent,  ut 3  unusquisque  contentus  his 
bonis,  quae  opulentissima  omnium  respublica  tribuere  sin¬ 
gulis,  salvo  statu  suo,  potest,  ulteriora  non  appetat,  aliis 
non  invideat,  senatui  constare  auctoritatem  suam,  populo 
libertatem  velit.  Ea  res  bene  observata  efficiet,  ut  qui 
populorum  omnium  potentissimi  sumus  Romani,  iidem  et 
sapientissimi  ac  felicissimi  habeamur. 

14.  *  Sed  quia  simul  omnia  nec  attentari  debent,  nec 
obtineri  possunt;  quod  bene  vertat,  in  animo  est  ad  eam 
prius  civitatis  partem  respicere,  quas  maxima  necessitate 
premitur.  Nam  cetera  tametsi  praetermitti  non  oporteat, 
differri  tamen  minori  incommodo  possunt.  At  magnam 
plebis  Romanae  partem,  in  his  florentis  imperii  opibus, 
non  habere  unde  familiam  alat ;  id  profecto  tolerare  diu¬ 
tius,  pudendum  ad  famam,  re  saevum  atque  inhumanum, 
concordiae  quietique  periculosum  atque  inimicum  foret. 
Igitur  agrarias  frumentariasque  leges  promulgabo,  non  ut 
novum  aliquod  beneficium  populus  Romanus  accipiat, 
sed  ne  careat  eo  quod  olim  ei  multorum  rogationibus  da¬ 
tum  est.  Quibus  artibus  per  omnes  hos  annos  fructus  ea¬ 
rum  legum  ereptus  vobis  sit,  Quirites,  queri  nihil  attinet. 
Nec  enim,  ut  quenquam  ob  praeteritas  injurias  oderitis, 
sed  ut  recepto  jure  vestro  quietem  et  habeatis  et  praestetis, 
auctor  sum. 

15.  {  Neque  vero  locupletibus  displicere  res  debet. 
Misereantur  potius  civium  suorum,  quos  post  repetitas  to¬ 
ties  leges,  post  divisiones  agrorum,  in  eadem  egestate  nunc 


3  Et  pro  ut  legebatur  ante  Crev. 

quoque  agere  vident:  validiore  ad  eripiendum  fraude, 
quam  ad  restituendum  jus  et  leges  esse  potuerunt.  Equi¬ 
dem  viros  virtute  et  opibus  praestantes  novi,  qui  hac  inju¬ 
ria  pauperum  in  tantum  commoventur,  ut  quod  ipsi  de 
agro  publico  tenent,  lubenti  animo  sint  reddituri,  modo 
idem  a  ceteris  fiat,  neque  pauci  et  optimi,  nullo  populi 
emolumento,  possessionibus  suis  careant,  et  ultro  a  sui  dis¬ 
similibus  irrideantur.  De  his  non  dubito,  quin  adjutores 
propugnatoresque  legum  nostrarum  habituri  simus,  modo 
tales  nos  praebeamus,  ut  animo  nostro  constantiaeque  pos¬ 
sint  confidere.  Plerosque  etiam  reliquorum  aut  reputatio 
suarum  opum  permovebit,  cum  etiam  restitutis  quae  contra 
leges  possident,  futuri  sint  praedivites  :  aut  quietis  amore 
semel  auferri  tot  certaminum  materiam  patientur  :  aut 
honorum  impellet  bonis  artibus  parandorum  aviditas,  ut 
beneficia  populi  cupiant  promereri.  Qui  relinquentur  de¬ 
terrimi  omnium,  non  ita  multi  erunt,  et  consensui  civitatis 
non  resistent.  Haec  ita  non  inepte  licet  argumentari  de 
singulis. 

16.  ‘  Senatum  vero,  cui  et  maxima  communis  salutis 
cura  est,  et  praecipua  reipublicae  scientia,  quis  credat  huic 
adversaturum  consilio,  quod  variis  temporibus  probavit 
ipse,  cujusque  patri  meo  auctor  extitit  ?  Certe,  quantum 
ego  possum  recordari,  quanto  quisque  Patrum  illustriore 
fortuna  famaque  egit,  tanto  srnpius  ac  diligentius  de  con¬ 
cordia  ordinum,  cura  pauperum,  libertate  omnium  disse¬ 
rentem  audivi.  Neque,  praeter  paucos  qui  nihil  non  ad 
suam  avaritiam  referunt,  quisquam  est,  qui  propter  ini¬ 
quum  lucrum  interire  cum  republica,  quam,  illo  dimisso, 
salvus  in  salva  civitate  degere  malit. 

17.  ‘  Sed  forte  de  agrorum  jure,  quod  indubitatum  at¬ 
que  certum  est,  nihil  praeter  summam  in  mala  causa  im¬ 
pudentiam  opponi  poterit :  frumentariam  legem  arguent, 
quod  nimia  liberalitate  sit  aerarium  exhaustura.  Hic  vero 
quid  primum,  quid  postea  dicam  ?  Ideone  aerarium  habe¬ 
mus,  ut  semper  clausum  inaccessumque  teneat  quas  hausit 
opes,  tanquam  inexplebilis  oceanus,  aut  regia  Ditis  nun¬ 
quam  redditura  quod  absorbuit  ?  An  poterit  aliquis  esse 
usus  sanctior  atque  laudabilior,  quam  si  his  opibus  susten- 

tentur  ii  per  quorum  vulnera  sudoremque  comportatas  at¬ 
que  congestas  sunt?  Ex  manubiis  triumphorum  aut  pro¬ 
vinciarum  vectigalibus  illas  creverunt :  sed  haec  sine  ci¬ 
vium  Romanorum  legionibus  neque  parari  potuerunt,  ne¬ 
que  parata  conservantur. 

18.  ‘  Sed  neque  verendum  est,  ne  *  impar  oneri  futura 
sit  respublica,  modo  simus  in  aliis  decernendis  sumtibus 
moderatiores.  Neminem  nominabo  :  sed  ideo  cuiquam 
obscurum  esse  poterit,  quantae  summae  quibus  hominibus, 
et  quos  in  usus  decretae  prasstitaeque  sint  ?  Ibi  potius  par¬ 
cos  homines,  et  futuri  providos  esse  oportuit,  cum  de  or¬ 
nandis  ambitiose  provinciis,  magis  in  singulorum  gratiam, 
quam  ullum  reipublicae  commodum,  ageretur.  Nunc  ubi 
necessaria  tot  millibus  civium  alimenta  petuntur,  profusio 
in  laude,  parsimonia  prope  crimen  est. 

19.  ‘  Nec  tamen  ego  temere  omnia  eroganda  censeam. 
Sed  neque  opus  est :  et  agraria  lex  servata  tolerabilem 
efficiet  frumentariam  :  adeo  decepti  decepturive  fuerunt, 
qui  duplici  largitione  pessumdari  perdique  rempublicam 
clamitabant.  Contra  est,  et  alterutra  lex  per  se  esset 
longe,  quam  simul  utraque,  gravior.  Si  enim  agros  non 
damus,  huic  innumerabili  turbae  quae  annona  sufficiet  ?  Si 
damus  agros,  neque  dari  omnibus  poterunt,  et  quae  relin¬ 
quentur  multa  millia,  quo  alio  beneficio  consolabimur, 
aut  a  fame  defendemus?  Nihil  ergo  melius,  cpiam  in  agros 
deduci  quotquot  poterunt.  Sic  et  illi  quo  se  tueantur 
habebunt ;  et  in  urbe  manentibus  citra  metum  publicae 
paupertatis  alimenta  praestabuntur.’ 

20.  Hujusmodi  crebris  orationibus  cum  satis  profectum 
Liv.  Epit.  arbitraretur,  agrarias  frumentariasque  leges,  quales  antea 
Flur.m.l7.  Gracchus  in  tribunatu  tulferat,  ferre  instituit.  Mira  vis 

hominum  ad  diem  promulgandarum  occurrisse  dicitur, 
plebe  sociisque  incredibili  studio  certantibus.  Idcirco 
Appian.  contra  voluntatem  optimatium  per  vim  latae  leges:  colo¬ 
niaeque  per  Italiam  et  Siciliam,  quod  olim  ferente  Apuleio 
Plin.  jussum,  deinde  intermissum  fuerat,  deductae.  Postea 
xxxiu.  3.  Drusus>  ne  sumtibus  succumberet  aerarium,  in  cudendis 


4  Ut  pio  ne  legebatur  ante  Crev. 

nummis  argento  partem  aeris  octavam  miscendi  auctor 
fuit. 


21.  Cum  h*c  non  ita  magno  certamine  constitissent ; 
acriore  conatu  pugnaque  ad  legem  judiciariam  perferen-  Appian. 
dam  fuit  opus.  Qua  in  re  cum  dedisse  operam  videretur, 
ut  et  senatui  gratum  faceret,  nec  irritaret  equitum  odia, 
et  utrique  ordini  partem  aequam  judiciorum  tribuisset;  ea 
ipsa  re  offensionem  omnium  incurrit.  Senatus  crebris  se¬ 
ditionibus  imminutus,  ad  numerum  trecentorum  decreve¬ 
rat.  Tulit  ergo  Drusus,  ‘  ut  his  totidem  numero  equites 
Romani,  delectu  insigniorum  habito,  adderentur.  Ex  his  Auct.  de 
sexcentis  decuriae  judicum  fierent.  Si  quis  pecuniam  ju-  Ipp™UStr' 
dicandi  causa  accepisse  diceretur,  de  ea  re  quaestio  esset.’ 

At  vero  crimen  ita  pervulgatum  persequi,  ut  assuetudine 
videndi  pro  crimine  haberi  desisset,  acerbum  plerisque  vi¬ 
debatur.  Adeoque  C.  Flavius  Pusio,  Cn.  Titinius,  C.  Cic.  pro 
Maecenas,  principes  equestris  ordinis,  Curiam  his  legibus  ^ ent 1  c‘ 
ingredi  aperte  recusarunt.  Et  accedebant  aliae  suspiciones, 
hoc  agi  ut  penes  solum  senatum,  exclusis  posthac  equiti-  Appian. 
bus,  judicia  forent.  Etiam  difficilem  electionem  faciebat, 
piaeteritis  ignominiam,  delectis  invidiam  allatura  aemulatio. 

22.  Neque  Patres  patienter  ferebant,  tanto  simul  nu-  Auct.  de 
mero  cooptari  in  amplissimum  ordinem  equites.  ‘  Quem  Vir>  JUustr. 
deinde  consensum  sperari  posse,  antiquo  senatu,  quaecom-  Appian‘ 
municata  cum  novis  hominibus  essent,  pro  amissis  aut  ma¬ 
culatis  habituro  ;  his  non  quieturis,  donec,  omni  antiquato 
discrimine,  par  dignitas  utrisque  constitisset  ?’  Hoc  habitu 
animorum,  discordes  inter  se  ordines  in  uno  consentiebant, 

ut  ex  aequo  Drusum  odissent :  quicquid  ingratum  aut 
molestum  cuiquam  accidebat,  illi  auctori  imputantes,  cum 
grata  et  volentia  taciti  amplecterentur. 

23.  Prae  ceteris  graves  adversarios  duos  habuit,  Q.  Ser-  Auct.  de 
vilium  Caepionem,  et  L.  Marcium  Philippum  tuncconsu-  Vir.  Illustr. 
lem.  Pro  equitibus  Caepio,  pro  senatu  consul, c  infensis  c.  62. 

Flor. 


c  Pro  senatu  consul J  Si  tum  pro 
senatu  pugnabat  consul  Philip¬ 
pus,  necesse  est  omnino,  ut  post¬ 
ea  magna  in  eo  facta  fuerit 
consiliorum  voluntatisque  mu¬ 
tatio.  Vid.  infra  c.  31.  Sed 
Delph.  et  Var.  Cias. 


neque  auctores  ii,  quos  allegat 
in  margine  Freinshemius,  me¬ 
morant  Philippum  stetisse  a  se¬ 
natus  partibus,  sed  tantummodo 
cum  Druso  acerrime  conten¬ 
disse.  Crev. 

Livius.  13  F 

Diod.  ap. 
Vales. 

Strab.  xi. 
p.  515. 

Plin. 

xxxm.  1. 


Dio. 


Flor. 
Ascon.  in 
Scaur. 

Flor. 

Val.  Max, 
in.  7. 
Ascon. 


Veli.  ii. 13. 


Ascon* 


Veli. 


in  tribunum  animis  ibant.  Simultas  cum  Capione  pri¬ 
vatis  orta  causis  violentior  erat :  quemadmodum  nulla  so¬ 
lent  infestiora  esse  odia,  quam  qua  ex  magna  familiari¬ 
tate  coeperunt.  At  horum  tam  intima  aliquando  amicitia 
fuerat,  ut  inter  se  matrimonia  permutarent.  Qua  res  ab 
honestate,  quam  moribus  Romanis  remotior,  magis  sol¬ 
venda  juvenum,  quam  astringenda  concordia  fuit.  Ita¬ 
que  mox  parum  digna  accedente  causa  dissiluit,  cum  an- 
nulum  forte  in  auctione  venalem  insanis  studiis  simul 
licitarentur.  Par  utrique  dignitas,  pares  animi,  potentia 
gloriaque  idem  studium  :  et  quanto  genere  divitiisque  et 
liberalitate  Drusus  antecedebat/  tanto  plus  audacia  con¬ 
fidentiaque  Capioni,  et  in  prava  facinora  calliditatis  erat. 

24.  Sed  prior  Capio  impetu  in  senatum  facto,  M. 
Scaurum  repetundarum,  L.  Philippum  ambitus  reos  fecit.e 
Absolutus  tamen  uterque  est :  Scaurus  eo  insignius,  quod 
cum  ‘  in  Asiatica  legatione  a  Mithridate  aliisque  pecu¬ 
nias  contra  leges  cepisse  ’  argueretur ;  vicissim  et  ipse 
postulavit  Capionem,  acceptaque  breviore  die  inquisi¬ 
tionis,  effecit  ut  ille  prior  diceret  causam. 

25.  Paulo  ante  judiciariam  Drusi  legem  ea  actitata 
maturitatem  legi  attulerunt.  Cum  enim  lege  Servilia  ob¬ 
tinente/  in  multos  clarissimos  atque  innocentissimos  viros 
equitum  petulantia  desavisset,  ea  de  re  pro  libertate  in¬ 
genii  sui  atatisque  gravissime  questus  Scaurus,  et  tribu¬ 
num  plebis  M.  Drusum  ad  commutanda  judicia  aperte 
cohortatus  est.  Idque  mox  a  Druso,  ut  Velleius  Pater¬ 
culus  judicat,  meliore  ingenio  animoque,  quam  fortuna 
factitatum.  Quem  ego  Velleium  hoc  loco  non  fidei  causa 


d  Quanto  genere  . . .  Drusus  an¬ 
tecedebat]  Nimia  cum  securitate 
Dionem  exscribit  Freinshemius. 
Serviliorum  Caspionum  familia 
nobilissima  fuit,  rnultosque  pra?- 
tores,  consules,  censores  tule¬ 
rat:  nec  ulla  ratio  est,  cur  Livi- 
orum  nobilitati  concederet  fas¬ 
cesque  summitteret.  Crev. 

e  Ccepio  . . .  M.  Scaurum  repe¬ 
tundarum,  L.  Philippum  ambitus 
reos  fecit]  Nihil  habent  aut  As- 
coaius  aut  Florus,  ex  quo  iu- 


telligatur  hoc  anno  Philippum  a 
Caepione  accusatum  esse.  Nec 
sane  fieri  potuit,  ut  Philippus 
consul  de  ambitu  causam  dice¬ 
ret,  nisi  forte  postquam  desig- 
natus  est,  antequam  magistra¬ 
tum  iniret.  Crev. 

f  Lege  Servilia  obtinente]  In- 
tellige,  quod  diserte  exprimit 
Asconius,  legem  aServilio  Glau¬ 
cia  latam  de  pecuniis  repetun¬ 
dis,  de  qua  vid.  supra  lxvii. 27. 
Crev. 

nomino,  sed  ideo,  ne  temere  credatur  homini  spurcissima 
adulatione  tradere  paratissimo,  quicquid  Tiberio  Caesari 
matrique  ejus  Liviae,  genus  ad  hunc  Drusum  referenti¬ 
bus,  gratum  fore  credidisset.  At  ego  Drusum  M.  Livii  Diod.ap. 
consularis  atque  triumphalis  viri  filium  multa  laudanda,  Vales> 
non  sine  mixtura  magnorum  vitiorum,  habuisse  comperio. 

Juveni  eximium  populi  favorem,  paresque  divitias  reli¬ 
querat  pater :  quibus  rebus  ille  facundiam,  et  in  promit¬ 
tendo  fidem  cum  adjecisset,  et  pro  cetera  claritudine  ani¬ 
mum  quoque  haberet;  nemo  iis  temporibus  fuit,  cujus 
patrocinio  amplissimi  ordinis  dignitas  rectius  concredi 
posse  videretur. 

26.  Superbum  tamen,  dominandi  cupidum,  praefracte- 
que  contumacem  fuisse,  satis  evincunt,  quae  minime  ambi¬ 
gua  suspectaque  sequuntur.  Quippe  taedio  praesentium  et 
ingratis  hominum  judiciis  exagitatus,  senatum,  quem 
antea  unice  defenderat,  despicere,  eique  acerbior  esse 
coepit ;  tanta  quidem  impotentia,  ut  aliquando  L.  Philip-  Flor, 
pum  consulem,  quod  agentem  se  cum  populo  interfari 

ausus  esset,  ne  viatore  quidem,  sed  aliquo  ex  clientibus  Val.  Max. 
misso,  in  carcerem  rapuerit,  tam  violenter  obtorta  gula,  IX'  5‘ 
ut  multus  e  naribus  ejus  sanguis  efflueret.  Nec  hoc  acer¬ 
bissimum  fuit;  sed  quod  tribunus  inter  hanc  conculcatae  Auct.de 
majestatis  consularis  indignitatem  cavillis  ludebat,  ‘  non  Vir- IIIus,r- 
cruorem  illud,  sed  muriam  de  turdis  esse  ’  dictitando  :  quod  Plin,  ix. 
consul  Philippus  luxui  mensarum  paulo  intemperantius  5  I- 
indulgebat.  Neque  reverentior  in  senatum  fuit,  a  quo 
vocatus  in  Curiam,  ‘  Quare  non  ipse  potius  in  Hostiliam,’  Val.  Max. 
inquit,  ‘  propinquam  Rostris?’  Et  paruit  tribuno  sena¬ 
tus;  cum  senatus  imperium  pro  nihil  tribunus  habuisset. 

Ne  jam  illud  incivilis  animi  maxime  in  eo  notabile  sig¬ 
num  esset,  quod  obsistenti  Q.  Caepioni  praecipitium  de  Auct.  de 
rupe  Tarpeia  interminatus  est.  Vir.  Illustr, 

27.  At  socii,  quibus  adipiscendae  civitatis  cupidine, 
mora  omnis  nimia  videbatur,  rogationibus  quas  voluerat  pior- 
Drusus,  ipsorum  maximo  studio  perlatis,  mercedem  nava¬ 
tae  operae  impatientissime  flagitabant.  Idcirco  Drusus, 

hinc  prementibus  Italis,  inde  tota  resistente  civitate,  post-  Liv.  Epit. 
quam  nihil  aliud  fatigando,  praeter  omnium  odia,  quaesi-  Vi^Vllullr 

tum  videt,  anxius  et  incertus  consilii,  ad  differendum,  cui 

praestando  impar  erat,  cogitationem  curamque  omnem 

Plin.  convertere  coepit.  Quo  tempore  etiam  caprinum  hausisse 

xxviii.  9.  sangUinem  creditur,  ut  simul  invidiam  Q.  Caepioni  crea- 

Auct.  de  ret  tanquam  veneno  appetitus.  Cecidisse  quidem  re- 
Vir.  Illustr.  .  .  ,  T  .• 

pente  in  publico  aiunt,  ldque  cum  per  Italiam  percre- 

buisset,  vota  pro  eo  passim  publice  suscepta.  Quidam 
comitialem  morbum  fuisse  putaverunt :  qui  olim  apud 
Plin.  xxv.  Anticyram  hellebori  usu  depulsus,  curis  vigiliisque  con¬ 
fectum  repetiverit. 

Appian.  28.  Eo  magis  properandum  socii,  dum  adhuc  Drusum 
haberent,  omnemque  deinceps  hoc  extincto  spem  suam 
in  irritum  casuram  arbitrati,  quemadmodum  M.  Fulvio, 
C.  Graccho  trucidatis  cecidisset;  consilio  inter  se  inito 
Liv.  Epit.  vim  parare,  dolos  nectere,  quidlibet  quod  perficiundo 
negotio  conducere  videretur,  moliri  atque  tentare  coepe¬ 
runt.  Feriae  Latinae  indictas  a  consulibus  erant,  quae  an- 
Liv.  xxi.  tiquissimo  more  in  Albano  monte,  totius  ferme  Italiae  con¬ 
cursu  celebrabantur.  Ibi  scelestum  consilium  socii  cepe- 
Auet.  de  runt,  ut  sacrificantes  consules  Romanos,  inter  ipsa  saci’a 
Vir.  Illustr.  et  aras,  in  modum  hostiarum  caederent.  Sed  id  nefas  pro- 
Auct.1  de8  ditione  discussum ;  et  ab  ipso  Druso  admoniti  consules 
Vir.  Illustr.  non  praebuerunt  se  insidiantibus. 

29.  Ceterum  haec  tam  tristia  et  formidolosa  tamen  ali- 
Plut.Mar.  cujus  boni  causa  populo  Romano  fuerunt,  dilatis  civilibus 
armis,  et  ad  tempus  obruta  simultate,  quae  inter  Marium 
et  Syllam  in  apertam  seditionem  erumpebat:  veterem 
virorum  aemulationem  inflammante  Bocchi  regis  recente 
dono,  qui  amicitiae  suae  cum  populo  Romano  monumen¬ 
tum,  Victoriam  auream,  et  juxta  effigiem  Syllae,  suam- 
que  tradentis  illi  Jugurtham,  miserat.  Quae  signa  cum 
in  Capitolio  posita  detrahere  Marius,  acriter  repugnante 
Sylla,  cuperet ;  amicorum  interventu,  et  temporibus  rei- 
publicae  sopita  interim  rixa  est.  Atque  id  nisi  factum 
esset,  respublica  stare  non  potuisset.  Quippe  socii,  cum 
patefactis  insidiis  suis,  nihil  aliud  expectare  possent, 
quam  ut  in  auctores  quaereretur ;  cum  semel  ruere  coe¬ 
pissent,  alia  quotidie  et  atrociora  machinari  non  desine¬ 
bant. 

30.  Eo  tempore  magnum  ab  urbe  periculum  Cn.  Do-  Diod.  ap. 
mitius  avertit.  Is  nescio  qua  de  causa  itinere  suscepto, 

forte  in  Pompaedium  Silonem  incidit  Marsorum  principem, 
cum  magno  hominum  agmine  eadem  via  venientem.  Cum 
familiariter  inter  se  salutassent,  ‘  ecquonam  tanta  stipa¬ 
tus  caterva  tenderet  ?’  Domitius  interrogat :  ubi,  *  Romam 
ire,  vocatum  a  tribpnis  plebis,  civitatis  accipiundae  gratia,’ 
responsum  est;  ‘  Immo  vero,’  ait,  ‘  non  aliud  tam  inimi¬ 
cum  spei  vestrae  consilium  capere  potuisses.  Senatus  ni¬ 
hil  tam  indignum  sua  majestate  credet,  quam  cogi :  et, 
quod  rogantibus  concessurus  fuit  donum,  minantibus  per¬ 
negabit.  Quapropter  etiam  atque  etiam  videte,  quid  in¬ 
cipiatis.  Violentum  consilium  turpia  initia,  ancipites 
eventus  habet :  et  si,  quod  equidem  haud  minus  vestra 
quam  nostra  causa  abominor,  quam  felicissime  successerit, 
quae  pax  aut  securitas  esse  poterit  inter  infensos  invisosque 
degentibus  ?  Omnia  vobis  aspera  adversaque  praevideo, 
vim  et  metum  ostentantibus :  per  modestiam  et  justas 
preces,  non  honestior  modo,  sed  etiam  tutior,  ad  civitatem 
via  est.’  Hac  oratione  persuasus  Pompaedius  abduxit 
suos,  urbemque  non  translatitio  discrimine  liberavit.  Pu¬ 
gionibus  enim  sub  veste  accincti  venerant,  neque  genere 
hominum  neque  numero  spernendi.  Decem  millia,  delecti 
ex  omni  multitudine  quaestiones  timentium,  Curia  circum¬ 
sessa  civitatem'  petere  deliberatum  habebant ;  si  negatum 
esset,  ferro  atque  igne  grassari. 

31.  Sed  neque  consulibus  satis  cum  senatu  conveniebat, 

ita  permixta  omnia  simultatibus  turbisque  fervebant  :  lu-  Cic.de  Or. 
disque  Romanis,  quos  M.  Claudius  Marcellus  aedilis  5' 7‘ et  13‘ 
curulis  edebat,  L.  Philippus  in  maxima  civium  concione  nt.  l. 
‘  videndum  sibi  aliud  esse  consilium’  dixit:  ‘  illo  senatu 
se  rempublicam  gerere  non  posse.’  Commotis  per  haec 
vehementer  animis,  A.  D.  Idus  Septembres  senatus  fre¬ 
quens  vocatu  Drusi  in  Curiam  venit. 

32.  Aderat  et  L.  Crassus :  isque  ante  omnes,  cum  pro 
copia  sua  vique  dicendi  senatus  contumeliam  efficacissime 
deflesset,  irritavit  consulem,  acris  et  arrogantis  ingenii  vi¬ 
rum,  ut  manum  in  illum  injici  juberet.  Contra  Crassus  yaj  Max 
negando  ‘  sibi  consulem  videri,  cui  senator  ipse  non  vide-  VI-  2. 

^  Cic.deOr.  retur,’  lictorem  repellebat.  Post  longam  vehementemque 
contentionem,  senatus  auctoritas  in  sententiam  Crassi  fac¬ 
ta,  *  nunquam  senatus  neque  consilium  reipublicae,  neque 
fidem  defuisse.’  Crassus  deinde,  postquam  scribendo 
affuisset,  cum  febri  domum  rediit,  dieque  septimo  lateris 
dolore  consumtus  est :  hoc  tamen  ei  commodum  afferente 
maturo  obitu,  ne  flagrantem  bello  Italiam,  et  qum  deinde 
^  Cic.deOr.  mala  cumulate  ingruerunt,  videret.  Jam  enim  et  Drusi 
Liv.  Epit.  susceptus  pro  senatu  tribunatus  infringi,  et  ipse  in  mala 
otT;-  aPud  eum  ordinem  gratia  esse  coeperat :  causamque  turba- 
Corn.  rum  omnium  optimates  in  illum  conferebant :  ‘  unius  ado¬ 
lescentis  temeritate  convulsa  civitatis  jura,  majestatem 
senatus  imminutam,  reipublicae  vectigalia  sublata  esse  : 
Flor.in.18.  nunc  etiam  erectos  spe  civitatis  obtinendae  socios  insanire 
coepisse.  Neque  finem  miseriarum  fore,  donec  horum  om¬ 
nium  dux  et  auctor  tolleretur.’ 

ctTr/  33‘  J  lt  a(1versus  vitam  Drusi  conspiratio.  Q.  Capio 
Auct.  de  pertinacissimus  ejus  aemulus,  et  importunissimus  homo  Q. 
^Cicl'detr*  ^ar*us  tribunus  plebis,  in  consilii  communionem  asciscun- 
Nat.  Deor.  tur.  Horum  opera  consules  excita  sociorum  multitudine 
Appfaa.  a^  Etruscis  maxime  et  Umbris,  perniciem  juveni  strue¬ 
bant.  Hos  enim  agraria  lege  sua  offenderat,  quia  novis 
coloniis  destinabat  populi  Romani  publicum  agrum,  cujus 
magnam  partem  ad  id  temporis  socii,  ut  cuique  opportu¬ 
num  fuerat,  clam  palamve  possidebant.  Etiam  bene  con¬ 
sciis  hic  metus  accidebat,  ne  confusis  olim  agrorum  finibus, 
contenti  suo  Romani  non  essent,  sed  etiam  vicinorum  jura 
solicitarent.  Drusus  intellecto  suum  in  caput  illas  com¬ 
paratas  insidias  esse,  domi  in  subobscura  quadam  porticu 
agere  coetus,  habere  conciones,  raro  in  publicum  egressu, 
ne  se  periculis  offerret. 

Auct.  de  34.  Eo  vehementius  accusatus  in  senatu,  quo  aliquando 
Vir.  Ulustr.  retun{jere^  criminantes  in  forum  profectus  est :  eaque  ipsi 
Senec.  de  postrema  cum  populo  actio  fuit.  Habebat  ille  in  more, 
Eenef.  vi.  qUO(j  et  (3  Gracd^  institutum  fuerat,  ut  segregaret  tur¬ 
bam,  et  paucos  interioris  admissionis  haberet.  Sed  ne  sic 
Veli.  n.14.  quidem  evitare  periculum  potuit.  Quippe  ab  immenso 
Appian.  illo  et  incognito  agmine,  quo  semper  stipatus  incedebat, 
deductus,  cum  in  atrio  domus  suae  et  porticu  quam  dixi- 

mus  multitudinem  dimitteret,  ‘  ictum  sese  ’  exclamans, 
corruit,  et  intra  paucas  horas  decessit.  Priusquam  expi- 
raret,  ad  circumstantes  moerentesque  dixisse  fertur,  ‘  Ec- 
quando,  propinqui  amicique,  similem  mei  civem  habitura  ^ 
est  respublica  ?’  Percussus  autem  est  circum  inguina,  genec  ,je 
crepidario  cultro,  quem  in  vulnere  percussor  reliquit.  Mi-  Brev.  Vit. 
nister  necis  in  turba  latuit :  invidia  penes  Caepionem,  et  gempr< 
Philippum,  et  Varium  fuit :  frustra  disseminato  a  quibus-  Asell.  ap. 
dam  rumore,  ‘quasi  rerum  temere  motarum  conscientia  24.  yv_ 
et  angore,  se  periculis  instantibus,  voluntaria  morte,  de-  Epit.  ^ 

sperabundus  exemisset.’  Vir.  uiustr. 

35.  Tali  fine  vir  tot  naturae  fortunaeque  dotibus  cumu-  Cic.de 

.  ta  Nat.  Deor. 

latus,  alienas  pariter  spes  et  suas  terminavit.  Ve  cujus 
vitiis  quando  pro  muneris  nostri  fide  tacendum  non  puta¬ 
vimus  ;  illam  quoque  vocem  quae  ex  multis  ejus  praeclaris 
pulcherrima  ad  nos  pervenit,  lubenter  referemus.  In  Pa¬ 
latio  domum  aedificabat,  quo  loco  M.  Cicero  habitavit. 

Eam  promittenti  architecto  sic  aedificaturum,  ut  libera  ab 
omni  vicinorum  despectu,  instituta  domini  fido  secreto 
tegeret,  ‘  Tu  vero,’  inquit,  *  si  quid  in  te  artis  est,  sic 
potius  struito,  ut  quicquid  agam,  omnes  videant.’  ^ 

36.  M.  Livii  Drusi  interitu  cum  oppressum  iri  bellum  Diod.Ecl. 
Italicum  senatus  speravisset,  res  in  contrarium  vertit :  xxxvtI- 
statimque  his  auditis  socii  in  arma  iverunt.  Quod  cum  ita 
futurum  esse  plerisque  appareret,  tamen  velut  ex  abun¬ 
danti  prodigia  foeda  praecesserunt.  Namque  domestico-  Oros.v.  18. 
rum  animalium  omnia  genera,  repente  efferata,  stabulis 
pascuisque  relictis,  ad  sylvas  et  montes  fugerunt.  Canes 

cum  ululatu  per  agros  more  luporum  oberrarunt.  Cum  ex 
agris  in  urbem  pecora  armentaque  Latini  agerent,  anima-  Jub  Obs. 
libus  subita  rabie  concitatis,  strages  hominum  facta  :  la- 
crymari  animalia  visa  sunt.  Coelum  discessit.  Ex  oc¬ 
culto  voces  auditae,  quae  pericula  belli  nuntiarent :  quod-  J^eDiv'. 
que  tristissimum  haruspicibus  visum,  Lanuvii  clypei  sunt  a  j,  44. 
muribus  arrosi.  Quod  sequitur,  magis  senatus  Romani 
fatua  et  crudeli  superstitione,  quam  rei  miraculo  prodigio¬ 
sum  fuit.  In  agro  Romano  androgynus  viro  nupserat,  ^lod. 

Id  a  marito  ad  senatum,  ab  senatu  ad  augures  delatum  XXXII. 
cum  fuisset,  ex  auctoritate  Tuscorum  haruspicum  vivus 

est  crematus.  Et  ne  Graeca  ingenia  plus  vidisse  putemus, 
sub  eadem  ferme  tempora  Athenis  alius  simili  supplicio 
consumtus  est.  Tanta  eo  saeculo  ignorantia  veri  apud  sa- 
pientissimos,  ut  rebantur,  populos,  tantaque  humanarum 
animarum  vilitas  fuit. 

37.  Ceterum  sublato  quemadmodum  diximus  Druso, 
inimici  morte  hujus  minime  satiati,  plenam  victoriam  con- 
Corn^Cic!  cuP*verunb  Jamprimum  L.  Philippo  consule  referente, 
pro  Dom.  quicquid  ille  legum  tulerat,  uno  senatusconsulto  tollitur. 

‘  Contra  auspicia  latas,  neque  his  teneri  populum,’  dicti¬ 
tabant.  Ex  diverso  equites  Romani,  quibus,  quae  a  Dru- 
Appian.  so  patefacta  Curia  fuerat,  iterum  occludebatur,  Q.  Va- 
^.Max.  rium,  quem  propter  obscurum  jus  civitatis  cognominabant 
Cic.deOr.  Hybridam,  vastum  hominem  atque  foedum,  sed  non  sper- 
1  Cic  Brut  nenc^a  d*cend‘  facultate  magnam  vulgo  gratiam  adeptum, 
c.  62.  rogationem  ferre  impulerunt,  ‘  ut  quaereretur  de  iis  quo- 
Val.  Max.  rum  dolo  malo  socii  ad  arma  ire  coacti  essent.’ 
in*2^e^r*  cr*m'ne  ebitatis  principes  rei  destinabantur,  a 

Diod.  Pro  navata  contra  populares  partes  opera,  pro- 

Eclog.  missa  sociis  civitas  dicebatur.  Idcirco  equites,  si  hos, 
uti  facile  erat  judiciorum  potestate  praeditis,  damnatos 
expulissent,  majore  deinceps  licentia  quicquid  collibuisset 
Appian.  acturi  videbantur.  Intercedebat  pars  tribunorum :  sed 
his  equites  strictis  sicis  circumstantes  injecerunt  metum, 
perlataque  lex  est,  magna  et  praesenti  reipublicae  clade : 
neque  enim  postrema  haec  causa  fuit,  cur  tumescens  olim 
sociale  bellum,  velut  effractis  claustris,  vehementius  erum¬ 
peret,  eoque  nondum  consopito  civile  insuper  oriretur. 

39.  Sed  equites  uti  voluerant  perrogato,  contati  non 
sunt,  quin  splendidissimo  cuique  subornatis  accusatoribus 
periculum  facesserent.  Inter  quos  L.  Calpurnius  Bestia 
vir  consularis,  ne  se  potestati  inimicorum  crederet,  in  exi- 
Cic.deOr.  lium,  quam  in  judicium  ire  maluit.  C.s  Aurelius  Cotta 
"cic^Brut.  per  invidiam  tribunatu  quem  petebat  depulsus,  deinde  lege 
c.  56.  Varia  postulatus,  causa  facunde  dicta,  ut  erat  insignis 
Appian.  orator,  in  equitum  impotentiam,  et  exercita  judiciorum 
specie  latrocinia  libere  invectus,  ‘  Quid  igitur  superest,’ 

5  C.  pro  M.  quod  in  edd.  priorr.  legebatur,  correxit  Crev,  ex 
Cicerone. 

inquit,  ‘horum  libidine  atque  crudelitate  intactum ?  aut 
quid  ultra  desiderant  importunae  belluae  ?  qui  neque  luc¬ 
tu  innocentum  civium,  neque  periculis  optimorum,  ne¬ 
que  ulla  calamitate  reipublicae  possunt  exsatiari.  Quan- 
quam  enim  pro  causa  mihi  satis  dictum  est,  tamen  ab  his 
judicibus  nec  expecto  aequa  suffragia,  nec  desidero. 

Damnari  enim  a  talibus,  quam  absolvi  honestius  puto. 

Et  si  facultates  et  patriae  conspectus  adimitur,  quocumque 
locorum  pervenero,  quietus  et  fortunam  conscientia  le¬ 
vans,  jactationem  horum  et  cruciatus  audiam,  qui  pravis 
mentibus,  hoc  est,  truculentissimis  tortoribus  relicti,  quo 
diutius  in  hac  urbe  vivent,  plures  scelerum  suorum  persol¬ 
vent  poenas,  Diis  hominibusque  exosi,  neque  his  quos 
reliquerunt  in  civitate,  quam  quos  expulerunt,  cariores. 

40.  ‘  Scilicet  ea  nunc  tempora  sunt,  ut  qui  salvam  rem- 
publicam  velint,  eam  his  viris  spoliare  cupiant,  quales  illi 
multos  ejecerunt,  alios  plures  paulo  post  ejecturi  videntur. 

Tuam  quidem,  o  infelix  patria,  vicem  dolere  non  desinam. 

Erit  tamen  nonnulla  consolatio,  quod  quas  impendere  tibi 
clades  certum  est,  audiam  potius  quam  videbo.  Me  qui¬ 
dem  si  respicio,  in  qualibet  solitudine,  inter  serpentes  et 
bestias,  quam  apud  hos  Romae  tutius  feliciusque  vivam. 

Bonorum  miseret,  qui  pauci  inter  multos,  et  ab  his,  et 
propter  hos  intoleranda  quaevis  patientur.’  Haec  atque  Cic.inOrat. 

talia  cum  ingenti  concitatione  animi  et  verborum  effuclis-  ,Ante®|*  'J®1 
°  .  m  exii.  11. 

set,  non  expectatis  suffragiis  urbe  cessit.  Comitata  eum  Senec. 

Rutilia  mater  est,  fratris  Publii  experimento  nihil  in  ex-  jg 

ilio  mali  esse  docta.  Appian. 

41.  L.  Mummium  Achaicum,  clarissimis  gestis,  ex¬ 
trema  aetate  hominem,  ne  aliorum  exemplo  damnationem 
voluntario  secessu  anteverteret,  equitum  infida  promissa 
turpi  arte  deceperunt.  Favorem  enim  et  laeta  suffragia 
prolixe  polliciti,  ubi  ad  ferendam  sententiam  ventum  est, 
fugam  ei  frequentes  jusserunt.  Sic  in  Delum  insulam 
profectus  ille,  quod  supererat  aetatis,  ab  ingrata  patria 
pulsus,  ab  iis  quos  patriae  subjecerat  receptus,  exegit. 

Haec  ita  ferme  sunt  ab  Appiano  tradita.  Sed  ut  in  rebus 
Romanis  auctores  Graeci  haud  raro  hallucinantur,  non  L. 

Cic.  Brut, 
c.  89. 


Charis,  ii. 
de  Adv.  p. 

177. 

Ascon.  in 
Cic.  pro 
Scaur. 


Auct.  de 
Vir.  Illustr, 
Quint.  v. 
12. 

Ascon. 

Val.  Mas. 
ni.  7.  8. 


Vai.  Max 
viii.  6. 
Cic.  Brut, 
e.  89. 


Cic.  de 
Nat.  Deor. 
in.  33. 

Cic.  Brut, 
c.  89. 


Mummium,  sed  L.  Memmium  accusatum  lege  Varia  pu¬ 
tem  :  quae  duarum  familiarum  nomina  saepius  permiscen¬ 
tur.  Nam  L.  Memmium  causam  eo  crimine  dixisse  Ci¬ 
cero  narrat :  Mummium  nemo  auctor  est  tam  diu  produx¬ 
isse  vitam,  ut  quarto  et  quinquagesimo  post  suum  consu¬ 
latum  anno  potuerit  accusari. 

42.  Inter  hos  illustrium  hominum  casus,  M.  iEmilii 
Scauri  adversus  intentatum  periculum  victrix  gravitas  et 
pervicacia  extitit.  Q.  Caepio  vetus  inimicus  Scauri,  et 
ipse  in  illum  lege  Varia  dixerat,  et  cum  Q.  Vario  tribuno 
plebis  egerat,  ut  adesse  eum  juberet,  hanc  opprimendi 
senis  maxime  idoneam  occasionem  reperisse  sperans.  An¬ 
nus  illi  alter  atque  septuagesimus  aetatis  agebatur,  et  prae¬ 
ter  annos  etiam  adversa  valetudine  corpus  afflictum  gere¬ 
bat.  Sic  affectum  negabant  amici  populari  invidiae  licen¬ 
tiaeque  objici  oportere.  Sed  ille  pristinum  animi  vigorem 
retinens,  nobilissimis  juvenibus  innixus  descendit  in  forum, 
acceptoque  respondendi  loco,  pauca  verba  in  hanc  sen¬ 
tentiam  prolocutus  est.  e  Q.  Varius  Sucronensis  M. 
Scaurum  priucipem  senatus  socios  in  arma  ait  convocasse  : 
M.  Scaurus  princeps  senatus  negat.  Testis  nemo  est. 
Utri  vos,  Quirites,  convenit  credere?’  Hac  voce  ita 
commutatos  hominum  animos  tradunt,  ut  ipse  etiam  tri¬ 
bunus,  pertinaci  populi  acclamatione  victus,  ‘  morari  se 
eum  ’  negaret. 

43.  Non  tempero  mihi,  quin  statim  ascribam,  licet  pos¬ 
teriorem  tempore,  Varii  exitum,  quem  scelerum  et  turbat® 

,  reipublic®  justa  oppressit  ultio,  hac  etiam  inique  circum¬ 
ventis  donata  consolatioue,  ut  nocentissim®  rogationis 
auctor  sua  ipse  lege  damnaretur.  Ne  hoc  quidem  ei  con¬ 
cessit  fortuna,  ut  saltem  in  exilio  prorogaret  vitam,  com¬ 
munem  cum  tot  innocentibus  sortem  habiturus  :  sed  a 
sociis,  ut  opinari  licet,  exceptus,  summo  cruciatu  suppli¬ 
cioque  poenas  ejectis  interfectisve  clarissimis  viris  dedit, 
etiam  Metellum  veneno  sustulisse  creditus. 

44.  Sed  ad  ordinem  rerum,  Luciumque  Philippum  «t 
Sex.  Julium  C®sarem  consules  revertor.  Cujus  anni 
fine,  cum  jam  nulla  nisi  Varia  lege  judicia  redderentur, 

et  populus  moleste  ferebat6  tot  uno  tempore  viros  illustres  Appian. 
civitate  pelli ;  et  socii,  spe  omni  desperata,  jus  aequum 
voluntate  Romanorum  obtineri  posse,  ad  consilium  belli 
communiter  inferendi  totis  animis  moti  sunt.  Nullum 
enim  praeterquam  in  armis  remedium  superesse  cernebant, 
amissis  in  urbe  patronis,  et  unico  jam  crimine,  si  quis  fa¬ 
visse  sociis  videretur  :  neque  aliis  causis  aut  M.  Drusum 
luce,  aut  ceteros  patria  carere.  Principum  inde  occultis  Liv.  Epit. 
coitionibus,  postea  horum  impulsu  publice  missitando  le¬ 
gatos,  foedus  inter  multos  populos  ictum.  Id  quantum  Appian. 
poterat  dissimulanter  agebatur.  Eo  tardius  animadver¬ 
tere  Romani,  quorum  animos  continua  domi  judicia,  quae 
perraro  sine  seditione  transigebantur,  occupabant.  Ergo  Diod. 
velut  per  otium  Italicae  gentes  novam  reipublicae  formam  x^xvii 
commentari  atque  adeo  constituere  potuerunt,  ad  exem¬ 
plum  Romanae  civitatis  comparatis  legibus. 

45.  Caput  rerum,  consiliique  publici,  et  omnis  necessa-  Strab.  v. 
rii  apparatus  arcem,  Corfinium  interim  esse  voluerunt,  p'  241' 
Pelignorum  maximam  urbem.  Sed  velut  communem  Veli.  ii.  5. 
omnium  patriam,  pro  Corfinio  Italicam  appellantes,  curia  Diod. 
foroque  ceterisque  publicis  aedificiis  proposito  suo  conve¬ 
nienti  magnificentia  exornarunt.  Huc  deinde  omnia  belli 
praesidia  concorditer  congesta ;  obsides  ex  omnibus  popu¬ 
lis  missi ;  magna  vis  pecuniae,  magna  commeatuum.  Sum¬ 
ma  omnium  penes  quingentos  viros  erat,  tota  Italia,  pro 
cuj  usque  civitatis  opibus,  delectos.  Hic  senatus  vocaba¬ 
tur.  Ex  hoc  numero  binos  quotannis  consules,  duodenos 
praetores  creari  oportebat.  £  Quamdiu  bellum  esset,  alteri 
consulum  cum  sex  praetoribus  a  Cereolis  s  usque  ad  mare 
Adriaticum  provinciam  esse  ;  totidem  pari  honore  magis¬ 
tratibus  ceteram  Italiam,’  placuerat.  Inter  haec  Romani, 
velut  ex  profundo  stupore  receptis  sensibus,  quaquaversum  Appian. 


6  Ferret  edd.  ante  Crev. 


e  Cereolis ]  Hoc  urbis  nomen  proximum  maris  Adriatici  littus 
geographis  incognitum  est.  Ita-  duas  in  partes  Italiam  divideret, 
que  videtur  aliquod  vitium  esse  quarum  una  ad  septemtrionem 
apud  Diodorum,  ex  quo  haec  et  occidentem,  altera  ad  orien- 
desumta  sunt.  An  Circeis  ?  ita  tem  et  austrum  vergeret.  Crev. 
ut  linea  ab  Circeis  ducta  ad 


\ 

certos  homines  ad  consilia  sociorum  speculanda  dimittunt. 
Quibus  haud  magna  calliditate  opus  ad  hoc  negotium  fuit, 
cum  jam  ita  vires  suae  placerent  sociis,  et  consilia  matura 
viderentur,  ut  pervulgatis  ubique  sermonibus  ‘  civitatem 
Romanam,  suo  majorumque  sanguine  servatam  auctam- 
que,  sibi  deberi  ’  palam  loquerentur :  ‘  eamque  hoc  tem¬ 
pore  parare  certum  omnibus  ac  deliberatum  ’  dicerent. 
‘  Id  unum  interesse,  utrum  volentibus  qui  tum  essent  Ro¬ 
manis,  an  vero  invitis  impetraretur.5 


SUPPLEMENTUM 


LIBRI  LXXII. 

HISTORIARUM 

T.  LIVII  PATAVINI. 


1.  Bellum  Italicum,  quanquam  sociale  vocari  consue-  Flor.m.18. 
verit,  si  verum  spectemus,  simillimum  civili  fuit :  cum 
sanguine,  locis,  belli  denique  ac  pacis  pleraque  commu¬ 
nione  mixtae  unitaeque  populo  Romano  nationes,  repente 
hostilia  induerent,  asperioribus  odiis,  ut  solet  in  dissen¬ 
sione  conjunctissimorum,  quam  si  cum  quantumvis  bar¬ 
bara  gente  susceptum  certamen  foret.  Igitur  intra  paucos 
deinceps  annos  plusquam  trecenta  millia  juventutis  Ita-  Veli. ii.  15. 
licae  bello  absumta  traduntur.  Multi  enim  validique  po¬ 
puli  defecerant,  postquam,  initio  a  Picentibus  orto,  civium  L,v>  EPU* 
Romanorum  Asculi  effusus  sanguis  est. 

2.  Ex  iis  quos  ad  explorandum  quae  a  sociis  fierent  ^4pPian' 
Roma  missos  fuisse  diximus,  quidam  adolescentem  As- 
culanum  duci  Corfinium  viderat,  ut  ibi,  sicut  communiter 
convenerat,  pro  sua  civitate  obses  foret.  Id  cum  Q. 

Servilio,  qui  in  ea  parte  Italiae  proconsule  agebat,  nun¬ 
tiatum  esset,  propere  accurrit  Asculum,  ut  incipienti  ad¬ 
huc  malo  occurreret.  Ceterum  nec  opprimere  morbum 
potuit,  et  sua  cum  pernicie  supra  modum  exulceravit. 

3.  Ludi  tum  forte  agebantur,  res  una  omnium  maximos  Flor, 
cogere  coetus  solita.  Erant  ea  omnino  tempora,  iique  ho-  Appian. 
minum  animi,  ut  lenissima  quaeque  remedia  vix  laturi  vi- 

derentur  :  cum  Servilius,  quasi  mancipia  conviciis  minis- 
Yale'1’  ap‘  ^Ue  ^erociter  increpat:  ‘  Proh  Jupiter  !’  inquit,  ‘  Diique 
ceteri,  qui  Romanum  Capitolium  ideo  nimirum  incolitis, 
quod  ibi  caput  rerum  terrarumque  omnium,  sedemque 
sicut  numinum  vestrorum,  sic  imperii  esse  voluistis  ;  quod 
tantum  admisimus  nefas,  ut  haec  audire,  haec  videre  tam 
foeda  ac  pudenda  cogeretis  ?  Eone  deveniri  indignitatis 
oportuit,  ut  Itali  nos  contemnerent,  et  quos  potentissimi 
reges  formidant,  clientibus  nostris  contemtui  essemus  ? 
Jam  igitur,  si  Diis  placet,  regimen  rerum  Asculanus  ca¬ 
pesset,  et  pro  Romanis  Patribus  fata  gentium  regumque 
Picentes  temperabunt.  Id  vero  facinus  Dii  prohibessint ! 
aut,  si  tam  nefanda  permittere  decreverunt,  prius  quic- 
quid  usquam  est  Romani  nominis  intemeratum  adhuc 
impollutumque  pereat !  Mihi  quidem  satius  fuerit,  vel 
mille  mortes  perferre,  quam  hanc  tantam  subire  ignomi¬ 
niam,  ut  meo  suffragio  jus  Romanum  ad  dedititios  nos¬ 
tros  transeat. 

4.  ‘  V estrum  autem  furorem  mirari  satis  nequeo,  Ascu- 
lani,  quos  non  populi  Romani  majestas  ultra,  non  vestra¬ 
rum  virium  reputatio,  ne  prioris  quidem  aevi  memoria 
deterret,  ne  tam  perniciosa  inciperetis.  Cum  omnibus 
Italia;  populis  majores  nostri  bellaverunt ;  nec  par  omni¬ 
bus  aut  virtus,  aut  resistendi  spatium  fuit.  Nemo  tamen 
Sup.  xv.  9.  omnium  aeque  facile  atque  Picentes  subacti  sunt.  Uno 
pnelio  victi,  continuo  sese  P.  Sempronio,  et  primi  omnium 
Asculani,  dediderunt.  Vos  igitur,  qui  tam  levi  momento 
spem  libertatis  abjicere  soletis,  quibus  praestigiis  dementati 
Oros.  v.  18.  ad  rebellandum  vultis  esse  principes?’  Non  tulerunt  ista 
Liv.  Epit.  vociferantem  Asculani,  tanto  furore  exacerbati,  ut  quic- 
Cic.  pro  quid  deprehendi  civium  Romanorum  in  oppido  potuit, 
Font.  c.  14.  cum  ipso  proconsule,  legatoque  ejus  Fonteio,  trucidaretur, 
Liv.  Epit.  bonis  omnium  direptis.  Ab  hoc  initio,  cum  ultra  dissi- 
lxxvi.  mulandi  non  esset  locus,  per  Italiae  populos  et  urbes  signa 
p.  241.  cecinerunt,  discurrente  passim  Pompaedio,  quem  praeci- 

X®!1*,11'1®'  puam  istius  belli  facem  fuisse  consentitur.  Hic  igitur 
Diod.Ecl.  .  D 

xxxvii.  cum  primos  omnium  Marsos  suos  eduxisset,  nomen  toti 

f  Ej  it  *3e^°  fec't>  ut  a  plerisque  Marsicum  appelletur. 

Veli.  Oros.  5.  His  in  urbe  cognitis  ‘  tumultum  esse  ’  decretum  ; 

justitium  edictum  :  saga  populus  sumsit.  Interea  Cn. 

Pompeio  praetori  negotium  senatus  dederat,  ut  cum  exer¬ 
citu  Asculum  accederet,  initia  belli  oppressurus.  Iste 
strenue  profectus,  Asculanos  ad  satisfaciendum  populo 
Romano,  tradendosque  defectionis  auctores  cohortatus, 
renuentibus  vim  intentat,  eductasque  copias  oppugnationi 
paratas  habet.  Oppidani  de  industria  metum  simulantes,  Front. 
ut  incautos  invaderent,  juventutem  intra  muros  instructam  ^rat'  nI' 
tenent :  paucos  homines,  eosque  magnam  partem  valetu¬ 
dine  aut  aevo  inutiles,  in  moenibus  locant.  Idcirco  Romani, 
profecto  dimissos  alio  juniores  arbitrati,  remque  sibi  tan¬ 
tum  cum  parvo  debilium  numero  fore,  contemtim  suggre¬ 
diuntur.  Dum  alii  suffodere  muros,  alii  superare  scalis 
tendunt,  et  in  hanc  unam  rem  intentis  omnis  periculi  me¬ 
tus  et  cautio  abest ;  subito  apertis  portis,  fit  Asculanorum 
acerrima  eruptio,  Romanique  multis  desideratis  a  muro 
rejiciuntur. 

6.  Inter  hos  Italiae  motus,  expectationemque  longe 
gravissimi  belli,  L.  Julius  Caesar,  P.  Rutilius  L.  F.  L.  N. 

Lupus  consulatum  Romae  iniverant :  *  (Caesari  multis  Ap¬ 
piani  locis  pro  Lucio  praenomen  Sexti  additur  :)  quo  anno  Plin.ii.  39. 
sol  rubenti  circulo  circumdatus  apparuit,  magno  apud 
animos  aliis  jam  ante  causis  solicitos  metu  :  eodemque  Jul.  Obs. 
mox  insigniter  aucto  propter  Metellae  Caeciliae  somnium,  p 

Q.  Balearici  filiae.  Junonem  Sospitam,  quod  templa  sua  et  n.  C6. 
immunde  haberentur,  profugientem,  suis  precibus  aegre  0bse(l* 
revocatam  esse  per  quietem  viderat. 

7.  Eam  rem  senatus  minime  negligendam  esse  censuit : 

quod  pacem  numinis,  cui  salutaris  inesset  appellatio,  et  Cic.  pro 
cui  consules  omnes  facere  necessum  esset,  inprimis  adMlir'c‘41’ 
tutelam  reipublicae  pertinere  credebat.  Igitur  de  senten-  Cic.de  Div. 
tia  patrum  supplicationibus  habitis,  L.  Julius  consul  tem-  0bsetl‘ 
pium  refecit :  adeo  quidem  negligenter  habitum,  ut  praeter 
alias  sordes  sub  ipso  simulacro  Deae  canis  catulos  enixa 
reperiretur.  Metellae  negotium  datum  (quod  eam  prae 
ceteris  Junoni  gratam  esse  appareret)  ‘  ut  grege  matrona¬ 
rum,3  sordidis  obsccenisque  corporis  coinquinatum  ministe- 

*  A.  U.  C.  662.  A.  C.  90.  hic  est  legitima  verborum  struc- 

a  Ut  grege  matronarum']  Nulla  tura.  Sed  et  Obsequens  ipse 

Cic.  de 
Div.  i.  44. 

Oros. 


Eutrop. 
Liv.  Epit. 
Euseb. 
Chron. 
Memn.ap. 
Phot. 
Appian. 

Diod. 

Appian, 
Veli.  Oros. 
Liv.  Epit. 

I.XXIII. 

Senec.  de 
Benef.  in. 
23. 

Flor.in.21. 

Diod. 

Veli.  Flor. 
Liv.  Epit. 

1XX  V, 

Appian. 
Oros. 
Eutrop. 
Freinsh. 
Not.  ad 
Flor.in.18, 


riis,  religiose  commundato,  pristino  splendori  omnia  resti¬ 
tueret.’  Hujus  mulieris  insomnium  quanquam  mirifice 
cum  re  convenisse  videretur,  fuerunt  tamen  Romae  qui 
nihil  somniis  tribuendum  crederent,  inter  quos  et  L. 
Sisenna  fuit,  eorundem  temporum  rerumque  celebris 
scriptor. 

8.  At  senatus  a  religionibus  ad  belli  molem  omni  cura 
conversa,  Samnium  et  Marsi  provinciae  consulibus  decre¬ 
tae.  Marsi  P.  Rutilio  evenerunt,  L.  Julio  Samnium.  Hi 
praecipui  rebellantium  populi  erant.  Multi  enim  praeterea 
defecerant.  Picentes  Vestinique,  et  cum  Pelignis  Mar¬ 
rucini,  et  Apuli.  Tum  Frentani, b  Hirpini,  Pompeiani, 
denique  totus  ille  tractus  Italiae,  qui  a  Liri  fluvio  ad  ma¬ 
ris  Adriatici  sinum  intimum  porrigitur.  Consules  hi  Q. 
Pompaedium  Silonem,  C.  Aponium  Mutilum  legerant. 
Pro  Aponio  quidam  Papium  nominant.  Praetores,  e 
Marrucinis  Herium  Asinium,  e  Marsis  C.  Vettium  Cato¬ 
nem,  e  Lucanis  M.  Lamponium,  Ti.  Cleptium  reperio. 
Habuerunt  et  Samnites  Marium  Egnatium,  et  Trebatium, 
et  Pontium  Telesinum :  sed  C.  Judacilium  sive  Apuli, 
sive  Picentes,  utrumque  enim  traditum  est ;  et  Peligni  A. 
Cluentium.  Praeter  hos  clari  sociorum  duces,0  non  ad¬ 
jecto  quorum  quisque  populorum  fuerit,  nominantur  T. 
Afranius,  P.  Ventidius,  C.  Pontidius,  P.  Praesenteius, 
Titus  Herennius:  praeterea  Juventius  quidam,  et  Obsi- 
dius,  et  Capuanus  Gutta.  Quorum  alii  statim  ab  initio 
praetores  sunt  creati :  ceteros  vel  in  abeuntium  locum  fac¬ 
tos,  vel  in  occisorum  suffectos  intelligimus.  Sub  horum 


hoc  loco  corruptus  est,  cujus 
haec  sunt  verba  :  ‘Metella  Cae¬ 
cilia  ....  gregem  matronarum 
sordidis  obscoenisque  corporis 
coinquinatum  ministeriis,  in  (pio 
etiam  sub  simulacro  Deae  cubile 
canis  confoetuerat,  communda¬ 
tum  supplicationibus  habitis, 
pristino  splendori  restituit.’  Sen¬ 
sus  satis  patet.  Templum  Ju¬ 
nonis  sordidis  obscoenisque  cor¬ 
poris  coinquinatum  ministeriis 
fuerat.  Illud  Metella,  grege 
matronarum  secutn  assumto,  re¬ 


ligiose  commundatum  pristino 
splendori  restituit.  Crax 

b  Frentani ]  Sic  nomen  hoc 
scribitur  a  Strabone,  Plinio, 
Pomponio  Mela,  et  aliis:  non 
Ferentani,  quomodo  hic  Frein- 
shemius  Appianum  secutus  edi¬ 
derat.  Crev. 

c  Prceter  hos  clari  sociorum  du¬ 
ces]  Illos  omnes  enumerat,  cum 
nominibus  auctorum  qui  de  ip¬ 
sis  mentionem  fecere,  Freinshe- 
mius  in  Nota  ad  Florum,  ad 
quam  margo  remittit.  Crev. 

imperio  urbium  insignium  praefecti  multi,  cum  suo  quisque 
praesidio,  erant. 

9.  Igitur  contra  hos  tam  peritos  militiae  et  impigros 
viros  cum  instaret  dimicatio,  diligenter  curatum,  ut,  qui 
tum  erant,  quique  postea  facti  sunt,  consulibus  quam 
praestantissimi  legati  adderentur.  Sed  tum  quidem  Rutilio 
Cn.  Pompeius  Magni  pater,  Q.  Caepio,  C.  Perperna,  C. 
Marius,  Valerius  Messalla,  proconsulari  omnes  potestate, 
adjutores  dati :  Caesari  P.  Lentulus  frater  consulis  uteri¬ 
nus,  T.  Didius,  P.  Licinius  Crassus,  L.  Cornelius  Sylla, 
M.  Marcellus.  Praeterea  M.  Cornutus,  L.  Cinna,  Q. 
Catulus,  Q.  Metellus,  itemque  P.  Sulpicius,  et  M.  Anto¬ 
nius  legati  bello  Marsico  fuisse  memorantur.  L.  Calpur¬ 
nius  L.  F.  Piso  armis  faciendis  praefectus  est. 

10.  Sed  Italici  populi,  priusquam  bellum  inciperent, 
legatos  in  urbem  miserunt.  Eorum  preces  atque  minas 
ita  miscentium,  ut  malle  pacem,  plus  confidere  armis  vide¬ 
rentur,  talis  ferme  oratio  fuit.  ‘  Qui  simus,  unde  venia¬ 
mus,  patres  conscripti,  neque  vos  ignoratis ;  et  nobis  nota 
templa,  familiares  vultus  occurrunt :  affines  consanguine¬ 
osque  videmus,  quibuscum  domi  militiasque  magnus  nobis 
usus  et  conjunctissima  necessitudo  fuit.  Inter  homines 
tot  nominibus  invicem  devinctos,  et  proloqui  paulo  durio¬ 
ra,  et  audire  juxta  grave  est.  Sed  mandata  nimirum  ac¬ 
cepimus,  qua;  cum  fide  perferenda  sunt,  rationem  Italiae 
toti  reddituris. 

11.  ‘  Ne  enim  a  nostris  tantummodo  civitatibus  missos 
credideritis  :  eadem  hic  uti  causa  Italorum  omnium,  ita 
voluntas  est.  Et  ne,  ut  in  repentinis  consiliis,  facilem 
sedatu  motum  imaginemini,  jurejurando  et  obsidibus  mis¬ 
sis  usque  eo  devincti  sumus,  ut  eundem  omnes  casum  ex¬ 
periri  necessum  sit.  Igitur  et  senatum  communiter  legi¬ 
mus,  et  consilio  publico  constituimus  temporariam  sedem. 
Creavimus  interea  magistratus,  legiones  conscripsimus, 
arma,  commeatum,  pecuniam  coegimus,  eo  omnia  animo, 
ut  prius  cum  omnibus  nostris,  quod  Dii  avertant  omen, 
funditus  intereamus,  quam  diutius  defraudari  nos  jure 
nostro  patiamur. 

12.  ‘  Neque  nova  haec  nobis  incidit,  sed  a  patribus 

avisque  transmissa  et  transdita  est  cogitatio.  Jam  olim 
Cic.  de  indigne  ferimus,  Romani,  quod  rebus  omnibus  pares,  nu- 
Har.  Resp.  mero  meritisque  superiores,  quippe  qui  tanto1  jam  tempore 
Veli.  ii.15.  duplicem  numerum  militum  ad  omnia  bella  praebuimus, 
ita  negligimur  a  vobis  atque  contemnimur.  Igitur  quae 
nunc  de  communicando  sociis  jure  tanquam  inauditae  au¬ 
daciae  verba  aversamini,  ea  jam  ante  ducentos  annos  in 
Liv.  viu.  5.  curia  vestra  sonuerunt.  Et  quanquam  eo  tempore,  cum 
paucis  Italiae  populis  sociis  uteremini,  mediocres  eorum 
opes  fregistis,  subinde  tamen  postea  querelae  auditae  sunt, 
et  interdum  consilia  capta.  Et  ne  longius  abeamus,  pa¬ 
trum  nostrorum  memoria  quid  mentis  Italiae  fuerit  plenis- 
Sup.Lx.23.  s‘me  essetis  experti,  nisi  rem  nondum  maturam  Fregella¬ 
norum  festinatio  prodidisset. 

13.  4  Hodie  vero  non  unius  oppidi,  ne  paucarum  qui¬ 
dem  civitatum,  sed  Italiae  legatos  auditis,  Deorum  ho¬ 
minumque  obtestantes  fidem,  ut  aliquando  temperetis  ab 
injuria,  et  ad  utilitatem  tum  ceterae  Italiae,  tum  etiam 
vestram  vestrique  imperii  urbisque  salutem  respiciatis, 
quando  res  in  eum  statum  devenit,  ut  una  haec  vobis  sit 
in  praesentia  deliberatio,  utrumne  cives  sitis  nos  Italos, 
an  vero  hostes  habituri.  Neque  est  ut  ad  haec  verba 
tumultuemini,  Patres.  Liberam,  sed  veram  vocem  au¬ 
distis,  neque  indignam,  aut  his  quorum  nomine  emissa  est, 
aut  his  apud  quos  prolata. 

14.  ‘  Quid  enim  in  nobis  est,  cujus  communione  quasi 
pollui  credatis  vestram  civitatem,  Romani  ?  Natos  in 
eadem  Italia,  iisdem  institutos  eductosque  moribus  et 
artibus,  pari  usu  militiae,  qui  et  pro  vobis  tam  diu  feliciter 
pugnavimus,  et,  si  necessum  sit  (quod  abominamur)  con¬ 
tra  vos  pugnaturi  sumus,  non  anteponetis  mancipiis  ves¬ 
tris,  e  quibus  jure  manumissionis  cives  Romanos  quisquis 
voluit  fecit?  Fieri  non  potest,  ut  hanc  indignitatem  qui 
abjicere  possunt,  diutius  ferant.  Ne  natura  quidem  re¬ 
rum  sinit,  ut  in  aequali  virtutis  atque  libertatis  indole, 
alii  dominentur  perpetuo,  alii  serviant :  et  qui  vim  facere 
conati  sunt,  neque  tranquillum  imperium  unquam,  neque 
certum  diu  habuerunt. 

1  Omittebatur  rb  qui  in  edd.  ante  Crev. 

15.  ‘  A  majoribus  vestris,  et  hujus  urbis  frequenti  sedi¬ 
tione  discite,  quam  sit  difficile,  adversus  viros  et  armatos, 
simul  et  securitatem  suam,  et  erepta  aliis  jura  tueri. 
Quam  pertinaciter  olim  patricii  vestri,  quorum  tum  in 
manu  erant  omnia,  repugnarunt,  ne  tribuni  plebis  crea¬ 
rentur  ?  Creati  sunt :  eorumque  potestas  in  tantum  eva¬ 
luit,  ut  nobilissimo  cuique  potentissimoque  maxime  formi¬ 
dabilis  esset.  Iterum  deinde,  per  speciem  decemviratus 
obtinuerunt  tyrannidem :  illa  quoque  cum  pernicie  sua 
quam  cito  sunt  dejecti?  Matrimonia  plebeiorum,  tan- 
quam  rem  miseram  et  pudendam,  cum  essent  vehementis¬ 
sime  aversati,  postremo  concedere  coacti  sunt.  Plebeios 
ab  honoribus,  sacerdotiis,  magistratibus  diu  repulerunt : 
sed  postquam  illi  carere  ultra  jure  quod  se  mereri  sentie¬ 
bant  noluerunt,  id  quoque  cum  illis  communicatum  est. 
Quod  igitur  tenuis  tum  et  inops  illa  plebecula,  illa  ex 
variis  Italiae  partibus  collecta  colluvies,  obtinere  potuit, 
id  huic  Italiae  pernegabitis,  Romani  ? 

16.  ‘  Quid  enim  in  petitione  nostra  vel  iniquum  jure, 
vel  exemplo  foedum,  vel  ad  famam  dedecorum  inest  ? 
Quam  multae  fuerunt  florentissimae  nostrae  civitates,  prius¬ 
quam  Roma  conderetur?  Quanta  ubique  principum  no¬ 
bilitas  ?  Qui  familiarum  splendor  ?  Sed  neque  virium 
opumve  publicarum  privatarumque  poenitet.  Quid  deinde 
postulamus  ?  Ut  pares  vobis,  quemadmodum  sumus,  ita 
habeamur.  Haecne  tam  impudens  postulatio,  tamque 
contumeliosa  est,  et  nefaria,  ut  potius  omnia  praesenti 
exponere  periculo,  vastare  atque  urere  Italiam,  in  eun¬ 
dem  casum  colonias  vestras  urbemque  ipsam  permittere, 
denique  coelum  (quod  aiunt)  terramque  miscere,  quam 
haec  concedere,  oporteat?  Per  haec  omnia  qua;  nomina¬ 
vimus,  et  per  cuncta  quae  his  continentur  pietatis  affectus¬ 
que  vocabula,  nolite  consanguineos  populos,  quorum  de- 
beietis  amare  concordiam,  parricidiah  bello  committere. 
Nolite  vos  nosque  in  eam  adigere  necessitatem,  ut  pro 
hostili  sanguine  cognatum  hauriamus  :  oppida,  fana,  do¬ 
mus,  quae  majorum  utrimque  nostrorum  manibus  condita 
sunt,  nostris  diruantur  :  pulcherrimum  quod  unquam  fuit 
imperium  suas  intra  ruinas  sepeliatur.  Nec  enim  nescire 

vos,  aut  negligere  arbitramur,  quanta  cupiditate  externi 
reges  nationesque,  quibus  jam  olim  praegrave  videtur 
hoc  imp&rium,  hanc  velut  a  Diis  oblatam  occasionem  sint 
arrepturi. 

17.  ‘  Antiquissimis  populi  Romani  monumentis  tradi¬ 
tum  accepimus,  paucas  a  Romulo  raptas  Sabinorum  mu¬ 
lieres,  cum  in  media  Urbe  inde  patres  suos  fratresque, 
hinc  maritos  exitiabili  praelio  dimicare  cernerent,  inter¬ 
ventu  suo  precibusque  infestas  diremisse  acies,  recipien- 
disque  in  civitatem  Sabinis,  perpetuae  concordiae  stabili¬ 
visse  pignus.  Idem  nunc  neque  paucas  matronas  orare, 
sed  infinita  millia  filiarum  sororumque  nostrarum,  quas  in 
matrimonio  habetis,  vestrarum  itidem,  quas  nobis  elocas¬ 
tis,  credite :  neque  majori  quam  tum  pretio  redemeritis 
pacem.  Accipite  in  civitatem  veteres  socios,  veteres  cog¬ 
natos  vestros,  cum  optimo  quoque  pietate  in  hanc  patriam 
certaturos. 

18.  ‘  Hoc  non  modo  nostri  principes  populique  conten¬ 
dunt;  sed  omnes  ferme,  quae  sunt  per  Italiam,  coloniae 
civium  Romanorum,  plebis  etiam  urbanae  pars  melior,  ac 
quod  inter  vos  sapientia  et  amore  patriae  primum  est : 
adeoque,  si  verum  amamus,  jam  praejudicatum  est  a  majori 
parte  Romani  nominis ;  nec  ferme  nisi  pauci  maligni  et 
invidi,  et  ab  his  deinde  aliorum  decepta  multitudo  repug¬ 
nat.  Horum  pravitate  effectum  est,  ut  res  olim  agitata 
perfici  nequiverit,  eoque  jam  deducta  sit  loci,  ut,  nisi 
vestra  prudentia  obstiterit,  patres  conscripti,  propediem 
longe  atrocius  sensura  bellum  sit  Italia,  quam  aut  Pyr¬ 
rhus  olim,  aut  postea  Carthaginienses  intulerunt. 

19.  ‘  Horum  infelicibus  nefandisque  artibus  et  Gracchi 
duo,  et  nuper  clarissimus  juvenis,  et  cui  pares  Romana 
civitas  perpaucos  tulit,  in  sacrosancto  magistratu  occisus 
est.  Ab  iisdem,  quo  spes  omnis  impetrandi  justa  sociis 
vestris  semel  eriperetur,  nefaria  lex  excogitata  est,  per 
quam,  ne  cui  dubium  foret  quales  illi  cives  pati  nescirent, 
sanctissimi  amplissimique  viri,  assertores  amplificatores¬ 
que  hujus  imperii,  ornamenta  urbis  ac  senatus,  exilio 
mulctati  sunt :  ceteris,  ut  quis  virtute  atque  dignitate  prae¬ 
cellit,  idem  periculum;  nobis  apertum  bellum  denuntia- 

tur.  Sed  ne  Jupiter  Diique  ceteri  sirint,  ut  precibus 
nostris,  benignitate  vestra,  salute  omnium  haec  superior 
sit  factio  :  et  plus  paucorum  importunitas  ad  profligandam 
Italiae  pacem,  quam  ad  conservandam  confirmandamque 
ceterorum  virtus  et  benevolentia  possit.  Scilicet  horum 
imperium  perpetuo  feremus  socii,  qui  tam  insolenter  po¬ 
testatem  suam  exercent  in  cives  suos,  et  quos  aequo  secum 
jure  esse,  licet  factis  negent,  ore  coguntur  confiteri  ? 

20.  *  Et  quoniam  ita  se  res  habet,  ut  non  eadem  om¬ 
nium  Romanorum  sit  sententia,  sed  diversis  factionibus 
dividatur  civitas ;  nos  etiam  orationem  nostram  divide¬ 
mus.  Et  vos  quidem,  patres  conscripti,  et  quicquid  in 
civitate  sanum  est,  his  manibus  ad  genua  vestra  protensis, 
oramus  et  obtestamur,  ut  aliquando  consanguineorum  ves¬ 
trorum,  ut  vestri  etiam,  uxorum  liberorumque  vestrorum, 
quibus  quod  expectamus  responsum,  aut  fidam  securita¬ 
tem,  aut  perpetuam  solicitudinem,  et  quae  dicere  nolumus, 
allaturum  est,  misereamini:  sociosque  vestros,  quorum 
fidem  virtutemque  semper  probavistis,  bene  de  hac  civi¬ 
tate  meritos,  bene  merituros,  arctiore  vobiscum  jure  copu¬ 
letis.  Ita  rem  non  indignam  sapientia  vestra,  urbi  autem 
totique  Italiae  salutarem  feceritis  :  et  a  posteris  etiam  op¬ 
timae  sententiae  auctores  celebrabimini. 

21.  ‘Si  quis  autem  est  adeo  juris  omnis  et  aequitatis 
hostis,  ut  servire  sibi  postulet  viros  ad  imperium  natos,  is 
sibi,  et  si  qui  praeterea  eadem  superbia  et  pervicacia  aget, 
hoc  ab  universa  Italia  dictum  putet :  viri  sumus,  arma 
habemus  :  virtute,  disciplina,  scientia  rei  militaris  pares  ; 
causa  et  numero  superiores  sumus.  Jus  ejus  civitatis  pe¬ 
timus,  cujus  imperium  nostro  auxilio  partum,  auctum, 
servatum  est.  Quae  invidia  est,  cum  laborum  atque  peri¬ 
culorum  partem  majorem  tulerimus,  si  juris  et  praemiorum 
saltem  aequam  efflagitamus?  Cives,  si  vultis,  habebitis 
optimos  vestrique  et  urbis  amantissimos  ;  hostile  non  modo 
factum  omne,  sed  etiam  nomen  detestamur.  Servos  ta¬ 
men  sub  nomine  sociorum  ultra  non  habebitis.  Sine  qui¬ 
bus  nec  parare  tantas  potuistis  opes,  nec  tueri  quaesitas 
potestis,  iis  imperare  velle  desinite.’ 

22.  Vix  perorare  legati  potuerunt;  tantus  audiendi 

talia  dolor  fuit,  tantaque  impatientia.  Multorum  deinde 
simul  voces  auditae  increpantium  ominantiumque,  ‘  ita 
demum  feliciter  eventura  sociis  quae  agerent,  si  Latinis 
olim,  si  Campanis  eadem  superbia  bene  cessisset.’  Id¬ 
circo  et  senatus  nomine  responsum  animose  est :  *  Ubi 
poenitentiam  suam  socii  approbassent,  posse  iterum  de  iis¬ 
dem  rebus  legatos  mittere  :  de  cetero,  priusquam  satisfac¬ 
tum  senatui  populoque  Romano  esset,  mittendi  veniam 
non  fore.’  Ha?c  ubi  renuntiata  legatio  est,  passim  totis 
viribus  bellum  instrui,  delectus  agi,  et  preeter  eas  copias, 
quas  suis  quisque  tuendis  finibus  populus  paraverat,  in 
commune  exercitus,  peditum  equitumque  ad  millia  cen¬ 
tum,  conscribi  coepit.  Neque  minores  Romanis  appara¬ 
tus  erant.  E  quibus  quod  urbi  custodientia;  satis  visum 
erat  retento,  cetera;  copia;  consulibus  legatisque  sunt  tra¬ 
dita;.  Nam  ut  in  magno  et  intestino  tumultu  ambo  simul 
consules  votis  nuncupatis  paludati  profecti  sunt. 

23.  Interea  diversis  Italia;  locis  cives  Romani,  praeser¬ 
tim  qui  in  dignitate  aliqua  erant,  trucidabantur  :  vulgo 
mancipiisque  vita  ea  lege  dabatur,  ‘  ut  sub  signis  sociorum 
militarent.’  Prae  ceteris  notata  Picentum  immanitas  fuit, 
qui  barbaro  more  multos  excruciarunt :  ne  in  populares 
quidem  mitiori  rabie,  si  qui  contra  Romanos  arma  capere 
detrectarent.  Nec  enim  viros  tantum  in  conspectum  suo¬ 
rum  productos  omni  genere  contumeliarum  affligebant; 
sed  matronis  etiam  capilli  cum  ipsa  simul  cute  avelleban¬ 
tur.  Pinnensium  (in  Vestinis  id  oppidum  hodieque  est) 
nescio  quo  casu  excepti  a  sociis  liberi  fuerant.  Eos  rebel¬ 
lium  agmen  ad  moenia  Pinnae  deductos,  quo  parentes  con¬ 
sanguineosque  misericordia  carissimorum  pignorum  ad  de¬ 
fectionem  impellerent,  postquam  id  inceptum  frustra  esse 
apparebat,  ante  ora  suorum  crudeliter  interfecit. 

24.  His  et  talibus  in  facinoribus  multa  Cilicis  cujus- 
dam  archipiratae  opera  erat,  quem  ob  frequentia  maleficia 
et  homicidia  a  Romanis  Asculi  in  custodia  habitum  Pi¬ 
centes  initio  defectionis  vinculis  exemerant.  Is  ergo  quasi 
pro  meritis  cujusque  gratiam  relaturus,  collecta  perditorum 
hominum  manu,  pro  liberatoribus  acriter,  in  Romanos  in¬ 
fenso  animo  militabat ;  et  agros,  vicos,  oppida  rebellibus 

accedere  renuentium,  latrociniis  a  puero  exercitus,  supra 
ceterorum  furorem  incendiis  caedibusque  pervastabat. 

Lucani  Ser.  Sulpicium  Galbam  comprehenderant.  Sed  Liv.  Epit. 
ille  unius  mulieris  opera,  ad  quam  divertebatur,  captivita¬ 
tem  evasit. 

25.  Multa  tum  florentissima  longae  pacis  bonis  oppida 

foede  vastata.  Ocriculum  in  Umbris,  Faesolas  in  Tuscis,  ^  Flor.  m. 
Carseolos  iEquicolanorum,  et  in  Campania  Nuceriam, 
caputque  gentis  suae  Picentiam,  cum  multis  aeque  nobili¬ 
bus  eo  bello  plurimum  vexatas  esse  reperio.  Sed  omnium  Liv.  Epit. 
pertinacissime  obsessae  defensaeque  sunt  iEsernia  et  Alba 
coloniae.  Quarum  illa  duobus  Maniis  Valerio  Messalla 
et  Otacilio  Crasso  consulibus  deducta  est,  anno  urbis  Sup-  xvi. 
condit®  quadringentesimo  nonagesimo ;  Albenses  ad  la¬ 
cum  Fucinum  totis  annis  quadraginta  ante  Aeserninos  de-  Liv.  x.  1. 
ducti  sunt,  cum  Ser.  Cornelius  Lentulus,  L.  Genucius 
Aventinensis  consules  essent.  Sed  „  Rutilius  Juliusque 
consules,  ut  obsessis  opem  ferrent,  in  Samnium  Marsosque 
diversi  abierunt.  _  Oros.v.  18, 

26.  Inter  h®c  a  nomine  Latino,  reliquisque  extra  Ita-  Liv.  Epit. 
liam  sociis  frequentia  venerunt  auxilia.  Nam  etiam  tum  Appian. 
magna  pars  Itali®,  omne  Latium,  Etrusci,  Umbri,  ali®- 

que  valid®  nationes  in  fide  manebant.  Sed  et  in  aliis 
quibusdam  qu®  defecerant,  adeo  repentinus  inter  omnes 
consensus  esse  non  potuit,  ut  non  magna  portio  immixta 
bonorum  esset.  In  Hirpinis  certe  justam  legionem  Mina-  ^  e^' 
tius  Magius  conscripsit,  iEculanensis d  quidem  civitate, 
sed  intactus  a  scelere,  et  avit®  in  Romanos  fidei  tenax. 

Nepos  enim  Decii  Magii  Campanorum  principis  erat;  ^Fiv. 
ejus  qui  deficiente  ad  Hannibalem  Capua,  ut  ruentem  in 
dedecus  et  exitium  patriam  retineret,  multa  ausus  passus-  Veli, 
que,  fortissimi  atque  fidelissimi  viri  famam  emeruit. 

27.  Neque  segnis  Minatii  eo  bello  opera  fuit.  Nam 
et  Herculanei  capti  communem  cum  T.  Didio  laudem 
habet ;  et  cum  L.  Sylla  Pompeios  oppugnavit,  Cosamque 
occupavit.  Agnovitque  meritum  Romanus  populus,  et 

d  JEculanensis ]  Ex  dEcnlano  et  apud  Freinshemium  legeba- 
civitate,  quae  principem  in  Hir-  tur  JEsculanensis,  et  legitur  apud 
pinis  locum  tenebat.  Male  ergo  Velleium  Asculanensis.  Crev. 

ipsum  quidem  nominatim  donavit  civitate,  duosque  deinde 
filios  ejus  creavit  praetores,  cum  adhuc  seni  crearentur. 
Sall.ap.  Utilior  etiam  quam  celebrior  industria  Sertorii  fuit :  cu- 
'jus  egregia  facta  toto  eo  tempore  primum  ignobilitas  ho¬ 
minis,  deinde  scriptorum  invidia  obscuravit.  Sed  is  tum 
^PUit.Sert.  Gallia?  Cispadanae  quaestor  arma  virosque  magno  numero 
coegerat:  ne  ipse  quidem  suo  corpori  parcens.  Unde 
eodem  bello,  dum  nullum  periculum  refugiens  acriter  pro 
Sali.  patriae  imperio  pugnat,  effosso  altero  oculorum,  ‘  non  de- 
honestamentum  id  oris,  sed  ornamentum  habere/  haud  in¬ 
juria  gloriatus  est. 

28.  Venerunt  et  ab  ultimis  terris  auxilia,  non  regibus 
modo  magnisque  populis  promte  summittentibus,  sed  etiam 
mediocrium  civitatum  alacri  studio.  Inter  quas  et  ab 
Photim  aP*  Heraclea  Pontica  duas  triremes  tectas  venisse  Memnon 
scriptum  reliquit,  cujus  in  populorum  assignandis  sedibus 
error  admonet,  ut  operae  pretium  facturi  videamur,  si, 
qualis  initio  belli  socialis  Italia,  quibusque  habitata  gen¬ 
tibus  fuerit,  velut  in  tabella  spectandum  exhibeamus. 
Cum  enim  vir,  ut  existimari  potest,  cetera  non  ineptus, 
adhaec  paulo  post  haec  tempora,  florente  certe  Romano¬ 
rum  imperio  natus,  Marsos  Pelignosque  ac  Marrucinos, 
Libyae  gentes  Gadibus  finitimas  potuerit  credere;  pro¬ 
fecto  nobis  haud  translatitia  diligentia  erit  opus,  ne  in  re¬ 
bus  tot  saeculorum  vetustate  obliteratis,  tot  interim  muta¬ 
tionibus  aliam  aliamque  subinde  faciem  adeptis,  halluci- 
nemur. 

Plin.  iii.  5.  29.  Igitur  omnis  Italia  decies  centena  et  viginti  millia 

passuum e  in  longitudinem  protenditur,  ab  Augusta  Prae¬ 
toria  per  urbem  Capuamque  ad  Siculum  fretum,  ubi  Rhe- 
Cluv.Ital.gium  oppidum  est,  pergentibus.  Augusta  nomen  adhuc 
Plkfin  17  h0c^e  retinet>  juxta  geminas  Alpium  fauces,  Graias  atque 
Plin.  in.  5.  Poeninas/  sita.  Latitudo  minime  respondet  longitudini, 
ipsa  quoque  varia,  maxima  proxime  Alpes  inter  Varum 
et  Arsiam  fluvios,  ad  quadringenta  decem  millia g  patens  : 


e  Decies  centena  et  viginti  mil¬ 
lia  passuum ]  Leucas  nostrates 
340.  Crev. 

e  Poeninas']  Sive  potius  Pen¬ 
ninas.  Vid.  Liv.  xxi.  38.  Crev. 


e  Quadringenta  decem  millia] 
Leucas  137.  Centum  millia. 
Leucas  33.  Millia  passuum  r igin- 
ti.  Leucas  fere  7.  Crev. 

deinceps  quanto  magis  in  austrum  vergit  arctior,  nisi  quod 
in  media  ferme  longitudine  inter  Tiberis  et  Aterni  ostia, 
brevissimo  itinere  in  centum  millia  tumet.  Ad  Scylla- 
cium  quidem,  et  sinum  Terinaeum,  qui  hodie  S.  Euphemiae  Cluver. 
dicitur,  angustissima  Italia  est,  vix  millia  passuum  viginti 
inter  Superum  Inferumque  mare  occupantibus  terris.  In 
hoc  situ  plurimae  gentes  civitatesque  nobiles  et  nunc  sunt, 
et  olim  fuerunt.  Sed  in  praesentia  satis  habebimus  eas  de¬ 
scripsisse,  quarum  tum  temporis  praecipua  celebritas  et  po¬ 
tentia,  aut  sociali  bello  insigne  aliquod  fatum  fuit. 

30.  Ergo  naturam  secuti  quatuor  in  partes  Italiam  divi-  Sacc.Hist. 

®  1  .  .  .  .  i  Ticin.  1. 1. 

dimus,  ut  Circumpadana  montibus  et  Adriatico  sinu  pla¬ 
nities  terminetur ;  partem  secundam  Apenninus  mons, 
totam  Italiae  longitudinem  pertransiens ;  ceteras,  quae  cis 
aut  trans  Apenninum  jacent,  constituant.  A  prima  quam 
fecimus  regione  commodissime  descriptionem  totam  ordie¬ 
mur.  Sub  ipsis  Alpium  radicibus,  ubi  nunc  ex  argu¬ 
mento  vocati  ‘  Pedemontani  ’  colunt,  angustis  primo  spa¬ 
tiis,  deinde  latioribus,  campi  fertilissimi  extenduntur,  quos  Strab.  v. 
Polybius,  qui  plurimas  terras  peragravit,  tota  Europa  n 

praestantissimos  esse,  passuumque  in  ambitum  millia  14. 
MCCL.h  complecti  praedicat. 

31.  Hos  ita  intersecat  Padus,  ut  longe  majorem  effi¬ 
ciat  partem,  quae  ad  Adriaticum  mare,  quam  quae  ad  Li¬ 
gusticum  vergit.  Utramque  ripam  Gallicae  nationes 
Etruscis  pulsis  antiquitus  occupaverant:  ut  Vespasiani  Plin.m. 19. 
aevo  de  Tuscorum  in  ea  regione  oppidis  sola  Mantua  su- 
peresset.  Cum  his  populis  diutissime  depugnandum  Ro¬ 
mano  fuit,  et  ab  his  omnis  ea  regio  Gallia  Cisalpina  ap¬ 
pellata.  Nobilissimae  illarum  gentium,  in  sinistra  ripa  '  v‘ 
Insubres,  Cenomani ;  in  dextra,  quae  propior  Romae  est, 

Boii  atque  Senones  fuerunt.  Horum  Boii  pulsi  sedibus  . 

Senonum  tota  natio  a  populo  Romano  deleta.  Ab  his 
illustres  urbes  multae  conditae  :  in  agro  Insubrium  Medio-  Liv.v.34. 
lanum  Bellovesus  exstruxit;  Veronam  et  Brixiam  Ceno-  etSa*‘b>  VI 

mani.  Senenses  quidem  ipsa  appellatione  prodere  originem  17. 

videntur:  et  Comum,  Bergamum,  Tridentum,  Vicentia,  g  ustm,xx< 


h  Passuum  ...  millia  MCCL.]  Leucas  nostrates  417.  Crev. 

Sup.  xx. 
64. 


Strab. 


Plin.  m.  5 


Farnab.  ii 
Lncan.  ii. 

214. 


Liv.  xxi. 
38. 


Serv.  ad  x. 
JEn.  1G4. 
Dionys.  i. 

19. 


Trogo  auctore,  Gallis  auctoribus  initia  sua  debent.  At 
Placentiam  et  Cremonam,  M.  Livio,  L.  Paulo  consulibus, 
sub  Hannibalis  bellum  Romanae  coloniae  occuparunt. 

32.  A  latere  Gallorum  usque  ad  mare  Adriaticum  Ve 
neti  sunt,  antiquissimae  celebritatis  nomen,  et  hodie  quo¬ 
que  pulcherrima  urbe,  neque  integra  modo  libertate,  sed 
etiam  imperio  non  contemnendo  praecipuie  famae.  Sed 
Galliae  Cispadanae  Ligures  ad  mare  sui  nominis  praetex¬ 
untur.  His  antiquitus  caput  Genua  fuit,  nunc  quoque 
florentissima.  Durum  bello,  minusque  fidei  quam  liber¬ 
tatis  tenax  genus,  arma  Romana,  jam  Africam  Asiamque 
magnis  victoriis  peragrantia,  saepe  sustinuit,  aliquando  re¬ 
pressit  :  neque  ulla  Italicarum  gentium  serius  perdomita 
est.  Inter  liaec  mons  Apenninus  a  Liguribus  per  mediam 
ferme  Italiam  porrectus,  apud  Bruttium  in  duo  brachia 
discedit,  altero  Leucopetram  Rheginorum  contingens  ad 

•  Siculum  fretum,  altero  promontorium  Lacinium,  quod  a 
Junonii  templi  ornamentis  posteriora  tempora  ‘  caput  co¬ 
lumnarum’  vocaverunt.  Isto  montium  tractu  Ligures 
habitant,  quos  ab  Etruscis  Arni  fluenta  separant.  Inde 
jam  in  mediterraneis  Arretium,  ad  mare  Pisae  sunt  in 
Tuscorum  finibus. 

33.  Tuscis  ex  Lydia  repeti  genus,  nec  nescio,  nec  re¬ 
fello.  Tantum  ut  ingeniis  talia  studiose  rimantibus  argu¬ 
mentum  non  inamoenae  disquisitionis  subjiciam,  non  dissi¬ 
mulo,  per  mihi  mirum  videri,  nullas  earum  gentium  ori¬ 
gines,  uti  nunc  vulgo  fieri  scimus,  ita  antiquitus  etiam  e 
Germania  peti,  cum  tot  extent  notae  huc  trahi  faciles: 
gentium  septemtrion alium  creberrimae  migrationes,  vicinia 
locorum,  sermonis  quidem  etiam  expressa  vestigia.  Nam 
et  in  Asia  Lydiaque  ipsa  Cimbros  olim  sedes  habuisse 
constat,  ut  etiam  inde  venire  Germanici  sanguinis  populi 
potuerint:  et  e  magna  Germania  per  Alpes  nec  longior, 
nec  difficilior  trajectus  erat,  quam  postea  iisdem  Cimbris 
fuit.  Praeterea  quo  tempore  Hannibal  in  Italiam  trans¬ 
iit,  partem  Alpium  Semigermanae  gentes  tenebant. 

34.  Nomen  autem  Tuscorum  propter  sacrificiorum  re¬ 
ligiones  a  Graecis  impositum  credatur  licet,  quemadmo¬ 
dum  alia  non  minus  inepta  creduntur :  dum  ne  ignoremus 

nunc  quoque  Germanos  inter  se  aut  a  consanguineis  nati¬ 
onibus  Lydos  atque  Tuscos  nominari.  Sed  et  Italiam, 
nisi  quem  fabulosae  delectant  origines,  a  Tuscis  appellatam 
fuisse  suspicio  est,  iis,  inquam,  Tuscis,  qui  subjectam  Al¬ 
pibus  regionem  tenuerunt,  in  valle  (hoc  enim  ipsum  signi¬ 
ficat  Italia)  se  habitare  indicantibus.  Quid  quod  Bo- 
dinci  nomen  Pado  antiquitus  inditum,  vix  alia  in  lingua  Plin.  m. 
notationem  quam  ei  tribuit  Plinius  ‘  fundo  carentis’  in-  2G‘ 
venerit  ? 

35.  Quid  jam  extra  Italiam  regiones,  sed  in  quas  Infero 
mari  accessus  Tuscis  fuit,  aliter  a  Graecis,  aliter  ab  Italis 
appellatas  commemorem,  ea  ratione  nominum,  ut  in  sola 
Germanica  lingua  certum  et  convenientem  locis  intellec¬ 
tum  prajferant?  Eandem  insulam  Zanclen  Graeci,1  Sici¬ 
liam  Itali  dixerunt,  rem  etiam  eandem  utraque  denotante 
voce  :  nam  hodieque  falcem  (cujus  figuram  insula  refert) 
hoc  nomine  Germania  designat.  Quam  autem 2  Graeci 
Libyam  vocant,  eam  esse  ab  Tuscis  Africam  nuncupatam 
ob  simiorum  multitudinem  non  absurdum  est  credere. 

Nam  et  simiorum  regnum  apertissime  notat  Africae  voca¬ 
bulum  :  et  genus  illud  animalium  non  modo  frequentissi- 

mum  iis  locis  esse  constat ;  sed  etiam  urbes  fuisse,  quae  a  Diod.  xx. 
simiis  se  denominarent ;  simios  divino  honore  colerent ; 
liberis  denique,  ut  Graeci  a  Diis,  ita  illi  a  simiis  nomina 
imponerent. 

36.  Ceterum  Tuscorum,  undecumque  illis  nomen  aut  Dion.i.  19. 
origo  fuerit,  et  antiquitus  summa  potentia,  et  belli  socialis  St™g  v* 
tempore  magnae  adhuc  vires  memorantur.  Urbes  praeci-  iiv.  v.  33. 
puae  adhuc  Pisae  erant  et  Luca  coloniae,  Volaterrae,  Ar¬ 
retium,  Cosa.  Proximi  Etruriae  Umbri  habitarunt,  Ti¬ 
beri  fluvio  discreti,  gens  antiqua  et  ampla.  Narnia  tum 

et  Iguvium  Ameriumque  et  Camertes  cum  Tudertibus,  et 
ad  Tiberim  Ocriculum,  clarae  urbes  populique  erant.  Ab 
his  deinde  Picenum  ab  ipsis  illis  montibus  incipit,  in  qui- 

2  Cum  aulem  edd.  ante  Crev. 


*  Eandeminsulum  Zanclen  Gra-  sliemius,  incertum  nobis  est. 
ei ]  Hoc  quo  auctore  dicat  Frein-  Crev. 

bus  Camerinum,  hodie  quoque  antiqui  nominis  retinens, 
jacet.  Ariminum  hi  tenebant,  Asculumque,  unde  initi¬ 
um  defectionis  fuit,  et  Firmum,  clarissima  oppida.  Ves- 
Cluv.  Ital.  tini  Aternum  habent,  quod  nunc  Pescara  nominatur,  ad 
Ant.  ii.  12.  amnem  ejusdem  nominis,  qui  medius  inter  Vestinos  assi- 
tosque  Marrucinos  et  Pelignos  labitur.  Marrucinorum 
Teate  fuit,  caput  gentis :  erant  et  alia  oppida,  sed  fre¬ 
quentius  vicatim  habitabant.  At  Pelignos  Corfinium  no- 
Sup.  bilitat,  arx  rebellantium  sociorum,  et  Italicae  appellatione 
lxxi.  45.  communjs  omnium  civitas  :  itemque  Nasonis  origine  cla¬ 
rus  Sulmo. 

Sil.  viii.  37.  In  latere  Pelignorum  Vestinorumque  Marsi  Fuci- 
v.  503.  num  lacum  accolunt,  celebratae  fortitudinis  viri,  adeo  qui- 
240.  V  P’  dem,  ut  eousque  neque  de  Marsis  Romae,  neque  sine 
Appian.  Marsis  triumphatum  esse  opinio  tenuerit.  Praecipua  ur- 
Silius.  bium  Marruvium  fuit :  deinde  Alba  ad  Fucinum,  colonia. 

Hinc  iEquorum  veteres  fines,  sed  tum  Latio  contributi, 
Carseolis  maxime  gloriabantur.  Sed  a  Pelignis  et  Sagro 
flumine  Samnium  longo  tractu  porrigitur,  antiqua  fama  et 
maximis  urbibus  clarum,  JEsernia,  Boviano,  et,  quod 
nunc  quoque  veteri  vocabulo  noscitur,  Benevento. 

Ptolem.  38.  Campaniae  etiam  pars  montosa  Samnitibus  connec- 
titur :  in  qua  post  Capuam,  Cumae,  Puteoli,  Neapolis, 
Nuceria,  tum  quoque  adhuc  Pompeii  erant,  nobilissima 
oppida.  Teanum  praeterea  et  Larinum  Frentani  populi 
fuerunt.  At  post  Beneventum  coluerunt  Hirpini :  quo¬ 
rum  urbes  Aquilonia,  Abellinum,  iEculanum  memorantur. 
Lucania  deinde  sequitur,  magna  regio  :  urbes,  Velia,  Co¬ 
piae,  Thuriorum  prius,  et  ante  Thurios  Sybaris  nomine  no¬ 
biliores,  Grumeutum,  Potentia.  Hinc  deinde  per  Brut¬ 
tios  et  extremum  Italiae  angulum  Apenninus  Siciliam 
versus  sinuatur.  Tempsa  horum  erat,  Vibo  Valentia,  et 
celeberrimae  omnium  Rhegium  et  Locri. 

39.  Tertia  pars  Italiae,  quae  monte  Apennino  et  mari 
Infero  clauditur,  primo  quidem  Ligurum,  deinde  Etrusco¬ 
rum  populos  continet,  utraque  gente  a  montibus  ad  littus 
porrecta,  suumque  nomen  dante  quam  accolit  parti  maris. 

40.  Post  Etruriam  Latium  est  Tiberi  flumine  disjunc¬ 
tum,  ubi  caput  non  Italiae  modo,  sed  prope  orbis  univer- 

si,  Roma  est.  Ampla  regio,  validi  populi,  nobilissimae 
urbes  hac  parte  Italiae  fuerunt.  Praeter  antiquum  La¬ 
tium,  Rutuli  et  Aurunci  ad  maris  oram  :  interius  Volsci, 

Hernici,  iEqui.  Lanuvium,  Aricia,  Tusculum  et  Prae¬ 
neste  Latinos  veteres  illustrabant.3  Arpinum  Marii  tum 
natalibus  gloriabatur,  nondum  agnito  quanto  majus  Vol¬ 
sco  Romanoque  nomini  decus  Ciceronem  peperisset.  Et 
Anagnia  caput  Hernicorum,  Tarracinaque,  et  Minturnae, 
et  Formiae,  et  Sinuessa  in  Auruncis,  opulentae  illa  tempes¬ 
tate  urbes  erant. 

41.  Per  Minturnas  fluvius  Liris  transiit:  ejus  in  laeva 
ripa  Sidicini  colebant,  quorum  Teanum  oppidum  fuit. 

Ex  his  Campania  rerum  omnium  affluentia  luxuque  prae 
ceteris  Italicis  celebrata  regio  :  de  qua  jam  occupavimus 
dicere,  quod  pars  ejus  A pennini  juga  sequentibus  occurre¬ 
bat.  Post  Campanos  Picentini  sunt,  ad  Paestanum  si-  Strab.  v. 
num  ex  veteri  Piceno  a  Romanis  victoribus  trajecti.  Hic  **’  ‘ 

Picentia  clarum  oppidum  erat,  et  Romanorum  colonia 
Salernum.  Ab  eodem  sinu  deinceps  Lucani  Bruttiique 
Italiam,  uti  dictum  est,  finiunt. 

42.  Superest  quarta  quas  fecimus  partium,  inter  Apen- 
ninum  et  mare  Superum,  quod  et  Adriaticum  vocatur, 
intercepta  regio.  Haec  a  Venetis,  per  Umbriam  Pice- 
numque,  memoratos  antea  populos,  ad  Praetutianum  Adri- 
anumque  agrum  pertinet :  post  quos  Marrucini  Frentani- 
que,  ipsi  quoque  inter  Apenninicolas  jam  recensiti ;  a 
Frentanis  Apuli  habitabant,  longo  ad  Adriaticum  mare 
tractu.  Hic  Venusia  est,  Horatii  Flacci  patria,  itemque 
Luceria,  tum  Romanorum  coloniae. 

43.  Deinceps  extremum  Italiae  cornu,  Bruttiis  opposi¬ 
tum,  (nam  iis  locis  lato  hiatu  discedentes  terras  maria 
intrarunt,)  peninsulam  efficit,  Messapiam  antiquitus  appel¬ 
latam,  cujus  interior  pars  Tarentum  nobilissimum  oppi¬ 
dum  habet,  cum  sinu  cognomine :  deinde  per  Sallentinos 
ad  Iapygium  promontorium  excurrit.  At  pars  Adriatico 
obversa  mari  Calabria  vocatur.  In  qua  Brundusium  est 
cum  inclyto  portu  ;  et  cum  alio,  sed  minoris  famae  usus¬ 
que,  Hydruntum. 


3  Illustrabat  edd.  ante  Crev. 

44.  Haec  illa  Italia  fuit,  hae  gentes  ac  urbes,  quae  tum 
paribus  inter  se  animis  viribusque  concurrebant.  Nam  si 
populos  qui  defecerunt  cum  Romanis  eorumque  fidelibus 
sociis  compares,  vix  reperias,  utram  partium  aut  hominum 
numero,  aut  militum  genere,  aut  munimentis  locorum,  an¬ 
teponas.  Opes  quoque,  pecuniarum,  commeatuum,  ar¬ 
morum  copias  aequales;  ducum  etiam  haud  impares  spiri¬ 
tus  artesque  deprehendas.  Senatus  haud  dubie  Romanus 
auctoritate  rerumque  usu  longe  praestabat :  sed  horum  vim 
atque  velut  aciem  internae  seditiones  et  inolita  vitia  hebe¬ 
tabant.  Italicum  industria  firmabat,  et  concordia,  fa- 
vensque  novis  coeptis  humanus  animus,  et  omnia  in  princi¬ 
piis  meliora. 

xxxvii^Cl*  -^or^una  quoque  adesse  partibus  visa :  plerumque 

superioribus  inter  initia  sociorum  rebus,  dum  in  ui'be  Ro¬ 
mana  quaestione  majestatis,  in  castris  suspicionibus  infensa 
Cic.  Brut.  omnia  et  impedita  sunt.  Nullum  jam  Romae  nisi  lege 
'cic.  Tusc.  ^r‘ar*a  judicium  exercebatur,  quo  praeter  alios  Q.  Pom- 
Quaest.  ii.  peius  Rufus  et  M.  Antonius  orator  causam  dixerunt. 

46.  Cum  satis  irarum  caecique  metus  domi  esset,  acrius 
exulceravit  animos  P.  Rutilii  consulis  imprudentia,  qui 
consilia  sua  hostibus  prodi  videns,  cum  viros  patricios k 
quos  secum  habebat  criminis  ejus  reos  designasset,  rem 
non  perquisitam  senatui  perscripsit.  Neque  dubium  est, 
quin  magnus  inde  motus  oriturus  fuerit;  ni  mature  emer¬ 
sisset  error,  verique  proditionis  auctores  temere  suspectos 
periculo  liberassent.  Marsi  quidam  immixti  Romanorum 
pabulatoribus,  et  pro  sociis  se  gerentes,  castra  simul  ingre¬ 
di  consueverant :  inde  quas  visu  audituque  comperieban¬ 
tur,  suis  occulte  nuntiabant. 

47.  His  supplicio  affectis  restincta  magis  prassens  invi¬ 
dia,  quam  ex  suspicaci  consulis  ingenio  evulsa  solicitudo 
est.  Nam  et  C.  Marium,  licet  propinquum  suum,  id 
agere  putabat,  ut  praesenti  anno  segniter  extracto,  ille 
septimum  consul  factus  bellum  integrum  acciperet.  Quan- 
quam  Mario  consilii  sui  idonea  causa  erat.  Quod  enim 
in  hostico  bellum  esset,  trahi  oportere  identidem  summo- 

k  Viros  patricios ]  Graecus  vox  nobiles  sonat,  nec  designat 

nebat.  ‘  Sibi  enim  aliunde  non  defuturos  commeatus.  At 
hostibus  suum  agrum  inter  utriusque  partis  crebras  popu¬ 
lationes  minime  diu  suffecturum  :  interea  tironem  militem 
in  castris  exerceri  posse.’  Frustra  haec  dicebantur,  nec  ab 
animo  pravo  atque  contumaci  consul  impetrare  potuit,  ne 
potius  damnosam  reipublicae  temeritatem  suo  cum  exitio, 
quam  salubria  aliorum  monita,  cum  incolumitatis  famaeque 
magna  mercede,  sequeretur. 


F  reeujph . 
Tom.  i.  1. 
vi.  c.  12. 


SUPPLEMENTUM 


Ascon.  in 
Or.  pro  C. 
Corn. 


LIBRI  LXXIII. 
HISTORIARUM 
T.  LIVII  PATAVINI. 


1.  Interea,  cum  inter  crebras  Italicorum  defectiones, 
etiam  domi  omnia  suspicionibus  et  moerore  solicita  essent, 
appareretque  lege  V aria  multis  innocentibus  extrema  in¬ 
tendi  pericula,  decrevit  senatus,  ‘  ne  judicia,  dum  tumul¬ 
tus  Italicus  esset,  exercerentur.’  Huic  senatusconsulto 
tribuni  plebis  intercedebant.  Idcirco  in  concionibus  populi 
frequenter  agitata  res  est,  atrociter  in  senatum  invehenti¬ 
bus  tribunis. 

2.  4  Quorsum  enim,’  aiebant,  ‘  legiones  imperatoresque 
rebellibus  opponitis,  si,  quod  longe  majus  est  periculum, 
domi  non  esse  modo  fautores  hostium,  sed  etiam  praeesse 
patimini,  Quirites?  Nam  externam  vim  forte  pari  robore 
non  aegre  caveas,  aut  repellas.  At  quod  in  ipsis  quasi 
visceribus  venenum  latet,  id  nisi  mature  ejeceris,  frustra 
postmodo  invocabis  Deos :  sine  remedio,  sine  spe  salutis, 
ad  extremam  usque  perniciem  grassabitur.  Quid  senatus 
populusque  Romanus  in  urbe,  quid  consules  in  castris 
egerint,  immo  quid  acturi  sint,  citius  certiusque  ad  hostes 
quam  ad  cives  perfertur.  Qua  deinde  spe  geremus  bel¬ 
lum,  si  proditores  consiliorum  habemus,  quos  habere  auc¬ 
tores  debuimus,  conscios  vitare  non  possumus  ? 

3.  4  Nuper  a  P.  Rutilio  consule  sunt  allatae  literse  :  viri 

quidam  nobiles  haud  obscure  proditionis  aTguebantur. 
Quid  igitur  factum  est  ?  Cognatorum,  affinium,  sed  plus 
etiam  eorum  qui  eadem  in  causa  sunt,  potentia  in  tantum 
valuit,  ut  omnis  ea  de  re  non  inquisitio  modo  cessaret,  sed 
etiam  sermo  conticesceret,  reique  criminis,  pro  his  qui 
fuerant  indicati,  nescio  qui  viles  ignotique  homunciones 
nomine  Marsorum  subderentur. 

4.  ‘  Scilicet  aliquis  ullius  nominis  locique  in  Marsis  est, 
ut  apud  hostes  explorator  idoneus,  apud  suos  fide  dignus 
haberi  debeat,  qui  Romanis  in  castris  se  fallere  speret; 
qui  neminem  in  tanta  multitudine  fore  putet,  a  quo  agnos¬ 
ci,  deprehendi,  atque  indicari  queat  ?  Sed  inter  pabula¬ 
tores  latuerunt.  Narra  igitur  mihi  :  pabulatores  ignotum 
et  promiscuum  in  castris  genus  sunt?  An  vero,  ut  impe¬ 
ratori  visum  est,  e  legionibus  et  auxiliis  delecti  milites, 
interim  etiam  totae  cum  signis  suis  cohortes  emittuntur  ? 
Fac  autem  fuisse  :  quid  vero  illi  explorent,  nisi  quae  non 
amplius  in  secreto  habentur  ?  Hic  autem  non  modo  quae 
palam  fecerat  edixeratque  consul,  sed  consulta  ejus  om¬ 
nia,  qua;  modo  cum  paucis  communicasset,  et  propemo- 
dum  cogitata  enuntiabantur.  Locum  castris  constituerat 
capere  :  mox  vidit  praeceptum  ab  Italis.  Tentabat  eorum 
praesidia  ;  tentabat  oppida ;  ubi  minime  credebat  existi¬ 
maturos  hostes,  dabat  impetum  ;  omnia  tam  accurata, 
tamque  recenti  cura  septa  reperiebat,  quam  si  de  industria 
hostibus  in  eum  locum  condixisset. 

5.  ‘  Et  tamen  hi  pro  innocentibus  laudantur.  Quis 
enim  unquam  hac  lege  tam  certus,  tamque  1  evidenter  no¬ 
cens  postulatus  reus  est,  ut  non  ab  iisdem  hominibus  acer¬ 
rime  defenderetur?  An  igitur  fieri  citra  periculum  ves¬ 
trum  et  civitatis  potest,  Quirites,  ut  cujusquam  salus,  aut 
hujus  imperii  majestas  sarta  tectaque  sint,  donec  hi  homi¬ 
nes,  non  dicam  in  urbe  vestra,  sed  in  imperiis  et  consilio 
publico  erunt  ?  En  quibus  reipublica;  fata,  dignitatem 
Romani  nominis,  nostras  2  denique  nostrorumque  libero¬ 
rum  ac  conjugum  facultates,  corpora,  libertatemque  ac 
pudicitiam  credimus  ! 

1  Tanquam  edd.  ante  Crev. 

2  Nostra  legitur  in  edd.  ante  Crev. 

Dclph.  et  Var.  Cias.  Livius. 

6.  ‘  Ha?c  tam  atrocia  quanquam  diu  jam  patimur,  erat 
tamen  nonnulla  consolatio,  quod  adhuc  dolere  vicem 
nostram  et  reipublicae  miserari,  postremo  accusare  prodi¬ 
tores  licebat.  Nunc  etiam  hoc  auxilium  nobis  ereptum 
eunt,  Quirites,  tam  turpi  confessione  noxae,  ut  quae  j ussis¬ 
tis  lege  reddi  judicia,  isti  vetent,  vosque  et  haec  omnia 
perire  malint,  quam  aut  desistere  a  perniciosis  consiliis, 
aut  judiciorum  subire  discrimen. 

7.  ‘  Proh  Deum  atque  hominum  fidem  !  esse  in  libera 
civitate,  qui  hanc’ sibi  potentiam  arrogent,  ut  suo  arbi¬ 
tratu  eludere  leges,  tollere  judicia  ausint  !  Quorsum  au¬ 
tem  ista  licentia  pertinet,  Quirites  ?  Aliudne  quaeritur, 
quam  ut  nudata  omni  legum  praesidio  impune  prosternatur 
respublica?  Cur  enim  judicia  fugiunt,  si  tantorum  scele¬ 
rum  sibi  non  sunt  conscii  ?  sin  vero,  cur  vivunt  in  hoc 
populo,  quem  oderunt;  in  hac  civitate,  quam  vendide¬ 
runt  ? 

8.  ‘  Sed  vereor  ne  forte  per  calumniam  vexare  innocentes 
videar.  Non  enim  abnuunt  judicia,  sed  tantum  ad  res 
quietas  differunt,  et  pacatiorem  statum  civitatis.  O  stulte 
simplicem  populum  Romanum,  si  patitur  his  tam  crassis 
praestigiis  sibi  imponi,  quibus  ne  servilia  quidem  ingenia 
circumveniri  paterentur !  In  praesentibus  prementibus- 
que  malis  et  universae  ruinae  metu  celeribus  remediis  opus 
est:  quae  quisquis  in  illa  tempora  rejicit,  ubi  futuri  am¬ 
plius  non  sunt  quibus  adhibeantur,  illum  aut  egregie  fa¬ 
tuum  esse,  aut  summe  improbum  oportet. 

9.  ‘  Incendio  forte  oborto  aedibus,  si  quis  afferri  aquam 
et  restingui  flammas  prohiberet,  donec  tumultus  conqui- 
esset,  obsecro  vos,  Quirites,  qualem  esse  diceretis?  Jam 
pulcherrimum  hoc  aedificium  imperii  Romani  flagrat  bel¬ 
lo  :  lambit  ipsam  urbem  ignis,  corporumque  et  fortunarum 
vestrarum  omnium  sedem  atque  domicilium  afflat.  Et 
sunt  (proh  sumine  Jupiter,  vosque  Dii  Deaeque,  quotquot 
urbem  hanc  incolitis !)  qui  resistant  restinguere  cupienti¬ 
bus,  atque  adeo  incendiarios  ipsos  jubeant  tolerari,  donec 
scilicet  periculum  praetereat.  Sed  quid  opus  est  pluribus  ? 
Non  difficilis,  nec  obscura  praedictio  est.  Et  omen  qui¬ 
dem  Dii  avertant !  Sed,  nisi  dum  vestri  juris  estis,  Quiri- 

tes,  provideritis  ne  prodamini,  proditis  serum  et  alienum 
erit  poenas  proditionis  persequi,  cum  et  reliquarum  re¬ 
rum  omnium  potestas,  et  ipsa  judicia  penes  proditores 
erunt.’ 

10.  Non  deerant  tamen,  qui  pro  senatu  loquerentur : 
‘  In  aequa  omnium  libertate  plus  tamen  juris  atque  com¬ 
modorum  apud  nobiles  et  locupletes  esse.  Iisdem  inge¬ 
nitum  inolitumque  a  majoribus  longa  temporum  serie,  ut 
rempublicam  ament,  cui  ultra  communem  affectum  tot 
sint  pignoribus  obligati,  quot  habeant  prae  aliis  civibus 
eximia.  Sic  esse  comparatum,  ut  pro  conservatione  cu- 
j  usque  rei  plus  sint  soliciti,  quibus  ejusdem  interitu  plura 
sint  peritura  commoda.  Neque  credi  posse,  majestatem 
populi  Romani  cuiquam  majori  curae  fore,  quam  senatui, 
in  quo  majestatis  ejus  universus  ferme  splendor  refulgeat. 

11.  ‘  Scilicet  hos  a  proavis  et  atavis  assuetos  gerere 
magistratus,  imperia,  quicquid  in  urbe  sit  vel  ad  dignita¬ 
tem  praecipuum,  vel  ad  rem  familiarem  expeditum,  solos 
aut.  primos  consequi ;  jus  illud  cum  tota  Italia  cupide 
communicaturos,  cujus  in  possessionem  vix  cives  suos  post 
longa  et  atrocia  certamina  recepissent !  Non  magis  hos 
patres  quenquam  admissuros,  nedum  accituros,  quem  ar¬ 
cere  possent,  potentiae  socium,  quam  olim  longe  minori¬ 
bus  populi  Romani  opibus  Latinos  idem  petentes  admisis¬ 
sent.  Atque  haec  tam  esse  certae  et  perspicuae  veritatis, 
ut  accurata  defensione  non  egeant,  potiusque  videndum 
sit  iis  qui  senatum  tali  criminatione  vexent,  quemadmo¬ 
dum  se  a  calumnia,  quam  senatui,  quomodo  se  tam  inepta 
suspicione  liberet. 

12.  *  Quod  si  forte  tam  periculosis  temporibus  aliquid 
acceptum  incommodi,  vel  adhuc  timendum  sit,  ejus  cul¬ 
pam  non  senatui,  sed  potius  his  qui  de  senatu  querantur, 
imputari  debere.  Hos  enim  nihil  aliud  agere,  dum  aegram 
et  sauciam  rempublicam  necessaria  quiete  defraudant, 
quam  quod  unice  optare  hostes,  et  ab  his  conducti  facere 
atque  procurare  vellent. 

13.  ‘  Tot  illustrium  virorum  simul  deferre  nomina,  et  in 
capitalem  fraudem  vocare  multos  innocentes,  nec  injuriam 
a?quo  animo  laturos,  nihil  aliud  esse,  quam  inter  flammas 

socialis  belli  novum  et  atrocius  civilis  certaminis  incen¬ 
dium  excitare.  Nondum  oblitos  esse  majores  natu,  cum 
dirutis  Fregellis  in  socios  consiliorum  attentius  quaereretur, 
eaque  suspicione  C.  Gracchus  afflatus  esset,  quanti  inde 
extiterint  tumultus,  victrici  tum  et  robustae  reipublicae 
vix  tolerabiles  ;  et  exitio  futuros,  si  debili  et  aliunde  im¬ 
peditae  incubuissent. 

14.  ‘  Sed  bono  urbis  Romanae  nullum  tum  Q.  Varium, 
aut  ei  similem  fuisse,  quem  propitii  tum  Dii,  nunc  irati 
populo  Romano,  in  haec  potius  tempora  servassent,  ut  ex¬ 
ulceratum  civitatis  statum  ad  extremum  periculi  adduce¬ 
ret  homo  non  Hispaniensis,  sed  Hispanus,  et,  si  quid 
forte  Romani  sanguinis  haberet,  ambiguus  hybrida. 
Hunc  scilicet  reipublicae  cura  duci,  quae  nihil  ad  illum 
pertineret ;  aut  ulla  honesta  causa,  cujus  in  tota  vita  nihil 
non  foedum  atque  probrosum  esset ;  quique  ipse  criminis 
hujus,  per  quod  negotium  aliis  facesseret,  multis  et  bonis 
testibus  argui  posset !  Ceterum  tali  aliquo,  hoc  est,  vili, 
impudente,  et  perdito  homine  fuisse  opus:  nec  enim  alium 
reperiri  potuisse,  qui  se  Romanis  equitibus  venditaret,  ad 
horum  confirmandam  impotentiam  tam  infami  famulatu. 

15.  ‘  Frustra  incusari  alios  :  equitum  hanc  intemperiem  • 
esse,  regno  judiciorum  exultantjum,  vel  usque  ad  interi¬ 
tum  civitatis.  Non  posse  dissimulari  aut  nesciri,  quae  in 
conspectu  populi  Romani  sint  acta,  hoc  inspiciente  cu¬ 
pidissime  damnatos,  quicumque  aut  publicanorum  fraudes 
severius  vindicassent,  aut  judicia  studuissent  emendare,  aut 
quacumque  de  causa  iratum  hunc  ordinem  habuissent. 

16.  ‘  Quem  enim  comminisci  causam  aliam  posse,  quod 
M.  Scaurus  princeps  senatus,  quanquam  annis  et  corpore 
invalidus,  sit  postulatus  :  nisi  quia  et  alias  semper  obstite¬ 
rit  iniqua  flagitantibus,  et  nuper  auctor  Druso  fuerit  judi¬ 
cia  ad  senatum  transferendi  ?  C.3  Cottam  disertissimum 
adolescentem  quo  alio  crimine  cecidisse,  quam  quod  P. 
Rutilium  avunculum  suum  imitatus,  rectum  animum  et 
ambitioni  impenetrabilem  praetulisset?  Ideo  nimirum  tan¬ 
tis  in  illum  animis  ivisse  iratos  equites;  ne  suam  quidem 

infamiam,  nedum  publicam  veritos,  si  Rutiliani  judicii 
turpitudinem  recens  invidia  renovaret. 

17.  ‘  His  tam  velocibus  ad  vindictam  hominibus  judi¬ 
cia  tradi  perinde  esse,  ac  si  furioso  gladius  detur  inter 
inermes  et  imbecillos.  Tam  brevi  tempore  plures  consilio 
et  virtute  praestantes  cives  amissos  esse,  quam  fortassis 
longo  bello  absumere  hostilia  arma  potuissent.  Neque 
finem  fore,  donec  eadem  accusandi  licentia  duret.  Quem 
enim  esse  non  senatorem  tantum,  sed  omnino  honestiorem 
aliquem  civem,  cui  non  fuerit  cum  his  aut  illis  sociorum 
multa  familiaritas,  et  inde  suspicionum  materies,  et  crimi¬ 
nandi  occasio?  Jam  antea  satis  in  urbe  irarum,  satis  in¬ 
vidiae  et  aemulationum  esse.  Haec  tam  inimica  publicae 
saluti  opprimenda  potius  et  excidenda  esse,  quam  ut  ultro 
corrobores  et  augeas. 

18.  ‘  Unicum  praesentium  malorum  levamentum,  uni¬ 
cam  meliorum  temporum  spem  esse  in  concordia  civium 
repositam.  Hanc  qui  studeant  abrumpere,  quibuslibet 
hostibus  pejus  timendos  atque  abominandos  esse.  Quid 
enim  futurum,  si  ex  senatu  aut  legatione  exciti,  quam 
reipublicae  curam  operanrque  necessario  tempore  navaturi 
fuerint,  suis  periculis  cogantur  impendere  ?  Perituras  rei 
bene  gerendae  plurimas  occasiones,  donec  qui  in  consilio 
publico  aut  curatione  aliqua  sint  positi,  solicitis  mentibus, 
plus  de  civium  suorum  injuriis,  quam  de  hostium  armis 
cogitarent.’  Haec  disceptatio  cum  aliquamdiu  tenuisset, 
tandem  melioris  partis  victoria  saltem  in  tempus  necessa¬ 
riam  fessae  civitati  quietem  praebuit. 

19.  Interea  dum  Romae  haec  fiunt,  et  in  Marsis  a  P. 

Rutilio  Lupo  consule  res  non  optime  geritur,  ne  in  aliis  Liv.  Epit. 
quidem  Italiae  partibus  prosperiores  Romanorum  ducum 
expeditiones  fuerunt.  Cn.  Pompeium,  quanquam  repul-  Oros.v.18. 
sus  ab  Asculo  fuerat,  adhuc  in  Piceno  agentem,  ad  Ten-  Appian. 
nam  fluvium  in  agro  Falerino1  tres  simul  hostium  duces,  Civ- 

»  Ad  Tennam  fluvium,  in  agro  rerumque  gestarum  ordo  invicte 
Falerino ]  Appianus  habet  irepl  probat  hic  agi  de  agro  Falerino, 
t b  $d\epvov  tpos.  Quae  verba  sive  potius  Faleriensi,  id  est, 
cave  intelligas  de  Falerno  mon-  agro  Faleriae  circumjecto.  Fa¬ 
te  et  agro  in  Campania  generosi  leria,  sive  Falaria,  urbs  est  Pi- 
vini  feraci.  Ipse  locorum  situs  ceni  agri.  Crev. 

Appian. 


C.  Judacilius,  T.  Afranius,  P.  Ventidius  conjunctis  copiis 
adorti,  fuderunt. 

20.  Firmum  colonia  receptui  fugientibus  fuit :  cujus 
moenibus  cum  se  Pompeius  clausisset,  Judacilius  et  Ven¬ 
tidius,  relicto  ad  obsidionem  Afranio,  in  diversa  loca  di¬ 
gressi  sunt.  Namque  Pompeius,  quanquam  abductae 
potiores  hostium  copiae  erant,  satis  habebat,  si  quos  su¬ 
perstites  sibi  caedes  fugaque  fecerat  armare  iterum,  et, 
donec  terror  abscessisset,  defendere  munimento  4  oppidi 
posset :  a  pugnando  quidem  modis  omnibus  abstinebat. 
Liv.  Epit.  21.  In  Samnio  Vettius  Cato  L.  Julium  consulem,  cae- 
Appian.  g;g  jjyQbyg  militum,  iEsemiam  cedere  compulit. 

L.  Scipio  et  L.  Acilius  servorum  habitu  elapsi  sunt :  co- 
Phn.  xv. 2.  Ionia  arctius  circumsessa.  Tum  et  Venafrum  in  dextra 
Vulturni  ripa  Campanum  oppidum,  sed  vicinum  Samniti¬ 
bus,  olei  proventu  ac  bonitate  clarum,  Marius  Egnatius 
proditione  intercepit,  duabus  ibi  Romanis  cohortibus  in¬ 
terfectis.  Et  M.  Licinium  Crassum  M.  Lamponius  cas- 
Front.  tra  prope  virgulta  sylvasque  habentem,  incensis  quae  con¬ 
io.  et  iv.  7 A*»ua  vallo  erant,  Grumentum  concedere  coegit:  majore 
41.  tamen  metu  quam  detrimento,  cum  exercitus  omnis  peri- 

APPian'  ditatus  fuisset,  octingentis  omnino  militibus  amissis. 

22.  Oppidum  Lucaniae  Grumentum  est,  quod  si  non 
eodem  anno,  eodem  utique  bello  et  amissum  a  Romanis  et 
recuperatum  est.  Nec  excidere  memoriae  debet  insigne 

Quadrig.  duorum  servorum  ad  servandam  heram  commentum.  Hi 
Benef.nm  6  cum  ur^s  obsideretur,  ad  Romanos  transfugerant,  operae- 
23.  et  Ma-  que  pretium  fecerant.  Iidem  urbe  capta,  discurrentibus 
ad  praedam  militibus,  ad  herilem  domum  notis  viarum 
diverticulis  praecurrerunt,  extractamque  dominam  cum 
prae  se  agerent  voce  vultuque  minaces,  quoties  quaenam 
esset  interrogarentur,  ‘  dominam,  et  quidem  crudelissi¬ 
mam,  ad  meritum  supplicium  a  se  duci  ’  retulerunt. 

23.  Sic  eductam  extra  muros  summa  cura  occultave¬ 
runt,  donec  residente  ira  victoris  periculum  omne  dece¬ 
deret.  Tum  vero  aperuerunt  animos  ;  ‘  dominae  servandae 
ergo,’  quemadmodum  res  ipsa  satis  loquebatur,  ‘  omnia 

fecisse,  neque  jus  ejus  imminutum  cupere,’  professi.  Illa, 
ne  beneficio  a  servis  vinceretur,  quod  unum  maximum  in 
potestate  ejus  erat,  utrumque  e  vestigio  manumisit. 

24.  Inter  haec  et  C.  Perperna  cladem  ignominiamque 
non  vulgarem  passus  est.  Cum  Praesenteio  signis  collatis 
dimicaverat  hoc  eventu,  ut  quatuor  millibus  amissis  su¬ 
perstites  plerique  armis  abjectis  vix  fuga  servarentur.  Ob 
hoc  ademtum  ei  a  P.  Rutilio  consule  imperium  est.  Re¬ 
liquiae  exercitus  iis  copiis  quas  C.  Marius  ducebat  ad¬ 
junctae. 

25.  Sed  et  Nola  nobilissima  Campaniae  colonia,  quae 
vim  Hannibalis,  et  illam  Punici  belli  tempestatem  spre¬ 
verat,  in  Samnitium  manus  incidit,  quibus  C.  Papius 
praeerat.  Is  cum  suarum  partium  hominibus  re  communi¬ 
cata,  facile  irrupit  proditam  urbem.  Duo  millia  Roma¬ 
norum  in  praesidio  cum  L.  Postumio  praetore  erant :  etiam 
ad  resistendum  Nolanis  impar  manus,  nedum  ut  super¬ 
venientem  externum  sustinere  hostem  posset.  Idcirco 
haud  gravatim  acceperunt  conditionem,  iit  postea  sub  Pa¬ 
pio  militarent.  Haec  venia  militibus  data :  duces  com¬ 
prehensi,  et,  ne  belli  quidem  more  servato,  inedia  necati 
sunt. 

26.  Ob  has  res  continuo  complures  populi  ad  hostes 
defecerunt:  Nolaque  recepta  multas  circa  urbes  C.  Pa¬ 
pius  Italicorum  auspicia  sequi  coegit.  Nam  et  Stabias 
in  sinu  maris  inter  Surrentum  et  Neapolim  lactis  salubri¬ 
tate  celebres,  occupavit,  et  cognomini  fluvio  impositum 
Liternum  :  coloniam  quoque  Romanam  in  Picentinis 
Salernum  cepit.  Erat  hoc  Italicis  ducibus  institutum,  ut 
augendis  copiis  intenti,  ex  captivis  bello  idoneos  sacra¬ 
mento  adigerent,  etiam  valentissimis  servorum  in  militiam 
ascitis. 

27.  Hac  ratione  Papius  numerosum  jam  exercitum 
trahens,  praeter  Capuam  et  urbi  circumjectum  agrum,  unde 
eo  bello  maximi  Romanorum  exercitus  alebantur,  totam 
Campaniam  vicinasque  regiones  impune  pererrabat :  alios 
promissis,  alios  metu  ad  voluntariam  deditionem  solici- 
tando.  Sed  in  Nucerinorum  vastando  agro  (Alfaternos 
cognomento  vocant;  nam  alia  Umbriae  Nuceria  fuit) 

quod  omnia  inferiora  Ude  habebant,  nihil  injuriae  autr 
crudelitatis  praetermissum  est. 

28.  Ea  res  nutantes  finitimorum  animos  impulit,  ut 
amicitiam  cum  Papio  jungerent,  decemque  peditum  mil¬ 
lia,  mille  equites  sub  eo  stipendia  facturos  darent.  Qui 
ubi  venerunt,  Acerras  ad  Clanium  amnem,  postquam  ad 
societatem  belli  pellici  nequiverant,  circumsedit.  C.  Ju- 
dacilio  quoque  non  deterior  successus  per  Apuliam  fuit, 
Canusio  Venusiaque  insignibus  oppidis,  magnoque  numero 
aliorum,  in  deditionem  armis  aut  voluntate  incolentium 
acceptis. 

29.  Eadem  aestate,  qua  heec  diversis  Italiae  locis  gere¬ 
bantur,  P.  Rutilius  consul,  copiis  cum  C.  Mario  divisis, 
Telonii  fluminis  utramque  ripam  duobus  castris  totidem- 
que  pontibus  obtinebat.  Telonius  per  Marsos  fluens, 
apud  Reatinos  Velino  fluvio  conjungitur.  Iisdem  in  locis 
tum  C.  Vettius  Cato  sociorum  praetor  exercitum  habebat : 
propius  Marianum  vallum  castra  metatus.  Is  cum  Ruti¬ 
lium  A.  D.  pridie  Idus  Junias,  quo  die  Matri  Matutae 
sacra  fiebant,  traducturum  esse  copias  ab  exploratoribus 
didicisset,  per  tenebras  proximae  noctis  in  valle  quadam 
opportuna  haud  procul  ponte  Rutiliano  partem  copiarum 
in  insidiis  constituerat.  Deinde  Rutilium  transire  am¬ 
nem  passus,  invadit  necopinantem  magnaque  clade  pro¬ 
fligat. 

30.  Multi  ex  pugna  clari  nobilesque  viri  cum  octo 
millibus  militum  ceciderunt :  ex  his  magna  pars,  cum  per¬ 
ditis  rebus  effugium  aliud  non  pateret,  in  ipsis  aquis  op¬ 
pressa  est.  Consul  ipse  telo  in  caput  ictus,  paulo  post  ex 
vulnere  decessit.  Hanc  Rutilii  fortunam  superstitio  ve¬ 
terum  ad  spretas  religiones  retulit,  ‘  quod  inter  sacrifican¬ 
dum  capite  jecinoris  non  reperto,  tamen  movere  ausus 
esset.’  Vana  omnino  persuasione,  nisi  quod  apparet  fa¬ 
cile  contemturum  salutaria  hominum  monita  fuisse,  qui 
Deorum,  ut  ipse  putabat,  ostenta  pro  nihilo  duceret. 

31.  At  C.  Marius,  qui  fluminis  inferiorem  partem  tene¬ 
bat,  cum  amnis  cruento  alveo  corpora  et  arma  Romana 
volvens  acta  prodidisset,  confestim  traductis  in  hostilem 
ripam  copiis  ad  expugnanda  Vettii  castra  successit :  eaque. 

propugnatoribus  subito  metu  oppressis,  nec  viribus  modo, 
sed  etiam  numero  inferioribus,  quia  flos  exercitus  una 
cum  ipso  duce  aberat,  haud  magno  labore  cepit ;  cladem 
consulis,  sicut  consilio,  sic  etiam  eventu  meliore,  ultus. 

Cato,  castris  amissis,  in  loco  ubi  pugnaverat  pernoctavit. 

Postridie,  quod  exigua  commeatus  ei  copia  supererat,  al¬ 
bescente  coelo  profectus  est. 

32.  At  Romam  fama  primum  adversae  pugnae  vehe¬ 
menter  perterruit.  Major  deinde  dolor  exarsit,  cum  cru¬ 
entus  in  urbem  consul  referretur,  et  tot  egregiorum  viro-  Flor.ni.i8. 
rum  funera  sepulcris  majorum  reddenda  portarentur.  Eo  App‘an- 
viso  ita  mcesta  et  attonita  luctu  civitas  fuit,  ut  idoneam 
senatus  causam  putarit,  cur  defunctorum  in  bello  corpora, 

quibus  locis  occubuissent  humari,  neque  in  urbem  referri 
juberet ;  ne  metum  pigritiamque  vulgo  incuterent  funesta 
spectacula.  Providenter  id  factum  etiam  hostes  proba¬ 
verunt,  simili  decreto  apud  suos  imitati. 

33.  Rutilio  consule  defuncto,  quanquam  magna  pars 
anni  supererat,  suffectus  tamen  nemo  est :  neque  enim  L. 

Julio  comitiorum  causa  ad  urbem  revertendi  otium  erat. 
Prosperiores  subinde  nuntii  nonnihil  recrearunt  animos. 

Nam  et  Ser.  Sulpicius  Pelignos  acie  fuderat :  et  Q.  Cae-  Liv.  Epit. 
pio,  qui  legatus  fuerat  Rutilii,  cum  magna  caede  obsiden¬ 
tium,  prbsperam  eruptionem  fecerat.  Quae  res  ei  statim 
honori,  mox  exitio  fuit. 

34.  Quippe  ob  hunc  successum  senatus  censuerat,  ut  C. 

Marius,  Q.  Caepio  Rutilianum  exercitum  aequato  imperio  Appian. 
dividerent.  Inflatus  his  patrum  judiciis  Caepio,  quod  Liv.  Epit. 
unico  hactenus  credito  duci  comparatum  se  putabat,  te¬ 
merarius  factus,  praeclara  initia  foedo  exitu  corrupit. 

Namque  Pompaedius  Silo  ferociam  juvenis  in  occasionem  Appian. 
suam  versurus  accessit  ad  eum,  poenitentia  actorum  simu¬ 
lata  ;  quoque  magis  incautum  falleret,  duos  pueros  prae¬ 
textatos  adduxit,  cum  magno,  ut  videbatur,  auri  argenti¬ 
que  pondere.  Nam  plumbeas  ille  massas  bracteolis  meli¬ 
oris  metalli  obduxerat :  pueri  quoque  servilis  generis  erant : 

ipse  filios  suos  ferebat. 

35.  ‘  Haec,’  inquit,  ‘  adduxi,  Q.  Caepio,  fidei  meae 
pignora;  simul,  ut  adversus  iram  popularium,  spem  gene¬ 
ris,  et  partem  fortunarum  in  tuto  haberem.  Simul  enim 

palam  fiet  me  fugisse,  satis  scio  non  temperaturos  veteres 
socios,  quin,  si  possint,  in  me  meorumque  corpora  exqui¬ 
sitissimo  cruciatu  desaeviant.  Quanto  enim  plus  in  meo 
ductu  spei  habuerunt,  tanto  acriori  dolore  exardescent : 
ereptumque  a  me  interpretabuntur,  quicquid  per  me  spe¬ 
raverant  adipisci  posse. 

36.  ‘  Sed  nimirum  decepimus  invicem,  deceptique  su¬ 
mus.  Illi,  quo  bellum  vobis  facerem,  imperium  accepisse 
putarunt;  ego,  ne  ab  aliquo  violentiore  ingenio  invadere¬ 
tur,  occupandum  censui,  gravior  sic  futurus  auctor  pacis, 
quam  si  de  inferiore  loco  conarer.  Ceterum  neque  illo¬ 
rum  ardor  adducere  me  potuit,  ut  vobiscum  decertan¬ 
dum  arbitrarer  ;  neque  illis  ad  quietis  studium  inclinandis 
mea  monita  suffecerunt. 

37.  ‘  Idcirco,  quia  jam  ultro  pacis  laudatorem  homi¬ 
nes  efferati  suspectabant  et  oderant;  abjecta  spe  plura 
perficiendi,  ut  me  saltem  meosque  servarem,  cum  parte 
clientium  et  amicorum  huc  veni :  alios  reliqui  in  castris, 
quia  nequedum  illis  excedere  maturum  erat,  et  mihi 
opportunum  habere  qui  quid  ibi  rerum  agatur  nuntient, 
et,  ubi  tempus  aderit,  consilium,  quod  in  redintegrata 
amicitia  pro  munere  vobis  offero,  juvent. 

38.  ‘  Maximi  opprimendi  exercitus  occasio  adest,  Q. 
Caepio ;  sed  cito  disparitura,  nisi  confestim  injeceris  ma¬ 
num.  Si  me  sequeris  itineris  optimum  ducem,  Vestino¬ 
rum  Marsorumque  in  propinquo  copiae,  dum  sine  impera¬ 
tore,  sine  certo  imperio  trepidant,  deleri  nullo  negotio 
possunt.  Neque  dolum  timueris.  Nemo  seque  et  liberos 
tradit  in  eorum,  quos  laesurus  venerit,  manus.  Id  minime 
negaverim,  fuisse  tempus  quo  fuerim  vobis  iratior ;  sed 
ita  ut  in  civilibus  dissensionibus  solet.  Vim  certe  et  arma 
quam  non  probaverim,  et  mei  familiares  intime  sciunt,  et 
ipso  rerum  testimonio  satis  ostendi  potest. 

39.  ‘  Cum  a  M.  Druso  ad  leges  perferendas  in  urbem 
essemus  vocati,  civesque  mei  spe  atque  animis  mirifice  in¬ 
caluissent  ;  non  subduxi  me  quaerentibus  ducem,  hoc  ani¬ 
mo,  ut,  quantum  fieri  sine  certamine  posset,  per  me  potis¬ 
simum  gereretur ;  si  bonis  artibus  profectum  nihil  esset, 
impedirem  meos  ne  nimia  cupiditate  atque  indignatione  ad 
scelesta  consilia  prolaberentur. 

40.  ‘  Nihil  enim  sane  mediocre  decretum  in  concilio  fu¬ 
erat  ;  lectumque  agmen  virorum  pugiones  sub  tunicis  de¬ 
tulerat,  ut,  quod  aliter  nequiret  obtineri,  vi  consequeren¬ 
tur.  Sed  ego  tantum  ab  hoc  proposito  abhorrui,  ut  cum 
bona  quadam  fortuna  Cn.  Domitius  nobis  occurrisset, 
levem  occasionem  nactus  mitigaverim  popularium  animos ; 
et,  unde  cum  atrocissimis  minis  exierant,  eos  placatos  jam 
quietosque  reducerem. 

41.  ‘  Semper  enim  in  causa  praesenti  hic  mihi  animus 
fuit,  ut  nec  indignos  eo  quod  ostendebatur  beneficio  nos 
crederem  ;  nec  defugerem  quicquam  laboris  aut  sumtus, 
dum  eo,  volente  populo  Romano,  potiremur  :  cum  invito 
luctari,  neque  foederibus  convenire,  quae  vobiscum  icimus, 
neque  virium  nostrarum  esse  arbitrarer. 

42.  ‘  Sed  haec  ita  esse  aliquando  per  otium  cognosces. 
In  praesentia  non  postulo  ut  verbis  meis,  sed,  in  quo  plus 
est  fidei,  ut  factis  credas.  Utra  cum  parte  sentiam,  fa¬ 
veant  modo  coeptis  Dii,  claro  documento  futura  lux  ape¬ 
riet.  Nec  aliud  a  te  aut  senatu  praemium  paciscor,  quam 
quod  post  navatam  operam  studium  meum  mereri  videbi¬ 
tur.  Id  modo  dicam  :  quoties  memoria  repeto,  quam 
fueritis  semper  in  munerando  largi,  constans  animum  subit 
cogitatio,  fore,  ut  jus  Romanae  civitatis,  et  quicquid  nostri 
armati  postulant,  certius  meo,  quam  illorum  consilio,  et 
in  his,  quam  in  prioribus  castris  consequi  detur.’ 

43.  Ad  haec  Caepio,  tum  desiderio  rei  gerendae  accen¬ 
sus,  tum  fidem  hominis,  tantis  ut  putabat  pignoribus  ob¬ 
strictam,  nihil  suspectans,  *  Non  errasti,’  inquit,  '  Q. 
Pompaedi,  si  certius  assequendis  quae  cupias  in  benevo¬ 
lentia  populi  Romani,  quam  in  armis  tuorum  esse  praesi¬ 
dium  reris.  Multa  ille  saepe,  non  Italicis  modo  sociis, 
sed  et  barbararum  gentium,  rogatus  dedit ;  coactus,  nihil 
cuiquam.  Tu  modo  ut  promissa  praestes  dispicito  :  de 
ceteris  meam  esse  praecipuam  curam  volo  :  nec  meritis 
tuis  inferior  aut  apud  me,  aut  apud  senatum  populumque 
Romanum  erit  gratia.’ 

44.  Multa  deinde  sciscitantem,  an  citra  periculum  sus- 

cipi  talis  expeditio  posset,  sine  cura  esse  Pompaedius  ju¬ 
bet.  ‘  Duo  in  hac  deliberatione  spectanda  Caepioni,  et 
quantum  tidei  talia  indicantis,  et  quantum  peritiae  credere 
debeat.  Fidei  se  existimare  dedisse  maxima  omnium  quae 
dari  possint  pignora  :  neque  recusare,  si  fallat,  quin  acer¬ 
bissimis  exemplis  ipse  liberique  plectantur.  Quantum  ad 
alterum  pertineat,  eum  se  locum  semper  et  inter  suos,  et 
apud  Romanos  imperatores  tenuisse,  ut  de  eo  dubitatu¬ 
rum  putet  neminem.  Se  cum  paucis  consciis  exisset  e 
vallo,  dedisse  operam  ut  tarde  cognosceret  exercitus  pro¬ 
fectum  imperatorem  esse  :  nedum  ut  quorsum,  aut  cujus 
negotii  gratia  exiret,  quisquam  nosset,  nisi  quem  haec  scire 
interesset.’ 

45.  Haec  non  modo  credebat  incautus  juvenis,  sed 
etiam,  postquam  vocari  consilium  e  vestigio  j ussisset,  con¬ 
tra  dubitantes,  tuebatur.  Nec  enim  deerant,  qui  caven¬ 
dam  hominis  astutiam,  nec  nisi  explorato  quoquam  profi¬ 
ciscendum  dicerent.  Ceterum,  quia  major  potestas  penes 
Caepionem  erat;  simul  metuentibus  qui  resistebant,  ne 
favere  sociis  viderentur ;  signis  temere  motis,  qua  Pom¬ 
paedius  ad  suorum  castra  praeibat,  exercitus  rapitur.  Ne 
id  quidem  curatum,  ut  asservaretur  ille,  aut  taciti  sal¬ 
tem  custodes  adderentur. 

46.  Ut  ventum  ad  locum  insidiarum  fuit,  Q.  Pompae¬ 
dius  in  tumulum  quendam  praecurrit,  quasi  dubitans  an 
inde  conspici  hostes  possent.  Ibi  sublato  quod  conve¬ 
nerat  signo,  coortae  insidiae  Romanos,  priusquam  expe¬ 
dire  arma  possent,  turbant,  trucidant:  cadit  ipse  Caepio, 
praeterea  militum  ingens  numerus.  Quod  ex  clade  super¬ 
fuit,  alio  senatus  decreto  parere  C.  Mario  jussum  est. 

47.  Cum  ita  post  Drusum  fax  altera  belli  socialis  ex- 
tincta  in  Caepione  esset,  non  ideo  excitatum  ab  his  in¬ 
cendium  conquievit.  Adeo  facilis  est  humanis  ingeniis 
miscere  composita,  quam  turbatis  mederi. 

48.  Quanquam  variis  Italiae  regionibus  certabatur, 
acerrimus  tamen  circa  Campaniam  Mars  erat,  ubi  Sam¬ 
nites  C.  Papio  Mutilo  duce  Acerras  gravi  obsidione  pre¬ 
mebant.  Eo  cum  L.  Julius  Caesar  consul  cum  suis  legio¬ 
nibus,  auxiliariumque  Gallorum  millibus  decem,  et  Nu- 

niidico  M auroque  equitatu  occurrisset ;  Papius  Oxyntain 
Jugurthae  filium,  qui  habitus  Venusiae  in  custodia  fuerat, 
in  castra  arcessit,  cultuque  regio  exornatum  popularibus 
ostentat.  Ex  eo  crebra  earum  gentium,  tanquam  ad 
suum  regem,  transfugia  fiebant :  donec  fatigatus  quotidia¬ 
nae  perfidiae  exemplis  consul,  ceteros  omnes  in  Africam 
remisit.  At  Papio  tantum  animorum  supererat,  ut  con- 
temtim  ad  castra  hostium  ductis  copiis,  cum  nemo  contra 
egrederetur,  cohortatus  suos,  vallum  inciperet  vellere. 

49.  Romanus  consilio,  non  metu  quieverat :  et  intentus 
in  occasionem,  ubi  quo  voluerat  progressum  hostem  videt, 
praeparatis  omnibus,  aversa  castrorum  porta  circummittit 
equitatum  :  ipse  cum  cohortibus  eruptionem  validam  facit, 
et  Samnitem,  nihil  a  tergo  hostile  metuentem,  cum  in  se  to¬ 
tum  convertisset,  caedendum  equitibus  suis  praebet.  Tanta 
trepidatio  et  caedes  fuit,  ut,  quanquam  propinquo  in  castra 
receptu,  sex  tamen  hostium  millia  caderent. 

50.  Inde  consul,  credo,  quia  neque  ad  castra  Samni¬ 
tium  oppugnanda  satis  virium  erat,  et  Acerras  adversus 
longiorem  obsidionem  firmaverat,  ne  annonam  oppidano¬ 
rum  consumeret,  exercitum  abduxit.  Hujus  victoriae 
tanta  fuit  laetitia,  ut  consul  ab  exercitu  imperator  ap¬ 
pellaretur  ;  Romae  quoque  positis  sagis,  senatus  ad  vesti¬ 
tum  rediret. 

51.  Ne  tamen  eo  minus  varia  belli  fortuna  esset,  iEser- 
nia  colonia  cum  M.  Marcello  in  potestatem  Samnitium 
venit.  Sic  quidem  Livianae  reliquiae.  Sed  Orosius  ali¬ 
ter  tradit :  ‘  Syllam  cum  viginti  quatuor  cohortibus  iEser- 
niam  missum,  maximo  bello  et  plurima  caede  hostium, 
urbem  sociosque  servavisse/  Sane  si,  quid  scriptum  a 
Livio  fuerit,  liqueret,  ab  auctoritate  tanti  viri  difficulter 
recederem.  Nunc  quando  non  eadem  negli gentibus  ex¬ 
cerptis  fides  est,  rem  cogimur  in  medio  relinquere. 

52.  Neque  enim  aptissimum  esset  putare,  Syllanam 
expeditionem,  non  justam  salutem  iEserniae,  sed  aliquod 
ad  tempus  levamentum  attulisse.  Quis  enim  servatos 
esse  dicat  credatve,  quorum  ad  aliquot  forte  dies,  certe 
non  ultra  unum  aut  alterum  mensem,  dilata  deditio  esset? 
Sed  apud  hoc  genus  scriptores,  tam  crebra  est  hujusmodi 


Oros. 

Liv.  Epit. 


4470 


T.  LIVII 


hallucinatio,  ut  cautissimi  quique  lectores  vix  effugiant, 
quin  subinde  offendere  et  adhaerescere  cogantur :  neque  se 
possint,  nisi  aliunde  forte  sublevati,  de  confusa  et  teme¬ 
raria  rerum,  interdum  et  pugnante  secum,  congerie,  ex-, 
tricare. 

Sisen.  ap.  53.  Istis  quidem  temporibus  iEserninos  duplici  fossa 
Non.  voce  ,,  .  ,  *  .  * 

‘Adesum.’  valloque  circumdatos,  trumento  adeso,  quod  ex  agris  in 

oppidum  comportatum  fuerat,  ad  extremum  periculi  ve¬ 
nisse  certum  est.  Unde  mihi  probabilis  conjectura  oritur, 
propter  inopiam  commeatuum,  paulo  post  cum  M.  Mar¬ 
cello  deditam,  atque  inde  cognomen  iEsernini  huic  indi¬ 
tum  esse  :  cum  jam  non  ex  bonis  tantum  rebus,  sed  etiam 
ex  adversis  inciperent  imponi ;  quemadmodum  aliquanto 
Ascon.in  postea  M.  Antonius  orae  maritimae  dissolutissimus  curator 
i.mVerr.  cognomentum  Cretici  tulit. 

54.  Hanc  deinde  receptam  a  consule  Sylla  urbem  ex¬ 
istimo.  Sane  in  potestate  Italorum  fuisse  indubitabili 

Strab.  v.p.  argumento  est,  quod  eo  bello  sic  est  afflicta,  ut  jam  aetate 
Diod  ap  Strabonis  inter  urbes  numerari  desierit.  Neque  vero  L. 
Val.Plut.in  Syllam  multa  bello  Marsico,  priusquam  consul  fieret,  for- 
ilv^' Epit;tr'  tber  feliciterque  gessisse  ignoramus.  Sed  hoc  quidem 
wxv.  universe  traditur :  quid  autem  sigillatim  unoquoque  loco 
ac  tempore  fecerit,  nec  referunt  qui  supersunt,  nec  super¬ 
sunt  qui  retulerunt. 

55.  Ab  eadem  causa  cetera  quoque  ejus  belli  latent, 
aut  ex  tortuosis  obscurisque  involucris  vix  eruuntur.  Et 
haec  quidem  difficultas  quanto  plus  infructuosi  laboris  mihi 
peperit ;  tanto  magis,  ut  speramus,  apud  aequum  lectorem 
proficiet  ad  veniam,  si  forte  expectatio  ejus,  magnarum 
quandoque  rerum  initiis  excitata,  deficiente  materia  subito 
destituitur.  Nam  in  opere  veritatem  professo  cum  fingere 
alienum  et  putidum 6  sit ;  nisi  quod  antiquitus  traditum 
reperiam,  quod  afferam  non  habeo  :  neque  raro  contingit, 
ut  aliquam  historiae  partem  luculenter  alicubi  descriptam 
nactus,  velut  in  copioso  et  navigabili  amne,  plenis  velis 
invehar;  atque  idem  mox  velut  in  sicco  destituar,  cum 
illud  flumen,  more  multorum,  quae  postquam  aliquamdiu 

laetis  alveis  incesserunt,  subito  sub  terram  absconditi  dis¬ 
parent,  evanuit. 

56.  Illud  tamen  vere  gloriari  possum  praestitisse,  ne 
quid  intentatum  relinquerem,  quo  accuratior  haec  historia 
fieret:  eamque  adhibuisse  diligentiam,  ut  neque  ab  ullo 
ingenio  novum  aliquid  ex  iis  saltem  qui  extent  auctoribus 
erui  posse  putem ;  et  cum  celeberrimos  doctissimosque 
viros  rogaverim  multos,  a  nemine  mihi  ullius  gesti  ne 
minima  quidem  circumstantia,  quam  prior  non  adverte¬ 
rim,  potuerit  indicari. 

57.  Ceterum,  ut  ad  socialis  belli  exponendos  casus 
revertar,  L.  Caesarem  consulem  cum  triginta  peditum,  Appian. 
quinque  equitum  millibus  reperio,  locis  iniquis  exercitu 
ducto,  in  Marii  Egnatii  Samnitis  insidias  praecipitasse ; 
fugientemque  lectica,  quod  equi  succussionem  propter 
morbum  ferre  non  posset,  apud  fluvium  quendam  (neque 
nomen  traditur)  cui  pons  tantum  unicus  fuerit,  majorem 
copiarum  partem  amisisse.  Teani  deinde  (Sidicinum  fu¬ 
isse  conjecturis  assequor)  in  oppido  munito  et  copioso,  Strab.  vi. 
concurrentibus  ad  eum  strenue  novis  militibus,  exerci-  Appian. 
tum  et  arma,  nam  et  haec  inter  fugiendum  projecta  fue¬ 
rant,  reparasse. 

58.  Obsidebat  adhuc  Acerras  in  Campania  C.  Papius, 
ad  quas  liberandas  omnis  illa  videtur  a  consule  suscepta 
fuisse  expeditio.  Igitur,  quamprimum  utcumque  instau¬ 
ratae  vires  placuerunt,  et  ipse  movit  Acerras,  castrisque 
positis  consedit.  Socios  prior  clades,  consulem  recens,  ut 
solito  cautiores  essent,  admonuerat.  Sic  utrisque  casum 
pugnae  studiose  vitantibus,  aliquamdiu  sine  memorabili 
ullo  eventu  collata  castris  castra  habuerunt. 

59.  Interea  C.  Marius,  ad  quem  Rutiliani  imperii,  post 
extinctum  consulem,  summa  redierat,  male  spretum  ab 
illo  consilium  secutus,  suos  intra  munimenta  exercuerat ; 
donec  hostes  in  eam  securitatem  adduxit,  ut  nunquam  se 
visuros  aequo  loco  Marium  existimarent.  Igitur  cum  saepe 
copiis  ante  castra  instructis  potestatem  pugnae  frustra 
fecissent  Marsi,  adhibitam  initio  curam  paulatim  remi¬ 
serant. 

60.  Sed  ubi  satis  et  apud  suos  animi,  et  apud  hostes 

Liv.  Epit.  negligentiae  animadvertit,  lacessentem  aliquando  feroci- 
J  'ter  hostem  subito  egressus  praelio  fudit,  et  fugientem  ad 
proxima  vineta  insecutus  est.  Ibi  ne  transcendendis  sepi¬ 
bus,  quod  ab  hostibus  factum  aegre  fuerat,  ordines  divelle¬ 
rentur,  insidiisque  forte  latentibus  aperiretur  occasio,  con¬ 
tinuit  suos. 

61.  Nec  ideo  minor  aut  clades  hostium,  aut  populi 
Romani  victoria  extitit.  Jam  enim,  cessante  Mario, 
alias  copias,  a  quibus  fusi  exciperentur,  fortuna  provide¬ 
rat.  Casu  quodam  Sylla  ex  adversa  parte  vinearum, 
castris  modo  positis,  commissam  esse  pugnam,  nescio  quo 
indicio,  senserat.  Quapropter  quadrato  agmine  profectus, 
cum  in  palantes  fuga  hostes  incidisset,  majorem  prope, 
quam  facta  inter  pugnandum  fuerat,  stragem  edidit :  plane 
quasi  fatale  foret,  ut  coepta  a  Mario  hic  perficeret  opera, 
majoremque  gloriae  partem  in  se  traheret. 

Plut.  Mar.  62.  Supra  sex  millia  Marsorum  eo  praelio  desiderata. 
Liv.  Epit.  Praetor  quoque  Marrucinorum  Herius  Asinius  occisus 
est.  Armorum  aliquanto  plus  quam  pro  caesorum  numero 
Appian.  captum  :  quae  adeo  passim  fugientes  projecerant,  ut  col- 
Oros.  lectis  deinde  in  unum  reliquiis  ad  septem  millia  inermium 
reperirentur. 

Appian.  63.  Neque  ideo  demittebat  animos  bellicosa  natio. 

Quin  ultro  contractis  undique  copiis,  Marium  provoca¬ 
runt  ad  pugnam,  castrisque  se  tenentem  circumvallare 
instituerunt.  Sed  ille  placito  semel  consilio,  quod  mutari 

Plut.  Mar.  nihildum  attinebat,  constanter  inhaerens,  ad  eam  ignomi- 
etApoph.  .  . 

Mar.  mae  speciem,  et  suorum  querelis,  et  hostium  insultatione 
parum  movebatur.  Ferunt  eo  tempore  Q.  Silonem,  cui 
maxima  inter  Italicos  ex  opinione  virtutis  auctoritas  erat, 
adequitantem  castris,  Marium  his  fere  verbis  inclamasse  : 

‘  Quin  tu  prodis  ad  pugnam,  si  magnus  es  imperator, 
Mari  ?  ’  vicissim  Marium  :  4  Quin  tu,  si  magnus  es  impe¬ 
rator,  nolentem  pugnare  cogis?’ 

64.  Dum  inter  populum  Romanum  ltalicosque  socios 
ista  geruntur,  fama  exitiabilis  belli  per  orbem  terrarum 
sparsa,  quicquid  usquam  latebat  irarum,  in  apertum  pro- 
Inf.  lxxiv.  tulit.  Igitur  et  reges  Bithyniae  Pontique,  et  vicinis 
10.  et  seqq.  Paphlagonum  Cappadocumque  vexandis  finibus,  et  inter 

sese  rixando,  verecundiam  imperii  Romani  paulatim 
exuerunt :  et  apud  ipsos  Italiae  limites  siti  populi,  anti¬ 
quis  odiis,  occasione  nova,  moti  sunt. 

65.  Ex  quibus  praecipue  transalpinae  Galliae  tum  aliae 
nationes,  tum  a  multis  antea  ducibus  victi  triumphatique 
Salluvii  fuere.  Credo,  super  alia  his  addiderat  animum, 
quod  Narbonensis  provinciae  praetor  M.  Cato,  ejus  M.  A.  Geli. 
Catonis  filius,  qui  consul  in  Africa  mortem  obierat,  nuper  XI1I‘  18‘ 
erat  ibi  vita  functus.  Sed  a  C.  Caecilio  compressi  sunt. 

Nec  ultra  de  belli  ejus  initio  aut  fine  comperi.  Neque  Liv.  Epit. 
vero  quis  Caecilius  ille  fuerit,  satis  scio;  nisi  quod  C. 

Metello  Caprario7  genitum  suspiceris,  et  ad  hunc  pertinere 
veterem  inscriptionem  putes,  quam  C.  Caecilio  C.  F.  Me-  Glandorp. 
tello  imperatori  Italici  qui  Argis  negotiabantur  posue¬ 
runt.  Opportuna  tamen,  non  ad  praesens  modo  gaudium, 
sed  in  summam  rei  victoria  fuit :  quae  nisi  nutantes  ubi¬ 
que  civitates  in  fide  retinuisset,  haud  multo  levius  exar¬ 
surum  in  Gallia  bellum  fuerat,  quam  paulo  ante  confla¬ 
tum  in  Italia  saevis  utrimque  cladibus  agebatur. 

7  Cuprario  edd.  ante  Crev'. 

I*  -Incipiebat  tamen  emergere  populi  Romani  fortuna, 
et  pristinam  imperii  assertam  armis  majestatem  rebellium 
sancire  suppliciis.  Picentes  in  Firmana  colonia  Cn. 
Pompeium  Afranio  duce  obsidebant.  Commodum  acci¬ 
derat,  ut  Ser.  Sulpicio  fusis  Pelignis  otium  esset,  ubi 
majus  operae  pretium  facere  posset,  arma  vertendi.  Hunc 
ubi  ad  se  venturum  esse  Pompeius  intellexit,  per  inter¬ 
nuntios  ita  cum  eo  constituit,  ut  dicto  tempore,  dum  Pom¬ 
peius  eruptione  facta  detinet  hostem,  eundem  a  tergo  Sul¬ 
picius  aggrediatur. 

2.  Xon  prudentius  consilio,  quam  felicius  eventu  coep¬ 
tum  fuit.  Cum  enim  Picentes  novos  in  hoste  animos 
mirati,  ad  repellendos  intra  moenia  Romanos  contemtim 
properarent ;  ingenti  coorto  certamine,  castra  cum  nullo 
aut  invalido  praesidio  relicta  Sulpicius  expugnavit  incen- 
ditque.  Simul  clamor  aures  omnium,  simul  conspectus 
ardentium  castrorum  oculos  perculerat :  cumque  tam 
vicino  hostium  alio  exercitu,  non  tralatitii  discriminis 
res  esset,  et  omnia  adhuc  majora  vero  repens  terror  face¬ 
ret;  nullum  ultra  praelium,  sed  fuga  tantum  et  caedes 
fuit,  utique  postquam  Afranius,  sistere  suos  frustra  cona¬ 
tus,  pugnando  occubuerat. 

3.  Cn.  Pompeius  insigni  victoria  potitus,  ne  hostibus 
respirandi  spatium  relinqueret,  Asculum  refugientes  quam 
potuit  celerrime  persecutus,  obsidione  oppidum  clausit. 

Haec  demum  victoria  Romanis  ex  diuturno  timore  fidu¬ 
ciam  bene  finiendi  belli  reddidit :  ut,  quemadmodum  ob 
prosperam  L.  Caesaris  pugnam  togas  resumserant,  ita 

nunc  latum  clavum,  aliaque  magistratuum  ornamenta  etOios.  v.  13. 
insignia  reciperent.  Liv‘ 

4.  Sub  idem  ferme  tempus  praelium  C.  Marii  cum 

Marsis  dubio  eventu  diremtum  est.  Quanquam  enim  Piut-  Mar- 

^  c  54 

ducere  bellum  Marius  statuisset,  ad  extremum,  sive  taedio 
victus,  sive  spe  illectus  et  occasione  oblata,  contulit  cum 
hoste  pedem,  praelioque  decernendi  potestatem  fecit. 

Neutram  eo  die  aciem  satis  constanter  pugnavisse  prodi¬ 
tum  est.  Nam  et  retulerunt  Romani  pedem,  et  hostes 
consummare  victoriam  non  ausi,  sua  et  ipsi  in  castra 
reverterunt.  Unde  increpantem  suos  Marium  inter  alia 
dixisse  ferunt;  1  Utrumne  vestram  majorem  fuisse  putem, 
an  vero  hostium  ignaviam,  haereo.  Neque  vos  ora  illo¬ 
rum,  neque  illi  terga  vestra  intueri  sustinuerunt.’ 

5.  Non  diu  post  hoc  praelium  C.  Marius  famam  suam 
senescere  videns,  per  causam  valetudinis  imperio  se  abdi¬ 
cavit;  cum  se  fesso  corpore  et  nervorum  vitiis  debili,  ex¬ 
peditionem  supra  vires  pudore  suscepisse  diceret.  Sane 
gravibus  ante  bellis  eam  gloriam  eosque  honores  conse¬ 
cutus  fuerat,  ut  jam  sexto  et  sexagesimo  aetatis  anno 
bona  cum  venia  gratiaque  omnium  posset  quiescere ;  si 
eundem  sibi  rerum  modum  facere  cupiditas  sciret,  quem 
natura  demonstrat,  et  ratio  suadet. 

6.  Inter  haec  novae  defectiones  sociorum  causam  prae¬ 
buerunt  senatui,  de  inusitato  hactenus  genere  militum 
cogitandi.  Nunquam  enim  antea  libertinorum  delectus  Appian. 

erat  habitus,  nisi  perraro,  cum  maximi  bellorum  terrores  1  ;  Y-  EJut> 

-  .  Liv.  x.21, 

urbem  circumsisterent.  Ium  vero  cohortes  duodecimxxn.il. 

scriptae,  et  per  praesidia  maritimae  orae  Cumas  usque  dis-  s^a“r<^* 

tributae,  fortem  fidelemque  operam  imperatoribus  et  rei-  Appian 

publicae  praestiterunt. 

7.  A.  Plotio  legato  negotium  datum,  ut  Umbros  tu-  Liv.  Epit. 
rnultuantes  coerceret.  Etrusci  (nam  hi  populi  recens  \u  18 

rebellare  coeperant)  L.  Porcio  praetori  provincia  data. 
Cum  utroque  populo  signis  collatis  dimicatum  :  victoria, 
non  incruenta  tamen,  penes  Romanos  fuit.  At  senatus, 
cum  novi  subinde  hostes  de  veteribus  sociis  prodirent,  ne, 
qui  adhuc  in  fide  perstiterant,  iisdem  causis  ad  res  no¬ 
vandas  incitarentur ;  salubri  consilio  auctor  L.  Julio  con¬ 
suli  ferenda;  legis  fuit,  ‘  ut  qui  ad  eam  diem  populi  per 
Italiam  jura  foederis  Romani  sancta  atque  inviolata  ha¬ 
buissent,  cives  Romani  fierent.’  Eam  legem  L.  Julius 
consul  ex  senatusconsulto  et  populi  jussu  tulit:  eaque  lege 
universo  Latio,  et  quibusdam  Etruscorum,  civitas  data  est. 

8.  Id  non  ab  iis  modo  quibus  concessum  erat  gratanter 
exceptum  beneficium  est;  sed  late  per  omnem  Italiam  ad 
similem  spem  erexit  animos,  populoque  Romano  mirifice 
conciliavit.  Igitur  eadem  opera,  et  ii  quibus  fidelibus 
hactenus  sociis  usa  respublica  fuerat,  firmissimo  astricti 
vinculo ;  et  qui  fluctuabant  retenti,  bellumque  meditanti- 
bus  tantum  non  excussa  de  manibus  arma  sunt. 

9.  Sed  neque  postea  finiri  bellum  alia  ratione  potuit, 
quam  ut  subinde  iis  quorum  minor  in  resistendo  pervica¬ 
cia  fuerat ;  tum  promiscue  sociis  omnibus  Italicis,  Lucano 
tantum  et  Samnite  exceptis,  et  ad  extremum  his  quoque 
civitas,  pro  cujus  impetrando  jure  tantum  sanguinis  erat 
fusum,  daretur. 

10.  Dum  Italiam  intestina  bella  varie  premunt  vas- 
tantque,  non  multo  quietioribus  Asia  usa  rebus  est,  crebris 
regnorum  mutationibus,  et  incerto  maxime  Bithynorum 
Eappadocumque  statu.  Bithyniam,  nuper  mortuo  Nico¬ 
mede  Prusias  filio,  alius  Nicomedes,  superioris  ex  Nysa 
uxore  filius,  auctoritate  senatus  Romani  possederat.  Sed 
uti  nunquam  certamina  desunt  inter  regios  juvenes,  con¬ 
troversiam  ei  de  regno  frater  Socrates  cognomento  Chres- 
tos  faciebat.  Hic  cum  viribus  minus  posset,  et  Romanis 
opibus  sustentari  fratrem  videret,  ad  Mithridatem  se  con¬ 
tulit,  neque  Romanis  concessurum,  et  Bithynias  semper 
inhiantem.  Igitur  Mithridates  Nicomedem  saltatricis 
filium,  et  regia  fortuna  indignum  increpans ;  Socratem, 
licet  minorem  natu,  tanquam  materna  origine  potiorem, 
exercitu  dato  deduxit  in  regnum. 

11.  Duo  hinc  eodem  tempore  reges  exules,  Ariobar¬ 
zanes  Cappadociae,  Nicomedes  Bithyniae,  cum  odio  Mi¬ 
thridatis  favorabiles  Romae  essent,  quanquam  dura  impe¬ 
rii  tempora  erant,  impetrarunt  tamen,  ut,  quando  exercitus 
non  posset,  saltem  legati  mitterentur.  Haec  anno  superiore 

acta  fuerant,  legatique  erant  profecti  M\  Aquillius  vir  Jnstin. 
consularis,  et  ex  praetoriis  Manilius  Mancinus.a  Scrip-  xxxyni.3. 
tum  quoque  fuerat  L.  Cassio  Asiam  cum  paucis  cohor- 
tibus  obtinenti,  e  ut  restituendis  regibus  legatos  adjuva¬ 
ret.’ 

12.  Idem  et  a  Mithridate  postulatum  erat.  Sed  ille 
neque  defendere  ausus  quem  constituerat  regem,  nec  adju¬ 
tum  volens  quem  expulerat,  quievit :  legatisque  Romanis  Dio  apud 
quaedam  incusantibus  objecit  invicem  quas  ipse  passus  in-  ^ulv.  Ur- 
jurias  esset,  quantamque  vim  auri,  ut  Romanos  publice  pri- 
vatimve  demereretur,  erogasset. 

13.  Ita  legati  et  Cassius  delectibus  per  Gallograeciam  Appian. 
ac  Phrygiam  habitis,  et  adjuncto,  qui  penes  Cassium  ante 
fuerat,  exercitu,  Nicomedem  in  Bithyniae,  Ariobarzanem  Liv.  Epit. 
in  Cappadociae  regna  reduxerunt.  Socrates  ad  Mithrida-  justin. 
tem  confugit,  et  ab  eo,  ne  receptator  videretur  ejus  qui  XXXVI11- 5- 
hortis  ab  senatu  judicatus  esset,  interfectus  est.  Nondum 

enim  nudare  animum  constituerat,  ne  forte  Romanos  ad 
sociorum  repetendam  amicitiam  adigeret ;  quo  diutius  in¬ 
testinis  discordiis  relinquerentur,  plus  virium  amissuros. 

‘  Interea  seque  et  Tigranem  otiose  instrui  ad  tantum  bel-  Justin. 
Ium,  et  praeparari  posse.’  Quippe  duobus  offensis  poten-  xxxvni.3. 
tissimis  regibus  (nam  Tigranes  Cappadociam  tenuerat)  de 
bello  Romanis  inferendo  facile  convenit. 

14.  Cum  enim  hinc  inde  legationes  commearent,  eadem 
omnibus  et  acceptae  injuriae  indignatio,  et  vindicandi  cupi¬ 
ditas,  et  spes  in  armis  erat.  ‘  Hoc  esse  tempus  illud,  quo 
tandem  deprimi  et  coerceri  superbia  Romanorum  posset. 

Homines  assuetos  impotenti  imperio,  cum  domi  satis  tuti 

a  Manilius  Manemus ]  Nomen  illud  varii  varie  mutarunt.  Grte- 
hnjus  legati  aliter  legitur  in  Jus-  vius  in  not.  ad  Justinum  monet 
tino,  nempe  Manlius  Maltinus.  Thomam  Reinesium  pro  Manlius 
Sed  cum  Maltinus  nomen  omni-  Maltinus  legere  M.  Acilius.  Crev. 
no  inauditum  sit  apud  Romanos, 

esse  nequeant,  arbitria  regnorum  agere  :  nullo  respectu 
quomodo  meriti,  aut  quomodo  laturi  injuriam  laedantur. 
Tantas  esse  duorum  regum  opes,  ut  vel  alterius  arma  flo¬ 
rentem  populum  Romanum  lacessere  possint :  nedum  ille 
debilis  et  afflictus  conjunctos  sustineat.’ 

15.  Tit  inter  illos  pactum,  ‘  ut  contra  communem  hos¬ 
tem  societas  armorum  bellique  esset :  quod  urbium  agro- 
rumve  captum  foret,  Mithridati ;  homines,  et  quicquid  agi 
ferrique  posset,  Tigrani  cederent.’  Quippe  Tigranes  vasta 
terrarum  spatia,  et  continuis  bellis  exinanita  obtinebat : 
tum  quoque  Tigranocerta  condens,  amplissimam  urbem, 
hominibus  maxime  habebat  opus.  Mithridati  populosae 
regiones  suberant,  et  accolas  habebat  Scythicas  nationes, 
quae  cum  agros  nullos  aut  steriles  haberent,  multitudine 
tamen  hominum  majorem  in  modum  abundabant.  Igitur 
et  ad  istos,  et  in  vicinam  deinde  Sarmatiam  mitti  legatos 
placuit,  larga  stipendia,  honoratam  militiam,  luculentas 
possessiones,  ostentaturos,  operae  contra  Romanos  navan¬ 
dae  certa  et  magna  praemia.  Parthi  quoque  Medique  et 
Iberi,  cum  Gallograecis  Bastarnisque  in  foedus  ascis¬ 
cuntur. 

16.  Haec  ferme  rerum  Romanarum  facies  erat,  cum  Cn. 
Pompeius  Sex.  F.  Cn.  N.  Strabo,  L.  Porcius  M.  F.  M. 
N.  Cato  consules,  magistratum  inierunt.*  In  Campania 
L.  Caesar  contra  C.  Papium  Mutilum  castra  ad  Acerras 
cum  proconsulari  imperio  habebat.  Neque  certamen  ali¬ 
quod  majoris  aleae  movebatur  :  tantummodo  frumenta¬ 
tione  et  commeatu  invicem  prohibebant. 

17.  Quibus  rebus  superior  Caesar,  cujus  castris  fertilis¬ 
simus  ager  suberat,  eo  tandem  necessitatis  adegit  hostem, 
ut  prior  motis  castris  profectionem  adornaret.  Non  pot¬ 
erat  in  tanta  vicinitate  castrorum  latere  quid  ageretur. 
Ergo  praeparatis  omnibus  tam  opportune  proconsul  signa 
in  abeuntem  hostem  intulit,  ut  acie  tota  turbata,  ad  octo 
hominum  millia  prosterneret,  armorum  etiam  vi  magna 
potiretur.  Nam  super  ea  quae  caesis  exciderant,  a  fugien¬ 
tibus  passim  fuerant  abjecta. 


4  A.  U.  C.  663.  A.  C.  89. 

18.  Neque  deterius  ab  aliis  quoque  Romanis  ducibus 
copiisque  res  sub  eosdem  dies  gestae.  Cn.  Pompeius  con¬ 
sul  Asculanos  strenua  obsidione  urgebat:  neque  Picenti¬ 
bus  ad  resistendum  vires  erant,  multis  adversis  praeliis 
vehementer  accisae.  Igitur  ut  socios  opem  orantes  obsi¬ 
dioni  eximeret,  ingens  Marsorum  exercitus  venit.  Neque 
territus  consul  signis  collatis  magna  et  felici  pugna  cum 

his  dimicavit.  Duodeviginti  hostium  millia  cum  impera-  Liv.  Epit. 
tore  Franco  (nisi  forte  Afranius  fuerit)  b  caesa  sunt.  0ros' 

19.  Quatuor  Italicorum  millia,  cum  densatis  ordinibus 
e  media  caede  in  jugum  editi  montis  evasissent,  nivibus  et 
vi  frigoris  oppressi,  in  miserabile  spectaculum  humanae 
fragilitatis  ita  diriguerunt,  ut  procul  visentibus  species  in 
acie  stantium  objiceretur.  Sed  et  propius  suggressi,  pa¬ 
tentibus  omnes  oculis,  aperto  ore  esse  videbant,  partim 
stirpibus  aut  saxis,  partim  armis  innixos ;  ut  mortuos  non 
aliud  prius  indicium,  quam  nullo  motu  mutatus  corporum 
habitus,  argueret.  Haec  apud  Orosium  ita  sunt  tradita, 
scriptorem  haud  accuratissimum,  et  in  eadem  hac  historia 
secum  saepe  pugnantem. 

20.  Aliorum  probabilior  est  narratio,  Marsos  et  alios  Appian. 
Superi  maris  accolas,  Umbriam  Etruriamque  adhuc  in 
partibus  esse  ratos,  quindecim  hominum  millia,  per  lon¬ 
ginquos  et  difficiles  calles,  velut  auxilio  Tuscis  misisse. 

Eos  mutata  omnia,  et  cum  Cn.  Pompeio  consule  Roma¬ 
num  exercitum  iis  locis  offendisse:  amissisque  mala  pugna 
quinque  millibus,  reliquos  per  hyemis  et  locorum  asperi¬ 
tatem  ad  sua  redire  nisos,  cum  ad  reliqua  mala  fames 
accederet,  glandibus  inopiam  sustentasse  :  donec  dimidia 
ferme  pars  evaderet,  ceteris  diversa  peste,  sed  maxime 
frigoris  violentia  extinctis. 

21.  Haec  a  Pompeio  primis  consulatus  sui  mensibus 
gesta  videri,  praeter  Epitomes  Livianae  seriem,  quae  mihi 


b  Cum.  imperatore  Franco  ( nisi 
forte  Afranius  fuerit )]  Si  Francus 
ille  corruptum  nomen  est  pro 
Afranio,  necesse  est  ut  aut  haec 
pugna  eadem  sit  cum  ea  quae 
cap.  1.  et  2.  hujus  libri  narra¬ 
tur,  cum  in  priore  iila  narratione 


Afranius  periisse  dicatur,  aut 
duo  sociorum  duces  fuerint  A  - 
franii.  Sed  tanta  est  in  horum 
temporum  rebus  gestis  obscuri¬ 
tas,  tanta  scriptorum  indiligen¬ 
tia,  ut  vix  quicquam  certi  statui 
possit.  Crev. 

ia  illis  temporum  labyrinthis  plerumque  pro  filo  Ariad- 
aeo  est,  argumenta  rerum  ipsarum  cogunt.  IS  am  et  hye- 
mali  tempore  gesta  convenit :  et  ne  ad  postremos  consu¬ 
latus  ejusdem  menses  referamus,  Marsorum  expeditio  ve¬ 
tat,  quam  ad  Tuscos  veluti  socios  susceperunt,  quorum 
mutata  esse  consilia  post  tempus  adeo  longum  nescire  non 
potuissent.  Igitur  ab  hac  demum  pugna  consulem  Pom¬ 
peium  ad  obsidionem  Asculanorum  revertisse  verius  arbi¬ 
tror,  praesertim  quia  jam  de  valetudine  L.  Caesaris  audire 
potuerat,  quem,  interea  dum  ad  consulatum  petendum 
abit,  deinde  in  gerendo  abest  Pompeius,  castris  ad  Ascu¬ 
lum  praefuisse  cognovimus.0  Is  enim,  postquam  Papio 
victo  Acerras  obsidione  liberasset,  bellum  Asculanum, 
quod  omitti  non  placebat,  haud  dubie  senatus  voluntate 
administravit :  quousque  languido  corpore,  cum  deficere  se 
animadverteret,  C.  Baebium  praeesse  copiis  jussit,  si  quid 
sibi  accidisset,  donec  senatus  aliter  statueret. 

Oros.  22.  Eadem  igitur  hyeme,  cum  ad  Asculum  Pompeius 

Appian.  accessisset,  patriae  timens  Judacilius,  Italicorum  praetor, 
(erat  enim  inde  oriundus,)  cum  octo  cohortibus  auxilio 
obsessis  properabat.  Nuntiis  quoque  secretis  monuerat, 
ut,  quamprimum  tumultus  ad  praesidia  Romana  exauditus 
esset,  ipsi  quoque  validam  eruptionem  ex  urbe  facerent,  ut 
hostes  ancipiti  periculo  terrerentur.  At  illi  per  ignaviam 
quieverunt.  Nec  eo  secius  Judacilius  per  medios  hostes 
in  oppidum  cum  parte  suorum  penetravit. 

23.  Ibi  furens  ira  et  dolore  acriter  corripuit  A sculanos, 
vocatosque  in  concionem  severissima  oratione  terruit. 

‘  Paulo  ante  summa  mihi  votorum  erat,’  inquit,  ‘  ut 
penetratis  hostium  castris,  vitato  periculo  sospes  vos  in¬ 
tuerer,  vos  ex  hoc  loco  alloquerer.  Nunc  omnia  repente 
mutata  sunt.  Mallem  intra  vallum  Romanum  occubuisse, 
quam  ut  hanc  tantam  ignominiam  viderem,  vos  intueri, 


c  L.  Cessaris  .  . .  quem,  interea  Rutilio  collega  in  pugna  occiso, 
dum  ad  consulatum  petendum  abit  necesse  est  ut  Romam  ad  crean- 
.  ..Pompeius,  castris  ad  Asculum  dos  consules  redierit :  nisi  forte 
prcefuisse  cognovimus ]  Id  nullo  per  interregem  aut  dictatorem 
modo  probabile  est.  Cum  enim  habita  sunt  comitia;  cujus  rei 
L.  Caesar  consul  solus  esset,  nulla  extat  memoria.  Crev. 

vos  compellare  cogerer,  quibus  pro  summa  vestra1  infamia, 
vel  quid  nominis  sit  imponendum,  nescio. 

24.  ‘  Militesne  appellem,  qui  praetoris  imperium  sper¬ 
nitis  ;  aut  cives,  qui  vestrorum  periculo  nihil  movemini  ? 
Asculani  sane  vocemini,  dum  licet;  mox  enim,  si  quid 
prospicio,  nullum  in  Piceno,  praeterquam  in  ruinis,  Ascu¬ 
lum  erit.  Nec  vero  expeditius  mihi  sit  facinori  vestro, 
quam  vobis,  conveniens  nomen  reddere.  Errorem  excu¬ 
sare  non  poteftis  admoniti.  Dementiae  levius  merito 
vocabulum  est.  Ne  metum  quidem,  aut  proditionem 
simpliciter  appelles.  In  unum  confluxit  multorum  atque 
diversorum  scelerum  summa  turpitudo. 

25.  ‘  Cum  sciretis  quo  tempore  Romana  munimenta 
jierrupturus  accederem ;  cum  sentiretis  tumultum,  audire¬ 
tis  clamorem,  hostium  trepidationem  cerneretis;  exire  non 
potuistis,  ut  saltem  conspectu  ipso  terrorem  Romanorum 
augeretis,  et,  quia  vestrae  obtorpuerunt  manus,  vel  osten¬ 
sis  eminus  armis,  civium  vestrorum  faveretis  victoriae? 

Quod  enim  tantum  periculum  fuit,  aut  quae  adeo  peri¬ 
culi  species,  ut  tamen  sub  aliquo  colore  vestra  latere  pos¬ 
sit  ignavia  ?  Paucae  cohortes  ab  hostium  tanto  exercitu 
infestatae,  a  suis  relictae,  perfringere  ista  castra  potuerunt, 
quorum  vos  conspectum  horretis.  Quicquamne  potest 
esse  certius,  quam  qui  tam  exilem  manum  prohibere 
transitu  non  potuerunt,  ne  munimenta  quidem  sua  fuisse 
defensuros,  si  vos  viri  fuissetis? 

26.  *  Tantumne  his  muris,  et  qui  circa  sunt  montibus  Strabo  v. 
confiditis,  ut  tutos  fore  putetis  loco,  etiamsi  audacia  et  p'  241' 
armis  non  defendamini  ?  Nihil  tam  munitum  est,  quod 
contra  mulieres  expugnari  non  possit  a  viris.  Sed  quid 

ego  verbis  vos  ulciscor,  quos  paulo  post  Romanorum  cru¬ 
delitas  acerbius,  quam  imprecari  quisquam  inimicus  pos¬ 
set,  est  vindicatura  ?  Hodie  demum  aut  heri  Romanum 
audivistis  imperium?  an  tot  jam  aetatibus  cum  majori¬ 
bus  vestris  universa  Italia  persensit? 

27.  ‘  An  exciderunt  animis  Romanae  saevitiae  tam  ex¬ 
pressa  monumenta,  et  quibus  illi  criminibus  acerrime 
irascantur?  Aliudne  majori  apud  illos  poena  vindicari 


1  Sua  edd.  ante  Crev. 

solet,  quam  ubi  gentes  Italicae  latentem  sub  blanda  so¬ 
ciorum  appellatione  servitutem  aspernantur?  Patrum 
memoria  nescio  quid  moverunt  Fregellae :  paucos  intra 
dies  dirutae  ad  solum  deletaeque  sunt.  Olirn  Samnites 
Bruttiique  et  Lucani  cum  Pyrrho  senserunt.  Quantis 
igitur  cladibus,  qua  vastatione  sunt  a  L.  Papirio,  Sp. 
Carvilio  castigati?  Ad  Hannibalem  Capua  defecit. 
Ergo  tantis  odiis  a  Romano  oppugnata  est,  ut  potius 
amissurus  Capitolium  et  Urbem,  quam  non  expetiturus 
poenas  a  Campano  populo  videretur.  Et  illi  tamen  le¬ 
vius  peccaverant. 

28.  ‘  Quae  vobis  usquam  reposita  spes  est,  cum  iratis 
dominis  vestra  vos  ignavia  tradiderit,  Asculani  ?  Par¬ 
cent  2  scilicet,  a  quibus  interfectos  proconsules,  interfec¬ 
tos  legatos  suos;  fidem  pacis,  majestatem  imperii,  foede¬ 
rum,  hospitii,  cognationis  jura  omnia  violata  esse  memi¬ 
nerunt?  Nisi  forte  blandiuntur  sibi  quidam,  qui  jam 
olim  Romanis  approbare  fidem  innocentiamque  suam  stu¬ 
dent.  A  quorum  nominibus  si  interim  abstineo,  non  est 
ut  se  sperent  fallere. 

29.  ‘  Non  esse  mihi  ignotos,  quorum  invidia  metuve 
spretum  imperium,  deserti  cives  et  propugnatores  vestri, 
prodita  postremo  patria  est,  matura  noxiorum  poena  satis 
ostendet.  Quando  3  enim  aliorum  scelere,  aliorum  amen¬ 
tia  eo  deducta  res  est,  ut  imminens  excidium  patriae  indu¬ 
bitanter  prospiciam,  neque  ego  superstes  ei  ero,  nec  illos 
patiar,  penes  quos  malorum  istorum  culpa  residet/ 

30.  Cum  deinde  satis  diu  atrocibus  verbis  concionem, 
praecipue  veteres  aemulos,  qui  ob  pristinam  simultatem  tum 
quoque  negligendi  imperii  auctores  populo  fuerant,  vehe¬ 
mentem  in  timorem  adduxisset,  (nam  armatos  et  qui  una 
venerant,  et  qui  in  prsesidio  erant  urbis,  dicto  audientes 
habebat)  ad  postremum  corripi  quosdam  Asculanorum 
principum  jussit.  Quibus  ultimo  supplicio  consumtis, 
ipse  cum  ceteris  et  honoratissimo  quoque4  amicorum  mag¬ 
nifice  epulatus,  vinum  affatim  hausit.  Deinde  cum  desti- 


2  Parcet  legebatur  ante  Crev. 

3  Quanto  edd.  ante  Crev. 

4  Quoquo  legitur  in  edd.  ante  Crev. 

natura  morti  tempus  advenisset,  postrema  oratione  affatus  Appian. 
praesentes,  in  hujusmodi  verba  prorupit. 

31.  ‘  Alterum  eorum  quae  in  concione  promiseram  ex¬ 
solvi,  ne  quem  proditorum  prodita  perditaque  patria  laetari, 
aut  saltem  superesse  pereunti  paterer  :  nunc  alterius  etiam 
praestanda  fides  est,  ne  et  ipse  supersim.  Quid  contrahitis 
frontes,  amici  ?  Quid  abominantibus  similem  vultum  fingi¬ 
tis?  Nihil  triste  locuti  sumus.  Non  temere  mihi  captus 
est  moriendi  impetus:  neque  pcenitet  incepti  pigetve.  Idem 
animus  ad  efficiendum  quod  proposui  sufficiet,  qui  ad  con¬ 
cipiendum  suffecit ;  et  quod  consilium  dictavit  ratio,  vir¬ 
tus  exequetur. 

32.  ‘  Sane  nihil  miror  vos  moveri  cogitatione  earum  re¬ 
rum,  quas  vulgaris  errdr  omnium  esse  acerbissimas  finxit. 

Nam  et  nos  in  eadem  opinione  fuimus  :  et  nimium  diu  bo¬ 
norum  omnium  summum  atque  maximum  vitam  esse  su¬ 
mus  arbitrati.  Sed  quo  nimirum  propius  ad  confinia  vitae 
et  mortis  accedo,  dilucidius  quid  inter  utramque  sit  per 
spicio.  Idcirco  idem  ille,  qui  saepe  Deorum  velut  invidi¬ 
am  accusavi,  quod  mortale  hominum  genus  fecerunt ;  nunc 
misericordiam  laudo,  per  quam  effectum  est,  ne  ad  perpe¬ 
tuam  vitam  pejus  quam  ad  metalla  damnati,  sine  remedio, 
sine  spe  aut  finis  aut  modi,  gravissima  quaeque  et  acerbis¬ 
sima  tormenta  pateremur.  O  nos  ingratos,  qui  optatissi¬ 
mum  Deorum  beneficium  hactenus,  tanquam  insignem 
injuriam,  criminati  sumus ! 

33.  ‘  Neque  hic  numinum  benevolentia  stetit.  Miserta 
stultitiae  humanae,  miserta  fortunae,  ne  quis  volens  nolens- 
que  in  iisdem  aerumnis  perpetuo  ageret ;  mire  dispensavit 
utramque  sortem,  ut  moriendum  vel  invitis  esset,  vivere 
nemo  cogeretur.  Nam  in  manu  nostra  posuit,  ut,  quem 
aliquando  finem  allatura  natura  esset,  eum  voluntas 
quandocumque  optavisset  repraesentaret.  Idcirco  nemo  me 
putet  infelicem,  si  hoc  tempore  vita  abeo,  quod  omnium 
esse  opportunissimum  judicavi.  Ad  aenos  forte  triginta 
aut  quadraginta  in  pari  raecum  conditione  omnes  aequa¬ 
les  mei  erunt.  Sed  illorum  multi  pleraque  interea  tem¬ 
poris  patientur,  quae  morte  tristiora  esse  ipsi  fateantur. 

Ego  laetus  lubensque,  non  sine  solatio  caesorum  saepe 

hostium,  punitorum  aemulorum,  servatae  quantum  in  me 
fuit  patriae,  liber  et  meae  spontis  moriar.  Neque  la¬ 
menta  matrum  atque  puerorum,  aut  interitum  patriae, 
aut  exultantem  hostem  videbo,  neque  dominum  Roma¬ 
num  patiar,  quod  nuper  unum  omnium  malorum  calami¬ 
tosissimum  simul  atque  turpissimum  esse  Italia  tota  judi¬ 
cavit. 

34.  c  Ego  neminem  facere  eadem  aut  jubeo,  aut  veto  : 
nec  quam  mihi  sumo  libertatem,  aliis  adimam.  Ceterum 
non  sit  alienum  a  rationibus  vestris,  Asculani,  si,  quem  ad 
depellendam  calamitatem  sequi  ducem  voluistis,  saltem 
ad  effugiendam  sequamini.’  Haec  locutus  venenum  po¬ 
poscit,  epotoque,  conscendit  rogum,  quem  in  templo  quo¬ 
dam  exstruendum  curaverat.  Factum  ejus  imitatorem 
neminem  invenit,  cum  laudatores  plerosque  habuisset. 

35.  Nec,  credo,  deerant,  qui  constantiam  mortis  proba¬ 
rent,  consilium  reprehenderent,  ut  injustum  et  intempes¬ 
tivum.  Nam  et  alii  sapientiae  magistri,  qui  tum  quoque 
prae  aliis  hominibus  ratione  rectissime  uti  credebantur, 
temeritatem  consciscendae  necis  damnaverunt :  et,  ne  mol¬ 
litiem  fuisse  putes,  fortissima  omnium  secta,  quae  dolorem 
ac  molestias  ne  quidem  numerandas  in  malis  putat,  in  ea¬ 
dem  sententia  luit.  Sane  qui  leges  universi  norunt,  et 
quomodo  ab  uno  et  unius  sint  omnia,  dubitare  nequeunt, 
quin  ab  illius  voluntate  deflectendum  sit  nusquam,  neque 
fas  sit  cuiquam,  ex  ea  quam  assignavit  ille  statione,  illius 
injussu  decedere.  Idcirco  quemadmodum  juris  civilis 
auctores  sanxerunt,  fugitivum  sui  ipsius  furtum  commit¬ 
tere,  ita  perspicuum  est,  longe  gravius  crimen  incurrere, 
qui  vita  sibi  adimenda,  quam  a  se  non  habent,  semetipsos, 
non  sponte  domini,  usibus  ejus  suffurantur. 

36.  Sed  neque,  si  res  ipsa  vacaret  crimine,  delegisse 
tempus  idoneum  moriendi  C.  Judacilius  videbatur.  ‘  Nam 
si  de  se  tantum  esset  solicitus,  in  eo  neque  laudem  ma&Tiam 
esse,  et  ita  comparatum  a  natura,  ut  ubique  praesto  sit 
mori  volentibus  occasio.  Nuper  Alpinas  gentes,  deinde 
Teutonicas,  multorum  millium  interitu  declarasse,  ad  mor¬ 
tem  properantibus  undelibet  patere  viam.  Sed  illum  pa¬ 
triae  ingentem  praetulisse  caritatem  :  cui  si  prodesse  volu- 

isset,  non  fuisse  subtrahendum  unicum  libertatis  defenso¬ 
rem,  ducem  summum,  impigrum  militem. 

37.  e  Non  ita  desperatam  fuisse  rem  Asculanam,  quin 
sperare  meliora  fata  licuisset.  Ita  praecipitato  exitu  prae¬ 
toris  et  praesidium  detractum  saluti  publicae  fuisse,5  et  ad 
metum  extremae  sortis  omen  additum.  Perrupisse  eum 
per  medios  hostes,  et  ex  tanto  periculo  multos  secum  in¬ 
columes  in  oppidum  induxisse.  Reperta  et  in  illo  multa 
armatorum  millia,  neutiquam  poenitendae  virtutis  et  ani¬ 
morum.  Adhaec  urbem  ita  sitam,  ut  difficulter  oppug¬ 
nari  posset ;  ita  rebus  omnibus  instructam,  uti  necessum 
et  facile  fuerit  tantum  bellum  diu  ante  meditantibus. 

38.  ‘Ab  hoste  potius  petendum  felicissimi  eventus  ex¬ 
emplum  fuisse.  Nullam  jam  olim  futuram  fuisse  Ro¬ 
mam,  si  principes  ejus,  ad  quemvis  duriorem  casum,  spem 
omnem  praecidere  festinata  morte  voluissent.  Non  sic 
fecisse  ne  senes  quidem  Romanos,  qui  Gallis  urbem 
occupantibus,  ad  utramque  fortunam  parati,  nec  fugere 
vitam,  nec  retinere  curaverint.  Juventutem  certe,  quan- 
quam  numero  invalidam,  copiis  omnibus  destitutam, 
tamen  insigne  mortalibus  ostendisse  documentum,  non 
esse  desperandum  in  malis,  sed  relinquendum  casibus 
spatium  reponendi  quod  abstulissent.  Multos  adhuc  per 
Italiam  duces  sociorum,  magnas  passim  copias  esse  : 
neque  mirandum,  si,  post  multa  prospera,  uno  aut  altero 
loco  mutabilitas  humanarum  rerum  apparet.’ 

39.  Haec  ob  alia  incommoda  dicebantur,  et  quia  res  in 

Campano  agro  secundiores  Romanis  erant,  ubi  L.  Sylla 
Stabias  oppidum  expugnatum  direptumque  A.  D.  pridie 
Kalendas  6  Maias  delevit.  p]in  m>  6 

40.  Dum  ad  eum  modum  Italicae  regiones  pervastantur, 
ipsa  quoque  caput  gentium  Roma  multis  e  bello  difficul¬ 
tatibus  perurgebatur.  Inter  quae  foedam  in  urbe  seditio¬ 
nem  excivit  foenebre  malum,  quod  afflicta  temporum  acer¬ 
bitate  patrimonia  pleramque  civitatis  partem  aere  alieno  Liv.  Epit. 
obruerant.  Olim  lata  lege  pecuniam  in  fenore  ponere  Appian.p 

382. 

5  Fuisset  edd.  ante  Crev. 

6  Pridie  X.  Kal.  edd.  ante  Crev. 

vetitum  fuerat :  poena  quoque  addita,  si  quis  ausus  esset 
foenerari.  Legem  necessitas  hominum,  et  inolita  consue¬ 
tudo,  longo  situ  obtexerat.  Igitur  morosi  debitores,  cum 
feneratoribus,  ex  pacto  sortem  et  usuras  reposcentibus, 
belli  mala,  et  ex  iis  inopiam  suam  partim  vere,  alii  falso, 
utrique  frustra  obtenderent ;  legem  pridem  extinctam  vel- 
ut  ab  orco  revocabant. 


Liv.  Epit. 
Appian. 


41.  Inde  cum  ingens  certamen  exarsisset,  ferverentque 
litibus  omnia,  praetor  A.  Sempronius  Asellio,  cui  jurisdic¬ 
tio  urbana  evenerat,  rem  ex  aequo  bonoque  componere 
conatus,  frustra  fuit.  ?iam,  ut  fieri  amat,  apud  paucos 
justi  honestique  valebat  respectus  :  cetera  turba,  aliis  in¬ 
debitum  improbe  exigentibus,  aliis  perfide  retinentibus 
debitum,  magis  magisque  contentionibus  et  simultate  im¬ 
plicabatur.  Ibi  praetor  judices  dare  coepit,  qui  singulo¬ 
rum  cognoscerent  causas,  et  inter  legem  atque  usum  varie 
oppressam  aequitatem  indagarent. 

42.  Ea  res  tantam  commovit  apud  creditores  conster¬ 
nationem,  ut  omnia  prius  audenda  putarent,  quam  id  jus 
referri  paterentur,  per  quod  non  modo  carendum  fenore, 

Val.  Rlax.  sed  ultro  pendenda  mulcta  foret.  Igitur  L.  Cassio  tribu- 
Appian6  no  concitante,  secunda  diei  hora,  palam  in  foro, 

magistratum  populi  Romani,  tum  maxime  sacra  Diis  faci¬ 
entem,  foedo  exemplo  peremerunt.  Pro  aede  Concordiae 
Gemellis  faciebat,  circumstante  velut  ad  sacrificium  turba. 
Ibi  ab  uno  quodam  lapide  petitus  praetor,  abjecta  patera, 
contento  cursu  per  forum  ad  Vestae  fugiebat.  Sed  exclu¬ 
sus  ab  aliis  qui  praecurrerant,  et  cum  in  tabernulam  quan- 
dam  se  abdidisset,  in  ipsis  magistratus  et  sacrificii  orna¬ 
mentis  discerptus  est.  Ferunt  tam  vecordem  fuisse  homi¬ 
num  violentiam,  ut  quidam  apud  Vestales  latitare  Aselli¬ 
onem  rati,  eo  irruperint,  unde  viriles  oculos  religio  ma¬ 
jorum,  et  multarum  aetatum  perpetua  veneratio  summo- 
vebat. 


43.  Neque  admirabilior  in  patranda  caede  audacia  fe¬ 
neratorum,  quam  in  celandis  ejus  auctoribus  industria  fuit. 
Senatus,  ‘  si  quis  quid  ejus  rei  indicasset,7  libero  pecuni- 


7  Deerat  ante  Crev.  t&  quis,  et  judicasset  pro  indicasset  legebatur. 

am,  servo  libertatem J  praemio  fore’  edici  jusserat.  Sed 
ea  cura  et  potentia  creditorum  fuit,  ut  in  tam  atroci  caede 
palam  luce  in  celeberrima  parte  civitatis  patrata,  index 
nemo  existeret. 

44.  Hoc  puto  maximum  incitamentum  fuisse  jubendae 
legis,  quam  M.  Plautius  Silvanus  tribunus  plebis  de  vi 
publica  tulit.  4  ulit  et  de  judiciis  idem  Plautius,  adver¬ 
sus  equitum  improbitatem,  adjuvantibus  nobilibus,  ‘ut 
singulae  tribus  quotannis  viros  quinos  denos  ex  suo  numero 
suffragiis  crearent,  eo  anno  judicaturos ;  ’  non  excepto, 
quibus  ex  ordinibus  legerentur.  Eo  factum  est,  ut  sena¬ 
tores  etiam  in  eo  numero,  itemque  de  plebe  nonnulli 
essent. 

45.  Rogationem  Plautiam  multi  suaserunt  diserti  et 
nobiles  viri,  et  inter  alios  C.  Julius  L.  F.  Caesar.  Neque 
intercedere  honeste  quisquam  poterat,  quominus  de  vi 
publica  judicium  lege  constitueretur.  Plus  fuit  cum  equi¬ 
tibus  negotii ;  et  res  ipsa  tum  difficilior,  tum  etiam  majus, 
utra  pars  obtinuisset,  victoria;  praemium. 

46.  Idcirco  multis  hinc  inde  agentibus,  qui  nolebant 
Plautiam  legem,  ‘  olim  iisdem  de  rebus  sapientissime  con¬ 
stitutum  ’  asseverabant.  ‘Neque  aliud  ad  consensum  ordi¬ 
num  remedium  esse.  Cum  senatus  judicaret,  nimiam 
plebi  patrum  esse  potentiam  visam,  etiam  quoties  non 
inique  judicaretur.  Accessisse  deinde  quorundam  impro¬ 
bitatem,  aliorum  avaritiam,  qui  amicos  aut  stipendiarios 
suos  quomodocumque  eripere  periculis,  et  eorum  causa 
corrumpere  judicia  sueverint.  Alios  cupiditate  magistra¬ 
tuum,  aliorumque  beneficiorum  populi,  non  leges,  sed 
voluntatem  vulgi,  aut  eorum  qui  gratiosi  apud  vulgum 
essent,  spectavisse.  Rursus  in  plebe,  ne  judicia  illi  relin¬ 
querentur,  velocitatem  et  vehementiam  affectuum,  negli- 
gentiam  in  inquirendo,  temeritatem  in  judicando,  et  apud 
obnoxios  et  egenos  paratum  gratiae  aut  pnemiis  locum, 
displicuisse. 

47.  ‘  Nihil  igitur  neque  tum  fuisse  melius,  quam  ut  ad 
medium  velut  ordinem  iretur,  nec  in  posterum  fore.  Sic 


Cic.  ad 
Fam.  vm. 
ep.  8. 

Ascon.  in 
Corn. 


A.  Geli, 
xni.  3. 


Seivo  libeiialem~]  Addit  Appianus,  conscio  impunitatem.  Crev. 

esse  constitutum  in  omnibus  ferme  civitatibus,  ut  principes 
procliviores  ad  injuriam  sint;  imperita  et  venalis  multitu¬ 
do  :  medii  inter  utrosque  neque  gravitatis  et  prudentiae 
egeant,  neque  nimiis  opibus  ad  impotentiam  solicitentur  ; 
aequaliter  ab  alterorum  sordibus,  et  ab  alterorum  ambi¬ 
tione  remoti. 

48.  £  Neque  causam  esse  cur  equitibus  haec  inferatur 
injuria,  ut  quasi  male  exercita  judicandi  potestate  priven¬ 
tur.  Sane  invidiosum  id  senatusconsultum  fuisse,  quo 
legis  Variae  dilata  judicia  sint:  sed  nemini  dubium  esse, 
quin  alia  re  nulla  offensi  patres  fuerint,  quam  incorrupta, 
et  gratiae  minisque  juxta  impenetrabili  judicum  severitate. 
Crimini  sane  datum  quod  damnati  sint  aliqui,  quos  inno¬ 
centes  fuisse  amici  eorum  ac  propinqui  dictitarent :  sed 
nullam  adeo  perditam  in  judicium  afferri  causam  posse, 
ut  non  aliquibus,  et  maxime  iis  quorum  salvos  esse  reos 
interest,  valde  probabilis  videatur. 

49.  ‘  Quod  si  forte  aliquando  sit  erratum,  nec  equites 
omnis  erroris  expertes  esse,  nec  ceterorum  quenquam  id 
sibi  vere  polliceri  posse.  Communem  mortalitatis  infir¬ 
mitatem  non  ita  certis  hominibus  exprobrandam,  quasi 
ceteri  alieni  ab  ea  esse  videantur.  Olim  et  in  celeberri¬ 
mis  Graeciae  civitatibus  viros  praestantissimos,  et  Romae 
Coriolanos,  Camillos,  Scipiones  damnatos  esse,  cum  non¬ 
dum  equites  Romani  judicarent.  Hoc  nimirum  jam  diu 
quorundam  artibus  volvi  agique,  ut,  quatenus  abrogari 
judicia  nequirent,  saltem  ii  judices  legerentur,  apud  quos 
ad  nobilitatem  gratiamque  et  potentiam  reorum  respectus, 
et  ex  cognatione  sanguinis,  similitudine  fortunae,  fortassis 
et  culpae,  parata  absolutio  foret.’ 

50.  Dicebatur  contra,  ‘  falso  vocari  in  suspicionem  pa¬ 
tres,  quasi  judicia  legesque  ob  conscientiam  formidarent. 
Neminem  ejus  esse  ordinis,  quin  se  suosque  primum  omni 
culpa  vacare  optet :  deinde,  si  postuletur  reus,  apud  aequos 
judices  defendi  recuset.  Neque  ideo  ab  senatu  interposi¬ 
tam  auctoritatem  esse,  ut  subterfugere  judicium  rei  qui¬ 
rent  ;  sed  ut  latrocinio  verius  quam  judicio  equitum,  si  finis 
non  posset,  saltem  modus  imponeretur.  Nihil  aliud  a 
Diis  immortalibus  precari  patres,  quam  ut  legum  sarta 

tectaque  semper  sit  in  civitate  majestas.  Neque  segniter 
aut  gravate  jussuros,  ut  et  Variae  legis  et  ceterarum  ju¬ 
dicia  reddantur,  quamprimum  illorum  fuerit  emendata 
ratio. 

51.  ‘  Neque  enim  consilium  esse,  iniquis  et  furentibus 
hominibus  hanc  ultra  potestatem  dari,  ut  legem  veluti 
sicam  destringant  in  colla  innocentium,  et  quicquid  in 
civitate  sit  virtute  aut  gloria  eximium,  tanquam  sublimia 
papaverum  capita,  decutiant.  Id  enim  instituisse  eos 
agere,  qui  hactenus  plurimum  in  judiciis  polluerint :  ho- 
rumque  amentiae  paucos  dissimiles  vellent  nollent  accedere 
coactos.  Neque  mansurum  aliquid  dignitatis  fuisse,  ni 
tardo  quidem,  sed  tanto  magis  necessario  decreto  senatus 
auctoritatem  suam  interposuisset. 

52.  £  Eundem,  ut  omnibus  civibus  innocentiam  suam 
approbet,  hoc  inprimis  agere,  ut  legis  Variae  judicia  exer¬ 
ceantur  :  quo  omnes  intelligant,  hactenus  multos  insontes 
a  nocentibus  damnatos  esse  ;  et  illo  crimine  neminem  ma¬ 
gis  quam  judicum  quosdam,  et  ante  omnes  auctorem  legis 
Q.  Varium  teneri.  Neque  recusandum  equitibus  rogatio¬ 
nis  Plautiae  modum  esse,  quo  delectus  judicum  ad  tribus 
referatur.  Satis  in  his  pollere  equites :  neque  populo 
Romano  tam  hebetes  oculos  esse,  ut  non  viderit,  qua  quis¬ 
que  religione  judicem  hactenus  egerit.  Nec  ergo  dubi¬ 
tandum,  quin  sit  optimum  quemque  ad  eandem  curam 
studiose  revocaturus.’  Post  multam  disceptationem  haec 
postremo  sententia  tenuit. 

53.  Eodem  anno,  postquam  actum  de  civitate  danda 
parti  sociorum  erat,  lex  Plautia  Papiria  lata  est,  a  M. 
Plautio,  C.  Carbone  tribunis,  ad  regendum  jus  civitatis 
pertinens.  Continebatur,  ‘  ut  qui  foederatis  civitatibus 
ascripti  fuissent,  si  tum  cum  lex  ferebatur  in  Italia  domi¬ 
cilium  habuissent,  et  si  sexaginta  diebus  apud  praetorem 
essent  professi,  cives  Romani  haberentur.’  Q,  Metellus, 
Ap.  Claudius,  P.  Gabinius  praetores,  professos  apud  sese 
in  tabulas  retulerunt. 

54.  Auctus  in  immensum  Romanorum  civium  numerus, 
cum  inter  tumultum  belli,  seditionesque  domesticas,  per¬ 
plexa  variaque  difficultate  civitatem  implicaret,  movit 

Delpk,  et  Var.  Cias.  Livius . 


Cic.  pro 
Arth.  c.  4. 

c.  5. 

Appian. 

senatum,  ut  de  remedio  quaereretur.  Quippe  novi  cives 
si,  quod  postulabant,  pari  omnino  jure  cum  veteribus  es¬ 
sent,  parum  aberat,  quin  capta  ab  Italis  Roma  videretur. 
Numero  enim  longe  superiores  erant;  et  ne  omnia  ad  se 
traherent,  more  ingenii  humani,  quod  nulla  prosperitate 
satiatur,  haud  immerito  timebatur. 

55.  Per  censores  optima  et  tutissima  definiendi  juris 
eorum  via  erat :  sed  tempus,  quo  ex  veteri  more  fieri 
oportebat,  nondum  propinquabat.  Tandem,  ut  verum  est, 
utilitati  publicae  pristini  moris  observatio  cessit,  quod  cre¬ 
ari  censores  e  republica  esse  nullo  modo  dubitabatur. 
FastiCapit.  56.  p.  Licinius  M.  F.  P.  N.  Crassus,  L.  Julius  L.  F. 
Appian.  Sex.  N.  Caesar  creati,  novos  cives  tribubus  antiquis  quin¬ 
que  et  triginta  non  immiscuerunt,  sed  seorsim  recensitis 
novas  constituerunt  tribus,  quae  post  antiquas  vocarentur. 
Veli.  ii.  20.  Sic  fiebat,  ut  qui  numero  superaturi  priores  cives  fuerant, 
Appian.  si  suffragia  iisdem  in  tribubus  ferre  sinerentur,  ii  rejecti  ad 
extrema,  plerumque  supervacui  fierent :  nec  ullum  in  pub¬ 
licis  consultationibus  momentum  facerent.  Cum  enim 
omne  populi  scitum  majori  tribuum  parte  jubente  perinde 
haberetur,  quam  si  jussum  ab  omnibus  fuisset ;  simul  at¬ 
que  tribus  quae  prius  vocatae  fuerant,  numerum  illum  im- 
plessent  suffragiis,  decretum  erat,  nec  ultra  reliquae  roga¬ 
bantur.  Et  tum  quidem,  non  animadvertentibus  sociis, 
aut  quolibet  pacto  civitatem  adipisci  properis,  non  inutile 
id  consilium  fuit.  Procedente  tamen  tempore  novas  ea 
res  excitavit  discordias. 

Cic.  pro  57.  Ab  iisdem  censoribus,  quanquam  pars  populi  nulla 
Arch.  c.  5.  censa  essep5  lustrum  tamen  septimum  atque  sexagesimum 
Fest.  in  conditum  est.e  Id  quoniam  sine  decreto  augurum  fuerit, 
infelix  populo  Romano  fuisse,  Veranius  in  auspiciorum 
libro  prodidit. 

58.  Opera  censoria  nulla  locata  reperiuntur.  Cum 
vitiis  et  luxu  certamen  fuit :  quae  pestis  nimiis  opibus  orta, 
etiam  in  paupertate  et  aere  alieno  remanebat.  Ac  iidem 

e  Lustrum  tamen  . . .  conditum  tas,  sed  parum  ex  vero,  allege- 
est\  Hoc  et  parum  probabile  tur.  Ille  enim  ait  tantummodo 
est,  censu  nori  acto  lustrum  con-  lustrum  parum  felix,  id  est,  eo 
ditum  esse;  nec  Veranius  me-  quinquennio  rempublicam  pa- 
moravit,  licet  infra  ejus  auctori-  runi  prospere  gestam  esse,  Crev. 

qui  justissima  debita  expungere  non  poterant,  per  sum¬ 
mam  turpitudinem,  pecunia  creditorum  quamlibet  egen¬ 
tium  ad  suam  luxuriam  abuti  postulabant.  ‘  Unguenta’  Plin.xm.3. 
igitur  ‘  exotica,’  hoc  enim  vocabulum  in  edicto  fuit,  ‘  ven-  Sp|“'c;48' 
di ;  vinum  item  Graecum  Amineumque  ’  (in  ea  regione  ubi  14. 
postea  Falernum  fuit,  Aminei  fuerunt)  ‘  octonis  aeris  sin-  Macrob. 
gula  quadrantalia’  venire’  vetuerunt.  Per  eadem  tem-  Sat* n' 16- 
pora,  cum  divisas  imperii  vires  accolarum  ferocia  sperne¬ 
ret,  occasione  invitante,  multa  passim  latrocinia  facta :  et 
frequentibus  Thracum  incursionibus  vexata  Macedonia  Liv.  Epit. 
est.  Laborante  enim  reipublicae  summa,  provincias  pne- 
sidiis  nudari  necessum  erat :  et  quamvis  egregii  pnetores, 
quod  copias  idoneas  non  haberent,  irrumpentibus  barba¬ 
rorum  agminibus  male  resistebant. 

f  Octonis  aris  singula  quadran-  tibns.  Quadrantal  idem  est  cum 
iu/ia]  Octoni  aris  aestimantur  a  amphora.  Prodigiosa  vilitas, 
nobis  36.  granis  argenti  nostra-  Crev. 

1.  Iisdem  ferme  diebus,  quibus  praetoris  urbani  fusus  in 
foro  suo  sanguis  est,  etiam  in  castris,  ne  quid  usquam 
castum  sanctumve  foret,  praetorium  virum,  A.  Postumium  Plut.  Syll. 
Albinum,  cum  legatus  classi  praeesset,  exercitus  quem  Oro's  v!i8 
ducebat,  interfecit.  Intolerabili  superbia  militum  in  se 
odia  suscitavisse  traditur.  Sed  quo  speciosior  furentibus 
praetextus  esset,  crimine  proditionis  insimulatum  saxis 
atque  fustibus  oppresserunt.  Liv.Epit. 

2.  Copias  ejus  cum  L.  Sylla,  ipse  quoque  legatus  L.  Diod. 
Porcii  consulis,  accepisset,  suppliciumque  de  nocentibus  xx'xvii. 
sumturus  putaretur,  impunitum  esse  flagitium  passus  est.  Plut. 

Id  eo  pertinuisse  judicant,  ut  tanto  beneficio  obligatos 
promtiores  haberet  ad  exequenda  quae  animo  destin  asset. 

Jam  enim  eo  processerat  cum  Mario  simultas,  ut  aut  per¬ 
dendum  illum,  aut  sibi  pereundum  esse  intelligeret :  et, 
quia  senescente  jam  sociali  bello  Mithridaticum  adesse 
sentiebat,  ad  spem  consulatus  et  provinciae  obtinendae, 
favorem  exercitus  aucupabatur.  Id  licet  multi  palam  in¬ 
cusarent,  et  in  tam  atroci  delicto  impunitam  esse  facino¬ 
rosorum  audaciam  quererentur  ;  contemsit  sermones  ho-  p0ly®n. 
minum  Sylla,  ultro  praedicans  consilii  sui  utilitatem,  ‘  quod  Strati,  vm. 
hoc  pacto  melioribus  usurus  esset  militibus,  dum  fortibus  Oros. 
factis  eluere  turpitudinem  admissi  niterentur.’ 

3.  Neque  vanum  id  ei  augurium  fuit.  Gerebat  tum  in 
Veli.  ii.  13.  Campania  bellum,  Stabiisque  receptis,  Pompeios,  haud 

App.  Civ.  amplius  sex  millibus  passuum  distantes,  oppugnabat.  Ad 
auxilium  obsessorum  L.  Cluentius  accurrerat,  fiduciae 
spirituumque  plenus  adeo,  ut  intra  passus  omnino  quadrin¬ 
gentos  castra  sua  Syllanis  opponeret.  Sylla,  quanquam 
magnam  suorum  partem  pabulatum  emiserat,  contumelia 
stimulatus,  protinus  ad  hostes  movit  signa :  sed  numero 
victus,  tum  quidem  in  sua  castra  se  recepit.  Ceterum 
ubi  pabulatores  reverterunt,  assumtis  illis  Cluentium  de- 
nuo  adortus,  magna  cum  caede  profligavit. 

4.  Cluentius,  motis  in  mediterranea  castris,  cum  ingen¬ 
tia  ad  eum  Gallorum  auxilia  venissent,  animo  recepto  ad 
Pompeios  iterum  duxit,  si  pugnandi  copia  fieret,  haud 
detrectaturus  certamen.  Ibi  Sylla,  quo  paratiores  ad  prae¬ 
lium  milites  haberet,  in  concionem  vocare  jussis,  ita  coepit : 
‘  Non  ut,  tanquam  adversus  novum  hostem,  quae  fieri  ve¬ 
lim  admoneam,  neque  ut  virtutem  vestram  verbis  exstimu¬ 
lem,  vobiscum  agere  constitui,  milites.  Pariter  enim  et 
obsequium  vestrum  mihi,  et  animum  praeteritis  praeliis 
approbastis.  Sed  quia  toties  pulsus  hostis  denuo  haec 
signa  et  hos  vultus  intueri  sustinet,  hoc  tantum  a  nobis 
dedecus  amoliri  conantem  ut  adjuvetis  cohortandos  existi¬ 
mavi. 

5.  ‘  Cur  enim  victoriam  nostram  in  ullo  pretio  ponimus, 
si  cladem  suam  non  sensit  hostis  ?  Aut  quorsum  tollimus 
animos,  si  ille  nondum  demisit?  Prorsus  extorquenda 
confessio  est,  ut  victos  se  fateantur,  quos  repulimus.  Ea 
nimirum  res  non  ad  novam  tantum  acquirendam  laudem, 
sed  etiam  ad  retinendam  quam  paravimus,  vehementer 
pertinet.  Quamdiu  in  vicino  castra  Cluentius  habebit, 
quis  credet  nos  vicisse  ?  Quo  auctore  aut  mihi  speratos 
honores,  aut  vobis  digna  labore  vestro  praemia  senatus  de¬ 
cernet  ?  Fortuna  partium  utrarumque  comparabitur,  et 
tantumdem  hostis,  quantum  Romanus,  adversi  prosperique 
rumoris  auferet.  Simili  timoris  ac  audaciae  vicissitu¬ 
dine  uterque  exercitus,  et  fugisse  hostem,  et  repetisse  di¬ 
cetur. 

6.  *  Hoc  igitur  de  nobis  senatus  populusque  Romanus 
nuntium,  inter  aliorum  exercituum  victorias  et  gratula- 

tiones,  accipiet,  ut  ubivis  locorum  res  Romana  haud  dubie 
superior,1 2  hic  tantum  ancipiti  Marte  dicatur  dimicare  ? 

Qua  enim  re  inferiores  aliis  sumus,  ut  patienter  feramus 
post  omnes  collocari  ?  Numerus,  arma,  copiae,  lacerti, 
non  aliis  in  castris  meliora.  Nam  ut  de  nobis  ducibus 
nihil  dicam,  nisi  post  viginti  ferme  annos  omnibus,  Africa¬ 
nis,  deinde  Gallicis  atque  Cimbricis  bellis,  postremo  in 
Cilicia  et  Cappadocia,  sic  esse  cognitos,  ut  nunquam 
opera;  nostrae  consiliique  aut  rempublicam,  aut  exercitum 
pcenituerit :  eosdem  sane  homines,  eadem  arma  intueor, 
quibus  persaepe  hoc  ipso  bello  hostium  maximae  copiae, 
et  munitissima  praesidia  cesserunt.  Non  enim  quasi  nihil 
sit  a  nobis  gestum  queror ;  aut  aliud  incuso,  quam  quod 
nondum  ad  id  fastigium  gloriae  pervenimus,  quod  virtuti 
vestrae  et  felicitati  nostrae  debetur. 

7.  ‘  Tantum  enim,  nec  diffiteor,  Fortunae  favorem  om¬ 
nia  vatum  haruspicumque  responsa,  et  cujusque  generis 
divinationes  constanti  praedictione  spondent ;  ut,  quae 
sunt  hactenus  a  vobis  gesta,  minime  quidem  poenitenda 
illa  aut  contemnenda,  magnitudine  eorum  quae  speramus, 
non  vinci  modo,  sed  etiam  obscurari  et  obrui  fatum  sit. 

Idcirco  quoties  imperia  nostra  accipitis,  non  hominis,  sed 
Deae  ductum  vos  sequi  cogitate ;  ej usque  Deae  cujus  in 
arbitrio  res  humanas  omnes  esse  sitas,  prudentes  simul 
fatuique  uno  ore  pronuntiant. 

8.  ‘  Nec  igitur  me  piget  ad  hujus  beneficium  maxime 
referre  quicquid  a  me  fuerit  praeclare  optabiliterque  ges¬ 
tum,  ne  ingratus  adversus  ita  meritam  sim,  aut  benevo¬ 
lentiam  ejus  in  iracundiam  mutem.  Est  enim  et  huic  nu¬ 
mini  suarum  injuriarum  sensus,  et  facile  fastidit  eos  a  qui¬ 
bus  fastiditur. 

9.  ‘  M.  Reguli  casum  quis  ignorat,  florentissimi  prius¬ 
quam  fortunam  contemneret,  postea  longe  miserrimi  ducis  ?  cie.  de 
Athenienses  Timotheum  Cononis  filium  habuerunt,  qui  I-  32, 
laude  bellicarum  rerum  ^  non  inferior  quam  pater,  ingenii 
praeterea  et  doctrinae  magna  ornamenta  adjecerat.  Sed 

ista  omnia,  postquam  fortunam  offendit  semel,  minime 

1  Superiori  edd.  ante  Crev. 

2  Post  rerum  additur  gloria  in  edd.  ante  Crev. 

profuerunt.  Cura  successissent  ei  omnia  mirabiliter,  amnii  i 
pinxerunt  in  tabernaculo  sedentem,  pendente  supra  caput 
Fortuna,  quae  civitates  in  rete  dormientis  compelleret.  Id 
homo  vanus  cum  tolerare  nequivisset,  et  aliqua  forte  re 
gesta  publice  negasset  ex  ista  laude  fortunam  posse  quic- 
quam  decerpere,  ab  eo  die  fuit  infelicissimus. 

10.  e  Mihi  vero  hoc  temperamentum  placet,  ut  vigilan¬ 
tiam,  consilium,  audaciam  praestanda  homini  censeam, 
eventum  Iubentius  referam  ad  Deos.  Ita  demum  neces- 
sum  erit  prospere  evenire  omnia,  si  neque  nostro  officio 
desumus,  neque  cum  injuria  potentioris  indebitam  gloriam 
affectamus.  Sed  haec  quidem  aliquanto  verbosius  execu- 
tus  sum,  milites,  quod  non  in  praesentia  tantum  intelligere 
vos  cupiebam,  quid  mihi  propositi  esset,  sed  in  posterum 
quoque  scire,3  qualem  ducem,  et  quibus  praesidiis  fultum 
sequeremini. 

11.  ‘  Cetera  jam  vobis  nota  sunt,  rebusque  ipsis  per¬ 
specta  ;  neque  mihi  severitatem  in  noxios,  nec  erga  forti¬ 
ter  facta  liberalitatem  defuisse.  Quanquam  et  hoc  ascri¬ 
bo  fortunae,  quod  mihi  sic  animatos  milites  dedit,  ut  prae¬ 
mia  creberrime,  supplicia  non  saepe  repraesentarem.  Quan¬ 
quam  sane  incusor  a  multis,  quod  aequo  mollior,  etiam 
foedissimorum  facinorum  poenas  a  sontibus  non  exigam. 
Verum  enimvero,  milites,  ita  mecum  inii  rationem,  dan¬ 
dum  esse  hominibus  spatium,  ut  contractam  nescio  quo 
furore  noxam  poenitentia  magis  quam  poena  eluant:  et  ubi 
forti  adversus  hostem  opera  tantum  profuerint  reipublicae, 
quantum  crimine  et  exemplo  nocuerunt,  ipsi  veniam,  res¬ 
publica  tot  cives  incolumes  habeat :  sin  vero  sceleri  addi¬ 
derint  ignaviam,  ne  ipsi  quidem  recusent,  quin  servili  cum 
cruciatu  necentur. 

12.  ‘  Haec  vobis  me  dicere,  quibus  nuper  A.  Postumius 
Albinus  praefuit,  non  ignoratis.  Apud  majores  nostros, 
cum  simili  facinore  sublatus  ab  exercitu  M.  Postumius 
Regillensis  esset,  jussu  populi  acriter  exercita  quaestio 
est.  Nunc  aliena  judicia  ne  timueritis:  vestra  in  manu 
est,  qualis  manere  vos  exitus  debeat.  Fei'ro,  non  suffra¬ 
giis,  haec  causa  decidetur.  Victores  virtus  absolvet :  ig- 


3  Scii-etis  legebatur  ante  Crev. 

navos,  ut  hostile  ferrum  pepercerit,  legum  vindicta  consu¬ 
met.’  Cum  ejusmodi  oratione  L.  Sylla  milites  cohortatus 
esset,  eamque  conditionem  maxime  qui  poenas  interfecti 
ducis  timebant  cupide  accepissent,  promtos  paratosque, 
et  ad  omnia  prolixe  operam  pollicentes,  in  aciem  eduxit. 

13.  Eo  tempore,  ut  maximi  quique  mortalium  conatus  le¬ 
vi  subinde  casu  eluduntur,  res  per  se  haudquaquam  magni 
momenti,  praecipua  tamen  Syllanae  victoriae  causa  fuit, 
Romanorum  insigni  fiducia  inflammatis  animis,  et  hostium  Appian. 
alacritate  extincta.  Gallus  quidam  insigni  proceritate, 
qui  inter  auxilia  Cluentii  merebat,  cum  ex  diversa  acie 
fortissimum  quemque  ad  singulare  certamen  provocasset, 
ab  exiguae  staturae  Mauro  confectus,  tantum  pavoris  po¬ 
pularibus  suis  injecit,  ut  vix  primum  telorum  conjectum 
sustinerent. 

14.  Gallorum  fuga  sociorum  quoque  commovit  ordines, 
perterritosque  et  turbatos,  tanquam  imbelle  pecudum  ag¬ 
men,  trucidandos  hosti  praebuit.  Neque  pugnantium  fu¬ 
gientiumque  minus  triginta  millia  periisse  referuntur. 

Ceteri  cum  duce  Cluentio,  nihil  tutum  arbitrantes,  prius¬ 
quam  ad  Nolam  cursu  pervenissent,  castra  ante  ipsam 
urbem  posuerunt.  Sylla  non  amplius  moratus,  quam  do-  Liv.  Epit. 
nec  hostium  castra  expugnasset,  sive  deditis  Pompeiis, 

sive  post  tantam  suorum  cladem  mature  venturis  in  dedi-  Oros. 
tionem,  protinus  victorem  exercitum  ad  persequendas  re¬ 
bellium  reliquias  in  agrum  Nolanum  ducit. 

15.  Eo  loci  cum  castra  communivisset,  accidit  ut  ante  Cic.  de 
praetorium  forte  immolanti  subito  ex  infima  ara  anguis  Dyaj 1  jj3^ 
erumperet.  Felicissimum  id  prodigium  esse  C.  Postu-  j.  e. 
mius  haruspex  interpretatus,  hominem  fortunae  nihil  non 
credere  solitum  facile  impulit,  ut  nulla  interposita  mora, 
exercitum  adversus  hostem  educeret.  Atque  sic  evenit,  piut.  Sjl!. 
quemadmodum  in  commentariis  suis  sibi  saepe  accidisse  c'  10‘ 
ipse  prodidit,  ut  temere  festinata  expeditio  prosperius 
caderet,  quam  si  matura  deliberatione  cautoque  consilio 
suscepta  fuisset. 

16.  Nam  in  tantam  consternationem  conjecit  Italicos,  Appian. 
ut  post  pugnam  parum  constanter  initam  refugientes  ad 
urbem  circum  ipsos  muros  caederet :  quia  Nolani,  ne  simul 

irrumperet  hostis,  non  amplius  una  porta  ad  recipiendos 
suos  aperire  audebant.  Inter  occisos  ipse  quoque  dux 
Cluentius  pugnando  cecidit :  et  cum  eo  viginti  militum 
millia  desiderata  sunt.  Hic  quoque  florentissima  Samni¬ 
tium  castra  in  potestatem  victoris  venerunt.  Et,  quod 
miraculo  proximum  est,  in  tam  magnifica  victoria,  ne 
unum  quidem  de  suis  militibus  amisisse  Syllam  memorim 
proditur :  ut  jam  non  sine  causa,  cum  omnium  cognomi¬ 
num  haberet  potestatem,  Felicis  appellationem  ceteris 
praetulisse  dicas. 


Plin. 
xxii.  6. 


17.  Non  igitur  minor  quam  pro  re  laetitia  et  exultatio 
in  castris  Romanis  fuit.  Postumiani  milites  hostili  san¬ 
guine  civilem  satis  expiasse  crediti,  venia,  ceteri  laudibus, 
omnes  praemiis  amplissimis  donati,  vicissim  et  ipsi  ducem 
raro,  nec  nisi  paucis  omnino  concesso  honore  affecerunt. 
Certe  se  ab  exercitu  ad  Nolam  obsidionali  corona  dona¬ 
tum,  cum  Italico  bello  legatus  esset,  et  scripsit  ipse  in 
Commentariis  Sylla,  et  in  villa  Tusculana,  quae  postea 

Id.ib.  c.4.  fuit  Ciceronis,  pinxit.  Eam  solebat  e  gramine  viridi  ser¬ 
vatus  exercitus  dare,  ubi  virtute  insigni  ducis  liberata  ab 
instanti  excidio  castra  essent.  Igitur  seriem  rerum  atque 
temporum  examinanti  ad  Nolam  accepta  videtur,  ad 
Pompeios  merita. 

18.  Interea  temporis  Cn.  Pompeius  consul,  relictis  ad 
obsidionem  Asculanam  idoneis  copiis,  in  Vestinos,  vici¬ 
nam  Picentibus  gentem,  expeditionem  fecit :  eosque  mul¬ 
to  certamine  ita  domuit,  ut  palam  inter  se  de  deditione 
agitarent.  Cui  ferme  tempori  colloquium  cum  P.  Vet- 
tio  Catone,  quod  se  tirone  praesente  habitum  Cicero  scri- 

Cic.  Phil.  bit,  assignari  potest :  ad  quod  cum  frater  consulis  Sextus 
xn‘  '  evocatus  Roma  venisset,  eumque  Cato  salutasset,  ‘  quem 
te  appellem  ?  ’  inquit.  At  ille,  ‘  voluntate  hospitem,  ne¬ 
cessitate  hostem.’ 

19.  Dum  prospere  Pompeio  locis  plerisque  expeditio¬ 
nes  cedunt,  alterius  quoque  consulis  haud  poenitenda 

Liv.  Epit.  gesta  fuerant :  neque  postremus  eo  bello  imperatorum, 
Marsos  aliquoties  fuderat,  multisque  locis  acrem  stre- 
nuumque  ducem  gesserat.  Sed  in  ipso  cursu  prosperita¬ 
tis,  spes  amplas  gloriamque  illustrem  cum  ipsa  vita,  posuit. 


Appi-an. 
Liv.  Epit. 

Dum  enim  ad  Fucinum  lacum  castra  Marsorum  oppugnat, 
et  propemodum  exploratam  in  manibus  victoriam  habet ; 
accepto  vulnere  mortuus  prosternitur. 

20.  Cum  incertus  caedis  auctor  esset,  circa  C.  Marium 
C.  F.  suspicio  haesit,  quasi  patris  sui  contumeliam  vindi¬ 
care  proditorio  facto  studuisset.  Lucium  enim  Porcium 
ferunt,  cum  easdem  haberet  legiones,  quae  superiore  anno 
sub  C.  Mario  militaverant,  successu  laetum,  per  jactan¬ 
tiam  dixisse,  ‘  C.  Marium  non  majora  fecisse.’  Hanc 
ipsi  vocem  letalem  fuisse  putant,  nihil  nec  a  perfidia  nec 
a  crudelitate  Mariana  abhorrente  sententia.  Ceterum 
mors  consulis  adeo  exterruit  Romanos,  ut  non  modo  vic¬ 
tos  fere  hostes  omitterent,  sed  ipsi  quoque  vincerentur. 

21.  Felicius  in  Iapygia  a  C.  Cosconio  praetore  gesta 
res  est,  qui  adjutore  Q.  Luceio  (cujus  filius  Italici  belli 
historiam,  non  meliori  quam  ceteri  fato,  scripsit)  Samnites 
acie  vicit :  Marium  Egnatium,  nobilissimum  hostium  du¬ 
cem,  occidit :  Salapiam,  Cannas,  alia  oppida  complura 
in  deditionem  accepit. 

22.  Circa  Canusium,  quod  obsidere  aggressus  fuerat, 
acriter  cum  Samnitibus  dimicatum  est,  magna  utrimque 
caede,  donec  prior  Romanus  exercitum  Cannas  reduxit. 
At  Trebatius  Samnitium  ductor  insecutus,  cum  inter  duo 
castra  medium  Aufidi  flumen  esset,  optionem  detulit  Cos¬ 
conio,  ut  vel  in  suam  ripam  pugnandi  causa  descenderet, 
cujus  rei  potestatem  se  ei,  abducto  quantum  satis  esset 
exercitu,  facturum ;  vel  eadem  conditione  transitum  sibi 
concederet. 

2&.  Cosconius  altera  conditione  accepta,  ut  suam  intra 
ripam  admitteret  hostem ;  simul  ille  trajecerat,  signa  in¬ 
tulit.  Neque  tantum  pepulit  Samnitem,  sed  trans  flumen 
fuga  evadere  conatum  ita  cecidit,  ut  ad  millia  hominum 
quindecim  occumberent :  a  ceteris  et  duce  Trebatio  perni¬ 
ciem,  non  ipsorum  virtus,  sed  Canusina  moenia  depule¬ 
runt.  Cosconius,  vastato  Larinati  et  Venusino  agro,  et 
qui  Piceno  cognominis  in  Apulia  est,  Asculano,  in  Poe¬ 
diculorum  fines  tanto  terrore  incubuit,  ut  universam  gen¬ 
tem  biduo  proximo  in  fidem  acciperet. 

24.  Eadem  aestate  L.  Sylla,  captis  ad  Nolam  Samni- 


Oros. 
Appian. 
Veli.  ii.  16. 
Eutr.  Oros. 


Liv.  Epit. 
Diod.Ecl. 

XXXVII. 

Liv.  Epit. 

Cic.  ad 
Fam.  v.  ep. 
12. 

Liv.  Epit. 
Appian. 


4500 


T.  LIVII 


Srsen.  ap, 
Non.  voce 
‘  Protinus.’ 
Appian. 


Auct.  de 
Vir.  111.  in 
Syll. 

Liv.  Epit. 
Appian. 


tium  castris,  per  Campaniae  montes  in  Hirpinos  movit, 
eumque  populum  iEculani  urbis  calamitate  perdomitum 
recepit.  iEculanenses,  cum  in  eandem  diem,  qua  Roma¬ 
nus  ibi  castra  ponebat,  Lucanorum  auxilia  expectarent, 
tempus  ad  deliberandum  poposcerant.  Sylla  intellecta 
fraude,  legatis  longam  orationem  orsis,  nihil  opus  esse 
otioso  sermone  apud  occupatos  praefatus,  *  unius  horae 
spatium  se  dare  ’  dixit. 

25.  Interea  suis  dat  negotium,  ut  magnam  vim  sar¬ 
mentorum  colligant,  fascibusque  effectis  admoveant  ad 
murum :  quod  is  multa  materia  exstructus  fuerat.  Cum 
inter  haec  hora  praeteriisset,  ignem  supposuit  fascibus, 
territosque  obsessos  ad  deditionem  adegit.  Nec  eo  minus 
diripi  oppidum  jussit,  sive  quia  dilata  in  extremam  ne¬ 
cessitatem  deditio  fuerat ;  sive  captum  potius  quam  dedi¬ 
tum  videri  maluit,  ut  milites  praeda  delinitos,  benevolos 
sibi  addictosque  efficeret. 

26.  Quod  si  forte  ideo  fuit  in  hos  severior,  ut  ceteros 
metu  parium  malorum  ad  alia  consilia  cogeret,  non  fuit 
opinione  falsus.  Nam  iEculanensium  calamitas  ceteris 
Hirpini  nominis  urbibus  documento  fuit,  ut  celeriter  mis¬ 
sis  legatis  imperata  facturas  nuntiarent.  Sed  metus  erat, 
ne  duriores  a  victore  conditiones  dicerentur.  Idcirco  ad 
mitigandam  ejus  iram  qui  missi  fuerant,  ita  fere  verba  fe¬ 
cerunt. 

27.  e  Oratores  pro  gente  nostra  venimus,  L.  Corneli, 
ut,  quando  eam  stultitias  suae  poenitet,  quomodo  tibi  popu¬ 
loque  Romano  satisfieri  posset,  disceremus.  Est  quidem 
nonnulla  nobis  solicitudo,  ne  fortasse  recentium  irarum 
memor,  vindictam  exercere  in  obnoxios,  quam  clementiam 
malis :  sed  plus  tua  nos  moderatio  consolatur  :  quam  quia 
semper  amavisti,  quoniam  erat  tibi  ingenita,  nunc  profecto 
non  abjicies,  postquam  haud  inferiorem  inde,  quam  ex  tot 
victoriis  extitisse  tibi  gloriam  comperisti.  Nemo  eorum 
quos  mala  mens  aut  aliorum  persuasio  eo  adegit  temeri¬ 
tatis,  ut  hostes  esse  vestri,  quam  socii  praeoptarent,  vim 
tuam  sensit,  nisi  quamdiu  rectis  monitis  se  praebuit  in¬ 
tractabilem. 

28.  ‘  Nec  adversus  hos  tantummodo  tua  mansuetudo 

enituit :  sed  et  Romanos  milites,  cum  multorum  opinione 
facinus  inexpiabile  fecissent,  pro  summa  tua  humanitate 
et  prudentia  ita  conservasti,  ut  tibi  nunc  gratias  agat 
respublica,  seque  melius  hostium  sanguine,  quam  suppli¬ 
ciis  civium  vindicatam  esse  fateatur. 

29.  ‘  Quidni  ad  nostram  quoque  spem  trahamus  tam 
nobile  exemplum?  Neque  plus  quam  illi  peccavimus; 
neque  minor  postea,  ad  ea  quae  volueris,  nostri  usus  erit. 

Illi  nominare  neminem  possunt,  in  quem  initium  aut  par¬ 
tem  culpae  transferant:  sponte  exarserunt.  Nos  contra 
sententiam  seniorum,  consensus  tot  gentium,  et  potentiora 
nostris  vicinorum  arma,  et  juventutis  atque  vulgi  nusquam 
satis  coercita  temeritas,  bello  Romano  implicuit.  Nec 
tamen  haec  ideo  dicimus,  quasi  causam  nostram  defendere 
conaremur  :  (satis  indignationem  vestram  Hirpini  merui¬ 
mus  :)  sed  ut  appareret  ratio,  cur  in  minore  delicto  non 
impudenter  a  clementissimo  imperatore  parem  speremus 
veniam,  quam  in  graviore  concessam  aliis  vidimus. 

30.  ‘  Sed  senatus  populique  Romani  non  abhorrentem 
a  tua  lenitate  sententiam  nuper  perspeximus,  cum  nonnul¬ 
lis  qui  arma  contra  tulerant,  non  veniam  modo,  sed  etiam 
civitatem  dedit.  Atque  hoc  jam  antiquitus  alterum  post 
victricia  arma  firmamentum  urbis  Romanas  fuit,  quod 
Italas  gentes  maxima  semper  et  obvia  non  dicam  mansue¬ 
tudine,  sed  prorsus  pietate  excepit,  communis  omnium 
parens.  Ne  ad  aliena  exempla  abeamus,  domesticis  in¬ 
structi,  majores  nostri  mon  minus  clementiam,  quam  virtu¬ 
tem  Romanam  experti  sunt :  semel  cum  inter  Samnites 

adhuc  censeremur,  quo  tempore  P.  Cornelius  Rufinus,  Sup.xi.20. 
avi  tui  proavus,  pristinum  illis  foedus  reddidit;  iterum 
Punico  bello  secundo,  quando  societatem  Hannibalis  se-  Liv. 
cutos  Q.  Fulvius  consul  recepit,  verbis  tantummodo  casti-  xxvn'  15- 
gans,  quanquam  satis  diu  et  praefracte  fuissent  in  partibus, 
nec,  nisi  ad  Bruttios  et  extremum  Italiae  angulum  Han¬ 
nibale  compulso,  poenitentiam  approbassent. 

31.  ‘  Placuit  Diis  ista  lenitas,  dederuntque  ut  com¬ 
plures  alii  populi  ad  societatem  populi  Romani  rever¬ 
terentur,  per  longa  deinceps  annorum  spatia  durantibus 


4502 


T.  LIVII 


usque  ad  infelix  hoc  bellum  obsequiis.  Eundem  exitum, 
ut  speramus,  nunc  quoque  dabunt,  eoque  optabiliorem, 
quod  et  redibunt  in  fidem  vestram  qui  defecerunt ;  et  per¬ 
petuam  vobiscum  amicitiam  colent,  suo  malo  iterum 
edocti,  non  aliter  Italiae  salutem  atque  dignitatem  salvam 
esse  posse,  nisi  Romam  imperare  patiatur,  secundo  post 
principem  terrarum  urbem  loco  contenta. 

32.  ‘  Satis  constat  nonnullos  populos  de  pace  petenda 
deliberare,  nec  alia  re  magis  retineri,  quam  timore  ne  du¬ 
riora  imperentur  quam  ferre  queant.  De  his  profecto 
dubium  esse  non  potest,  quin  simul  nobis  veniam  datam 
cognoverint,  protinus  in  partes  vestras  sint  transituri. 
Hos,  ut  fit,  alii  aliique  sequentur,  et  quam  Italiam  ma¬ 
jores  vestri  per  multas  aetates  perdomare  vix  potuerunt, 
eam  universam  paucis  mensibus  recipietis. 

33.  ‘  Ceterum  quia  neque  tibi  consilio  nostro  opus  est, 
et  nos  deprecatum  magis  commissa  quam  purgatum  veni¬ 
mus  ;  omissis  quae  in  illam  partem  dicerentur,  supplices 
pronique  te  rogamus,  et  per  communes  Deos,  perque 
hanc  parentem  utrorumque  terram  obtestamur,  ut  unius 
anni  crimen  tot  aliorum  perpetuis  meritis,  et  paucorum 
defectionem  tot  millium  constanti  fidei  obsequioque  do¬ 
nes.  Rari  apud  nos  sponte,  reliqua  multitudo  coacta 
deceptave  ferrum  adversus  vos  strinxerunt :  et  pro  his 
ausis  vastatus  ager,  caesae  cohorte^  nostrae,  maxima  ur¬ 
bium  capta  direptaque,  satiare  victoris  iram  potuerunt,  ut 
occisis  captisve  auctoribus  et  concitoribus  belli,  reliquo¬ 
rum  necessitati  aut  errori  placatus  ac  lubens  ignosceres. 
Hoc  et  nostris  precibus  te  concessurum  esse  sperabant, 
qui  propterea  nos  legarunt,  quia  propter  constantiam  in 
Romanis  partibus  ab  adversa  factione  multa  perpessos, 
apud  vos  gratiosos  fore  arbitrabantur :  et  si  nostri  non 
habeatur  ratio,  ad  alios  neque  paucos  neque  contemnen¬ 
dos  deprecatores  respice. 

Veli.  u.l6.  34.  ‘  Respice  Minatium  hunc  Magium,  qui  avitam  in 

populum  Romanum  fidem,  dubiis  temporibus,  singulari 
studio  ac  virtute  retulit.  Satis  sit  illi  caesas  civium  strues, 
et  fumantia  patriae  tecta  vidisse  :  ne  universum  suae  gentis 

excidium  usurpare  oculis,  festinare  manu  cogatur.  Idem 
orare  puta  tot  Hirpinorum4  militum  in  Romanis  castris 
millia,  quorum  fortem  fidelemque  operam  tuo  quoque 
testimonio  haud  semel  ornavisti. 

35.  ‘  Hos  profecto,  cum  alienissimi  semper  ab  omni 
crimine  fuerint,  aliena  culpa  perire  durum  esset.  Perisse 
autem  putabunt,  ubi  civitatem  suam  omnibus  belli  cladi¬ 
bus  pervastari,  et,  quod  necessum  est  tali  tempore,  eodem 
exitio  nocentes  innocentes,  ut  quisque  occurrerit,  involvi 
videbunt.  Neque  enim  quisquam  est  vere  Italus  tam 
ab  omni  pietate  remotus,  ut  inter  hanc  patriae  calami¬ 
tatem,  salutem  suam  magni  aestimet.  Sed  et  liberos  par¬ 
vos,  matronasque  et  virgines  occurrere  fac  animo  tuo : 
quorum  omnium  haudquaquam  ambigua  est  innocentia. 

Cum  vero  cogitabis  viduarum  atque  pupillorum  lacrymas, 
quae 5  viros  suos,  qui  parentes  sanguinem  vitamque  pro 
imperio  populi  Romani  allegabunt  profudisse,  jam  ipse 
profecto  pro  humanitate  tua  judicabis,  potius  in  gratiam 
tot  insontium  noxios  dimitti,  quam  horum  crimine  affligi 
meliori  fato  dignos  oportere.’ 

36.  Erat  tum  adhuc  alienus  ab  omni  crudelitate  Sylla, 
aut  saltem  ut  esse  videretur  studebat.  Idcirco  non  modo 
benigne  respondit  legatis;  sed  etiam  paulo  post  excessit  Appian. 
Hirpinorum  finibus,  in  Samnium  tendens,  ut  ipsam  belli 
socialis  arcem  exscinderet.  Sed  Papius  Mutilus,  Samni¬ 
tium  ductor,  in  ipsis  finibus  cum  valida  manu  excubans, 
aditus  obsidebat. 

37.  Igitur  Sylla,  cum  se  in  eas  angustias  demisisset,  Front.  i.  5. 
ut  circumveniri  facile  posset;  colloquio  petito,  de  condi¬ 
tionibus  pacis  agitare  cum  hoste  coepit,  varie  rem  trahens, 

donec  occasionem  evadendi  nancisceretur.  Ubi  satis  re¬ 
missam  Samnitium  attentionem  vidit,  et  propter  inducias 
omnia  negligentius  administrari ;  silentio  noctis  profectus 
est,  relicto  in  castris  buccinatore,  ut  tanquam  mutandis 
vigiliis  classicum  per  solita  intervalla  caneret.  Ea  res 
fidem  manentis  eodem  loco  exercitus  incauto  hosti  fecit. 

Quarta  vigilia  commissa,  buccinator  agminis  suorum  se- 

4  Ita  ex  Veli,  correxit  Crev.  pro  Hernicorum  in  edd.  priorr. 

5  Qui  pro  qutB  exhibetur  in  edd,  ante  Crev. 

cutus  vestigia,  vacua  hostibus  castra  reliquit :  militesque 
ad  unum  omnes  incolumes,  cum  impedimentis  tormentis¬ 
que  in  tuta  pervenerunt.  Inde  L.  Sylla  longo  circumitu 
usus,  qua  minime  venturus  putabatur,  irrupit :  Samnites- 
que  improviso  discrimine  ita  terruit,  ut  occisis  plurimis, 
ceteros  in  fugam  conjiceret.  Dux  hostium  Papius,  prose- 
quentibus  suorum  paucis,  iEserniam  saucius  pervenit.  Syl¬ 
la,  captis  Samnitium  castris,  ad  Bovianum  perrexit. 

38.  Praecipuas  claritudinis  illa  tempestate  Bovianum 
erat,  tribusque  arcibus  et  communi  gentis  concilio  super¬ 
biebat.  Sylla  divisis  copiis  cum  ipse  ad  urbem  signa  ad¬ 
movens  Bovianenses  in  se  convertisset ;  alios  longo  flexu 
circummissos,  quam  primum  possent  arcium  expugnare 
jubet :  futurum  ratus,  quod  accidit,  ut,  eam  in  partem 
unde  initio  se  ostendisset  concurrentibus  oppidanis,  segnior 
de  remotioribus  cura  esset.  Ubi  captam  arcem  ex  iumo, 
sic  enim  convenerat,  cognovit,  ipse  quoque  tota  mole  op¬ 
pugnare  urbem  coepit.  Tribus  omnino  horis  fortiter  ab 
obsessis  repugnatum  est.  Inde  cum  et  a  capta  parte  ur¬ 
bis  decurrente  Romano  anceps  metus  circumsisteret,  pro¬ 
fligatis  defensoribus,  Sylla  Boviano  per  vim  potitus  est. 

39.  Deinde  late  circumlato  belli  terrore,  cum  aliquot 
populos  recepisset,  appetente  hyeme  ad  petitionem  consu¬ 
latus  Romam  profectus  est :  certa  quidem  spe  consequen¬ 
di  honoris,  cum  tot  tantasque  res,  quantas  raro  quisquam 
alius  ante  consulatum,  confecisset ;  eamque  sibi  fortitudi¬ 
nis  prudentimque  conciliasset  existimationem,  ut  apud 
cives  magnus  dux,  maximus  apud  socios,3  apud  hostes 
etiam  fortunatissimus  haberetur.  Igitur  cum  togam  can¬ 
didam  sumsisset,  comitiis  consularibus,  paene  omnium  ci¬ 
vium  suffragiis,  anno  aetatis  suae  undequinquagesimo  desig¬ 
natus  est. 

40.  Ea  comitia  certamen  haud  tralatitium  habuerunt, 
C.  Julio  Caesare  consulatum  contra  leges  petente.  Sed 
quoniam  ad  ea  tempora  accessum  est,  quibus  frequens 


a  Maximus  apud  socios]  Immo  lat.  Interpres  Plutarclii  male 
apud  amicos.  Hoc  et  sonat  vox  vertit  socios,  et  Freinsliemium 
Grseca  <j>iAois,  qua  usus  est  Plu-  quoque  in  fraudem  induxit, 
tarchus,  et  sensus  ratio  postu-  Crev. 

mentio  facienda  Caesarum,  et  alias,  et  propter  eum  Cresa- 
rem  qui  postea  dictator  fuit,  errorem  parere  legentibus 
posset;  simul  ut  illius  aevi  domesticae  discordiae  penitius 
intelligantur,  non  abhorrere  a  praesenti  instituto  judicavi, 
si  de  hac  familia,  et  praecipue  iis  hominibus  qui  tum  max¬ 
ime  floruerunt,  pauca,  nec  injucunda  scitu  proderem. 

41.  Igitur  Julii,  cujus  gentis  familia  Caesarum  fuit,  an¬ 
tiquissimae  originis  fuerunt:  cum  genus  ad  Iulum  refer¬ 
rent,  JEneae  filium,  quem  iEneam  Anchise  et  Venere 
genitum  vetus  fabula  praedicabat.  Qui  primus  Juliorum 
hoc  cognomine  discriminavit  gentem,  cum  caeso  matris 
utero  prodisset  in  lucem, b  ex  eo  casu  appellationem  trax¬ 
isse  non  absurde  creditur.  Eum  ante  tempora  Hanniba- 
lici  belli  vixisse  oportuit.  Ex  eo  enim  Caesarum  in  histo¬ 
riis  mentio  frequentatur.  Sed  primus  omnium  Sex.  Ju¬ 
lius  Sex.  F.  Sex.  N.  Caesar  consul  fuit,  L.  Oreste  colle¬ 
ga,  ad  annum  urbis  conditae  quingentesimum  nonagesimum 
sextum.0  Nepos  hujus  esse  potuit  Sex., Caesar  C.  F.  qui 
cum  L.  Philippo  gessit  consulatum,  cum  bellum  sociale 
inciperet :  potuit  et  L.  Julius  Caesar  L.  F.  Sex.  nepos,  qui 
sequenti  anno  consul  res  eodem  illo  bello  gessit,  et  mox 
censuram  adeptus  est.  Sed  ut  illa  certo  affirmari  non 
possunt,  ita  hoc  minime  controvertitur,  L.  Caesaris  fra¬ 
trem  hunc  de  quo  dicere  coepimus  C.  Caesarem  fuisse. 

42.  Igitur  Caius  ille  Caesar  claritudine  generis  et  fra¬ 
trum,  (nam  matre  Popillia  natus  erat,  quae  antea  Q.  Lu¬ 
tatium  Catulum  pepererat,  Cimbrica  victoria  celebrem,) 
praeterea  ingenii  felicitate  elatus,  ad  summos  honores  mag¬ 
nis  animis  contendebat.  Nam  inter  primos  sui  temporis 
oratores  numerabatur,  et  nativo  quodam  facetiarum  lepore 
omnes  superabat.  Is  ante  biennium  Sex.  Julio,  L.  Phi¬ 
lippo  consulibus,  in  curuli  aedilitate  quotidianis  fere  conci¬ 
onibus  de  republica  accurate  habitis,  magnam  et  gratiam 

b  Cum  caso  matris  utero  pro-  Kovpmvra  significat  :  unde  casu- 
disset  in  lucem]  Falsam  esse  hanc  ries  vel  ccesuria,  t)  Koix-qKovpiSxra. 
nominis  originem  pronuntiat  Crev. 

Salmasius  ad  Sueton.  Caes.  ini-  =  Ad  annum  U.  C.  quingen- 
tio.  Non,  inquit,  Casar  a  caeso  tesimum  nonagesimum  sextum ] 
utero  dictus ;  id  de  Caesone  po-  Hic  annus  nobis  numeratur 
tius  verum  esset :  sed  Casar  quingentesimus  nonagesimus 
antiqua  vox  Latina,  quae  rbv  quintus.  Crev. 

Delph.  et  Var.  Cias.  Livius. 


Suetou. 
Caes.  c.  6. 


Plin.  vii.  9. 


Cic.  de 
Or.  hi.  3. 


Cic.de  Or. 
ii.  11.  3.7. 

vulgo,  et  auctoritatem  quaesiverat.  His  ille  fretus,  cum 
aedilitius  esset,  omissa  praetura  consulatum  ambire  coe¬ 
perat. 

43.  Sed  tribuni  plebis,  P.  Sulpicius,  quanquam  familiaris 
Caesaris,  et  P.  Antistius,  extraordinariam  petitionem  re¬ 
futabant.  Iisdem  C.  Marius  se  aggregavaret :  nam  ex  dis¬ 
ciplina  illorum  temporum,  contentiones  in  republica  vi 
ferme  et  armis  dirimebantur.  Idcirco  divisis  vulgi  studiis 
magnae  ex  liac  causa  seditiones  extiterunt.  ‘  Jus  populi  ’ 
Caesar  extollebat,  et  ‘  pro  eo  senatum  judicasse,  cum  T. 
Quintium  Flamininum  M.  Fulvius,  M\  Curius  tribuni 
plebis,  similiter  consulatum  transcensis  mediis  honoribus 
petere  non  paterentur.  Neque  poenituisse  aut  judicii  sui 
patres,  aut  suffragiorum  populum,  cum  paucis  annis  opu¬ 
lentissimum  Macedoniae  regem,  fortis  si  quis  unquam  et 
felix  imperator,  maximo  Romani  juris  incremento,  supe- 
rasset.  Neque  tamen  aut  aetate  parem  sibi  Quintium,  aut 
causa  fuisse  :  se  aedilitate  functum  olim,  illum  ex  quaestura 
petisse  consulatum. 

44.  ‘  Quin  et  nonnullos,  priusquam  magistratum  ullum 
curulem  gessissent,  consules  factos.  Ita  P.  Sulpicium 
Galbam,  cum  in  Italia  Hannibal  esset,  ita  M.  Valerium 
Corvum,  cum  Gallicis  tumultibus  arderent  omnia,  summis 
honoribus  admotos;  hunc  quidem  admodum  adolescen¬ 
tem:  adeo  nihil  in  candidatis  praeter  virtutem  spectari, 
populo  Romano  semper  placuisse.  Idcirco  postea  quoque 
duos  Scipiones,  alterum  magnis  quidem  rebus,  sed  sine 
magistratu  gestis  ;  alterum  non  aedilitium,  sed  candidatum 
aedilitatis,  ad  idem  fastigium  evectos. 

45.  ‘  Magna  se  quidem  afferre  exempla,  sed  eorum  qui 
tum  demum  explicare  virtutem  animi  potuerint,  postquam 
campum  ipsis  gloriae  consulare  nomen  imperiumque  aperu¬ 
isset.  Sibi  quoque  licere  de  suis  rebus  sperare  ampliter  : 
laudique  potius  quam  vitio  vertendum,  si  maximorum 
virorum  imitator  esse  cupiat.  Esse  sibi  nobilitatem  nulli 
gentium  quas  nominasset  imparem  :  neque  recusare  quin 
cum  quolibet  istorum,  sed  nondum  consule,  conferatur. 
Acres  populo  Romano  esse  oculos,  acutas  aures  :  quomo¬ 
do  domi  se  quisque,  quomodo  militiae  gesserit,  diligentiam 

ejus  nou  fallere.  Se  quaesturam  et  aedilitatem  sic  gessisse, 
ut  satis  magna  speret  dedisse  documenta  industriae,  vigi¬ 
lantiae,  humanitatis.  Nec  in  bello  segnem  aut  ingloriam 
operam  navasse  imperatoribus,  et  saepenumero  donatum 
ab  his  laudatumque  virtutis  causa  esse.  Hoc  sibi  non 
pudendum  ad  summos  honores  iter  videri,  etiamsi  praetu¬ 
ram  declinet :  quam  minime  quidem  a  se  sperni :  sed  ne¬ 
que  praeturae  deesse  candidatos  idoneos ;  et  in  praesentia 
hunc  esse  rerum  statum,  ut  se  consulem  quam  praetorem 
multis  modis  utiliorem  reipublicae  futurum  confidat.  For¬ 
tasse  Deos  immortales  hoc  fratribus  Juliis  servavisse  de¬ 
cus,  ut  alterius  victoria  sagum  toga  mutaretur,  per  alterum 
plane  extingueretur  sociale  bellum. 

46.  ‘  Suos  adversarios  nihil  afferre,  quominus  jure  petat 
consulatum,  jure  obtineat.  Tantummodo  mores  atque 
usum  civitatis  ingerere  :  tanquam  sit  in  eo  genere  perpe¬ 
tuum  quicquam,  aut  esse  possit.  Ab  isto  more  saepe  re¬ 
cessum,  multis  exemplis  doceri  posse,  si  actum  placeret 
agi :  neque  causam  esse,  cur  non  hodie  populo  Romano 
liceat,  quod  unquam  licuisset.  Nuper  in  uno  homine 
continuatos  per  quinquennium  consulatus  satis  ostendisse, 
nihil  in  his  rebus  tam  fixum  immotumque  haberi,  ut  mu¬ 
tari  ex  causa  nequeat. 

47.  ‘  Concessum  cuilibet  esse,  ut  de  se  quantumvis  mag¬ 
nifice  sentiat :  concessum  et  adversariis,  ut  si  velint  secus 
opinentur.  Sed  in  beneficio  populi  summum  arbitrium 
relinquendum  eidem  populo  esse.  Hunc  optime  judica¬ 
turum,  quo  loco  C.  Caesarem  esse  oporteat.’ 

48.  Contra  haec  tribuni  ‘  legum  omnibus  argumentis 
validiorem  auctoritatem  ’  allegabant.  ‘  Populi  certe  haud- 
quaquam  ambiguum  jus  esse,  nec  illud  patrono  C.  Caesare 
indigere,  aut  quoquam  alio,  tribunis  salvis.  Sed  nullis 
aliis  in  causis  aeque  manifestam  esse  populi  sententiam, 
quam  in  legibus  ferendis,  quoties  consensu  jubeantur : 
tum  enim  ad  maturitatem  judicii  accedere  concordiam  vo¬ 
luntatis.  Quibus  igitur  vere  sit  propositum  auctoritatem 
populi  tueri,  iis  ante  omnia  laborandum,  ut  legum  sarta 
tectaque  sit  veneratio.  Esse  autem  leges,  quae  magistra¬ 
tus  ordine  capi  gerique  jubeant,  neque  liberum  cuique 


Cic.  Tuse. 
Qu<est.  v. 

19. 


sinant  protinus  ab  infimis  ad  summos  transilire.  Has  aut 
servandas  omnibus,  aut  abrogandas  in  universum  esse ;  aut 
profecto  solvendum  legibus,  qui  contra  has  magistratum 
concupiscat.  Extra  haec  nihil  esse,  quod  fieri  citra  juris 
et  legum  omnium  abolitionem  queat. 

49.  ‘  Sane  pauca  exempla  adduci  posse,  in  quibus  aut 
ob  causam  exceperit  aliquos  populus,  aut  per  impruden¬ 
tiam  allectum  ve  lapsus  conniverit.  Sed  infinito  esse  plura 
servatarum  legum  ;  et,  quoties  tale  aliquid  tentatum  fue¬ 
rit,  minime  quieta  comitia  fuisse.  Nunquam  igitur  de¬ 
fuisse,  praesertim  ex  collegio  tribunitio,  qui  immoderata 
cupientibus  resisterent.  Quod  si  quatuor  aut  quinque 
consulatus  extra  ordinem  datos  suum  in  favorem  trahere 
Caesar  velit ;  quanto  pluris  aestimandum,  quod  in  centenis 
aliquot  tribuendis  populus  ne  latum  quidem  unguem  a 
more  et  lege  recesserit  ? 

50.  ‘  Non  se  contemnere  Caesarem,  honoribusque  om¬ 
nibus,  quos  ei  capere  per  leges  liceat,  dignum  arbitrari : 
sed  non  existimare,  tantam  in  eo  virtutis  excellentiam 
conspici,  ut  propter  eum  spernendae  leges  sint,  et  quod 
negatum  sit  omnibus,  uni  tribuendum.  Satis  mature  con¬ 
sulem  eum  futurum,  ubi  hunc  honorem  habuerit  populo, 
ut  contra  ejus  voluntatem  legibus  declaratam  petitioni  in¬ 
justae  desinat  insistere.  Si  semel  hoc  iter  aperiatur  homi¬ 
nibus,  omnes  protinus  ad  summos  honores  provolaturos, 
priusquam  populo  Romano  specimen  ullum  animi  sui  con¬ 
siliique  gerundis  inferioribus  praebuissent.  Consulibus 
summam  rerum  permitti :  id  adeo  factum  iri  temere,  si 
summus  populi  Romani  magistratus,  non  amplius  cul¬ 
men  honorum,  et  perspectae  virtutis  praemium  sit,  sed  ge¬ 
rendae  reipublicae  tirocinium  fiat. 

51.  ‘Sane  Caesari  adesse  nobilitatem,  facundiam,  in¬ 
dustriam.  Sed  multos  esse  in  urbe  futurosque  pares  : 
plures  etiam,  quibus  si  non  meritum  idem,  tamen  eadem 
cupiditas  insit.  Qui  et  ipsi  tanquam  debitum  exacturi 
sint,  quod  cuiquam  fuerit  tributum,  a  quo  se  non  existi¬ 
ment  notabiliter  superari.  Quem  vero  C.  Caesari  conces¬ 
surum  hanc  virtutis  dignitatisque  palmam,  cum  eam  C. 
Caesar  Valeriis,  et  Scipionibus,  et  sexies  consuli  C.  Ma- 

rio  ambiguam  facere  contendat  ?  Nunquam  defutura  cer¬ 
tamina,  si  cujuslibet  cupiditati  aperiatur  septus  legibus 
locus.  Et  has  non  aliam  ob  causam  latas,  quam  ut  con¬ 
tentiones  amputentur  :  ipsumque  populum,  licet  plane 
liberrimum  sui  juris  arbitrum,  tamen  sibi  legum  hos  can¬ 
cellos  circumdedisse,  ut  in  magnis  negotiis,  et  quae  valde 
ad  rempublicam  pertinent,  non  quidem  ademtam,  sed 
tamen  a  semetipso  constrictam  voluntatem  esse,  neque 
temere  solvendam,  quae  alligata  consulto  sit,  intelligat.’ 

52.  Diu  haec  utrimque  multis  concionibus  agitata  cum 
essent,  bonisque  omnibus  causa  C.  Caesaris  displiceret, 
simul  adversarii  ejus  vim  intentarent,  victus  aut  territus 
Caesar  petitione  abstinuit.  L.  Cornelius  Sylla,  ut  supra 
indicavimus,  et  cum  eo  Q.  Pompeius  Q.  F.  A.  N.  Rufus 
designati  sunt.  Nec  tamen  ideo  extinctum  illud  conten¬ 
tionis  civilis  incendium  est,  quin  postea  in  bellum  aper¬ 
tum  erumperet.  Quanquam  enim  belli  civilis  faces  Ma¬ 
rius  et  Sylla  indubitanter  fuerunt :  tamen  ab  illa  quoque 
contentione  profecti  fomites  magis  excitarunt  alueruntque 
conceptas  aliunde  flammas,  magna  P.  Sulpicii  culpa,  qui 
a  bonis  initiis  et  optima  causa,  nimia  contentione,  et  popu¬ 
laris  favoris  aura,  ad  ferrum  et  arma  provectus  est. 

1.  In  Lucanis  interea  clades  accepta  est.  legato  amisso 
A.  Gabinio,  qui  multa  iisdem  in  regionibus,  multa  in 
Marsis  strenue  feliciterque  gesserat,  et  plurima  oppida 
pugnando  ceperat.  Sed  ille  dum  fusis  aliquando  Lucanis 
victoriam  urget,  in  oppugnatione  castrorum  hostilium  in¬ 
terfectus  est.  Ex  diverso  legatus  Cn.  Pompeii  consulis 
Ser.  Sulpicius  Marrucinos  cecidit,  totamque  eam  civita¬ 
tem  recepit.  estini  quoque  Pelignique  missis  ad  consu¬ 
lem  oratoribus  in  fidem  accepti  sunt.  Sub  id  tempus  cum 
C.  Vettius  Pelignus  a  cohortibus  suis  ad  Cn.  Pompeium 
duceretur,  servus  ejus  gladio  militis  a  quo  trahebatur 
educto,  dominum  interemit:  statimque,  postquam  hero 
consuluisset,  ■'  tempus  esse '  prolocutus  ‘  sibi  prospiciendi/ 
in  sua  viscera  retorsit  ensem. 

‘2.  Marsi  quoque,  a  L.  Murena  et  Caecilio  Pinna  lega¬ 
tis  aliquot  praeliis  fracti,  pacem  petierunt.  Quis  ille  Cae¬ 
cilius  fuerit,  et  unde  habuerit  non  alibi  lectum  cognomen¬ 
tum  Pinnae,  in  tantis  ejus  aevi  tenebris  frustra  requisivi. 
Nec  absurdam  conjecturam  esse  arbitror  statuentium,  non 
Pinnam  istarum  rerum  auctorem,  sed  Pium,  Q.  Metelli 
Macedonici  filium  fuisse,  quem  inter  praecipuos  ejus  belli 
duces  nominari  constat. 

3.  Cum  hic  status  rerum  per  Italiam  esset,  tantis  cala- 

mitatibus,  et  defectione  sociorum  anxii,  quotquot  arma 
retinebant,  communi  decreto  Corfinium  deserunt ;  TEser- 
niam  in  Samnitibus  publici  consilii  sedem  statuunt,  crea¬ 
tisque  praetoribus  quinque,  quos  inter  Pompaedius  Silo 
fuit,  huic  propter  summam  opinionem  virtutis  imperium 
in  omnes  tradunt.  Atque  is  collegarum  sedula  opera 
usus,  magnas  brevi  copias  paravit,  ut  adjunctae  veteribus 
ad  millia  virorum  triginta  pervenirent.  Praeterea  servis 
manumissis,  et,  prout  tempus  ferebat,  armatis,  libertinum 
exercitum,  haud  multo  pauciores  millibus  viginti  coegit. 

Equites  praeterea  mille  sunt  effecti.  Cum  his  copiis  Ma-  Liv.  Epit. 
mereo  iEmilio  se  opposuit,  qui  tum  legatus  exercitui  Syl- 
lano  praeerat. 

4.  Inter  hos  apparatus  Asculana  obsidio  ad  finem  ve¬ 
nit.  Ab  hac  urbe  primus  belli  turbo  eruperat,  et  licet  Sup. 
eodem  tempore  per  plerasque  Italiae  regiones  adversarum 
partium  exercitus  colluctarentur,  hic  tamen  plurimum  la-  Veli.  n.  21. 
boris  sanguinisque  exhaustum  est,  unaque  die  circa  hanc 

urbem  quinque  et  septuaginta  civium  Romanorum,  am¬ 
plius  sexaginta  millia  Italicorum,  signa  contulerunt.  Tan-  Oros. 
dem  Pompeius  Asculum  ingressus,  selectis  quos  in  trium¬ 
pho  ducturus  erat,  principes  omnes  praefectosque  et  centu¬ 
riones  virgis 1  caesos  securi  percussit :  servos  praedamque 
sub  hasta  vendidit :  libera  corpora  dimisit  innoxia,  sed 
rebus  ademtis  omnibus  :  urbem  ipsam  dirutam  incensam-  Flor, 
que  evertit. 

5.  Mox  Romam  profectus  ob  res  isto  bello  fortiter 
prospereque  gestas  de  Asculanis  reliquisque  Picentium, 

paucis  prius  diebus  quam  consulatu  abiret,  A.  D.  vi.  FastiCapit, 
Kalendas  Januarias  triumphavit.  Ductum  in  triumpho  Ascon.  in 
P.  Ventidium  multi  scriptores  haud  futilem  ob  causam 
annotant,  quod  hic  post  annos  ferme  quinquaginta  idem  A.  Geli. 
Capitolium  quod  tum  triumphatus  vidit,  triumphans  in-  Xp-.*-  yn 
vectus  est.  Adeo  inexpectatis  interdum  eventibus  admo-  43.  Veli, 
nemur,  donec  vita  maneat,  nulla  fortuna  neque  confidere 
nimium,  neque  perterreri. 

6.  Cum  deinde  L.  Cornelius  Sylla,  Q.  Pompeius  Ru- 

1  Crevievii  emend.  ex  Orosio.,  Antea  legebatur  in  der.  seju¬ 
ges ;  in  reliq.  edd.  sejugis. 

ius  magistratum  inivissent,*  Mamercus  iEmilius  cum  Q. 
Pompaedio  Silone  collatis  signis  dimicavit.  Ejus  praelii 
victoria  penes  Romanos  fuit,  quorum  haud  ita  multi  occu¬ 
buere  :  de  Italicis  ad  millia  sex  sunt  desiderata.  Sub 
idem  tempus  Q.  Metellus  Pius,  qui  C.  Cosconio  successe¬ 
rat,  Venusiam  Apuliae  nobilem  urbem,  firmo  praesidio 
instructam  expugnavit.  Adhuc  tamen  conatu  magis  quam 
viribus  Italici  resistebant,  et  ne  desponderent  animos, 
modicis  interdum  successibus  recreabantur.  Silo  Pom- 
paedius  Bovianum  oppidum  receperat.  Ejus  victoriae  tam 
immoderata  laetitia  fuit,  ut  vel  in  honorem  ducis,  vel  ad 
referendam  Romanis  vicem,  Pompaedio  triumphus  decer¬ 
neretur  :  isque  Bovianum  triumphans  invectus  est.  Quod 
in  omen  acceptum  :  nam  in  urbem  victam  laurea  deporta¬ 
ta,  hostibus  tradidisse  victoriam  visus  est :  utique  post¬ 
quam  proximo  deinde  praelio,  cum  Ser.  Sulpicio  apud 
Teanum  congressus,  amisso  exercitu,  una  cum  Obsidio, 
alio  Italicorum  duce,  oppressus  est. 

7.  Pompaedio  praecipua  tanti  incendii  face  extincto, 
sive  Sulpicius  illum,  sive,  ut  alibi  relatum  est,  Q.  Metellus 
Pius  occidit,  cum  neque  consilium  Italicis,  neque  copiae 
tanto  bello  pares  superessent ;  odii  adversum  Romanos 
tantum  fuit,  ut  in  alium  paene  orbem  legatos  ad  Mithri¬ 
datem  mitterent,  quem  studere  rebus  novandis  accepe¬ 
rant. 

8.  Cum  praebita  his  audientia  esset,  princeps  legationis, 
‘Samnites,’  ait,  ‘atque  Lucani,  et  qui  alii  per  Italiam 
populi  eodem  foedere  continentur,  tertium  jam  annum  atro- 
cia  bellacum  Romano  gerunt;  cujus  equidem  neque  cau¬ 
sa  tibi  ignota  esse,  neque  casus  atque  vicissitudines  pos¬ 
sunt.  Idcirco  licet  multos  illorum  duces  exercitusque 
fuderimus,  partim  etiam  deleverimus,  castris  urbibusque 
maximis  atque  munitissimis  expugnatis  atque  captis ;  ta¬ 
men  et  nos  cum  validissimo  potentissimoque  hoste  colluc- 
tantes,  crebris  atque  vehementibus  detrimentis  quassari 
contigit.  Plus  tamen  aliquanto  fraude  quam  armis  Ro¬ 
mani  profecerunt :  passim  per  civitates  serendo  fovendo- 
que  principum  discordias,  quod  ipsis  per  suee  factionis 

*  A.  U.  C.  664.  A.  C.  88. 

homines  plerumque  non  fuit  difficile,  multis  adhuc  servi¬ 
tutem  et  otium  laboriosae  libertati  praeferentibus. 

9.  *  Hoc  tamen  fuit  in  aliquorum  defectione  boni,  quod 
secreto  quicquid  in  consiliis  aut  castris  aegrum  fuerat, 
arctius  coiit  fortissimorum  populorum  fide  animisque  in¬ 
dissolubilis  et  invicta  societas.  Nullae  amplius  voces  belli 
mala  deplorantium  audiuntur :  nulla  pacis,  nisi  quae  liber¬ 
tatem  firmet,  usquam  habetur  mentio.  Hoc  omnes  pro¬ 
posito  sumus,  ut  prae  dominatione  Romana  leve  nobis 
videatur,  quicquid  ingerere  calamitosis  hominibus  iniqua 
fortuna  potest. 

10.  *  Ceterum  ab  ista  sorte  procul  adhuc  virtute  nostra 
et  munere  Deorum  absumus  :  neque  deteriorem  armis  nos¬ 
tris  eventum  fore,  quam  fuit  causa,  speramus.  Sed  prae 
ceteris  duo  sunt  maxime,  quae  fiduciam  nostram  augeant. 
Nam  etiam  post  accepta  bello  hoc  incommoda  virium 
nostrarum  haud  sane  poenitet :  et  multos  ubique  reges  at¬ 
que  populos  non  aliis  oculis  intueri  Romanam  magnitudi¬ 
nem  scimus,  quam  a  nobis  aspiciatur :  nisi  quod  nos  quan¬ 
to  propiores  huic  pesti  fuimus,  tanto  priores  et  penitius 
perspeximus  insatiabilis  populi  improbitatem. 

11.  £  Jam  enim  a  primis  initiis  imperandi  licet  non  $que 
manifestam,  aeque  tamen  magnam  cupiditatem  habuit :  cui 
ut  resisterent  majores  nostri,  nihil  inexpertum,  suas  oppo¬ 
nendo  opes,  solicitando  alienas,  reliquerunt.  Sic  et  Pyr¬ 
rhus  a  nobis,  et  postmodum  Poenus  Hannibal  adjuti  sunt: 
neque  defuissent  Antiocho  aut  Philippo  regibus  auxilia 
nostra,  si  inferre  bellum  Romanis  in  Italia,  quam  accipere 
domi  maluissent.  Sed  illos  quidem  suus  error  aut  invidia 
numinum  in  diversa  consilia  transtulit,  ut  tuum  decus  es¬ 
set,  Italiam, — quid  autem  Italiam? — inimo  gementem  sub 
Romano  jugo  terrarum  orbem  liberasse. 

12.  ‘  Licet  enim,  praeter  paucos  servituti  natos  homines, 
nemo  usquam  tam  insolentium  dominorum  imperia  patien¬ 
ter  ferat,  tacent  tamen  aut  mussant  plerique,  animis  aut 
viribus  imbecilliores.  Sed  et  quibus  adhuc  astu  majore 
quam  modestia  parcitur,  dum  securos  et  incautos  aliquan¬ 
do  quaevis  occasio  subjuget,  aliena  mala,  tanquam  ad  se 
minime  perventura,  otiosi  quietique  intuentur. 

13.  ‘  Idcirco  te  esse  unum  omnium  cognovimus,  a  quo  et 

sperandum  auxilium  tantis  necessitatibus  et  petendum  esset. 
Animi  tui  magnitudinem,  quam  et  corporis  dignitas  mani¬ 
festa  fide  oculis  monstrat,  ignorari,  gesta  tua  plurima  at¬ 
que  amplissima  nequaquam  patiuntur.  Ex  iisdem  poten¬ 
tia  tua  et  aucta  est  et  inclaruit :  quibus  utrisque  rebus 
neminem  tibi  putamus  praesentium  regum  comparari  posse. 
Ferocissimas  enim  Scytharum  gentes,  quibus  neque  Per¬ 
sarum  magni  reges,  neque  victor  horum  Alexander,  im¬ 
ponere  jugum  potuerunt,  paene  puer  ita  domuisti,  ut  alii 
tibi  non  obscure  serviant,  alii  nomine  sociorum  eadem 
ferme  faciant,  qum  victis  imperantur.  Nam  vicinos  qui¬ 
dem  reges,  nisi  quibus  pacem  et  amicitiam  praestas,  sic 
assuefactos  habes,  ut  placato  te  regnare  illis  liceat ;  cum 
iratus  fueris,  sibi  sentiant  exulandum  esse.  Atque  idem 
amico  atque  affini  Tigrane  uteris,  quo  nemo  regum  tibi 
est  magnitudine  rerum  gestarum  et  imperii  similior. 

14.  ‘  Sed  haec  tamen  omnia  nequicquam  adessent,  nisi 
tua  singularis  et  paene  divina  prudentia  tibi  dictaret  et 
tempus  utendi  et  modum.  Jam  olim,  nec  enim  abs¬ 
trusa  aut  ambigua  loquimur,  olim,  inquam,  te  ambitio¬ 
nis  et  avaritiae  Romanae  piget.  Idcirco  et  legatis  eo¬ 
rum  saepe  viriliter  respondisti,  et  cum  eadem  tecum  su¬ 
perbia  vellent  agere,  qua  ceteros  terrere  consueverunt, 
effecisti  ut  intelligerent,  sibi  cum  libero  rege  plenoque 
animorum,  et  ad  omnia  parato,  negotium  fore.  Quin  et 
illorum  iniqua  decreta  haud  semel  ferro  rescidisti :  ut 
scirent  vicini  reges,  minus  illis  in  amicitia  Romana  prae¬ 
sidii,  quam  in  tua  offensa  periculi  esse. 

15.  ‘  Pro  quibus  ausis  quae  tibi  sint  apud  populum 
Romanum  reposita  praemia,  simul  ille  vacuus  a  propi¬ 
oribus  bellis  fuerit,  ignarus  esse  non  potes.  Sic  quoque 
legati  illius  atque  proconsules  minantur,  fremunt,  plane 
prae  se  ferunt  bellum,  suas  copiolas  parant,  sociales  ex- 
citaut,  ita  agunt  omnia,  ut,  quamvis  derideas  conatum, 
animus  tamen  appareat. 

16.  ‘  Non  dubito  quin  inter  ista  memineris,  quam  arro- 
Sup.  lxx  .ganter  olim  Marius,  deinde  Sylla  tecum  egerint ; a  quam 

43. 

non  tecte  denuntiaverint  tibi  periculum,  indixerint  servi¬ 
tutem,  nisi  dederis  operam,  ut  aeque  armis  ac  jure  sis 
potior.  Atque  haec  jam  noverant  populi  principesque 
nostri;  nos  plura  et  certiora  usurpavimus  oculis:  ut  jam 
prorsus  certi  simus,  non  inutilem  legationem  nostram, 
neque  metuendam  desideriis  nostris  a  te  repulsam  esse. 
Quos  enim  eaedem  causae  ad  arma  coegerunt,  iidem  ani¬ 
mi,  vota  paria  conjungunt,  de  iis  dubitari  non  potest,  quin 
ad  communem  utilitatem  fido  foedere  sint  sociaturi  consi¬ 
lia  et  vires. 

17.  *  Quod  igitur  tibi  nobisque  faustum  atque  salutare 
Dii  faxint,  arma,  viros,  naves,  commeatus  pollicemur  in 
Italia  bellaturo :  ad  transitum,  ad  receptum,  omnesque 
opportunitates  belli,  urbes  nostrae  patebunt:  duces  iti¬ 
nerum,  participes  consiliorum,  socii  laboris  periculique 
erimus. 

18.  *  Id  modo  fixum  tibi  sit  animo,  non  alibi  rectius 
cum  Romanis,  quam  in  Italia  bellari.  Absit  a  te  laeva 
mens,  quae  Syriacos  olim  reges,  quae  Macedonicos  dece¬ 
pit,  cum  eadem  illis  dicerentur.  Nullum  tuis  regnis  a 
Romano  aut  aliis  tantum  periculum  est,  quod  non  a  quo¬ 
libet  praefectorum  tuorum  propulsari  queat.  Neque  spes 
et  occasio  te  teneant  domi,  vicina  subacturum.  Etsi  faci¬ 
lis  ista  esse  possit,  non  erit  tamen  diuturna  possessio. 
Nemo  unquam  eripere  populo  Romano  occupato  quic- 
quarn  potuit,  quod  ille  cum  multiplici  usura  vacuus  non 
reciperet. 

19.  ‘  Jugulum  petamus,  et  tanquam  pestiferi  draconis 
obteramus  caput ;  donec  illud  salvum  fuerit,  inani  labore 
ceterum  corpus  vexaturi.  Quemadmodum  flumina  longo 
cursu  aucta,  ne  exundent,  molibus  ac  crepidinibus  aegre 
coercentur ;  ad  ipsos  fontes  averti  carpique  nullo  negotio 
possunt :  ita,  nisi  Romanae  potentiae  scaturiginem  et  fon¬ 
tem  in  potestate  habeas,  impetum  nequicquam  morabe¬ 
ris,  quin  violentia  sua  quicquid  oppositum  fuerit  evertat, 
et  ocyus,  serius,  omnia  ubique  regna,  nationes  omnes 

Marii  dictum  ad  Mithridatem  perimus  ;  utique  ante  hoc  tem- 
vid.  eo  loco  quem  margo  indi-  pus,  in  quo  nunc  enarrando 
cat.  De  Sylla  nihil  tale  com-  versatur  Freinshemius.  Crcv. 

Diod.  obruat/  Mithridates,  re  cum  suis  deliberata,  nescio 
quomodo  minoris  quam  pro  Italorum  expectatione  nego¬ 
tium  illud  faciens,  ‘  venturum  se  in  Italiam’  respondit, 

‘  simul  atque  Asiam  subegisset.’ 

20.  Credo  longinquam  a  domo  militiam  laboriosam 
simul  atque  sumtuosam  fore  ratum,  adhuc  vicinorum  so¬ 
ciatas  Romanis  vires  perhorruisse,  ne,  dum  appetit  aliena, 
suo  regno  spoliaretur.  Neque  Tigrani  satis  poterat  fidere, 
ut  suspectos  maxime  pares  habent  quicunque  cupiunt  opi¬ 
bus  excellere :  verebaturque,  ne  ille  perdomitis  aliis, 
neque  Pontum,  si  daretur  occasio,  sperneret.  Terreba¬ 
tur  et  Pyrrhi  Hannibalisque  exitu,  quorum,  licet  a  ple- 
risque  Italiae  gentibus  adjuvarentur,  in  alieno  solo  bel¬ 
lantium  cito  consenuerit  exercitus,  difficilibus,  licet  haud 
a  maximo  intervallo,  supplementis. 

21.  Haec  omnia  vitari  posse  maximo  cum  emolumento 
sperabat,  si  vicinam  sibi  Asiam  occuparet.  Eam  rem 
quoque  facturam  animos  Italicis  sociis :  atque  ita  diu¬ 
turno  bello  atteri  posse  Italia?  vires,  ut  neque,  si  rursus 
conjungantur,  valde  sint  sibi  futurae  formidabiles.  Sane 
consilio  huic  institit,  quanquam  omnia  legati  polliceren¬ 
tur,  et  ‘  e  Ponto  facilem  in  Thraciam  trajectum  ’  osten- 

Liv.  Epit.  derent :  ‘  Thraces  porro  et  ipsos  bellum  Romanis  facere. 

Horum  ope  per  Macedoniam  et  vicinas  regiones  paucis 
diebus  ad  Ionium  mare  penetrari  posse.’  Neque  diu 
contatus  exercitum  conducit,  Ariobarzanem  ac  Nicome¬ 
dem  reges,  alterum  Cappadocia,  alterum  Bithynia  ex¬ 
acturus.  Sed  antequam  hoc  bellum  exponatur,  quo  reg¬ 
na  ista  jure,  quibus  finibus  tum  fuerint,  quasque  nationes 
urbesque  habuerint  insigniores,  enarrari  operae2  pretium 
fuerit  Mithridatica  bella  lecturis,  quae  haud  postremam 
historiae  Romanae  partem,  illius  quidem  aevi,  consti¬ 
tuunt. 

22.  Quicquid  terrarum  longo  tractu  inter  Heracleam 
et  Trapezuntem  nobiles  urbes  Euxini  fluctibus  alluitur, 
ab  eo  mafi  appellationem  apud  veteres  nactum  est,  ut 
Pontus  vocaretur.  Propius  Heracleam  Bithyniae  con- 


2  T<!>  opera  desideratur  in  edd,  ante  Crev. 

junctum  Ponto  regnum  fuit,  ad  Propontidem  deflectens. 

At  orientem  versus  Cappadocia  in  mediterranea  procur¬ 
rens,  inde  Armenia  ad  meridiem  Tauro  monte  terminatur. 

Inter  Bithynos  atque  Cappadoces  ita  sparsa  erat  Galatia, 
ut  ab  septemtrione  Pontum  et  Paphlagoniam,  (Ponti 
enim  pars  etiam  Paphlagonia  nec  absurde  censeri  potest,) 
a  meridie  Phrygiam  Lycaoniamque  contingeret. 

23.  Omnes  istae  regiones  b  in  ditione  Persarum  fuerunt:  Strab.  xn. 
a  quibus  ea  pars,  quae  tum  communiter  Cappadocia  dice-  I: QQtjnsti 
batur,  in  duas  divisa  praefecturas,  postea  totidem  regna  p  orphjr. 
peperit :  quorum  alterum  Cappadocia  proprie,  aut  cum  de^Them. 
adjectione  Cappadocia  ad  Taurum,  interdum  et  Magna  Plin.  vi.  3. 
Cappadocia;  alterum  Pontus,  sive  Cappadocia  Pontica  golinVe^^- 
coepit  nominari. 

24.  Priore  profecturae  decem  continebantur  :  quarum 
sub  Tauro  erant  Melitena,  Cataonia,  Cilicia,  Tyanitis,  et 
Garsauritis.  Melitena  ceteris  Cappadociae  partibus  mi¬ 
tior,  olei  quoque  et  vini  optimi  ferax,  Armeniae  Majori 
praetenditur,  a  Sophenae  praefectura  medio  Euphrate  divi¬ 
sa.  Nomen  huic  Melita  dedit,  a  Semiramide,  ut  volunt, 
condita.  Trans  flumen  etiam  ad  hanc  partem  Tomisa 
pertinuerunt,  insigne  castellum.  Cataoniae  inter  Amanum 
et  Antitaurum  sita  planities  Comana  habuit,  Bellonae 
templo  memorabile  nomen,  et  Apollinis  Cataonis  fanum  : 
castella  in  montibus  munita,  Azamora  et  Dastarcum. 

25.  Cilicia,  quae  vocabatur  Cappadociae  praefectura, 
sede  regum  nobilitata  fuit  Mazacis :  quam  urbem  postea 
Caesaream  vocarunt  Cappadoces,  in  dictatoris  Caesaris 
honorem.  Altera  urbium,  nam  duae  omnino  fuerunt  anti¬ 
quis  temporibus  in  Cappadocia,  Tyanitidi  praefecturae  no¬ 
men  dedit,  ipsa  quoque  Semiramidis  opus.  At  in  Gar- 
sauritide  postea  Archelais  fuit,  Claudii  Caesaris  colonia. 

Praeter  has  praefecturas  fuerunt  et  aliae  quinque,  Lavina- 


b  Omnes  istce  regiones ]  Ad  to-  Qui  enim  regiones  eas,  de  quibus 
tins  hujus  descriptionis  margi-  hic  agit  Freinshetnius,  quantum 
nem  auctorum  testimonia  et  ex  veteribus  auctoribus  colligi 
paucula,  nec  satis  apte  disposita  potest,  accurate  descriptas  vi- 
invenimus.  Ea  supplere  et  in  dere  volet,  adire  facile  potest 
suos  quaeque  locos  revocare  non  Cellarium  Geogr.  Antia.  1.  hi. 
visum  est  operae  pretium  esse.  Crev. 

sena  ad  Euphratem  fluvium,  Sargarausena,  Saravena, 
Cammanena,  et  Morimena,  superioribus  obscuriores.  Flu¬ 
vii  celebres,  Halys  Archelaidem  praeterfluens ;  Sarus,  qui 
per  media  Comana  labitur ;  Pyramus  per  Cataoniam  de¬ 
currens,  praeterea  Lycus,  et  hunc  excipiens  Iris ;  et  inter 
Morimenen  et  Galatiam,  terminus  gentis,  idemque  causa 
nominis,  Cappadox. 

26.  At  Mithridatis  paternum  regnum,  praeter  Pontum, 
continebat  quicquid  gentium  ab  Haly  fluvio  usque  ad 
Tibarenos  et  Armeniam  coluit.  Etiam  intra  Halyn  de¬ 
libaverat  Cappadocum  et  Paphlagonum  agros.  Nec 
longe  Bithyni  aberant.  Quippe  ubi  per  Propontidem  in 
Euxinum  intraveris.  Quae  regiones  c  Bithyniae  partem, 
deinde  Mariandynos  Heracleae  subjectos,  mox  Paphlago- 
nas,  usque  ad  fluvium  Halyn  habuerunt.  Cetera  ad  Pro¬ 
pontidem  usque  Chalcedonem  fuerunt  Bithynorum,  Galli 
fluminis  ostiis  fines  eorum  terminantibus. 

27.  Maxima  urbium  Nicomedia  fuit :  deinde  Nicaea, 
Plin.  v.  32.  item  Prusa,  quam  ab  Hannibale  conditam  de  Prusiae  no- 
Leuncl.  mine,  reges  Othomanici  ante  occupatam  Adrianopolim 

regni  sedem  habuerunt.  Flumina  Bithyniae  Syrium,  Lap- 
sias,  Pharmacias,  Alces,  Crynis,  Lylaeus,  Scopius,  memo¬ 
rantur,  et,  qui  Bithyniam  a  Galatia  disterminabat,  Hie¬ 
ras.  Erat  et  Hylas  fluminis  et  lacus  nomen,  ab  Herculis 
SoIiu.c. 44.  amasio  deductum,  si  fabulis  lubet  credere,  juxta  Prusia- 
dem  urbem,  diversam  ab  utraque  Prusa.  Nam  et  altera 
fuit  Bithyniae  Prusa,  ad  Hippium  amnem.  Ab  his  regio¬ 
nibus,  Cappadociam  et  Bithyniam  dico,  quasdam  partes 
Liv.  abraserunt  Gallograeci,  de  quibus  post  prolixam  Livii  de- 
‘  scriptionem  taceo. 

28.  Sed  Paphlagoniam  Halys  fluvius  ab  ortu  termina¬ 
bat,  a  meridie  Galatia :  ad  occasum  Bithyni  et  Marian¬ 
dyni  habitabant;  versus  septemtriones  mare  Euxinum 
erat.  Amastris  horum  erat  non  incelebre  oppidum,  ma- 
jorisque  adhuc  famae  Amisus  et  Sinope.  Neque  refert 
has  interdum  Ponto  vindicari.  Nam  regionum  istarum 

0  Quippe  ubi  per  Propontidem  rari  aliquod  orationis  membrum; 
in  Euxinum  intraveris.  Qua  re -  quod  supplere  haud  magni  mo- 
giones]  Perspicuum  est  decide-  menti  est.  Crev. 

terminos  non  minus  atque  gentium  jura  Mithridatis  am¬ 
bitio  turbavit,  redactis  in  ditionem  plerisque  populorum 
quos  enarravimus. 

29.  At  antiquitus  Ponticae  gentes  fuisse  videntur  Ma¬ 
riandyni,  Mosynceci,  Caucones,  qui  jam  aetate  Strabonis 
nulli  superfuerunt,  Chalybes,  qui  et  Chaldaei,  Tibareni, 
Macrones  Euboicorum  credita  colonia.  Nam  tota  illa 
Ponti  ora  Graecorum  frequentata  navigationibus  plurimas 
gentis  ejus  urbes  habuit,  quarum  celeberrimae  fuere  Tra¬ 
pezus  et  Heraclea.  Amnium  Ponticorum  nobilissimus 
Phasis,  cum  urbe  cognomine  ad  ostium.  Pyxites  Trape¬ 
zuntem  alluit.  Flumen  Jasonium  memoriam  retinuit  an¬ 
tiquissimae  Graecorum  heroum  expeditionis.  Sed  et  alia 
multa  per  eas  regiones  in  Pontum  Euxinum  permeant 
flumina,  tanta  quidem  vi  aquarum,  ut  terra,  quam  conti¬ 
nuo  inferant  amnes,  implendum  aliquando  illud  mare  Po¬ 
lybius  disputaverit. 

30.  Haec  igitur  regna  quanquam  suos  quaeque  reges  ab 
antiquissimis  temporibus  habuissent,  tamen  propter  vici¬ 
niam  locorum,  et  linguae  morumque  commerciis  varie  mix¬ 
tos  populos,  crebrae,  ut  fieri  amat,  rixae,  deinde  bella 
oriebantur.  Et  ut  graviora  fere  humanis  remediis  mala 
sunt,  connubia  regum,  mixtusque  affinitate  sanguis  adeo 
non  finiebat  veteres  controversias,  ut  non  alia  fecundior 
novis  gignendis  materies  esset. 

31.  Inde  auctis  odiis,  cum  etiam  imperii  amplificandi 
insana  lubido  Mithridatem  stimularet,  temperare  non  po¬ 
tuit,  quin  subinde  ex  occasione  temporum  vicinos  infesta¬ 
ret.  Et  antea  quidem  Nicomedem  etiam  Ariobarzanem- 
que  expulerat :  et,  quanquam  reduci  a  Romanis  tulisset, 
tanquam  imbecillitatem  sibi  exprobrantes  aspiciebat.  Illi 
vicissim,  salvo  tam  potente  vicino,  nequicquam  restituti 
videbantur.  Et  accedebant  a  Romanis  ducibus  stimuli, 
qui  praedarum  et  gloriae  spe,  bellum  undecumque  cupie¬ 
bant  consurgere. 

32.  Igitur  operam  dederant,  ut  cum  minacibus  ad  Mi¬ 
thridatem  mandatis  senatus  nomine  legati  mitterentur; 
‘  bellum  ’  denuntiantes,11  ‘  ni,  quos  populus  Romanus  vici- 

na  regna  obtinere  jussisset,  quieta  in  possessione  manere 
pateretur.’  Ille  ultro  multa  questus,  ‘  quanta  patientia 
tot  contumelias  concoxisset/  demonstrat :  ‘  quantasque 
opes  publice  privatimque  colendo  Romanos  profudisset. 
X  unc  etiam  licet  provocatum,  neque  inermem,  quiescere 
malle,  modo  finis  injuriarum  fiat.’  Et  fides  promisso 
fuit. 

33.  Sed  non  eadem  Nicomedi  modestia  mansit,  quem 
Romanorum  ducum  hortamenta,  et  inopia  pecuniae  invi¬ 
tum  ad  arma  compulerunt.  Nam  et  iis,  a  quibus  reductus 
in  regnum  fuerat,  multa  erat  pollicitus ;  et  passim  ab  inco¬ 
lentibus  Asiam  Romani  nominis  hominibus  magnam  vim 
nummorum  foenerato  abstulerat.  Igitur  in  ditionem  Mi¬ 
thridatis  irruptione  facta,  usque  ad  Amastrim  urbem  prae¬ 
dabundus  processit.  Mithridates  enim,  quanquam  para¬ 
tas  habebat  copias,  occurri  vetuerat,  quo  pluribus  paulo 
post  et  speciosioribus  causis  bellum  sumeret. 

34.  Ubi  reversus  in  Bithyniam  Nicomedes  est,  Pelo- 
pidam  legatum  Mithridates  ad  Romanos  duces  misit.  Is 
commemorato  veteris  societatis  jure,  quod  a  majoribus 
acceptum  constanter  atque  fideliter  multis  neque  levibus 
officiis  Mithridates  coluisset,  ‘  Nunc  autem,’  ait,  ‘  injuria 
pro  gratia  redditur.  Ademta  regi  Phrygia  est,  ademta 
Cappadocia,  quarum  hanc  proavis  suis  debitam  pater 
Evergetes  recepit,  illam  operte  bello  Aristonici  navatae 
praemium  accepit :  si  tamen  praemium  vocare  possumus, 
magno  auri  pondere  ab  imperatore  vestro  emtam,  et  olim 
a  Seleuco  Callinico  in  dotem  datam  proavo  regis.  Sed 
illa  sane,  quia  paulo  longinquiora  sunt,  silentio,  et,  si  vul¬ 
tis,  etiam  oblivione  sepeliamus.  Ista  vero  recentia  qui 
possumus  ?  quod  Nicomedem  os  Ponti  intercludere,  agros 
usque  ad  Amastrin  populari  sinitis,  praedamque  avertere, 
cujus  aestimationem  novistis  ipsi  rectius,  quam  ut  a  quo¬ 
quam  debeatis  edoceri . 

35.  ‘  Et  ista  quidem  hoc  modo  gesta  sunt,  noD  invalido 


cia  legatorum  Romanorum  man¬ 
data  nusquam  repetimus  apud 
antiquos  scriptores.  Quae  enim 
his  affinia  habentur  apud  Dio¬ 


nem,  Appianum,  Oiosium,  sunt 

nec  imparato  ad  prohibendum  rege,  sed  ut  vos  ipsos  spec¬ 
tatores  eorum  quae  fierent  testesque  haberet.  Quae  quia 
non  auditu,  neque  incertis  aut  suspectis  auctoribus,  sed 
coram  visu  accepistis;  ergo  igitur  amicus  atque  socius  rex, 
haec  enim  nomina  foederum  tabulis  continentur,  hoc  a  vo¬ 
bis  sociis  amicisque  suis  petit,  ut  adversus  Nicomedis 
injurias  auxilio  sitis,  aut  injuriarum  coerceatis  auctorem.’ 

36.  Ad  haec  Bithyni,  nam  et  ab  Nicomede  legati  ad¬ 
erant  :  *  Quam  justas  contra  Mithridatem  inimicitias  Nico¬ 
medes  gerat,  ignorare  nemo  potest,  qui  meminerit  paulo  Memn.  ap. 
ante  Socratem  Ponticis  armis  instructum  Bithyniam  in-  ^ll0V 

J  Appian. 

vasisse  :  quieturum  certe,  fratrisque  aetati  concessurum,  ni 
fuisset  a  Mithridate  ad  parricidiale  bellum  instigatus.  Et 
haec  contra  illum  Nicomedem  fiebant,  qui  a  vobis  erat 
Bithyniae  rex  constitutus.  Unde  non  nostra  magis,  quam 
vestra,  Romani,  haec  censenda  injuria  est.  Quorum  ille 
nomen  amicitiamque  quanti  faciat,  ex  aliis  quoque  gestis 
ejus  promtum  est  intelligere.  Populus  Romanus  Asiati¬ 
cos  nos  reges  in  Europam  transcendere  vetuit.  Sed  hic 
Chersonnesie  pleramque  partem  possidet.  Atqui  Europae  Strabo 
regio  Chersonnesus  est.  Sed  omittimus  plura  hostilis  erga  Apjnan  °9" 
vos  et  contemtoris  animi  quae  protulit  indicia  commemo¬ 
rare.  Majora  enim,  et,  nisi  in  tempore  obviam  itis,  acer¬ 
biora  sunt  quae  expectantur. 

37.  ‘  Quorsum  enim  ingentes  illi  apparatus,  tot  propriae 
copiae,  atque  illa  cum  tot  aliis  regibus  et  populis  foedera 
pertinent  ?  Quae  et  tranquille  victuro  supervacanea  sunt, 
nec  profecto  contra  Nicomedem  providentur.  Praeter 
domesticas  vires,  socios  Thracum,  socios  Scytharum  popu¬ 
los  habet.  Habet  et  Armeniae  regem  non  amicitia  modo, 
sed  etiam  affinitate  conjunctum.  In  Syriam,  in  iEgyptum 
missitat,  ut  illorum  quoque  regum  benevolentiam  paret. 

Naves  porro  tectas  cum  habeat  trecentas,  alias  insuper 
exaedificare  non  desinit.  Gubernatores  atque  proretas, 
magnis  propositis  praemiis,  ex  JEgypto  et  Phoenicia  so- 
licitat. 

38.  ‘  Scilicet  superbum  animum  Phrygia  et  Cappadocia 
amissae  angunt :  quod  contra  vim  et  astutiam  Ponticam 

e  Chersonnesi ]  Tauricae.  Crev. 

Delph.  et  Far.  Cias.  Livius. 

vestra  recepistis,  aliena,  quibus  debebantur,  reddidistis. 
Ille  primuru  dolor  animum  Mithridatis  avertit  a  vobis, 
Romani :  ille  cum  invidia  metuque  magnitudinem  vestram 
intueri  cogit  inimicum  hominem,  et  sub  obtentu  nostra¬ 
rum  inimicitiarum  occasiones  contra  vestrum  imperium 
captantem. 

39.  ‘  Quare  neque  dubitare  possumus,  vos,  quemadmo¬ 
dum  viros  prudentes  decet,  factorum  ipsius  quam  verbo¬ 
rum  majorem  habituros  rationem  esse  :  ne  aut  ob  fictum 
amicitiae  nomen,  vestros  optima  fide  amicos  Mithridati 
prodatis;  aut  vestrum  senatusque  de  hoc  regno  judicium 
a  communi  hoste  sperni  violarique  feratis.’ 

40.  Post  hzec  iterum  admissus  in  consilium  Pelopidas, 
‘  Si  quae  veteres  adversus  Nicomedem  querelae  sunt,  ea¬ 
rum  judicium  vobis,’  inquit,  ‘  deferimus,  Romani.  Sed 
haec  postrema,  quae  ipsi  aspexistis,  ditionem  Mithridatis 
minui,  claudi  mare,  praedas  ex  agris  agi,  nulla  discepta¬ 
tione  egent.  Sed  denuo  vos  rogamus,  ut  aut  prohibeatis 
ejusmodi  facta,  aut  passo  indigna  Mithridati  opitulemini ; 
aut  postremo  non  intercedatis  suas  injurias  vindicaturo, 
neutris  partibus  immixti.’  Haec  iterante  Pelopida,  licet 
jam  ante  Nicomedi  auxilia  polliciti  erant,  movebantur 
tamen  Romani  dictis,  et  amicitiae  nomine,  cujus  adhuc 
inviolata  erant  foedera  :  neque  facile  quomodo  responde¬ 
rent  inveniebant.  Tandem  vafro  perplexoque  responso, 

‘  neque  Mithridatem  a  Nicomede  vexari  passuros,  neque 
bello  peti  a  Mithridate  Nicomedem’  dixerunt.  Simul 
Pelopidas  arguere  dictorum  obscuritatem  cupiens,  e  con¬ 
silio  dimissus  est. 

41.  Haec  ubi  Mithridati  audita  sunt,  se  vero  jam  haud 
Eutr.  Oros.  obscure  laesum  a  Romanis  esse  testatus,  Ariarathem  unum 

ex  filiis  in  Cappadociam  mittit,  quam  ille  antea  quoque 
tenuerat.  Atque  is  victo  Romanorum  duce  Maltino  (qui 
Justm.  ej-  Mancinus f  alibi  scribitur)  ejectoque  Ariobarzane,  cum 
Appian.'  '  igni  ferroque  pleraque  vastavisset,  haud  magna  mole  reg¬ 
num  occupavit. 

42.  Tum  remissus  ad  Romanos  duces  Pelopidas,  in 

f  Duce  Maltino ,  qui  et  Mancinus ]  De  hoc  nomine  vid.  not.  ad 
lxxiv.  11.  supra.  Crev. 

hunc  modum  verba  fecisse  dicitur :  ‘  Quam  indigna  rex 
Mithridates  passus  sit,  Phrygia  Cappadociaque  spoliatus, 
id  equidem,  Romani,  nuper  audivistis.  Quas  deinde  vobis 
inspectantibus  injurias  eidem  Nicomedes  intulit,  eas  cum 
vindicare  deberetis,  negligere  maluistis.  Denique  socie¬ 
tatis  amicitiaeque  implorantibus  fidem  ita  respondistis,  ut, 
tanquam  laesissemus  alios,  non  ab  aliis  laesi  essemus,  non 
videri  e  republica  vestra  diceretis,  Nicomedem  et  Bithy¬ 
nos  violari.  Idcirco  ipsi  causam  praebuistis  recentibus 
Cappadociae  turbis.  Vester  ille  neglectus,  vestraeque  in 
responsis  ambages,  Mithridatem  in  haec  consilia  coegerunt. 

Jamque  vos  ad  senatus  vestri  judicium  vocat,  Romam  le¬ 
gatos  missurus  de  rebus  omnibus. 

43.  ‘  Vos  interea  videritis,  ne  quid  inconsultis  patribus, 
temere  moliamini.  Quantum  conflari  incendium  belli 
possit,  ex  potentia  Mithridatis  aestimatu  haud  est  difficile. 

Supra  vicies  centena  millia  passuum?  paternae  ditionis 
tenet :  ipse  magnam  adjecit  terrarum  partem,  Colchorum 
bellicosos  populos,  Graecorumque  et  barbarorum  quotquot 
supra  Pontum  nationes  incolunt. 

44.  ‘  Jam  Scythis,  Tauricisque,  et  Bastarnis,  et  Thra- 
cibus,  et  omnibus  quae  Tanain  Istrumque  fluvios  et  Maeo¬ 
tidem  paludem  circum  gentes  habitant,  promtissimis  ad 
imperia  sua  sociis  utitur.3  Porro  Tigranes  Armenus  ge¬ 
ner  illi,  Parthorum  rex  Arsaces  socius  et  amicus  est. 

Navium  quoque  magnum  possidet  numerum  :  isque  auge¬ 
tur  quotidie :  neque  instruendis  ornandisque  ulla  pars 
apparatuum  deest.  Sed  et  Bithyni  nuper  de  Syriacis 
-ZEgyptiisque  regibus  mentiti  minime  sunt,  quos  equidem, 
si  bellandum  sit,  nostros  fore  non  ambigo.  Sed  et  nuper 
possessam  vobis  Asiam,  Graeciamque,  et  Africam,  nobis 
accessuras  reor :  ipsiusque  Italiae  haud  contemnendam 
partem,  quando  illa  quoque  impotentiae  vestrae  et  injuria¬ 
rum  pertaesa,  bellum  contra  vos  inexpiabile  gerit. 

3  Promtissimos  . . .  socios  habet  edd.  ante  Crev. 

s  Supra  vicies  centena  millia  continent  passus  2,500,000.  leu- 
passuum]  Stadiorum  viginti  mil-  eas  nostrates  plus  830,  Crev . 
lia,  ut  habet  Appianus,  quas 

45.  *  Atque  illud  bellum  cum  conficere  nondum  potue¬ 
ritis,  irritatis  Mithridatem,  nunc  Nicomedem  ei,  nunc 
Ariobarzanem  immittendo :  et  verbis  amicitiam  praefe¬ 
rentes,  hostium  opera  facitis.  Quapropter  si  quid  actorum 
poenitet,  vel  nunc  punite  vestros  in  amicos  injurium  Nico¬ 
medem  :  quod  si  feceritis,  magna  vobis  auxilia  contra 
Italicos  a  rege  polliceor.  Haec  ratio  si  displicet,  aut  in¬ 
sidiosam  istam  amicitiam  abrumpite,  aut  Romam  in  jus 
eamus.’  Haec  ubi  dicta  sunt  a  Pelopida,  Romani  oratio¬ 
nis  insolentia  commotiores,  ‘  Mithridatem  abstinere  Nico¬ 
mede  et  Cappadocia  ’  jusserunt,  ‘hanc  enim  Ariobarza¬ 
ni  se  reddituros  :  Pelopidam  continuo  abire  castris,  neque 
reverti,  nisi  rex  imperata  fecisset.’  Discedenti  custodiam 
addi  placuit,  ne  quos  obiter  in  via  corrumperet. 

Eutr.  Oros.  46.  Haud  absimilis  legatorum  quos  deinde  ad  senatum 

Fulv°Ursin  Mithridates  misit  oratio,  patrumque  ad  eam  responsum 
fuit.  Petentibus,  ‘  siquidem  amicus  populi  Romani  Ni¬ 
comedes  esset,  illum  auctoritate  sua  ad  satisfaciendum 
compellerent ;  sin  vero,  Mithridatem  sibi  consulere  pate¬ 
rentur  ;’  neutrum  concessum  est :  minaeque  insuper  addi¬ 
tae,  ‘  nisi  Cappadociam  Ariobarzani  redderet,  et  omitteret 
Nicomedem.’  Eademque  die  coactos  abire  legatos  ‘  nun¬ 
tiare  regi  suo  ’  jusserunt,  ‘  ne  quem  deinde  mitteret, 
donec  mandatis  senatus  paruisset.’ 

Appian.  47.  Sic  irritatis  utrimque  animis,  qui  per  Asiam  erant 
Romani  duces,  non  expectato  senatusconsulto  populive 
jussu,  ex  Bithynia;  Cappadociaeque  et  Paphlagoniae  de¬ 
lectibus  exercitum  coegerunt,  additis  etiam  Gallogrseco- 
rum  auxiliis.  Simul  L.  Cassii,  qui  Asiam  obtinebat,  con¬ 
venire  jussus  est  exercitus,  copiaeque  auxiliares  omnes 
eundem  in  locum  conductae. 

48.  Deinde  partiti  inter  se  vires.  Cassius,  ubi  Bithy¬ 
nia;  Gallograecia  committitur,  castris  cepit  locum.  Ma¬ 
nius  Aquillius,  qua  irrupturus  in  Bithyniam  Mithridates 
credebatur,  consedit.  Cappadociae  finibus  Appius  Clau¬ 
dius  praesidebat.  Copiae  his  erant  equitum  peditumque 
quadragena  circiter  millia.  Naves  etiam  aderant,  quibus 
praefecti  Minucius  Rufus,  C.  Popillius  angustias  Ponti 
apud  Byzantium  observabant.  Praeter  haec  Nicomedes 

suum  habebat  exercitum,  quinquaginta  peditum  millia, 
sex  equitum.  Neque  minus  Mithridati  virium  erat,  cen¬ 
tum  quinquaginta  millia  proprii  militis,  cum  equitum  mil¬ 
libus  quadraginta  :  naves  tectae  trecentae,  centum  dicrota. 

Deinde  reliquus  apparatus  tantae  expeditioni  non  impar. 

49.  Praetoribus  Neoptolemo  maxime  et  fratre  ejus 
Archelao  utebatur,  nobilissimis  viris,  et  genus  ad  regem  Joseph. 
Argivorum  Temenum,  cujus  inter  posteros  et  Magnus  j|irp!5‘j7 
Alexander  fuit,  referentibus.  Sed  ipse  rex  per  se  admi-  Appian. 
nistrabat  plurima.  Auxilia  ex  Minore  Armenia  Arca- 

thias  Mithridatis  ipsius  filius  adduxerat,  decem  equitum 
millia.  Dorylaus  phalangem  regebat.  Craterus  curri¬ 
bus  falcatis  praeerat,  numero  centum  triginta.  Hae  tum 
ab  utraque  parte  copiae  erant,  cum  primum  Romana  arma 
Mithridaticis  collisa  sunt. 

50.  Primum  inter  Nicomedem  et  duces  Mithridatis  Strab.xn. 
(ipse  enim  aberat)  praelium  fuit  apud  flumen  Amnian,  ubi  Memnon. 
Nicomedes  exercitum  suum  instruxit.  At  Pontici  cum  Appian. 
in  universum  quadraginta  peditum,  decem  equitum  mil¬ 
lia  haberent;  quia  phalanx  sequi  non  potuerat,  praeter 
Arcathiae  equitatum,  quosdamque  falcatorum  curruum, 
tantummodo  levem  armaturam  adduxerant.  Idcirco  ne 

a  multitudine  Bithynorum  circumvenirentur,  tumulum 
quendam  saxosum  mediocri  praesidio  occuparunt.  Ani¬ 
madversum  a  Bithynis  consilium  est :  et  ad  recuperan¬ 
dum  collem  magnae  copiae  missae. 

51.  Igitur  Neoptolemus,  ubi  dejici  suos  videt,  salutem 
omnium  in  6o  verti  ratus  ut  locus  teneretur,  celeriter  ad 
opem  ferendam  advolat,  Arcathia  quoque  in  partem 
periculi  accito.  Hoc  ubi  Nicomedes  conspexit,  univer¬ 
sum  rapit  agmen,  et  post  acre  certamen,  multo  sanguine 
fuso,  Mithridaticos  in  fugam  agit;  illustris  victoriae  futu¬ 
rus  compos,  nisi  Archelaus  cum  suis  mature  persequentem 
fugientes  a  latere  invasisset. 

52.  Hujus  virtute  et  prudentia  mirifice  commutata  pug¬ 
nae  fortuna  est.  Nam  aversum  in  se  Nicomedem,  jamque 
concepta  spe  vincendi,  et  impatientia  morae  calidius  instan¬ 
tem,  servatis  ordinibus  sensim  recedendo  tantisper  tenuit, 
donec  Neoptolemo  retinendi  suos  aciemque  redintegrandi 

spatium  esset.  Deinde  conversus  in  hostem  quadrigas 
falcatas  immisit,  non  sine  clade  Bithynorum.  Ceterum 
major  quam  pro  damno  terror  erat.  Foeditas  spectaculi 
magis,  quam  vis  hostium  turbavit  ordines:  cum  calidis 
adhuc  vulneribus  semineces  viros,  divisa  corpora,  truncos 
artus  in  multo  sanguine  volutari,  aliorum  membra  hastis 
aut  falcibus  curruum  rotari  cernerent.  Perterritis  Ar¬ 
chelaus  a  fronte,  Neoptolemus  et  Arcathias,  recollectis 
qui  fugerant,  a  tergo  incubuere.  Diu  tamen  utrisque  re¬ 
stitere  Bithyni,  donec,  plerisque  cadentibus,  Nicomedes 
solutis  ordinibus  abiit.  Fugientem  in  Paphlagoniam 
secuti  sunt,  qui  potuerunt:  ceteros  praelium  confecit,  aut 
in  potestatem  victoris  tradidit  captivitas.  Castra  quo¬ 
que  cum  pecunia  Nicomedis  capta  sunt. 

53.  Haec  pugna  Romanos  etiam  duces  haud  mediocri¬ 
ter  commovit :  quod  per  expeditos  tantum  et  equites,  cum 
gravis  armaturae  robur  abesset,  rem  tantam  confectam 
esse,  nulla  locorum  opportunitate,  nullo  hostium  errore 
adjuvante  Ponticos,  ne  numero  quidem  aequo,  sed  con¬ 
silio  ducum  et  virtute  militum,  cernebant.  Captivos  ad 
se  adductos  Mithridates  comiter  affatus,  viatico  dato  di¬ 
misit  domum,  ut  inter  initia  rerum  utilem  clementiae  fa¬ 
mam  acquireret.  Circa  eadem  tempora  Thraces,  qui  non 
sine  dolo  Mithridatis  Macedoniam  populabantur,  mag¬ 
nam  iis  locis  ex  vastitate  famem  et  frumenti  caritatem 
effecerunt;  donec  a  praetore  Macedoniae  C.  Sentio  supe¬ 
rati,  cum  rege  suo  Sothimo  ad  patrias  sedes  reverterunt. 

1.  L.  Sylla,  Q.  Pompeio  consulibus,  provinciarum  ea 
ratio  cum  esset  inita,  ut  Sylla,  qui  tum  adhuc  Romae  Veli.  n.  18. 
erat,  simul  per  res  Italicas  posset,  Asiam  et  Mithrida- 
ticum  bellum,  cum  exercitu  quem  hactenus  duxerat,  pro-  Joann. 
vinciam  haberet :  P.  Sulpicius  tribunus  plebis,  perniciosis  ^"'vales. 
legibus  ferendis,  priusquam  vetus  illud  consopitum  incen-  Liv.  Epit. 
dium  esset,  etiam  foedius  aliud  atque  horribilius  auctore  et  jj  ar‘ 
Mario  conflavit.  Quippe  C.  Marius  (ut  est  insatiabile  Diod.  ap. 
honorum  et  potentiae  humanum  ingenium,  quoties  ratione  ^  aies‘ 
contemta  cupiditatum  imperio  regitur)  post  amplissimos 
triumphos,  et  consulatum  sexies  gestum,  miserum  se  pu-  Flut. 
tabat,  si  in  tanta  populi  Romani  fortuna  quicquam  ad 
laudem  eximium  cuiquam  alteri  relinqueretur.  Atqui 
jam  et  bellis  et  bellorum  praemiis  vigorem  annosque  con- 
sumserat ;  gravis  corpore,  etiam  nuper  imperio  ob  senec¬ 
tutis  incommoda  abdicato. 

2.  Igitur,  dum  conficiendis  socialis  belli  reliquiis  Eutr.  Veli. 
Sylla  consul  in  Campania  distinetur,  C.  Marius  Asiati-  t^°a^n-An’ 
eae  laureae  desiderio  P.  Sulpicium  Rufum  impellit,  ut  Plut.Syll. 
ademtam  Syllae  provinciam  sibi  decernat.  Erat  alio-  Qr^‘v  ig 
qui  in  magna  invidia  consul,  quod  uxore  Ccelia  per  Appian. 
causam  sterilitatis  dimissa,  Creciliam  duxerat  Q.  Me-  p‘ut> 

telli  .pontificis  maximi  filiam.  Id  multi  nobilium  aegre 
ferebant,  et  populus  indignabatur.  Tanta  erat  ejus  femi¬ 
nae  aestimatio,  ut  hujus  matrimonio  judicarent  indignum, 
quem  dignissimum  consulatu  judicaverant.  Hac  animo¬ 
rum  inclinatione  Marius  cum  Sulpicio  uti  cupiebant,  in¬ 
faustis  ominibus,  et  ad  graviora  reipublicae  mala  perven¬ 
turis,  quam  unquam  antea  sustinuisset. 

3.  Idque  significatum  multis  prodigiis  putant.  Flam¬ 
ma  ex  hastilibus  signorum  cum  emicuisset,  vix  restingui 
potuit.  Corvi  tres  pullos  in  conspectum  hominum  alla¬ 
tos  devoraverunt,  et  reliquias  reportarunt  in  nidum.  Mu¬ 
res  in  templo  quodam  sacrum  aurum  roserunt :  e  quibus 
cum  feminam  unam  aeditui  cepissent,  in  muscipula 
quinque  musculos  enixa,  tres  eorum  devoravit. 

4.  Sed  nihil  fuit  horribilius,  quam  quod  sereno  coelo 
tubae  vox  insonuit,  lugubre  et  valde  acutum  canens,  ut 
homines  ad  vehementiam  sonori  clangoris  cohorrescerent. 
Ex  his  Tusci  haruspices  ‘  mutationem  rerum  instare’ 
praedicabant.  Dumque  his  rebus  operam  dat  senatus  in 
aede  Bellonae,  passer  in  conspectu  omnium  cicadam  ore 
correptam  intulit ;  ejusque  parte  abjecta  et  in  fano  relic¬ 
ta,  cum  altera  parte  avolavit.  ‘  Id  portendere  secessio¬ 
nem  agrestium  urbanorumque  ’  responderunt  haruspices  : 
‘  quorum  alteri a  cicadae  in  morem  streperent  vocibus,  al¬ 
teri  similiter  atque  illi  ruri  exigerent  vitam.’ 

5.  Nihil  horum  Sulpicium  a  coeptis  remorabatur,  mira 
pravitate  hominem  ;  ut  improbitate  non  modo  superaret 
ceteros,  sed  secum  ipse  certare  videretur.  Crudelitatem 
enim  maximam  pari  audacia  avaritiaque  miscuerat :  neque 
tantum  erat  ullum  flagitium,  cujus  vel  turpitudine  ab¬ 
sisteret  a  patrando,  vel'  poenitentia  post  factum  duce¬ 
retur. 

6.  Quid  multa  ?  Civitatem  Romanam  propalam  ven- 

1  Nec:  pro  vel  legebatur  ante  Crev. 

* 

a  Id  portendere  secessionem  a-  est  ut  non  aliquod  mendum  in 
grestium  urbanorumque...  quorum  verba  Graeca  irrepserit.  Vid, 
ulteri ]  Hsec  parum  clara  sunt  not.  Hermanni  Cruserii  ad  il- 
apud  ipsum  Plutarchum  :  ac  vix  lum  Plutarchi  locum. 

debat  libertinis  et  inquilinis :  et  mensa  in  foro  posita  pre¬ 
tium  numerabat.  Tria  circa  se  habebat  hominum  millia 
cum  ensibus,  et  ad  omnia  paratam  equestrium  juvenum 
multitudinem.  Sexcenti  erant  delecti,  quos  Antisenatum 
vocare  consueverat.  Saturnini  seditiosissimi  hominis  om¬ 
nia  laudare  solitus,  contationem  in  praecipiti  homine,  et  Plut.Mar. 
timiditatem  in  furibundo  reprehendebat.  Idem  cum  tu-  c'  57‘ 
lisset  legem,  ‘  ne  quis  senator  amplius  octo  2  millia  num-  Plut.  Syll. 
mum  b  seris  alieni  contraheret,’  ipse  moriens  debuit  centies 
vicies. 

7.  Talis  vir  a  Mario  immissus  in  rempublicam,  vi  fer¬ 

roque  destinata  perficere  conatus  est,  cum  ingenium  etiam  Veli.  ii.  18. 
facqndiarnque  a  bonis  initiis  et  rectissima  voluntate  ad  Ascon.  in 
ancipitia  et  prava  transtulisset.  Praecipuae  Sulpicii  actio-  ^ 

nes  erant,  ‘  ut  exules,  quibus  causam  dicere  non  licuisset, 
revocarentur;  novi  cives,  libertinique  distribuerentur  in 
quinque  et  triginta  veteres  tribus ;  et,’  cuj  us  gratia  cetera 
fiebant,  ‘  C.  Mario  Mithridatieum  bellum  decerneretur.’ 

8.  Sed  exules  ne  reducerentur,  ipse  nuper  intercesse-  Rfaet.  ad 
rat:  jam  immutata  voluntate,  verba  cavillando  eandem  ^8erenn'  n* 
legem  referebat,  ‘  non  exules  a  se  reduci,  sed  vi  ejectos’ 
dictitando  :  quasi  non  iidem  essent,  utro  nomine  appella¬ 
rentur  :  aut  quasi  de  vocibus,  non  de  rebus  controversia 

in  republica  esset.  Libertinos  autem,  et  qui  modo  de  so¬ 
ciis  facti  cives  fuerant,  ideo  distribui  in  veteres  tribus  Appfcm. 
volebat,  ut  plus  in  suffragiis  illorum  roboris  esset.  Quippe 
homines  callidi,  si  hos  numero  veteribus  civibus  facile 
superiores,  jure  aequassent,  nihil  fore  existimabant,  quod 
illorum  opera  non  assequerentur:  et,  quo  minore  nego¬ 
tio  rem  perficerent,  de  bello  Mithridatico  interea  silen¬ 
tium  agebant.  • 

9.  Ne  sic  tamen  tenere  propositum  potuerunt.  Cum 
ei  rogationi  veteres  cives  praefractis  animis  resisterent,  res¬ 
que  interdum  ad  fustes  et  saxa  pervenisset,  L.  Sylla  ad  Joann.Ant. 

2  Octo  pro  quinque  (lectio  edd.  priorr.)  correxit  Crev.  ex  Plu- 
tarch. 


b  Octo  millia  nummum ]  Marcas  argenti  31.  uncias  2.  Centies 
vicies.  Marcas  46875.  Crev. 

opem  reipublicae  ferendam,  ab  Italici  belli  conficiendis 
Diod.  reliquiis,  alieno  tempore  avulsus  est.  Vehementer  enim 

XXXVII*  •  . 

accisae  sociorum  vires  erant.  Lamponius  tantum  et  Clep- 
Veir.ii.  17.  tius  cum  parte  Lucanorum  erant  in  armis:  Samnitesque 
et  Sabelli  Nolam  et  vicina  Nolae  retinebant.  Igitur 
Sylla  profectus  jam  ad  exercitum,  qui  Nolam  obsidebat, 
fuerat;  receptisque  plerisque  circa  praesidiis,  haud  procul 
fine  belli  aberat. 

10.  Sed  urbano  tumultu  excitatus,  accurrit  Romam, 
ut  collegam  tribunitiis  furoribus  repugnantem  adjuvaret. 
Consilio  tamen  magis,  quam  viribus,  grassari  placuit ;  ne 
patriae  incumbentem  pestem,  si  arma  corripuissent,  alia 
peste  viderentur  repellere.  Igitur  justitio  in  dies  aliquam - 
Piut.Syll.  multos  indicto  hoc  agebant,  ut  comitia  differendo  legis 
Appian.  impediendae  idoneam  aliquam  occasionem  tempus  sug¬ 
gereret. 


11.  At  Sulpicius  justitio  valere  jusso,  suos  in  forum 
educit,  admonitos  ‘  ut  pugiones  sub  vestibus  secum  fer¬ 
rent  ;  iisque  adversus  quoscumque  opus  esset,  ne  consuli¬ 
bus  quidem  exceptis,  uterentur.’  Sic  instructus  ad  aedem 
Castorum  pergit,  ubi  forte  concionem  consules  habebant. 
Ibi  ferias  ut  parum  rite  edictas  arguere  orsus,  postremo 
tolli  eas  a  consulibus  jubet,  comitiisque  legum  tempus 
atque  locum  dari.  Tum  vero  consulibus  adversantibus 

Liv.  Epit.  in  nervum  erupit  furor ;  strictisque  mucronibus  vis  inten- 

Vell.  tatur.  Cadit  inter  alios  Pompeius  adolescens  consulis 

Appian.  filius,  idemque  alterius  consulis  gener.  Pater  Pompeius 
Plut.Mar.  ,  ,  .  .  c  ,,  •  •  ,  ,,,  ..  „  ^ 

c.  57.  clam  elabitur.  iSylla  qui  in  domum  Marii  confugerat, 

sive,  ut  ipse  in  Commentariis  prodidit,  cinctus  inimicorum 

gladiis  consultandi  causa  secesserat,  cum  inde  rediisset 

in  forum,  justitium  ex  voluntate  Sulpicii  solvit.  Ideo 

Piat.  Syll.  Sulpicius  reliquit  magistratum  Syllae,  cum  eundem  Q. 

Pompeio  abrogaret. 

12.  Ita  dimissus  ad  exercitum  Sylla  cum  Capuam 
venisset,  unde  rebus  omnibus  ordinatis  ad  bellum  Asiati- 

Appian.  cum  pergere  statuerat,  P.  Sulpicius  legem,  cujus  ergo 
v*Aod.  aP'  turbae  istae  excitatae  omnes  fuerant,  perfert :  *  Caiumque 
Oros.  Val.  Marium  pro  Sylla  Mithridatici  belli  imperatorem  esse’ 
Max.  ix. 7.  jubet.  Mittitur  e  vestigio  Gratidius  propinquus  et  lega- 

tus  Marii,  cura  alio  tribuno  militum,  qui  Nolanum  exer-  Plut.Mar. 
citum  ad  Marium  perducant.  At  Sylla,  cognitis  quae  in  Appian. 
urbe  fierent,  jam  ad  legiones  venerat  prior,  vocatasque  in 
concionem  ita  erat  allocutus. 

18.  ‘  Quae  per  hosce  djes  in  urbe  gesta  sunt,  milites,  ea 
varie  ad  vos  perlata  esse  existimo,  ut  ferme  solent  quae 
incertis  auctoribus  aut  vago  rumore  differuntur.  Quo 
magis  ad  vos  properandum  esse  censui,  ut  in  communi¬ 
bus  injuriis  mutui  aspectus  solatio  uteremur ;  et  vos, 
quid  mihi  sit  in  praesentibus  consilii,  ego,  quid  vobis 
voluntatis,  cognosceremus.  Nam  siquidem  populi  Ro¬ 
mani  consulem,  imperatorem  vestrum,  una  cum  concordi 
collega  cogi  in  ordinem,  violari  minis,  terreri  caede  caris¬ 
simorum  oportuit :  causam  non  dico,  quin  adversarii  nos¬ 
tri  cupitis  fruantur.  Sin  vero  paucorum  importunitate 
victum  consulare  imperium,  caedem  clarissimi  juvenis, 
consulis  alterius  fugam,  alterius  periculum,  dominantes  in 
urbe  nostra,  quos  priore  anno 3  in  adversa  acie  stantes 
ferro  ac  virtute  vicimus,  vos  juxta  mecum  intoleranda 
judicatis;4  quid  fieri  in  rem  nostram  publicamque  sit, 
consideremus. 

14.  ‘  Sed  mature  decreto  opus  est,  donec  consultare 
communiter  et  agere  quae  volumus  licet.  Si  enim  nescitis, 
mihi  bellum  Mithridaticum,  vobis  ego  imperator  eripior. 

C.  Mario  tradimini,  nisi  tamen  vos  ille  fastidiat,  et  alte¬ 
rum  exercitum  nupero  commilitio  notiorem  malit.  Atqui 
provinciam  illam,  et  has  legiones  senatus  mihi  dederat :  et 
ego  jam  ad  trajiciendum  omnia  paraveram,  laetus  et  festi¬ 
nans,  non  ut  mihi  tantum  gloriam  triumphumque  ex  veris 
hostibus  quaererem,  sed  etiam  ut  vobis  aliquando  referrem 
gratiam ;  vosque,  tot  exantlatis  me  duce  pro  republica 
laboribus,  Asiaticarum  opum  larga  et  facili  copia  dita¬ 
rem,  quo  reliquam  deinceps  aetatem  in  otio  locuplete  et 
honorato  degeretis.  Sed  haec  et  alia  nobis  ereptum  eunt 
injustissimi  mortales.  Quod  si  vobis  volentibus  est,  doleo 
et  quiesco :  si  quod  jure  datum  est,  per  injuriam  auferri 

3  AI)  edd.  ante  Crev.  abest  rb  priore. 

4  Vobis  mihique  juxta  intolerandum  est  edd.  ante  Crev. 

non  sinitis,  non  me  subtraham  vobis  ducem.  Ad  capes¬ 
senda  jussa  promti  paratique  este.’ 

15.  Ad  haec  verba,  quanquam  nihil  apertius  de  propo¬ 
sito  suo  dicere  erat  ausus,  succlamatum  a  militibus  est, 
facile  quid  vellet  interpretantibus,  ‘  bono  esset  animo,  et 
recta  duceret  ad  Urbem.’  Nec  enim  imperatoris  tantum¬ 
modo  vicem  dolebant,  sed  de  sua  quoque  erant  soliciti, 
ne  forte  Marius  ad  bellum  ut  rebantur  facile  et  quaestuo¬ 
sum  alio  potius  exercitu  uteretur.  Igitur  tribunos  a  Ma- 

Plut.  Syll. 

rio  praemissos  lapidibus  cooperiunt,  signisque  correptis 
Val.  Max.  properant  Romam. 

(luoclue  populus  inquietus  et  discors  agebat ; 
aliis  unicum  ducem  Marium  efferentibus  in  coelum,  aliis 
ad  curandum  corpus,  senio  et  morbis  confectum,  Baias 
Plin.  facessere  jubentibus.  Nam  in  Misenensi  villam  C.  Ma- 
6'  rius  posuerat,  quam  postea  L.  Lucullus  centies  sestertio 
emit.c  Sed  Marius  ut  se  vegetum  paremque  militiae  mu- 
niis  ostenderet,  quotidie  in  Campo  inter  juvenes  exerce¬ 
batur  :  miserantibus  multis,  qui  perspiciebant,  quam  inane 
ob  pramiium,  vir  ab  ima  sorte  ad  summam  provectus,5 
Veli.  post  septuagesimum  aetatis  annum,  inhabile  propter  car- 

pjut.  nium  molem  corpus  (nam  in  senecta  obesus  evaserat)  et 

fracta  laboribus  membra  fatigaret.  Sed  magis  ridicula  erat, 
quam  cupiditatibus  suis  obtendebat,  causa :  cum  ‘  ideo 
se  concupivisse  imperium  ’  diceret,  ‘  ut  filium  adolescen¬ 
tem  artes  belli  ipse  praesens  edoceret.’ 

Appian.  17.  Inter  haec,  cum  occisos  quos  ad  exercitum  miserat 
Plut.  Syll.  tribunos,  Syllamque  cum  sex  legionibus  venire  ad  urbem 
comperisset,  ipse  vicissim  quosdam  amicorum  Syllae  occi¬ 
dit,  bonaque  caesorum  diripuit.  Itaque  miserabilis  Ro¬ 
mani  populi  conditio  erat,  cujus  principes,  nusquam  certa 
spe  salutis,  aut  ulla  concordiae  fide,  alii  ex  Urbe  in  castra, 
Appian.  alii  ex  castris  in  Urbem  confugiebant.  Nam  excepto 

5  Profectus  edd.  ante  Crev. 


c  Centies  sestertio  emit]  Siclo-  tium.  Centies  sestertium  inarcae 
qiiebantur  antiqui :  sic  et  ipse  sunt  nostrates  39002.  unciae  4. 
Freinsheniitis  infra,  lxxix.  1.  Crev. 

Male  ergo  liic  legebatur  sester- 

quaestore  uno,  ceteri  tribuni  praefectique  signa  patriae  in¬ 
ferenda  abominati,  Romam  se  receperant.  Contra  ab  iis 
qui  vim  Marii  Sulpiciique  insolentiam  metuebant,  in  cas* 
tra  Syllae  tanquam  ad  asylum,  concurrebatur.  piut. 

18.  In  urbe  senatus  suae  potestatis  non  erat,  sed  ad  nu¬ 
tum  tyrannorum  circumagebatur.  His  volentibus  ex  ma¬ 
gistratibus  ejus  anni  duos  ad  L.  Syllam  misit,  Brutum  et 
Servilium  praetores.  Ii  cum  ad  exercitum  venissent,  pau¬ 
lo  animosius  locuti,  in  exremum  discrimen  inciderunt :  ut 
confractis  fascibus,  praetextisque  dereptis,  vix  et  aegre  cor¬ 
pus  incolume  referrent  in  Urbem,  ipso  aspectu,  quorsum 
jam  seditionis  furor  evasisset,  ostensuri.  Marius,  quan¬ 
tum  in  tali  trepidatione  potest,  ad  defensionem  se  compa¬ 
rat.  Sylla  triginta  peditum,  quinque  equitum  millia  ad-  Plut.Mar. 
ducens,  ad  Urbem  intendit  cursum :  praeter  alia  quibus  g  u 
incitabatur,  per  somnium  quoque  stimulantibus  geniis.  c,  17. 

19.  Nam  quae  Cappadocum  instituto  Romae  colebatur 
Dea  (Lunam,  an  Minervam,  an  vero  Bellonam  interpre¬ 
tarentur,  ipsi  quoque  dubitabant)  eam  assistere  sibi  per 
quietem  vidit  Sylla,  fulmenque  porrigere,  recitatisque  in¬ 
imicorum  ejus  nominibus,  ad  singula  praecepisse,  feriret ; 
atque  illos,  tanquam  ad  ictum  concidentes,  evanescere.  Id 
visum  collegae  narravit,  qui  cum  laude  et  gratulationibus  Appian. 

occurrens,  ad  omnia  operam  suam  promiserat.  Interea  ^lut: 

1  r  Appian. 

secundi,  deinde  tertii  ab  urbe  legati  venerant,  quibus  cau¬ 
sam  consilii  tam  praecipitis  requirentibus,  idem  responsum 
omnibus  datum  :  e  ad  liberandam  tyrannide  patriam  iri.’ 

Postremo  tamen  adjecit,  ‘  si  senatus  cum  Mario  et  Sul¬ 
picio  descendere  in  campum  Martium  velit,  nihil  se  nisi 
de  communi  sententia  acturum  esse.’ 

20.  Sed  Marius  Sulpiciusque,  neque  fidei  se  inimici 
credere  ausi,  neque  satis  parati  ad  resistendum,  novam 
senatus  nomine  legationem  mittunt:  cujus  haec  mandata 
fuere  :  ‘  Neminem  magis  quam  ipsos  consules  scire,  quan¬ 
topere  semper  senatus  laborasset,  uti  amborum,  et  praeci¬ 
pue  L.  Syllae,  pro  praestantissimis  in  rempublicam  meritis, 
quam  amplissima  dignitas  foret.  Ceterum  eam  esse  con¬ 
ditionem  Romae,  ut  saepe  contra  voluntatem  senatus 
populi  jussa  valeant:  praesertim  ubi  propter  metum  ma- 

Plut.Svll. 
c  18. 

Cluv. 

Ital.  Ant. 
m.  4. 
Appian. 
Plut. 


joris  mali,  prudentissimus  quisque  concedentium  temeri¬ 
tati  multitudinis  putet.  Id  adeo  nuper  etiam  accidisse, 
iis  ferendis  legibus,  a  quibus  haud  minus  reliqui  patres, 
quanr  consules  ipsi  abhorreant. 

21.  ‘  Verum  enimvero  in  libero  populo  multa  ferenda 
esse  potentioribus,  donec  arte  et  occasione  corrigantur. 
Ita  Gracchorum  olim,  ita  postea  Saturnini  rogationes, 
qua?  ferventibus  populi  studiis  nulla  vi  potuissent  impedi¬ 
ri,  tempore  captato  citra  tumultum  abolitas  esse.  Idem 
nunc  quoque  fieri  posse  de  iis,  quorum  iniquitate  se  laesum 
consul  Sylla  conqueratur. 

22.  £  Nihil  antiquius  esse  senatui,  quam  ut  inter  claros 
et  potentes  viros  quae  inciderint  controversiae,  citra  pub¬ 
lici  status  periculum  ex  «quo  et  bono  componantur. 
Eundem  animum  et  C.  Marium,  et  P.  Sulpicium  pra? 
se  ferre.  Nec  dubitari,  quin  par  maneat  et  consulibus  in 
communem  patriam  pietas.  Nihil  opus  esse  armis,  ubi 
civili  modestia  transigi  melius  possit :  nec  adhuc  admis¬ 
sum  tam  inexpiabile  quicquam,  ut  ad  extrema  despera¬ 
tionis  auxilia  veniri  oporteat.  Tempore  tantummodo  et 
modica  patientia  rem  indigere.  Igitur  hoc  unum  depre¬ 
cari  patres,  ne  per  praecipitem  iracundiam  omnis  concor¬ 
diae  spes  abjiciatur.  Omnia  conventura,  modo  hanc  dent 
consules  senatui  veniam,  ut  ne  propius  quinque  millia 
passuum  ab  urbe  castra  metentur,  donec  patres  con¬ 
scripti  consultare  amplius  de  praesentibus  possint/ 

23.  Ad  Pictas d  haec  agebantur;  id  tabernis  nomen 
erat  ad  quintum  decimum  ab  urbe  lapidem  via  Lavicana 
sitis.  Ibi  responsum  a  Sylla  legati  abstulerunt,  4  in 
loco  castra  positurum idque  ipsis  audientibus,  more 
militiae  statim  imperatum  est.  At  haec  simulatio  consu¬ 
lum  erat.  Nam  ipsi  consilio  intellecto  inimicorum,  dum 
legati,  velut  impetrato  quod  volebant,  laeti  redeunt  Ro¬ 
mam,  L.  Basilo,  C.  Mummio  praemissis,  citato  agmine 


d  Ad  Pictas']  Male  hic  edeba-  quinque  et  viginti  millia  passu- 
tnr  ad  Pictus;  male  apud  Plu-  «m,  non  quindecim  tantunimo- 
tarclium  7r epl  Xluavas.  Hic  locus  do,  ut  hic  scribit  Freinshemius. 
ex  Strabone,  l.v.  p.  237.  et  An-  Passus  25000.  efficiunt  plus  8. 
tonini  Itinerario,  aberat  ab  urbe  leucas  nostrates.  Crev. 

sequuntur.  Sylla  Esquilinam  portam  cum  vicina  parte 
occupandam  cum  legione  una  sumserat ;  Collinam  cum 
alia  legione  Pompeius:  ad  Sublicium  pontem  tertia, 
quarta  pro  muris  ad  subsidium  stare  jussa  est :  duae  hostili 
fremitu  animoque  in  urbem  irruperunt.  Liv.  Epit. 

24.  Ibi  cum  juxta  collem  Esquilmum  Marius  Sulpi-  Appian. 
ciusque  cum  tumultuaria  manu  occurrissent,  miserrimum 
facinus  factum  est,  ut  in  ipsa  Urbe  non  per  seditionem  et 
correptis  temere  telis,  sed  aperto  Marte  signis  canentibus 

in  justae  pugnae  faciem  tum  primum  post  Romam  condi-  Joann.Ant. 
tam  inter  cives  concurreretur.  In  hoc  praelio  cum  Syllanos  EutroP' 
non  oppositus  modo  hostis,  sed  desuper  e  tectis  jaculantes  Piat, 
patresfamilias  urgerent,  consul  ipse  correpto  signo  in  pri-  Appian. 
mam  aciem  procurrit,  fugamque  militis  religione  signorum 
et  praesentia  ducis  cohibet.  Simul  ad  omnia  respiciens, 
vocari  ex  subsidiis  legionem,  et  interea  delectos  ex  prae¬ 
sentibus  circumire  Suburrana  via,  et  a  tergo  includere 
hostes  jubet.  Ipse  correpta  face,  contra  eos  qui  de  tectis  Flor.  Plut. 
saxa  atque  tegulas  jaciebant,  subdi  aedificiis  ignem  impe¬ 
rat,  sagittariosque  tela  ignita  immittere.  Ita  detrusus  ad 
aedem  Telluris  Marius,  plebem  ex  domibus,  itemque  ser-  Val.  Max. 
vitia  ad  pileum  vocat.  Sed  potentior  promissis  metus  Vp|„t6jiar 
fuit.  Tres  tantummodo  repertos  aiunt,  qui  conditionem  c.  58. 
acciperent. 

25.  Sylla  per  Sacram  viam  in  Capitolium  pergens,  quo  Oros.  v.19. 
se  Marius  cum  suis  receperat,  cum  milites  quosdam  suos  ^ppjan 
obvia  diripere  vidisset,  eundem  delicti  suppliciique  locum 

esse  voluit,  coram  statim  in  conspectu  omnium  punitis. 

Ab  eadem  modestia,  dejectis  a  Capitolio  cum  caede  mul¬ 
torum  inimicis,  custodias  per  omnes  regiones  Urbis  posuit; 
totaque  nocte  cum  collega  pervigil,  obivit  omnia,  ne 
quid  a  victoribus  per  insolentiam  in  urbanos  commit¬ 
teretur. 

26.  Orta  demum  luce,  vocato  in  concionem  populo, 
e  tempora  reipublicae  ’  deplorant,  ‘  tribunitio  vento  ad 
talia  praecipitia  compulsae.  Hac  necessitate  coactos  ad 
consilia  necessaria  magis  quam  optanda  descendisse.  Re¬ 
vocandum  itaque  majorum  morem,  quo  obtinente  nihil 
tale  accidisset ;  neque  de  re  qualibet  postea  ad  populum 

Veli.  n.30. 
Appian. 


Liv.  Epit. 
Vel!,  ii.  19. 
Flor. 
A.ppian. 

Cic.  Brut. 
c.  45. 
Appian. 


Diod.  ap. 
Vales. 
Appian. 
Cic.  de 
Or.  m.  3. 
Joann.Ant. 
Veli. 

Liv.  Epit. 
Oros.  Flor. 

Val.  Max. 
vi.  5.  7. 


Plut.  Mar, 
c.  58. 


ferri  oportere,  nisi  de  ea  deliberatum  ante  in  senatu  foret. 
Centuriata  quoque  comitia  ex  lege  Servii  regis,  non,  ut 
postea  assuevissent,  tributa  haberi,  consultius  esse.  Non 
aliis  rationibus  reduci  civium  concordiam,  et  publicse  rei 
tranquillitatem  posse,  quam  si  a  temeritate  populari  ad 
maturitatem  patrum  consilia,  et  ab  egentissimi  cuj  usque 
audacia  ad  circumspectionem  locupletium  suffragia  revo¬ 
carentur.  Tantum  ferme  cuique  fidei  amorisque  in  rem- 
publicam,  quantum  in  privata  spei  atque  opum  esse.’ 

27.  Sic  tribunorum  plebis  vehementer  accisa  potestate, 
quibus  imaginem  nomenque  tantum  sine  vi  reliquerunt : e 
cum  etiam  ob  paucitatem  senatorum  contemni  amplissi¬ 
mum  ordinem  animadverterent  consules,  tributis  comitiis 
(ut  aliquid  dare  populo  viderentur)  ex  equestri  ordine 
honestissimum  quemque  allegerunt,  numero  trecentos. 

28.  Viri  deinde  duodecim  a  senatu  hostes  judicati, 
Sulpicius  inprimis  et  duo  Marii.  Deinde  P.  Cethegus, 
Junius  Brutus,  Cn.  et  Q.  Granii,  P.  Albinovanus,  M. 
Lectorius,  Q.  Rubrius  Varro,  et  praeterea  duo  alii  se¬ 
natores,  ‘  quod  seditione  concitata  consulibus  populi 
Romani  arma  opposuissent,  servosque  vocassent  ad  pi¬ 
leum.’  Aqua  igitur  et  igni  his  interdictum:  adjecto  a 
quocumque  impune  occidi,  aut  ad  consules  adduci  posse. 
Bona  quoque  eorum  publicata :  et  perquisitores  missi,  qui 
caperent  profugos,  aut  occiderent.  P.  Sulpicius,  cum  in 
Laurentinis  paludibus,  villae  cujusdam  latebris  occultare¬ 
tur,  indicio  servi  sui  retractus  et  ab  equitibus  oppressus 
est.  Caput  occisi  relatum  Romam,  et  pro  Rostris  pro¬ 
positum.  Servus  qui  secundum  edictum  consulum  liber¬ 
tatem  indicii  praemium  ferre  debebat,  manumissus,  sta- 
timque  cum  insignibus  novae  libertatis  ob  scelus  proditi 
heri  de  saxo  pra:cipitatus  est.  In  alios  quoque  viros 
claros,  qui  reperiri  potuerunt,  velut  jure  saevitum. 

29.  At  Marius  post  fugam  ex  urbe  desertus  a  turba, 


e  Tribunorum  plebis  . . .  quibus 
imaginem  nomenque  tantum  sine 
vi  reliquerunt ]  Longe  gravius 
afflixit  postea  Sylla  tribnnitiam 
potestatem,  ut  narrabitur  infra 
I.t.xxxix.  c.  11.  tuncque  (leniunt 


imago  sine  re  fuit  tribunatus. 
Ad  heec  posteriora  tempora  po¬ 
tius  quam  ad  primum  Syllae  con¬ 
sulatum  referenda  Velleii  verba 
crediderimus.  Crcv. 

per  tenebras  in  praedium  quoddam,  quod  habebat  in  So-  Cic.  de 
Ionio,  qui  campus  est  agri  Lanuvini,  se  conjecit.  Unde  I-  36‘ 
cum  filium  ex  vicinis  agris  Q.  Mucii  auguris,  cujus  ille 
filiam  duxerat,  necessaria  petere  j ussisset,  Ostiam  descen¬ 
dit,  repertoque  navigio,  quod  unus  amicorum  Numerius 
paraverat  cum  privigno  Granio,  filii  reditum  non  expec- 
tans,  abnavigavit.  Interim  adolescens  imminens  exitium 
fide  et  astu  villici  evasit.  Cum  enim  eum  in  praedio  Mu¬ 
ciano  deprehendisset  dies,  ad  comprehendendum  eum  sus¬ 
picione  ducti  equites  properabant.  Ibi  enim  latere  Ma- 
rios  posse  propter  affinitatem  rebantur,  et  quia  Mucius  Val.  Max. 
hostem  Marium  judicare  noluerat.  Quod  ejus  nobile  In>  8' 
factum  non  est  silentio  praetereundum. 

30.  Cum  L.  Sylla  victor  armatis  circumdedisset  Cu¬ 
riam,  eoque  C.  Marium  hostem  decerni  cupienti  nemo 
auderet  negare,  solus  Q.  Mucius  sententiam  dicere  noluit. 

Atque  mitius  instante  Sylla,  ‘  Non  ita/  inquit,  £  gladios 
tuos  extimesco,  ut  propter  has  senilis  sanguinis  tenues  re¬ 
liquias,  hostem  judicare  C.  Marium  sustineam,  a  quo 
Italiam  et  hanc  urbem  conservatas  memini/  Hujus  igi¬ 
tur  villicus  nihil  a  fide  heri  animoque  dissentiens,  Marium  Plut. 
adolescentem  inter  fabas  abditum  imposuit  plaustro,  bu¬ 
busque  junctis,  per  medios  inimicos  deportavit  in  Urbem. 

Sic  acceptis  ab  uxore  quorum  praecipuus  tum  usus  erat, 
ante  lucem  ad  mare  pergit;  et  cum  forte  solventes  in 
Africam  nautas  invenisset,  navem  conscendit.  Liv.  Epit, 

31.  Major  patri  Mario  cum  ventis  et  tempestatibus  piut. 
lucta  fuit,  ingruentibus  in  eum  velut  manu  facta  malis. 

Ferente  vento  littus  Italiae  legens,  Terracinam  evitare 
nautas  jussit,  Geminium,  cujus  ibi  magnae  opes  erant, 
timens,  inimicum  hominem,  et  Syllanis  partibus  deditum. 

Ceterum  illis  enixe  parentibus,  magna  vis  ventorum  a 
mari  coorta,  navigium  procellis,  et  ipsum  nausea  sic  fa¬ 
tigavit,  ut  vix  apud  Circeios  applicare  posset.  Ibi  ob 
tempestatis  saevitiem,  et  quia  deficiebant  commeatus, 
exscensio  facta  est :  sed  anxiis  et  in  momenta  temporum 
extrema  quaeque  expectantibus,  incerta  omnia  intutaque, 

et,  ut  fit  in  magno  metu,  praesentia  quaeque  molestissima 
videbantur.  Terram  hostilem  vitarent;  inimicum  erat 

Delpli.  et  Var,  Cias.  Livius,  13  N 

mare :  occursum  metuerent  hominum  ob  pericula ;  non 
minus  metuendae  ob  penuriam  solitudines  erant.  Sero  in 
bubulcos  paucos  inciderunt,  qui  dare  quidem  nihil  pote¬ 
rant  egentes  egentibus,  sed  agnitum  Marium  celeriter  ju¬ 
bebant  se  subducere :  ‘  paulo  enim  ante  magnam  affuisse 
equitum  manum,  quae  illum  quaereret.’ 

32.  Plurima  tum  malorum  imago  circumsistebat  homi¬ 
nem.  Nudus,  desertus,  inops,  inter  mortis  et  contumelia¬ 
rum  assiduos  terrores,  Italiam  quam  honoribus  imperiis¬ 
que  suis  toties  ornaverat,  semel  iterumque  defenderat,  ut 
hostilem  terram  fugere  cogebatur.  Jamque  etiam  comites 
taedio  et  inedia  fatiscebant :  cum  omissa  militari  via,  in 
profundum  nemus  secessit. 

33.  Ibi  cum  aerumnosam  sane  noctem  exegisset,  co¬ 
gente  inopia,  et  corpore,  donec  aliquid  superesset  virium, 
usurus,  secundum  littus  incessit,  adhortans  comites,  *  ne 
deficerent  animis,  neve  spes  suas  extremas,  et  promissa 
numinum  immatura  mollitie  corrumperent.  Sibi  enim, 
cum  ruri  adolescentulus  ageret,  id  ostentum  evenisse,  ut 
septem  pulli  aquilini  cum  ipso  nido  in  sinum  6  deciderent : 
parentibusque  suis  consultos  haruspices  respondisse,  fore 
se  mortalium  omnium  clarissimum,  summumque  imperium 
uti  septies  capessat,  latale  esse.’  Id  quidem  saepe  jac¬ 
tasse  Marium  in  confesso  est :  rei  vero  fidem  naturae 
avium  periti  derogant,  negantes  aquilam  plura  duobus  ova 
parere.  Sed  tamen  id  vere  seu  falso  expositum,  Mario 
tum  temporis  profuit,  ut  ad  extrema  omnia  spem  ani¬ 
mosque  comites  sui  durarent. 

34.  Sed  ubi  ad  passus  bis  mille  quingentos  Minturnis 
abfuerunt,  simul  equitum  alam  ad  se  tendentem  eminus 
conspexere,  simul  duas  naves  onerarias,  prope  littus  par 
quod  incedebant  ipsi,  vela  facientes.  Igitur  ad  has  citato 
cursu  delati,  projectis  in  mare  corporibus  adnatant.  Et 
Granius  quidem  altera  navium  exceptus,  in  iEnariam  in¬ 
sulam  trajecit.  Marius  corpore  gravior,  multo  duorum 
servorum  labore  vix  sublevatus,  et  in  alteram  impositus 
est.  Jamque  aderant  equites,  et  nautas  clamore  cientes 

appellere  jubebant,  aut  saltem  praecipitato  in  aquas  Ma¬ 
rio,  quo  instituissent  cursum  pergere.  Sed  supplicante 
cum  lacrymis  sene,  domini  navis,  postquam  diu  fluctuas- 
sent  animis,  negarunt  se  ejicere  virum  posse. 

35.  Deinde  ubi  cum  atrocibus  minis  equites  citi  reces¬ 
serunt,  iterum  immutata  mente,  ad  Liris  amnis  ostia  prope 
terram  jecerunt  anchoras;  hortatique  Marium,  ut  ad  ci¬ 
bum  capiendum,  corpusque  rectius  curandum  tot  afflictum 
incommodis,  in  terram  exscenderet,  donec  qui  stata  hora 
flare  debebat  ventus  surgeret,  sublatis  velis  in  gramine 
accumbentem  reliquerunt.  Ita  derelictus  ab  omnibus  ho-  Appian. 
minibus,  diu  in  littore  sine  voce  jacuit.  Postquam  aegre  Plut‘ 
se  recollegit,  per  invia  et  uliginosa  loca,  oppletasque  cceno 

et  aquis  fossas  defecta  membra  trahens,  tandem  ad  tugu¬ 
riolum  venit,  in  quo  senex  quidam  paludibus  purgandis 
operam  dare  solitus  habitabat.  Ad  hujus  pedes  se  abji¬ 
ciens,  obtestabatur,  ‘  servator  atque  adjutor  esse  vellet 
hominis,  si  praesentem  tempestatem  effugisset,  majora 
opinione  praemia  reddituri/  Ille  sive  olim  visum  recog¬ 
noscens,  sive  ex  aspectu  virum  haud  vulgarem  judicans, 
placide  respondit :  ‘  si  quidem  quietis  egeret,  posse  tugu¬ 
rio  uti ;  sin  vero  inimicos  aliquos  fugeret,  monstraturum, 
se  aptiorem  latebris  locum.’ 

36.  Ibi  dum  juxta  profluentem,  in  cava  ripa,  multa 
arundine  levibusque  sarmentis  contectus  sedet,  subito  ad 
aures  accidit  clamor,  increpantium  senem,  et  ubi  Marium 
abscondisset  jubentium  ostendere.  Nam  quosdam  eorum 
qui  a  Geminio  ad  retrahendum  Marium  quoquoversum 
emissi  fuerant,  ad  illud  tuguriolum  casus  detulerat.  Is 
tumultus  hominem  proditionis  certum  subegit,  ut  exutis  Liv.  Epit. 
vestibus  in  paludem  se  immergeret,  oculis  tantummodo  Vel1,  ”•  '9. 
ac  naribus  extantibus.  Sic  repertus  extractusque,  ut 

erat  nudo  corpore,  limo  ccenoque  deformis,  injecto  in  piut> 
collum  loro,  Minturnas  rapitur  :  et,  dum  quid  facto  opus 
esset  magistratus  deliberant,  custodiendus  ad  aedes  Fan-  Val.Max. 
niae  mittitur,  quae  ob  veterem  offensam  irata  Mario  puta-  VIII«  2. 
batur. 

37.  Nam  sexto  ejus  consulatu  repudiata  a  C.  Titinnio 
Minturnense,  causam  dixerat.  Titinnius  ampla  dote  spo- 

liare  cupiverat  mulierem,  impudicitiae  crimine  objecto. 
Sed  Marius  causa  cognita  ‘  Fanniam  impudicam  videri  ’ 
pronuntiavit,  mulctamque  ei  dixit  sestertium  nummum  : 
Titinnio  praecepit,  ‘  ut  dotem  mulieri  restitueret,  quod 
quam  impudicam  esse  scisset,  eam  pecuniae  insidiatus 
duxerat,  diuque  matrimonio  ejus  usus  fuerat.’  Fannia 
tamen  beneficii  magis  quam  injuriae  memor,  quibuscum- 
Plut.  que  potuit  officiis  adjuvit.  Unde  Marius  hilarior,  col¬ 
laudata  mulieris  voluntate,  fore  sibi  reddendae  gratiae  po¬ 
testatem  laetus  gestiensque  praedicat :  ‘  ejus  enim  rei  cer¬ 
tum  se  modo  omen  accepisse.’ 

38.  Pudet  referre  vanissimae  superstitionis  sordes  :  nisi 
vel  ideo  magis  sunt  referendae,  ut  intelligamus  quam  turpi 
dementia  orbem  terrarum  Christiana  disciplina  liberave¬ 
rit.  Post  tantam  rerum  experientiam,  vir  animo  gestis- 
que  rebus  maximus,  quam  a  ratione  impetrare  non  pote¬ 
rat  tranquillitatem,  ab  asini  obtutu  ac  voce  sumsit.  Nam 
cum  ad  Fanniae  domum  adductus  erat  Marius,  relicto  pa¬ 
bulo  prorumpens  e  foribus  animal,  ex  adverso  Marii  con¬ 
stitit  ;  et  blande  hominem  intuitus,  luculentumque  rudens, 
ad  vicinum  fontem  procucurrit.  Idcirco  mari  salutem 
portendi  fatus,  obserari  januam  cubiculi,  ut  se  quieti 
daret,  jussit. 

39.  Interea  magistratus,  11  sine  mora  de  medio  tollen¬ 
dum  esse,’  decreto,  Cimbrum  quendam  mittunt  de  reli¬ 
quiis  Marianae  victoriae,  qui  eum  conficeret :  quod  omnes 
oppidani  misericordia  clarissimi  viri  foedum  occidendi  ejus 
ministerium  abnuebant.  Sed  ille  cubiculum  ingressus, 
ubi  Marium  esse  cognovit,  abjecto  gladio  profugit,  £  Ma¬ 
rium  se  non  posse  occidere  ’  clamitans.  Quidam  aiunt 
ingenti  flamma  ex  oculis  Marii  promicante  territum  homi¬ 
nem  :  auctum  deinde  terrorem,  postquam  assurgens  e  lecto 
senex,  terribili  voce,  ‘  Tune  homo  C.  Marium  audes  occi¬ 
dere?’  inclamasset.  Minturnenses  profecto  homini  divi¬ 
nitus  injectum  timorem,  salutemque  Marii  cordi  esse  Diis 
interpretati,  mutata  sententia,  quem  paulo  ante  necari 
jusserant,  repente  incolumem  volunt.  Nec  ipse  sibi  deest, 

Cic.  pro  a<l  quosvis,  etiam  infimum  et  vilissimum  quemque,  tendit 
Sext.  c.  22.  manus ;  preces,  spem,  fata,  fabulam  suam  de  aquilis,  de 

asino,  varie  miscet.  Tandem  consensu  omnium  cum  via-  Veli, 
tico  et  veste  collata  ad  naviculam  publice  instructam  Liv.  Epit. 
deducitur. 

40.  Sed  properantibus  obstabat  religio,  quod  per  lucum  Lactant,  i. 
Maricae,  quam  et  Circen  frequentius  vocant,  ad  mare  iter  2^'orCarm 
erat,  quem  praecipua;  sanctitatis  Minturnenses  habebant,  m.  17.  et 
neque  fas  putabant  efferri  quicquam  earum  rerum  quae  lbgt“^er^' 
semel  eo  illatae  forent.  Sed  ceterorum  dubitationem  unius  p.  233. 
senis  alacritas  solvit;  qui  ‘nihil  irreverens,  aut  ingratum  Plut’ 
Diis  esse’  clamitans,  ‘  quod  ad  C.  Marii  salutem  perti¬ 
neret,’  cum  parte  rerum  quae  ad  mare  portabantur,  per 

lucum  primus  evasit.  Pingenda  deinde  curavit  ista  Ma¬ 
rius,  tabulamque  votivam  in  fano  Maricae  suspendit.  Sic  Cic.  pro 
in  perparvum  impositus  navigium,  lacrymis,  votis,  omini-  ^ 

busque  prosequente  Minturnense  populo,  evitatis  quan-  pianc.c.10. 
tum  poterat  terris  portubusque  omnibus,  vela  in  altum  pro 
fecit.  Appian. 

41.  Forte  ad  insulam  iEnariam  delatus,  cum  ibi  Gra-  flut- 
nium  et  nonnullos  amicorum  reperisset,  una  in  Africam 
cursum  intenderunt.  Sed  quia  penuria  aquae  laborabant, 

in  agro  Erycino  Siciliae  fecerunt  exscensionem.  Ibi  quae¬ 
storis  Romani  cura  dispositi  equites  propemodum  egredi- 
entem  navi  Marium  excepere.  Aquatores  feripe  sexde- 
cim  interfecti  sunt.  Marius  propere  soluto  navigio  Me¬ 
ningem  tenuit  Africae  insulam,  quae  hodie  Gerbarum  vo-  Cellar. 
cabulo  est  notior. 

.  ....  „  i  Aut.  1,  iv, 

42.  Hic  de  filio  suo  cognoscit,  *  illum  cum  P.  Cethego  piut. 

salvum,  ire  ad  Hiempsalem,’  sive  Mandrestal  is  fuit :  cui  ^Pian* 
patrive  ejus  Numidiae  partem,  capto  Jugurtha,  Marii  Red.  ad 
maxime  opera  senatus  dederat.  Hinc  recepto  nonnihil  c-  8- 
animo,  statuit  in  Carthaginiensem  agrum  transmittere.  Ibi 
cum  in  locis  solitariis  vastisque  sederet,  venit  ad  eum  lictor  Appian. 
Sextilii,  qui  tum  Africam  propraetore  obtinebat.  De  hoc  piat> 
Marius  neutram  in  partem  meritus,  humanitatis  tamen 
aliquod  officium  expectabat.  At  lictor  ‘  decedere  eum 
provincia’  jussit,  ‘  ni  malit  in  se  ut  hostem  ab  senatu  ju¬ 
dicatum  decerni :  ’  torveque  intuentem  et  vocem  nullam 
emittentem  Marium  rogavit  tandem,  ‘  ecquid  renuntiari 
praetori  vellet  ?  ’  Ibi  Marius,  ‘  Nuntia,’  inquit,  ‘  vidisse 

te  C.  Marium  exulem 7  in  Carthaginis  Magnae  ruinis 
sedentem :  ’  duobus  clarissimis  exemplis  inconstantiam 
rerum  humanarum  praetoris  animo  figurare  non  inepte 
conatus. 

43.  Hic  ad  eum  cum  Cethego  filius  venit,  Albino- 
vanusque,  et  ceteri  exules.  Ii  Numidarum  dolos,  non 
sine  digno  qui  notetur  casu,  evaserant.  Marium  adoles¬ 
centem  miris  in  speciem  ofliciis  colebat  regulus.  Sed  quia 
discedere  cupientem  morabatur  crebrius  et  apertius,  quam 
ut  per  benevolentiam  facere  credi  posset,  suspicionem  illi, 
et  ex  hac  ardentius  abeundi  desiderium  injecit.  Igitur 
ob  formam  a  pellice  regia  dilectus,  cum  ejus  amorem 
aversatus  eousque  fuisset,  tum  amplexus  occasionem  est, 
eaque  juvante  cum  amicis  fuga  capta  ad  patrem  pene¬ 
travit. 

44.  Magna  erat  gratulatio,  quod  post  ancipites  tot  ca¬ 
sus,  qui  de  se  suisque  saepius  utrimque  desperassent,  salvi 
sospitesque  se  vicissim  intuerentur.  Inter  hanc  dum  in 
littore  obambulant,  forte  scorpiones  inter  se  pugnantes 
Marius  pater  videt.  Erat  ille  vir  huic  stultitiae  generi  de¬ 
ditus,  et,  ut  facile  est  delirantibus  artem  ex  errore  facere, 
valere  se  talia  interpretandi  calliditate  putabat.  Igitur 
aversatus  hostilitatis  omen,  non  distulit  conscendere  pis¬ 
catorium  navigiolum,  et  cursum  in  Cercinam  dirigere. 
Et  opinionem  prudentiae  ejus  sors  velut  dedita  opera  con¬ 
firmavit.  Vix  in  altum  evecti  erant,  cum  missos  a  Nu¬ 
mida  vident  equites  eo  ipso  in  loco  vagantes,  unde  navem 
conscenderant.  Sic  inter  Africi  maris  insulas,  quia  plus 
insidiarum  in  continente  timebat,  quod  reliquum  erat 
hyemis  C.  Marius  exegit. 

45.  Dum  ad  hunc  modum  inimicus  L.  Syllae  terra  ma¬ 
rique  jactatur  ;  ipse  rerum  omnium  potens,  statum  civita¬ 
tis  ordinabat,  non  victoris  insolentia,  sed  propemodum  ad 
justum  legitimumque  modum.  Igitur  et  aeris  alieni  per¬ 
plexam  atrocemque  controversiam,  quae  nuper  ad  praeto¬ 
ris  Romani  necem  pervenerat,  ex  aequo  bonoque  lata  lege 
Unciaria  decidit.  Ejus  legis  Cum  argumentum  lateat, 


7  Exulem  ex  Plut.  add.  Crev. 

nomen  esse  videtur  indicio,  duodecimam  debiti  partem 
remissam  debitoribus  fuisse. 

46.  Comitia  deinde,  priusquam  proficisceretur  in  pro¬ 
vinciam,  habuit :  in  quo  negotio  mansuetum  se  praebuit, 

et  omnimodis  popularem.  Nam  et  Nonium  sororis  filium,  Plut.Syll. 
et  Ser.  Sulpicium,  quanquam  subnixi  sua  commendatione  c‘  19‘ 
essent,  ignominiose  repulsos  civiliter  tulit:  ‘jucundum 
sibi  esse  ’  dictitans  ‘  videre  populum  libertate  recepta  vel 
contra  auctores  beneficii  utentem.’ 

47.  Consulem  quoque  L.  Cinnam  designari  passus  est, 
licet  iniquum  sibi,  et  partibus  adversum  sciret.  Jureju¬ 
rando  tamen  adegit  nihil  novaturum  :  isque  in  Capitolio  Dio  ap. 
multis  praesentibus  silice  lapide  comprehenso,  *  si  falleret  ’  p^®s‘ 
precatus  Deos  fuerat,  *  ita  se  quoque  projectum  vellent;  ’ 

cum  dicto  lapidem  emittens  manu.  Sed  et  collegam  ei 
Cn.  Octavium  addidit,  compertae  modestiae  virum,  cujus 
maturitate  Cinnam,  si  ruere  coepisset,  sperabat  retineri 
posse.  His  ita  curatis,  consulari  potestate  contentus,  Appian. 
praemisso  ad  Capuam  exercitu,  coloniis  per  Italiam  de- Liv.  Epit. 
ducendis  operam  dedit. 

48.  Sed  adversa  factio,  ubi  cessare  metum  armorum  Appian. 
videt,  ad  pristinum  consilium  revoluta,  locupletes  prae¬ 
sertim  et  foeminae  quaedam  praedivites,  nihil  non  ut  exules 
restituerent  moliebantur.  Etiam  consulum  vitae  diceban¬ 
tur  insidiae  fieri,  quod  iis  se  salvis  tenere  posse  propositum 
inimici  non  putabant.  Sed  Sylla  belli  Mithridatici  de¬ 
creto  imperio  tutior  ab  ejusmodi  periculo  videbatur :  Q. 

Pompeii  miseratio  subibat  animis,  quod  is  nihil  ad  prae¬ 
validas  reprimendas  inimicitias  virium  habebat.  Ideo 
provincia  ei  Italia  cum  exercitu  qui  tum  sub  Cn.  Pompeio 
proconsule  merebat,  populi  jussu  datur. 

49.  Offendit  ea  res  Cnaeum,  et  ut  novo  nec  antea  audito 

sceleri  praeberet  exemplum  incitavit.  Hoc  enim  primum  Veli.  n.  20. 
anno  consulis  Romani  sanguine  polluta  castra  imbutaeque 
militum  manus  sunt.  Quippe  consul  Pompeius  ad  acci-  Liv.  Epit. 
piendum  exercitum  profectus,  et  intra  vallum  acceptus,  Appian. 
cum  postridie  concionem  haberet,  cedente  in  speciem  pro¬ 
consule,  satis  laeta  habere  initia  imperii  visus  est.  Sed 
mox  majore  turba  quasi  audire  concionantem  cupientium 

concurrente,  ab  iis  quos  ad  caedem  proconsul  subornave¬ 
rat,  cum  sacrificare  jam  inciperet,  interfectus  est. 

50.  Proconsul,  diffugiente  consulis  comitatu,  tanquam 
nescius  omnium  tulit  se  obviam,  et,  re  scilicet  cognita, 
graviter  increpuit 8  tanti  sceleris  auctores.  Sed  statim 
rediit  cum  iis  in  gratiam,  receptoque  imperio  non  est  pas¬ 
sus  dubitari,  cujus  ope  consilioque  interceptus  consul 
foret.  Neque  senatus  vindicavit :  majore  talibus  tempo¬ 
ribus  castrorum,  quam  Curiae,  potentia.  Haere  comperta, 
consul  Sylla  intentiorem  corporis  sui  custodem  egit,  nun¬ 
quam  non  fido  septus  amicorum,  etiam  per  noctem,  prae¬ 
sidio.  Neque  diu  moratus,  Capuam  ad  exercitum  pro¬ 
fectus,  militibus  commeatuque  et  ceteris  bello  necessariis 
in  classem  impositis,  ad  Mithridaticum  bellum  navigavit. 

51.  Neque  res  Asiaticae  adventum  ejus  parum  deside¬ 
rabant  :  ita  tempore  et  occasione  Mithridates  utebatur. 
Huic  regi  tum  in  se  magnifica  erant  omnia,  tum  quae  sibi 
dare  nemo  potest,  fortuna  providerat.  Opes  atque  po¬ 
tentiam  illustrabat  genus  a  septem  Persis  illustri  serie  de¬ 
ductum,  et  Artabanesf  regni  conditor.  Sed  praecipue 
auctoritatem  ei  pararant  prospera  et  magna  belli  primor¬ 
dia,  quod  tanta  in  eo  vis  esse  videretur,  ut,  cum  primum 
inciperet  moveri,  tota  regna,  nullo  magnopere  adhibito 
conatu,  raperet.  Neque  majus  aliud  ad  movendam  quo¬ 
libet  inclinationem  animorum  instrumentum  est,  quam 
commodo  conatorum  eventu  parta  felicitatis  fama. 

52.  Igitur  fortunae  instandum  ratus,  post  victum  a  suis 
Nicomedem,  ex  Amaseno  campo,  ubi  auxilia  variarum 
gentium  recensuerat,  per  Paphlagoniam  incessit,  centum 
quinquaginta  millium  exercitum  ducens.  Inde  expulso 
obiter  Pylaemene  rege,  ad  Scoroba  montem,  ubi  Bithyniae 
Pontique  confinia  sunt,  deflexit. 

53.  Non  longe  abhinc  M\  Aquillius  castra  posuerat, 
et  post  infelix  praelium  cum  reliquiis  suorum  Nicomedes. 
Ibi  ex  praecursoribus  centum  omnino  Sarmatae,  quaj  acer- 

8  Increpavit  edd.  ante  Crev. 

f  Artabanes]  Sic  babetur  hoc  nomen  apud  L.  Ampelium ;  apud 
Florum  Artabazes.  Crev. 

rima  equestribus  praeliis  gens  est,  octingentos  Nicomedis  Appian. 
equites  nacti,  profligant  Bithynos,  quosdamque  eorum 
captos  adducunt  ad  regem.  Ille  ex  priore  instituto  hos 
quoque  viatico  dato  dimittit  in  patriam.  Ita  vim  aliis 
Pontici  regis,  militumque  virtutem,  aliis  clementiam  prae¬ 
dicantibus,  cum  ab  utraque  causa  popularium  animis  Ni¬ 
comedes  diffideret,  non  expectato  Mithridatis  adventu, 
versus  L.  Cassium  retrocessit, 

54.  Manius  fuga  Bithynorum  nudatus,  cum  solus  resis-  Memnon, 
tere  tantis  copiis  non  posset,  in  tutiora  loca  cogitabat  re-  Appian. 
cedere.  Sed  eum  Neoptolemus  Mithridatis  purpuratus 

cum  Armenio  Menophane,  sub  horam  diei  septimam  as¬ 
secuti  pugnare  coegerunt.  Habebat  sub  signis  equitum 
quatuor  millia,  peditum  decuplum,  sed  victus  ab  hostibus, 
ferme  decem  millia  militum  in  praelio  amisit :  ceterae 
copiae  dissipatae  in  diversa  abierunt.  Aquillius  ad  San¬ 
garium  fluvium  fuga  delatus,  licet  jam  nox  tegeret  terras, 
transmisso  statim  flumine,  postea  Pergamum  venit.  Cas¬ 
tra  quoque  ejus  capta  sunt.  Sed  Mithridates  captivos,  Diod.  ap. 
sicut  antea  facere  consueverat,  cum  Asiatici  essent,  comi-  ^  al' 
ter  allocutus,  cum  vestibus  et  viatico  ad  suos  quemque 
redire  passus,  tantum  excivit  benevolentiae,  ut  certatim  ad 
eum  omnia  deficerent  ;  legatique  magno  numero  accede-  Justin. 
rent  decreta  civitatum  afferentes,  quibus  regem  ad  se  vo- 
cabant,  Deum  atque  Servatorem  appellantes  :  et  quocum-  Mac.  c.  25. 
que  venisset,  obviam  effusis  cum  splendida  veste  omnibus 
ordinibus,  summa  laetitia  excipiebatur. 

55.  Neque  Cassius,  et  Nicomedes,  et  qui  alii  legato-  Appian. 
rum  Romanorum  iis  locis  erant,  inhibere  impetum  prope¬ 
rantis,  aut  opponere  se  ruenti  Asiae  audebant :  frustraque 
tentatis  Phrygum  auxiliis,  cum  homines  ad  militiam  in¬ 
eptos  exercere  irrito  labore  instituissent,  dimiserunt  omnes, 

et  a  castello  Phrygiae,  quod  Leonum  appellant  caput  (eo  Piut.  The- 

enim  propter  munitionem  loci  convenerant)  diversi  abi-  ™st:  c<  52- 
x  *  b  /  Appian. 

erunt.  Cassius  Apameam  reduxit  suos  :  Nicomedes  Per¬ 
gamum,  Mancinus  Rhodum  ire  constituit.  A  Pergamo 
Nicomedes,  ut  conspectu  suo  plus  moveret  senatum,  in 
Italiam  navigavit.  Hoc  ubi  auditum  est  iis  qui  occluden-  pStgg2  xn* 
dis  Pontici  maris  faucibus  ad  Byzantium  excubabant,  Appian. 

Liv.  Epit. 


Appian. 


partim  diffugerunt,  alii  majore  flagitio  naves  quoque  Ni¬ 
comedis  tradiderunt  Mithridati. 

56.  Bithynia  omni  paucos  intra  dies  recepta,  rex  Mi¬ 
thridates  civitates  obiens,  pecunias  apparatumque  belli 
ubique  ab  hostibus  relicta  colligebat.  Ceterum,  quo  cle¬ 
mentius  imperium  speraretur,  debita  publica  simul  ac 
privata  remittebantur.  His  ita  ex  praesenti  usu  ordinatis 
vocatos  in  concionem  milites  accurata  oratione  ad  virtu¬ 
tem  cohortatus,  intentos  in  signum  profectionis  esse  j ussit : 
omnibusque  uti  voluerat  paratis,  Phrygiam  Romani  po¬ 
puli  provinciam  cum  ingenti  exercitu  irrupit,  ominisque 
causa,  ubi  quondam  Magnus  Alexander  stativa  habuisse 
dicebatur,  castra  posuit. 


SUPPLEMENTUM 


LIBRI  LXXVIII. 
HISTORIARUM 
T.  LIVII  PATAVINI. 


1.  IMithridates,  simul  tantum  aggredi  bellum,  vim¬ 
que  Romanam  lacessere  coepit,  eo  prosperitatis  cursu  est 
usus,  ut  proniora  ei  omnia  quam  votis  optare  ausus  esset 
viderentur.  Phrygiam  et  Mysos  et  Minorem  Asiam  ^Rhiid" 
nemine  obsistente  percurrens,  maximas  urbes,  opulentos  Liv.  Epit. 
populos,  citra  sudorem  atque  sanguinem  recipiebat.  Ly-  Appi^'  5’ 
ciam  quoque  ac  Pamphyliam,  et  cetera  ad  Ioniam  usque 
dimissis  passim  ducibus  occupavit. 

‘2.  Laodiceam  Lyco  flumini  impositam,  Q.  Oppio  pro-  Plin.  v.  29. 
consule  cum  equitibus  et  mercede  conductis  tenente,  prae-  Appian. 
cone  tantum  ad  mcenia  misso,  in  deditionem  accepit.  Lao¬ 
dicenses  enim  offerri  sibi  veniam  audientes,  si  Romanum 
ducem  tradidissent;  nihil  contati,  dimissis  mercenariis, 

Q.  Oppium  comprehensum  ad  Mithridatem  adduxerunt:  Liv.  Epit. 
ludibrio  addito,  ut  lictores  eum  cum  fascibus  praecederent.  "PP*an- 
Et  hunc  quidem  rex  cetera  illaesum,  vinculorumque  im- 
munem,  quocumque  pergeret,  circumducebat,  proconsu¬ 
lem  Romanum  a  se  captum  civitatibus  gentibusque  obiter 
ostentans. 

3.  Sed  in  M’.  Aquillium,  postquam  et  ille  in  manus  Liv.  Epit. 
ejus  incidit,  multa  asperitate  usus  est :  quod  is  et  legati-  Appian. 
onis  Asiaticae,  et  belli  contra  Ponticos  sumendi  praecipuus 

auctor  extitisset.  Hunc  Mitylenis  ex  aegritudine  decum¬ 
bentem  Lesbii  maximam  a  Mithridate  inituri  gratiam  si  vi¬ 
vum  traderent,  robustissimos  juvenum  miserunt,  a  quibus 
comprehensus  atque  vinctus  est.  Alii  quoque  Romanorum 
,  eadem  perfidia  correpti :  nisi  quod  unus  adolescens  hosti¬ 
lem  saevitiam  voluntaria  morte  antevertit.  Quo  magis 
crimini  Manio  datum,  quod  vir  triumphalis  et  senex,  vitae 
desiderio  victus,  extremae  servitutis  mala  perferret.  Rex 
enim  vinculis  et  verberibus  atque  omni  supplicio  excru¬ 
ciatum  asino  miserum  imposuit,  secumque  ducens  in 
agmine,  subinde  *  Manium  se  esse  ’  proclamare  coegit : 
donec  in  Pergamenam  urbem  ventum  est.  Ibi  ut  ipsi 
non  modo,  sed  etiam  universo  nomini  Romano  exprobra¬ 
ret  avaritiam,  aurum  liquefactum  in  os  ejus  infudit. 

4.  Inde  praefectis  ubique  impositis,  Mitylenen  adiit. 
Mox  in  Ioniam  usque  processit,  ac  Magnesiae,  deinde 
Ephesi  gratanter  exceptus  est.  Ephesii  cum  aliis  rebus 
omnibus  eximia  in  regem  studia  declararunt,  tum  etiam 
Romanorum  quas  in  urbe  sua  collocaverant  statuas  everte¬ 
runt  :  quo  nomine  non  ita  multo  post  acerbe  mulctati  sunt. 
Ex  Ionia  revertenti  Stratonicea  portas  clausit,  non  igno¬ 
bilis  Cariae  civitas.  Igitur  post  deditionem  pecuniam 
exegit  ab  oppidanis,  praesidiumque  imposuit. 

5.  Dum  in  his  curandis  occupatur,  forte  puellam  egregiae 
formae  conspicatus,  Monimae  nomen  erat,  Philopoemenis 
Milesii  filiae,  aureos  ei  quindecim  millia a  dono  misit, 
concubitum  virginis  expetens.  Sed  illa  pudicitiam  divi¬ 
tiis  anteponente,  cum  nec  expugnare  blanditiis  animum 
ejus  posset,  neque  vim  adhibere  vellet,  eo  postremum  ad¬ 
ductus  est,  ut  justas  cum  ea  nuptias  contraheret,  missoque 
diademate  reginam  appellaret. 

6.  Haec  per  otium  agendi  tempus  regi  Romanae  urbis 
discordiae  dabant :  quibus  prohibitus  Sylla  maturare  ex¬ 
peditionem  nequiverat.  Sed  et  nummariae  rei  difficultas 
non  parvum  festinanti  impedimentum  se  objecerat :  tan¬ 
tum  inopiae  uno  intestini  belli  biennio  effectum  erat.  Ne- 

,  que  deerant  omnino  pecuniae,  sed  paucos  intra  sinus  con- 

a  Aureos  . . .  quindecim  millia ]  gunt  m arcae  nostrates  468.  un- 
Si  aurei  illi  Attici  fuere,  exsur-  ciae  6.  Crec. 

debantur.  Quos  inter  Cn.  Pompeius  Strabo,  qui  Asculum 
omni  refertum  opulentia  ceperat,  de  tantis  manubiis  in 
aerarium  intulerat  nihil :  bellator  fortissimus,  sed  avaritia  Plut.Pomp. 
inexplebilis.  Igitur  loca  quae  in  circumitu  Capitolii  sacer-  Qr*‘ 
dotibus  et  sacris  jam  a  Numae  temporibus  erant  dicata,  Appian. 
subjecta  hastae  et  publice  divendita  sunt.  Auri  inde  red¬ 
acta  1  millia  librarum  novem  :  b  ea  sola  tantum  ad  bel¬ 
lum  proficiscenti  de  publico  data  pecunia  est. 

7.  Interea  Mithridates  pluribus  exaedificandis  navibus 
operam  dabat,  quo  Rhodios,  quae,  ceteris  deficientibus,  Liv.  Epit. 
aut  vi  abstractis,  sola  civitas  Asiatica,  praeter  Magnetas  “^jII,et 
Sipyli  accolas,  in  fide  Romana  mansit,  ad  obsequium 
cogeret. 

8.  Cognito  deinde  cives  Romanos,  quorum  ingens  erat  Appian. 
per  Asiam  negotiandi  gratia  dispersus  numerus,  passim 

apud  urbes  destinatis  suis  impedimento  esse  conari ;  con-  Val.  Max. 

silium  cepit  crudelissimae  calliditatis,  clam  misso  ad  ma-  2> 

,  ..  ....  .  .  flor.  in.  5. 

gistratus  locorum  edicto,  ‘  uti  ad  diem  trigesimum  post-  Liv.  Epit. 

quam  datae  eae  literae  essent,  quotquot  in  suis  quique  urbi-  Cic.  pro 
,  .  .  .  .  ,  .  •  Leg.Maml. 

bus  haberent  Romani  generis  homines,  cum  liberis  et  c.  3.  et  5. 

uxoribus,  atque  etiam  libertis  qui  Italici  sanguinis  essent,  yg°*'jVIjg’ 
occiderent.’  Caesos  autem  inhumatos  projici  jubebat :  bo-  Eutrop. 
na  cum  interfectoribus  partiebatur.  Sed  et  minae  adjectae  ^UCjjjd® 
erant,  si  quis  aliquem  ex  eo  numero  aut  celare  vivum,  aut  Mithr. 
sepelire  mortuum  ausus  esset.  Contra,  servis  heros  inter-  Appian. 
fecturis  libertatem,  debitoribus  dimidium  aeris  alieni,  prae¬ 
mii  loco  promittebat. 

9.  Dubites  scelestius  haec  a  rege  excogitata,  an  ab  Asia¬ 
ticis  facta  sint.  Postquam  constituta  dies  affuit,  miserri¬ 
ma  per  omnes  Asiae  urbes  spectacula  edebantur.  Nota-  Dio  ap. 
bilis  inter  haec  Trallianorum  amentia  fuit,  qui  quos  in  Vales- 
urbe  sua  habebant  Romanos,  ne  videlicet  hospitali  san¬ 
guine  polluerent  manus,  Theophilo  Paphlagoni  jugulan¬ 
dos  locaverunt,  tanquam  interesset.  Atque  illud  singu-  Appian, 
lari  saevitia  monstrum  compulsos  intra  aedem  Concordiae 

1  Redactum  edd.  ante  Crev. 

b  Auri  inde  redacta  millia  librarum  novem ]  Mareae  auri  14062. 
unciae  4.  Crev. 

contrucidavit ;  etiam  manibus  quorundam  abscissis,  qui¬ 
bus  Deorum  complexi  simulacra  fuerant.  Neque  magna 
illa  Diana  contra  furorem  Ephesiorum  tueri  supplices 
suos  potuit :  neque  Pergamenorum  iEscuIapius,  quominus 
ad  ipsa  pulvinaria  gladiis  aut  sagittis  interficerentur. 

10.  Adramytteni  nando  salutem  quaerere  visos  inter  ip¬ 
sas  undas  consecuti  trucidarunt ;  infantibus  fugientium 
liberis  pelago  mersis.  Caunii  quoque,  qui  devicto  Antio¬ 
cho  Rhodiis  attributi,0  deinde  ab  horum  dominatu  Roma¬ 
norum  beneficio  liberati  fuerant,  Italos  ad  sacratam  urbis 
curiam  concurrentes  ab  ipsis  aris  diripuerunt,  raptosque 
ab  ulnis  matrum  infantes  ante  ora  ipsarum,  ipsas  deinde, 
et  postremo  viros  eorum  interfecerunt.  Soli  omnium  qui 
Mithridatem  reverebantur  Coi,  Romanos  in  JEsculapii 
templum  introductos  vetusto  asyli  jure  tutos  praestiterunt. 
Hac  tam  improvisa  clade  intra  eandem  diem  diversissimis 
locis  extincta  hominum  circiter  octoginta  millia  esse,  satis 
inter  auctores  constat. 

11.  Neque  silentio  praeterierim  atrocem  Theophanis 
Lesbii  calumniam,  qua  viri  innocentissimi  P.  Rutilii  fa¬ 
mam  lacerare  est  conatus  :  ‘  Rutilii  scilicet  hortatu  Mi¬ 
thridatem  tantae  saevitiae  consilium  cepisse.’  Ceterum 
Theophanes  illis  quoque  temporibus,  quibus  recens  harum 
rerum  erat  memoria,  se  potius  turpissime  mendacem, 
quam  Rutilium  improbum  ostendit :  liberalibus  literis  per¬ 
quam  illiberaliter  usus,  qui  in  historia  scribere  de  Rutilio 
falsa  crimina  non  erubuit,  non  ob  aliud  quam  quia  Ruti¬ 
lius  de  patre  Cn.  Pompeii  vera  scripserat.  Colorem  fin¬ 
genti  nonnullum  praebuit  Rutilii,  qui  tum  Mitylenis  age¬ 
bat,  cum  Romani  occiderentur,  incolumitas.  Sed  ille 
comperto  togatos  ad  necem  quaeri,  praesens  periculum 
vestitus  mutatione  vitaverat.  Quae  cautio  aliis  etiam  pas- 
sim  per  Asiam  saluti  fuit. 

12.  Sed  haec  atque  talia  revolventi  animo  illa  subinde 
cogitatio  occursat,  eos  qui  rerum  gestarum  monumenta 


c  Caunii  ...devicto  Antiocho  vior  auctor,  Rhodios  a  Ptole- 
Rhodiis  attributi ]  Nimis  secure  niaeo  Caunum  ducentis  talentis 
exscribit  Appianum  Freinshe-  emisse  testis  est.  Crev. 
mius.  Polybius,  haud  paulo  gra- 

conscribunt,  nihil  magnopere  aliud,  quam  errorum  atque 
suppliciorum  humanorum  commentarios  texere.  Atque 
utinam  hujus  tantae  calamitatis  causam  ut  investigare  non 
difficile,  ita  tollere  promtum  esset !  Sed  nos  bellum  cum 
natura  suscepimus,  ejusque  certum  et  immutabilem  ordi¬ 
nem,  cujus  auctor  statorque  Deus  est,  neque  scire  cura¬ 
mus,  neque  respicere  :  deinde  optime  consulta  male  ceci¬ 
disse  questi,  nos  absolvimus,  fatum  et  nescio  quam  For¬ 
tunam  incusamus. 

13.  Atqui  nobis  hoc  jam  a  primo  rerum  conditore  indi¬ 
tum  insertumque  fuerat,  ut,  qui  haec  omnia  regit,  neque 
bonis  adversum,  neque  contumaciter  pravis  placabilem 
intelligere  possemus.  Eundem  tanta  esse  sapientia,  tan¬ 
tisque  viribus  novimus,  ut  neque  cujusquam  astu  circum¬ 
veniri,  neque  cogi  ingratiis  queat.  Omnem  igitur  pruden¬ 
tiae  summam  eo  recidere,  ut,  siquidem  bene  nobis  esse 
velimus,  hunc  a.nte  omnia  faventem  propitiumque  habere 
debeamus. 

14.  Haec  vera  atque  indelebilia  decreta  rationi  omnium 
insevit  Deus.  At  homines  his  contemtis  ad  qua?libet  alia, 
quae  deceptor  atque  deceptus  animus  suggerit,  lubentius 
exerrant :  et  cum  de  cetero  absonum  atque  indignum  pu¬ 
tent,  pueros  sapientia  non  vincere,  in  rebus  longe  maximis 
id  modo  pueriliter  anteponunt  quod  in  praesentia  jucun¬ 
dissimum  videatur.  Ergo  et  inter  magnorum  bellorum 
initia  deprehensi,  eo  plerumque  inclinant,  unde  praesens 
aliqua  lucri  spes  affulget:  et  dum  hujus  potiantur,  fas 
fidemque,  et  si  quae  alia  praeferenda  omnibus  erant,  pro 
nihilo  ducunt. 

15.  Neque  mihi  aliquis  Saguntum,  et  praeterea  paucos 
objecerit,  qui  pro  fide  extrema  quaeque  perferendo  perie¬ 
runt.  Longe  major  eorum  est  numerus,  quos  perdidit 
perfidia.  Et  tamen,  si  par  omnium  eventus  fuisset,  ingens 
inter  utrosque  discrimen  communis  inveniret  sensus,  quod 
alteri  perierunt  et  laudantur ;  alteri  nec  laudantur,  et  pe¬ 
rierunt.  Sed  bene,  quod  meliora  plerumque  exempla 
felici  exitu  donavit  Deus :  ut  quibus  haec  offeruntur,  si 
sua  sponte  honestum  amare  nolint,  saltem  utilitatis  causa 
turpitudinem  vitiorum  sequi  dediscant. 

16.  Mithridatici  etiam  belli  casibus  haec  approbata  sen- 

tentia  est :  quo  ceterae  civitates  Asiae,  postquam  Pontici 
regis  causa  multa  nefanda  fecerunt,  ab  iilo  primum  miser¬ 
rime  vexatae,  deinde  a  victoribus  graviter  mulctatae  sunt ; 
Rhodios  atque  Magnetas,  et  ab  hoste  tutos  virtus,  et  apud 
populum  Romanum  fides  caros  honoratosque  praestitit. 
Nam  Rhodii  moenibus  portubusque  communitis,  machinas 
locis  opportunis  frequentes  opposuerunt,  a  Telmissensibus 
quibusdam  et  Lyciis  adjuti.  Romanorum  etiam  omnium, 
qui  vitare  crudelitatem  Asiaticorum  potuerunt,  interque 
eos  L.  Cassii,  qui  proconsul  erat  Asiae,  receptus  fuit. 

17.  At  Mithridates  instituta  in  Coum  navigatione, 
promte  susceptus  ab  oppidanis,  Alexandri  qui  nuper  in 
iEgypto  regnaverat  filium  abduxit,  regioque  secum  cultu 
habuit.  Sed  ex  thesauris,  quos  ibidem  avia  pueri  Cleo¬ 
patra  posuerat,  magnas  opes,  mundumque  muliebrem,  et 
alia  lapillis  aut  arte  pretiosa,  signataeque  pecuniae  vim 
minime  spernendam  in  Pontum  mittere  non  est  oblitus. 
Reperit  etiam  ibidem  pretium  talentorum  octingentorum 
in  auro,d  quod  Asiatici  Judaei,  ut  Hierosolymam  expor¬ 
taretur,  collegerant;  deinde,  quia  Mithridatem  metue¬ 
bant,  apud  Coos,  tanquam  tutissimo  loco,  deposuerant. 

18.  Omni  continente  Asiae,  insulisque  in  potestatem 
redactis,  cum  sola  Rhodus  resisteret,  totis  viribus  in  op¬ 
pugnationem  ejus  urbis  rex  incubuit.  Jam  ante  plures  in 
hunc  usum  naves  fabricandas  curaverat.  His  perfectis, 
cum  ingenti  classe  ad  insulam  est  advectus.  Rhodii  di¬ 
rutis,  ne  qua  hostibus  adjumento  forent,  suburbiis,  suas 
quoque  naves  instruxerunt,  ita  formata  acie,  ut  aliae 
recta  in  hostem  ferrentur,  aliae  a  lateribus  facerent  im¬ 
petum. 

19.  Sed  Mithridates  cum  quinqueremi  sua  circumvec¬ 
tus,  praecipiebat  suis,  ut  in  altum  recedentes  producerent 
cornu,  celerique  deinde  remigio  pauciores  Rhodiorum 
naves  circumventas  includerent.  Id  priusquam  fieret  sus¬ 
picata  classis  Rhodiorum,  sensim  e  praelio  se  recepit : 
mox  expansis  velis  refugit  in  portum.  Ponticos  celeriter 
insequentes  opposita  claustra  prohibuerunt  ingressu  :  simul 

d  Talentorum,  octingentorum  in  more  solito,  argenti  esse  existi- 
auro~\  Apud  Josephum  auri  non  manius.  Talenta  octingenta 
fit  mentio.  Itaque  talenta  illa,  marcas  efficiunt  75000.  Crev. 

a  moenibus  ballistarum  scorpionumque  telis  petiti,  reces¬ 
serunt.  Ab  lioc  tempore  Mithridates,  donec  pedestres 
copiae  advenissent,  oppugnatione  abstinuit :  levia  tantum 
certamina  ad  muros  fiebant.  Quibus  plerumque  superiores 
Rhodii,  magis  magisque  confirmabantur  animis,  paratas- 
que  ad  audendum,  si  qua  occasio  se  dedisset,  naves  habe¬ 
bant. 

20.  Forte  in  onerariam  ex  regiis  praeter  portum  vela 
facientem,  Rhodia  dicrotos  invecta  fuerat.  Ab  hoc  ini¬ 
tio,  cum  utrimque  ad  suorum  auxilium  multae  naves 
adremigassent,  in  acre  certamen  contentio  evaluit.  Diu 
atque  vehementer  est  pugnatum,  cum  dissimillimis  causis 

par  utrorumque  robur  esset.  Rhodiis  ars  gubernatorum,  Diod.  ap. 
ordo  navium,  peritia  remigum  aderat :  praefectorum  quo-  Va1, 
que  dexteritate,  et  navalium  sociorum  virtute  praestabant. 

Pontici  maritimarum  rerum  rudes,  non  minus  inter  sese, 
quam  ab  hostibus  turbabantur :  ita  quidem  flagitiose,  ut 
Chia  navis  quae  Mithridati  militabat,  in  praetoriam  qua  Appian. 
rex  ipse  vehebatur  illisa,  magno  illam  impetu  concussam 
tantum  non  deprimeret. 

21.  Animis  tamen  aequabant  hostem,  quod  sub  oculis  x)i0d. 
Mithridatis  pugnabatur,  cui  fidem  suam  virtutemque  ap¬ 
probare  cupieba  t.  Ad  hoc  multitudine  navium  superio-  Appian. 
res,  circumdare  hostes,  et  in  medium  acceptos  undique 
urgere  nitebantur.  Sed  id  periculum  Rhodii  eadem  qua 
prius  arte  vitarunt :  trirememque  unam  cum  ipsis  viris 
captam  remulco  trahentes,  multis  armamentis  atque  spo¬ 
liis  onusti  in  portum  redierunt.  At  postquam  recensitis 
navibus  abesse  quinqueremem  videre,  ignari  ab  hostibus 
captam,  quaesitum  eam  velociores  ceteris  naves  sex  de 

omni  numero  longarum  emittunt  :  in  his  Damagoras 
erat,  classis  Rhodiae  praefectus.  Yicissim  a  rege  naves 
quinque  et  viginti  occurrere  jubentur  :  quas  Damagoras 
cum  ad  solis  occasum  usque  cedendo  elusisset,  recedenti¬ 
bus  invectus  duas  depressit ;  totidem  ad  importuosa  Lyciae 
littora  compulit :  et  inter  haec  nocte  consumta,  postridie 
Rhodum  reversus  est. 

22.  Mithridates  cum  tanto  paucioribus  par  esse  non  Val.Max. 
potuisset,  in  Chios  effudit  iram,  totique  civitati  minatus,  v-  2.2. ext. 

gubernatorem  navis  quae  in  suam  accurrerat,  cum  proreta 
supplicio  affecit.  Sub  eosdem  dies,  cum  pedestris  exerci¬ 
tus  regis  onerariis  et  triremibus  adveheretur,  repentinus 
turbo  partem  earum  navium  in  Rhodium  littus  impegit. 
Rhodii  impigre  evecti  in  afflictam  tempestate  sparsamque 
classem,  naves  quasdam  cum  viris  quadringentis  abripue¬ 
runt,  alias  perforatas  merserunt  alto,  aut  injecto  igne 
exusserunt. 

23.  Nescio  hac,  an  superiore  aliqua  navali  pugna  cap¬ 
tus  Leonicus  fuerit :  qui  se  acerrimum  salutis  regise  de¬ 
fensorem  aliquando  ostenderat.  Hunc  igitur  ut  recupe- 

Appian.  raret,  quotquot  habebat  Rhodiorum  captivos,  pro  uno 
corpore  reddidit.  Deinde  obfirmato  ad  expugnationem 
animo,  simul  ad  navale  aliud  praelium,  simul  ad  tentanda 
moenia  cogitationes  intendit. 

24.  Forte  proditores  quidam  clivum  ei  monstraverant, 
juxta  Jovis  Atabyrii  delubrum,  qua  parte  qui  primi  ex¬ 
struxerant  moenia,  quod  altitudini  situs  confiderent,  bre¬ 
viore  contenti  muro  fuerant.  Sed  clivum  ascensu  non 
difficilem  esse  transfuga?  confirmabant.  Igitur  noctu 
copiis  in  naves  impositis,  silentio  admovere  naves  jussit, 
donec  in  Atabyrio 1  monte  fax  tolleretur;  deinde  quanto 
possint  cum  clamore  ac  impetu,  ad  locum  cuique  assigna¬ 
tum  decurrere.  Nam  ita  partitus  erat  operas,  ut,  donec 
pars  exercitus  cum  scalis  ad  moenia  vim  tentat,  alii  ad 
portum  terrorem  facerent. 

25.  Sed  id  quidem  consilium,  ut  multa  alia  ejusdem, 
casus  elusit.  Excubite  Rhodiorum,  cum  forte  surdum 
strepitum  audivissent,  ignem  extulerunt.  Id  prope  Ata- 
byri  factum  e  Mithridatici  putantes,  signumque  suum 
arbitrati,  ex  altissimo  silentio  simul  repente  omnes  horri¬ 
bilem  clamorem  ediderunt.  Rhodii  contra,  alacriter  cla¬ 
more  reddito,  cum  ad  moenia  contertim  currerent,  regios, 

2  Atabyro  edd.  ante  Crev. 

e  Id  prope  Atabyri  factum ]  Hic  est,  t)  mparia  rou  VliOpiSdrov  vo- 
discrepant  omnes  editiones.  Pri-  picraaa  tovto  eheu  tuv  iuraPopiou, 
ina  habet,  Atabyrii:  Clericus,  sive  potius, e|  'AraPupiov  irupcrSt/ : 
Atabyrum  :  Doujatius,  Atabyri.  militesMithridatisratihuncil- 
Nulla  harum  lectionum  satis  pia-  Ium  esse  ignein  ex  Atabyrio. 
cet.  Quicquid  scripserit  Frein-  Crev. 
shemius,  sensus  Appiani  clarus 

ne  per  noctem  aliquid  auderent,  absterruerunt.  Luce 
dein  orta,  ut  homines  non  ad  praelium,  sed  ad  furtum 
noctis  egressos,  haud  magna  mole  summoverunt. 

26.  Ad  Isidis  tamen  fanum  haud  mediocris  illatus  ter¬ 
ror  est,  ubi  sambucam  duobus  navigiis  junctis  impositam 
Mithridates  applicuerat,  et  ab  ingenti  machina  plurima 
simul  tela  hastasque  late  spargebat,  et  arietem  inde  ad 
pulsanda  moenia  admovebat.  Juxta  frequens  manus 
cum  multis  scaphis  aderat,  scalas  ferens,  et  oppugna¬ 
tioni  parata.  Resistebant  tamen  egregie  Rhodii,  neque 
laboribus  aut  periculo  fatigabantur :  donec  Mithridatem 
major  vis  amovit.  Nam  et  sambuca  prae  pondere  subse- 

dit,  et  Isidis  apparuit  species,  copiosum  ignem,  fulminis  jul.Obs. 
in  modum,  eidem  machinae  immittens. 

27.  Postremus  hic  adversum  Rhodios  conatus  regis  Appian. 
fuit.  Frustra  videbat  operam  copiasque  et  tempus  perdi 

ad  firmissimam  urbem,  quae  portuum  murorumque  muni-  Strab.xiv. 
mentis,  omnique  apparatu  parem  eo  tempore  non  habe-  P-  632‘ 
bat ;  et  a  peritissimis  rei  nautica;  hominibus,  atque  inter 
sese  legibus  optimis  egregie  conjunctis1  defendebatur. 

28.  Ad  Patara  hinc  ductus  est  exercitus,  ubi  iterum  Appian. 
iniquos  expertus  est  quos  vocabant  Deos.  Cum  enim, 

quia  machinis  exaedificandis  materia  deerat,  lucum  Lato¬ 
nae  dicatum  succidere  coepisset,  minaci  somnio  territus 
destitit.  Sunt  qui  lucum  Furiarum  succidi  coeptum  seri-  jujt  Qbs. 
bant,  sed  ingenti  risu,  cujus  auctor  non  apparebat,  deter¬ 
ritos  qui  in  opere  erant.  Inde  cum  haruspicis  jussu  Furiis 
virginem  Mithridates  immolaret,  e  jugulo  puellae  risum 
ortum.  Igitur  Pelopida  Lycium  bellum  administrare  Appian. 
jusso,  principem  amicorum  Archelaum  cum  magnis  copiis 
in  Graeciam  misit.  Ipse  Pergamum  secedens,  delectibus 
agendis,  parandisque  armis,  et  interim  Monima;  amoribus  Plut.  Syll. 
operam  dabat:  simul  cognoscebat  causas  Asiaticorum  ^  2 

.  .  °  Appian. 

pnneipum,  quorum  petitus  insidiis  dicebatur,  quive  res 
novare,  aut  omnino  Romanis  studere  arguebantur. 

29.  Inter  haec,  Sylla  adhuc  in  Italia  faciente  appara-  Plut. 
tus,  variisque  impedimentis  retento,  Cn.  Octavius,  L.  Cor-  Vgj“sap' 

iielius  Cinna  consulatum  inierunt.*  Cinna,  licet  ultimis 
execrationibus,  nihil  contra  Syllae  rationes,  et  ordinatam 
ab  eo  rempublicam  facturum,  se  astrinxerat ;  fidem  adeo 
non  praestitit,  ut  nihil  magis  haberet  cordi,  quam  quemad¬ 
modum  Syllam  citissime  ex  Italia  summoveret,  ne  consi¬ 
liis  suis  impedimento  esset.  Deinde  ad  diversa  consilia 
Ptat.  detrusus,  contanti,  et  reliqua  prius  ex  usu  suo  componere 
volenti,  accusationem  struxit;  diemque  dicendam  curavit 
Cic.  Brut.  per  JVJ.  Verginium f  tribunum  plebis. 

30.  Ea  fuerant  erantque  tempora,  ut  deesse  criminandi 
materia  non  posset.  ‘  Hominem  superbum  et  ambitiosum  ’ 
dicebant  ‘  olim  praedicare  solitum,  sibi  summam  in  omnes 
et  omnia  potentiam  deberi.  Ab  hac  cupiditate,  non  ab 
aliqua  injuria  sua,  exstimulatum  fuisse,  ut  nefarium  pa¬ 
tria;  bellum  inferret,  dominamque  gentium,  et  hostilibus 
armis  intactam  urbem,  civis,  et,  si  Diis  placeret,  consul 
expugnatam  captamque  cruentus  ingrederetur. 

31.  ‘  Scilicet  egregium  impio  facinori  colorem  induci, 
quod  decretam  ab  senatu  provinciam  inimici  eripuissent : 
eam  injuriam  hominem  generosum  pati  nequivisse.  Sane 
datum  Mario  jussu  populi  Mithridaticum  bellum  :  neque 
referre,  si  prius  L.  Sylla;  senatus  idem  decrevisset.  Non 
minoris  aestimandum  fuisse  Marium  toties  consulem,  quam 
fuerit  in  primo  consulatu  :  neque  cum  Q.  Metello  Numi¬ 
dico  Syllam  comparari  posse  :  neque  minus  modo  fuisse 
furis  populo  Romano,  quam  ante  annos  viginti  fuisset. 
Sed  tum  quoque  Numidiam  provinciam,  quanquam  ab 
senatu  Metello  decretam,  populum  Romanum  C.  Mario 
dedisse  :  neque  ideo  Metellum  Urbi  bellum  indixisse. 

32.  ‘  Syllam  vero,  ne  quidem  sanguine  aut  exilio  tot 
illustrium  civium  satiari  potuisse,  aut  vindicta,  licet  nimia 
sane  fuerit,  placari,  ne  ultro  rempublicam  everteret,  sta¬ 
tumque  immutaret  civitatis.  Scilicet  non  dolore,  nec 
cupiditate  ultionis,  sed  spe  et  desiderio  regnan  li,  impetum 
in  leges,  in  mores,  in  populi  Romani  jus  auctoritatemque 
fecisse.  Quorsum  enim  alias  tribunitiam  coercere  potes- 

*  A.  U.  C.  G65.  A.  C.  87.  gitur  apud  Ciceronem  M.  Vir - 

f  M.  Verginium]  Hujus  tribuni  gilius.  Crev. 
nomen  sic  effert  Plutarchus.  Le- 

tatem  vellet,  nisi  ut  ipsam  invaderet  arcem  libertatis  ? 

Ferme  quadringentorum  annorum  experimentis  esse  cog¬ 
nitum,  tribunatum  plebis  quasi  Palladium  populi  esse,  quo 
sublato,  interire  ipsum,  aut  certe  servire  necessum  sit.’ 

33.  Ex  diverso  non  amici  modo  Syllae,  sed  qui  omnino 
quietem  ac  pacem  amabant,  *  Tribunatum,  omnium  in 
urbe  seditionum  unicam  originem,  recte  atque  ordine  jus¬ 
tos  intra  fines  cohibitum’  asseverabant.  ‘  Neque  Syllam 
aut  sine  causa,  aut  ultra  modum,  aut  postremo  solum 
fecisse  quae  fecerit.  Hominem  sociali  bello  de  republica 
optime  meritum,  consulem  populi  Romani,  vigentem 
aetate  et  armorum  gloria,  nihil  fecisse  novum  aut  mirum, 
si  eripi  datam  ab  senatu  provinciam  aegre  sit  passus.  Sed 
neque  e  republica  fuisse,  ut  ad  tantum  bellum  imperator  4 
exacti  jam  aevi,  exhaustarum  virium,  et  cui  modo  difficilis 
in  Italia  militia  fuisset,  trans  mare  mitteretur. 

34.  *  Sed  nec  ibi  substitisse  adversariorum  insolentiam, 
verum  etiam  ad  sanguinem  ac  caedes  erupisse.  Filium 
consulis,  eundemque  consulis  alterius  generum  occisum  : 
patrem  ejus  fuga,  socerum  dissimulatione  et  temporibus 
obsequendo,  vix  retinuisse  vitam.  Syllae  vero  sicuti  do¬ 
lorem  non  injustum,  ita  modestiam  in  victoria  singularem 
fuisse.  De  sententia  senatus  et  optimi  cujusque  constitu¬ 
tam  rempublicam  ;  liberrima  magistratuum  comitia  fuisse. 

Atque  haec  omnia  socio  et  adjutore  Q.  Pompeio  gesta,  ut 
duorum  consulum  voluntate  ac  consensu  fierent :  neque 
aliud  oppressos  tyrannide  factionum  Patres  optavisse. 

35.  ‘  Quid  vero  stultius,  siquidem  violentia  arguatur 
Syllae,  quam  irritare  impetum,  quo  violata  omnia  modo 

ac  eversa  queraris  ?  Scilicet  L.  Cinnam  novum  consulem,  Cic.  Brut. 
et  Verginium  hac  balbutie  tribunum,  laturos  tempestatem,  48, 
cui  summa  gloria  belli,  summaque  facundia  viri,  C.  Ma¬ 
rius,  P.  Sulpicius  succubuissent !  Et  iis  cum  incipienti¬ 
bus  adhuc  Syllae  opibus  negotium  fuisse  ;  nunc  pugnan¬ 
dum  fore  cum  confirmatis.  Eosdem  illos  milites,  qui 
nullo  dum  exemplo  portas  urbis  hostiliter  essent  ausi  re¬ 
cludere,  nunc  feliciter  tentatam  vim,  quocumque 5  jube¬ 
ret  imperator,  incontanter  adhibituros. 

4  Deerat  vox  imperator  in  edd.  ante  Crev. 

5  Quoscumque  edd.  ante  Crev. 

Val.  Max. 
ni.  7. 

Plut.  Sjll, 


Appian. 

Pior.  in.  5. 

Plut. 

Memnon. 

Pausan. 

Lacon. 


Appian. 


30.  ‘  Praeterea  quod  neque  fieri  oporteat,  neque  possit, 
ut  Sylla  legibus  reus  peragatur,  id  hoc  tempore  neque 
optandum  postulandumve  fuisse.  Universam  Asiam 
erumpentes  ab  Euxino  Ponto  barbaros  velut  diluvio  inun¬ 
dasse  :  trucidata  tot  civium  Romanorum  fcedo  exemplo 
esse  millia  :  regem  nomini  Romano  inimicissimum  instare, 
urgere.  Ab  eodem  fidelissimos  socios,  unicam  hostilium 
successuum  moram,  Rhodios  oppugnari.  His  temporibus 
detineri  paratum  ad  haec  corrigenda  imperatorem,  eorum 
potius  esse,  qui  perditam,  quam  qui  salvam  rempublicam 
cupiant.’  Sane  etiam  iis  qui  abessent  reipublicae  causa 
negotium  creari  lex  Memmia  vetabat.  Igitur  ejus  bene¬ 
ficio  L.  Sylla,  tribuno  et  judicibus  valere  jussis,  in  Asiam 
est  profectus. 

37.  Iisdem  diebus,  quibus6  Syllana  classis  ab  Italia 
solvit,  multa  Mithridati  terribilia  ostenta  objecta  esse  me¬ 
morant:  et  inter  alia  Victoriam  adulatione  Pergameno¬ 
rum  tali  artificio  fabricatam,  ut  quasi  de  coelo  descendens 
coronam  Mithridati  imponeret,  cum  ferme  caput  ejus  at¬ 
tigisset,  subito  et  occulto  machinae  vitio  haesisse  :  dimis- 
samque  e  manibus  ejus  coronam  de  theatro  ita  procidisse 
humi,  ut  confringeretur,  non  sine  ingenti  horrore  populi, 
ut  regis  ipsius  consternatione. 

38.  Inter  haec  profectus  in  Graeciam  cum  magna  classe 
Archelaus,  Cycladas  in  potestatem  regis  redegit.,  aliasque 
item  insulas  ad  Maleam  usque  :  Eretria  quoque  et  Chal¬ 
cide,  totaque  simul  Euboea  potitus.  Eo  tempore,  Delus 
a  Metrophane  praefecto  regio  direpta  est :  cum  sine  muris 
et  praesidio,  sacrorum  veneratione  ad  id  tempus  defendi 
soleret.  In  eo  tumultu  convulsum  a  barbaro  quodam 
Apollinis  Delii  simulacrum,  et  in  mare  per  contumeliam 
missum,  ferentibus  undis  ad  Laconiae  oppidum  Boeas  ap¬ 
pulisse  autumant,  ubi  deinde  fanum  Apollinis  Epidelii 
cognomento  Boeatae  dedicarunt.  Alia,  quoque  diversis 
insulis  castella  a  regiis  expugnata  sunt :  occisis  ubique 
circiter  viginti  hominum  millibus,  maximam  partem  Ita¬ 
licis.  Ea  loca  Atheniensibus  Archelaus  attribuit,  a  qui¬ 
bus  defecisse  dicebantur. 


6  Diebus,  quo  legebatur  ante  Crev. 

39.  Athenas  enim  regiis  partibus  Aristion  quidam  ad¬ 
junxerat  ;  adeo  nullis  vel  ad  cogendum  vel  ad  suadendum 
prasidiis  instructus,  ut  nihil  relinquatur  haec  legentibus, 

quam  Graecam  levitatem  admirari.  Eum  Aristionem  ex  ^Posid.  ap. 
Aristotelis,  vel  ut  alii  malunt,  ex  Epicuri  schola  sophis-  13  cn-  v‘ 
tam,  Athenienses  ad  Mithridatem  legatum  miserant :  et  Appian. 
rex  benigne  acceptum,  quoniam  magni  aestimabat  Athe¬ 
nienses  habere  socios,  in  amicorum  cohortem  receperat : 
ej usque  opera  in  legationibus  ad  Graecas  urbes  utebatur.  Pausan.  i. 

40.  Atque  ille  saepe  domum  missitando  literas,  gratiam  Posid. 
suam,  regisque  magnitudinem  extollebat.  *  Hujus  amici¬ 
tiam  si  amplecterentur,  et  mulctas  a  Romanis  dictas  fac¬ 
turos  lucri ;  et  restituto  populi  imperio,  maxima  publice 
privatimque  a  rege  munera  impetraturos  esse.’  Ita  le-  Pausan. 
vissima;  parti  populi  facile  persuasum  est :  et  cum  appa-  Cic.  Brut. 
reret  quid  esset  futurum,  optimates  qui  Romanarum  par-  c- 

tium  erant,  mature  excesserunt ;  cum  quibus  et  princeps 
Academiae  Philo  Romam  profectus  est. 

41.  Interim  Aristio  cum  sacra  quae  in  Delo  fuerat  pe-  Appian. 
cunia,  et  duorum  millium  militum  praesidio  quod  Arche¬ 
laus  adjunxerat,  Athenas  rediens,  tempestate  abreptus  Posid. 
apud  Carystios  appulit.  Hoc  ubi  populo  Atheniensi 
compertum,  longae  naves  ad  deducendum  eum  mittuntur, 

cum  sella  argenteis  pedibus  fulta. 

42.  Advenientem  effusa  civitas  excepit,  plerique  caeca 
in  Mithridatem  benevolentia,  quidam  ut  spectarent  ino¬ 
pinatum  fortunae  ludum,  quod  obscurus  ancillae  filius, 
ascriptitius  Athenarum  civis,  majore  fastu,  quam  Roma¬ 
norum  magistratuum  spectatus  quisquam  fuerat,  adventa¬ 
bat.  Occurrerant  inter  ceteros  et  Bacchici  artifices,  ‘Li-  Plut. 
berique  junioris  (ita  Mithridates  vocari  coeperat)  nuntium,  £ 
ad  communem  focum,  epulasque  et  sacrificia’  invitabant.  Posid. 
Nam  propter  felicem  ejus  reditum  sacra  faciebant,  et 
praecone  publice  proclamante  libabant. 

43.  Ille  in  domum  splendidissime  instructam  degressus, 
postridie  cum  insigni  vestitu,  et  annulo  cui  Mithridatis 
insculpta  effigies  erat,  cum  magna  antecedentium  prose- 
quentiumque  turba,  in  publicum  processit.  Jam  artata; 
plateae  erant  exitum  ejus  praestolantium  turba,  maximus- 

que  peregrinorum  oppidanorumque  numerus  spontanea 
concione  Ceramicum  impleverat.  Circa  ipsum  praecipue 
premebat  inter  se  populus,  satellitum  vicem  comitantibus 
hastatis,  qui  ut  populo  placerent,  hoc  munus  rapuerant. 
Alii  pro  magno  ducebant,  si  vel  vestimenta  hominis  pos¬ 
sent  contingere. 

44.  Ante  porticum  Attali  exstructum  tribunal  erat, 
unde  concionari  proconsules  Romani  consueverant.  Hoc 
conscenso  Aristion,  circumspectans  in  orbem,  deinde  sub¬ 
latis  in  coelum  oculis,  £  Res  ipsa  me  cogit,  Athenienses, 
patrisque  caritas,’  inquit,  *  ut  quae  mihi  comperta  sunt 
non  reticeam  :  vicissim  eorum  quae  dicenda  sunt  gravitas, 
et  incredibilis  rerum  conversio  vocem  intercludit.’ 

45.  Adhortantibus  deinde  cunctis  ut  proloqueretur, 

‘  Ergo  igitur  dicenda  sunt,’  inquit,  ‘  qualia  ne  per  som¬ 
nium  quidem  expectare  quisquam  potuisset.  Rex  Mith¬ 
ridates  Bithyniam  obtinet,  atque  Cappadociam,  Asiam 
praeterea  omnem  ad  Pamphylios  usque  et  Cilicas.  Reges 
Armeniorum  Persarumque  in  satellitio  habet,  Msoticos- 
que  regulos,  et  qui  Ponti  universum  illum  ambitum  per 
triginta  stadiorum  millia  g  possident.  Romani  vero  duces, 
Q.  Oppius  Pamphyliae  proconsul  in  vinculis  sequitur ; 
Manius  Aquillius  consulatu  functus,  et  Siculo  triumpho 
insignis,  Bastarnam  quendam  quinque  cubitorum  homi¬ 
nem,  catena  eadem  vinctus,  sed  equitem  pedes  sequitur. 
Cetera  togatorum  turba  vel  ad  ipsa  numinum  simulacra 
effudit  spiritum,  vel  abjecto  patrio  cultu  palliorum  bene¬ 
ficio  servat. 

46.  ‘  Civitates  autem  omnes  augustioribus  quam  homi¬ 
nem  fas  est  honoribus  exceptum,  Deum  fatentur  et  nuncu¬ 
pant.  Oracula  quoque  passim  hunc  designatum  a  Diis  ‘ 
dominum  et  rectorem  Orbis  canunt.  Sed  et  adsunt  ab 
ipsa  Italia  legati ;  adsunt  et  ab  ipsa  Carthagine ;  et  ad 
evertendas  Romae  opes,  amicitiam  regis  et  societatem  ex¬ 
petunt.’ 

47.  Haec  ubi  dixisset,  silentio  interposito,  cum  capita 
inter  se  conferre  homines,  et  de  rebus  tam  inopinatis  dis- 


8  Triginta  stadiorum  millia']  Leucas  nostrates  1250.  Crev. 

serere  videret;  perfricuit  frontem,  et  resumto  sermone, 

‘  Quid  igitur  vobis  consulam  ?’  inquit.  ‘  Quid  enim  aliud, 
quam  ut  rempublicam  sine  certo  imperio  diutius  esse  ne 
sinatis  ?  Senatus  Romanus  urbis  nostrae  ad  se  revocavit 
arbitrium  :  vetuitque  magistratus  officio  fungi,  priusquam 
ipse  quid  fieri  vellet  constituisset.  Ergone  clausas  aspi¬ 
ciemus  Deorum  aedes,  squalentia  gymnasia,  theatri  hanc 
solitudinem,  et  hoc  silentium  fori  ?  Sacram  Iacchi  vocem 
non  audiemus  amplius  ?  Quid  autem  Deorum  responsis 
consecrata  Pnyx?h  quid  vetustissimis  religionibus  vene¬ 
rabile  Castorum  templum  ?  Ipsae  denique  philosophorum 
scholae,  perpetuane  oblivione  damnabuntur,  et  velut  in 
capta  dirutaque  urbe  conticescent  ?  ’ 

48.  His  atque  talibus  animatum  vulgus,  et  inter  se  tu¬ 
multuarie  collocutum,  in  theatrum  se  proripit,  et,  ‘  quod 
bene  vertat,  imperium  atque  praeturam  Aristioni  ’  decer¬ 
nunt.  Ille  cum  in  orchestram  ascendisset,  gratiis  populo 
actis,  postremo  haec  adjecit :  ‘  Quandoquidem  ergo  rei- 
publicae  summa  ad  vos  rediit,  vestris  autem  sententiis  ego 
lectus  sum  princeps,  aequum  est,  ut  non  minus  ego  possim, 
quam  universi  potestis  atque  polletis.’  Statimque  juris 
usurpandi  causa,  nomina  quorundam,  quos  collegas  esset 
habiturus,  edidit. 

49.  Neque  multos  post  dies,  praesidio  militum  Archelai 
fretus,  aperte  arripuit  tyrannidem,  grassarique  in  optimum  Appian. 
quemque  aut  locupletissimum  mira  ferocia  et  crudelitate  posid. 
coepit.  Unde  cum  ex  urbe  multi  profugerent,  custodias 

in  portis  posuit :  at  illi  noctu  e  muris  demittebantur.  Igi¬ 
tur  emissis  qui  fugientes  persequerentur  equitibus,  multi 
ab  his  occisi  sunt,  alii  in  vinculis  retracti.  Saepe  inter 
heec  prodibat  in  concionem  cum  armato  satellitio,  multos- 
que  studere  Romanis  insimulans,  resque  novas  moliri,  ac 
clam  ad  profugos  missitare,  complures  hoc  crimine  sustu¬ 
lit :  aliis  ademit  bona,  tantumque  his  rapinis  congessit 
nummorum,  ut  etiam  puteos  aliquot  compleret  pecunia. 

Nec  enim  civium  tantum,  sed  etiam  peregrinorum  faculta¬ 
tes  diripuit :  sed  nec  a  Delii  Apollinis  pecunia  sacrilegas 
abstinuit  manus. 


h  Pnyx]  Locus  Athenis,  in  quo  comitia  habebantur.  Crev. 

50.  Quoties  alicui  dixisset  perduellionis  diem,  inter 
judices  ipse  quoque  suffragium  ferebat.  Sic  qui  semel 
factus  esset  reus,  elabebatur  nemo  :  eratque  tantundem, 
postulatum  aliquem  hoc  judicio,  quam  convictum  atque 
condemnatum  esse.  Unde  ceteri  exterriti,  simul  deferri 
nomen  suum  intellexerant,  in  exilium  proficiscebantur. 
Sed  Aristion  fuga  illorum  minime  contentus,  sanguinem¬ 
que  sitiens,  terdenis  appositis  militibus,  ne  quis  egredi  se 
invito  ingredive  posset,  portas  custodiebat :  et  quotquot 
ab  insidiatoribus  passim  per  agros  dispositis  excipi  potue¬ 
rant,  eos  indicta  causa  excruciatos  supplicio  capitis  affi¬ 
ciebat.  Sed  et  inter  ipsa  tormenta  multi  emoriebantur. 
Cum  sic  quoque  praesentium  malorum  sensu  minas  impen¬ 
dentium  vincente,  multi  profugerent;  edixit  per  praeco¬ 
nem,  ‘  ut  sub  occasum  diei  domi  suae  quisque  esset  \  nec 
inde  postea,  vel  cum  laterna  aut  funali  egrederetur.’ 

Plut.  Syll.  51.  Ceterum  Athenis  hunc  in  modum  ad  Mithridaticas 
partes  adductis,  Archelaus  tanquam  arce  belli  usus,  alias 
Appian.  quoque  Graeciae  civitates  a  Romanis  abalienavit.  Inter 
u  Memn.  j10g  ^ehaei  fuerunt  et  Lacedaemonii,  cum  universa  Boeotia, 
nisi  quod  una  Thespiensium  urbs  obsidionem  pati  malue- 
Pausan.  ix.  rat.  Nam  Thebani,  sive  propter  amicitiam  Athenien¬ 
sium,  sive  levitate  quadam  animorum,  ultro  partibus  ac¬ 
cesserunt. 

Pausan.m.  52.  Inter  haec  Metrophanes  qui  Delum  spoliaverat, 
Appian.  cum  regia  classe  vagatus,  agros  circa  Demetriadem,  item- 
que  Magnetas,  et  si  qui  alii  dominationem  regis  abnue¬ 
bant,  populabatur.  Sed  hunc  Bruttius  Sura,  C.  Sentii 
Plut.  App.  Macedoniam  obtinentis  'legatus,  cum  paucis  suis  navibus 
aggressus,  navem  unam  cum  hemiolia  depressit,  et  omnes 
qui  his  vehebantur,  inspectante  Metrophane,  concidit. 
Pausan.m.  Quem  contentis  velis  fugientem  negotiatores,  qui  crudeli¬ 
tatem  regiorum  Deli  effugerant,  ex  insidiis  adorti,  nova 
Appian.  clade  affecerunt.  Bruttius  ad  Sciathum  insulam  appulsis 
navibus,  ubi  praedarum  receptaculum  barbaris  erat,  oppi¬ 
dum  expugnavit,  servos  in  crucem  egit,  liberorum  ampu¬ 
tavit  manus. 

53.  Inde  profectus  in  Boeotiam,  cum  mille  praeterea 
hominum  equites  peditesque  ex  Macedonia  ad  eum  perve- 
Plut.  nissent;  ruenti  torrentis  instar  Archelao,  parvis  copiis, 

sed  excellenti  animo  prudentiaque  fretus,  se  opposuit. 

Apud  Chaeroneam  cum  Archelao  et  Aristione  triduo  con-  Appian. 
tinuo  est  dimicatum :  et  contra  horum  vim  atque  poten¬ 
tiam  Bruttii  virtus  invicta  stetit.  Cum  aequo  Marte  certa¬ 
tum  esset,  Archelaus  eo  ipso  se  inferiorem  judicans,  quod 
superior  esse  non  potuisset,  omissa  Boeotia  ad  mare  cessit : 
donec  Lacedaemoniorum  Achaeorumque  auxiliis  auctum.  Plut. 
Ilomanus  amplius  lacessere  non  ausus,  Piraeei  munitioni-  Appian. 
bus  se  continuit,  ad  id  usque  tempus,  quo  praemissus  a 
Sylla  L.  Lucullus  quaestor,  abstinere  Bruttium  aliena  pro-  Plut. 
vincia  jussit.  Tum  enim  vir  laude  dignissimus,  quamvis 
omnia  supra  votum  processerant,  et  integritate  ejus  allecta 
Graecia  Romanam  amicitiam  respiciebat,  ne  quid  praeter 
leges  faceret,  in  Macedoniam  reversus  est.  Archelaus  Appian. 
discessu  Bruttii  cognito  Piraeeum  admota  classe  statim 
recepit. 


SUPPLEMENTUM 

Liv.  Epit.  1.  L.  Sylla  ex  Italia  profecto,  L.  Cornelius  Cinna  con¬ 
sul,  homo  foedus  et  seditiosus,  occasionem  novandi  res 
App.Civ.i.  adesse  ratus,  corruptus  insuper,  ut  suspicio  fuit,  septua¬ 
gies  sestertio,3  perniciosas  ferre  leges  coepit;  ab  iisdem 
illis  orsus,  quas  nuper  auctore  Mario  P.  Sulpicius  in  tri¬ 
bunatu  promulgaverat :  ‘  ut  novi  cives  in  omnibus  tribu- 
Vell.n.20.  bus  suffragia  ferrent.’  Ad  quam  legem  sciscendam  ex 
universa  Italia  civium  novorum  multitudo  ingens  concu- 
Appian.  currit.  E  diverso  veteres,  et  quicumque  quieta  republica 
Flor.iii.21.  gaudebant,  refragabantur.  Apparebat  enim  rem  ad  re- 
Viu  111.  in  vocand°s  exides  spectare,  renovandamque  malorum  isto¬ 
rum  acerbitatem,  unde  paulo  ante  vix  eluctata  civitas 
fuerat. 

2.  Idcirco  postquam  Cinnani  cum  sicis  veste  tectis  in 
forum  convolaverant,  antiquas  in  tribus  recipi  postulantes; 
melior  pars  civitatis  ad  consulis  Octavii  domum,  ne  ipsa 
quidem  inermis,  confluxit.  Is  quorsum  evasura  res  esset 


Cinna. 

Flor. 

Appian. 


a  Septuagies  sestertio']  Marcis  est,  quam  quas  ab  Appiano  me- 
argenti  nostratibus  27313.  unciis  morata  est,  trecenta  nempe  ta- 
0.  Ceterum,  quam  hic  Romano  lenta,  qua?  sunt  mare*  argenti 
more  summam  exprimit  Frein-  nostrates  28125.  Crev. 
shemius,  ea  haud  paulo  minor 

animo  circumspectans,  ubi  majorem  tribunorum  partem 
intercedere  legi  audivit,  sed  eosdem  a  novis  civibus  stricto 
ferro  de  rostris  deturbari,  ad  auxilium  ferendum  per 
Sacram  Viam  cum  magno  civium  agmine  decurrit  in  fo¬ 
rum,  disjectisque  adversariis  Cinnam  reverentia  paris  po¬ 
testatis,  et  solita  ingenii  lenitate  declinans,  in  aedem  Cas-  Veli.  n. 22. 
torum  deflexit. 

3.  At  comites  ejus  non  expectato  consulis  jussu  impe-  Appian. 
tum  in  novos  cives  fecerunt ;  caesisque  non  multo  minus  Plut.  Sert. 
decem  millibus,  reliquos  ad  ipsas  usque  portas  urbis  inse-  ^ppjan 
cuti  sunt.  Cinna  cum  praeter  expectationem  suam,  fusos 
fugatosque  a  paucioribus  multos  videret,  per  urbem  dis¬ 
currebat,  servitia  ad  pileum  vocans.  Sed  accedente  ne-  Auct.  de 
mine  pulsus  ab  optimatibus  in  Campaniam  contendit,  om- 

nes  quas  in  itinere  adierat  urbes  cohortatus,  ‘  ut  jus  civi-  Veli.  n.  20. 
tatis  nuper  acceptum  totis  animis  tuerentur,  pecuniasque  Appian. 
conferrent.’  Hoc  apud  Tiburtes,  et  Praenestinos,  et  alios 
qui  ad  Nolam  usque  colunt,  egit. 

4.  Neque  senatorii  ordinis  viri  adjuvandis  Cinnae  coep¬ 
tis  deerant,  C.  Milonius  ante  alios,  Caius  Marius,  magno 

illi  Mario  cognominis,  et  ob  tribunatus  repulsam  infensus  Plut. 
Syllae  Q.  Sertorius.  Nam  post  Atiniam  legem,  sena-  A.  Geli, 
tores  tribunatum  plebis  petebant:  b  cum  antiquitus  contra  X\qj8]y[ax 
fuisset,  quia  tum  tribunis  plebis  intrare  Curiam  non  lice-  n.  2. 
bat,c  sed  subselliis  ante  valvas  positis  consulta  senatus 
examinabant.  Igitur  Sertorius  Sylla  consule  tribunatum  Plut. 
petens,  illo  adversante  cupitis  exciderat.  Neque  enim 
conducere  suis  rebus  Sylla  arbitrabatur,  ut,  quam  depri- 


b  Post  Atiniam  legem  senatores 
tribunatum  plebis  petebant]  Ma- 
nutius,  lib.  de  Leg.  Romanis, 
censet  banc  fuisse  vim  Atinii 
plebisciti,  non  ut  senatoribus  li¬ 
ceret  tribunatum  plebis  petere, 
(liberum  enim  semper  fuisse  po¬ 
pulo  Romano,  tribunatum  plebis 
mandare  cui  vellet,  modo  ne 
patricio,)  sed  ut  qui  tribunus  ple¬ 
bis  creatus  esset,  is  hoc  ipso  in 
posterum  senator  esset.  Et  sane 
cum  Atinius  suam  legem  tulerit, 
indignatus  quod  cum  esset  tri¬ 
bunus  plebis  a  Metello  censore 


preeteritus  esset,  procul  dubio 
sancire  debuit,  ut  tribunatum 
plebis  senatoria  dignitas  neces¬ 
sario  sequeretur.  Vid.  supra 
lix.  54. 

c  Cum  antiquitus  contra  fuisset, 
quia  tum  tribunis  plebis  intrare 
Curium  non  licebat]  Constat  pro¬ 
fecto  antiquissimis  temporibus, 
cum  nemo  senator  esset  nisi  pa¬ 
tricius,  tribunos  plebis  non  fu¬ 
isse  lectos  ex  senatorum  ordine. 
Sed  id  servatum  fuisse  ad  Ati- 
niae  legis  tempora,  non  est  veri¬ 
simile.  Crev. 

mere  potestatem  cupiebat,  eam  viro  acri  atque  diserto 
Plut.  Sert.  committi  pateretur.  Quippe  Sertorius  ita  versatus  in  foro 
fuerat,  ut  adhuc  adolescentulus  nonnullam  in  urbe  poten¬ 
tiam  causis  agendis  comparatam  obtineret ;  et  postea  sena¬ 
tor,  si  claros  oratores  paucos  excipias,  ea  existimatione 
Cic.  Brut.  ageret,  ut  non  alius  ejus  ordinis  solutius  acutiusque  dicere 
c • 4S<  putaretur. 

Appian.  5.  Ceterum  cum  ex  urbe  Cinna  profugisset,  senatus  ei, 

quod  rempublicam  consul  deseruisset,  et  ad  libertatem  vo- 

Liv.  Epit.  casset  servitia,  magistratum  abrogavit ;  in  locum  ejus  L. 

Auct.  de  corneii0  Merula,  qui  flamen  Dialis  erat,  suffecto.  His 
vir.  Illustr.  #  1 

PIut.Mar.  Cinna  compertis  cum  Capuam  venisset,  ubi  Ap.  Claudii 
Appian  exercitus  erat,  conciliatis  sibi  tribunis,  et  quotquot  forte 
Liv.  Epit.  ab  urbe  senatores  aderant,  consulari  habitu  in  publicum 
Appian.  progressus,  mox  profusis  abunde  lacrymis  discedere  cum 
fascibus  lictores  jussit. 

6.  ‘  Et  lios  quidem,’  inquit,  4  vestro  hactenus  beneficio 
habui,  cives,  populi  suffragiis  creatus  consul.  Sed  incon¬ 
sulta  plebe  honorem  mihi  senatus  abstulit.  Acerba  om¬ 
nino  ignominia,  sed  in  qua  plus  vestram  irascor  vicem, 
quam  meam  doleo.  Nam  mihi  quidem  unius  anni  magis¬ 
tratus,  vobis  in  omne  tempus  jus  vestrum,  et,  si  animadver¬ 
titis,  libertas  periit.  Quid  enim  postea  demereri  plebem 
studeant  candidati  ?  Aut  quorsum  vos  comitiorum  po¬ 
tentes,  vestraque  in  manu  consulatus  atque  imperia  esse 
creditis  ?  Si  tam  infirma  atque  instabilia  beneficia  vestra 
sunt,  et  quae  bene  de  vobis  meritis  dedistis,  ea  per  male 
meritos  tam  facile  auferuntur.’ 

7.  Simul  multa  de  repnblica,  multa  de  suis  injuriis 
questus,  veste  lacerata  de  tribunali  desiliit,  et  in  mediam 
concionem  misso  corpore  diu  jacuit  humi  :  donec  permoti 
misericordia  qui  aderant,  erexerunt  hominem,  et  in  sug¬ 
gesto  reposuerunt,  redditisque  lictoribus  bono  animo  esse 
j usserunt:  4  se  ubicumque  opus  esset,  auspicia  ejus  secu¬ 
turos.’  Hac  inclinatione  vulgi  usa  pars  tribunorum  antea 

Veli.  n.20.  corrupta,  conscendit  tribunal,  sacramentoque  dicto,  suos 
AppiM.  quisque  in  verba  L.  Cinnae  consulis  adegit. 

C.  Quibus  rebus  perfectis,  circum  urbes  sociorum  dis¬ 
currit,  qui  nuper  erant  in  civitatem  lege  Julia  recepti, 

quocumque  advenisset,  tali  ferine  oratione  usus  :  ‘  Consu¬ 
lem  populi  Romani,  an  vero  exulem  ad  vos  venisse  pute¬ 
tis,  interest,  cives.  Illum  mihi  honorem  libera  civium 
suffragia  dederunt :  hanc  fortunam  captus  adversariorum 
potentia  senatus  imposuit.  Cum  utra  parte  vos  sentiatis, 
tametsi  dubitare  non  debeam,  malo  tamen  ex  vobis  coram 
cognoscere.  Mihi  sane  curas  cordique  fuit,  ut  quae  vobis 
concessa  dataque  dicitur  civitas,  ejus  jure  commodisque 
vere  frueremini.  Neque  veteribus  civibus  meis  fieri  in¬ 
juriam  rebar,  si  per  me  effectum  esset,  ut  vobiscum,  hoc 
est,  cum  amicis  cognatisque  suis,  stabili  pace  atque  con¬ 
cordia  coalescerent. 

9.  ‘  Sed  videte  quanta  sit  hominum  iniquitas,  et  quanta 
invidia.  Nullam  potius  civitatem  suam,  quam  vobiscum 
esse  communem  volunt.  Idem  ille  senatus,  cujus  nunc 
nomen  scelestissimis  consiliis  praescribitur,  paulo  ante  sen¬ 
serat,  non  alia  ratione  retineri  imperium,  pacari  Italiam, 
servari  Urbem  posse,  quam  si  fidelissimi  sociorum,  data 
civitate,  in  eandem  causam  pertraherentur.  Atqui  hoc 
consilium,  cum  non  prudens  modo  et  humanum,  sed  etiam 
felix  fuisset,  eoque  pacto  sociale  bellum  ad  tenues  redac¬ 
tum  reliquias  esset;  extitere  tamen,  qui  per  summam  im¬ 
probitatem  turbare  composita  mallent,  quam  turbis  desi¬ 
deratum  diu  finem  imponere. 

10.  ‘  Igitur  qui  paulo  ante  quibusdam  Italicis  gentibus 
male  resistebant,  quanquam  adjuti  a  ceteris,  non  quidem 
penitus  quietam  domi  rempublicam,  sed  tamen  tolerabili¬ 
ter  agitatam  haberent,  iidem  nondum  plane  extincto  ve¬ 
teri  bello,  novum  et  civile  parant :  super  priores  hostes, 
partem  antiquorum  civium,  et  omnes  eos  populos  quorum 
auxilio  prius  usi  sunt,  adversarios  habituri. 

11.  ‘  Nam  profecto  aut  graviter  fallor,  aut  ii  non  estis, 
qui  deludi  vos  feratis,  sub  tam  iniquis  et  impudentibus 
dominis  pristinam  servitutem  novo  nomine  toleraturi. 
Etiam  mancipia,  quas  sere  nostro  paravimus,  cum  emittun¬ 
tur  manu,  in  quam  conditionem  venerint,  intelligunt ;  ne¬ 
que  minui  sibi  datam  libertatem  patiuntur;  et  de  injuria 
patronorum  querentibus  jus  redditur.  Ilomines,  ab  ul¬ 
tima  origine  liberi,  quondam  aemuli,  mox  socii  et  auxilia- 

tores  urbis  Romanae,  verba  sibi  dari  patienter  scilicet 
ferent!  Iinmo  vero  jus  suum,  si  modeste  agendo  nequive¬ 
rint  obtinere,  iisdem  illis  armis,  quibus  meruere,  vindica¬ 
bunt.  Omnium  enim,  quibus  nuper  decreta  est  civitas, 
eadem  nunc  causa  est,  etiamsi  fortasse  dispari  via  hanc 
ad  causam  pervenerint.  Aliis  enim,  quia  pro  nobis  pug¬ 
narunt,  aliis,  quia  contra  nos  pugnarunt  minus  atrociter  et 
diu,  civitatem  dari  placuit,  obventuram  neutris,  nisi  alteri 
amare  virtutem  suam  populum  Romanum ;  alteri  timere  ; 
utrique  aestimare  docuissent. 

12.  ‘  Atque  utinam  iisdem  animis,  quibus  promitten¬ 
dam  sibi  civitatem  senatus  censuit,  praestare  voluisset  ! 
Nihil  nunc  his  esset  contentionibus  opus  :  et  in  alta  pace 
ac  florente  republica,  veteres  simul  novique  cives  mutuae 
benevolentiae  concordiaeque  fructus  laetissimos  caperent. 
Sed  sive  Deorum  haec  ira  est,  nullam  diuturnam  felicita¬ 
tem  humanis  rebus  relinquentium  ;  sive  hominum  tanta 
importunitas,  ut  concessam  a  Diis  quietem  possit  ever¬ 
tere  :  omnia  nunc  in  contrarium  versa  sunt,  et  ultimae 
propemodum  desperationis  indicio,  ipsa  in  morbum  reme¬ 
dia  verterunt. 

13.  ‘  Proh  Deum  hominumque  fidem  !  ideo  nimirum 
datam  sociis  civitatem  esse,  ut  cum  iisdem  deinceps  civili 
bello  collideremur  !  At  vero  aut  nunquam  datam  iis  civi¬ 
tatem  oportuit,  aut  bona  datam  fide.  O  distorta  hominum 
ingenia  !  o  corruptas  mentes  !  Amicissimos  modo  populos 
subito  tumultu  dissiluisse,  repletam  armis  Italiam,  ferro 
atque  igne  vastatam,  extrema  et  fecisse  socios  et  passos 
esse,  quisquam  sanae  mentis  crediderit,  pro  nomine  tantum, 
non  pro  jure  civitatis  ?  An  vero  existimare  potuerunt., 
vos,  qui  in  media  republica  Romana  nati  plerique  et  edu¬ 
cati  estis,  decipi  tam  turpiter  posse,  ut  appellatione  ci¬ 
vium  Romanorum  contenti,  quo  jure  quaque  conditione 
Romani  cives  agerent,  non  requireretis  ? 

14.  ‘  Nimirum  improba  cupiditas  dominandi,  et  suum 
ad  lucrum  trahendi  rempublicam,  ita  excaecavit  animos,  ut 
homines  cetera  non  cupidissimi  tantam  hauc  tarnque  sin¬ 
gularem  amentiam  videre  atque  deprehendere  nequeant. 
Igitur  festivo  sane  consilio,  cum  aliquanto  pluribus  darent 

civitatem,  quam  essent  ipsi,  a  quibus  dabatur,  quinque  et 
triginta  tribus  veteri  populo  relictae  sunt ;  majori  longe 
numero  hominum  octo  videlicet  attributae. 

15.  ‘  At  vero  quis  nescit,  ita  comparatum  esse  Romae, 
ut  maxima  quaeque  negotia  tributis  comitiis  peragantur? 
His  magistratus  creantur,0  qui  civibus  omnibus  praesint : 
his  sciscuntur  leges,  ipsis  quoque  magistratibus  impera¬ 
turae  :  nec  aliud  nisi  per  has,  ad  pleraque  sacerdotiorum 
iter  est.  Postremo  quibus  de  criminibus  ad  populi  judi¬ 
cium  itur,  suffragiis  tribuum  decidenda  res  est.  Vos  au¬ 
tem,  hoc  est,  universa  haec  Italorum  multitudo,  paucas  et 
extremas  in  tribus  conjecti,  tota  vita  vestra,  ne  semel  qui¬ 
dem  ad  suffragia  vocabimini.  Quorum  igitur  hominum, 
in  his  causis  quibus  tota  ferme  respublica  continetur,  nul¬ 
lae  aut  exiguae  partes  sunt,  eos  vocabulo  civium  appellari 
quid  refert,  si  ab  omnibus  negotiis  publicis,  haud  secus 
atque  peregrini,  abarcentur  ? 

16.  ‘  Haec  ludibria  vos  pati  non  posse,  quis  miretur, 
cum  ex  veteribus  Romanis,  quotquot  aequi  justique  aman¬ 
tes,  et  pacis  tranquillitatisque  studiosi  fuerunt,  ferre  ne¬ 
quiverint?  Nec  enim  ego  solus  hujus  causae  sum  am¬ 
plexus  aequitatem  :  multis  et  mecum,  et  ante  me  idem 
judicium  studiumque  fuit. 

17.  ‘  Sed  ista  repetentem  animum  acerbus  dolor  occu¬ 
pat.  Nec  enim  C.  Marii,  P.  Sulpicii  miserabilem  casum 
queam  sine  lacrymis  ac  luctu  recordari :  quorum  hic  a  nefa¬ 
riis  latronibus  crudeliter  interfectus  est;  illum,  post  tot 
consulatus  summa  gloria  gestos,  in  gravi  et  solicito  exilio 
sterilium  insularum  tristes  latebrae  tegunt.  Et  quis  postea 
patronorum  vestrorum  incolumitatem  speret,  ubi  P.  Sulpi¬ 
cium  summa  nobilitas, d  et  ingenium,  et  tribunitia  potes- 


c  His  magistratus  creantur]  Mi¬ 
nores  tantum  magistratus  tribu¬ 
tis  comitiis  creabantur,  tribuni 
et  aediles  plebis,  quaestores,  &c. 
Sed  et  quod  dicitur  infra,  leges 
his  comitiis  juberi,  id  de  plebis¬ 
citis  intelligendum  est.  Leges 
enim  proprie  dictae  centuriatis 
comitiis  jubebantur.  Postremo 
de  crimine  perduellionis,  ceDtu- 

Delph.  et  Var.  Cias. 


riatis  quoque  comitiis,  non  tri¬ 
butis,  judicabatur.  Id  tamen 
observari  opus  est,  in  centuria¬ 
tis  quoque  comitiis  rationem  tri¬ 
buum  haberi  solitam  esse.  Crev. 

d  P.  Sulpicium  summa  nobilitas] 

Unde  illam  hujus  Sulpicii  nobi¬ 
litatem  eruat  Freinshemius,  in¬ 
compertum  nobis  est.  Neque 
enim  ad  patriciam  Sulpiciorum 

Livius.  13  p 

tas;  C.  Marium  multiplicati  honores,  amplissimae  res 
gestae,  triumphatus  Jugurtha,  urbs  et  Italia  haud  dubie 
conservata,  non  defenderunt  ? 

18.  *  Est  tamen  quorundam  animis  haec  innata  genero¬ 
sitas,  ut  officium  anteponant  securitati ;  et  vivere  cum  de¬ 
decore,  quam  perire  per  virtutem,  acerbius  putent.  An 
inter  hos  ego  locum  ac  nomen  merear,  ii  viderint,  quorum 
causam  tam  invisam  domi,  summorumque  hominum  morte 
aut  exilio  terribilem,  nequaquam  timide  aut  contanter  sus¬ 
cepimus.  Sed  neque  armis  adversariorum  petiti,  nisi 
tentata  ultima  spe,  reliquimus  urbem  ;  et  postea  minime 
despondimus  animum,  in  negotio  semel  probato  suscepto¬ 
que  vel  ad  extremum  spiritum  perseveraturi. 

19.  ‘  Et  dederunt  Dii,  ut  prasmium  huic  esset  constan¬ 
tiae,  coeptumque  probatum  numinibus  secunda  statim  for¬ 
tuna  sequeretur.  Nam,  qui  apud  Capuam  erat,  fortissi¬ 
mus  exercitus,  tribunis  praefectisque  et  optimo  quoque 
manipularium  ad  bonam  causam  ultio  accedentibus,  sacra¬ 
mento  mihi  rogatus  est;  et  Praenestini,  Tiburtes,  ceteri 
plerique  populi,  qui  inter  Capuam  et  Urbem  interjecti 
sunt,  omnia  polliciti,  haud  aspernandam  pecuniae  summam 
contulerunt.  Aliis  etiam  passim  inclinantibus  ad  com- 
muneni  causam,  eas  propediem  copias  habebo,  adversus 
quas  inimici  nequeant  consistere. 

20.  ‘  Nam  ut  impetu  magis,  quam  consilio,  ferri  impro¬ 
bitas  solet,  omnia  in  eo  esse  rati,  si  res  urbanas  per  vim 
ad  sua  commoda  componerent,  adversus  ea  quae  possent 
aliunde  accidere,  nihil  providerunt.  Caput  factionis,  ho¬ 
mo  insigni  audacia  L.  Sylla,  quasi  nihil  referret,  esse  in 
civitate,  qui  armatum  et  furentem  legibus  agere  reum  sus¬ 
tineret,  cum  quinque  legionibus,  quod  firmamentum  par¬ 
tium  istarum  fuit,  in  longinquam  militiam  profectus  est. 
Cn.  Pompeius,  qui  alterum  exercitum  obtinet,  nec  ami¬ 
cus  esse  patribus,  nec  sperare  amicos  potest,  occiso  con¬ 
sule,  qui  missus  ab  senatu  ad  accipiendas  copias  ejus  ve¬ 
nerat.  In  ipsa  urbe  multa  sunt  hominum  millia  nostras 
sequentium  partes.  In  Italia  Samnites  et  Lucani,  quan- 
quam  accisis  opibus,  bellum  sustinent :  ut  quantum  deces- 

pentera  pertinuisse  potuit,  qui  te  ad  plebem  per  adoptionem 
tribunus  plebis  fuit ;  nisi  for-  transierat.  Crev. 

sit  viribus,  tantum  accessisse  animis  videatur.  Quae  post¬ 
quam  omnia  recogitaveritis  cum  animo  vestro,  non  ad 
bellum  magis  invitari  vos,  quam  ad  victoriam  reperietis.’ 

21.  Non  erat  difficile  concitare  propensos  ad  arma,  nec 
aliud  magnopere  ad  rebellandum,  praeterquam  ducem, 
requirentes.  Qui  Latini  nominis  erant,  ‘  nihil  se  ornatio¬ 
res  auctioresque  ’  fremebant  ‘  hac  nova  lege  civitatis. 
Honestius  majores  suos  in  una  tamen  veterum  tribuum  e 
suffragia  tulisse,  quamcumque  sors  quoquo  tempore  dedis¬ 
set.  Jam  separari  tribus  antiquas,  tanquam  consortio 
Latinorum  polluerentur  :  novas  et  plane  supernumerarias 
fieri,  quibus  ascripti  haberentur  ludibrio,  nominis  Romani 
participes,  juris  exsortes.  Certe  sapienter  olim  a  Servio 
rege  constitutas  centurias,  ut  egens  et  infima  faex  populi 
speciem  haberet  aequi  juris,  vis  omnis  penes  honestiores 
esset.  Verum  in  praesentia  nec  causam  huic  astutia;,  nec 
locum  esse  :  multas  habere  Latium  familias,  Romanis  nec 
genere,  nec  censu  impares :  neque  sibi  posse  fucum  tan¬ 
tum  fieri,  ut  nomen  pro  re,  et  umbram  pro  corpore  acci¬ 
piant.  Igitur  aut  vere  futuros  cives  Romae ;  aut  si  hoc 
potiri  non  detur,  vanum  vocabulum  abjecturos.  Aliud 
majores  suos  olim,  seque  ipsos  modo  meruisse,  et  quotidie 
mereri,  quam  ut  pro  continuis  laboribus  ac  periculis  suis, 
ludibrio  haberi  ab  Romanis  debeant,  nullam  habituris 
civitatem,  si  Latio  conspirandi  cum  cetera  Italia  voluntas 
venisset.’ 

22.  Haec  Latinis,  et  si  qui  alii  pro  Romanis  adversus 
socios  steterant,  dicebantur.  At  apud  alios  populos,  qui 
positis  armis  recepti  in  civitatem  fuerant,  plus  adhuc  ira¬ 
rum  erat.  Acceptis  nuper  cladibus  nondum  ad  cicatricem 
pervenerat  vulnus,  et  nova;  injuriae  sensu  violentius  recru¬ 
descebat.  Praecipue  quorum  postremo  tumultu  interfecti 
fratres  liberive  ab  Octavianis  fuerant,  vindicta;  cupiditate 
flagrabant.  Sed  et  exules,  quorum  plerosque  non  aliam 

e  Honestius  majores  suos  in  una  Vid.  not.  ad  Liv.  xxv.  3.  Cete- 
* .*  • 'Veterum  tribuum ]  Utrum  La-  runi  hapc  et  quae  sequuntur  om- 
tini  tulerint  suffragium  in  Ro-  nia  ad  c.23.  usque  Freinshemius 
manorum  comitiis,  antequam  ci-  e  suo  protulit.  Crev. 
ves  fierent,  valde  incertum  est. 

ob  caudam  urbe  pulsos  credebant,  quam  quod  favere  illis 
putarentur,  quamprimum  reduci,  valde  existimabant  ad 
rationes  suas  pertinere. 

24.  Cum  hic  omnium  sensus  esset,  haud  difficulter  ob¬ 
tinere  Cinna  potuit,  ut  dicta  sua  faventes  exciperent  : 

P-jt.  Mar.  brevique  tempore  formidabilem  civitati  potentiam  compa- 
Appiaa.  ravit.  Xam  neque  Itali  segniter  pecuniam  virosque  prae¬ 
bebant.  et  affluebant  ab  Urbe  quotidie,  quibus  praesens 
respublica  displicebat.  Idcirco  ex  delectibus  novorum 
t  e.I.  i:.20.  civium  trifflnta  legionibus  effectis,  ut  auctoritatem  atque 
gratiam  viribus  adderet,  C.  Marium  ceterosque  exules 
Li-.  Epit.  ad  communionem  consiliorum  et  spei  evocavit. 

Appiam.  24.  Interea  Cn.  Octavius.  L.  Merula  consules  adversus 
provisam  tempestatem  fossis  mcenibusque  reparandis  mu¬ 
niebant  Urbem :  machinas  locis  idoneis  disponebant :  et 
Sali.  an.  quia  non  abundabant  copiis,  Metelloque  procul  agente 
A‘"  longa  spes  auxiliorum  erat,  circum  urbes  imperio  paren- 
cert.  14.  tes.  et  in  Cisalpinam  Galliam  missitando,  exercitum  con- 
A;-“  trahebant. 

25.  Ad  Cn.  quoque  Pompeium  proconsulem  legati  ive- 
EHoAEci.  rant,  qui  ad  A driaticum  mare,  ubi  reliqui®  adhuc  Itali- 

xv‘‘.  eorum  M.  Lamponio,  Ti.  Cleptio  ducibus  agebant,  exer- 
YeJLn.  21.  citui  Romano  praeerat.  Sed  ille,  quia  frustratus  spe  con¬ 
tinuandi  consulatus  erat,  nihil  ad  rempublicam,  sed  ad 
suam  utilitatem  omnia  consilia  referens,  ita  se  dubium  et 
Otls.  v.  19.  inter  utrosque  ancipitem  gessit,  ut  Cinnanae  factioni,  quam 
Lir.  Epit.  ab  initio  facillime  evertere  potuisset,  vires  daret,  nec  nisi 
profligat®  jam  optimatium  caus®  succurreret. 

Appian.  26.  Adunato  icitur  exercitu,  cum  ante  portam  Colli¬ 
nam  castra  posuisset ;  eodem  et  Cinna  cum  Sertorio  super¬ 
venit.  neque  multo  abinde  intervallo  castra  metatus  est. 
YeU.  Ores.  Pugna  deinde  inter  Sertorium  et  Pompeium  commissa, 
cum  ad  sexcentos  cecidissent,  interventu  noctis  diremta 
est.  Eo  tempore  accidit  res  s®va  et  horribilis,  ut  Pom- 
Sisen.  aD.  peianus  miles  fratrem  ex  adversa  acie  ignorans  ignoran- 
Tac.  Hisu  xem  interficeret.  Eum  deinde,  cum  mortui  corpus  spoli- 
0 r’-f  ando  fratrem  acnovisset.  ingenti  lamentatione  edita,  rogum 

Lav.  Epit.  exstruxisse  memorant;  et  conscenso  rogo,  cum  eodem  se 
gladio  transfixisset  uuo  fratrem  occiderat,  commune  cum 

illo  bustum  habuisse.  Miserabile  hoc  facinus  et  erat,  et  Oros. 
videbatur;  sed  tot  hominum  utrimque  millia,  cum  ista  de¬ 
testarentur,  haud  leviora  committebant. 

27.  In  hoc  articulo  rerum  C.  Marius  ceterique  ex  Plut.  Mar. 
Africa  ad  Telamonem  Etruriae  portum  appulerunt.  Erant 

cum  his  equites  Mauri,  et  quidam  Italorum  quos  in  Afri¬ 
cam  aestus  bellorum  aut  aliae  causae  expulerant ;  in  univer¬ 
sum  haud  amplius  mille.  Sed  ad  nomen  Marii  concurren¬ 
tibus  multis,  cum  et  ergastula  armaret,  et  ex  liberis  ho-  Flor.ni.2I. 
minibus  agricolarum  pastorumque  robustissimos  centuria-  Plut. 
ret,  brevi  ad  sex  hominum  millia  coacta  sunt:  quibus  in  Appian. 
naves  quadraginta  impositis,  cum  Cn.  Octavium  virum  Plut. 
optimum  esse  nosset,  Cinnae  se  statuit  adjungere;  prae¬ 
missis  qui  venire  Marium,  consulique  dicto  audientem 
fore  nuntiarent. 

28.  Ea  de  re  cum  ad  consilium  Cinna  retulisset,  ceteri  Plut.  Sert. 
praeter  Sertorium  omnes  cupide  recipiendum  censebant.  c'  6> 

*  Summam  in  viro  virtutem  cum  pari  peritia  rei  militaris, 
propemodum  certam  spondere  victoriam  quibus  accessis¬ 
set.  In  Urbe,  in  Italia,  in  provinciis  ubique  notum  C. 

Marii  nomen,  ubique  amplum  atque  honoratum  esse.  Ne¬ 
minem  ferme  militem  veteranum  ullis  in  castris  Romanis 
inveniri,  qui  sub  hoc  imperatore  non  meruerit.  Neque 
ignotum,  quantam  vim  apud  militares  animos  memoria 
ducum  habeat,  quorum  auspicio  vicerint,  quorum  benefi¬ 
cio  dona,  honores,  divitias,  famam  sint  consecuti.  Sed  et 
in  magistratibus,  quos  togatus  in  Urbe  gesserit,  multam 
materiam  opportunitatemque  demerendi  homines,  concili- 
andique  animos,  habuisse. 

29.  ‘  Quibus  rebus  jam  olini  in  tanto  optimatium  odio 
invictus  contra  potentissimam  factionem  steterit,  iisdem 
inclinatam  jam  et  infractam,  si  praesentibus  viribus  con¬ 
junctus  adjuvet  et  adjuvetur,  facile  pessumdaturum.  Sane 
deceptas  ab  Sylla  legiones  pellendo  ex  urbe  Mario,  contra 
vim  improvisam  haud  satis  parato,  commodasse  manus : 
sed  non  ideo  extinctam  hominis  audaciam  existimationem¬ 
que  esse.  Quin  contra  accessisse  aliquid  ad  utramque, 
prodigiis  Deorum  et  inclinatione  hominum  brevem  status 
mutationem  praesagientibus.  Idcirco  citius,  quam  de  red¬ 
itu  ejus  sciri  potuerit,  rerum  omnium  inopem,  sola  no- 

minis  Mariani  admiratione  ac  favore,  exercitum  et  classem 
comparavisse. 

30.  ‘  Praeterea  nihil  magis  convenire  consulis  actioni¬ 
bus,  qui  de  restituendis  exulibus  tantopere  depugnarit, 
quam  C.  Marium  recipi,  exulum  omnium  haud  dubie 
principem  :  idque  nisi  fiat,  apud  multos  orituram  suspicio¬ 
nem,  aliud  simulatum  illis  contentionibus,  aliud  quaesitum 
esse.  Praeterea  cavendum,  ne,  velut  hac  repulsa  irritatus, 
in  contrarias  partes  transeat  homo,  contumeliae  omnis  im¬ 
patiens,  et  ad  vindictam  pra?ceps.  Nunc  occupari  eum, 
retinerique  benevolentia  posse.  Ubi  hoc  tempus  praeter¬ 
missum  luerit,  seram  neglectae  occasionis  poenitentiam 
fore.’ 

31.  Adversus  haec  atque  talia,  Q.  Sertorius  omnia  alia 
censebat,  sive,  tanto  viro  praesente,  minoris  se  aestimatum 
iri  putans  ;  sive,  probabili  causa  motus,  acerbitatem  Marii, 
et  implacabilem  in  victoria  animum  procul  rebus  urbanis 
habendum  existimabat.  Is  ergo  hunc  maxime  in  modum 
disseruit : 

32.  ‘  Quae  de  virtute  atque  gloria  C.  Marii  dicta  sunt, 
neque  ab  inimicis  ejus  negantur  :  et  ego  neminem  eadem 
aetate  imperatorem  cum  hoc  comparari  posse  arbitror. 
Ceterum  quemadmodum  reliqua  quae  oriuntur  et  occidunt, 
stata  crescendi  minuendique  tempora  habent,  neque  fines 
a  natura  praescriptos  transilire  possunt :  ita  et  humanae 
virtuti  suus  ortus,  deinde  maturitas,  postremo  quae  illam 
extinguat,  senectus  est.  Nec  aliter  de  gloria  judicaverim. 
Multorum  hodie  vix  nomina  cognoscuntur,  quos  scimus 
vetustis  temporibus  clarissima  fama  floruisse.  Priorem 
autem  gloria  virtutem  esse,  necessum  est,  cum  hanc  illa 
consequatur.  At,  quae  posterius  orta  sunt,  diutius  manent. 
Eo  fit,  ut  non  idem  utriusque  sit  finis  atque  terminus,  sed 
ferme  tum  prmcipue  vigeat  fama,  postquam  longa  aetate, 
aut  morbo  corporis,  aut  alio  veluti  situ  virtus  emarcuit. 
Idcirco,  cum  nulla  fuerit  unquam  respublica  magnorum 
ducum  feracior,  ubi  commentarios  historiae  Romanae  atque 
annales  omnes  evolveris,  neminem  reperies,  cui  ad  hos 
annos  ille  vigor  animi  ac  corporis,  quem  virtutem  voca¬ 
mus,  duraverit. 

33.  ‘  Unde  sapienter  a  majoribus  nostris  constitutum 

eat,  ut  post  quinquagesimum  annum  militiae  sit  vacatio  ;  Sen.  de 
a  quinto  et  sexagesimo  (  senator  venire  non  cogatur  in^o’^' 
Curiam;  in  comitiis  de  ponte.  >  sexagenarii  dejiciantur.  Fest.  in 
Quae  profecto  illis  non  placuissent,  nisi  senectus  ita  cor-  pontani.*' 
poris  animique  vires  enervaret,  ut  iidem  homines,  post¬ 
quam  aetate  mutati  sunt,  minime  iidem  esse  videantur. 

34.  ‘  Haec  mihi  visa  sunt  in  praesenti  consultatione  di¬ 
ligenter  attendi  debere  :  ne  decepti  et  opinione  falsi, 
alium  quaeramus  Marium,  alium  adipiscamur.  Nam  ille 
profecto  Marius,  qui  Jugurthae  fregit  ferociam,  qui  Cim¬ 
bros  Teutonosque  decantatissimis  pugnis  contudit,  olini 
est  mortuus :  nomen  tantum  et  haec  velut  umbra  Marii 
superant,  quam  nuper  L.  Sylla,  postquam  semel  contem¬ 
nere  ausus  est,  nullo  labore  profligavit.  Ab  illo  tempore 
calamitatibus  et  miseriis  conflictatus,  quales  etiam  juven¬ 
tutis  extinguere  vigorem  potuissent,  quod  robur  ad  com¬ 
munem  causam,  quas  ille  vires  afferet  ? 

35.  ‘  Sed  fac,  alia  sorte  C.  Marium,  quam  ceteros  mor¬ 
tales,  vivere  ;  tempori  et  annis  licere  in  illum  nihil,  quod 
tamen  res  ipsa  refutat :  an  igitur  recipiendus  est  ?  Ego 
vero,  admirentur  licet  qui  ad  pauca  respicientes  cetera 
non  animadvertunt,  ego,  inquam,  vel  ob  hoc  ipsum  dice¬ 
rem  recipiendum  esse  minus.  L.  Cinna  consul,  ceterique 
duces  omnes,  sub  unius  senis  umbra  latere  videremur ;  ab 
hoc  defendi ;  huic  debere  victoriam.  / 

36.  ‘  At  vero  quae  nos  tanta  necessitas  subigit,  ut  alie¬ 
nam  gloriam  supra  modum  extollendo,  nostram  existima¬ 
tionem  infra  meritum  deprimamus  ?  Res  nobis  est  cum 
optimatibus,  Syllae  discessu  propemodum  exarmatis.  Sub 
segni  duce  tiro  exercitus,  tumultuario  contractus  delectu, 

et  urbis  vastae  aliis  munitionibus  indigens  munitio,  gravio-  Strab.  v. 
ra  scilicet,  quam  sustineri  queant  a  nobis,  bella  minantur?  p‘  234‘ 

At  nobis,  praeter  veteres  copias,  arma  virosque  omnis  Ita¬ 
lia  subministrat:  passimque  concurrentibus  ad  signa  civi-  Veli. ii. 20. 
bus  novis,  cohortes  paulo  minus  trecentas  effecimus.  line 
sumus,  aut  videri  volumus,  ut  tantis  instructi  exercitibus, 
non  pecuniae,  non  commeatus  indigi,  hoc  bellum  conficere 

desperemus,  nisi  alterius  virtute  atque  opinione  adju¬ 
vemur  ? 

37.  ‘  Sic  quoque,  bello  propemodum  profligato,  paucis- 
que  ad  summam  victoriae  reliquis,  horum  omnium  gloriam 
arbitriumque  Marius  rapiet,  aemulorum  impatiens,  (quod 
vitium,  cum  alia  minuantur  annis,  in  senectute  tit  vali¬ 
dius,)  et,  ubi  de  potentia  agitur,  fidei  haud  sane  tenax. 
Quantis  ille  suspicionibus  nuper  P.1  Rutilium  consulem 
legatus  torserit,  omnes  scimus  :  et  quamvis,  qua  est  astu¬ 
tia,  mire  innocentiam  simularet,  minime  persuasit  repu¬ 
tantibus  qualis  in  Q.  Metellum  fuisset.  Neque  enim  est 
expectandum,  ut  qui  junior  senem,  praetorius  consulem, 
legatus  imperatorem  non  est  reveritus,  is  cuiquam  juveni 
senex  et  sexies  consul  concedat. 

38.  *  Hoc  ingenio  virum  apud  hostes  nostros,  quam  no- 
biscum,  esse  longe  malim :  adeo  nihil  moveor  curis  me¬ 
tuentium,  ne  ad  partes  optimatium  2  transeat.  Transeat 
vero,  et  ibi  potius  consilia  turbet;  aemulationes  exerceat ; 
ceterorum  conatus  ambitione  et  discordia  moretur.  At 
vero  magnum  nobis  praesidium  detrahemus,  idemque  adji¬ 
ciemus  adversariis.  Ego  vero  non  video,  quid  his  rebus 
afferre  momenti  queant  decrepitus  imperator,  et  piscatoria 
navigia,  et  manipulus  pastorum  cum  agrestibus  armis. 
Ille  sane  classem  et  exercitum  vocet :  nos  collectam  ex 
agris  et  ergastulis  multitudinem  esse  comperimus :  cujus 
generis  arma  consociari  nostris,  si  nos  pati  possimus,  mi¬ 
lites  non  ferent,  quotquot  sunt  Romani  nominis  et  sacra¬ 
menti  memores.  Sane  extremis  temporibus  servos  armari 
necessitas  defendit :  sed,  ubi  haec  abiit,  honestorumque 
militum  est  copia,  nemo  prudens  hoc  dedecus  ultra  susti¬ 
nebit.  Hostibus  potius  hanc  optemus  infamiam,  ut  civi¬ 
bus  suis  ereptum  ire  suffragia  et  tribus  servili  manu  dican¬ 
tur.  Nihil  aeque  retinebit  in  partibus  eos  qui  jam  coive¬ 
runt  ad  communem  causam  ;  et  dubitantes  explicabit. 

39.  ‘  Ceterum  ego  plus  timeo,  ut  vel  hic  accedere  nostris 
adversariis,  vel  illi  hunc  recipere  velint.  Odit,  odioque 


1  L.  pro  P.  legebatur  ante  Crev. 

2  Optimates  edd.  ante  Crev. 


LIBRI  LXXIX.  SUPPLEMENTUM. 


4577 


est  nobilitati  :  neque  tanto  temporis  tractu,  postquam  ille 
semel  accessit  ad  rempublicam,  ulla  occasio  premendi  in¬ 
vicem  sugillandique  praetermissa  est.  Ideoque  nuper, 
cum  de  eo  L.  Sylla  consul  ad  senatum  retulisset,  praeter 
unum  hominem,  adolescentis  Marii  socerum,  nemo  pa¬ 
trum  fuit,  cujus  ille  sententia  hostis  non  judicaretur.  Quis 
credat,  tantillo  tempore  sensum  atque  memoriam  tantae 
injuriae  excidere  animis  potuisse,  ut  fida  concordia  sta- 
bilique  foedere  conjungantur  ? 

40.  ‘  Marius  his  corpus  suum  salutemque  credet,  a  qui¬ 
bus  proximo  anno  hostis  judicatus  est?  An  illi  causam 
suam  urbemque  aut  exercitum  committent  Mario,  cujus 
irritabilem  animum  non  ignorant,  recenti  offensa,  nihil 
aliud  quam  ultionem  meditari  ?  Scilicet  Cn.  Octavius  ea 
de  re  ad  senatum  referet,  tam  eminente  in  Syllanam  fac¬ 
tionem  studio,  ut  delectus  ab  Sylla  fuerit,  quem  tecum,  L. 
Cinna,  immo  contra  te  consulem  faceret  ?  Decernent 
vero  tum  alii,  tum  vero  cupidissime  Q.  Catulus,  post  inter¬ 
versum  Cimbrici  belli  decus  semper  obliquus  ? 

41.  ‘  Quintus  autem  Metellus  et  Cn.  Pompeius,  qui 
soli  nunc  justos  exercitus  habent,  hunc  enixe  recipient 
juvabuntque  ?  Ille  paternarum  inimicitiarum  haeres,  hic 
tam  cupidus  imperiorum,  ut  traditum  consuli  exercitum 
nece  illius  repetere  non  sit  veritus,  nedum  ille  recipi  exu- 
lem  sinat :  eum  praecipue,  quem  in  hanc  fortunam  ex  ni¬ 
mia  cupiditate  provinciae  et  exercitus  incidisse  norit. 
Nempe  si  decretum  ab  senatu  bellum  Mithridaticum  adi¬ 
mere  L.  Syllae  Marius  voluit,  et  propemodum  potuit: 
quid  Pompeio  relinquitur  spei,  a  quo  non  modo  retentus 
contra  voluntatem  patrum  exercitus,  sed  etiam  missus  ab 
senatu  consul  occisus  est?  Enimvero  haec  vel  praecipua 
nobis  cautio  esse  debet,  ne  hominem  tot  atque  tantis  ini¬ 
micitiis  obrutum  ita  complectamur,  ut  in  nos  expetere 
odia  ipsi  debita  possint.  Multi  haud  dubie  nostras,  aut 
etiam  neutras  partes  sequentium,  ubi  hunc 3  nobiscum  esse 
audient,  odio  metuve  illius  in  adversa  castra  conjicientur. 

42.  ‘  Igitur  modis  omnibus  id  aspernari  ac  rejicere 
consilium  debemus,  quo  nobis  et  difficilius  bellum  fiat,  et 


3  Ubi  nun» legitur  in  edd.  ante  Crev. 


4578 


T.  LIVII 


Sup.LXXV. 

20. 


Plut.  Sert. 


invidiosior  victoria.  Nam  ille,  ubi  fortuna  nos  adjuverit, 
vindicare  privatas  inimicitias  communibus  armis  volet: 
et,  supra  naturam  saevam  atque  sanguinariam,  contume¬ 
lias  suas  et  pericula  nuperae  fugae  in  consilium  adhibebit. 
Nondum  haec  erat  passus,  cum  ob  tribunos  ab  exercitu 
lapidatos,  quanquam  ante  fores  ultor  esset,  multos  insignes 
viros  propter  amicitiam  Syllae  necavit.  Quantas  illum 
strages  editurum  putemus,  ubi  vacuus  metu,  incensus 
malis,  arbitrio  suo  de  inimicis  vindictam  sumet  ? 

43.  ‘  Sed  ea  res  multa  cooperiet  infamia  victoriam 
nostram,  summoque  nos  pudore  ac  tristitia  conficiet,  qui 
utique  non  sanguinem  civium,  sed  concordiam,  et  reipub- 
licae  salutem,  et  sua  cuique  jura  integra  atque  illaesa  op¬ 
tamus,  et  his  gladiis  non  aliam  ob  causam  cingimur.  Ac¬ 
cedit  adolescentis  Marii  simillima  paternae  naturae  perfidia 
et  crudelitas  :  quem  ubi  receperis,  consul,  jam  noveris, 
qua  sit  agendum  modestia,  ne  te  ille  puer,  jam  insigni 
specimine  indolis  edito,  L.  Porcium  esse  putet.  Erant  et 
alia  quae  moneri  utiliter  potuissent:  sed  ego  aut  haec  quae 
dixi  suffectura  vobis  credo,  aut  nihil  profecto  futurum 
satis. 

44.  ‘  Quid  igitur  C.  Mario  suam  offerenti  operam  re¬ 
spondebitur?  Dicam  equidem  quod  sentio  :  quidlibet  po¬ 
tius,  quam  recipi.  Sed  hoc  forte  neque  indignum  nobis, 
neque  rebus  praesentibus  inutile  fuerit,  ita  responderi  : 
Quod  C.  Marius,  quique  cum  eo  sunt,  operam  suam  L. 
Cinnae  consuli  reique  publicae  obtulit,  id  rite  ab  eo  factum, 
omnique  favore  dignum  videri.  Ceterum  L.  Cinnae  con¬ 
sulis  opes  in  praesentia  tantas  esse,  ut  propediem  ad  Ur¬ 
bem,  certa  spe  boni  successus,  admovere  signa  decreverit. 
Inimicorum  coercita  pravitate  curae  consuli  fore,  ut  et  ce¬ 
teri,  qui  essent  per  vim  ejecti,  et  praesertim  C.  Marius, 
quantocyus  restituantur.  Interea  posse  illuni  se  tenere 
tutis  locis  :  omnes  hostium  copias  ab  illo  in  se  avocaturum 
esse  consulem :  et  si  praeter  spem  urgeatur,  ad  primum 
nuntium,  quod  satis  sit  ad  praesidium  ejus  copiarum  affore. 
Ita  nec  invidia  aliena  onerabimur :  et  si  quid  utiliter  in 
rem  nostram  conari  Marius  poterit,  id  nihilo  segnius,  et 
citra  fraudem  nostram  fiet.’ 

45.  Haec  ubi  sunt  a  Sertorio  dicta,  L.  Cinna,  ‘  recte 

quidem  atque  salubriter  admoneri  ’  fatebatur :  ‘  ceterum 
pudore  se  contineri,  ne  Marium  excludat,  quem  in  socie¬ 
tatem  belli  ultro  advoc asset.’  Ibi  Sertorius  excipiens, 

‘  Atqui  ego,’  inquit,  *  quod  sua  sponte  Marium  in  Italiam 
venisse  arbitrabar,  eam  sententiam  dixi.  Quod  si  accitu 
tuo  adest,  transacta  res  erat,  neque  revocari  in  delibera¬ 
tionem  debebat.’  Ita  receptum  Cinna  appellavit  procon-  piut.  Mar. 
sulem,  fascesque  ad  eum  et  alia  magistratus  insignia  misit. 

Sed  ille,  convenire  haec  exulis  fortunae  negando,  sordida-  Val.  Plut. 
tus  atque  squalidus  lento  passu  incedebat,  misericordiam 
concire  studens.  Sed  prominebat  atrox  animus,  effera¬ 
tum  que  potius  calamitate,  quam  domitum,  torvitas  vultus 
indicabat. 

46.  Salutato  consule,  et  ad  milites  oratione  habita,  de 
bello  deliberatum  inter  duces  est.  Oppugnandam  esse 
Urbem  conveniebat,  invitante  praeter  alia  consulis  Cn. 

Octavii  segnitie,  non  tam  imperitia,  quam  intempestiva 
legum  cura,  occasiones  corrumpentis.  Inter  quae,  juben¬ 
tibus  multis  ad  defensionem  Urbis  libertate  proposita,  ser¬ 
vorum  auxilio  uti,  negavit,  ‘  servis  se  contra  leges  datu¬ 
rum  eam  civitatem,  unde  C.  Marium  legibus  parens  arce¬ 
ret.’  At  longe  alia  Cinnanis  ratio  erat,  qui,  quatuor  Flor.m.21. 
factis  exercitibus,  pro  numero  ducum,  (nam  praeter  Cin-  Appian. 
nam  et  Marium,  seorsim  Q.  Sertorius,  Cn.  Papirius  Carbo 
ducebant,)  Tiberim  amnem  clauserant.  Ex  adverso  Ur¬ 
bis  Cinna  et  Carbo  habebant  castra  :  supra  Urbem  Ser¬ 
torius,  infra  C.  Marius  consederant :  et,  pontibus  ubique 
impositis,  dimissisque  ad  diripiendos  negotiatores  lembis,  Plut. 

ne  quid  importari  in  Urbem  posset,  prohibebant. 

47.  Ostiam  quoque  coloniam  proditione  quorundam  Liv.  Epit. 
expugnavit  Marius,  multisque  in  ea  peremtis  civibus,  op-  *!cr- 
pidum  nefanda  strage  diripuit :  omnibus  avaritiae,  libidi-  Appian. 
nis,  saevitiaeque  exemplis  ibi  editis.  Ab  alia  parte  Ari¬ 
minum,  missis  eo  copiis,  Cinna  redegit  in  potestatem  : 

quo  facto,  quae  in  Togata  Gallia  collecti®  copiae  erant, 
excludebantur.  Unde  arctae  in  Urbe  res  esse  incipie¬ 
bant:  tantam  multitudinem  cito  premente  commeatuum 
inopia  ;  variisque  interim  obortis  difficultatibus,  cum  longe 
omnia  auxilia  essent;  populus  animis,  senatus  consilio, 

magistratus  auctoritate,  concordia  omnes  deficerentur : 4 
multoque  plus  virium  divisa  in  partes  Roma  haberet,  quo 
se  opprimeret,  quam  quo  defenderetur. 

48.  Haec  nimirum  illa  est  Romana  respublica,  cujus 
magnitudinem  omnes  mirantur ;  et  solertissimus  quisque 
rebus  suis  optime  consultum  existimaret,  si  ad  eadem  per¬ 
venire  sineretur.  Enimvero  nusquam  illustriora  docu¬ 
menta  extiterunt,  quam  nihil  sit  in  opibus  atque  potentia, 
bellique  virtute,  boni,  si  scientia  desit  utendi.  Quemad¬ 
modum  enim  Herculi  furenti  longe  fuisset  satius  armis 
membrisque  uti  non  potuisse,  quam  librasse  gravem  cla¬ 
vam,  et  volucres  emisisse  sagittas,  quibus  semetipsum 
carissimis  pignoribus  spoliaret;  ita  civitati  praestat  exi¬ 
guas  habere  vires,  quam  praegrandes,  quibus  in  suum  exi¬ 
tium  abutatur.  Ego  certe,  si  detur  optio,  ejus  civitatis 
civis  esse  minime  vellem,  quae  gentibus  omnibus  imperare 
diceretur;  ceterum  per  intestinos  tumultus  nemini  suo¬ 
rum  salutem  atque  dignitatem  tutam  praestare  vel  in  ho- 

Arist.Eih.  ram  posset.  Igitur  concordias  studendum  fuerat,  quae  non 
nisi  justitia  et  bonis  moribus  continetur. 

49.  At  pro  his  quidem  ubique  nunc  perfidia,  perjuria, 
sordes,  ambitio,  luxus  invaluit :  quibus  rebus  homines 
nihil  aliud  quam  laedere  et  laedi  docentur.  Ergo  his  proxi¬ 
mis  annis,  nullum  ferme  toto  orbe  terrarum  imperium  fuit, 
quod  non  saevissimis  motibus  concuteretur.  Et  sicuti  sin¬ 
gulis  hominibus  facilis  in  morbos  ex  bono  corporis  habitu 
transitio  est,  ex  mala  valetudine  in  commodiorem  aegre 
eluctamur :  ita,  quid  de  moribus  hujus  aevi  sperandum 
videatur,  nolo  ominari.  Certe  parum  abest,  quin  optimi 
quique  sapientissimique  desperaverint;  quando  jam  soli 
deponunt  imperia, g  qui  soli  fortasse,  si  haec  emendabilia 
rerumpublicarum  vitia  forent,  emendare  potuissent. 

4  Dejicerentur  edd.  ante  Crev. 

g  Quando  jam  soli  deponunt  im-  tinae  Stiedormn  reginae  abdica- 
peria ]  Intuetur  hic  Freinshemi-  tionem.  Crev. 
us,  et  non  incallide  laudat  Cliris- 

1.  In  his  angustiis  cura  deprehensa  respublica  esset,  om¬ 
nia  circumspiciens  senatus,  nulla  satis  aut  matura,  aut 
firma  praesidia  reperiebat.  L.  Sylla,  in  quo  spes  esse 
maxima  potuisset,  procul  in  Graecia  gerebat  cum  Mithri- 
daticis  copiis  bellum  :  servitia  si  armarentur,  plus  dedeco¬ 
ris  allatura,  quam  auxilii  putabant.  Unicum  erat  haud 
poenitendum,  ut  in  tali  tempore,  consilium,  ‘  ut  Italicis 
omnibus,  modo  arma  posuissent,  civitatem  darent.  Ita  et 
illos,  et,  qui  adhuc  eo  bello  implicitus  erat,  Q.  Metelli 
exercitum,  velut  communi  patriae  succursuros.’ 

2.  Sed  Italicorum  nemo  ferme  praeter  Lucanos  et  Sam¬ 
nites  supererat.  Lucani  Cleptio  et  Lamponio  ducibus 
Asiam  oppidum a  munitum  in  Bruttiis  longo  tempore  inani 
conatu  obsederant :  Rhegium  etiam  oppugnare  conati 
erant,  si  potiti  ea  urbe  fuissent,  Siciliam  petituri.  Sed 
praetor  insulae  C.  Norbanus,  magnitudine  apparatus  terri¬ 
tis  Italis,  periculo  Rheginos  eripuit.  Ergo  Lucani,  bene¬ 
ficio  senatus  usi,  Syllanis  partibus  se  adjunxerunt.  Cete- 

a  Asiam  oppidum ]  Interpres  rnen  judicavit,  et  ejus  in  locum 
Diodori  corruptum  esse  lioc  no-  substituit  Isias.  Crev. 

Liv.  Epit, 

rum  id  quidem  in  praesentia  modicum  gaudium  fuit,  quod 
infirmior  ea  pars  sociorum,  et  in  ultimum  Italiae  angulum 
summota  erat. 

3.  Samnites,  qui  jam  soli  arma  retinebant,  Campaniam- 
que  et  superiores  regiones  vexabant,  conciliare,  majus 
operae  pretium  fuerat :  sed  dum  honestas  conditiones  se¬ 
natus  expectat,  a  Mario  nihil  non  tribuente  praeventus 
est.  Q.  Metello  Pio  consules  eo  de  negotio  scripserant, 
castra  contra  Samnites  habenti,  ut,  quibus  posset  condi¬ 
tionibus,  cum  iis  transigeret.  Sed  illi  civitatem  non  sibi 
modo,  sed  etiam  iis,  qui  ad  se  transfugissent,  pacisceban¬ 
tur  :  praeterea  praedam  undecumque  ablatam  retinebant : 
postremo  captivos  atque  transfugas  omnes  sibi  restitui 
postulabant.  Quae  tam  inhonesta  cum  neque  Metellus, 
neque  patres  concederent ;  Cinna  quid  ageretur  sentiens, 
auctore  Mario,  quaecumque  petissent  pollicitus,  Samnites 
partibus  suis  adjunxit.  Ab  his  deinde,  cum  Romam  ar¬ 
cessitus  Q.  Metellus  esset,  A.  Plautius  cum  exercitu  op¬ 
pressus  est. 

4.  Inter  haec  Appius  Claudius  tribunus  militum,  qui 
Janiculo  praeerat,  ut  Mario  beneficii,  nescio  cujus,  gra¬ 
tiam  referret,  circa  diluculum  semiaperta  porta  eum  intro¬ 
misit.  Cinna  quoque  cum  parte  exercitus  eadem  ingres¬ 
sus  est,  statimque  ad  captae  Urbis  rumorem  Sertorius  et 
Carbo  accurrerunt.  Sed,  Octavio  consule  et  Cn.  Pom¬ 
peio  celeriter  arma  opponentibus,  locum  tenere  non  po¬ 
tuerunt. 

5.  Circum  haec  tempora  Cinnae  insidiis  petitus  Cn.  Pom¬ 
peius,  consilio  adolescentis  filii,  quem  postea  Magnum 
terrarum  orbis  agnovit,  est  conservatus.  Is  a  virili  toga 
commilitio  patris  assuetus,  contubernalem  L.  Terentium 
habebat,  quo  plurimum  et  familiarissime  utebatur.  Sed 
corruptus  a  Cinna  Terentius  ita  partes  cum  sociis  divi 
serat,  ut  illi  tabernaculum  ducis  incenderent,  hic  per  insi¬ 
dias  tolleret  Pompeium.  Tam  atrocis  propositi  indicium 
coenanti  Pompeio  delatum  est.  Quo  dissimulato,  ado¬ 
lescens  hilarius  etiam  solito  bibit,  et  cum  Terentio, 
qua  solebat  comitate,  agere  perseveravit.  Deinde  cubi¬ 
culum  ingressus,  ubi  proditoribus  satis  persuasum  esse, 

quod  volebat,  censet,  clam  subducit  se  a  tabernaculo,  fir- 
maque  patri  circumposita  custodia,  eventum  quietus  ex- 
pectat.  Interea  Terentius,  Pompeium  in  eodem  contu¬ 
bernio  dormire  putans,  clam  e  cubili  surgit,  correptoque 
gladio  lectum  Pompeii  repetitis  ictibus  confodit. 

6.  Hinc  orto  tumultu,  magna  consternatio  incessit  * 
copias,  odio  ducis,  et  ad  defectionem  pronis  animis,  ad 
quamlibet  occasionem  mobiles.  Jamque  diripi  tentoria, 
sumi  arma  coeperant :  neque  proconsul  obviam  ibat, 
offerre  se  tumultuantibus  non  ausus.  Adolescens  Pom¬ 
peius,  mediis  agminibus  immixtus,  prehendebat  milites, 
lacrymabatur,  supplicabat :  postremo  abjecto  in  porta  cas¬ 
trorum  corpore,  illae  jubebat  transire  fidem  mutaturos. 

Donec  multo  fletu  et  deformitate  spectaculi  retento  militi 
rediit  pudor,  et  praeter  octingentos  qui  jam  ad  Cinnam 
transierant,  reliquus  exercitus  pacatus,  imperioque  pro¬ 
consulis  restitutus  est. 

7.  Minime  tamen  diuturnus  receptae  potestatis  usus 
Pompeio  fuit.  Paulo  enim  post  utrumque  exercitum 
pestilentia  invasit:  et  de  Pompeii  copiis  hominum  millia  Veli. n. 21. 
undecim,  de  Octavianis  sex  desiderata  sunt.  Deinde  in-  Oros.v.  19. 
gens  apud  Romam  tempestas  orta  est,  et  castra,  praecipue  Appian. 
Pompeii,  tam  crebris  percussa  fulminibus,  ut  ruere  coelum  Obse(T 
videretur.  Arma  signaque  passim  tacta  :  milites,  et  qui¬ 
dam  ex  illustribus,  exanimati  sunt :  ipse  quoque  proconsul 
fulmine  afflatus  interiit.  Tam  improvisum  viri  exitum  sin-  piut. 
gularis  etiam  exequiarum  ignominia  comitata  est.  Quod  P°mP-  e.  1. 
enim,  imperio  et  maximis  exercitibus  instructus,  pericli¬ 
tanti  patriae  tempestive  subvenire  neglexerat;  in  tantum 

populi  Romani  odium  venit,  ut  lectum  ejus,  cum  ad  ro-  Plut.  de 
gum  efferretur,  diriperet,  corpusque  omni  contumelia  af-  ^raq“‘ 
fectum  unco  traheret.  oiuntur,  c. 

8.  Dum  ista  fiunt,  Marius  relictis  supra  infraque  Urbem  1  Appian. 
ad  arcendos  commeatus  praesidiis,  ut  etiam  ex  agris  sub¬ 
vectionem  omnem  amputaret,  vicina  oppida,  in  quibus 

populi  Romani  horrea  erant,  subito  aggressus,  Antium,  et  Liv.  Epit. 
Ariciam,  et  Lanuvium,  et  praeterea  nonnullas  alias  colo-  Oros. 


1  Incedit  edd.  ante  Crev. 

nias,  vi  aut  proditione  potitus,  deletis  propemodum  habi¬ 
tatoribus,  devastavit.  Inde,  priusquam  aliis  ex  locis 
importari  aliquid  rerum  necessariarum  posset,  Appia  Via 
Urbem  petens,  assumtis  ceteris  ducibus,  intra  tertium 
decimum  lapidem  castra  posuit. 

9.  Contra  ab  Urbe  consul  Octavius,  cum  P,  Crasso  et 
Q.  Metello,  venientibus  occurrit :  virtute  numeroque  mi¬ 
litum  non  inferior ;  neque  impar  negotiis,  nisi  quod  rebus 
turbatis  eadem  omnia  custodienda  credebat,  quae  compo¬ 
sita  republica  erant  constituta.  Inde  lenta  et  impedita 
consilia  quasi  vinctum  constrictumque  hostium  audaciae 
praebuerunt :  qui  omnia  ausi,  duces,  milites,  ad  extremum 
servos,  quibus  quemque  poterant  artibus  promissisque  ex¬ 
citabant.  Exercitus  Pompeii  post  interitum  proconsulis 
Q.  Metellum  ducem  optaverat.b  ‘  Sub  impigri  viri  ductu, 
neque  virtutem  sibi,  neque  fortunam  defuturam  esse.’  Q. 
Metellus,  quod  ea  res  contra  leges  fieri  videretur,  legatos 
cum  minis  et  conviciis  adire  consulem  jussit,  et  illi  audien¬ 
tes  dicto  esse.  At  vero  milites  consulem,  ut  segnem  et 
rerum  imperitum  aspernati,  signa  ad  hostes  transtulerunt. 
Crebra  inter  haec  et  ex  Urbe  transfugia  fiebant,  servitiorum 
maxime,  cui  generi  circummissis  ad  Urbem  praeconibus 
libertatem  Cinna  promiserat. 

10.  Eo  jam  perventum  erat,  ut  spes  resistendi  nulla 
superesset.  Ducum  alias  segnities,  alias  perfidia  rem  cor¬ 
rumpebat.  Militum  quoque  corruptum  vulgus  aut  pug¬ 
nare  nolebat,  aut  palam  transibat  ad  hostes.  Urbanae 
plebis,  si  annonae  inopia  diutius  premeretur,  desperatio 
haud  minus  formidini  optimatibus,  quam  superiora,  erat. 

11.  In  tantis  angustiis  convocato  senatu,  plerique  mu¬ 
tato  consilio  ‘  mittendos  ad  Cinnam  legatos  ’  censebant, 
‘  de  conditionibus  paci?  acturos.  Nihil  civili  bello  funes¬ 
tius,  omnesque  prae  illo  tolerabiles  calamitates  esse.  Op¬ 
tandum  sane  fuisse,  postquam  eo  Deorum  ira  perventum 
esset,  ut  pars  modestior  vinceret :  sed  adversus  vim  majo- 

b  Exercitus  Pompeii ...  Q.  Me-  detur,  etsi  nullo  auctore  quem 
tellum  ducem  optaverat]  Hoc  nar-  quidem  sciamus,  narrationem 
rat  Plutarchns  de  ipsis  Octavii  Plutarclii  correxisse  Freinshe- 
militibus.  Sed  non  absurde  vi-  mius.  Crev. 

rem  resisti  non  posse.  Omnia  expertos,  ut  sibi  atcjue  Urbi 
consulerent,  nihil  proficere  :  quin  ipsis  remediis  morbum 
invalescere.  Transitione  militum  et  plebis  auctas  Cinn<e 
Mariique  in  immensum  copias  :  et  plures  propemodum 
inde  militare,  quos  ipsi,  quam  quos  hostes,  sacramento 
rogassent.  Reliquorum  etiam  magnam  partem,  corpore 
apud  ipsos,  animo  votoque  cum  adversariis  agere.  IV on 
igitur  dubitandum,  quin  mittendis  legatis  tentanda  sit 
compositio.  C.  Marium,  L.  Cinnam,  illum  senectam  suam 
et  tot  magnifica  non  ita  clausurum,  hunc  primo  consulatu 
et  maturitatem  votorum  et  summi  loci  dignitatem  non  ita 
inchoaturum,  ut  ille  gestis  honoribus,  hic  speratis,  indignus 
videri  debeat. 

12.  e  Quod  si  quis  diffidere  malit,  et  praesago  animo 
futurorum  malorum  acerbitatem  enarrare,  ei  hoc  fore  co¬ 
gitandum,  neque  illa  evitari,  hac  quidem  ratione,  et  pro¬ 
vocari  praeterea  plura  posse.  Non  ita  cum  rebus  humanis 
agi,  ut  quolibet  tempore  teneri  queat  tuta  et  periculorum 
expers  via.  Plerumque  de  eo  tantummodo  deliberari, 
utro  modo  miseriarum  sit  futurum  minus.  Sane  non  esse 


inanem  metum  eorum  qui  vehementiam  Cinnae,  qui  aspe¬ 
ritatem  Marii  timeant.  Sed,  ut  omnia  quam  possint  pro¬ 
cedant  pessime,  in  paucos  forte  expetituram  calamitatem  : 
populum  certe  Romanum  Urbemque  in  tuto  fore. 

13.  ‘  Neque  scire  ipsos,  qui  hanc  sententiam  dicant, 
utrumne  illorum  sanguine  satiare  cupiditatem  ultionis  ini¬ 
mici  velint :  sed  ita  existimare,  sibi  subeunda  potius  ex¬ 
trema  omnia  esse, ut  Urbem  servent,  quam  committendum, 
ut  suae  incolumitatis  gratia,  rempublicam  inexplicabilibus 
malis  involvisse  dicantur.  Mortem  cuivis  tolerandam 
esse  :  felices  qui  ob  patriam  oppetierint;  feliciores  etiam, 
si  antevertant  avertantque  populi  cladem  :  cui,  si  trahatur 
obsidio,  fame  pereundum  sit ;  si  pugnando  vincat  hostis, 
ferro.  Quod  si  forte  Cinnae  aut  Marii  suspecta  quibus¬ 
dam  sit  fides,  pactis  obligari  et  jurejurando  posse:  et  ut 
sic  quoque  non  omnia  respondeant  votis,  mitiorem  tamen 
sperari  victorem  posse,  cui  conditiones  et  preces,  quam 
cui  arma  opposueris.’ 


Del/ih.  et  Var.  Cias. 


Livius. 

14,  His  atque  talibus  pauci,  et  praecipue  Q.  Metellus, c 
obsistebant.  ‘  Vellem  equidem/  inquit,  £  aut  civibus 
nostris  modestia,  aut  senatui  animus  constitisset:  nulla 
extitissent  civilia  bella,  aut  compressa  in  ipso  exortu  fuis¬ 
sent  :  neque  nos  novae  deliberationis  egeremus.  Sed  quia 
pessimi  quique  omnia  audent,  boni  omnia  formidant,  in 
hunc  nimirum  statum  res  pervenit,  ut  leges  ab  his  cogamur 
accipere,  quibus,  si  leges  valerent,  nullus  esset  consisten¬ 
di  tota  Italia  locus.  Mihi  sane  etiam  servari  rempubli- 
cam,  consuli  civibus,  parci  vitae  tot  millium,  parci  incolu¬ 
mitati  placet.  Sed  sera  haec  est,  postquam  nulla  nobis 
restat  qua  servari  respublica  possit,  deliberatio :  et  reli¬ 
quiis  ejus  quemadmodum  rectissime  consulatur,  ambi¬ 
guum  faciunt,  qui  placitam  nuper  sententiam  ob  duriores 
quosdam  eventus  mutaverunt. 

15.  ‘  Dudum  enim  concors  senatus  censuit,  contra  vim 
fugitivorum  et  exulum,  armis  defendi  rempublicam  opor¬ 
tere.  Nunc  eandem  illam  sententiam  damnant  plerique 
qui  tulerunt,  dum  legatos  mitti  jubent,  et  velut  cum  justis 
hostibus  de  pace  agi.  Sed  id  quidem  sine  maximo  tum 
pudore,  tum  etiam  incommodo  fieri  a  nobis  nequit.  Sic 
enim  omnia  tot  mensium  decreta  una  opera  rescindimus; 
et  paucorum  exulum  potentiae  cedere  senatus  majestatem 
patimur ;  eoque  et  malorum  confirmamus  audaciam,  et 
bonos  exarmamus,  pauloque  minus  quam  vinctos  tradimus 
inimicis.  Qui  enim  hactenus  omnia  pro  communi  salute 
promte  enixeque  fecerunt,  quique  facturi  fuerunt  postea, 
ii,  patrum  timore  perspecto  semel,  concident  animis;  et 
fortasse  non  expectato  donec  in  commune  transigatur, 
sibi  quisque  propitios  celeri  obsequio  efficere  volet,  quos 
paulo  post  habendos  sibi  dominos  intellexerit. 

1G.  ‘  Atque  ipsa  illa  transfugia,  quibus  concussi  quo- 
rundam  animi  contremiscunt,  ab  hac  dubitatione  magis, 
quam  ab  ulla  alia  causa  profecta  sunt :  mansuris  in  fide 
plerisque,  si  quanto  conatu  oppugnari  rempublicam  vi¬ 
dent,  tanto  consensu  defenderetur.  Contra  famem  multa 
remedia  excogitavit  necessitas.  Conferendo  in  publicum 


c  Q.  Metellus ]  Vki.  not.  ad  lxxxv.  1.  infra.  Crev. 

quod  privatim  quisque  continet,  dimetiendo  frumentum, 
emittenda  inutili  turba,  saepe  quaesita  repertaque  est  aver¬ 
tendi  extremum  exitium  opportunitas.  Denique  hoc  ip¬ 
sum  Capitolium  teneri  contra  Gallos  nequivisset,  si  tam 
mollis  adversus  famem  illa  aetate  fuisset  Romana  juventus. 

17.  4  Sed  nunc,  aiunt,  non  est  res  cum  Gallis  :  Marius 
et  Cinna  ante  portas  sunt,  et  ceteri,  qui  videlicet  Romano 
sanguine  orti,  pietatem  patriae  praestabunt,  civibus  veniam, 
pactis  fidem.  Hei  mihi  quam  celeriter  pcenitebit  vos  hu¬ 
jus  opinionis,  simulatque  horum  in  potestate  corpora  ves¬ 
tra,  conjugumque,  et  liberorum,  erunt !  Neque  mihi  haec 
ignorare  aut  contemnere  videmini,  sed  taedio  praesentium 
quidlibet  malle.  Sed  hoc  parvi  infirmique  animi  argu¬ 
mentum  est,  neque  ferre  valentis  quae  adsunt,  neque  dura¬ 
turi  in  iis  quae  elegerit. 

18.  4  Quibus  autem  forte  decretum  est  omnia  pro  pa¬ 
tria  pati,  pro  hac  z  opes  fortunasque  suas,  pro  hac  spiri¬ 
tum  atque  vitam  profundere,  rectius  cum  ad  utilitatem 
praesentium,  tum  ad  famam  posteritatis  facient,  si  potius 
in  tuenda  civitate  dignam  viris  mortem  obeant,  quam  si 
deserta  traditaque,  tyrannorum  arbitrio  aut  cum  cruciatu 
intereant,  aut  cum  ignominia  vivant.  Magna  vis  est  ad 
audenda  quaelibet,  etiam  singulis  et  contemtis  hominibus, 
si  semel  cupiditatem  abjecerint  vitae :  multos  atque  egre¬ 
gios  viros  quibus  ea  ratio  placuerit,  ne  destinata  exequan- 
tur  vix  ulla  potentia  satis  arceat. 

19.  4  Omitto  Scaevolas,  et  Coclites,  et  Curtios,  et  tot 
decora  nomina,  quae  liberis  vestris  inculcare  soletis,  ut 
horum  exemplo  amare  patriam  discant.  Meminerimus 
eorum  quae  vidimus  ipsi :  multas  saepe  urbes,  cum  ad  ex¬ 
tremum  necessitatis  venissent,  constantia  defensorum  ser¬ 
vatas  ;  alias  cum  servari  potuissent,  mollitie  civium  dedi¬ 
tas,  tristissima  quaeque  passas  esse.  Sunt  nobis  adhuc 
militum  fortissimorum  fidelissimorumque  haud  spernendae 
copiae  :  est  melior  haec  et  amantior  patriae  pars  populi : 
arma  machinaeque  supersunt  :  urbs  diligentia  consulum, 
quoad  fieri  potuit,  munita  est. 

2  Pro  lioc  ante  opes,  et  paulo  inf.  ante  spiritujn,  legebatur  in  edd. 
usque  ad  Crev. 


4588 


T.  LIVII 


Plut.  Mar. 

Appian. 
p.  398. 

Liv.  Epit. 

I.XXXIV. 

Appian. 
p.  392. 


Diod.  ap. 
Val. 


20.  4  His  rebus  non  desperem  tsmdiu  resisti  hostibus 
posse,  donec  Fortuna  aperiat  meliori  spei  locum.  Multa, 
cum  desperata  pro  insanabilibus  essent,  subito  aliquo  casu 
commodiorem  in  statum  reducta  sunt.  Aliqua  inter  du¬ 
ces  factionis  oborta  suspicio,  res  apud  pravos  et  aemulos 
vulgata,  mutabit  omnia  :  ipsum  Urbis  periculum  invitabit 
multos,  ut  misereri  et  succurrere  velint :  et  sunt  egregia 
cum  alii  populi,  tum  qui  Cisalpinam  Galliam  colunt,  in 
rem  Romanam  fide  ;  summusque  noster  pudor  foret,  si 
diutius  illos  Ariminum,  quam  Cinnam  et  Marium,  defen¬ 
dentibus  nobis,  Roma  moretur.  Si  nulla  spes  sit  alia, 
Syllam  revocemus :  aut  si  haec  quoque  intolerabilis  mora 
videatur,  ipsi  potius  concedamus  novis  civibus  quod  pe¬ 
tunt.  Ubi  senatum  populumque  habebunt  hujus  beneficii 
auctores,  Cinnam  et  ceteros  ejusdem  sortis  non  ultra  mo¬ 
rabuntur.’ 

21.  Frustra  haec  in  tanto  plurium  metu  dicebantur. 
Idcirco  cum  legatio  decerneretur,  Q.  Metellus,  urbis  sa¬ 
lute  desperata,  ut  melioribus  se  temporibus  servaret,  in 
Ligures  primum,  deinde  ex  Liguribus  in  Africam  est  pro¬ 
fectus. 

22.  Legatos,  priusquam  inciperent  fari,  L.  Cinna  inter¬ 
rogavit,  ‘  ad  consulemne,  an  vero  ad  privatum  venirent  ?’ 
Haerentibus  illis,  deinde  ad  consulendum  senatum  in 
Urbem  reversis,  magna  etiam  ingenuorum  civium  multi¬ 
tudo  ad  Cinnam  se  contulit :  multi  famem  veriti ;  pars 
major  jam  ante  illis  partibus  addicta,  et  ad  nudandos 
animos  opportuna  tempora  captans.  Inde  mirifice  con¬ 
firmatus  animo  Cinna,  sub  ipsis  moenibus  Romae  extra 
jactum  teli  consedit.  Nec  enim  Octavius  objicere  sese 
audebat,  transfugiis  et  legationibus  omne  homini  consilium 
omnemque  propemodum  mentem  eripientibus. 

23.  Senatui  non  plus  animorum,  quam  Octavio  supe¬ 
rerat.  Cinnam  pro  consule  habere,  id  vero  erat  exaucto- 
rare  Merulam,  quem  sanctissimo  sacerdotio  praeditum,  sine 
ulla  sua  culpa,  juste  partis  honoribus  exui  triste;  contra, 
Cinnae  non  obsequi  exitiosum  habebatur.  Ut  rebus  tre¬ 
pidis  solet,  utilibus  honesta  cesserunt :  et  L.  Merula  con¬ 
sul,  egregii  civis  officio  functus,  verbis  in  senatu,  deinde 
ad  populum  factis,  ‘  Ego  vero,’  inquit,  ‘  si  praeter  hos 

fasces  nihil  impedimento  paci  est,  paratus  vobis  dux  et 
auctor  ad  concordiam  ero.  Quod  igitur  senatui  populo¬ 
que  Romano  bene  vertat,  consulatum  quem  invitus  acce¬ 
pi,  lubens  ecce  depono/ 

24.  Post  abdicatum  a  Merula  magistratum,  legati  ad  Vell.n.22. 
Cinnam  tanquam  consulem  remissi  sunt :  neque  multa  iis  Appian. 
mandata  dari  tempestivum  fuit.  Id  unum  Cinna,  ut  cze-  pjut.  App. 
dibus  temperaturum  juraret,  rogabatur.  Ille  jurare  per 
superbiam  abnuit.  Se  tamen  volentem  negavit  cuiquam 

mortis  causam  fore.  Octavium  etiam,  qui  circumita  Urbe 
per  aliam  portam  erat  ingressus,  moneri  jussit,  abstineret 
publico,  ne  quid  ei  se  invito  accideret.  Haec  de  loco 
superiore,  tanquam  consul,  legatis  respondit.  Ad  curu¬ 
lem  ejus  Marius  astabat  tacitus,  sed  eo  vultu,  ut  nihil 
aliud  quam  vindictam  et  caedes  meditari  appareret.  Ne¬ 
que  multum  intercessit  morae,  quin  senatus  verbis  Cinna 
atque  Marius  in  urbem  venire  rogarentur.  Marium  enim 
diserte  addiderant,  non  ignari  Cinnae  quidem  nomen  his 
factis  obtendi ;  ceterum  potissimum  eorum  auctorem  Ma¬ 
rium  esse. 

25.  Cum  ad  Urbem  ventum,  et  Cinna  cum  satellitibus 
ingressus  esset,  Marius  substitit  ad  portam,  et  acerbum  piut. 
subridens  ‘  exui  ibus  patere  aditum 5  negavit.  Idcirco 
Cinna  operam  dante,  lex  de  restituendis  exulibus  statim 

ferri3  coepit :  neque  ultra  expectatum,  quam  ut  tres  aut  Veli. ii. 21. 
quatuor  tribus  suffragia  ferrent.  Tum  irrupit  in  Urbem  A^pian- 
velut  captam,  fugitivorumque  delectum  agmen  trahens,  Vales*1*’ 
quos  Marianos  appellabat, d  caedibus  atque  rapinis  omnia  Plut- 
vastavit.  Aliis  quoque  portis  exercitus  inundabant  Ur¬ 
bem  :  iisque  mox  occlusis,  adversariorum,  et  sub  hoc  Dio. 
nomine  quorumcumque  volebant,  domos  diripiebant. 

26.  Jam  antequam  in  Urbem  Marius  irrumperet,  Cn. 

Octavius  sublatus  e  medio  fuerat.  Amicis  fugam  suaden-  Appian. 

3  Referri  edd.  ante  Crev. 

■+  *■  *  •*■■*■■*  ***■ 

d  Quos  Marianos  appellabat]  Bis  vit,  reponendumque  es<e  Mapt- 
iioc  nomen  aliter  legitur  in  Plu-  cuot.  Vid.  not.  ejus  ad  Flor.  m. 
tarclio,  Bapoiaiot.  Sed  Freinshe-  21.  Crev . 
mius  mendosum  hoc  esse  judica- 

tibus,  sive  Marii  Cinnaeque  juratis  promissis  fidens,  sive 
potius  haruspicum  ludibriis  retentus,  quam  in  vanitatem 
proclivi  credulitate  agebat,  in  Janiculum  cum  aliquot 
illustribus  viris  et  parte  copiarum  concessit.  ‘  Indignum 
enim  atque  turpe  facinus’  aiebat  ‘se  commissurum  esse, 
si  patriam  consulari  imperio  praeditus  desereret.’  Igitur 
illum4  sella  curuli,  magistratus  insignia  retinentem,  astan- 
Vell.n.22.  tibus  juxta  lictoribus,  Cinnae  jussu  praemissus  cum  equiti- 
Appian.  bug  censorinus  invasit.  Ibi  quoque  hortati  ad  fugam 
amici  equum  obtulerant :  ille  ne  surgere  quidem  dignatus, 
necem  in  ipsa  curuli  expectavit. 

Plut.  27.  In  sinu  interemti  tabellas  repertas  esse  cum  signis 

Chaldaeorum  ferunt,  illustri  ad  coarguenda  artis  inania  do- 
Appian.  cumento.  Caput  cervicibus  abscissum  Censorinus  ad  Cin- 
nam  attulit,  a  quo  missum  in  rostra  est,  ut  quo  loco 
in.  27.  ’  caput  spectatum  P.  Sulpicii  foret,  propoueretur.  Tum 
^ Val' ' Ma x '  demum  revelli  terra  caput  potuisse,  quod  nulla  apparente 
i.  6.  causa  ex  simulacro  Apollinis  abruptum  diu  ante  fuerat, 

ferunt:  expleto  scilicet  eventu  prodigii,  quod  ad  suum 
exitium  pertinere  Octavius  ipse  praedixerat. 

Diod.  Ecl.  28.  Consultatio  deinde  ducum  tenuit,  quemadmodum 
x.\w  in.  victoria  uterentur,  pacemque  firmarent.  Pro  suo  quisque 
Plut. Sert.  ingenio  censebat:  sed  nemo  vel  lenitate  Q.  Sertorium, 
vel  saevitia  C.  Marium  adaequabat.  Sed  ille  nec  auctori¬ 
tate  par  erat  Mario,  et  quicquid  dicere  poterat,  jam  a 
Diod.  Mario  cum  assensu  ceterorum  videbat  occupatum.  Nam 
rogatus  sententiam  Marius,  ut  erat  inter  iram  toleratae 
fortunae,  et  laetitiam  emendatae,  parum  animi  compos,  ita 
coepit : 

29.  ‘  Si  quidem  ea  de  re  deliberatis,  L.  Cinna  consul, 
ceterique  senatores,  legatique,  et  praefecti,  quemadmodum 
in  praesentia  quod  vultis  obtineatis,  mea  sententia  res  non 
indiget.  Nam  acerbissimi  paulo  ante  inimici  vestri,  ultro 
vobis  reditum  in  patriam,  reditum  ad  honores,  ad  facul¬ 
tates,  principem  in  civitate  locum,  legum  de  quibus  de¬ 
certatum  est  lationem  et  alia  hoc  genus  liberaliter  offerunt. 
Sin  vero,  non  quid  illi  vobis  offerant  intuemini,  sed  hoc 

1  Illa  legitur  iu  edd.  ante  Crev. 

potius,  quemadmodum  ad.  ea,  quae  cupiatis  obtinere,  nihil 
sit  illorum  consensu  aut  beneficio  opus ;  magnopere  in- 
teresse  arbitror  ut  quae  me,  hujus  reipublicae  non  rudem, 
sed  aetate  ac  usu  inter  primos,  res  ipsae  docuerunt,  hoc 
tempore  non  dissimulem. 

30.  ‘Jam  olim  in  civitate  nostra  duae  velut  partes  fuerunt : 
altera  patrum,  qui  nescio  cur  optimates  vocentur;  al¬ 
tera  libertatis,  quae  quia  multitudini  praecipue  grata  esse 
debuit,  non  abs  re  popularis  est  nominata.  Neque  nos 
hujus  discordiae  auctores  sumus,  sed  simulatque  regum  ex 
Urbe  summota  potestas  est,  senartus  jura  regia  sibi  vindi¬ 
care  voluit :  plebs,  quam  in  regibus  non  tulisset  domina¬ 
tionem,  eam  ab  aliis  civibus  pati  indignum  intolerandum- 
que  judicavit.  Ab  eo  tempore,  quicquid  per  leges  aut 
armatas  quandoque  discordias  actum  est,  id  omne  eo  per¬ 
tinuit,  ut  vel  in  multitudinem  dominari  pauci  cuperent ; 
vel  adversus  cupiditatem  paucorum  jus  suum  populus 
assereret. 

31.  ‘  Inter  haec  quandoque  praestantes  virtute  ac  meri¬ 
tis  viri  extiterunt,  qui  ex  aequo  invidiam  nobilitatis,  et 
levitatem  populi  odissent.  Ii  tanquam  soliciti  cautique 
gubernatores,  inter  pugnantes  ventos  ita  direxerunt  vela, 
ut  quam  minima  jactatione  et  offensa,  ac  fieri  per  tempora 
reipublicae  posset,  tranquillitatis  atque  securitatis  portum 
obtinerent.  Sed  et  ipsi  illi,  quoties  destinatis  qua  instite¬ 
rant  via  potiri  posse  desperarunt,  indignatione  et  odio 
efferati,  quod  effici  persuasione  ac  moribus  nequibat,  vi  et 
armis  assequi  tentaverunt. 

32.  ‘  Ab  his  velut  fontibus,  tanta  jam  aetate,  prorupit 
immensa  vis  undarum  atque  fluctuum,  quae  rempublicam 
toties  crudelissimis  tempestatibus  vexatam  in  eum  statum 
redegerunt,  quem  inviti  gementesque  videmus.  Sed  nimi¬ 
rum  quemadmodum  in  humanis  corporibus,  quoties  tentata 
morbo  sunt,  optare  quidlibet  licet,  fieri  nisi  quod  natura 
patiatur  non  potest :  ita  in  hac  gravissima  civitatis  aegritu¬ 
dine,  non  qualibus  quis  malit,  sed  quae  sunt  ad  praesentem 
usum  accommodatissima  remedia,  iis  utendum  est. 

33.  ‘  Etiam  medici  devenire  ad  ferrum  et  ignem  solent, 
ubi  leniora  remedia  pertinax  morbus  respuit ;  neque  saevi- 

tia  ad  urendum  secandumque,  sed  misericordia  hominis,  et 
servandi  eum  proposito  votoque  adducuntur.  Idem  ego 
hoc  tempore  sequendum  nobis  exemplum  autumo,  quibus 
in  periculosissimo  civitatis  morbo  de  idonea  medicatione 
deliberandum  est.  Sane  si  esset  aliqua  medendi  suavior 
ratio,  illam  potius  adhibendam  esse  dicerem.  Sed  quia 
mihi  compertum  est,  hoc  genus  morbos  non  emendari  timi¬ 
da  curatione,  sed  augeri  solere ;  nemo  mirabitur,  si  quod 
in  corpore  meo  salubriter  expertus  sum,  idem  in  republica 
tentandum  arbitror. 

34.  ‘  Cum  molesti  mihi  varices  essent,  exsecandos  prae- 
Cic.  Tuse.  bui.  Non  aberat  acutissimi  doloris  sensus,  sed  tauti  esse 

Quaest.  ii.  valetudinem  arbitrabar.  Sunt  etiam,  credite  mihi,  sunt 
in  praesentia  quidam  velut  reipublicae  varices,  quos  etiam 
cum  dolore  quodam  corporis  exscidi,  ad  sanitatem  profue¬ 
rit.  Neque  hic  mihi  clementiam  aliquis,  aut  misericor¬ 
diam  nominet.  Saepe  is  animus  aegris  est,  ut  interire  mor¬ 
bo,  quam  liberari  cum  aliqua  molestia  malint :  his  qui  par¬ 
cendo  nocet,  quam  qui  offendendo  consulit,  crudelior  est. 

35.  ‘Praeterea  summae  dementiae  res  esset,  eos  incolumes 
pati,  quibus  mox,  si  forte  iterum  convalescant,  dandum 
jugulum  fuerit.  Parcamus  sane  Syllanis  hominibus,  si 
illi  Gratidio,  si  Sulpicio,  si  nostrorum  cuiquam  peperce¬ 
runt.  Nam  illi  quidem  atque  alii  multi  crudeliter  inter¬ 
fecti  sunt :  nos  beneficio  fugae  prius,  nunc  virtute  nostra 
et  armorum  tutela  vivimus,  carituri  vita,  simul  his  carere 
coepissemus.  Quemadmodum  igitur  amentem  potius  quam 
misericordem  vocaremus,  qui  feram  bestiam  cum  occupare 
telo  posset,  abstineret  ictu,  mox  ab  ea  devorandus :  jta 
nulla  posset  existere  satis  acerba  nostrae  stultitiae  accusa¬ 
tio,  si  vivere  sineremus  eos  a  quibus  toties  petiti  ad  ne¬ 
cem  sumus :  ut  sint  videlicet  qui  nos  nostrosque  et  has 
omnino  partes  funditus  tollant. 

36.  ‘  Ut  enim  semel  explicate  dicam  quod  res  est,  de¬ 
cutienda  sunt  Syllanarum  partium  capita.  Non  nisi  his 
remotis,  stabiles  nostrae  in  rempublicam  opes  erunt.  Quin 
et  illud  addidero  :  tametsi  nostram  causam,  quod  abomi¬ 
nor,  oderint  Dii,  atque  omnia  nobis  acerba  atque  funesta 
efficiant,  tamen,  si  mature  de  inimicis  nostris  ultionem 

sumserimus,  hanc  nobis  voluptatem,5  hanc  felicitatem  non 
poterunt  eripere.  Mihi  sane,  ut  me  vobis  indicem,  morti 
similis  vita  videbitur,  si  eadem  luce  fruentem  aspiciam 
Catulum,  beneficii  quo  servatus  est  perpetuum  obtrecta¬ 
torem;  si  Caesarum,  si  Crassorum  odiis  vicem  nequeam 
reponere  ;  si  Metellos  tolerare  diutius  et  Antonios  cogar. 

37.  *  Sed  neque  vos,  opinor,  licet  mitiorem  aliquis  ani¬ 
mum  simulet,  inimicos  vestros  vivere,  atque  adeo  valere, 
patienter  feretis.  Nisi  forte  collegam  tuum  lubenter  am¬ 
plecteris,  Cinna e  consul,  a  quo  multa  tuorum  occisa  mil¬ 
lia,  te  expulsum  Urbe,  omni  deinceps  contumelia  vexatum 
meministi.  Quid  si  L.  Merula  tibi  occurret,  tertius  hujus 
anni  consul,  cujus  nomen  non  alia,  quam  per  summam  in¬ 
juriam  tuam,  irrepere  in  fastos  potuisset?  Ceteri  vero  per¬ 
quam  tibi  jucundi  sunt  futuri,  quorum  haec  omnia  decreta 
sententiis,  peracta  voluntate,  opibus  animisque  defensa 
novimus.  Quod  si  quis  forte  ab  hac  ratione  dissentiat, 
eum  primum  adhortor,  ut  priusquam  obloquatur,  maturius 
secum  dicta  mea  perpendat :  deinde  siquidem  perstare  in 
sententia  velit,  commonefacio,  ita  temperet,  ut  tamen 
amicior  nobis,  quam  hostibus  esse  videatur.’ 

38.  Cum  ita  Marius  dixisset,  et  plerisque  eadem  cru¬ 
delitas  esset,  alios  auctoritas  illius  et  horum  inclinatio 
deterreret,  huc  concursum  :  pactorumque  et  jurisjurandi  Diod, 
neglecta  fide,  multi  insignes  viri  necati,  et  capita,  velut  Appian. 
jam  recepto  more,  posita  in  rostris  sunt.  In  his  C.  Ati-  cic.de 
lius  Serranus  vir  consularis,  et  P.  Lentulus  fuerunt.  C.  0r-  m-  3. 
Caesar  Strabo  hospitis  Etrusci  scelere  proditus,  in  penati-  v>  3.  Flor." 
bus  suis  trucidatus  est.  M.  Baebius  sine  ferro,  manibus,  Lucan.  u. 
ferarum  more,  discerptus ;  deinde  cum  C.  Numitorio  per  Appian.°  * 
medium  forum  uncis  carnificum  raptatus  est. 

39.  M.  Antonium  consularem  villicus  in  praedio  suo  Civ!  DeL 

celabat.  Sed  simplicitate  servi,  et  scelere  cauponis  res  n1,  27- 
„  ,  *  .  ,  ’  .  1  .  Veli. 11.22. 

est  procuta,  cum  a  tenuis  tortunae  homine,  generosius  vi-  Cicero. 

Plut.  Mar. 

5  Voluntatem  edd.  ante  Crev.  Appian. 

6  Nisi  /nile  collegam  tuum  lu-  jam  de  medio  sublatum  modo  a 
benter  amplecteris,  Cinna j  Obii-  se  memoratum  esse.  Crev. 
tus  est  Freinshennus,  Octavium 

nam,  et  solito  carius,6  emeretur.  Marium  epulis  accum¬ 
bentem  detecti  Antonii  indicio  sic  exaltasse  ferunt,  ut 
clamore  edito,  manibusque  complosis,  ipse  profecturus  ad 
necandum  fuerit,  nisi  foret  ab  amicis  cohibitus. 

40.  Missi  cum  P.  Annio  tribuno  milites,  cum  ad  An¬ 
tonium  venissent,  sic  hominis  eloquentia  veluti  constricti 
stetisse  dicuntur,  ut  post  longam  expectationem  ascendens 
ad  visendum  tribunus,  intactum  adhuc  repererit,  coactus¬ 
que  fuerit  ipse  commodare  Mariana;  saevitiae  manum. 
Caput  Antonii  relatum  ad  Marium,  et  in  ipsis  mensis  ap¬ 
positum  est  :  nec  ipse  abstinuit,  quin  suis  manibus  avide 
tractaret,  Anniumque  recenti  sanguine  madentem  in  sinum 
suum  reciperet. 

41.  Ejusdem  imperio  L.  Caesar,  qui  consulatum  et 
censuram  gesserat,  apud  seditiosissimi  et  vilissimi  hominis 
Q.  Varii  bustum,  a  C.  Fimbria,  crudelissimo  Cinnae  sa¬ 
tellite,  tanquam  piacularis  hostia,  immolatus  est.  Duo 
Crassi,  cum  in  fuga  essent,  ab  equitibus  Fimbriae  sunt 
occupati.  Filium  in  conspectu  patris  equites  intereme¬ 
runt  :  pater,  ne  quid  indignum  sua  virtute  pateretur,  sua 
se  manu  interfecit.  Capita  omnium  pro  rostris  sunt 
proposita,  ut  haud  minus  acerbitatis  ostentatio  caedium 
haberet,  quam  patratio  habuisset :  cum  in  foro  Romano 
locus  tota  Urbe  celeberrimus,  quem  hostilium  navium 
spoliis  majores  adornaverant,  clarissimorum  virorum  ca¬ 
pitibus,  tanquam  ornamenti  causa  dispositis,  oppletus  vi¬ 
deretur. 

42.  Marius  praecipue  furebat,  et,  Cinna  jam  ferme  sa¬ 
tiato,  etiam  quos  ipse  noverat  inimicos  interfectis,  necdum 
poterat  quiescere  :  jubebatque  promiscue  omnes  ad  se 
adeuntes  occidi,  quibus  ipse  manum  non  porrexisset.  Inter 
quos  et  Q.  Ancharius  vir  praetorius,  cum  sacrificantem  in 
Capitolio  Marium  adivisset,  ut  religionis  veneratione  pro¬ 
pitium  haberet,  ante  oculos  tyranni  in  ipsa  aede  confossus 
est.  Quinque  dies  continuos  totidemque  noctes  ista  sce¬ 
lerum  omnium  duravit  licentia.  Neque  cadavera  sepeliri 
permissum  erat,  et  in  liberos  conjugesque  interfectorum 


6  Ita  ex  Plut.  eiuenil.  Crev.  pro  crebrius  in  edd.  priorr. 

indigna,  maxime  a  servis,  perpetrabantur.  Neque  ipsi 
inter  se  caedibus  atque  rapinis  seditiosi  abstinebant. 

43.  Inter  haec  publicationes  bonorum  assiduae  erant,  et 
magistratuum  coacta  abdicatio,  Syllanarumque  eversio 
legum,  et  amicorum  ejus,  quotquot  corripi  potuerant,  in¬ 
ternecio.  Metella  quoque  uxor  cum  liberis  Syllae  vix 
effugerunt  periculum,  cum  domus  ejus  atque  villae  incen¬ 
dio  delerentur.  Hoc  tempore  mirifica  sane  populi  Ro¬ 
mani  abstinentia  fuit.  Cum  enim  occisorum  domos  prae¬ 
dae  multitudinis  exposuissent  victores,  negant  inveniri 
quenquam  paulo  honestiorum  civium  potuisse,  qui  ullam 
ex  his  rem  cuperet  attingere. 

44.  Post  tot  mala,  tanquam  eo  rerum  statu  legibus  in 
civitate  esset  locus,  L.  Merula  et  Q.  Catulus  subornatis 
accusatoribus  rei  fiunt.  Merulam  propter  ablatum,  licet 
nullo  ambitu,  honorem  Cinna  oderat:  Q.  Catulo  iratus 
erat  Marius,  quasi  Cimbrico  bello  servatus,  malam  pro 
beneficio  gratiam  retulisset,  exilii  sui  acerrimus  auctor. 
Sed  ludibrium  istud  judiciorum  ambo  dedignati,  sponta¬ 
nea  morte  functi  sunt.  Merula  deposito  apice,  (quod 
apicatum  Flaminem  mori  triste  et  inauspicatum  Urbi  ha¬ 
bebatur,)  idque  se  fecisse  scripto  testatus,  in  ipso  Jovis 
sacrario  incidit  venas,  porrectoque  super  altaria  sanguine 
Cinnanas  partes  consecravit.  Quo  in  homine  propemodum 
ipsa  sacerdotii  religio  extincta  est,  cum  in  locum  ejus  nemo 
factus  Flamen  septem  et  septuaginta  annis  reperiatur. 
Nam  C,  Caesar  annum  agens  septimumdecimum  a  Mario 
Cinnaque  destinatus,  victoria  Syllae  sacerdotium  amisit. 

45.  Pro  Catulo  deprecati  Marium  necessarii,  ne  incolu¬ 
mitatem  quidem,  sed  exilium  orantes,  nullam  ab  saevissimo 
mortalium  exprimere  vocem  potuerunt,  praeter  hanc  saepe 
repetitam,  ‘  moriatur.’  Igitur  inclusus  loco,  qui  nuper 
calce  fuerat  oblitus,  multum  inferri  ignem  jussit,  atque  ita 
suffocato  spiritu  extinctus  est.  Inter  haec  misertus  patriae 
et  civium  Q.  Sertorius,  qui  solus  inter  ceterorum  furorem 
omni  maleficio  abstinuisse  fertur,  damnata  Marii  saevitia, 
privatim  appellavit  Cinnam,  et  miseriarum  Urbis  postu¬ 
lavit  modum  :  servosque  Marianos,  cum  a  Cinna  saepius 
cohibiti  nihil  de  sceleribus  remitterent,  acceptis  ab  eo  Gal- 

lorum  auxiliis,  eodem  loco  castra  habentes  noctu  circum- 
dedit,  et  ad  unum  omnes,  hominum  non  minus  octo  millia, 
delevit. 

46.  Sic  anno  magistratus  exacto,  Cinna  consules  in  an¬ 
num  sequentem,  se  iterum,  C.  Marium  septimum,  citra 
ulla  comitia  renuntiavit :  *  spei  de  septem  consulatibus 
eventu  meliore,  quam  sperandi  causa  fuerat.  Hujus  anni 
triste  et  minax  exordium  cetera  paulo  quietiora  tempora 
exceperunt.  Sed  eodem  die  quo  novi  consules  inierunt, 
cum  maxime  sacra  in  auspicio  anni  et  magistratuum  patrio 
more  fierent;  C.  Marius  filius  tribunorum  plebis  quendam 
sua  manu  occidit,  caputque  consulibus  misit.  Duobus 
praetoribus  igni  et  aqua  interdictum  est :  Sex.  Licinius  se¬ 
nator  de  saxo  Tarpeio  consulis  Marii  jussu  praecipitatus. 

47.  Sed  efferam  hominis  immanitatem  Idus  Januariae 
finierunt.  Laboribus  et  senio  exhaustum,  praesertim  fa¬ 
ma  de  Sylla  exterruisse  dicitur,  quem  finito  bello  Mithri- 
datico  adesse  victorem,  et  admissorum  vindicem,  audive¬ 
rat/  Adeoque  hoc  est  creditum,  ut  a  quibusdam  volun¬ 
taria  morte  sublatus  existimetur.  Certe  cum  amicis  de 
adventu  Syllae  deque  fortunae  vicissitudine  multa  disse¬ 
ruisse  dicitur  :  et  negasse  4  sapientis  videri,  toties  expertae 
illius  inconstantiae  se  committere.’ 

48.  Hinc  in  morbum  cum  incidisset,  et  ex  morbo  in  de¬ 
lirium,  summa  hominum  laetitia  ad  inferos,  quo  infinitam 
ante  se  mortalium  vim  praemiserat,  descendit.  Vir,  cujus 
si  examinentur  cum  virtutibus  vitia,  haud  facile  dixeris, 
utrum  bello  melior,  an  pace  perniciosior  fuerit.  Quan- 
quam  et  bello  pestilens,  quam  rempublicam  armis  et  con¬ 
siliis  servaverat,  eandem  in  pace  aliis  consiliis,  et  mox 
inter  bella  civilia  iisdem  armis  hostiliter  oppressit.  Ce¬ 
terum  ut  sanguinarii  hominis  ne  funus  quidem  sine  dolore 
civitatis  atque  luctu  principum  esset,  C.  Fimbria  homo 


*  A.  U.  C.  666.  A.  C.  86.  thenarnm,quas  Kalendis  demum 
1  Quemfinito  bello  Milhridatico  Martiis  ejus  anni  quo  Marius 
adesse  victorem.,  .audiverat]  Plu-  cum  Cinna  consul  fuit,  expug- 
tarchum  exscribit  Freinshemius.  navit,  diebus  plus  qnadraginta 
Neque  tamen  haec  satis  accura-  post  Marii  mortem.  Vid.  infra 
ta  videntur.  Tum  maxime  hae-  lxxxi.  44.  Crev. 
rebat  Sylla  circa  obsidionem  A- 

perdite  audax  Q.  Scaevolam  mandavit  occidi :  comperto- 
que  deinde  sic  esse  vulneratum,  ut  vivere  possit,  diem  ei 
dixit :  ac  interrogatus,  ‘  ecquid  integerrimo  sanctissimoque 
viro  esset  objecturus?’  *  Hoc  ipsum,’  inquit,  ‘  quod  fer¬ 
rum  maligne  recepit.’ 

1.  Expositis  Romanae  urbis  calamitatibus,  ad  Mithri- 
daticum  bellum,  et  res  interim  a  L.  Sylla  gestas,  reverten¬ 
dum  est.  Sylla  quinque  legiones  cum  auxiliariis  aliquot 
cohortibus  et  equitum  alis  in  Graeciam  transvexerat. 
Deinde  collectis  ex  iEtolia  Thessal iaque  commeatibus  et 
auxiliis,  postquam  satis  instructus  esse  visus  est,  in  Atti¬ 
cam  adversus  Archelaum  ducere  instituerat.  Per  Boeo¬ 
tiam  erat  iter,  cujus  pleramque  partem  per  legatos  rece¬ 
pit  ;  eadem  levitate  animorum  deficientibus  a  Mithridate 
civitatibus,  quam  paulo  aute  ad  Mithridatem  a  Romanis 
desciverant. 

2.  Quo  in  genere  Thebani,  sicut  Urbis  magnitudine  et 
gloria  caput  Boeotiae  habebantur,  ita  praecipuae  ad  mutan¬ 
dos  socios  inconstantiae  documenta  dederunt.  Sed  metum 
et  imbecillitatem  suam  allegabant,  ‘  quod,  omnibus  circa 
ad  regias  partes  transeuntibus,  resistere  tantae  potentiae 
nequivissent,  quam  neque  reges  maximis  exercitibus  in¬ 
structi,  neque  Asia?  Graeciaeque  auxiliis  subnixi  Romano¬ 
rum  duces  sustinuissent.  Modicas  civitati  sua?  vires  fuisse, 
etiam  prosperrimis  temporibus.  Tum  vero,  praeter  anti¬ 
quiora,  bello  Achaico  sic  esse  debilitatam,  ut  vix  recupe- 


*  A.  U.  C.  665.  A.  C.  87. 

rare  sexaginta  illis  annis  tenuem  pristinae  dignitatis  spe¬ 
ciem  potuerit. 

3.  ‘  Proinde  magnopere  a  L.  Sylla  contendere,  ut  non 
tam  defectionem  suam,  quam  deficiendi  causas  respiciat: 
et  siquidem  studio  sit  a  se  ac  voluntate  peccatum,  puniat 
noxios ;  sin  vero  invitos  cognoverit  a  societate  Romana 
discessisse,  det  necessitati  veniam,  cui  ignoscere  omnes 
soleant.  Plane  eum  his  temporibus  fuisse  Italiae  et  Urbis 
statum,  ut  inde  neque  imperator  tantus,  neque  exercitus 
sperari  potuerit. 

4.  ‘  Majorum  suorum  in  populum  Romanum  frequen- 
tiora  delictis  extare  merita.  Se  quoque  semper  ejus 
populi  majestatem  fide  optima  coluisse,  porroque  daturos 
operam,  ut  enixe  faciant  omnia,  quae  possint  a  se  in  tam 
exigua  fortuna  proficisci.  Neque  sibi  laetiorem  diem 
ullum  fuisse,  quam  quo  data  Romani  imperatoris  sit  co¬ 
pia.  Subesse  quidem  metum,  ne  forte  sua  rejiciatur  pur¬ 
gatio  :  sed  spem  tamen  majorem  fore,  ut  pro  nominis 
Romani  et  sua  clementia,  placatum  se  propitiumque  de- 
precantibus  Sylla  exhibeat.’  At  ille,  cum  pro  tempore 
pauca  respondisset,  in  Atticam  contendit. 

5.  Ibi  pugna  cum  hostibus  commissa,  postquam  Aris-  pausan.  i. 
tionem  in  Urbem,  Archelaum  intra  Piraeei  munimenta 
compulit,  parte  copiarum  ad  obsidendam  cum  Aristione  Appian. 
urbem  missa,  ipse  Piraeeum  sibi  oppugnandum  sumsit,  piut_ 
ubi  regii  cum  praetore  suo  moenibus  a  Pericle  olim  struc¬ 
tis  se  incluserant.  Bello  enim  Peloponnesiaco,  Pericles  Appian. 
in  munitionibus  Piraei  spe  victoriae  collocata,  murum  ex 
quadrato  lapide  ingentis  magnitudinis,  ad  altitudinem 
cubitorum  quadraginta  circumduxerat.  Nec  dubitaba-  pIut 
tur,  superiorem  utique  urbem  vel  sedendo  expugnari  posse, 

quod  magna  rerum  necessariarum  penuria  inerat.  Sed 
frequentes  Roma  de  novis  rebus  nuntii,  festinare  potius 
cum  periculo,  quam  cum  multa  temporis  jactura  tuto  vin¬ 
cere,  cogebant. 

6.  Igitur  scalis  ad  Piraeum  admotis,  magna  vi  conatus  Appian. 
est  perrumpere  :  donec  omnia  nequicquam  expertus  (nec 

enim  segnius  se  regii  defendebant)  ad  compingendas  omne 
genus  machinas  Eleusinem  et  Megara  concessit.  Operi-  ^  f 
bus  enim  oppugnare  Piraeum  cogitabat.  Eum  in  usum  Appian. 

artifices  ferrumque  et  catapultae  aliusque  apparatus,  de¬ 
cem  millibus  mulorum  jugis,  ex  urbe  Thebana  adveheban¬ 
tur  :  donec  inopia  materiae  (multa  enim  opera  corrupta  et 
incensa  ab  hostibus,  aut  suo  pondere  procumbentia  peri¬ 
bant)  sacris  quoque  lucis  injecit  manum,  et  Academiam, 
nobilissimum  orbis  terrarum  gymnasium,  quo  non  erat 
alius  in  suburbanis  nemorosior  locus,  proximumque  fama 
et  amoenitate  Lycaeum  arboribus  nudavit. 

7.  Longi  etiam  muri,  qui  ad  urbem  Atheniensium  a 
portu  pertinebant,  subruti,  saxa  trabesque  struendis  agge¬ 
ribus  praebuerunt.  Forte  miles  cespitem  ferens,  fulmine 
exanimatus  prociderat.  Ob  eam  rem  consultus  haruspex, 
‘  quod  percussus  in  opere  miles,  caputque  jacentis  in  op¬ 
pidum  versum  esset,  introitum  et  victoriam  respondit  Ro¬ 
manis,  sed  nonnisi  post  diuturnum  laborem,  significari.’ 

8.  Has  inter  moras  et  sumtus  obsidionis,  cum  rei  num¬ 
maria;  difficultas  incessisset,  L.  Sylla  sacros  Graeciae 
thesauros  in  promiscuum  pecuniae  usum  vertit,  Olympia 
et  Epidauro  jussis  advehi  pulcherrimis  pretiosissimisque  do¬ 
nariis.  Delphos  quoque  Caphis  nomine  missus  est,  natione 
Phocensis,  ut  ab  Amphyctionibus  ornamenta  templi  acci¬ 
peret.  Nam  ‘aut  tutius  apud  se  fore  illa’  scripserat, 
‘  aut,  si  absumta  essent,  non  deteriora  redditurum.’  Ca¬ 
phis  cum  venisset  Delphos,  ‘  auditum  ex  adytis  citharae 
sonum’  scripsit  Syllae  :  accepitque  responsum,  ‘gauden¬ 
tis,  non  indignantis  esse  cantum.  Ageret  igitur,  et  numi¬ 
ne  propitio  sacrum  aur  m  argentumque  ad  se  deportare  ne 
dubitaret.’  Postea  quoque  per  jocum  dictitasse  ferunt, 
‘  dubitare  se  non  posse  de  victoria,  qui  Deorum  stipendio 
militaret.’ 

9.  Erat  inter  regum  donaria  dolium  argenteum  ea  mole 
ac  pondere,  ut  extrahi  jumentis  nequiret.  Id  concidere 
coacti  Amphyctiones,  ‘  statum  Graeciae,  et  mutatos  in  de¬ 
terius  dominos’  miserabantur.  ‘  Glim  T.  Quintium  et 
L.  iEmilium  Romanos  duces,  itemque  M’.  Glabrionem, 
illos  Macedonum  regibus,  hunc  Antiocho  devictis,  ultro 
honorem  opesque  delubrorum  auxisse.  Nunc,  lapsis  in 
pejus  moribus,  postquam  inimicos  quacumque  re  superare 
principes  Romani  studeant,  largitionibus  ad  perfidiam 
luxumque  corrumpi  milites  :  hisque  obnoxium  imperato- 


LIBRI  LXXXI.  SUPPLEMENTUM. 


4601 


rem,  vilissimo  teterrimoque  hominum  generi  servire,  quo 
optimis  quibusque  nobilissimisque  dominetur.’ 

10.  Ceterum  Sylla,  neglectis  Graculorum  querelis,  ad  Plut.  Lu- 
qumstorem  L.  Lucullum  sacros  thesauros  misit,  cui  cu-  Cl,d' 
dendae  in  Peloponneso  monetae  negotium  imposuerat  : 

ipse  redigendis  in  potestatem  Athenis  omnem  animi  cogi¬ 
tationem  intendebat.  Gloriosam  victoriam  vetus  urbis  Plut. Syll. 
factura  fama  erat ;  utilem,  locorum  ad  omnia  opportuni¬ 
tas.  Super  haec  Aristionis  vecordia  stimulabatur,  impor¬ 
tunissimi  et  improbissimi  scurra,  qui  continentibus  dictis 
in  ipsum,  aut  Metellam,  quae  impudicitiae  arguebatur,  Hier,  in 
iracundum  animum  mira  vindictae  cupiditate  inflamma-  Jovimi-56. 
bat. 

11.  Ceteram  urbem  fame  urgere  satis  visum.  Pira-  Flor, 
eum  spes  nulla  capiendi,  nisi  per  arma,  supererat.  Sed  Appian. 
haec  tamen  proditione  juvabantur.  Duo  servi  Attici,  Mithrid* 
quicquid  in  oppido  fiebat,  glandibus  plumbeis  inscribe¬ 
bant.  Eas  deinde  glandes  fundis  ejaculabantur  ad  Ro¬ 
manos.  Id  ubi  saepius  fieri  ad  Syllam  relatum,  ille  re 
considerata,  cum  semper  eventum  respondere  nuntiatis 
comperisset,  diligenter  colligi  glandes  emissas  et  ad  se  re¬ 
ferri  jussit.  Unde  cum  aliquando  decretam  in  certum 
tempus  eruptionem  didicisset,  insidias  erupturis  struxit; 
multisque  interfectis,  a.liis  in  mare  compulsis,  magnum 
obsessis  detrimentum,  et  plus  aliquanto  terroris  intulit. 

12.  Crescebat  interea  indefesso  labore  militum  agger, 
cum  Archelaus  ex  diverso  turres  opposuit,  unde  cujus¬ 
quemodi  missilia  late  spargerentur.  Accitis  deinde,  qum 
Chalcide  et  per  reliquas  insulas  agebant,  copiis,  cum 
etiam  remiges  armasset,  numero  quidem  militum  longe 
superavit  Syllam,  cum  etiam  a  principio  majores  aliquan¬ 
to  copias  habuisset.  Idcirco,  minime  ratus  contandum, 
proxima  post  acceptum  supplementum  nocte,  validam 
eruptionem  in  opera  Romanorum  fecit.  Circa  tertiam 
vigiliam,  cum  facibus  improvisa  turba  exsiliens,  alteram 
testudinum  et  quicquid  in  ea  machinarum  stabat,  incen¬ 
dit  :  neque  potuit  defendi.  Sed  intra  proximum  decen- 
dium  aliud  excitatum  eodem  loco  opus  stetit. 

io  c  ii  •  •  ■  r  ,  iront. 

ld-  Sylla  ignaviae  suorum  iratus,  cohortem  et  centurio-  Strat.  iv.i. 

Delph.  et  Vur.  Cias.  Livius.  13  R 

nes  quorum  stationem  hostis  perruperat,  illam  ignominiae 
causa  extra  vallum  tendere,  hos  galeatos  et  discinctos3 
perstare  in  principiis  jussit.  Deinde  ligneam  turrim, 
quam  contra  suum  aggerem  Archelaus  erexerat,  modis 
omnibus  incendere  studens,  (plurimum  enim  impedimenti 
obsessoribus  afferebat,)  summotis  valida  impressione  pro¬ 
pugnatoribus,  ligna  circumponi,  faces  subjici  jussit.  Ce¬ 
terum  conatus  iste  irritus  fuit,  non  concipiente  ignem 
materia,  quod  eam  multo  alumine  Archelaus  obleverat. 

14.  Dum  haec  aguntur,  missu  Mithridatis  Dromichaetes 
cum  novis  Thracum  auxiliis  affuit.  Archelaus  igitur  pug¬ 
nandi  facturus  copiam,  aciem  ita  applicuit  oppido,  ut  a 
moenibus  quoque  adjici  ad  Romanos  tela  possent :  alios 
deinde  facibus  armatos  intra  portas  signum  erumpendi 
expectare  jussit.  Praelio  commisso  fugientes  suos  im¬ 
pigre  obsistens  Archelaus  redire  coegit  in  hostem :  unde 
vicissim  Romana  acies  pedem  referre  coepit.  Sed  a  Mu¬ 
rena  cohibiti  restiterunt :  simul,  qui  lignatum  exiverant, 
reversi ;  itemque  alii,  qui  ignominiae  causa  seorsim  tende¬ 
bant,  accurrerunt :  horumque  strenua  opera  factum  est, 
ut  reffii,  duobus  militum  millibus  amissis,  intra  muros 
compellerentur.  Archelaus,  dum  ad  retinendos  suos  tota 
mente  conversus,  salutem  suam  negligit,  occlusis  jam 
oppidi  portis,  fune  in  moenia  subductus  est. 

15.  Sylla  ob  egregiam  operam  laudatis  militibus,  dem- 
taque  iis  qui  notati  fuerant  ignominia,  cum  appetere  hye- 
mein  videret ;  relictis  ad  opera  praesidiis,  castra  ad  Eleu¬ 
sinem  movit.  Equitabilis  eo  loco  planities  erat :  et  eo 
genere  copiarum  hostes  abundabant.  Igitur  Sylla  ne 
eorum  pateret  incursionibus,  tossam  protundam  a  monti¬ 
bus  ad  mare  ducere  coepit.  Hoc  opus  prohibituri  hostes, 
quotidiana,  modo  ad  fossam,  modo  pro  moenibus  Piraeei, 
certamina  moverunt.  Abundabant  enim  multitudine, 
marique  libero  utentibus,  et  exponere  suos  ubi  volebant, 
et  recipere,  et,  quocumque  opportunum  videretur,  traji¬ 
cere,  in  promtu  erat :  rerum  quoque  necessariarum  co- 


a  Galeatos  et  discinctos ]  Cur  Frontinum  legunt  exgaleatos  vel 
galeatos?  aut  quodnam  est  illud  discalceatos.  Crev. 
ignominise  genus?  Quidam  apud 

piam  suis  efficere,  penuriam  hostibus,  ex  facili  pote¬ 
rant. 

16.  Igitur  Sylla,  missis  ad  Rhodienses  certis  homini¬ 
bus,  classem  arcessit.  Quod  ubi,  regiis  mare  obtinenti¬ 
bus,  parum  procedebat,  L.  Lucullum  in  iEgyptum  et  Plut.  Lac 
Africam  proficisci  ad  corroganda  a  regibus  et  maritimis  c'  3- 
civitatibus  navium  auxilia  jussit,  quibus  instructus  Rho¬ 
diorum  classem  securius  deduceret.  Lucullus,  neque  maris 
incerta,  neque  vim  hostium  veritus,  hyeme  media  cum 
paronibus  Graecis  tribus,  totidemque  Rhodiorum  dicrotis 

solvit :  Cretaque  partibus  adjuncta,  Cyrenas  transmisit. 

17.  Erat  tum  pessimus  Cyrenaicae  rei  status;  quae,  post 
testamentum  Apionis,  magis  sine  rege,  quam  in  libertate 
relicta,  neque  defensa  ab  Romanis  domi  satis  negotiorum 
habentibus,  in  seditiones  et  tyrannidem  inciderat.  Cujus  Plut.  de 
quam  intolerabilis  saevitia  fuerit,  ab  uno  documento  in- 
telligi  potest:  quod  Nicocrates  ad  portas  urbis  custodes 
apposuit,  qui  mortuos,  cum  efferebantur  igne  ac  ferro 
admoto  tentarent,  ne  quis  simulatione  mortis  effugere 
tyrannidem  posset.  Ceterum  illum  ingens  animi  mulier 
Aretaphila,  concitato  in  eum  fratre  tyranni  Leandro, 
sustulerat;  deinde  ipsum  etiam  Leandrum,  postquam  p0lyaen. 
similem  se  gerebat  ei  quem  interemerat.  Accesserant  et  Strat.  vm. 
finitimorum  bella.  Igitur,  licet  excisa  tyrannide  ad  op¬ 
timates  respublica  redisset,  tamen  nec  auctoritas  illis,  nec 
concordia  aderat :  cum  a  recenti  dominatione  timidis  ne¬ 
cessario  suspectus  fieret,  quisquis  supra  ceteros  ingenium 
animumque  habere  credebatur. 

18.  Cum  his  temporibus  L.  Lucullus  supervenisset,  piut.  Luc. 
velut  divinitus  missum  pacis  libertatisque  instauratorem 
amplexi,  ut  leges  sibi  ferret,  oraverunt,  quibus  deinceps 
civitas  regeretur.  Ille,  recensitis  veteribus  legibus,  P]ut. 
maxime  quas  olim  Ecdemus  et  Demophanes  Megalopoli-  PhlloP-c,1‘ 
tani  rogatu  Cyrenaeorum  tulerant,  additisque  ex  praesenti  Plut.  Luc. 
usu  aliis,  rempublicam  eorum  belle  composuit.  Id  ubi 
perfectum  est  negotium,  eadem  hyeme  in  iEgyptum  inde 
navigavit.  In  eo  qursu  plerisque  navibus  piratarum  auda¬ 
cia  depressis  aut  captis,  ipse  incolumis  et  sospes  Alexan¬ 
driani  pervenit,  eximioque  honore  et  magnificis  a  rege 

honoribus  cultus  est.  Nam  et  quadruplum  ejus,  quod 
aliis  hospitibus  assignari  consueverat,  ei  decretum  est :  et 
munera  e  talentis  octoginta b  missa,  quae  tamen  ille  non 
accepit. 

19.  Ptolemaeus  tum  iterum  regnabat,  Lathuri  cogno¬ 
mento  a  ceteris  distingui  solitus  :  quem  post  fratris  Alex¬ 
andri  necem,  Alexandrini  ad  vetus  regnum  e  Cypro  revo¬ 
caverant.  Nam  matrem  Cleopatram  Alexander,  Alex¬ 
andrum  JEgyptii  bello  persecuti  occiderant.  Neque  ad¬ 
huc  plane  motus  omnes  extincti  erant,  quanquam  Thebas, 
quae  defecerant,  triennii  bello  recepisset  Ptolemaeus,  adeo- 
que  redegisset  humiles,  ut  vix  memoria  pristinarum  opum, 
quibus  nulla  civitas  copiosior  fuit,  relinqueretur. 

20.  Igitur  dum  his  in  locis  varia  per  impedimenta 
Lucullus  detinetur,*  L.  Sylla  manum  militum  frumenta  ex 
Piraeeo  Athenas  portantium  cum  ipsis  sarcinis  intercepit. 
Prodita  enim  ea  res  glandium  inscriptione  fuerat.  Eadem 
die  ad  Chalcidem  cum  Archelai  fratre  Neoptolemo  felici¬ 
ter  dimicatum  est.  Legatus  L.  Syllae  Munatius,  mille 
quingentis  militibus  interfectis,  aliquanto  pluribus  captis, 
duce  quoque  hostium  sauciato,  pretium  operae  fecit. 

21.  Parvo  post  tempore,  cum  sopitis  custodibus  moenia 
Piraeei  negligerentur,  Romani  milites,  scalas  machinis 
imponentes,  in  murum  evaserunt,  et,  quos  primum  obje¬ 
cerat  casus,  obtruncarunt.  Excitato  inter  haec  tumultu, 
vigiles  partirn  in  oppidum  quasi  jam  captis  moenibus  desi- 
lierunt :  alii  magnis  animis  certamine  inito,  hostes,  occiso 
qui  eos  ducebat,  praecipites  abegerunt.  Lloc  invitati  suc¬ 
cessu  regii,  non  contenti  periculum  repulisse,  eruptionem 
fecerunt,  quo  loco  altera  Romanorum  turris  exaedificata 
fuerat:  incendissentque,  nisi  continuato  per  noctem  diem¬ 
que  labore,  Sylla,  qui  ex  castris  auxilio  accurrerat,  resti¬ 
tisset.  Cum  deinde  aliam  ex  adverso  turrim  Archelaus 
struxisset,  diu  ex  vicinis  paribusque  munitionibus  omni 
genere  telorum  certatum  est :  donec  Sylla  viginti  shnul 
plumbeos  graves  globos  catapultis  excuti  jussit.  Horum 
impetu  multi  hostium  occisi,  et,  quod  praecipue  desidera- 

b  Talentis  octoginta ]  Marcis  argenti  nostratibus  7500.  Crev . 

tum  fuerat,  labefactata  turris  Archelai,  cum  ruinam  mini¬ 
taretur,  intra  moenia  reducta  est. 

22.  Interea  magis  magisque  gliscebat  in  urbe  Athena¬ 
rum  fames.  N am  frumenti  quidem  parum  inerat ;  et  ty¬ 
rannus  choenices  hordei  in  quatriduum/  gallinarum  verius, 
quam  hominum,  dimensum,  dividebat.  Sed,  hac  necessi¬ 
tate  Atheniensium  cognita,  licet  contanter,  de  integro  ta¬ 
men  Archelaus  delectos  cum  cibariis  misit.  Et,  quia  prodi 
consilia  sua  animadverterat,  eodem  tempore  circum  portas 
validam  opperiri  manum  jussit,  ut  Sylla  in  frumentatori¬ 
bus  capiundis  occupato,  cum  facibus  ad  incendenda  Ro¬ 
manorum  opera  prosilirent.  Utrisque  pro  spe  expeditio 
fuit :  Sylla  commeatum  portantes  excepit ;  Archelaus  ali¬ 
quot  machinas  corrupit  incendio. 

23.  Circa  eadem  tempora  filius  Mithridatis  Arcathias 
cum  alio  exercitu  in  Macedoniam  irrumpens,  Romanorum 
modicas  copias  haud  aegre  expulit,  omnemque  Macedo¬ 
niam  in  praefecturas  divisam,  idoneis  hominibus  distribuit. 
Deinde  magno  cum  apparatu  contra  Syllam  profectus, 
haudquaquam  parem  spei  eventum  habuit,  circa  Tidaeum 
morbo  extinctus. 

24.  Tanto  minore  molestia  Romanus  imperator  coepta 
perurgens,  Athenas,  ut  omnem  non  modo  commeatum, 
sed  etiam  fugam  interciperet,  castellis  circumdedit :  quo 
plures  in  exhausta  urbe  clauderentur,  eo  celeriorem  ex 
fame  deditionem  sperans.  Ad  Piraeeum  vim  adhibere  con¬ 
sultius  visum,  eductisque  in  justam  altitudinem  aggeribus 
machinae  impositae.  At  Archelaus  terra  clam  egesta 
exinanibat  opus  ;  donec,  subsidente  mole,  prodita  res 
est,  deductisque  machinis  Romani  aggerem  repleverunt. 
Deinde,  contra  cuniculos  Archelai  aliis  effossis  cuniculis, 
et  sub  ipsa  moenia  productis,  saepe  sub  terra  inter  fossores, 
ut  forte  sibi  occurrerant,  hastis  gladiisque  pugnatum  est. 

25.  Haec  dum  ita  fiunt,  Romanus  multis  ab  aggere  ma¬ 
chinis  admotis  muros  ariete  quatiebat.  Neque  ante  desi¬ 
tum  quam  parte  muri  dejecta,  proxima  turris  contento  mi- 

c  Choenices  hordei  in  quatridu-  quanto  major  est  ilerima  parte 
am]  Choenix  quater  cotylam,  modii  nostratis.  Orer, 
sive  heminam,  continet ;  et  ali- 

litum  labore  incenderetur,  inque  ipso  quem  ceperant  muro 
praesidium  statueretur.  Simul  cunicularii,  suspensa  trabi¬ 
bus  moenia,  pice,  stuppa,  atque  sulfure  multo  affusis,  et 
igne  subjecto,  concremarunt. 

26.  Ibi  cum  alia  post  aliam  pars  murorum  arderet,  et 
superstantes  gravi  ruina  opprimerentur,  etiam  qui  longius 
a  periculo  aberant,  commilitonum  interitu  territi,  despon¬ 
dere  animos  coeperunt.  Summa  enim  contentione  a  Ro¬ 
manis  pugnabatur  :  cum  Sylla  fessis  integros  summittens, 
hunc  unum  restare  laborem  clamitaret ;  neque  reliquum 
quicquam  faceret,  quominus  promissis,  imperio,  minis, 
modo  hos,  modo  illos  ad  spernenda  pericula,  murosque  vi 
transcendendos  incitaret.  Neque  minus  animorum  aut 
industriae  Archelao  supererat,  perculsis  atque  sauciis,  cor¬ 
pore  atque  animo  recentes  subinde  jubenti  accedere:  do¬ 
nec  fatigatos  iniquo  praelio  milites  Sylla  miseratus  recep¬ 
tui  cecinit,  cum  ejus  diei  fortuna  pari  inter  se  robore  prae- 
liatos,  etiam  detrimento  amissorum  utrimque  militum  ae¬ 
quavisset. 

27.  Archelaus  ne  noctem  quidem  suis  quietam  abire 
passus,  reparandis  moenium  ruinis  operam  dedit :  intra  mu¬ 
rum  multas  exstruxit  munitiones,  in  lunae  speciem  sinuata 
fronte,  quo  pluribus  ex  partibus  in  hostem  missilia  jace¬ 
rentur.  Eas,  dum  adhuc  recens  labor  facilius  machinis 
cederet,  magna  vi  oppugnare  Sylla  coepit.  Sed  undique 
telis  expositus,  cum  multos  occidi  vulnerarique  cerneret; 
abjecta  spe  capiendi  per  vim  oppidi,  ut  commeatuum 
inopia  cogeret  ad  deditionem  obsessos,  de  reliquo  abstinuit 
oppugnatione :  claudi  tantum  aditus,  ne  qui  exire,  neve 
ingredi  impune  possent,  jussit.  Ipse,  parte  copiarum  as- 
sumta,  Athenas  perrexit :  ubi  graviorem  in  dies  annonam 
factam,  et  jam  ad  extrema  necessitatis  perventum  intel¬ 
lexerat. 

28.  Jumentis  enim  omnibus  absumtis,  etiam  oleribus 
et  herbis  vescuis,  vulgo  jam  a  tegulis  parietinisque  Par¬ 
thenion  (urceolarem  herbam  Latini  vocant)  in  victum 
vellebatur.  Alii  calceamentorum  ampullarumque  coriis 
morabantur  deficientem  spiritum  :  etiam  humana  corpora 
coeperant  in  cibum  verti.  Nam  frumenti  quidem  medim- 

nus  mille  denariis  aestimabatur.11  Neque  hoc  tristissimum 
pereuntibus  erat,  sed  quod  tyrannus  Aristion  in  ea  pub¬ 
lica  penuria  quotidie  cum  suis  compotoribus  hilariter 
epulabatur :  nec  modo  fatiscentes  inedia  cives,  sed  etiam 
extinctum  olei  inopia  Minervae  sacrum  ignem  in  levi 
ponebat.  Hierophantidi,  summae  ea  religionis  in  urbe 
sacerdos  erat,  heminam e  tritici  petenti,  heminam  piperis 
misit.  Urbem  ita  affectam  Sylla  nactus  protinus  circum¬ 
vallare  instituit,  ne  quisquam  inde  evadere  posset. 

29.  Interea  saepe  rogatus  ab  Atheniensibus  Aristio, 
cum  diu  negavisset,  semel  etiam  supplicantes  ei  cum  se¬ 
natoribus  sacerdotes  sagittis  abegisset,  tandem  familiarium 
aliquot  ad  Syllam  oratores  de  pace  misit.  At  illi  scele¬ 
ribus  et  crapula  vecordes,  stolida  et  minime  accommodata 
temporibus  oratione,  nihil  quod  praesens  usus  postularet, 
sed  vetera  urbis  decora,  Theseosque  Eumolposque,  et 
Medica  tropaea  praedicabant. 

30.  ‘  Neque  tibi  decorum  fuerit/  aiebant,  ‘  imperator, 
neque  tutum,  eam  excidisse  urbem,  in  quam  singularis 
Deorum  favor  semper  extitit :  adeo  quidem,  ut  et  hanc 
praecipua  benevolentia  semper  complecterentur ;  et  inde 
potissimum  in  ceteras  gentes  emanare  beneficia  sua  vel¬ 
lent.  Jam  a  principio  cum  urbi  nomen  esset  imponendum, 
duos  de  Censentibus  de  hoc  honore  certavisse  satis  con¬ 
stat :  et  cum  oleam  Minerva,  Neptunus  equum  produx¬ 
isset,  pacis  omen  praeferentibus  Diis,  quorum  arbitrio 
commissa  lis  fuerat,  vicisse  Palladem,  quam  Athenam 
vocamus,  deque  hujus  vocabulo  appellari  Athenas  coe¬ 
pisse. 

31.  ‘  Ita  propter  nos,  et  equum,  tam  accommodatum 
usibus  humanis  animal,  et  oleam,  cui  praeferri  arborum 
nulla  jure  potest,  vita  accepit.  Duratque  illa  etiam  nunc 
certo  divinitatis  argumento,  et,  quos  praeferimus,  ramos 
inde  decerpsimus.  Sed  et  Cereris  munus,  Triptolemique 
currum,  et  hinc  ad  alias  terras  exportata  frugum  semina 

referre  possemus,  cum  adhuc  glandibus  miseri  mortales 
vescerentur.  Quin  et  praeter  oleam  suavissima?  pomorum 
fici  haec  terra  est  genitrix  :  et  hic  primum,  expressis  Eu¬ 
molpi  ingenio  uvis,  vina  fluxerunt. 

82.  ‘Quae  jam  alia  in  universum  genus  humanum  ex- 
tent  urbis  hujus  merita,  si  recensere  vellemus,  dies  potius 
et  vox,  quam  argumentum  nos  deficeret.  Ut  pauca  obiter 
indicemus,  lanificii  usum  nudis  aut  male  vestitis  mon¬ 
stravimus  :  et  cum  in  specubus  antiqui  habitarent,  Eury¬ 
alus  et  Hyperbius  cives  nostri,  lateritias  exaedificare 
domos  docuerunt.  Judiciorum  etiam  ordinem  hominum 
primi  tradidimus,  ab  ipsis  Diis  acceptum,  quo  tempore 
nomen  Areopago  Mars  dedit,  qui  primus  ibi  capitis 
dixit  causam,  ob  Halirrothii  caedem. 

33.  ‘  Sed  et  civitatem  ante  alios  optime  constituimus 
populari  statu,  cum  ejus  nullum  adhuc  exemplum  extaret. 
Sed  et  certamina,  quibus  corpora  exerceantur,  commeriti 
sumus,  gymnicosque  instituimus  agonas,  ungendique  tra¬ 
didimus  morem :  et,  quo  magnificentius  Panathenaica 
celebrarentur,  primus  hominum  quadrigas  rex  noster 
Erichthonius  junxit :  idem,  inquam,  Erichthonius,  qui  et 
signandae  pecyniae  fuit  auctor.  Nec  jam  enarrare  volu¬ 
mus,  quid  pictura  Polygnoto,  quid  Pericli  res  nautica 
debeat.  Literas  certe  et  facundiam,  quibus  ornamentis 
te  quoque  scimus  excellere,  omnemque  humanitatem, 
jura,  leges,  a  nobis  habere  fatentur,  quotquot  habent. 

34.  ‘  Sed  et  majores  vestros,  qui  tantae  magnitudinis 
fundamenta  jecerunt,  non  puduit,  missis  huc  legatis,  So¬ 
lonis  inclytas  leges  describere  :  unde  mox  duodecim  illa? 
tabulae  prodierunt,  quas  apud  vos,  tanquam  omnis  publici 
privatique  juris  fontem  atque  normam,  ingenui  pueri 
inter  praecipua  disciplinarum  edocentur.  Tam  antiqua 
sunt  nostrae  urbis  in  Romanam  officia :  quae  deinde  multis 
temporum  opportunitatibus  toties  reculta  auctaque  sunt, 
ut  nulla  Graeciae  civitas  pluribus  imperatorum  vestrorum 
senatusque  honorificis  decretis  gloriari  possit.  Nullum 
enim  ferme  in  Macedonia,  aut  Asia,  aut  Graecia  gestum 
bellum  est,  in  quo  non  insignis  6rga  populum  Romanum 
extiterit  Atheniensium  fides.  Cujus  rei  quem  ampliorem 

ipso  populo  Romano  testem  producemus,  et  quidem  uni¬ 
verso  ?  Semper  enim,  et  in  omni  re,  quod  optima  fide 
gestum  est,  id  Attica  gestum  Romani  soletis  dicere.  Veli.  n.  23. 

35.  ‘  Quae  vero  contra  barbaros  majores  nostri  toties 
gessere,  quanquam  forte  invidiosa  esse  ob  magnitudinem 
gloriae  videantur,  tamen,  quia  pro  misera  posteritate  ma¬ 
jorum  allegare  virtutem  prodest,  commemoranda  sunt. 

Sed  unde  potius  quam  ab  iis  temporibus  gentibusque 
ordiemur,  in  quibus  cum  vester  aliquis  dolor  fuerit,  erit 

aliqua  etiam  ex  relata  hostium  ultione  voluptas.  Galli  Pausan.  i. 
cum  Italiae  magnam  partem,  mox  etiam  Macedoniam imt' 
Graeciamque,  innumeris  copiis  oppressissent,  ad  Thermo¬ 
pylas  majores  nostri  occurrerunt :  terraque  et  mari  for¬ 
tissime  decertando,  magnam  Graecorum  multitudinem 
servarunt. 

36.  £  Quid  antiquioribus  adhuc  temporibus,  o  Dii,  et 
custos  urbis  Minerva !  quae  tum  urbs  aut  regio  aut  insula 
prope  longeve  fuit,  quae  non  aliquo  praeclaro  Athenien¬ 
sium  facinore  nobilitaretur  ?  Marathon,  victoriae  Medi¬ 
cae  aeternum  monumentum,  ex  oculis  hominum  et  agro  Strab.  ix. 
nostro  deleri  poterit :  e  memoria  quidem  rerum  gestarum 

et  admiratione  posteritatis  nunquam  delebitur.  Quid 
deinde  Themistocles,  et  frater  ejus  Agesilaus  ?  Quorum  piut,  pa_ 
hic,  interfecto  principe  purpuratorum  Mardonio,  quem  ral1- c-  2- 
Xerxem  esse  putaverat,  quasi  regem  hac  audacia  non 
satis  terruisset,  injecit  foculo  manum,  tales  affirmans  om¬ 
nes  Athenienses  esse :  non  absimilis  illi  Mucio,  unde 
adhuc  Scaevolarum  familia  Romae  perdurat. 

37.  ‘  Themistoclis  autem  tam  nota  sunt  facinora,  ut 
omnis  historia;  oporteat  esse  rudem,  qui  ista  non  teneat. 
Superbissimum  enim  regem,  et  tantis  instructum  copiis,  Com.Nep. 
quantas  aut  antea  aut  postea  habuit  nemo,  nobili  ad  Sa-  Themist. 
lamina  praelio  fregit :  deinde  rem  multis  millibus  impro¬ 
bam  unus  consilio  perfecit,  ut  universa  Europa  maximis 

adhuc  viribus  subnixum  expelleret.  Theseo  vero  duce 
Amazonicas  pugnas,  et  quicquid  ab  eo  heroe  factum  est,  Pausan.  i. 
non  modo  vetus  memoria  loquitur,  sed  passim  nobilium 
artificum  opera  demonstrant :  ne  jam  Thrasybulos  vobis, 
et  Cononas  adducamus,  et  Cinaegiros,  et  omnem  illam 

clarissimorum  imperatorum,  fortissimorum  virorum  ma¬ 
num. 

38.  ‘  Periclem  tamen  indictum  abire  non  sinimus,  ut 
Val.  Max.  simul  virtutem  ejus,  simul  studium  Urbis  nostrae  in  virtute 
honoranda  prodamus.  Tantus  enim  ille  vir  fuit,  ut  novus 
ei  honor  decretus  fuerit,  duobus  connexis  oleae  ramulis 
capite  cincto.  Probaruntque  et  rem  et  auctores  universi 
populi  :  atcjue  inde  claros  viros  coronandi  consuetudo 
orta,  statimcpie  vulgata  est.  Neque  transeundus  Phocion 
est,  licet  aetas  ejus  in  Philippi  et  Alexandri  tempora  inci¬ 
dit,  quorum  potentia  et  fortuna  summorum  virorum  ob¬ 
scurare  famam  potuisset.  Nec  tamen  illi  sic  officere 
nomini  Phocionis  potuerunt,  quin  strenuum  virum,  opti- 
mumque  civem  fuisse  sciamus  :  qui  cum  quadragies  quin¬ 
quies  exercitum  duxerit,  semper  absens  electus  praetor, 

Corn.Nep.  tamen  integritate  vitae  civilibusque  artibus  hodie  est 
Phocion. 

notior. 


Plut. 

Phocion. 


39.  ‘  Atque  ea  hominis  mentio  publicae  laudis  admonet : 
cum  eadem  et  civitatis  nostrae  fuerit  in  utroque  genere 
bdhfsic1'  I,raestantia>  ut  ingeniosissimi  homines  disputent,  Belline 
inscripto,  an  vero  sapientiae  studiis  Athenae  fuerint  clariores?  An 
0C-de  enim,  ulla  pars  disciplinae  est,  in  qua  laudabiliter  versari 
humanum  ingenium  possit,  quam  non  aut  invenerint  nos¬ 
trates,  aut  prae  ceteris  excoluerint  ? 

Cic.Tusc.  40.  ‘Ut  enim  a  poetis  ordiamur,  quod  genus  e  doctis 
Qua  st.  antiquissimum  est,  comoediae  tragcediaeque  plurimos  atque 

nobilissimos  auctores  Athenae  retulerunt.  Quanquam 
Plut.  ibid.  profecto  comoediam  scribere  vetitum  Areopagitis  est,  ne 
severitatem  judicum  populari  hilaritate  corrumpant ;  ta¬ 
men  et  in  vestris  theatris  fabulae  nostrae  spectantur,  et  in¬ 
geniosior  quisque  poetarum  habetur,  quo  propius  abest  a 
Timoc.ap.  nostris.  Tragoediae  vero,  quae  maximas  in  vita  habet  uti- 
I.  ien.  vi.  jitates  a(j  omnem  bene  ferendam  fortunam,  et  primum 
Clemens,  inventorem,  et  scriptores  adeo  excellentes  haec  civitas  pe- 
Plut.  perit,  ut  tanto  jam  tempore  nemo  sit  repertus,  qui  sapien¬ 
tiam  Euripidis,  facundiam  Sophoclis,  grandiloquentiam 
JEschyli  possit  imitari. 

41.  ‘  Oratores  autem  praestantes  civitas  nostra  plures 
eadem  aetate  habuit,  quam  propemodum  omnes  omnibus 

annis.  E  quibus  equidem  Lysias,  et  rEschines,  et  De¬ 
mosthenes,  non  tanquam  oratorum,  sed  tanquam  eloquen¬ 
tiae  nomina,  audiuntur.  Et  ut  pictores,  statuarios,  ajiosque 
artifices,  quorum  tamen  insignis  etiam  est  gloria,  et  quic- 
quid  ingeniorum  diversis  studiis  occupatum  fuit,  silentio 
transeamus,  quis  ignorat  nullibi  terrarum  meliores  extitisse 
doctores  ejus  quae  vitam  regit  sapientiae?  Solon,  et  So¬ 
crates,  et  cum  Platone  Xenophon,  et  tot  profectae  a  So¬ 
crate  familiae,  quarum  etiamnum  successio  durat,  notiora 
sunt  miracula,  quam  ut  dici  debeant;  majora,  quam  ut 
possint. 

42.  ‘  Ob  tot  urbis  decora  mirum  non  est,  si  maximi 
praestantissimique  reges,  uti  vincere  Athenas  magnificum, 
ita  perdere  inhumanum  judicarunt.  Possemus  hic  Phi¬ 
lippum  nominare  Macedonum  regem,  possemus  Alexan¬ 
drum.  Sed  ne  tibi  talia  commemorando,  fastidio  simus, 
imperator,  praesertim,  quia  pro  humanitate  atque  erudi¬ 
tione  tua  nihil  horum  nescis,  has  tantum  adjiciemus  preces, 
ut  clarissimorum  regum  tueri  judicium  velis,  atque  cle¬ 
mentiam  imitari,  quemadmodum  imitaris  et  virtutem.  Ne 
lubeat  tibi  vastare  aedificia  hujus  urbis,  a  qua  primum 
tradita  mortalibus  est  aedificandi  scientia  :  noli  fame  pre¬ 
mere  frugum  parentem:  noli  bello  vastare  tot  heroum  Flor.  ni. 5. 
patriam,  artium  omnium  domicilium,  religionum  atque  Just.  n.  6. 
sapientiae  templum,  et,  Pythii  testimonio  ac  voce,  Graeciae  Athen. v- 
Prytaneum. 

43.  Sed  huic  orationi  non  aliter  atque  hac  vecordia  Plut.  Syll. 
dignum  erat,  Sylla  respondit.  4  Abite,’  inquit,  ‘  beati :  c'  28‘ 

et  haec  tam  pulchra  declamaturis  adolescentibus  praecipite. 

Ego  enim  senatus  populique  Romani  missu,  non  discendi 
gratia,  sed  ad  puniendos  rebelles  adsum.’ 

44.  Dum  haec  aguntur,  forte  senum  in  tonstrina  sermo-  Plut.de 
nem  habitum  exploratores  ad  Syllam  retulerunt.  Tyranno  Ga"u1, 

•  _ ,  C#  o  • 

maledixerant,  ‘  quod  negligenter  servaret  urbem,  faciles-  piut.  Syll. 
que  ad  Heptachalcum  aditus  incustoditos  sineret.’  Im¬ 
perator  haudquaquam  spernendum  indicium  ratus,  media 
nocte  cum  expeditis  ad  locum  venit ;  et  quia  non  difficilis 
superatu  videbatur,  admoveri  statim  scalas,  et  evadi  in 
murum  jubet.  Primus  omnium  M.  Teius  in  summum 

enisus,  cum  occurrentem  sibi  hostem  feriret,  objectu  ga¬ 
leae  fregit  ensem  :  nec  cessit  tamen  loco,  sed,  donec  alii 
.  commilitones  supervenirent,  restitit.  Sic  expugnatae  sunt 
a  Sylla  Athenae,  Kalendis  Martiis. 

45.  Romani  diruto  quicquid  inter  duas  portas  Piraicam 
et  Sacram 'murorum  fuerat,  magno  cum  terrore  ingressi, 
strictis  ensibus  ad  caedem  rapinasque  discurrerunt :  non 
defectionem  tantum  Atheniensium,  sed  suas  contumelias, 
et  jacta  obsidionis  tempore  convicia,  immitis  ingenii  viro 
acriter  vindicante.  Erat  omnino  foeda  tum  eorum  quae 
fierent  species,  tum  factorum  memoria  et  notae.  Multis  in 
domibus  condita  in  usum  ciborum  humana  membra  reper¬ 
ta;  tantumque  cruoris  ea  nocte  fusum  ferunt,  ut  praeter 
alias  urbis  partes  caedibus  et  cadaveribus  oppletas,  totus 
Ceramicus  ad  Dipylon  usque  sanguine  fluxerit,  ejusque 
rivos  etiam  in  suburbium  manasse  quidam  retulerint.  Non 
enim  a  Romanis  tantum  obvii  sternebantur,  sed  ingens 
oppidanorum  numerus,  acerbiora  morte  metuens,  despera¬ 
tione  sibi  necem  consciscebat.  Aristion  cum  paucis  in 
arcem  confugit,  incenso  prius  Odeo/  ne  materia  illius  ad 
oppugnandam  arcem  hostibus  usui  esset. 

46.  Syllam,  ne  Urbem  dirueret,  non  quidem  mandata 
senatus  absterruerunt,  quibus  tum  quidem  parum  fuisset 
commotus:  sed  Romanis  senatoribus  qui  cum  Sylla  erant 
adjuvantibus,  exules  Atheniensium  Midias  et  Calliphon 
extremis  precibus  evicerunt,  ‘  ut  miserrimae  civitatis  ali¬ 
quas  esse  reliquias  pateretur.’  Igitur  postridie,  jam  sa¬ 
tiata  nonnihil  vindictas  cupiditate,  veterum  Atheniensium 
laudibus  commemoratis,  ‘  ingratissimos  hominum/  ut  ipse 
dicebat,  ‘in  honorem  sacrorum  suorum  atque  antiquorum 
heroum  ’  conservavit :  ‘  multos  se  paucis,  et  vivos  mortuis 
donare’  dictitans.  ‘  Servilia’  deinde  ‘  corpora  venditu¬ 
rum  ’  edixit :  ‘  ceteris  concedere  libertatem  ;  suffragia 
legum  et  magistratuum  non  concedere,  quod  hostili  in  se 
atque  populum  Romanum  animo  fuissent.  Posteris  tamen 
illorum  ea  quoque  reddere.’ 


1  Odeo ]  Odeum  lorus  fuit  a  illi  aedificio  nomen,  Vid.  Plut 
Pericle  exstructus,  musicis  cer-  in  Pericl.  Crev. 
taminibus  destinatus  :  unde  et 

47.  Sic  antiquissima  et  nobilissima  Graeciae  civitas, 
cum  plurimorum  bellorum  pericula,  seditionumque  et  ty¬ 
rannidis  violentissima  mala  superasset,  quo  tempore  vix 
timeri  tale  quidpiam  potuisset,  Aristionis  opera  in  eam 
calamitatem  adducta  est,  ut  extremum  exitium  vix  evade¬ 
ret.  Syllam  quoque  postea  gavisum  esse  ferunt,  quod  irae, 
cujus  potens  non  erat,  hactenus  indulsisset,  ut  tamen  ur¬ 
bem  non  exscinderet;  idque  inter  praecipua  fortunae  suae 
beneficia  numeravisse.  Nunquam  tamen  pristinam  deinde 
recuperare  speciem  Athenae  potuerunt :  et  mcenia  tum  a 
Romanis  diruta,  circiter  annos  trecentos  quinquaginta 
jacuere:  donec  imperante  Valeriano,  contra  Scytharum 
incursiones  reficerentur. 

48.  Per  eadem  tempora  aliis  quoque  locis  inter  Ro¬ 
manos  Mithridaticosque  duces  varia  fortuna  certatum  est. 
Asia  ferme  tota  regis  erat :  nisi  quod  ab  obsidione  Rhodi 
repulso  etiam  Magnetes  fortissime  resistebant.  Hi  et 
alias  plurimum  damni  regiis  attulerant :  et  Archelaum, 
paulo  ante  quam  in  Graeciam  iret,  fines  suos  effusa  popu¬ 
latione  devastantem,  multis  barbarorum  necatis,  saucia¬ 
verant.  Inde,  cum  maximo  exercitu  circumsessa  op- 
pugnataque  urbs  eorum  a  Mithridaticis  praetoribus  esset, 
summa  virtute  defensa  est. 

49.  In  Thracia  atque  Macedonia  prosperiora  omnia 
regiis  erant.  Thraces  Mithridatis  partes  secuti,  duce  filio 
regis  Arcathia,  deinde  Dromichaete  regii  sanguinis  Thrace, 
capta  Amphipoli,  numerosis  agminibus  Macedoniam  et 
propinquas  illi  regiones  invaserant.  Horum  incursionibus 
Epirus  et  reliqua  Dodonam  usque  afflicta  sunt :  ipsum 
Jovis  Dodonaei  templum  sacrilegas  eorum  manus  non  effu¬ 
git.  Delphicum  quoque  delubrum,  postquam  antiquiori¬ 
bus  temporibus  bis  incensum  fuisset,  tum  tertium  a  Thra- 
cibus  inflammatum  est. 

50.  Iis  post  Arcathiai  mortem  Taxiles  cum  imperio  prae¬ 
erat,  qui  Atheniensium  obsidione  audita,  cum  Elateam 
Phocidis  urbem  circumsideret,  copias  in  Atticam  transdu- 
cere  instituit.  Habebat  autem  sub  signis  centum  peditum, 
decem  equitum  millia,  cum  nonaginta  curribus  falcatis ; 
per  se  validas  ad  quodlibet  bellum  vires,  nedum  si  Arche¬ 
lao  jungeretur. 

51.  Quo  minus  committendum  Sylla  ratus,  ut  post  cap¬ 
tam  urbem,  ad  reliquas  munitiones  tempus  tereret,  obsidi¬ 
oni  arcis  Curionem  praefecit :  Piraeeum  summis  viribus 
oppugnavit.  Neque  prius  destitit,  quam,  repidsis  conti¬ 
nuo  1  telorum  imbre  propugnatoribus,  muri  recentis  luna¬ 
tam  partem  convelleret.  Sed  cum  optato  laboris  eventu, 
non  statim  praemium  etiam  speratum  affuit.  Quippe  in¬ 
teriorem  murum  Archelaus  struxerat :  et,  quasi  nihildum 
actum  foret,  subeunda  erat  integra  oppugnationis  alea. 
Neque  hoc  semel  atque  iterum  factum  esse  dicitur,  sed  ea 
fuisse  utrisque  defendendi  expugnandique  contumacia,  ut 
sex  et  amplius  muri  perrumpendi  Romanis  ante  plenam 
victoriam  fuerint. 

52.  Tandem  urgente  Sylla,  ipsisque  militibus  per  iram, 
et  quia,  expugnato  Piraeeo,  cetera  belli  faciliora  fore  cre¬ 
debant,  supra  fidem  humanarum  virium  connisis,  Arche¬ 
laus  in  opposita  quaeque  ruentium  insana  pervicacia  vic¬ 
tus,  cessit  loco ;  seque  in  Munychiam  et  circumfluam  undis 
Piraeei  regionem  recepit.  Victores,  aedificiis  plerisque 
incendio  ac  ruina  deletis,  in  quibus  et  navalia  fuerunt,  et 
celebratum  Philonis  armamentarium,  tanta  arte  distribu¬ 
tis  spatiis,  ut  mille  navium  instrumentum  caperet,  ultra 
non  potuerunt  progredi,  quod  neque  classem  haberent, 
neque  sine  navibus  sequi  Archelaum  possent.  Igitur 
omisso  illo,  relictisque  idoneis  praesidiis,  L.  Sylla  cum 
majore  parte  exercitus,  et  Graecorum  populorum  auxiliis, 
ut  venienti  novo  hostium  exercitui  occurreret,  in  Boeotiam 
contendit. 


1  Continua  edd.  ante  Crev. 

1.  Expeditio  L.  Syllae,  quemadmodum  nihil  tam  ob-  Plut.  Syll. 
noxium  hominum  judiciis  est  quam  imperatorum  consilia, 
a  plerisque  reprehendebatur,  quod  relicto  Attico  agro, 
ubi  propter  asperitatem  locorum  pauci  pluribus  resistere 
possent,  Boeotiae  campos  et  apertam  planitiem,  numero 
praesertim  equitum  tanto  inferior,  optavisset.  Ceterum 
Sylla,  praeter  insitam  audaciam  motus  causis  minime  in¬ 
anibus  videbatur,  quod,  retenta  Munychia,  Archelaum 
hoc  intelligebat  agere,  ut  ducendo  bello,  Romanos  in  re¬ 
gione  sterili  commeatuum  inopia  premeret.  Ager  enihr 
Atticus  ne  per  pacem  quidem  tantam  alere  multitudinem 
poterat:  subvectionem  annonae  ipse  mari,  Taxiles  terra 
haud  magno  negotio  erant  prohibituri. 

2.  Adversum  haec  ea  ratio  Syllae  erat,  ut  cum  hoste 
potius  solo,  quam  simul  adversus  hostem  famemque  dimi¬ 
caret.  Ad  hoc  periculo  L.  Hortensii  movebatur  ;  quem,  Memnon, 
acrem  virum  et  propositi  tenacem,  cum  copiis  non  poeni-  Vales^' 
tendis  ad  se  ex  Thessalia  pergere,  hostes  autem  in  Thessa-  Plut. 
liam  irrupisse  noverat :  et  nisi  subveniretur,  ne  ubicumque  p|^‘t 
deprehensus  pugnam  vel  cum  exitio  sumeret,  metuebat. 

Sed  Hortensium  quidem  Caphis  Boeotius  per  aliam  quam 
qua  venturum  barbari  opperiebantur,  viam  circumduxit, 

donec,  superato  Parnassi  dorso,  tenuit  Tithoream.  Muni¬ 
tissimus  natura  locus  est,  alto  circum  et  praecipiti  rupium 
velut  vallo  claudente :  cui  quondam  Phocensium  pars, 
inundante  Graeciam  Xerxis  exercitu,  salutem  atque  liber¬ 
tatem  debuisse  dicitur.  Huc  ubi  longiore  via  secuti  hostes 
penetrarunt,  Hortensius  toto  die  impetum  eorum  haud 
difficulter  repulit :  noctu  deinde  tacito  agmine  profectus 
per  loca  confragosa  pervenit  Patronidem,  ibique  ab  oc¬ 
currente  Sylla  receptus  est. 

3.  Hoc  adjuncto  milite,  non  ultra  mille  quingentos 
equites,  peditum  millia  quindecim  Romanae  copiae  effi¬ 
ciebant,  Accensa  deinde  Graecorum  qui  nuper  ab  Ar¬ 
chelao  defecerant  auxilia,  ita  augebant  numerum,  ut  tamen 
ne  trientem  quidem  hostilis  multitudinis  aequaret.  Igitur 
Archelaum  (nam  et  hic  accitus  a  Taxile  in  Thessaliam 
accurrerat)  ceteri  duces  ad  praelii  tentandam  fortunam 
indesinenter  hortabantur  :  donec  consensu  omnium  victus 
(nam  trahere  bellum  haud  absurdo  consilio  statuerat)  in 
aciem  suos  eduxit. 

4.  Praeter  veterum  copiarum  reliquias,  et  quae  postea 
Dromichaetis  ductu  venerant  ;  etiam  Arcathiae  nullo 
adhuc  incommodo  imminuta  agmina,  et  quae  subinde  Mi¬ 
thridates  summittebat,  Taxiles  e  Macedonia  adduxerat. 
In  universum  hominum  millia  centum  viginti  numera¬ 
bantur,  mixta  e  variis  gentibus  acies;  Thraces  plerique 
et  Pontici,  Scytharumque  et  Gallograecorum  auxilia, 
tum  ex  Phrygiae,  Bithyniae,  ceterarumque  provinciarum 
quae  jugum  regis  acceperant,  delectibus  coacta  juventus. 
Suos  cuique  gentium  ductores,  summae  Archelaum  rex 
praefecerat. 

5.  Sylla  castris  locum  in  Elateae  finibus  ceperat.  Sed 
quia  neque  collis  quem  obtinebat  arduus,  et  lata  circum 
planities  erat,  cum  neque  loco  fideret,  et  terreri  hostium 
multitudine  animadverteret  suos,  intra  vallum  se  conti¬ 
nuit.  Id  cum  continuis  aliquot  diebus  factitatum  esset, 
contemnere  hostem  regii  coeperunt,  et,  quo  ferebat  ani¬ 
mus,  injussu  ducum  pabulatum  excurrere.  Panopeum 
Boeotiae  urbem  sine  certo  imperio  tum  deletam  ferunt: 
Lebadeam  cum  celebri  Trophonii  oraculo  direptam. 

Dolebat  in  oculis  suis  fortunas  sociorum  diripi  Sylla,  sed 
militem  formidine  nondum  liberatum  certamini  non  aude¬ 
bat  objicere.  Laboribus  ergo  atque  operum  taedio  pu-  Front.i.il. 
tabat  adduci  posse,  ut  potius  pugnam  poscerent.  Ipse,  Plut. 
missis  ad  Archelaum  legatis,  pacis  mentionem  inter-  Front.  i.  5. 
posuit,  inducias  quoque  pactus :  quo  securiorem  efficeret 
hostem,  et  castra  sua  in  tutiorem  locum  transferret. 

6.  Utrique  consilio  sicuti  ratio  affuerat,  fortuna  et  suc¬ 
cessus  affuerunt.  Tertio  die,  postquam  derivando  Ce-  Plut. 
phisi  flumine,  fossisque  ducendis  fatigari  coeperant,  prae¬ 
tereuntem  forte  Syllam  magno  cum  clamore  praelium 
poposcerunt.  Ille  non  pugnam  cupientium,  sed  laboris 
pertaesorum  hunc  clamorem  videri  increpans,  ‘  Tamen, 

si  viri  estis,’  inquit,  ‘  en  vobis  locum,  quem  extemplo  ca¬ 
piatis.’  Simul  ostendit  arduum  praeruptumque  collem, 
ubi  quondam  ad  confluentes  Assi  Cephisique  arx  Parapo- 
tamiorum  steterat.  Ad  hunc  occupandum  eodem  tem¬ 
pore  missi  ab  Archelao  chalcaspides  ibant :  sed  eximia 
Romanorum  alacritate  praevenit  eos  Sylla,  locumque 
communivit. 

7.  Ut  jam  redire  militibus  virtus  et  armorum  fiducia 
coepit,  Syllaeque  exploratores  retulerunt,  £  castra  hostium 

non  magno  plerumque  praesidio  custodiri  ;  ceteros  ad  Memnon, 
praedam,  frumentive  aut  pabuli  convehendi  gratia  passim 
evagari  ;  redeuntes,  ubi  per  noctem  ignibus,  interdiu 
fumo,  adventum  suum  signifieassent,  portis  patentibus 
intromitti ;  eaque  secure  et  negligenter  omnia  agi ;  quan-  pjQt. 
toque  plus  ducum  ipsis,  tanto  minus  obsequii  esse  :’  occa-  Memnon, 
sione  usus  magnum  barbaris  detrimentum,  et,  quia  nec¬ 
opinantibus  acciderat,  majorem  ex  securitate  metum 
attulit. 

8.  Frumentatorum  aliquo  numero  excepto,  cum  robus¬ 
tissimum  quemque  interfecisset,  reliquos,  a  quorum  im¬ 
becillitate  nihil  metuebat,  resumtis  armis  suis  pergere 
secum  jussit.  Cum  in  vicinum  castris  locum  obscura  jam 
nocte  ventum  esset,  ‘  Ne  vos  fugiat,’  inquit,  e  quam  salutis 
concessae  mercedem  postulem,  excitatis  ignibus  signum 
quod  inter  vos  convenit,  vestris  date.  Ubi  redditum  ab 
illis  signum  fuerit,  ad  castra  succedamus,  apertas  haud 

dubie  portas  reperturi,  ubi  vestrae  e  propinquo  voces 
agnoscentur.  In  hoc  non  magis  victoriam  meam,  quam 
vestram  incolumitatem  sitam  esse  scitote.  Quod  si  quis 
forte  fugam,  aut  proditionem  tentare  voluerit,  a  me  pro¬ 
videbitur,  ut  nullo  neque  nostro  damno,  neque  suorum 
commodo,  extremos  sibi  cruciatus  arcessivisse  intelligat.’ 
Omnia,  sicut  Sylla  optaverat,  obedienter  facta.  Eventus 
etiam  affuit.  Recepti  pro  amicis  late  per  tota  castra 
terrorem  caedemque  ediderunt. 

9.  His  incommodis,  et  quia  barbari  temere  vastando 

Appian.  culta,  penuriam  sibi  commeatuum  ex  magna  copia  fece¬ 
rant,  Archelaus  ad  Chalcidem  retrocedere  statuit,  ubi  e 
maritimis  subvectionibus  abundaturus  commeatu  erat  : 
dum  Romani  fame  ac  inopia  rerum  omnium  in  vastatis 
agris  attererentur.  Non  fallebat  Syllam,  quid  hostis 
moliretur.  Igitur  ^iscedentem  provide  secutus,  neque  se 
dabat  in  discrimen,  et  illum  qualia  voluisset  itinera  facere 

Plut.  prohibebat.  Ita  ventum  ad  Chaeroneam  est,  Plutarchi 
nobilis  philosophi  natalibus  illustrem,  qui  rerum  istarum 
historiam  composuit. 

10.  Erat  inter  auxilia  Romana  Chaeronensium  cohors  : 
quae  patriae  periculo  mota,  oravit  Syllam,  ne  hostibus  esse 
praedae  pateretur.  Sylla  et  illos  ad  praesidium  patriae  oc¬ 
currere  jussit,  et  cum  una  legione  Gabinium  tribunum 
militum  eo  misit.  Tantaque  Romanorum  diligentia  fuit, 
ut,  in  servando  oppido,  Chaeronensium  ipsorum,  licet  in¬ 
flammata  studia  praeveniret.  Barbari,  spe  potiundi  oppidi 
amissa,  in  Thurio  (confragosum  admodum  et  praeruptum 
supra  Chaeroneam  cacumen  est)  valido  collocato  praesidio, 
haud  procul  inde  castra  posuerunt. 

Appian.  11.  At  Sylla,  aestimato  loci  ingenio,  cum  barbaros  suam 
ipsos  multitudinem  inutilem  effecisse  ;  sibi  vel  ad  infe¬ 
rendum  gradum,  vel  ad  referendum  abunde  spatii ;  illis 
angusta  omnia  et  impedita,  cerneret;  quod  hactenus.de- 
trectaverat,  praelium  appetere  coepit,  hostemque  lacessere. 

Plut.  Quapropter,  bifariam  divisis  copiis,  sinistro  cornu  L.  Mu- 
raenam  praefecit,  in  dextro  curaturus  ;  novissimam  aciem 
cum  subsidiariis  cohortibus  Sulpicius  et  Hortensius  legati 
obtinebant,  ita  dispositi,  ut  circumventuris  aciem  Ro- 

manam  hostibus  se  objicerent.  Id  enim  ob  numeruin 
barbarorum,  et  quia  equitum  levisque  armaturae  copiosam 
manum  ostentabant,  futurum  rebatur. 

12.  Ericius  cum  Homoloicho  et  Anaxidamo  Chaero- 
nensibus,  ut  occulto  calle  in  Thurium  evaderent,  missus, 
ducibus  illis  ex  improviso  regios  perculit.  Totum  enim 
Romanorum  exercitum  adesse  rati  per  invia  praecipiti 
timore  ferebantur,  suisque  ipsi  armis  se  induebant.  Ad 
tria  millia  hominum  ibi  cecidisse  creduntur.  Reliqua 
multitudo  partim  in  Muraenam,  instructa  jam  acie  stantem, 
incidit;  partim  ad  Archelai  castra  delata,  turbavit  in¬ 
struentium  ordines  sedulitatem,  atque  omnia  terrore  et 
tumultu  permiscuit. 

13.  Sero  tum  Archelaus,  quam  iniquum  in  locum  se 
conjecisset,  intellexit.  Equitibus  igitur  celeriter  immissis, 
inferentem  jam  signa  Syllam  summovere  conatus  est.  Sed 

pulsi  in  abrupta  equites  parum  aut  hostibus  morae,  aut  Appian. 
suis  praesidii  attulerunt.  Iterum  ad  perrumpendam  Ro¬ 
manorum  aciem  sexaginta  currus  falcati  processerunt. 

Sed  quoniam  justo  spatio,  quod  maxime  concitandis  cum  Plut. 
impetu  quadrigis  necessarium  est,  destituebantur;  lente 
invectos  Romani,  diductis  ordinibus  cum  plausu,  et  tan- 
quam  in  Circensi  ludicro  alios  postulantes,  sine  noxa 
transmiserunt :  ubi  dum  haerent  haud  molli  ad  conver¬ 
tendum  flexu,  equi  et  aurigae  a  subsidiis  Romanorum 
impune  sunt  telis  obruti.  Sic  quoque  integrum  Archelao  Appian. 
erat,  castrorum  munitionibus  se  tueri,  et  subeuntem  ad 
impedita  Syllam  pari  locorum  fraude  involvere.  Sed  ille, 
quacumque  tandem  causa  (nam  et  tum  et  postea  varie 
dubitatum  est a)  educere  suos  maluit,  et,  quoniam  in  pro¬ 
pinquo  jam  Muraena  erat,  constipatam  in  angustiis  multi¬ 
tudinem  confertis  ordinibus  opponere. 

14.  Quindecim  servorum  millia,  qui  ad  promissam  li-  Plut, 
bertatem  regiis  partibus  se  adjunxerant,  in  fronte  porrectis 
hastis  stabant.  Romani  Saturnalia  haec  esse  concla- 

a  Nam  et  tum  et  postea  varie  da-  editionis  Genevensis,  quicquid 
bitatum  esi]  Vide  infra  lxxxiii.  antiqui  scriptores  habent,  quod 
et  fusius  apud  Usseriuui  Archelai  proditionem  suspectam 
ad  annum  mundi  3919.  p.  374.  efficere  possit.  Crep. 

Appian. 


Plut. 


Appian. 


Plut. 


mantes,  gladios,  abjectis  extemplo  pilis,  ad  caedenda 
hastilia  strinxerunt.  Sed  quia  ob  densos  hostium  ordines 
tarde  res  procedebat,  subducta  gravi  armatura,  velites 
immissi  sunt,  totamque  illam  aciem  glandium  telorumque 
grandine  proturbarunt.  Interim  dextrum  suorum  cornu 
ita  Archelaus  produxerat,  ut  inclusurus  Romanum  agmen 
videretur.  Ibi  Galba  et  Hortensius b  raptim  ductis  cohor¬ 
tibus  in  latera  hostium  facturi  impetum  accurrerunt.  Sed 
praevenit  eos  equestris  hostium  procella,  seusimque  rece¬ 
dentes  ad  montana  exclusit  a  cetero  exercitu,  summo- 
tosque  circumvenit.  Maximum  ea  parte  periculum  erat, 
quod  in  conspectu  Archelai,  nam  et  ipse  aderat,  alacrius 
a  barbaris  pugnabatur. 

15.  Idcirco  Sylla,  qui  nondum  ad  conjectum  teli  vene¬ 
rat,  propere  cum  valido  equitum  globo  laborantibus  suc¬ 
currit.  Ea  res,  et  quod  ex  pulvere  conjectabat  imperato¬ 
rem  advenire,  terruit  Archelaum,  ut,  omissa  pugna,  ad 
dextrum  Romanorum  cornu  properaret,  id,  dum  sine  duce 
esset,  sperans  facilius  in  fugam  verti  posse.  Sub  idem 
tempus  Taxiles  contra  Muncnam  chalcaspidas  instituit 
ducere  :  diversisque  e  partibus  ortus  clamor,  montiumque 
repercussu  multiplicatus,  distinuit  Syllam,  quo  potius  et 
prius  ad  ferendam  opem  advolaret.  Deinde  celeriter  cap¬ 
to  consilio,  Hortensium  cum  quatuor  cohortibus  Muraenae 
subsidio  misit,  ipse  cum  quinta  et,  quos  habebat,  equiti¬ 
bus  ad  suum  cornu  rediit. 

10.  Commissum  jam  ea  parte  praelium  erat,  et  paribus 
utrimque  animis  viribusque  pugnabatur.  Ergo  ubi  impe¬ 
rator,  et  cum  eo  peditum  equitumque  novum  robur  aftuit, 
haud  ultra  dubitatum  est,  quin  hostes  terga  verterent. 
Imperator  de  Muraena  solicitus,  protinus  in  illam  partem 
victricia  agi  signa  jubet.  At  jam  sibi  quoque  oppositos 
Muraena,  concitatis  hortatu  et  exemplo  suo  militibus, 
egregie  fuderat.  Reliquus  igitur  labor  insequendi  hostem, 

b  Ihi  Galba  et  Hortensius]  Gal-  eum  vocat.  Uter  verum  huic 
ba,  qui  hic  ab  Appiano  noniiua-  Syllae  legato  cognomen  dederit 
tur,  intelligendns  est  Sulpicius  Plutarchusne  an  Appianus,  non 
ille,  qui  supra  quoque  c.  11.  cum  liquet,  nec  magnopere  intereat. 
Hortensio  conjungitur.  At  pri-  Crev. 
ore  illo  loco  Plutarchus  Gallum 

caedendique  fugientes  fuit.  Magnus  ibi  numerus,  et  multo 
quam  in  praelio  major,  occisus.  Nam,  ut  sagaciter  Sylla 
conjecerat,  angustiae  locorum  non  minus  fugam  hostium 
quam  pugnam  impediebant. 

17.  Castra  tamen  et  magna  pars  exercitus  servari  potu-  Appian. 
issent,  nisi  exclusi  fuissent  ab  Archelao,  qui  eo  confuge¬ 
rant.  Sed  ille  redire  in  praelium  jubebat.  Nec  animus 
plerisque  deerat :  sed  sine  ducibus,  sine  signis,  ne  loco 
quidem  ad  pugnandum  apto,  confusis  ordinibus  et  sua 
multitudine  impediti,  neque  referire  hostem  poterant,  et 
multi  a  suis  obterebantur.  Tandem,  magna  parte  truci¬ 
data,  ultimis  reliquorum  obtestationibus  expugnatus  Ar¬ 
chelaus  aperuit  portas.  Sed  sera  et  perniciosa  hsec  mise¬ 
ricordia  fuit.  Simul  cum  fugientibus  Romanus  miles 
irrupit,  captisque  castris  victoriam  consummavit.  Hos-  Liv.  Epit. 
tium  ea  die  centum  millia  caesa  perhibentur :  non  supra  Uutrop. 
decem  millia  cum  Archelao  Chalcidem  perfugerunt.  Ne-  Oros.  Plut. 
que  tanta  de  asperrimis  gentibus  victoria  plus  duodecim 
Romanis  abstulit,  si  quidem  commentariis  Syllae  credi¬ 
mus.  Quatuordecim  desideratos  fuisse  scribit ;  sed  ex  eo 
numero  duos  sub  vesperam  revertisse. 

18.  Ob  huj us  victoriae  laetitiam  ludos  Thebis  apud  CEdi-  Pausan.  i. 
podeum  fontem  edenti,  missi  a  Curione,  captam  Athena¬ 
rum  arcem,  tyrannumque  in  Minervae  templum  confugisse 
nuntiant :  cum  eodem  die,  ut  postea  compertum  est,  vic¬ 
toria  Syllae  Athenis  Curioni  nuntiaretur.  Multiplicatum  piut. 
deinde  spe  alterius  victoriae  gaudium  est;  cujus  certa  se 
promissa  ab  Trophonio  afferre,  Q.  Titius,  negotiari  in 
Graecia  solitus,  affirmabat.  Etiam  Salvienus  legionarius 

miles  astitisse  sibi  speciem  Jovis,  ea  majestate  qua  Olym¬ 
piae  viseretur,  asseruit ;  finem  civilium  bellorum,  qualis 
mox  consecutus  est,  praedicentem. 

19.  Laetus  his  imperator,  ut  praesentia  constitueret,  ju¬ 
dicibus  ex  aliis  Graeciae  civitatibus  excitatis/  Elatiensi-  Pausan.  x. 


c  Judicibus  ex  aliis  Gracics  ci- 
vitutibus  excitatis ]  Quis  credat 
Romanum  et  Syllam  Graecorum 
judicum  arbitrio  permisisse  poe¬ 
nas  et  praemia  eorum  qui  bene 
aut  secus  de  Romanis  merue¬ 


rant?  Nec  vero  ea  mens  est 
Plutarchi,  qui  tantummodo  ju¬ 
dices  ludicri  certaminis  quod 
Thebis  edebat  Sylla,  Gra>cos  fu¬ 
isse  scribit.  Crev. 

bus,  quod  Taxili  Mithridatis  praefecto  portas  clauserant, 
libertatem,  quam  Macedonico  Philippi  bello  amiserant, 
Plut.  reddidit.  Thebanos  dimidio  agri  mulctavit,  et,  quod  inde 
Pausan.  ix.  provenisset  in  posterum,  pro  donariis,  quae  Olympiae  et 
Delphis  et  Epidauri  abstulerat,  Jovi  et  Apollini  et  iEscu- 
Appian.  lapio  consecravit.  Armorum  deinde  hostilium  acervum 
Gabino  cinctu,  patrio  more,  Diis  belli  praesidibus  crema- 
Plut.  vit :  monumentumque  felicis  praelii  Marti  Victoriaeque  et 
Veneri  dedicandum  curavit. 

Appian.  20.  Cum  inter  haec  ex  continuis  laboribus  modica  quiete 
satis  refectos  cum  corporibus  militum  animos  putaret, 
Chalcidem  cum  exercitu  profectus  est.  Sed  quia  navibus 
carenti  facile  praecludi  aditus  poterat,  praesidiis,  ubi  pro¬ 
futurum  judicabat,  dispositis,  Athenas  perrexit,  ut  poenas 
Pausan.  i.  de  nocentibus  sumeret.  Foedum  omnino  pestiferumque 
tyrannum  Aristion  egerat,  et  ad  luendum  supplicium  di- 
Plut.  vinitus  in  potestatem  Romanorum  traditus  videbatur. 

Cum  enim  obsessi  munimento  loci  se  diu  defendissent, 
tandemque  penuria  aquae  deditionem  coacti  essent  facere, 
ea  ipsa  die  horaque,  cum  arx  Curioni  est  tradita,  sereno 
coelo  repente  nubes  conglomeratas  esse,  copiosumcpie  im¬ 
brem  cecidisse  memoriae  proditur. 

21.  Sylla  Aristionem  templo  extractum  venenum  coe- 
Appian.  git  bibere  :  ceteros  ejus  satellites,  quive  magistratum  sub 

ipso  gesserant,  quive  quovis  modo  sibi  aut  populo  Roma- 
Pausan.  no  fuerant  adversati,  in  Ceramicum  conclusos,  sorte  deci- 
Appian.  mum  quemque  ad  capitale  supplicium  eduxit.  Pecuniae 
ex  arce  non  spernenda  vis  egesta.  Quadraginta  maxime 
pondo  auri,d  sexcenta  argenti  reperta  fuisse  memorantur. 
Plut.  Ceterum  in  his  dum  occupatur  Sylla,  L.  Valerii  Flacci 
adventu  audito,  ut  Graeciam  petenti  occurreret,  in  Thes¬ 
saliam  movit.  Ejus  L.  Flacci  mentio  cogit,  ut  ad  urbana 
negotia  exponenda  praevertam. 

22.  Consul  Cinna,  C.  Mario  collega  mortuo,  in  locum 
ejus  Flaccum  asciverat.  Domi  forisque  nihil  inconcus- 

Cic.  Brut.  sum  aut  etiam  mediocriter  turbatum  erat.  Arma  jam  in 
c.  90. 


d  Quadraginta  ...  pondo  auri]  Sexcenta  argenti.  Mareae  937. 
Mareae  nostrates  62.  unciae  4.  unciae  4.  Crev. 

Urbe  cessabant:  sed  mcesta  omnia  suspectaque,  tantis  un¬ 
dique  irarum  odiorumque  causis,  et  animis  et  oculis  homi¬ 
num  occurrebant.  Inter  alia  non  leviter  civitatis  con¬ 
cordiam  magnitudo  aeris  alieni,  et  labefacta  fides  concus¬ 
serat.  Ei  malo  ut  remedium  afferret,  turpissimam  legem  Veli.  ii.  23. 
L.  Flaccus  consul  tulit,  quadrante  creditoribus  solvi  jusso :  Sali.  Cat. 
ut  jam  injuriae  perfidiaeque  publicus  auctor,  non  immeritas  Cy^’ 
poenas  violatis  societatis  humanae  vinculis  dedisse  videatur, 
altero  statim  anno  a  C.  Fimbria,  legato  suo,  contra  jus 
fasque  interemtus. 

23.  Inter  mala  civitatis  etiam  monetae  fraudes  patrimo¬ 
nia  privatorum  afflixerant.  Iis  ut  obviam  iretur,  de  pro¬ 
bandis  denariis  (octoginta  quatuor  e  libra  signari  justum  pjin. 
eratc)  tribuni  plebis  legem  promulgaturi,  ut  res  nummaria  ™”'e9, 
de  communi  sententia  constitueretur,  collegium  praetorum  off.  m.  20. 
adhibuerunt.  Sed  edictum  communiter  conscriptum  Ma¬ 
rius  Gratidianus  praetor,  ut  omnem  populi  favorem  in  se 
averteret,  ceteris  ex  composito  pomeridianum  tempus  ex- 
pectantibus,  statim  a  subselliis  ad  rostra  contendens,  suo 

unius  nomine  proposuit.  Tantaque  legis  ejus  gratia  fuit, 

ut  per  omnes  vicos  ei  statuae,  et  ad  eas  thus  et  cerei  pone-  Senec.  de 

Ira,  III.  18. 

rentur.  Cic.  Plin. 

24.  Cnaei  quoque  Pompeii,  qui  postea  Magnus  est  ap¬ 
pellatus,  judicium  idem  annus  habuit.  Peculatus  erat  ob  piut. 
furta  Strabonis  postulatus,  et  quod  in  Asculana  victoria  PomP-  «=•  C. 
libros  et  plagas  venatorias  munere  patris  acceperat.  Dixe-  cic.  Brut. 
runt  pro  Pompeio  Q.  Hortensius,  et  L.  Philippus  jam  pj®^‘ 
senex,  ‘  se  non  immerito,  cum  sit  Philippus,  Alexandri 
studiosum  esse’  dictitans  :  quod  jam  id  nomen  a  multis 
Pompeio  imponi  coeperat.  Egit  et  pro  se  P ompeius  ita 
constanter  et  praeter  aetatem  diserte,  ut  commotus  ea  re 

praetor  Antistius,  qui  judicium  exercebat,  filiam  ei  nuptum 


e  Octoginta  quatuor  e  libra  sig¬ 
nari  justum  erat]  Sic  quidem 
apud  Plinium  legitur  eo  loco 
quem  margo  indicat.  Sed  ibi  ali¬ 
quod  esse  vitium  videtur,  cum 
ipse  multis  aliis  in  locis  longe  ali¬ 
ter  numeret.  Hffic  quidem  verba 
non  deterruere  Gronovinm  a  sua 


opinione  sexcentis  auctorum  ve* 
terum  testimoniis  confirmata,  ex 
q  na  denarii  sex  et  nonaginta  in 
libram,  si  ad  subtiles  et  accura¬ 
tas  rationes  rem  revocemus ; 
centuin  autem  in  usu  populari 
numerantur.  Eum  vide  l.  il.  de 
Pecunia  Vet.  c.  0.  Crev. 

Val.  Max, 

v.  3.  5.  et 

vi.  2.  8. 


Appian. 
Civ.  i.  et 
Mithrid. 
Menmon, 


Plut. 

Appian. 


Strab.  x. 
p.478. 
Plut. 
Stepk. 
Plut. 


Appian. 

Oros. 

Appian. 

Plut. 


offerret.  Accepta  conditione  Pompeius,  cum  paucos  post 
dies  absolveretur,  a  populo  Thalassionis  inclamatum  no¬ 
men  est,  quod  tum  inter  festivitatem  nuptiarum  solebat 
celebrari.  Plurimum  tamen  ei  Cn.  Carbo  patronus  pro¬ 
fuit,  magna  tum  potentia :  cujus  acerrimo  studio  atque 
enixa  opera  defensus  est. 

25.  Asiae  deinde  et  Graeciae  bella  respicientibus  non 
magis  hostis  Mithridates,  quam  imperator  Sylla  terrori 
erat.  Igitur  fit  senatusconsultum,  quo  L.  Flacco  consuli 
bellum  Mithridaticum  et  legiones  duae  decernuntur.  Ad¬ 
jectum,  ut,  *  siquidem  in  potestate  senatus  Sylla  esset,  ad¬ 
jutore  illo;  sin  vero,  tanquam  hoste  uteretur/  Haec  au¬ 
dita  moverunt  Syllam,  ut  in  Thessaliam  duceret. 

26.  Inter  haec  Archelaus,  acceptam  terra  cladem  ut¬ 
cumque  maritimis  expeditionibus  sarciens,  archipiratae 
magis,  quam  magni  ducis,  more  circum  insulas  vagabatur. 
Sed,  ad  Zacynthum  exscensione  facta,  cum  obsidere  oppi¬ 
dum  instituisset,  ab  oppidanis,  ductu  quorundam  Roma¬ 
norum,  qui  forte  ibi  negotiabantur,  nocturna  eruptione 
territus,  e  vestigio  conscendit  naves,  Chalcidemque  in¬ 
glorius  rediit.  Eodem  et  Dorylaus,  Philetaeri  F.  cum 
novo  exercitu  venit.  Idcirco  ad  Syllam,  cum  vix  Melit- 
taeensium  fines  (Thessaliae  oppidum  Melittaea  fuit,  quod  et 
Melitea  vocabatur)  attigisset,  frequentes  undique  nuntii 
accurrerunt,  omnia  quae  recepisset  a  tergo,  non  minoribus, 
quam  antea,  copiis  per  Mithridatis  praefectos  opprimi. 

27.  Rex  enim,  comperta  exercitus  sui  strage,  uti  par 
erat,  territus,  animum  tamen  minime  desponderat,  quin 
ex  novis  delectibus,  et  quos  antea  collegerat,  octoginta 
hominum  millia  classi  imposita  cum  Dorylao  duce  mitteret. 
Atque  is,  cum  Chalcidem  appulisset,  celeriter  recepta 
Boeotia  ferox  et  exultabundus,  Syllae  congressum  optabat, 
Archelaumque  deterrere  orsum  negligebat :  fama  quoque 
dispersa,  {  non  sine  proditione  ducis  tot  bellatorum  millia 
tam  facile  deleri  a  Romanis  potuisse.’  Enimvero  circa 
Tilphossum,  reverso  Sylla,  levibus  praeliis  Romanae  vir¬ 
tutis  experimentum  cepit :  adeo  mutata  sententia,  ut  post¬ 
modo  princeps,  ducendum  esse  bellum,  sumtibusque  et 
tempore  atterendum  Syllae  impetum,  censeret. 

28.  Sed  ubi,  castris  ad  Orchomenum  positis,  loci  fiducia 
spem  Archelao  dabat,  quod  equitibus,  qua  parte  virium 
regii  praestabant,  opportuna  planities  se  pandebat ;  pa¬ 
rare  se  coepit,  tanquam  casum  praelii  primo  quoque  tem¬ 
pore  subiturus.  Copias  ita  digesserat,  ut  in  fronte  qua-  Frontin. 
drigae  falcatae  essent :  post  has  locata  phalanx  erat,  Ma-  ®trat,H* 
cedonici  instituti  acies.  Tertii  auxiliares  stabant,  cum 
Romanis  armis,  mixtis  Italicae  gentis  fugitivis.  Post  om¬ 
nes  levis  armatura  constiterat.  Equitatus  utrumque 

latus  claudebat,  commisso  praelio  ad  circumveniendum 
hostem  evolaturus. 

29.  Adversum  haec  omnia  Romanus,  loci  numerique 
incommoda  labore  emendanda  ratus,  fossas  in  utroque  la-  Plut. 
tere  complures  instituit  ducere,  decem  in  latitudine  pedi-  prp0^"‘ 
bus  patentes,  et  in  capitibus  earum  castella  communivit. 
Triplicem  deinde  peditum  aciem  fecit,  intervallis  relictis, 

per  quae  equitem,  quem  novissimo  loco  tenebat,  ubi  visum 
esset,  emitteret.  Deinde  antesignanis  secundae  aciei  im¬ 
peravit,  ut  robustos  densosque  palos  firmiter  in  terram  de¬ 
figerent.  Quod  ubi  factum  est,  et  ab  regiorum  acie  con¬ 
citati  currus  provolarunt,  intra  palorum  septa  recepit  suos, 
statimque,  sublato  clamore,  velites  et  levem  armaturam 
ingerere  tela  jussit.  Erant  ad  terrorem  comparata  omnia, 
nihil  usitatum  notumve  :  sed  in  mediis  campis  velut  subito 
enatum  vallum,  conversa  in  aliam  formam  acies,  insolita 
et  inopinata  monstra  occurrebant.  Pars  quadrigarum 
implicita  palis  haesit :  aliae,  conversis  habenis  in  suos  re¬ 
currentes,  phalangem  dissiparunt. 

30.  Interea  cum,  equitibus  Archelai  incumbentibus,  Appian. 
qui  ad  opera  erant,  milites  turbarentur,  metusque  ad  aciem  ^>pUt'  { 
etiam  Syllae  pervenisset ;  ille  ex  equo  desilit,  correptoque  s. 
signo  in  primos  ordines  procurrens,  ‘  Cum  deinde,’  in¬ 
quit,  c  interrogabimini,  ubi  imperatorem  vestrum  deseru¬ 
eritis,  mementote  dicere,  pugnantem  ad  Orchomenum.’ 

Haec  illo  clamante  tribuni  centurionesque  accurrerunt, 
milites  quoque  multi  secuti  sunt,  et  a  dextro  cornu  inte-  Appian. 
grae  cohortes  duae  affuerunt.  Ita  repulsis  hostibus,  coi-  pjut> 
laudatos  milites  reduxit ;  cibumque  capere,  et,  refectis 
prandio  viribus,  ad  opus  reverti  jussit. 

31.  Tum  vero  iterum  invecti  sunt  hostium  equites,  non 
incomposito,  ut  antea,  impetu,  sed  servatis  ordinibus. 
His  Romanum  equitatum  Sylla  opposuit,  ipse  praesens 

.  hortator,  et  tota  acie,  ubi  maxime  opus  erat,  se  offerens  : 
donec,  egregia  iterum  victoria  potitus,  ad  quindecim  hos¬ 
tium  millia,  majorem  partem  equites,  et  in  his  Diogenem 
Archelai  privignum  cecidit.  Pedites  cum  diu  restitissent, 
tanta  sagittariorum  pervicacia,  ut,  quoniam  prementibus 
Romanis  spatium  utendi  arcubus  non  habebant,  densis 
sagittis,  tanquam  gladiis,  cominus  ferirent  hostem,  intra 
vallum  compulsi  sunt. 

32.  At  L.  Sylla,  ne  iterum  Chalcidem  elaberetur  Ar¬ 
chelaus,  quo  prosequi  eum  inopia  navium  nequiret,  toto 
campo  stationes  nocturnas  disposuit.  Deinde,  luce  red¬ 
dita,  vix  ad  centum  a  castris  hostium  passus  fossam  fodit : 
et  magnam  manum,  quae  ad  prohibendum  opus  procurre¬ 
rat,  ita  rejecit,  ut  reliquis  nulla  deinceps  ad  erumpendum 
audacia  superesset. 

33.  Cohortatus  igitur  exercitum  Sylla,  ‘  ut  adversum 
trepidos  et  imbelles  armis  potius  quam  operibus  pugna¬ 
rent,  et  convulsis  in  quas  se  condidissent  latebris,  belli 
reliquias  uno  impetu  profligarent;’  protinus  ad  oppugnan¬ 
dum  Archelai  vallum  duxit.  Neque  regii  praefecti  sti¬ 
mulare  suos  omittebant :  modo  dedecoris  magnitudinem, 
si  plures  a  paucioribus  ne  in  munimentis  quidem  se  defen¬ 
derent;  modo  nullam  nisi  in  armis  spem  salutis  ostenden¬ 
tes.  Magno  igitur  clamore  et  impetu  res  utrimque  gere¬ 
batur  :  et  licet  Romani,  testudine  facta,  partem  valli 
subruerant,  densa  tamen  barbarorum  acies  strictis  gladiis 
deterrebat  irrupturos.  Donec  Basilus  tribunus  legionis 
primus  omnium  transcendit,  et,  hoste  caeso,  exemplum  re¬ 
liquis  viamque  ad  irrumpendum  dedit. 

34.  Sic  expugnata  sunt  Archelai  ad  Orchomenum  cas¬ 
tra  :  tanta  iterum  caede,  ut  sanguine  paludes  infectae, 
stagnumque  in  proximo  cadaveribus  oppletum,  referantur. 
Viginti  millia  hominum,  in  paludes  compulsa,  cum  preces 
victoribus  non  intellectas  funderent,  inexorabilis  Syllae 
crudelitas  delevit.  Totidem  alia  in  flumine  periisse  di¬ 
cuntur  ;  praeter  eos,  qui  in  castris  et  circa  passim  sunt 

trucidati.  Archelaus  tamen  evasit  discrimen,  paludum  Eutrop. 
latebris,  per  biduum  occultatus  :  tertio  demum  die  navi-  P!ut' 
eidam  nactus,  qua  Chalcidem  trajiceret.  Ibi,  quicquid  Appian. 
usquam  regiarum  copiarum  propinquis  regionibus  agebat, 
summo  studio  contrahere  conatus  est ;  ut  saltem  Euboeam 
teneret,  donec  meliorem  aliquam  spem  repetendae  Graeciae 
casus  aliquis  attulisset. 

35.  Sylla  postero  die  quam  praelio  victor  extiterat, 
tribunum  vallari  corona,  multos  deinde  alios  militaribus 
donis  cohonestavit ;  virtutis  causa,  et  alioquin  retinendae 
exercitus  voluntati  pecuniae  profusus.  Direptis  deinde 
Boeotiae  oppidis,  quotquot  iterum  ad  regios  defecerant, 

et  Anthedone,  Larymna,  Alaeisque  eversis,  in  Thessaliam  Plut. 
hyematum  transiit :  simul  intentus  in  Flacci  consilia,  si-  Appian. 
mul  quaestorem  expectans,  quem  ad  classem  adducendam 
emiserat.  Interi m  ipse  fabricare  ex  praesenti  copia  naves 
instituit :  quando  neque  Lucullus,  neque  certus  aut  con¬ 
stans  de  eo  rumor  adventabat. 

36.  Sed  ille,  postquam  ad  belli  societatem  adduci  Pto-  Plut. 
lemaeus  nequibat,  navibus,  quibus  Cyprum  deduceretur,  Luculi. c.  5. 
acceptis,  ex  maritimarum  civitatum,  quas  praeter  vela 
faciebat,  auxiliis  modicam  classem  collegerat :  et,  vitatis 
piratarum  insidiis,  Ehodum  appulsus,  assumtis  Rhodio¬ 
rum  navibus,  Coos  etiam  et  Cnidios,  ut,  ejectis  barbaro¬ 
rum  praesidiis,  arma  secum  in  Samios  ferrent,  impulerat. 

37.  Eadem  aestate,  qua  bellatum  in  Boeotia  erat.  Mi-  Appian. 
thridates  post  primam  Archelai  cladem,  saevitia  ingenita,  et 
levitatem  Asiaticorum,  ne  cum  fortuna  mutarent  animum, 
veritus ;  occupare  perfidiam  alia  perfidia,  et  priusquam 
occasionem  nocendi  adipiscerentur,  auferre  potestatem 
statuit,  suspectosque  passim  ut  in  manu  haberet,  operam 
dedit.  Ante  omnia  Gallograecos,  quotquot  Tetrarchici 
generis  erant,  amicitiae  specie  Pergamum  evocatos  sustu¬ 
lit  :  cum  ipsorum  insidias  vix  evitasset. 

38.  Ad  sexaginta  numero  convenerant,  et  cum  servili-  plut.  de 
ter  se  haberi  cernerent,  conspiraverant  in  necem  regis. 
Praecipuo  robore  Toredorix  quidam  erat,  Tosioporum 
tetrarcha.  Is  Mithridatem  in  gymnasio  jus  dicentem  cum 

ipso  tribunali  in  praeceps  daturus,  cum  forte  eo  die  Mi- 

thridates  in  gymnasium  non  ascendisset,  in  suam  domum 
convocatos,  bono  animo  esse  jussit,  et,  quamprimum  data 
occasio  foret,  undique  strictis  mucronibus  impetum  in 
regem  facere.  Sed,  re  detecta,  Mithridates  omnes  cum 
uxoribus  et  liberis  interfecit,  sepultura  quoque  negata. 
Tres  tantummodo  fuga  servati.  Pecuniam  omnem  Mi¬ 
thridates  diripuit :  missoque,  qui  genti  praeesset,  Eumacho, 
Gallograeciam  in  provinciae  formam  redegit.  Sed,  qui 
Oros.  vi.  2.  effugerant,  reguli,  quorum  clarissimus  Deiotarus  diu  post 
Appian.  haec  tempora  vitam  regnumque  produxit,  collecta  popu¬ 
larium  manu,  Mithridatis  praesidia  cum  ipso  praefecto  ex¬ 
pulerunt. 

39.  Chios  adhuc  gravior  calamitas  oppressit.  Publica¬ 
tis  omnium  bonis,  qui  profecti  ad  Syllam  fuerant ;  deinde 
missis,  qui  in  factionem  Romanam  inquirerent,  postremo 
cum  militari  manu  Zenobius  affuit,  dissimulato  consilio, 
tanquam  in  Graeciam  trajecturus.  Is  nocturno  tempore 
muros  urbis,  et  si  quae  alia  apta  defensioni  loca  erant,  oc¬ 
cupavit,  et,  praesidio  ad  portas  collocato,  per  praeconem 
hospites  quiescere,  oppidanos  in  concionem  procedere 
jussit,  mandata  regis  accepturos. 

40.  Ubi  convenerunt,  £  Nihil  eos  mirari  debere,’  ait, 

‘  si  graviter  iratum  sibi  regem  audiant.  Quanto  quisque 
sit  majoris  animi  locique,  tanto  aegrius  tolerare  injurias,  et 
concoquere  iram  posse.  Mithridatem  hac  potentia,  et  his 
gestis  rebus,  iniquissimo  animo  laturum,  si  a  parva  civi¬ 
tate  contemni  putet,  quem  maximae  nationes  potentissimi- 
que  reges  colant.  Plane  constare,  multos  eorum  cives 
Romanae  factionis  esse  :  utrum  autem  invita,  an  vero  vo¬ 
lente  civitate  sint,  non  constare.  At  vero  ea  facta  neque 
merito  regis,  neque  ipsorum  promissis  respondere.  Negari 
non  posse  ipsius  beneficio,  quemadmodum  et  ceteram 
Asiam,  gravissimo  Romanae  dominationis  jugo  liberatam 
Chion  esse.  Atque  hoc  ipsos  agnovisse  a  principio,  re¬ 
gemque  suis  decretis  liberatorem  atque  Deum  appella¬ 
visse.  Atque  illum  vicissim  tribuisse  multa ;  debitorum 
partem  remisisse  magnam ;  ex  bonis  damnatorum  addi¬ 
disse  plurimum. 

41.  ‘  Pro  his  meritis  audire,  Chios  Romanorum  esse 


4G28 


Appian. 


LIBRI  LXXXII.  SUPPLEMENTUM. 


4629 


studiosiores.  Id  quamvis  verum  esse  de  universa  civitate 
non  putet,  multos  tamen  eo  crimine  teneri,  haudquaquam 
ambiguum  esse.  Veniam  tamen  daturum  arma  et  liberos 
principum  obsides  tradituris.  Id  adeo  regis  multo  minus 
quam  Chiorum  interesse  :  neque  illi,  quam  civitati,  tanto 
odio  esse  debere,  qui  res  novas  moliantur.  Quippe  illius 
res  defectione  Chiorum  non  multo  deteriores  fore  :  at,  qui 
Chiis  regem  inconcilient,  certum  patriae  suae  excidium 
meditari.  Nam  et  insulam  tantae  regis  potentiae  resistere 
non  posse  :  et,  quanquam  in  Boeotia  victor  Sylla  extiterit, 
non  modo  cum  aliis  exercitibus  Mithridatis,  quibus  rex 
abundet,  sed  etiam  cum  civibus  suis  dimicaturum.  Jam 
in  Graeciam  transcendisse  L.  Valerium  consulem,  Maria¬ 
narum  partium  virum.  Neque  dubitari 1  posse,  quin  ibi 
locorum  eadem  sint  exercituri  odia,  quae  domi  et  in  Italia 
ostendissent.’ 

42.  Chii,  postquam  haec  audiverunt,  hinc  necessitate, 
inde  spe  impulsi,  fecerunt  imperata.  Idcirco  Zenobius, 
Erythras  misso  quod  erat  traditum,  expectare  Chios  lite- 
ras  regias  j ussit :  eaeque  paulo  post  affuerunt,  in  hanc  sen¬ 
tentiam  scriptae. 

43.  *  Nunc  quoque  Romanorum  fautores  esse  pergitis, 
quorum  adhuc  non  pauci  in  Vestra  urbe  degunt :  praedia 
quoque  eorum  exercetis,  neque  vectigal  nobis  eorum  no¬ 
mine  penditis.  Et,  navem  quidem  meam  impulsu  trire¬ 
mis  vestrae  propemodum  demersam,  culpae  gubernatoris 
ascribi  facile  paterer,  nisi  vestros  animos  clam  missi  ad 
Syllam  optimates  arguerent :  quod  si  publico  consilio  non 
esset  gestum,  nuntiare  vos,  et  delatis  reorum  nominibus, 
suspicione  liberare  civitatem  oportuit.  Vos  igitur,  non 
imperio  tantum  meo,  sed  etiam  saluti,  insidiatos,  quan¬ 
quam  de  sententia  amicorum  supplicio  afficere  debueram, 
duobus  talentorum  millibus f  mulctare  malo.’ 

44.  Trepidis  ad  haec,  et,  ut  ad  regem  legatos  mittere  li¬ 
ceat  orantibus,  cum  negatum  a  Zenobio  esset ;  arma  tra- 

1  Dubitare  edd.  ante  Crev. 

f  Duobus  talentorum  millibus']  Marcis  argenti  187,500.  Crev. 

dita,  obsides  datos,  muros  a  barbaris  insessos  reputantes, 
eo  descenderunt,  ut  imperatam  pecuniam  penderent.  Sed, 
ubi,  detractis  fanorum  2  ornamentis,  mulierumque  collato 
mundo,  aegre  hanc  summam  confecerunt,  Zenobius  aliquid 
deesse  ponderi  cavillatus,  adesse  iterum  in  theatro  univer¬ 
sos  jussit.  Inde,  cum  theatrum  viasque  ad  mare  ducentes 
armatis  sepsisset,  nominatim  evocatos  praecipuum  quem¬ 
que,  deinde  ceteros  ipsorum  servis  vinctos  tradidit,  ut  in 
Colchos  deportarentur.  Seorsim  deinde  a  viris,  ne  quid 
acerbitatis  atque  ludibrii  deesset,  infirmiorem  sexum  aeta¬ 
temque  barbaris  custodibus  avehendos  commisit.  Urbs 
Chiorum  Ponticis  colonis  est  tradita,  agerque  a  Zenobio 
distributus. 

45.  Ceterum  partem  navium,  cum  praeterveheretur  He- 
racliensem  oram,  exceperunt  Heracleotae,  quibus  amicitia 
cum  Chiis  intercedebat :  Chiosque,  in  urbem  suam  recep¬ 
tos,  donec  confectus  iis  in  patriam  reditus  fuit,  hospitali¬ 
ter  secum  habuerunt.  Id  primum  in  tanta  clade  solatium 
miseris  fuit:  proximum,  quod  Zenobium  haud  multo  post 
poenam  luisse  scelerum  compererunt. 

46.  Ephesum  ille  cum  militibus  appulerat,  eadem  om¬ 
nia,  quae  Chii,  exempla  editurus.  Illi,  nisi  positis  armis 
et  parvo  comitatu,  recipere  hominem  recusarunt.  Qui  ubi 
accepit  conditionem,  et  apud  Philopoemenem,  cui  rex  ge¬ 
ner  urbis  praefecturam  commiserat,  divertens,  per  praeco¬ 
nem  edixit,  ut  ad  concionem  populus  conveniret,  Ephesii, 
nihil  non  ingratum  opperientes,  rem  in  sequentem  diem 
rejecerunt.  Sed  nocte  quae  intercessit  capto  inter  se  con¬ 
silio,  arma  corripuerunt;  trusoque  in  carcerem  Zenobio  et 
statim  interfecto,  centuriare  multitudinem,  et,  ex  agris  in 
urbem  comportatis,  quae  poterant,  omnibus,  adversus  vim 
parare  se  instituerunt.  Haec  audita  Trallianos,  Hypaepe- 
nos,  Mesopolitasque  impulerunt,  ut  eadem  omnia  face¬ 
rent.  Smyrnaei  quoque,  Sardianique,  et  Colophonii  cum 
aliis  quibusdam  exemplum  Ephesiorum  secuti  sunt. 

47.  At  Mithridates,  misso  contra  defectores  exercitu, 
quotquot  redigere  in  potestatem  potuit,  crudeliter  afflictis  ; 


2  Ita  ex  Appiano  correxit  Crev.  Edd.  praecc.  habent  funerum. 

ut  ceteros  benevolentia  retineret,  ‘  Graecis  per  Asiani  Appian. 
urbibus  libertatem,’  edixit,  £  se  concedere  :  porro,  ne  quod 
genus  hominum  regiae  munificentiae  expers  foret,  debitores 
aeris  alieni  obligatione  solvi ;  inquilinos  cujusque  urbis 
civium  numero  ac  jure  agere ;  manumitti  servos  jubere.’ 

Haec  eo  pertinebant,  ut,  contra  veterum  civium  dubios 
animos,  haec  esset  semper  ad  arbitrium  regis  parata  factio, 
non  ob  acceptum  modo  beneficium,  sed  quia,  auctore  sub¬ 
lato,  ne  illud  quidem  sibi  mansurum  esse  intelligebant. 

48.  Plures  deinde  contra  Mithridatem  initae  deteetae- 
que  conjurationes  fuerunt.  Familiares  regis  Minionem 
et  Philotimum  Smyrnaeos,  et  Lesbium  Clisthenem,  As¬ 
clepiodotus,  et  ipse  Lesbo  oriundus,  cum  particeps  ejus 
consilii  fuisset,  prodidit :  adducto  velut  in  secretum  Mi¬ 
nione,  ut  ipse  rex  post  lectum  abditus  de  conjuratione 
agentem  audiret.  His  ita  deprehensis,  quamvis  omnia 
crudelitatis  ingenia  admovisset,  ipse  tamen  saepius  animo 
discruciabatur,  nihil  jam  ne  inter  domesticos  quidem 
tutum  fidumque  inveniendo. 

49.  Postquam  autem  etiam  Pergami  circiter  octoginta 
viros  idem  propositum  habuisse  cognovit ;  in  ceteris  civi¬ 
tatibus  non  defore  qui  similia  molirentur  existimans, 
passim  exerceri  quaestionem  proditionis  jussit.  At,  qui¬ 
bus  id  negotium  commissum  fuerat,  paucos  ex  merito, 
ceterum  suos  quisque  inimicos  sub  ejus  criminis  invidia 
damnaverunt.  Ad  mille  sexcentos  suarum  quemque  3  Oros. 
urbium  principes  ea  pestis  absumsit :  quorum  accusatores  APPian- 
paulo  post  partim  a  Sylla  comprehensi  poenas  luerunt : 

alii  sua  manu  praevenerunt  supplicii  foeditatem :  reliqui 
omnibus  exosi,  cum  domi  sperarent  nihil  tolerabile, 
Mithridatem  in  Pontum  refugientem  secuti  sunt. 

50.  His  tumultibus  et  gemina  suorum  clade  territus  Oros. 
Mithridates,  scripsit  Archelao,  ‘  ut,  quibus  posset  condi-  ^sdhln- 
tionibus,  bellum  desineret.’  Ille,  misso  ad  Syllam  De-  cerL 
liaco  negotiatore,  cui  et  ipsi  nomen  Archelao  erat,  coi- 
loquium  iis  de  rebus  postulavit.  Egit  fortunae  suae  gratias 
Sylla,  quae  ancipitem  animi  magno  iterum  aestu  liberaret. 


3  Suonwi  quiijue  edd.  ante  Ci  er. 

Nam,  urbana  modo  negotia,  modo  Mithridaticum  bellum 
respiciens,  neque  par  ambobus  erat,  et  utrum  perseque¬ 
retur  aut  omitteret,  paribus  hinc  inde  momentis  ambige¬ 
bat.  Navibus  quoque  et  pecunia  destituebatur:  quae 
neque  domo  mittebantur,  et  ex  fanorum  spoliis  aut  aliunde 
paratas  jam  absumserat.  Cum  igitur  uterque  paratos  ad 
paciscendum  afferret  animos,  haud  aegre  pepigerunt,  4  ut 
in  mari  circa  Delium  congrederentur.’ 

51.  Ibi  prior  Archelaus  ita  infit :  4  Quae  rex  meus, 
aliorum  ducum  injuriis  avaritiaque  compulsus,  arma  cepit, 
ea,  virtutem  tuam  admiratus,  cupit  ponere,  modo  tolera¬ 
biles4'  ei  conditiones  ferantur.  Tibi  certe,  cujus  praesen¬ 
tiam  urbanae  res  tantopere  desiderant,  in  promtu  est,  ac¬ 
cepta  a  rege  pecunia,  et  navibus,  et  copiis,  quanta  postu¬ 
laveris,  ad  ulciscendos  inimicos  uti.’ 

52.  Tum  Sylla  :  4  Siquidem  injusta  se  passum  Mithri¬ 
dates  crediderit,  legatos  missos  et  de  injuriis  questum 
oportuit :  non  vero  aliena  regna  invadere,  totque  millibus 
occisis  hominum,  et  quaj  illi  habuerunt,  et  excepta  in¬ 
super  mortalium  casibus.  Deorumque  sacris  dedicata, 
diripere.  Neque  vero  amicis  mitius,  quam  hostium  acer¬ 
bissimis  usus,  et  aliorum  interfecit  plurimos,  et  quos  men¬ 
sae  sum  adhibere  consueverat,  tetrarchas,  cum  liberis  et 
uxoribus,  licet  hostile  nihil  ausos,  trucidavit.  Sed,  ut 
aliena  mittam,  qualem  in  nos  animum  fuisse  dicam,  qui 
nullum  in  belli  usum,  sed  altissimo  tantum  odio,  quicquid 
Italici  generis  hominum  in  Asia  fuit,  cum  tota  familia,  ne 
libertinis  quidem  exceptis,  omni  cruciatu  ignominiaque 
delevit  ?  Atque  is  idem  repente  noster  amicus  extitit, 
non  alio  scilicet  beneficio  motus,  quam  quod  plusquam 
centum  sexaginta  suorum  millia  nostris  concisa  manibus 
intellexit. 

53.  4  Pro  quibus  in  nos  meritis,  haud  erat  iniquum  in¬ 
expiabilia  posthac  adversus  eum  bella  geri.  Sed  tamen 
tibi  pro  eo  deprecanti  hoc  dabimus,  ut  veniam  ei  a  senatu 
populoque  Pomano  impetremus,  si  bona  fide  resipiscat. 
Quod  si,  ut  solet,  utque  ego  magis  opinor  facturum,  haec 

ideo  tantum  agit,  ut,  dilato  interim  periculo,  consilium  ex 
eventu  capiat :  jam  ego  te,  Archelae,  hortor  atque  moneo, 
ut  Fortunae  invitanti  ad  excelsa  omnia  ne  desis.  Quem¬ 
admodum  ille  suos  amicos  remuneret,  multorum  jam  ma¬ 
lis  discere  potuisti :  quae  nostra  sit  in  socios  fides,  quaeque 
liberalitas,  ut  alios  taceam,  Eumenes  atque  Masinissa 
satis  et  recentia,  et  nota  omnibus  documenta  sunt.’  Ad 
extremum  eo  prolapsus  est,  ut  loco  Mithridatis  Arche-  Plut. 
laum  regnare  posse  diceret,  siquidem  tradita  sibi  classe 
dedisset  operam,  ut  benevolis  Romanis  uteretur. 

54.  Sed  ille,  adhuc  loquentis  abrupta  oratione,  ‘  Pro-  Appian. 
ditorem,’  inquit,  *  Sylla,  Archelaum  non  habebis  :  ami¬ 
cum  habebis,  si  aequis  legibus  pacem  cum  Mithridate 
feceris.’  Ad  haec  Sylla  paulo  commotior:  ‘Tu  vero,’  p]ut. 
inquit,  ‘  Archelae,  cum  sis  Cappadox,  barbarique  regis 

aut  servus,  aut,  si  malis,  amicus,  (nec  enim  ego  quicquam 
interesse  putem,)  tantis  propositis  praemiis  a  turpitudine 
proditionis  abhorres  :  me,  et  Romanum,  et  Syllam,  ad 
turpia  foedera  solicitas !  Quasi  vero  non  ille  sis  Arche¬ 
laus,  quem  de  centum  viginti  millibus  hominum,  cum  pau¬ 
cis  fugientem  Chaeronea  vidit ;  quem  Orchomenus,  stra¬ 
tam  corporibus  Boeotiam  relinquentem,  in  paludum  sua¬ 
rum  latebris  biduo  texit.’ 

55.  Territo  ad  haec  Archelao,  et  deprecante ;  ille  mo¬ 
dico  interposito  silentio,  ‘  Siquidem,’  inquit,  *  omnem,  Appian. 
quam  habes,  classem,  duces,  legatos,  captivos,  transfu¬ 
gas,  fugitivos  Mithridates  tradiderit ;  Chios,  et  si  quorum 
aliorum  par  causa  est,  civitatibus  suis  reddiderit ;  praesi¬ 
dia,  nisi  quibus  locis  ante  bellum  habuit,  deduxerit ; 
sumtus  belli,  cujus  ipse  concitor  fuit,  praestiterit;  et  pa¬ 
trio  regno  contentus,  cetera  quibus  oportebit  restituerit : 
spero  me  ei  delictorum  veniam  a  populo  Romano  impe¬ 
traturum  esse.’ 

56.  Ad  extremum  ita  convenit :  ‘  Mithridatem  Asia  Dio  ap. 
et  Paphlagonia  abstinere  :  Bithyniam  Nicomedi,  Cap- 
padociam  Ariobarzani  reddere  :  Romanis  duo  millia  ta-  pi„t.  " 
lenta, s  cum  septuaginta  rostratis  et  omni  armamento, 

«  Duo  millia  talenta ]  Marcas  argrnti  187,500. 

Delph.  et  Var.  Cias.  Livius.  13  T 

dare.  E  diverso  Syllam  et  reliquum  ei  regnum  confirmare, 
et  auctorem  fieri,  ut  socius  amicusque  populi  Romani  ap¬ 
pelletur.’  His  ita  pactis,  Archelaus,  praesidia  quibus  ipse 
praeesset  continuo  deducturum,  de  ceteris  scripturum  regi, 
recepit ;  atque  interim  seque  et  classem  Syllae  tradere. 

57.  Dum  haec  ultro  citroque  geruntur,  L.  Valerius 
Flaccus  consul,  ut  Syllae  succederet  missus,  Brundisio 
solvit :  statimque  a  principio,  cum  vix  portu  exisset,  infe¬ 
licis  expeditionis  quasi  praenuntia  tempestas  plerasque 
naves  solvit ;  aliasque  praemissas  praefecti  Mithridatis  in¬ 
cenderunt.  Reliquos  cum  invasisset  fames,  vix  et  aegre 
Byzantium,  deinde,  fortuna  jam  prosperiore  usi,  in  Bithy¬ 
niam  ad  oppidum  N  icaeam  pervenerunt.  Eodem  cum  iis, 
quos  ipse  ducebat,  C.  Fimbria  legatus  accessit.  Erat  hic 
extremae  audaciae  homo,  consuli  ignavo  et  rei  militaris 
imperito  adjutor  datus.  Sed  ea  res  utriusque  vitiis  cito  in 
commune  exitium  vertit.  Pravum  ingenium  consuli  erat, 
avarum,  et  ad  supplicia  praeceps  :  quibus  rebus  benevolen¬ 
tia  militum  haud  sane  retinetur.  Ergo  praemissa  parseorum 
in  Thessaliam,  in  Syllae  castra  transiit:  ceteri  ne  defice¬ 
rent,  aegre  a  C.  Fimbria  retenti  sunt.  Hunc  enim  ob  si¬ 
mulationem  virtutis  et  aequitatis  exercitus  diligebat :  quod 
is  contemtum  pecuniae  praeferebat ;  cum  Flaccus  inexple¬ 
bili  cupiditate,  non  contentus  cetera  in  sinum  suum  con¬ 
dere,  etiam  annonam  militum,  praedaeque  illis  debitam 
partem,  in  lucrum  converteret. 

58.  Ab  his  initiis  aversus  a  Fimbria  consul,  cum  neque 
dictis  neque  factis  contumeliosis  in  eum  abstineret,  irrita¬ 
bile  hominis  ingenium,  et  a3  audaciam  semper  projectissi¬ 
mum,  vecordiae  contumaciaeque  implevit.  Ea  contentio 
jam  ex  quo  Byzantii  convenerant  se  exseruit:  Flaccum- 
que  in  urbem  ingressum  criminatus  Fimbria  est,  ‘  milites 
hyemante  coelo  extra  moenia  viles  contemtosque  tendere  : 
Flaccum  pecunias  per  injuriam  exercitus  partas,  luxu  et 
deliciis  intra  tecta  consumere.’  Tantumque  seditionis 
commotum  est,  ut  milites  in  urbem  vi  irrumperent,  et,  ob¬ 
viis  quibusdam  obtruncatis,  suo  arbitrio  per  domos  distri¬ 
buerentur.  Sed,  his  utcumque  compositis,  in  alterum  an¬ 
num  dilata  est  seditio,  quae  delatum  auctoritate  senatus 

imperium  Flacco  ademit ;  senatu  inconsulto  Fimbriae 
dedit. 

59.  Inter  haec  censores  in  Urbe  L.  Marcius  Q.  F.  Q.  N.  FastiCapit. 
Philippus,  M.  Perperna,  lustrum  septimum  atque  sexa¬ 
gesimum  condiderunt :  opera  publica  locaverunt :  sena¬ 
tum  recensuerunt.  Quo  tempore  Ap.  Claudius  a  censore  Cic.in 
Marcio  est  praeteritus  (quanquam  ei  propinqua  cognatione  ^'.rr‘ *• 55* 
junctus  esset)  quod  in  partibus  optimatium  ille  fuerat.  Dom.  c™2. 
Idem  censor  aquae  Marciae  ductum  bello  sociali  disturba-  Pigh.  Ann. 
tum  refecit.  Civium  Romanorum  censa  tum  capita  sunt  Euseb. 
cccclxiii.  millia:  princeps  senatus  L.  Valerius  Flaccus,  ^iv^Epit 
gentilis  consulis  Flacci,  lectus  est.  lxxxiu. 

60.  Sub  hoc  tempus  cum  omnia  in  Urbe  incerta,  et  ne¬ 
que  legi  quicquam,  neque  mori  relictum  esset ;  qui  domi¬ 
nationem  obtinebant,  eo  cogitationes  omnes  converterant, 

ut  L.  Syllae,  quem  suae  publicaeque  rei  vindicem  metue-  Civ.  i. 
bant,  resisterent.  Igitur  L.  Cinna  se  tertium  cum  Cn.  v4uct-  de 
Papirio  Carbone  consules  ipse  fecit.*  Horum  impotens  jn  Cinna/* 
tyrannis  adeo  multos  principum  virorum  ad  Syllam  se  Liv- 
recipere  coegit,  ut  amplius  m  castris  ejus,  quam  in  ipsa  Dioap. 
Urbe,  senatus  instar  esset.  Vales. 

61.  Haec  dum  alibi  fiunt,  proconsulem  Asiae  Flaccum  c.  44^"  SyI,‘ 
Fimbriana  tandem  audacia  imperio  vitaque  exuit.  Forte  Appia», 
de  hospitio  quaestori  consulis  cum  legato  C.  Fimbria  lis  Mlthnd' 
inciderat.  Flaccus  multa  cum  legati  contumelia  secun¬ 
dum  quaestorem  dedit :  deinde  Fimbriae  discessum  mini¬ 
tanti,  ‘  discessurum  esse,  vel  invitum/  respondit :  mox  Dio. 
contra  “convicianti,  ademta  legatione  successorem  dedit.  Auct.  de 
Ille,  tempore  observato,  quo  Chalcedonem  proficiscendum  V^-Flustr. 
fuerat,  quasi  salutaturus  in  discessu  commilitones  Byzan-  Appi™».1' 
tium  divertit.  Multa  ibi  oblique  in  avaritiam  et  crudeli-  Dio' 


tatem  Flacci  jactasse  constat,  militibus,  ut  sibi  prospice¬ 
rent,  per  speciem  benevolentiae  monitis.  Deinde  postquam 
haec  ad  intimos  animos  dimissa,  seque  in  ea  apud  omnes 
opinione  esse  sensit,  ut  pleramque  opem  salutis  in  ejus 
praesentia  reponerent ;  conscenso  suggestu  aperte  incusare 
Flaccum  proditionis  coepit :  ‘  neque  aliud  immani  avaritia 


*  A.  U.  C.  667.  A.  C.  85. 

hominem  agere,  quam  ut,  accepto  a  Mithridate  auro,  mi¬ 
lites  caedendos  vinciendosque  praebeat.’  Iis  causis  ita 
exarsit  proclivis  alioquin  in  seditionem  concio,  ut  Ther- 
mum,  pro  praetore  a  Flacco  relictum,  ademtis  fascibus 
ejiceret. 

62.  Fimbria  gratiis  militi  actis,  tanquam  vicem  reddi¬ 
turus  beneficii,  res  sociorum  agi  ferrique,  redigi  in  servi¬ 
tutem  obvios,  alia  contra  disciplinam  fieri  passus,  paucis 
diebus  opulentos  ex  pauperibus  effecit.  Sed  quorum  rap¬ 
tae  res  hominesque  fuerant,  obviam  profecti  Flacco,  gra¬ 
viter  de  injuriis  suis  querendo,  proconsulem  jam  ante 
Fimbriae  infestum  ita  accenderunt,  ut  sequi  eos  juberet 
sua  statim  recepturos.  Ubi  ad  castra  ventum,  multis  cum 
minis  imperavit  Fimbriae  ut  ablata  dominis  restitueret. 
Ille,  culpam  in  milites  conferens,  se  invito  quod  esset  fac¬ 
tum  accidisse  praeferebat :  nec  eo  minus  clam  instigabat 
audacissimum  quemque,  ‘  rem  acerbam  indignamque  ’ 
dictitans,  ‘  auferri  militibus  ab  imperatore,  quod  suis  labo¬ 
ribus  et  belli  jure  quaesivissent.  Neque  se  eis  auctorem 
esse,  ut  quicquam  earum  rerum  redderent.’ 

63.  Igitur,  Flacco  jam  in  omnes,  et  ut  quisque  loco 
praestabat,  minacius  invehente,  magnus  in  castris  tumultus 
excitatus  est.  Donec  metu  profugus  proconsul,  ex  aedi¬ 
bus  ubi  se  occultaverat,  noctu  superatis  moenibus,  primo 
Chalcedonem,  deinde  Nicomediam  se  proriperet,  clausis¬ 
que  oppidi  portis  vim  extremam  arcere  conaretur.  Sed 
Fimbria  nihil  contatus,  trajecto  freto  proconsulem  inse- 
quens,  obiter  praedam  agebat  ex  agris ;  pecuniam  impera¬ 
bat  civitatibus:  qua  inter  milites  distributa,  benevolen¬ 
tiam  sibi  manipularium  compararet.  Quod  si  quod  oppi¬ 
dum  jussa  detrectaret,  diripiendum  exercitui  prmbebat. 
Ita  Nicomediam  perventum  est;  quam  et  ipsam  militi 

Veli.  ii. 24.  concessit  in  praedam  :  proconsulemque  e  puteo  protractum 
Appian.  privatus,  et  majorem  amicum  comes  occidit.  Imperium 
Oros.  vi.  2.  militari  consensu  in  Fimbriam  translatum,  licet  pessimi 
Liv.  Epit.  exempli  res  et  esset,  et  videretur,  senatus  temporibus  ser- 
vire  coactus  ratum  habuit. 

64.  Talis  ferme  ea  tempestate  rerum  ubique  facies  erat. 
Mithridates  multa  et  faciebat  acerba,  et  patiebatur :  in- 

gentes  exercitus  amiserat :  insidiis,  etiam  amicorum,  pete¬ 
batur.  Graeciam  Romani  simul  regiique ;  Lydiam,  Io¬ 
niam,  et  conjunctas  his  provincias  Pontici  regis  ira  vasta-  Liv.  Epit. 
bat.  Macedoniam  Thraces  populabantur.  Piratae  inva-  Flor.  m.  6. 
serant  maria.  Romani  et  cum  aliis,  et  inter  se  discordes, 
suas  ipsi  victorias,  sua  arma  horrebant.  Multiplex  omni¬ 
no,  et  perplexum  malum  Europam  Asiamque  communi 
calamitate  involverat. 

1.  C.  Elavius  Fimbria  imperium  copiarum,  quo  dixi¬ 
mus  modo,  nactus,  non  sicut  ambitiose  erga  milites,  in¬ 
juste  adversus  socios,  sic  etiam  timide  atque  negligenter 
contra  hostem  administravit.  Filium  suum  Mithridates 
patri  cognominem  cum  ingenti  exercitu  Bithyniam  tueri 
jusserat,  Taxile,  et  Diophanto,  et  Menandro,  claris  bello 
ducibus,  adjunctis.  Ab  his  primum  repressus,  nec  sine 
detrimento,  Fimbria,  mox  aliquot  praeliis  superior,  res 
regis  prope  desperationem  ultimam  adduxit,  non  animo 
tantum  adversus  fortuita  casuum,  sed  etiam  consilio  bo¬ 
nus. 

2.  Quod  enim  numero  militum  longe  erat  inferior,  astu 
rem  inclinatam  restituit :  ductisque  ad  latera  castrorum 
brachiis,  fossa  in  fronte  facta,  quietum  in  vallo  militem 
tenuit '  donee  regium  equitatum  temere  in  angustias  mu¬ 
nimentorum  ingressum  improvisa  eruptione  sic  excepit, 
ut  sex  hostium  millia  desiderarentur.  Iterum  ad  Mileto- 
polim,  juxta  quam  Rhyndacus  fluvius  oritur,  tali  loco 
castra  metatus,  ut  inter  ipsum  et  regios  flumen  interesset; 
cum  forte  circa  solis  ortum  ingens  pluvia  securiores  hostes 
fecisset,  raptim  transducto  exercitu,  sopitos  plerosque  et 
inermes  adortus,  ingentem  stragem  edidit,  plena  et  illustri 

victoria  potitus.  Mithridates  cum  praecipuis  ducum,  et 
mediocri  equitum  manu,  citra  non  ausus  consistere,  con¬ 
tenta  fuga  Pergamum  ad  patrem  pervenit. 

3.  Post  hoc  praelium  passim  deficientibus  a  rege  popu¬ 
lis,  occasionem  adeptus  est  Fimbria,  ut  crudelitatem  suam 
avaritiamque  satiaret.  Tantus  enim  humani  sanguinis  Dio  ap. 
appetitus  inerat,  ut  passim  multos  non  ex  merito,  neque  Vales' 
in  aliquam  populi  Romani  utilitatem,  sed  animi  causa 
occideret.  Semel  complures  erigi  palos  jusserat,  ubi  al¬ 
ligati  verberarentur,  quos  damnaverat.  Sed  cum  adducti 

illi  essent,  minorque  aliquanto  numerus,  quam  crucium 
esset,  apparuisset;  ne  frustra  fixae  viderentur,  e  media 
turba  corripi  ad  numerum,  et  ad  vacuos  palos  religari 
praecepit.  Cyzicum  cum  pro  amico  intrasset,  opulen-  Di0d.  ap. 
tissimos  oppidanorum  proditionis  crimine  insimulatos  in'  ales> 
maximum  terrorem  conjecit.  Deinde  ad  hunc  augendum, 
ex  omni  numero  duos  damnavit,  virgisque  caesos  securi 
percussit.  Hoc  metu  facile  adegit  ceteros,  ut  vel  univer¬ 
sorum  bonorum  jactura  salutem  ab  avarissimo  saevissimo- 
que  latrone  redimerent. 

4.  Ad  hanc  formam  constitutis  ubique  provinciarum 

rebus,  adversus  ipsum  regem  Pergami  sedentem  ducere  Plut.  Sjll. 
statuit ;  occurrentemque  fudit  fugavitque,  et  in  oppidum 
se  recipere  coegit.  Deinde  ne  Pergami  quidem  resistere  Vell.n.24. 
ausum,  capto  oppido,  Pitanen,  quo  ille  profugerat,  in- 
secutus,  circumvallare  obsessos  orsus,  parum  ab  ipso  rege  in  Fimbr. 
capiendo  abfuit;  nisi,  quod  fortuna  videbatur  obtulisse  ^P14, 
adjumentum,  L.  Luculli  aversus  animus  invidisset.  piut.  Luc. 

5.  Is,  jam  dimissa  Rhodiorum  classe,  tantum  parave-  c>  6* 
rat  propriarum  virium,  ut  Chio  regios  ejiceret ;  Colopho- 
nios,  comprehenso  tyranno  eorum  Epigono,  assereret  in 
libertatem.  Haec  gerentem  legati  a  Fimbria  adeunt, 
omni  obtestatione  instantes,  ‘  ne  a  se  obsessum  regem 
clarissimum,  eundemque  infestissimum  Romano  nomini, 
elabi  pateretur.  Esse  ipsi  classem  ad  prohibendum  mari 
exitum:  a  terra  jam  ita  provisum,  ut  non  possit  evadere. 

Facilis  erat  labor  obsidere  portum:  periculum  nullum, 

gloria  amplissima  offerebatur.  Tamen  Lucullus,  sive  Oros.  Plut. 
amicitiam  Syllae  omnibus  anteponendo,  sive  interfectorem 

amici  et  imperatoris  sui  detestatus,  postulata  Fimbriae 
neglexit.  Mithridates  conscensis  navibus  Mitylenen  avec¬ 
tus  est. 

6.  Fimbria  jam  confessione  hostis  victor,  obibat  Asiam, 
acerbe  in  vitas,  in  fortunas  hominum  consulens,  quos  Mi¬ 
thridati  studuisse  cognoverat,  aut  videri  volebat.  Si  quae 
recipere  eum  civitates  nollent,  earum  agros  inultus  popu¬ 
labatur.  Sic  ventum  ad  Ilium  est :  quod  cum  obsessum 
a  Fimbria  confugisset  ad  Syllae  fidem,  venturumque  se 
Sylla  promisisset,  idque  significandum  Fimbriae  curasset ; 
tanto  infestior  ille  machinis  admotis,  undecima  die  oppi¬ 
dum  expugnavit.  Sunt  qui  dolo  illectos  Ilienses  ape¬ 
ruisse  portas  referant,  laudanti  consilium  eorum,  nihilque 
referre  dicenti,  postquam  in  Romani  populi  fide  essent, 
utri  se  imperatori  traderent :  etiam  cognationis  necessitu¬ 
dine  commemorata,  indignum  dicebat,  se  Romanum  ho¬ 
minem  ducemque  antiquae  patriae  moenibus  arceri. 

7.  Quoquo  modo  ingressus  fuerit,  saevissimum  truculen- 
tissimumque  hostem  in  ea  urbe  gessisse  constat.  Nam  et 
omnes  qui  occurrerant,  promiscua  caede  stravit,  et  oppi¬ 
dum  incendio  delevit  funditus :  eos  autem  qui  legati  ad 
Syllam  fuerant,  exquisitis  cruciatibus  consumsit :  adeo  ne 
sacris  quidem  parcens,  ut  multos  qui  confugerant  in  Mi¬ 
nervae,  cum  ipso  templo  concremaret.  Muris  quoque  di¬ 
rutis,1  postridie  visum  ivisse  dicitur,  ne  qua  forte  pars  urbis 
integra  intactave  remansisset.  Quo  minus  fidei  habendum 
putem  miracula  narrantibus,  inviolatum  Minervae  tem¬ 
plum  stetisse,  neque  dubitatum,  quin  divina  majestate 
defensum  esset.  Sane  sedem  ejus,  (Palladium  vocari 
usus  obtinuit,1)  amotis  quibus  obrutum  fuerit  ruderibus, 
integram  inviolatamque  stetisse  fuerunt  qui  dicerent : 
multum  irridentibus  qui  arcanum  idem  ab  Ulysse  et  Dio¬ 
mede  ablatum  credi ;  et  praeterea  Romae,  et  Lavinii,  et 

1  Ex  Appiano  emend.  Crev.  edd.  praecc.  exhibent  demtis. 


a  Sedem  ejus  (Palladium  vocari  des  Deep,  sed  simulacrum  si^nifi- 
usus  obtinuit )]  Male  interpreta-  eatur.  Praeiverat  ipsi  Appiani 
tnr  Freinshemius  verbum  Ap-  interpres,  qui  delubrum  vertit, 
piani  Graecum  e'5os,  quo  non  se-  Crev. 

Luceriae,  et  Siritide,  et  Argis  ostendi  noverant.  Hoc  Pausan.  ii. 
infortunium  Ilienses  subierunt,  cum  infer  duos  impera¬ 
tores  ad  potiorem  magis,  quam  ad  propiorem  respexis¬ 
sent. 

8.  Sylla  enim  bellum  eo  tempore  cum  Thracibus  gere-  Liv.  Epit. 
bat,  continuo  Macedoniam  incursantibus :  quo  simul  im¬ 
manium  gentium  coerceret  injurias;  simul,  dum  a  Mithri-  Appian. 
date  nuntios  expectat,  et  exerceret  militem,  et  ditaret. 

Igitur  cum  multis  praeliis  Henetos, b  Dardanos,  Sintos,  Auct.  de 

Scordiscos,  finitimosque  populos  concidisset ;  agros  po-  in  S^lls 

pulatus,  praedaque  militibus  concessa,  in  Macedoniam  est  Eutrop. 

1  r  -1  Plut.  Syll. 

egressus. 

9.  Sub  haec  tempora  Cinnae  Carbonisque  consulum  Tac.  Ann. 
saeva  dominatio,  plures  subinde  claros  viros  ad  Syllam  Veli.  n.23. 
confugere  compulit,  reipublicae  periculum,  et  miserandum 

urbis  statum  nuntiantes:  simul  haud  levi  spe  injecta,2, 
fore  ut  consiliis  adversariorum  senatus  resisteret,  siquidem 
auctoritate  Syllae  juvaretur.  Quippe  L.  Cinna  sine  ullis  Appian. 
comitiis  tertium  consul,  Cn.  Papirium  Carbonem,  ducem 
ejusdem  factionis,  collegam  asciverat. 

10.  Igitur  dedit  ad  senatum  literas,  quibus,  enumerato  Auct.  de 

quantum  in  Numidia  quaestor  pro  republica,  quantum  SU‘ 

legatus  bello  Cimbrico,  et  deinde  praetor  in  Cilicia,  bel-  Appian. 
loque  sociali  consul , c  laboris  exhausisset ;  res  adversus 
Mithridatem  gestas,  domitarumque  gentium  numerum  et 
ferociam  extollebat :  postremo  multis  et  accuratis  verbis 


2  Interjecta  edd.  ante  Crev. 


b  Henetos ]  Tollins  in  not.  ad 
Appian.  hoc  nomen  mendosum 
esse  putat :  neque  enim  ullos 
esse  Henetos  Macedoniae  vici- 
nos.  Itaque  cnm  Plutarchus 
narret  Maedicam  a  Sylla  vasta¬ 
tam  esse,  existimat  apud  Appi¬ 
anum  reponendum  esse  j 

pro  'Uveravu.  Tamen  Auctor  de 
Viris  Illustribus  Henetos  quoque 
nominat,  de  hac  eadem  Syllae 
expeditione  agens.  Et  Strabo  I. 
xn.  p.  543.  auctor  est  antiquos 
illos  ex  Paphlagonia  Henetos, 
post  Trojae  excidium,  in  Thra¬ 


ciam  transisse.  Illorum  posteri 
esse  potuere  hi  qui  a  Sylla  victi 
memorantur.  Crev. 

e  Belloque  sociali  consul]  Plura 
et  majora  gesserat  adversus  so¬ 
cios  Italicos  Sylla  ante  consula¬ 
tum,  quam  consul.  Sed  hic  in 
unum  orationis  membrum  cogit 
Freinshemius  ea  quae  Appianus 
distinxit,  cujus  haec  verba  sunt, 
•f)  iv  rols  ovixjj.ax‘Ko7s,  {nraTevuv 
id  est,  vel  bello  sociali,  vel  consul. 
Interpres  Appiani  in  fraudem 
induxit  Freinshemium.  Crev. 

imputabat,  ‘  se  tot  clarissimis  viris  inimicorum  factione 
domo  pulsis  perfugium  solatiumque  extitisse.  At  sibi  non 
aliam  pro  ejusmodi  meritis  gratiam,  quam  proscriptionem 
capitis,  eversionem  domus,  caedes  amicorum,  fugam  uxoris 
liberorumque,  referri ;  qui  vix  et  aegre  incolumes  ad  se 
pervenire  potuissent.  Venturum  igitur  sese  propediem 
ultorem  maleficiorum,  et  qui  ea  perpetrassent.  Cete* 
rorum  vero  civium,  veteres  novive  forent,  incusaturum 
neminem.’ 

11.  Ad  has  literas,  cum  nova  solicitudo  perturbaret 
Liv.  Epit.  omnium  animos,  L.  Valerius  Flaccus  senatus  princeps 

luculentam  de  praesentibus  orationem  in  curia  habuit  :  et 
assentientibus  quibus  concordiae  studium  erat,  auctor  mit- 
Appiaii.  tendi  ad  Syllam  legatos  fuit.  His  mandatum,  ‘  ut  conci¬ 
liare  eum  inimicis  studerent :  peterentque,  ut,  si  quid  ca¬ 
veri  sibi  fide  publica  vellet,  quamprimum  ea  de  re  literas 
ad  senatum  mitteret.’ 

12.  Cum  consulibus  idem  senatus  egit,  ‘  ut,  interea 
dum  de  voluntate  Syllae  rescitum  esset,  a  delectibus  absti¬ 
nerent,  neve  spem  pacis  cum  civibus  corrumperent.’  Nam 
illi  dimissis  per  universam  Italiam  perquisitoribus,  pecu¬ 
niam  et  copias  et  annonam  undique  contrahebant,  opulen¬ 
tissimum  quemque  solicitantes,  eorum  maxime  populorum 
qui  nuper  adepti  jus  civitatis  Romanae  fuerant :  quod  illo¬ 
rum  causa  omnia  et  facere  et  pati  dicerent.  Classem  etiam 
instruebant,  accitis  insuper  e  Sicilia  navibus,  oramque 
omnem  maritimam  custodiebant :  metu  et  cupiditate,  duo¬ 
bus  validissimis  stimulis,  nihil  ad  exactissimam  diligen¬ 
tiam  reliqui  facere  cogentibus. 

13.  Igitur  quantumvis  in  arbitrio  senatus  se  fore  Cinna 
promiserat ;  id  modo  expectans  temporis,  dum  legati  pro¬ 
ficiscerentur,  ad  ingenium  rediit :  et,  quia  non  unius  anni 
laborem  se  suscipere  intelligebat,  seque  et  Carbonem  con¬ 
sules  in  biennium  creavit,d  ne  comitiorum  causa  reverti 
in  urbem  necessum  haberent.  Quicquid  deinde  cogere 
militum  undelibet  poterant,  in  Liburnos  praemittebant : 


d  Seque  et  Carbonem  consules  in 
biennium  creavit]  Livii  Epitome, 
L.  Cinna  et  Cn.  Carbo,  a  seipsis 
consules  per  biennium  creati.  Quo¬ 
rum  verborum  hic  sensus  esse 


videtur,  ut  duobus  deinceps  an¬ 
nis  ambo  illi  tyranni  sese  ipsi 
consules  creaverint,  non  ut  sibi 
imperium  una  designatione  in 
biennium  dederint.  C.rev. 

quod  inde  maxime  advenienti  Syllae  constituerant  occur¬ 
rere.  Et  primum  quidem  praemissorum  agmen  prospero 
cursu  trajectum  est:  sequens  tempestate  ad  littora  rejec¬ 
tum  :  militesque  exscensione  facta  bellum  civile  detestati 
suas  quisque  domos  repetiverunt.  Hujus  rei  fama  cum 
late  sparsa  esset,  jam  nemo  erat  qui  conscendere  navem 
vellet. 

14.  Idcirco  Cinna,  jam  quartum  consul,*  Anconam,  ubi 
magnae  congregatae  copiae  erant,  accurrit,  ut  minaci  ora-  Auct.  de 
tione  territos,  vel  invitos  in  naves  imponeret.  Nesciebat 

ille,  sua  suique  similium  opera  tantam  esse  factam  morum  Liv.  Epit. 
depravationem,  ut  occidi  a  militibus  imperatorem,  quia 
novum  non  erat,  ne  magnum  quidem  crimen  haberetur. 

Erant  praeter  alias  causas  exacerbati  militum  animi,  quod 
Pompeius  adolescens,  cum  in  castra  Cinnae  fuisset  pro-  Appian. 
fectus,  calumniam,  et  ex  calumnia  periculum  fugiens,  ig-  Plut. 
noratus  se  subduxerat :  militesque  clam  sublatum  suspica-  PoraP' 
bantur. 

15.  Sic  exacerbatae  multitudini  cum  se  Cinna  objecis¬ 
set,  forte  accidit,  ut  lictor,  dum  in  concionem  eunte  consule  Appian. 
turbam  summovet,  militem  contemtim  resistentem  pulsa¬ 
ret,  vicissimque  ab  alio  milite  percuteretur.  Ibi,  cum  ac¬ 
census  ira  consul  percussorem  corripi  juberet,  hoc  initium 
tumultus  fuit :  sublatoque  clamore  omnium,  lapides  conjici 
coeperunt.  Tum  vero  fugientem  Cinnam  quidam  centurio 
assecutus,  ad  genua  sibi  accidentem,  annulumque  magni 
pretii  offerentem,  stricto  gladio  confodit :  ‘  non  ad  signan-  piut. 
dam  sponsionem,  sed  foedissimi  tyranni  puniendi  causa 

se  adesse  ’  praefatus. 

16.  Occiso  Cinna,  Cn.  Carbo,  praesentibus  haud  sane 
laetus,  revocatis  e  Dalmatia  militibus,  dominationem  reti-  Appian. 
nere  nihilo  modestior  Cinna  conabatur :  neque  tribunis 
plebis,  ad  comitia  habenda  redire  jubentibus,  obtempera¬ 
bat,  donec  se  magistratum  ei  abrogaturos  sunt  minati. 

Sed  comitia,  licet  repetita,  sine  successu  fuerunt :  semel, 
avibus  non  addicentibus,  in  aliam  diem  ;  iterum,  quia  Lu¬ 
nae  Cererisque  tacta  de  coelo  fana  erant,  ex  haruspicum 
responso,  post  solstitium  dilata.  Ne  tum  quidem  suflec- 


*  A.  U.  C.  668.  A.  C.  84. 

Veli  n.  24.  tus  quisquam  est,  totoque  anno  consulatum  Carbo  solus 
Liv.  Epit. 

1  gessit. 

Plut.  Sy  11.  17.  Interea  Sylla  ordinandis  Graeciae  rebus  per  Thessa- 

Dio  ap.  ^am  incedens,  propter  Archelai  morbum,  Larissae  per  ali- 
Fiilv.  quot  dies  substitit :  ejusque  non  secus  egit  curam,  ac  si 
legatus  aut  collega  foret.  Unde  rumores  orti,  non  optima 
fide  pugnatum  in  Bceotia  esse ;  praemiumque  proditionis 
hoc  Archelao  dari :  quemadmodum  non  alia  de  causa  ne¬ 
catus  unus  omnium  Mithridatis  amicorum  Aristio  foret, 
(ceteros  enim  accepta  classe  Sylla  dimiserat,)  Archelao 
Appian.  discors.  Etiam  appellatus  ab  Sylla  socius  et  amicus  po¬ 
puli  Romani  Cappadox,  acceptis  insuper  decem  millibus 
jugerum  agri  Euboici,  in  eandem  suspicionem  trahebatur. 
Quae  Sylla  ipse  in  commentariis  suis  relata  diluit. 

18.  Per  Thessaliam  deinde  et  Macedoniam  ad  Helles¬ 
pontum  ducenti  occurrerunt  legati  Mithridatis,  ‘ceteras 
conditiones  probare  regem  ’  nuntiantes,  ‘  sed  Paphlago¬ 
niam  excipere :  de  navibus  etiam  promissum  nihil  arbi- 

Appian.  trari.’  Addiderunt  deinde,  ‘  aequiores  se  conditiones  im¬ 
petrare  ab  altero  imperatore  C.  Fimbria  potuisse.’  Hoc 
praecipue  dicto  exacerbatus  Sylla,  ‘  et  Fimbriam  pcenas 
daturum’  respondit:  ‘  et  simul  in  Asiam  trajecisset,  ap- 
Plut.  pariturum,  bello  an  pace  Mithridates  opus  habeat.  Cui 
ego,’  inquit,  £  si  dextram  reliquissem,  qua  tot  civium  Ro¬ 
manorum  interfecit  millia,  procubiturum  ad  genua  mea 
arbitrabar;  nedum  ut  de  Paphlagonia,  de  navibus  neget.’ 
Legatis  ad  haec  obmutescentibus,  deprecari  Syllam  Arche¬ 
laus  ccepit,  dextramque  amplexus  petere,  ‘  ut  se  ad  re¬ 
gem  proficisci  sineret.  Quibus  dedisset  legibus  relaturum 
pacem  ;  aut  si  hoc  impetrare  nequivisset,  sua  semetipsum 
manu  interemturum.’ 

19.  Ita  dimisso  Archelao,  expeditionem  in  Maedicam 
(Thraciae  regio  est)  Sylla  fecit:  eaque  late  vastata,  in 
Macedoniam  est  regressus.  Apud  Philippos  agentem 
Archelaus  convenit :  ‘  omnia  ex  animi  sententia  esse  ’ 
dictitans:  ‘  ceterum  colloquium  ejus  enixe  expetere  Mi¬ 
thridatem.’  Nam  ille  Fimbriam  bello  ferocem,  pactis  infi¬ 
dum  metuens,  Syllae  amicitiam  optabat. 

Appian,  20-  Igitur  Sylla,  per  Thraciam  ad  Cypsela  terrestri 

itinere  pergens,  L.  Lucullum  cum  navibus  praestolari  ad 
Abydum  jussit.  Quippe  Lucullus,  circa  Lecton  Troadis 
regiis  classibus  subito  occursu  profligatis,  deinde  Neo-  Plut.  Luc. 
ptolemo  ad  Tenedum  fugato,  feliciter  ad  Syllam  penetra¬ 
verat.  Postquam  in  Chersonnesum  exercitus  pervenit, 

Lucullo  tutum  transitum  et  naves  praestante,  ad  Dardanum 
Troadis  Romanus  processit.  Eodem  et  Mithridates  cum  etSyll. 
navibus  ducentis  advenit,  et  gravis  armaturae  viginti  milli¬ 
bus,  sex  millibus  equitum,  magnoque  curruum  falcatorum 
numero.  Sylla  legiones  quatuor,  equites  ducentos  addux¬ 
erat. 

21.  Paucis  utrimque  comitibus,  in  conspectu  tamen  ex-  Appian. 
ercituum,  in  campum  colloquio  destinatum  prodierunt. 

Prior  Mithridates,  cum  venienti  Syllae  occurrens  dextram  piut. 
porrigeret,  interrogatus  ab  illo  est, £  positurusne  arma  esset, 
quibus  conditionibus  Archelaus  pepigisset?’  deinde,  si¬ 
lente  rege,  ‘  Atqui  deprecantium  est,’  inquit,  ‘  priore  loco 
dicere  :  victoribus  vel  tacere  satis  est.’  Ibi  Mithridates, 
repetita  patris  suaque  cum  Romanis  amicitia,  quam  Deo-  Appian. 
rum  quaedam  invidia  sibi  propriam  perpetuamque  esse  no-  Plut. 
luisset ;  ad  accusationem  legatorum  ducumque  vertit, 

1  qui  multa  cum  injuria  sua  Cappadociam  Ariobarzani  Appian. 
reddidissent ;  sibi  ademissent  Phrygiam;  Nicomedis  ini¬ 
quis  conatibus  favissent,.’ 

22.  ‘  Quae  omnia,’  inquit,  ‘  sola  pecuniae  cupiditate 
sunt  ab  ipsis  facta,  quam  semper  aut  a  me,  aut  ab  inimicis 
meis  accipiebant.  Quae  equidem  res,  si  qua  alia,  jure 
meritoque  in  vobis  arguitur,  Romani,  quod  tales  plerum¬ 
que  imperatores  emittitis,  qui  nihil  melius  aut  antiquius 
esse  lucro  putent.  Ab  his  coactus  arma  indui :  quae  si 
qua  parte  vobis  infestiora  quam  voluissetis  fuerunt,  id  omne 
non  animo  meo,  qui  dum  licuit  Romani  nominis  amans 
reverensque  fui,3  sed  necessitati  imputari  aequum  est.’ 

23.  Ad  haec  Sylla:  ‘  Quod  ab  aliis  accepi,  te  esse  diser-  Plut. 
tissimum,  id  nunc  coram  experior,  cum  in  factis  atrocissi- 

mis  speciosa  tibi  non  deest  oratio.  Sed  quanquam  non  in  Appian. 
hoc  convenimus,  ut  disceptaremus  controversias,  verum  ut 
leges  petitae  pacis  impleres,  non  gravabor  paucis  respon¬ 
dere.  De  Cappadocia  non  erat,  ut  absentibus  inclemen- 

3  Fuit  pro  fui  exhibetur  in  edd.  ante  Crev. 

ter  diceres  :  nam  Ariobarzanem,  si  nescis,  et  ego  reduxi. 
Tum  igitur  causari  quaelibet  oportuit,  si  jussui  senatus  po¬ 
pulique  Romani  obtemperare  nolles ;  non  tanto  post  tem¬ 
pore,  cum  decretis  acquiesses,  convellere  qua?  semel  ap- 
probaras. 

24.  ‘  Phrygiam  Manius  Aquillius  donis  emtus  patri 
tuo  concesserat :  quod  commune  vobis  delictum  frustra  in 
illum  transferre  nisus  es.  Sed  et  ista,  et  qua?  praeterea 
pecunia  corruptus  multa  Manius  egerat,  senatus  irrita  esse 
jussit  omnia.  N eque  tamen,  injusto  possessore  depulso, 
nobis  recepimus  Phrygiam,  ne,  quod  in  aliis  damnamus, 
ipsi  facere  videremur  ;  sed  immunem  liberamque  pronun¬ 
tiavimus.  Quae  igitur  nos,  licet  justo  pioque  bello  quaesi¬ 
ta,  relinquimus,  ea  tibi  quo  tandem  jure  vindicabis?  De 
Nicomedis  injuria  quereris.  Sed  ille  percussorem  sibi 
Alexandrum,  deinde  aemulum  regni  Chrestum  immissos 
esse,  atque  his  causis  ascribendum,  quod  in  fines  tuos  ir¬ 
ruperit,  testatur.  Quanquam  etiam  missis  Romam  legatis 
expectare  senatus  responsum  poteras,  siquidem  a  Nico¬ 
mede  laesum  te  esse  putavisses.  Sed  de  Nicomede  esto  : 
vim  inferentem  vi  repuleris.  Quae  fuit  Ariobarzanis  in¬ 
juria,  quem  haud  minus,  atque  Nicomedem,  sui  regni 
finibus  exegisti  ? 

25.  ‘  Atque  hoc  cum  faceres,  non  te  latebat  fore,  ut, 
qui  in  Asia  tum  legati  ducesque  Romani  erant,  pulsum 
reducerent.  Sed  hoc  agebas  ut  bellum  oriretur,  quod  spe 
obtinendi  terrarum  orbis  imperium,  siquidem  Romanos 
superasses,  jam  olim  eras  meditatus.  Nisi  forte  tam  pa¬ 
rum  videre  ceteros  arbitraris,  ut,  cum  nullo  adhuc  coepto 
bello,  Scythas,  Thraces,  Sarmatas  societate  jungeres,  cir¬ 
cum  regna  finitima  legatos  mitteres,  naves  aedificares,  pro¬ 
retas  gubernatoresque  ex  longe  dissitis  gentibus  arcesseres, 
nemo  intellexerit  quorsum  ista  pertinerent  ?  Quasi  vero 
consilium  tuum  ipse  temporum  status  non  prodiderit, 
quod,  nobis  defectione  sociorum  occupatis,  ab  ultimo  Ponti 
sinu,  tanquam  captatis  ad  hoc  latebris,  astutus  insidiator 
erupisti.  Neque  Cappadoces  tantum  et  Bithynos,  sed 
Galatiam,  sed  Paphlagoniam,  Asiam  denique,  non  igna¬ 
rus  nostrae  ditionis  esse,  invasisti. 

26.  ‘  Quibus  in  terris  quid  tandem  a  te  sceleris  aut  eru- 

delitatis  praetermissum  est?  Taceo  civitates  mancipiis  aut 
obaeratis  traditas,  ut,  quibus  obnoxii  esse  debebant,  his 
imperarent.  De  Graecis  Asiaticis  nihil  dico,  quorum 
principes  mille  sexcentos  uno  proditionis  obtentu  truci¬ 
dasti.  Gallograecorum  sepulta  sit  memoria :  quanquam 
corpora  sepultura  prohibuisti,  cum  socios  tuos  et  hospites,  p]ut.  de 
communi  mensae  adhibitos,  miserabiliter  occidisses.  Cuius  Vlrt-  Mul- 

J  c.  44. 

animi  fuit,  quod  Italos  omnes  cum  liberis  et  uxoribus  una  Appian. 
die  ferro  aut  aqua  sustulisti?  Quo  quidem  tempore  ne 
sacra  quidem  et  veneranda  loca  praesidio  pereuntibus  esse 
potuerunt:  tantum  te  populi  Romani  tenebat  odium,  ut, 
dum  nobis  noceres,  nec  humani  nec  divini  juris  ullius  me¬ 
minisses. 

27.  ‘  Et  horum  quidem  etiam  bonis  raptis,  contra 
edictum  nostrum,  quod  Asiaticos  reges  Europa  prohibet, 
trajecisti :  Macedoniam  incursasti :  Graecis  abstulisti  li¬ 
bertatem  :  neque  ante  ad  mentem  reversus  es,  quam, 
Macedonia  Graeciaque  receptis,  centum  sexaginta  tuorum 
millia  occidi,  castra  omni  apparatu  belli  instructissima 
semel  iterum  que  cepi. 

28.  ‘  Quae  omnia  cum  animo  meo  obversantur,  ratio¬ 
nem  consilii  tui  non  expedio,  quod  eorum  nunc  purgatio¬ 
nem  instituisti,  quorum  antea  per  Archelaum  veniam 
petiveras.  An  igitur,  quem  procul  agentem  timebas,  eum 
huc  venisse  reris,  ut  tecum  judicio  contenderet  ?  Sed 
ejus  rei  quidem  tempus  olim  praeteriit,  ex  quo  tibi  bellum 
inferenti  restitimus,  et  donec  opus  erit  resistemus.  Id¬ 
circo,  his  omissis,  quod  unum  scire  interest,  responde. 

Pacem  cum  Archelao  factam  accipis,  an  recusas  V  Mi-  Piut.  Syll. 
thridates  iracunda  Syllae  oratione  territus,  ‘  accipere  se  ’  Appian. 
respondit.  Tum  demum  salutavit  eum  Sylla,  amplexus¬ 
que  et  osculatus  est. 

29.  Ariobarzanem  deinde  et  Nicomedem  accitos 
Mithridati  conciliavit,  reditumque  iis  in  sua  regna  con-  Epit> 
fecit.  *  Asiam  Romanorum  esse,  ita  ne  cui  civitati  de-  Flor.  m.  5. 
scivisse  ad  regem  fraudi  esset/  convenerat.  Id  non  in-  Memnon, 
tegre  servatum,  multasque  postea  urbes  tributarias  esse 

factas  Memnon  ex  Heraclea  Pontica  scriptor  tradidit,  in 
partes  regias  ob  communem  patriam  proclivior.  Idem 


4G48 


T.  LIVII 


Plut. 

Veli.  u.23. 


Apoian. 


Plut. 


Appian. 


Plut. 
Appi  an. 


tria  talentorum  millia  e  Syllam  a  Mithridate  accepisse 
memorat,  ut  domum  reverteretur.  Naves  regem  septua¬ 
ginta  cum  quingentis  sagittariis,  itemque  captivos  tradi¬ 
disse  (in  quibus  et  Q.  Oppius  et  L.  Cassius,  nescio  quo 
casu  redactus  in  potestatem  hostis,  fuerunt f)  et  si  quae 
alia  ex  foedere  debebantur,  fecisse,  satis  constat :  deinde 
in  paternum  regnum,  cujus  ipsi  confirmatum  eadem  pace 
jus  erat,  rediisse. 

30.  At  Romanus  exercitus  indignabatur,  ‘  quod  dimis¬ 
sus  e  manibus  rex  omnium  saevissimus,  nominique  Roma¬ 
no  infestissimus, -coactam  ex  opulentissimis  Asiae  regioni¬ 
bus  toto  quadriennio  praedam,  in  patrium  regnum  sospes 
incolumisque  reportaret.’  Donec  advocata  concione  red¬ 
didit  consilii  rationem  Sylla,  docuitque,  ‘  si  Mithridatem, 
pace  denegata,  ad  Fimbriae  petendam  amicitiam  com¬ 
pulisset,  veritum  fuisse,  ut  ambobus  satis  posset  resistere. 
Nunc,  amoto  hoste  externo,  poenae  de  seditioso  cive  tuto 
sumendae  otium  esse.’ 

31.  Movit  deinde  versus  Thyatira,  ubi,  castris  positis, 
Fimbria  consederat :  et  cum  ad  passus 4  ducentos  quin¬ 
quaginta  castra  castris  contulisset,  jussit  ‘  eum  imperio 
cedere,  quod  contra  leges  obtineret.’  Ille  vicissim  irri¬ 
dens,  *  Syllam  potius  cedere  ’  jussit,  ‘  qui  hostis  esset 
patriae  judicatus.’  Sed  ubi  Sylla  circumvallare  castra 
Fimbriana  coepit,  crebri  ad  eum  milites  transierunt,  Syl- 
lanosque  in  opere  faciundo  adjuverunt.  Igitur  Fimbria 
in  concione  militum  sortem  suam  prolixe  miseratus,  orat, 
‘  ne  deserant,  neve  quem  ipsi  imperatorem  fecissent,  op¬ 
time  de  se  meritum  hominem,  rebus  praeclare  gestis, 
milite  ditato,  injuria  affici  paterentur.’ 

4  Ita  pro  pedes,  quod  in  edd.  priorr.  legitur,  emend.  Crev.  ex 
Appiano. 

e  Tria  talentorum  millia']  Mar-  dum,  in  communi  illa  civium 
cas  argenti  nostrates  281,250.  Romanorum  per  Asiam  strage, 
Crev.  ejusdem  libri  c.  16.  auctore  iti- 

f  In  quibus  et  Q.  Oppius  et  L.  dem  Appiano  narratum  est.  At 
Cassius  ..  .fuerunt]  Q.  Oppium  eos  quis  scriptor  a  Sylla  recep- 
captmr,  a  Mithridate  memoravit  tos  esse  ex  Mithridatis  potes- 
supra  ex  Livii  Epitome  et  Ap-  tate  testetur,  reperire  non  qui- 
piano  Freinshemius,  i.xxvm.  vimus.  Crev. 

2.  L.  Cassium  se  recepisse  Rho- 

32.  Nullum  infirmius  ad  fidem  vinculum  est,  quam 
quod  societate  scelerum  astringitur ;  nec  aliud  citius,  aut 
poenitentia  tolerabilium,  aut  levitate  perditorum,  muta¬ 
bile.  Et  non  deerant,  qui  spe  praemiorum  a  Sylla  cor¬ 
rupti,  ceteros  etiam  ab  obsequio  Fimbriae  avellerent.  Auct.  de 
Igitur  passim  tota  concione  clamores  audiuntur,  contra 
cives  arma  sumere  negantium.  Tum  ille  de  tribunali  Appian. 
desiliens,  scissa  tunica  singulorum  pedibus  advolvitur.  Id 
quoque  frustra  factum :  tantoque  plures  palam  transfu-  Plut. 
gerunt.  Ergo  Fimbria,  tribunorum  praefectorumque  cir-  Liv.  Epit. 
comitis  tentoriis,  multaque  pecunia  distributa,  cum  iterum  ppian’ 
vocari  concionem  j ussisset,  jusjurandum  a  militibus  ex¬ 
igere  coepit.  Occlamatum  a  quibusdam  est,  ‘  nominatim 
singulos  adjurandum  citari  oportere.’  Tum  ille  Nonium 
citari  primum  omnium  jussit,  in  quem  plurima  beneficia 
contulerat,  omnium  consiliorum  facinorumque  participem. 

Sed  iste  quoque  jurare  abnuebat:  et  cum  Fimbria,  stricto 
gladio,  necem  intentaret  homini,  fremitu  concionis  est 
deterritus. 

33.  Igitur  in  tantis  rerum  angustiis,  cum  incolymi 
Sylla  se  incolumem  esse  animadverteret  non  posse ;  ser¬ 
vorum  aliquem  nummis  datis  promissaque  libertate  in¬ 
duxit,  ut  ad  Syllam  interficiendum  specie  perfuga;  profi¬ 
cisceretur.  Sed  insidias  cum  minimum  a  patratione  ab¬ 
fuissent,  trepidatione  primum  insidiatoris,  deinde  correpti 
ob  hanc  tormentis,  patefactae  sunt.  Tum  vero  accensus 
ira  Syllanus  exercitus  circumstetit  Fimbria;  vallum, 

Athenionem  appellando,  quo  nomine  nuper  in  Sicilia 
fugitivus  quidam  paucorum  dierum  regnum  obtinuerat. 

34.  Idcirco  Fimbria,  spe  abjecta  resistendi,  progressus 
in  vallum,  colloquium  Syllae  coepit  exposcere.  Sed  Ru¬ 
tilius  affuit,  saevum  Fimbriae  omen,  qui  nihil  jam  ex  eo 
laeti  augurabatur,  quod  ne  in  colloquium  quidem  Syllae 
admitteretur,  rem  nec  hostibus  denegari  solitam.  Orsus 
tamen  excusationem  et  preces,  ‘  si  quid  peccavisset,  id 
adolescentia;  suae  condonari,’  petiit.  Responsum  est,  Veli. 24. 

‘  Asiae  proconsulem  Syllam  esse  :  si  vellet  aliena  provin-  Appian. 
eia  decedere,  tutam  ei  profectionem  ad  mare  beneficio 
Syllae  fore.’  Ille  ‘  viam  sibi  meliorem  patere  ’  interfa- 

Dclph.  et  Var.  Ctas.  Livius. 

Auct.de  tus,  abrupto  colloquio,  Pergamum  ivit,  ingressusque  tem- 
AppianUStr'  plum  -dEsculapii  gladio  se  transfixit.  Deinde,  quia  vulnus 
Plut.  Oros.  letale  non  erat,  a  servo  petiit,  ut  occideret,  feervus  et 
Liv*  Epit  dominum,  et  super  domini  corpus  semetipsum  interemit. 
Appian.  35.  Sylla,  cognito  Fimbriae  exitu,  petentibus  libertis 
cadaver  ad  sepulturam  reddidit ;  ‘  nolle  se  Cinnam  atque 
Marium  aemulari  ’  dictitans,  ‘  qui  plerosque  Romae  inter¬ 
fectos  humari  vetuissent.’  Comiter  deinde  receptis  Fim- 
brianis  copiis,  quae  consensu  ad  eum  transibant,  suoque 
exercitui  junctis,  Curionem  misit,  qui  Nicomedem  atque 
Ariobarzanem  reges  in  regna  reduceret.  Deinde  senatui 
de  rebus  omnibus  scripsit,  hostem  se  judicatum  esse  dissi¬ 
mulans. 

Oros.  36.  His  ita  ex  animi  sui  sententia  compositis,  veluti 

Strabo  per  otium  ordinavit  Asiam  :  et  Iliensium  urbem  instaura- 
Appian.  tam  multis  beneficiis  consolatu?,  libertati  et  suis  legibus 
reddidit ;  populique  Romani  socios  et  amicos  appellavit. 
Pari  liberalitate  Chios,  Rhodios,  Lycios,  Magnetas,  et  si 
qui  alii  contra  regem  auxilia  tulerant,  aut  ob  studium  Ro¬ 
manarum  partium  acerbe  fuerant  ab  eo  tractati,  recreavit. 
Plut_  37.  Reliquas  urbes  omnes,  distributo  ubique  exercitu 

oneravit  praesidiis,  non  ad  veterem  disciplinam,  sed  omnis 
generis  licentia  militi  permissa.  Praeterea  edixit,  ‘  ut 
unicuique  gregario  quotidie  denarios  sedecim  B  hospes  pen¬ 
deret  :  ccenamque  daret  et  ipsi  et  sodalibus,  quotquot  vo¬ 
care  militi  placuisset.  Centurionibus  quinquagenas  in  diem 
drachmas11  praeberi’  jussit,  ‘vestemque  duplicem,  ut  ha¬ 
beret  qua  domi,  quaque  in  publico  uteretur.’  Ab  his  ini- 
Sall.Cat.  tiis  urbium  vitia  in  exercitum  et  horridos  antea  milites 
c.  fluxerunt.  Ibi,  per  amoena  loca  in  otio  habiti,  amare, 

potare,  signa  tabulasque  pictas  et  vasa  caelata  mirari  didi¬ 
cerunt  ;  eaque  mox  publice  privatimque  rapere  ;  spoliare 
delubra ;  sacra  ac  profana  omnia  polluere.  Multum  deinde 
Appian.  sanguinis  passim  in  Asia  fusum:  urbiumque  nonnullarum 
moenia  diruta,  ager  subhastatus  est,  quia  contra  edictum 
Syllae  praestitam  a  Mithridate  libertatem  servis  defende- 

g  Denarios  $edecim~\  Uncias  Uncias  argenti  nostrates  ampli- 
nostrates  argenti  duas.  Crev.  us  6.  Creo. 
h  Quinquagenas  . . .  drachmas J 

rant.  Quotquot  autem  privatorum  civitatumve,  regiarum 
partium  paulo  cupidiores  fuisse  dicebantur,  prae  ceteris 
graves  mulctas  pendebant :  Ephesii  ante  omnes,  quorum 
praecipua  vesania  eo  proruperat,  ut  etiam  donaria  Roma- 
norum  cum  ludibrio  templis  detraherent. 

38.  Postremo,  missis  circum  populos  Asiae  praeconibus, 

Ephesum  convenire  jussi  sunt  principes.  Ad  quos  e  tri¬ 
bunali  Sylla  talem  orationem  habuit:  ‘Prima  Romani 
signa  in  Asiam  ea  tempestate  intulimus,  qua  vos  An¬ 
tiochus  Syriae  rex  acerbus  hostis,  aut  gravis  dominus  ur¬ 
gebat.  Hoc  ultra  Halyn  et  Taurum  exacto,  non  ut  bello 
quaesitos  imperio  nostro  subjecimus,  sed  libertatem  dedi¬ 
mus  omnibus  :  nisi  quos  Eumeni  Rhodiisque,  belli  ac  vic¬ 
toriae  sociis,  clientes  magis  quam  tributarios  concessimus : 
quod  quidem  manifesto  statim  apparuit,  cum  Lycios, 
piaeter  nostra  decreta  premi  questos,  imperio  Rhodiensium 
exemimus. 

39.  ‘  Tali  erga  vos  animo  fuimus  Romani  :  cui  quam 
gratiam  letuleritis  quaererem  a  vobis,  nisi  jam  ante  nota 
haec  omnibus  essent.  Cum  enim  Attalus  testamento  nos 
haeredes  reliquisset,  Aristonico  vindicanti  regnum  per 
quadriennium  adhaesistis  :  donec  et  ille  caperetur,  et  vos 
ad  extremum  discrimen  atque  metum  adduceremini.  Nos¬ 
tra  tamen  indulgentia  recuperata  pace,  opibusque  multo¬ 
rum  annorum  tranquilla  possessione  auctis,  denuo  sustulis¬ 
tis  animos,  et,  observato  iniquissimo  nostro  tempore,  inter 
Italicos  tumultus,  alii  quidem  vocastis  Mithridatem,  alii 
accessistis  venienti. 

40.  ‘  Quod  autem  omne  immanitatis  exemplum  super¬ 
greditur,  Italos  omnes,  non  sexus,  non  aetatis  miseriti,  una 
die  trucidare  sustinuistis  :  ne  vestrorum  quidem  numinum 
reverentia  deterriti,  quin  ipsis  in  templorum  adytis  suppli¬ 
ces  eorum  occideretis.  Et  haec  fecistis  in  gratiam  ejus 
Mithiidatis,  qui  vos  deinde  continuo  caedibus  et  rapinis 
exhausit ;  agros  vestros  divisit ;  debitoribus  vestris  aes 
alienum  remisit ;  servitia  liberavit ;  multis  tyrannos  im¬ 
posuit  ;  omnes  objecit  pradonum  atque  piratarum  incur¬ 
sionibus  :  ut  jam  inde  discere  possetis,  quales  amici  qua¬ 
libus  essent  vestro  judicio  antepositi. 

41.  ‘  Licet  autem  horum  malorum  auctores  etiam  nobis 
quodammodo  dederunt  poenas,  non  ideo  vos  impunitos  ab¬ 
ire  fas  est,  qui  scelesta  consulentibus  tam  promte  estis 
obsecuti.  Et  oportuerat  quidem  mqualem  meritis  poenam 
statui.  Ceterum  quia  promiscuae  caedes,  et  servitiorum 
concitationes,  et  hoc  genus  exempla  barbari  moris,  a  man¬ 
suetudine  Romana  prorsus  aliena  sunt ;  absit  ut  tale  ali¬ 
quid  in  mentem  nobis  veniat.  Habeatur  Graeci  nominis, 
et  celebritatis  Asiae,  et  cognationis  nostrae  ratio  :  mulctae- 
que  modum  potius  misericordia,  quam  ira  finiat.  Quod 
faustum  felixque  sit,’  quincpiennii  tributum  repraesentari 
jubeo:  et  praeterea  sumtus,  quique  impensi  sunt  in  hoc 
bellum,  quique  porro  ad  constituendam  provinciam  erunt 
necessarii.  Eam  collationem  ego  per  civitates  dividam, 
tempusque  conferendi  praefiniam  :  et,  qui  non  obtempera¬ 
verint,  eos  habebo  pro  hostibus.’ 

42.  Ex  quatuor  et  quadraginta  regionibus  Asiae,  tot 
enim  ex  distributione  Syllae  esse  coeperant,  viginti  millia 

1  talentorum  k  his  nominibus  exacta  sunt :  Lucullusque  re¬ 
cipiendis  quae  afferebantur,  et  signandas  pecuniae  prae¬ 
positus,  licet  homo  mitis  ingenii  nonnihil  civitates  man¬ 
suetudine  sua  refocillaret,  efficere  non  potuit,  ne  max¬ 
imam  in  calamitatem  inciderent.  IMarn  et  pecunias  con¬ 
ficiendae  causa,  quia  milites  ferociter  et  contumeliose 
exigebant,  passim  feneratoribus  theatra,  aut  moenia, 
aut  portus,  aliave  publica  aedificia  pignori  opposita 
sunt :  et  eodem  tempore  magna  a  piratis  incommoda  in¬ 
ferebantur.  Ilii,  Mithridatis  concessione,  Asiam  tan- 
quam  mox  amittendam  negligentis,  mare  infestum  habere 
coeperant :  et  jam,  successu  numeroque  aucti,  tantum  non 
justis  classibus,  tum  navigantibus,  tum  etiam  portubus, 
castellis,  urbibusque  metuendi,  vagabantur.  Jassus  certe, 
Samusque,  et  Clazomenae,  et  Samothrace,  dum  adhuc  in 
Asia  Sylla  erat,  captae  sunt;  Samothraciaeque  celebre 


*  Quod  faustum  felixque  sil]  utcunque  sensum  eruere  cona- 
Parum  couvenit  liaec  formula  tus  est  interpres,  quem  sequitur 
gravissimam  mulctam  imponeu-  uimium  secure  Freinshemins. 
ti.  Verba  Appiani  Grteca  hic  k  Viginti  millia  talentorum \ 
corrupta  sunt.  Ex  iis  aliquem  Mareae  argenti  1,875,000.  Crev. 

fama  delubrum  spoliatum,  et,  ut  creditum  fuit,  mille  ta¬ 
lentorum  1  egesta  ornamenta  sunt. 

43.  Id  Sylla  nec  prohibere,  nec  ulcisci  curavit :  sive 
meritos  htec  pati  putabat,  sive  urbanis  motibus  intentas 
cogitationes  habentem,  aliis  negotiis  pigebat  tempus  atque 
curam  impendere.  Igitur  L.  Murena  cum  duabus  legio¬ 
nibus  quas  sub  Fimbria  fuerant  in  Asia  relicto,  cum  ceteris  pjut.  Syll. 
copiis  conscendit  naves,  tertioque  die  quam  ab  Epheso 
solverat,  Piraeeum  applicavit.  Mysteriis  deinde  Athe¬ 
niensium  initiatus,  Apellicontis  Teii  bibliothecam  requiri 
jussit,  Romam  deportaturus.  Is  inter  familiares  Aristio- 

nis  fuerat,  missuque  tyranni  Delum  spoliandi  fani  causa  Posid.  ap. 
navigarat.  Ob  haec  et  talia,  bonis  ejus  publicatis,  Sylla,  ^4t!ien' 
ut  erat  doctissimus  et  stadiorum  amans,  libros  excepit,  piut. 
quos  Apellicon  magno  pretio  passim  coemerat,  illustrium  p0sid. 
auctorum  opera,  quaedam  etiam  ipsorum  scripta  manu. 

44.  Inter  hos  et  Aristotelici  libri  fuerunt,  quorum  fata, 
ob  celebritatem  nominis,  et  quia  res  ad  cautionem  studio¬ 
sorum  pertinet,  non  taedebit  exponere.  Aristoteles  primus  Strabo  1. 

*  .  r xni. p. 609. 

inter  Graecos,  quantum  scimus,  bibliothecarum  colligen¬ 
darum  auctor,  Theophrasto  scholam  simul  suam  librosque 
decedens  transdidit.  Theophrasto  Neleus  Scepsius  fuit 
haeres  :  a  quo  Scepsin  translati  postea  ad  homines  indoctos 
studiorumqne  rudes  pervenerunt.  Apud  hos  tam  indignos 
hospites  diu  sub  clavibus  satis  incuriose  asservati ;  deinde, 
cum  Attalicorum  regum  studiis  opera  celebrium  scripto¬ 
rum  undique  conquirerentur,  ab  ineptis  possessoribus  in 
fossam  quandam  subterraneam  sunt  abditi  :  donec  eos 
longis  post  temporibus  illorum  successores  Apelliconti 
Teio  magna  pecunia  vendiderunt. 

45.  Erat  librorum  magis  quam  eruditionis  studiosus 
Apellicon  :  tamen,  quod  solenne  est  talibus  ingeniis,  doc¬ 
trina;  opinionem  affectabat.  Igitur  scripta  Aristotelis 
edidit,  tam  ambiguo  beneficio,  ut  vix  dijudicari  possit,  sa- 
tiusne  fuerit  omnino  perisse  acutissimi  viri  labores,  an 
interpolatos  talis  hominis  audacia  sub  praescriptione  tanti 
nominis  legi.  Nam  ille  situ  corrupta,  aut  a  tineis  erosa 


1  Mille  talentorum ]  Marcaiura  argenti  93,750.  Crev. 

temerarius  emendator  quoquomodo  suppleverat :  deinde  in 
alios  codices  tam  sua  quam  Aristotelis  verba  inexplicabili 
errore  transcribenda  curaverat.  Plus  etiam  postea  vitiati 
1’lut.  ab  exscriptoribus  libri  sunt,  cum  Romam  delatos  Tyran- 
Strabo.  nio  suis  commentis  replevit.  Hanc  deinde  editionem 
nacti,  qui  libris  vendendis  quaestum  faciebant,  dum  in  con¬ 
ducendis  librariis,  comparandisque  cum  exemplari  volu¬ 
minibus,  ad  lucrum  magis,  quam  ad  fidem  respiciunt,  ita 
repleverunt  mendis,  ut  jam  ante  mille  sexcentos  annos, 
quid  plerisque  locis  ab  Aristotele  esset  scriptum,  discep¬ 
tari  consueverit. 

Plut.  46.  Sed  L.  Sylla  cum  Athenis  dolore  pedum  tentari 

Siephan.  coepisset,  JEdepsum  profectus  est,  Euboeae  oppidum,  ubi 
Suab.Ki.  calidarum  aquarum  scaturigo  erat,  quod  Herculis  lava- 
Plut.  erum  appellabant ;  valetudinique  et  oblectationi  suae  ope- 
Plut.  Luc.  ram  dedit,  Bacchicis  artificibus  addictus.  Interea  Lucul¬ 
lus  post  profectionem  Syllae  ex  Asia,  pro  sua  mansuetu¬ 
dine,  tum  alias,  quantum  poterat,  civitates  allevabat,  tum 
praecipue  Mitylenaeis  auctor  erat,  ‘  ut  agnita  culpa  me¬ 
diocrem  quae  imposita  erat  mulctam  persolverent.’  Hi 
ab  initio  palam  ad  Mithridatem  desciverant,  Manio  Aquil¬ 
lio  turpiter  prodito,  diutissimeque  manserant  in  partibus. 
Ne  digresso  quidem  rege  resipiscebant,  quin  se  Romanis 
armis  opponerent :  tantus  stolidissimorum  hominum  ani¬ 
mos  furor  occupaverat. 

47.  Igitur  Lucullus,  classe  admota,  cum  prohibentes 
exscensionem  oppidanos  intra  moenia  compulisset,  castra 
ante  urbem  posuit.  Deinde  quodam  die,  quasi  desperata 
expugnatione,  propalam  de  die  conscensis  navibus  Elaeam 
trajecit:  sed  mox  sub  noctem  reflexit  cursum,  et  in  insi¬ 
diis  haud  procul  urbe  consedit.  Mitylenaeorum  vulgus 
vix  a  prudentioribus  cohibitum,  ne  statim  in  castra  pro¬ 
rumperet;  postquam  iterum  lux  affuit,  neque  hostium 
conspectus  quisquam  est,  retineri  amplius  non  potuerunt, 
quin  promiscua  turba  liberorum  servorumque  excurreret. 
Ibi  coortae  ex  insidiis  Romanorum  copiae  adversus  homi¬ 
nes  nec  instructos  militariter,  nec  ordinatos,  (non  enim  ad 
praelium,  sed  tanquam  direpturi  castra  exiverant,)  non  du¬ 
bio  Marte  pugnarunt.  Comprehensus  fugientium  ingens 

numerus  ;  ad  quingentos,  qui  repugnare  ausi  fuerant,  oc¬ 
cisi  :  servitiorum  quoque  sex  millia,  praeter  multiplicem 
aliam  praedam,  capta  sunt. 

48.  Lucullus,  sive  hoc  detrimento  castigatis  spatium 
daturus  ad  poenitentiam ;  sive  ut  ad  magis  necessaria  prae- 
verteret,  cum  captivis  et  praeda  discessit :  ne  munitissimae 
urbis,  et  omnibus  copiis  abundantis,  obsidione  implicitus, 
maritimam  Asiae  oram  insulasque  a  piratis  impune  vastari 
pateretur,  qui,  prospere  decedentibus  rebus,  majora  in  dies 
virium  et  audaciae  incrementa  sumebant. 

!•  Inter  haec  legati,  quos  ad  Syllam  ab  senatu  missos 
fuisse  diximus,  cum  aliis,  quos  adjunxerat  Sylla,  in  Ita¬ 
liam  appulerunt.  Sed  Syllani  quamprimum  Brundusii  de 
morte  Cinnae,  novisque  reipublicae  turbis  cognoverunt, 
omisso  negotio  ad  Syllam  sunt  revecti,  et  mandata  Syllae 
ceteris  perferenda  reliquerunt.  Negaverat  autem  ‘  cum 
tantorum  scelerum  auctoribus  unquam  sibi  privatim  ami¬ 
citiam  fore :  sed  pacis  publicae  causa,  voluntati  senatus 
populique  Romani,  siquidem  salvos  cupiat,  non  interce¬ 
dere.  Sibi  tamen  curae  fore,  ut  et  ceteri  boni,  et  qui  ad 
se  confugissent,  perpetuo  tuto  degant:  idque  se  sperare 
adepturum,  quod  haberet  studia  exercitus. 

2.  c  De  cetero  futurum  in  potestate  senatus,  si  cives 
qui  a  Cinna  pulsi  ad  se  fugissent  restituerentur ;  sibi- 
que  pristina  dignitas,  facultatesque,  et  sacerdotium,  et 
quicquid  ante  Cinnae  primum  consulatum  habuisset, 
redderetur.  Non  ita  se  de  republica  meritum,  ut  ad  ar¬ 
bitrium  inimicorum  domo,  fortunis,  honoribusque  carere 
debeat.  Eadem  omnia  pari  vi  atque  ablata  ab  adversa¬ 
riis  essent,  retineri,  aut  recuperari  a  se  potuisse.  Verum 
enimvero  nolle  imitari  exempla,  quorum  non  approbatio¬ 
nem  modo,  sed  omnino  memoriam,  deleri  ex  animis  horni- 

num  malit.  Idcirco  nihil  his  rebus  avocatum  aut  deterri¬ 
tum,  non  aliter  hostes  populi  Romani  gravi  continuoque 
bello  persecutum  esse,  quam  si  omnia  domi  tranquilla, 
sibique  prospera  et  faventia  fuissent.  Non  supplemen¬ 
tum  sibi,  non  commeatum,  non  pecuniam  aut  arma  surn- 
missa  :  nec  eo  secius  pro  eadem  illa  Italia  atque  illa  Urbe 
suum  corpus  infensissimis  hostibus  objecisse,  quam  ple¬ 
nam  quidem  etiam  bonorum  honestorumque  virorum,  sed 
tamen  a  diversa  factione  oppressam  atque  coactam  sibi 
adversari  sciret/ 

3.  Non  injusta  senatui  conditio  videbatur  :  sed  per  Ljv>  Epit. 
Carbonem  ejusque  satellites,  quibus  bellum  cordi  erat, 
effectum  est  ne  conveniret.  Quin  et  violentius  in  Sylla- 

nas  partes  ira  malorum  civium  recruduit,  tribunusque  ple¬ 
bis  P.  Popillius  Laenas  Sex.  Lucilium,  qui  superiore  Vell.ii. 24. 
anno  tribunatum  gesserat,  quod  Carbonis  actionibus  resti¬ 
tisset,  de  saxo  Tarpeio  dejecit :  et  cum  collegae  Lucilii, 
quibus  diem  P.  Laenas  dixerat,  metu  ad  Syllam  profu¬ 
gissent,  aqua  ignique  iis  interdixit.  Nam  ab  illo  collegio  Appian. 
coactus  Carbo, a  contra  animi  sui  sententiam  comitia  con¬ 
sularia  habere  coactus  fuerat,  quibus  L.  Scipio,  C.  Nor¬ 
banus  designati  sunt. 

4.  Igitur  tantis  animis  resurgente  factione  Carbonis, 
senatus  etiam  sententiam  eorum  sequi  adactus  est,  qui 
‘  bello  contendendum  cum  Sylla  ’  censuerant.  ‘  Neque 
enim  dimissurum  eum  milites,  sed  horum  opera  abusurum 
ad  dominationem.  Non  obscure  ab  eo  jactatum  esse  fa¬ 
vorem  exercitus,  haud  dubium  animi  ejus  argumentum. 

Jam  a  tot  annis  nihil  illum  aliud,  quam  civile  bellum 
meditari.  Nec  iniquissimae  cum  Mario  aemulationi  tam 
propositum  ejus,  quam  opportunitatem  et  tempus  defuisse  : 

Cimbricis  primum,  deinde  socialibus  intervenientibus 
bellis.  Postmodum,  cum  esset  auctus  consulari  dignitate, 
pauloque  factus  robustior,  non  distulisse,  quin  suum  olim 
imperatorem  insidiis  armisque  peteret.  Mox  etiam  rei- 

*  Nam  ab  illo  collegio  coactus  Car-  16.)  illud  collegium  tribunorum 
io]  Videtur  Freinshemius  hoc  dedisse  operam,  ut  Carbo,  post 
suspicari  ex  eo  quod  Appianus  occisum  Cinnam,  collegam  sibi 
memoravit,  (vid.  supra  lxxxiii.  sufficere  cogeretur.  Crev. 

publicae  palam  intulisse  bellum,  et  Uvbem,  quod  ante  eum 
fecisset  nemo,  vi  ac  armis  occupasse. 

5.  ‘  Ne  in  Gracia  quidem  et  Asia,  quanquam  fervente 
Mithridatico  bello,  temperare  potuisse,  quominus  L.  Va¬ 
lerium  ab  senatu  in  Asiam  missum,  et,  postquam  ille  sit 
interfectus,  C.  Fimbriam  armis  peteret ;  legionesque  Va¬ 
lerianas,  citra  senatus  aut  populi  auctoritatem,  suum  sub 
imperium  acciperet.  Et  illam  inauditam  Romanis  mo¬ 
ribus  licentiam,  qua  1  sibi  legiones  fidas  exitio  Asiae  fa¬ 
cere  studeat,  non  alterius  profecto,  quam  civilis  belli  sa¬ 
cramentum  esse.  Pneterea  inflatum  victoria  Mithrida- 
tica,  et  adjutum  copiis  paulo  ante  hostilibus,  aurum  Pon¬ 
ticum,  navesque,  et  auxilia  barbarorum  in  patriae  perni¬ 
ciem  adducere.’ 

6.  Igitur  neque  sibi  committendum  rati,  ut  impares  de¬ 
prehenderentur  ;  non  solita  tantum  praesidia,  sed  quaedam 

Liv.  Epit.  etiam  inusitata  ac  nova  sunt  moliti.  Carbo  consul  ab 
omnibus  oppidis  Italiae  coloniisque  obsides  exigebat,  ut 
fidem  illorum  contra  Syllam  obligaret :  donec  perniciosi 
moris  exemplum  consensu  senatus  adversantis  cohibitum 
est. 

Val.  Max.  7.  ]^ec  omittenda  M.  Castricii  Placentini  constantia, 
qui  forte  magistratum  in  patria  gerebat,  cum  eo  consul 
obsides  accepturus  ipse  venit.  Sed  petenti  decretum  ea 
de  re  fieri,  Castricius  neque  nomen  consulis,  neque  mores 
Carbonis,  ne  legiones  quidem  quas  adduxerat,  veritus, 
pernegavit :  cumque  iratus  Carbo  dixisset,  *  multos  ego 
gladios  habeo,’  nihil  contatus  subjecit,  ‘  Et  ego  annos.’ 
Sic  et  inceptum  Carbonis  irritum  fuit :  et  ira,  magni  dolo¬ 
ris  tenuem  e  senili  sanguine  vindictam  aspernata,  detu¬ 
muit.  Depulsus  hac  spe  consul,  ne  nihil  obtinuisse  vide- 
Liv.  Epit.  retur,  ad  novos  cives  libertinosque  recenti  beneficio  arctius 
adjungendos  convertit  animum  ;  effecitque  ut  illis  suffra¬ 
gium,  qua  de  re  certatum  toties  fuerat,  senatusconsulto 
daretur. 

8.  Sub  id  tempus  Africam  quoque  inquietam  civilis 
belli  quaedam  initia  habuerunt.  Q.  Metellus  Pius,  qui 


1  Quo  legitur  in  edd.  ante  Crev. 

partes  optimatium  secutus  erat,  haud  contemnendas  ibi 
copias  habebat;  a  suis  et  patris  Numidici  clientibus  haud 
segniter  adjutus.  Accesserat  M.  Crassus  adolescens,  qui  Plut. 
inter  Cinnanam  Marianamque  rabiem,  qua  pater  ejus  fra-  Grass,c> 
terque  sunt  absumti,  in  Hispaniam  elapsus,  multis  mensi¬ 
bus  in  spelunca  quadam  latuerat.  Is,  cognito  Cinnae 
interitu,  progressus  in  lucem,  concurrentibus  ad  eum  mul¬ 
tis,  hominum  duo  millia  quingentos  armaverat ;  et  civita¬ 
tes  obiens,  quod  cum  patre  praetore  multos  ante  annos  in 
Hispania  fuerat,  hospitum  amicorumque  voluntates  expe¬ 
riebatur.  Inter  luet;  cum  de  Metello  audisset,  naves  adep¬ 
tus,  ad  eum  in  Africam  trajecit.  Sed  illae  bellorum  mi¬ 
nae,  tamquam  nubeculae  sine  tempestate  transierunt.  Nec 
diuturna  inter  Metellum  Crassumque  concordia  fuit :  re¬ 
lictoque  illo,  ad  Syllam  adolescens  profectus  est ;  Metel-  Liv.Epit. 
Ium  C.  Fabius  praetor  expulit  Africa,  rursumque  ad  pris-  Appian. 
tinas  in  Liguribus  latebras  reverti,  adventumque  Syllae 
opperiri  coegit. 

9.  At  in  urbe  L.  Cornelio  Scipione,  C.  Norbano  con-  nVi  Epjt, 
sulibus,*  Carbonis  factio  Marianaeque  partes  senatuscon¬ 
sultum  fecerunt,  c  ut  omnes  ubique  exercitus  dimitteren¬ 
tur.’  Quod  si  esset  factum,  dubitari  non  poterat,  quin 
quorum  in  manu  ad  id  temporis  respublica  fuisset,  penes 
eosdem  in  posterum  quoque  permansura  summa  rerum 

esset.  Praeterea  libertinis,  qui  tum  eadem  annitente  fac¬ 
tione  in  quinque  et  triginta  tribus  distributi  erant,  novisque 
civibus  omnibus  ad  quaelibet  usuri  videbantur. 

10.  Nec  tamen  eo  secius,  quia  non  erat  ambiguum,  ne 
sexcentis  quidem  senatusconsultis  compelli  Syllam  ad  di¬ 
mittendas  copias  posse,  ad  imminens  bellum  summa  con-  Appian. 
tenlione  omnia  parabantur.  Tantae  profecto  rerum  om¬ 
nium  et  praecipue  militum  contractae  copiae  sunt,  ut  in 
commentariis  suis  Sylla  scripserit,  ‘  se  adversus  quindecim  piut.  Syll. 
partium  adversarum  duces,  quadringentis  et  quadraginta 
cohortibus  instructos,  in  Italiam  transmisisse.’  Alii  ‘co¬ 
hortes  ipsis  quingenarias  fuisse  ducentas  statim  ab  initio  ’ 
tradunt :  ‘  posteaque  auctum  eum  numerum  esse,  quod  Appian. 


A.  U.C.  669.  A.  C.  83. 

Sylla  ab  externis  oris  veniens  hostis  Italiae  videbatur ;  con¬ 
sules  et  Carbo  privatis  studiis  reipublicae  amabile  nomen 
obtenderant.’ 

11.  Vulsus  isitur  certatim  sacramento  dicebat,  tot  illus- 
trium  virorum  auctoritate  commotum,  qui  partibus  se  du¬ 
ces  offerebant.  Nam  praeter  eos  qui  modo  sunt  memorati, 
Ap.  Claudius,  Q.  Sertorius,  C.  Marius  adolescens,  M. 
Marius,  clara  nomina  aderant:  praeterea  Marcii,  Bruti, 
Albini,  quibus  insuper  Albinovanus,  Flavius  Fimbria 
Caii  frater,  Damasippus,  et  ab  Italia  M.  Lamponius, 
Pontius  Telesinus,  Gutta  Capuanus  accesserunt. 

Plut.  12.  Interim  Sylla  certus  in  Italiam  transire,  per  Thes¬ 

salos  et  Macedoniam  Dyrrhachium  profectus  est,  ubi 
classem  ad  copias  transponendas  occurrere  jusserat.  Hic 
loci  satyrum,  quales  a  pictoribus  et  poetis  finguntur,  ad¬ 
ductum  ad  Syllam  ferunt,  in  Nymphaeo  captum,  cum 
forte  somno  operam  daret.  Juxta  Apolloniam  vicinam 
L.  Ajiipel.  Dyrrhachio  Nymphaeum  est,  sacer  tum  locus  ;  ubi  in  vi- 
Plut;.  renti  et  laeta  valle  campisque  florentibus,  subterranei  ignis 
venae  perpetuis  velut  fluctibus  evolvuntur.  Eum  igitur 
satyrum,  multis  adhibitis  variarum  gentium  interpretibus, 
unde  aut  quisnam  esset  interrogatum,  cum  humanam  vo¬ 
cem  nullam,  sed  velut  ex  balatu b  hinnituque  confusum 
sonum  edidisset,  Sylla  pro  monstro  aversatus  esse  traditur. 
Nec  ultra  reperio  dimitti  j usserit,  an  vero  occidi,  aut  quod 
omnino  sit  eo  factum. 

13.  Sed  postquam  in  satyrorum  mentionem  incidimus, 
neminem  reprehensurum  puto,  si  quae  de  his  mihi  lecta  aut 
credita  sunt,  paucis  aperuero.  Jam  primum,  ut  alia  pas- 
sim  occurrunt  in  natura  parum  convenientia  legibus  quas 
humanae  opiniones  imaginantur,  ita  mixtas  hominum  ac 
belluarum  formas  existere  posse,  rationi  minime  repugnat. 
Sed  ex  eadem  ratione  manifestum  est,  non  ideo  statim  ex¬ 
istere  quicquid  potest ;  et  de  omni  re  extraordinaria,  nisi 
bonis  testibus,  inepte  credi ;  nec  illis  tamen  ultra  creden¬ 
dum,  quam  quoad  idonei  testes  esse  possunt. 

14.  Igitur  in  praesenti  negotio,  conspectas  ejusmodi 

b  Ex  balatu ]  Debuerat  addere  Freiusheniius  hirci,  quod  Plu- 
tarchus  expressit.  Crev. 

formas  semicaprorum,  cum  lascivis  foedisque  gestibus,  non 
negaverim  :  id  enim  a  multis  est  proditum  :  animaliumne 
fuerint  ea  corpora,  an  vero  daemonum  fraudes,  id  illi  qui¬ 
dem  distinguere  haudquaquam  potuerunt.  Montem  At-  Plin.  v.  1. 
iantem,  qua  spectet  Africam,  laetum  amoenumque  sponta-  Solin.c.27. 
neis  fructibus,  interdiu  vacuum  cerni;  eundem  noctibus  Mela,  m. 
micare  crebris  ignibus,  Algypanum  satyrorumque  lascivia 
impleri,  tibiarum  ac  fistulae  cantu  tympanorumque  et  cym¬ 
balorum  sonitu  plusquam  humano  strepere,  celebrati  auc¬ 
tores  prodiderunt.  Etiam  in  iEthiopia  juxta  sylvas  ebeni,  Plin.  vi.30. 
montemque  aeternis  ignibus  flagrantem,  modicos  colles 
amoenae  opacitatis  cum  JEgypanibus  et  satyris  quidam  po¬ 
suerant. 

15.  De  his  ita  sentio,  cum  Africa  monstris  abundet, 
solitudinibus  horreat,  fieri  potuisse,  ut  eminus  conspecta 
animalia  fidem  praeternavigantibus  fecerint  superstitione 

jam  occupatis :  deinde  solita  longis  peregrinationibus  va-  ^Tac.  Ann. 
nitas  accesserit,  nova  et  mira  narrandi.  Certe  simiorum 
gregibus,  mira  varietate  generum,  Africam  refertam  esse 
non  ambigitur ;  e  quibus  etiam  fuerunt,  quos  antiqui  saty¬ 
ros  appellarent.  Et  nota  est  animalis  lascivia,  cavenda  VI11' 
mulieribus,  quarum  concubitum  appetunt,  velut  a  natura  Arist.  Hist. 
decepti,  quae  similia  ipsorum  foeminis  membra  dedit.  Sed 
ista  quemadmodum  fabulis  veterum  satis  conveniunt,  ita 
quod  de  cantu  tibiisque  et  cymbalis  additur,  longissime 
abhorret.  Nullum  enim  animal,  praeter  hominem,  musi¬ 
cae  numerorumque  scientiam  habere  potest.  Igitur,  si 
quid  tale  revera  auditum  est,  quod  mihi  valde  fit  pro¬ 
babile,  ob  causas  quae  subjungentur,  id  omnino  aut  homi¬ 
nibus  ascribendum,  aut  geniis  putem. 

16.  Sane  Paracelsus,  et  qui  ejus  deliramenta  sequun¬ 
tur,  de  Faunis,  Nymphisque,  et  Pygmaeis  nefaria  multa 
tradiderunt ;  quomodo  non  solum  conversari  cum  homini¬ 
bus,  sed  etiam  misceri  connubiis,  atque  hinc  adipisci  ani¬ 
mam  humanam  possint :  quae  nec  vera  sunt;  et,  si  essent, 
nulla  cognosci  aut  ratione  humana  aut  experientia 
queant.  Sunt  hae  deceptorum  spirituum  strophae,  modis 
umnibus  curiosam  et  incautam  hominum  naturam  in  prae¬ 
cipitium  illicere  satagentium :  cujus  etiam  farinae  fuisse 

censeo  pleraque  oninia  quae  de  Faunis  atque  vEgipanibus 
exempla  referuntur. 

17.  Ne  hoc  quidem  exceperim,  quod  Antonio  solitariae 
vitae  principem  Paullum  quaerenti,  homunculum  aduncis 
naribus,  fronte  cornibus  asperata,  cum  caprinis  pedibus 
occurrisse  narrant;  interrogatumque  (nam  verba  ipsa  po¬ 
nam)  respondisse  :  ‘  Mortalis  ego  sum,  et  unus  ex  accolis 
eremi,  quos  vano  delusa  errore  gentilitas  Faunos,  satyros- 
que,  et  incubos  vocans  colit.  Legatione  fungor  gregis 
mei .  precamur,  ut  pro  nobis  communem  Deum  deprece- 
ris,  quem  pro  salute  mundi  venisse  cognovimus,  et  in 
universam  terram  exiit  sonus  ejus.’  Haec  dicentem  vo¬ 
lucri  celeritate  aufugisse. 

18.  Quis  haec  ludibria  sive  astuti  daemonis,  sive  nuga¬ 
torum  hominum  non  deprehendat?  Illum,  scilicet,  mor¬ 
talem,  quisquis  tandem  aut  cujatis0  fuerit,  praescisse  qua 
transiturus  esset  Antonius;  cognosse  non  antea  visum; 
eo  sermone  quo  int.elligi  posset,  allocutum  esse  ?  Deinde 
negotium  ipsum  quam  ineptum  !  legatio  unius  pro  omni¬ 
bus,  qui  fortasse,  ne  simul,  aut  plures  venirent,  cura  do¬ 
mesticarum  rerum  attinebantur  !  Deinde  petitio,  nescio 
stultior  an  scelestior,  Christum  pro  se  deprecandi:  quasi  aut 
hic  satyrorum  causa  naturam  humanam  assumsisset;  aut 
illis,  si  ad  se  pertinere  hoc  beneficium  credidissent,  Anto¬ 
nius  fuisset  expectandus,  nec  intra  trecentos  annos  Deum 
aut  per  se  potuissent,  aut  per  alios  exorare !  Sed,  ne 
cetera  examinemus,  ipse  quoque  tam  velox  discessus,  non 
expectato  responso,  arguit,  aut  senatui  populoque  satyro¬ 
rum  rem  istam  haud  sane  cordi  fuisse ;  aut  stultissimum 
unum  omnium  oratorem  delectum,  qui  tantam  rem  tam 
negligenter  egerit. 

19.  Ejusdem  generis  ille  Silenus  fuit  (si  Theopompo 
Chio  egregio  fabulatori  non  omnino  deneganda  fides  est) 
qui  Midae  regi  multa  exposuit,  falsa  quidem  omnia,  sed 
mirabilem  habentia  similitudinem  veri :  non  eam  dico, 
quae  veritatem  doceat,  sed  quae  aliunde  cognitam  possit 
ad  fabulae  opinionem  adducere. 

c  Cujatis]  Usitatius  esset  cujas.  Sed  arcliaismos  sectari  amat 
Freiusliemius.  Crcv. 

20.  Nam  duae  certe  civitates  sunt  in  mundo,  de  quibus 
inulta  docte  pieque  Augustinus  scripsit;  quarum  altera 
non  immerito  pugnax,  altera  pia  nominetur.  Et  quod 
ille  ‘de  fructibus  tristitiae  laetitiaeque ’  Midae  tradidit, 
videntur  duarum  paradisi  arborum,  prohibitae  nimirum  et 
vitalis,  historiam  malitiosis  fabularum  involucris  operire. 

Ut  mihi  non  fiat  incredibile,  homini  curioso  et  mago, 
qualem  fuisse  Midam  annulus,  quem  ei  tribuit  Plinius,  et 
alia  quaedam  arguunt,  sub  illa  figura  daemonem  talia  re¬ 
spondisse.  Nam  et  ipse  fingebat  ‘  mediae  se  naturae  inter  iEiian. 
divinam  humanamque  compotem ;  ’  quod  genus  antiquis  Aug,  de 
daemonum  appellatione  veniebat,  quanquam  conditionem 
eorum  ignorantibus.  Illud  vero  responsum,  quod  Midae  Aristot. 
dedit,  4  non  nasci  homini  longe  optimum  esse ;  proximum 
autem,  quamprimum  mori;’  quam  est  plenum  diabolici  ad Apoll. 
mendacii,  et  ad  desperationem  adigendi  efficax  ?  £  4g’ 

21.  Sed  et  ipsa  Sileni  captura,  quam  narrant,  magicis 

caerimoniis,  et  sacrificiorum  imitationi  proxima  est.  Fon-  Maxim, 
tem  enim,  medio  loco  situm  inter  Paeonas  atque  Medos  30 

vino  diluisse  tradunt :  ut  sic  aquis  eis  uti  solitus  Silenus 


non  animadversa  vini  fraude  caperetur.  Nam  et  haec  in¬ 
ter  artes  est  inimici  spiritus,  ut  iis  rebus  teneri  se  posse 
fingat,  quarum  nulli  haec  a  Deo  per  naturam  insita  facul¬ 
tas  est :  quo  magis  temerarii  homines  erroribus  et  super¬ 
stitione  irretiti  capiantur.  Neque  haec  aliena  erant  Midae 
institutis,  cum  esset  Orphei  praestigiatoris  discipulus,  divi-  Conon.ap. 
tiarum  et  regni  nihil  ad  se  pertinentis  cupitor.  Igitur  nec  ! 
illos  sequendos  arbitror,  qui  Silenum,  ut  illis  temporibus,  lol.  i.2l. 
naturae  et  omnis  antiquitatis  inteliigentissimum  hominem 
fuisse  interpretantur.  Nam  hanc  quidem  expositionem 
omnia  dicta  dicendaque  refutant. 

22.  Quod  si  forte  verum  est  (nam  penes  auctorem  sit  Hier,  in 
fides)  quod,  regnante  Constantino,  visum  Alexandriae  sa- 
tyrum  Hieronymus  scripsit,  cujus  etiam  defuncti  pellem 
Antiochiae  spectarit  imperator ;  eum  quidem  monstrosum 
fuisse  partum  arbitror,  qui  potuit  ex  tabella  picti  satyri 
non  aliter  movisse  imaginatricem  facultatem  gravidae, 
quam  fuit  in  illis  mulieribus  factum,  quae  secundum  tabu¬ 
las  pictas,  quae  in  cubili  erant  locatae,  foetus  aut  venustate 
praecipuos,  aut  deformitate  insignes  ediderunt. 

23.  Sed  ille  nimirum  satyrus,  neque  lingua  humana 
usus,  neque  tale  quicquam  quod  suis  antiqui  tribuerunt. 

Operculi  ^ec*sse  traditur.  Quemadmodum  intra  hos  ducentos  annos 
superiore  saeculo  vir  ferus  in  sylva  S.  Germani  prope  Vil- 
,  lingam  oppidum  fuisse  memoratur,  consortium  hominum 
fugiens,  nudoque  corpore  per  aestatem  ac  hyemem,  radi¬ 
cibus  herbisque  victitans,  et  aquam  bibens  ex  foetidis  pa¬ 
ludibus.  Ideoque  fraudes  malignorum  spirituum  et  in¬ 
credibile  in  nostrum  genus  odium  reputanti,'  vix  aliud  per¬ 
suaderi  queat,  quam  antiquorum  illas  de  satyris  opiniones 
non  temere  natas,  sed  ex  diaboli  praestigiis  initium  ha¬ 
buisse. 

24.  Vox  ipsa  atque  nomen  ab  Hebraeis  desumtum,  si 
Faunum  aut  Panem  voces,  nihil  aliud  quam  faciem,  aut 
apparitionem  spectri ;  sin  satyrum,  occultum  et  in  abdito 
latentem  signat.  Nam  Panem  Graeci,  Latini  Faunum, 
Germanica?  gentes  Fanum,  solenni  literarum  istarum  com¬ 
mutatione  dixerunt :  Deum  esse  putantes,  quem  sic  nomi¬ 
narent.  Unde  Germanis  signa  militaria  sunt  hoc  nomine 
appellata,  quod  hodie  quoque  manet;  quia,  sicut  alia? 

Curt.vm.  gentes  Herculem,  aliosve  Deos,  ita  horum  majores  Fanum 

Tac.  Pro  vexillo  praetulerunt  copiis  suis,  quod  ita  facile  superio- 
Germ.c.7.  res  se  hostibus  fore  ratiocinabantur,  si  tanquam  duces  bel- 
^Tac.  Ann.  h  Deos  sequerentur.  Eundem  et  Tanfanam  vocaverunt, 
quasi  sylvestrem  Fanum  dicerent. 

25.  Hic  igitur  Fanus  saepe  in  sylvis  apparebat  ea  for¬ 
ma  qua  pingitur,  humanam  speciem  imitans,  sed  corrup¬ 
tam  ;  (quemadmodum  corrumpi  et  naturam  cupit)  hirci¬ 
nam  assumens,  propter  petulantiam  animalis,  quo  1  nullum 

deReRust' *n  ^enerem  noscitur  esse  proclivius:  quod  et  matrem, 

1.  iii.  ’  cujus  adhuc  uberibus  alitur,  stupro  supervenit ;  et  tum 

Taub-;  alias,  tum  praecipue  tempore  coitus  omnium  est  foetidissi- 
mann.  in 

Plaut.Men.  mum.  Quapropter  immundissimo  spiritui  non  aliud  in 
2  v’  85 SC’  natura  animalium  visum  est  genus,  exprimendae  suae 
similitudini  accommodatius.  * 

26.  Ergo  et  iEgyptiis  in  forma  semicapri  apparuit, 
^Ilerod.  h.  Mendes  ab  ipsis  dictus,  quo  nomine  et  animal  ipsum  ap¬ 
pellabant:  idemque  ab  his  pariter  atque  Pan  a  Gra?cis 


2  Qi ia  edd.  anle  Crev. 

pictus  est.  Et  Herodotus  quidem  monstrosae  formae  cau¬ 
sas  exponere  verecundatur  :  quod  nempe  arguit,  parum 
honestas  aut  Deo  dignas  audivisse.'  Faciem  autem  ru¬ 
bram  propter  aetheris  similitudinem  ei  tribui  quidam  exis-  Serv.  ad 
timarunt :  ego  factum  reor  ideo  quod  tali  figura,  et  ignito  ^lr|j  Ecl’ 
vultu  fuit  conspectus.  Et  ad  hunc  ferme  modum  appa¬ 
rere  in  nocturnis  sagarum  orgii^  daemonem,  concordi  pro- 
pemodum  confessione  omnium  firmatur. 

27.  Nec  mirandum  fuerit,  si  quae  memorantur  ab  anti¬ 
quis  de  satyrorum  nocturnis  lusibus,  tripudiis,  cantibus,  ad 
simile  quoddam  diabolici  ludi  commentum  referamus. 

Nam  talia  multis  locis  audiri  feruntur,  et  in  Lopensi  ere¬ 
mo,  quae  in  ditione  erat  Tartarorum,  cum  iis  locis  Marcus 
Paullus  Venetus  degeret. 

28-  In  summa,  si  quod  ea  figura  repertum  sit  animal, 
monstrosum  fuisse,  idemque  rationis  ac  sermonis  humani 
experscrediderim;  ubi  vero  loquelae  intervenerit  usus,  spec¬ 
tra  larvasque  mali  daemonis.  Ut  ista  sint  ex  eodem  genere 
prodigiorum,  quo  apud  Sambulon  Parthicae  ditionis  mon-  Tac.  Ann. 

tem  Herculem  3  venari;  Achillem,  Helenae  matrimonio  *"• 13 • 
i  Paus.  iii. 

junctum,  Leucen  incolere,  Tauricae  Chersonnesi  insulam;  Plin.iv.i*2. 

eundemque  oppugnatas  ab  Alarieho  Athenas  defendisse  Zosim‘  ’•  v- 

creditum  est.  Quos  vero  ludos  spectrum  edidit,  quod  sub 

forma  magni  Alexandri  cum  bacchabundo  agmine  per  Xiphilin. 

Asiam  incessit,  longoque  post  tempore  disparuit,  Helio- 

gabalo  imperante  ?  Nec  ab  his  abludunt,  quae  de  Graecis 

heroibus  Philostratus,  de  Arturo  Britanni,  de  Valdemaro  Sigibert. 

Dani,  multique  alii  de  suis  quisque  populi  jactant.  Sed, 

omissis  hoc  genus  praestigiis,  ad  Syllam,  unde  discessimus, 

revertamur. 

29.  Is  ergo,  contra  suos  adversarios  transmissurus,  ce-  Plut.  Syll. 
teris  ferme  satis  fidebat;  hoc  uno  angebatur,  quod  trajec-  c'  61‘ 
tos  in  Italiam  milites,  ubi  patrium  solum  aspexissent,  ne 
desertis  signis  dilaberentur 4  metuebat ;  aut,  quod  solenne 
civilibus  bellis  est,  hostiliter  vexarent  Italiam.  Ceterum 
hic  etiam  ferente  fortuna  usus,  ultro  offerentes  jurejurando 
astrinxit,  4  mansuros  apud  signa,  neque  molestos  cuiquam 


3  Hercules  legitur  iD  edd.  ante  Crev. 

4  Delaberentur  edd,  ante  Crev. 

sponte  sua  fore.’  Quin  et  pecunia  eum  indigere  rati,  pro 
sua  quisque  copia  conferebant.  Ille  mirifice  delectatus 
tanta  militum  benevolentia,  vocatos  in  concionem  sic  affa¬ 
tus  est. 

30.  ‘  Si  mihi  prima  haec  dies  experiundi  animos  vestros 
esset,  milites,  mihi  quidem  plurimum  gratularer,  qui  tales 
haberem  copias;  sed  subtimerem  tamen,  ne  forte  subitus 
ardor  benevolentias,  postquam  aliquid  praeter  opinionem 
offendissetis,  extingueretur  aut  tepesceret.  Nunc  autem 
post  tot  omnium  temporum  documenta,  quae  per  complu¬ 
res  annos,  et  ego  vobis,  et  vos  mihi  dedistis,  adeo  fundatus 
atque  radicatus  est  mutuus  amor,  ut  mihi  nihil  aliud  cogi¬ 
tandum  reliqueritis,  quam  quemadmodum  vos,  sicut  opti¬ 
mi  omnium  estis,  ita  beatissimos  omnium  efficiam. 

31.  ‘  Erant  mea,  nec  enim  vana  haec  est  gloriatio, 
erant,  inquam,  erga  vos  multa  et  magna  merita  mea  :  sed 
vicissim  ea  virtus  vestra  est,  eaque  fides,  benevolentia, 
caritas,  ut  militibus  meis  ultro  gratias  agam  imperator. 
Quod  enim  certius  offerre  Dii  immortales  bene  gerendae 
rei  pignus  potuerunt,  quam  tantam  inter  adversas  partes 
nostrasque  animorum  dissimilitudinem,  ut  inde  odiis,  con¬ 
viciis,  caedibus,  hic  officiis  et  amore  inter  milites  impera¬ 
toremque  certetur  ? 

32.  ‘  Enimvero  virtute  vestra  satis  sum  in  praesentia 
dives.  Liberalitate  vestra  non  utar  :  animos  accipio  pro- 
boque,  quos  donec  mihi  praestiteritis,  praestabitis  autem 
semper,  nihil  mihi  defuturum  est.  Operam  autem  dabo, 
ut  non  modo  haec  quae  adsunt  laborum  praemia  retineatis, 
sed  etiam  longe  pluribus  majoribusque  cumulemini.’  In 
hanc  deinde  sententiam  multa  addidit,  occasionem  tam 
commodam  tenens,  animosque  omnium  suavi  oratione 
permulsit.  Ita  fidos  duci  ad  reliqua,  et  robori  suo  fortu¬ 
naeque  fidentes,  ad  quadraginta  virorum  millia  (quinque 
legiones  erant,  et  Achaia;  Macedoniaeque  auxilia,  et 
cuj usque  generis  equitum  sex  millia)  in  naves  imposuit. 


